
degrevarea instanţelor judecătoreşti, precum şi pentru pregătirea punerii în 

Capitolul | | 
Dispoziţii generale 


Art. 1. Subiectele de sesizare a instanţei 

(1) Orice persoană care se consideră vătămată într-un drept al său 
ori într-un interes legitim, de către o autoritate publică, printr-un act 
administrativ sau prin nesoluţionarea în termenul legal a unei cereri, 
se poate adresa instanţei de contencios administrativ compete::. =. 
pentru anularea actului, recunoaşterea dreptului pretins sau a intere 
sului legitim şi repararea pagubei ce i-a fost cauzată. Interesul legitim 
poate fi atât privat, cât şi public. 5 

(2) Se poate adresa instanței de contencios administrativ şi persoana 
vătămată într-un drept al său sau într-un interes legitim printr-un act 
administrativ cu caracter individual, adresat altui subiect de drept. 

(3) Avocatul Poporului, în urma controlului realizat, potrivit legii 
sale organice, dacă apreciază că ilegalitatea actului sau refuzul autori- 
tății administrative de a-și realiza atribuţiile legale nu poate fi înlăturat 
decât prin justiţie, poate sesiza instanța competentă de contencios 
administrativ de la domiciliul petentului. Petiţionarul dobândește 
de drept calitatea de reclamant, urmând a fi citat în această calitate. 
Dacă petiționarul nu își însuşeşte acțiunea formulată de Avocatul 
Poporului la primul termen de judecată, instanţa de contencios admi- 
nistrativ anulează cererea. | 

(4) Ministerul Public, atunci când, în urma exercitării atribuţiilor 
prevăzute de legea sa organică, apreciază că încălcările drepturilor, 
libertăţilor şi intereselor legitime ale persoanelor se datorează exis- 
tenței unor acte administrative unilaterale individuale ale autori- 
tăților publice emise cu exces de putere, cu acordul prealabil al 
acestora, sesizează instanţa de contencios administrativ de la domi- 
ciliul persoanei fizice sau de la sediul persoanei juridice vătămate. 
Petiționarul dobândeşte de drept calitatea de reclamant, urmând afi 
citát în aceasta calitate, OO e Sl 

(5) Când Ministerul Public apreciază că prin emiterea unui act 
administrativ normativ se vatămă un interes legitim public, sesizează 
instanța de contencios administrativ competentă de la sediul autori- 
tății publice emitente. . | 

(6) Autoritatea publică emitentă a unui act administrativ unila- 
teral nelegal poate să solicite instanţei anularea acestuia, în situaţia 

în care actul nu mai poate fi revocat întrucât a intrat în circuitul 
civil şi a produs efecte juridice. În cazul admiterii acţiunii, instanța 
se pronunţă, dacă a fost sesizată prin cererea de chemare în jude- 
„cată, și asupra validității actelor juridice încheiate în baza actului 
administrativ nelegal, precum și asupra efectelor juridice produse de 
acestea. Acțiunea poate fi introdusă în termen de un an de la data 
emiterii actului. 


(7) Persoana vătămată în drepturile sau în interesele sale legitime 
prin ordonanţe sau dispoziţii din ordonanţe ale Guvernului neconstitu- 
ționale se poate adresa instanţei de contencios administrativ, în 
condiţiile prezentei legi. 

(8) Prefectul, Agenţia Naţională a Funcţionarilor Publici şi orice 
subiect de drept public pot introduce acţiuni în contencios adminis- 
trativ, în condiţiile prezentei legi și ale legilor speciale. 

(9) La soluţionarea cererilor în contencios administrativ, reprezen- 
tantul Ministerului Public poate participa, în orice fază a procesului, 
ori de câte ori apreciază că este necesar pentru apărarea ordinii de 
drept, a drepturilor şi libertăţilor cetățenilor. 


Comentariu 
Sumar! 

1. Părţile acţiunii în contenciosul administrativ ......... aD. biz teiul 

» Trimiterile se fac la numerele marginale. 

6. Lipsa calităţii procesuale active a primarului de a reprezenta 
în justiţie consiliul local. Lipsa calităţii procesuale active a 
consiliului local de a ataca în justiţie actele administrative 

-. referitoare la bunurile aparţinând domeniului public 


delinteres MOGA. cae eo aa ea) ao aaa aaa aaa e RI 50 
7. Act administrativ emis de o agenţie teritorială fără 

personalitate juridică........manae acneea eneenaenanaaeeanaanaaneannoaaseanea nea 53 
8. Statul român. Lipsa calităţii procesuale pasive în 

litigiile de.contencios administrativ........... d ea i it a ie 55 
9. Autorităţi ale administraţiei publice locale. Calitate 

procesuală pasivă............. ET ieri reverie aa a 57 

11. Calitate procesuală activă. Contencios obiectiv: ) 

Legespecialá mis. ArT m N -uezataea IP 63 


12. Obiectul acţiunii de contencios administrativ. Obligarea 
autorităţii publice la efectuarea unor operaţiuni 
administrative .....muauuuanenononeoazeaeeenono one Ae a eeaeee eeaeee 64 


1. Pärtile acțiunii în contenciosul administrativ 


1.1. Calitatea de reclamant” 


În contenciosul subiectiv? au calitatea de reclamant persoanele 
fizice şi juridice de drept privat care au fost lezate în drepturile sau 
interesele lor legitime prin actele administrative. Prin excepție, dacă 
printr-un act administrativ este lezat un drept sau interes legitim al 
unei persoane juridice de drept public (inclusiv al unei autorităţi 
publice), şi aceasta poate avea calitatea de reclamant în acţiunea în 
contencios subiectiv. | 

De regulă, pentru a fi părţi în acţiunea civilă, deci şi în con- 
tenciosul administrativ subiectiv, persoanele vătămate trebuie să 


D În completare, a se vedea şi comentariul la art. 2 alin. (1) lit. a) din. 
Legea nr. 554/2004. 

2 Contenciosul administrativ subiectiv este acel control judecătoresc 
al actelor administrative care poate fi promovat numai de persoana al cărei 
drept a fost lezat prin activitatea ilicită a administraţiei publice, acest tip 
de contencios fiind fondat pe un drept subiectiv (a se vedea J. Rivero, 
J. Waline, Droit administratif, 17° éd., Dalloz, Paris, 1998, p. 206-207). 


Art. 1 Legea contenciosului administrativ 


aibă capacitate procesuală de folosinţă şi capacitate procesuală de 
exerciţiu, aşa cum prevăd dispoziţiile art. 56 alin. (1) şi art. 57 
alin. (1)? C.proc.civ. În caz contrar, acţiunea promovată este nulă? 
sau anulabilă”. | | 

Prin excepţie, art. 56 alin. (2) C.proc.civ. prevede că pot sta în 
judecată asociaţiile, societăţile sau alte entităţi fără personalitate 
juridică, dacă sunt constituite potrivit legii. Mai mult, potrivit art. 2 
alin. (1) lit. a) teza finală din Legea nr. 554/2004, în acţiunea în 
contencios administrativ poate avea calitatea de reclamant şi grupul 
de persoane fizice, fără personalitate juridică, titular al unor drepturi 
subiective sau interese legitime private ca, de exemplu, o societate 
simplă constituită în condiţiile legii civile. 

În contenciosul obiectiv? calitatea de reclamant o au anumite 
autorităţi publice care au fost învestite de lege cu competenţa de 
a acţiona pentru apărarea interesului public lezat prin acte adminis- 
trative: nelegale. Ele dobândesc această calitate procesuală în 


» Art. 56 alin. (1) C.proc.civ. [aprobat prin Legea nr. 134/2010 (M.Of. 
nr. 545 din 3 august 2012)] are următorul conţinut: „Poate fi parte în jude- 
cată orice persoană care are folosinţa drepturilor civile”. 

» Acest text legal are următorul conţinut: „Cel care are calitatea de parte 
îşi poate exercita drepturile procedurale în nume propriu sau prin repre- 
zentant, cu excepţia cazurilor în care legea prevede altfel”. 

” Astfel, potrivit art. 56 alin. (3) C.proc.civ., lipsa capacității procesuale 
de folosinţă poate fi invocată în orice stare a procesului. Actele de procedură 
îndeplinite de cel care nu are capacitate de folosinţă sunt lovite de nulitate 
absolută. 

» În acest sens, art. 57 alin. (4) C.proc.civ. prevede că „Actele de proce- 
dură îndeplinite de cel care nu are exerciţiul drepturilor procedurale sunt 
anulabile”. af 

„” Prin contencios obiectiv se înțelege acea formă judecătorească de 
control al legalității actelor administrative care are ca scop respectarea 
legii (E. Popa, Consideraţii teoretice şi practice cu privire la noua Lege a 
contenciosului administrativ nr. 554/2004, Ed. Universităţii „Aurel Vlaicu”, - 
Arad, 2005, p. 67; J. Rivero, J. Waline, op. cit., p. 207; A. Trăilescu, Studiu - 
comparativ asupra formelor contenciosului administrativ, în Dreptul 
nr. 3/2006, p. 110). 


6 


Dispoziţii generale | Art. 1 


virtutea legii, indiferent că au sau nu personalitate juridică civilă. 
În concret, au această calitate: Ministerul Public, când apreciază că 
prin emiterea unui act administrativ normativ se vatămă un interes 
legitim public [art. 1 alin. (5)]; prefectul, Agenţia Naţională a 
Funcţionarilor Publici şi orice subiect de drept public [ari. Falin. (8)] 
abilitat de lege să apere un interes legitim public. De asemenea, mai 
pot avea calitatea de reclamant în acţiunile în contenciosul obiectiv 
şi organismele sociale care apără un anumit interes legitim public 
sau drepturi ori interese legitime ale unor persoane, cu condiţia 
respectării domeniului lor de competenţă [art. 2 alin: (1) lit. a) din 
Legea nr. 554/2004]. În fine, autoritatea publică emitentă a unui act 
administrativ unilateral nelegal poate promova acţiunea în anularea 
actului său, dacă acesta a devenit irevocabil, întrucât a produs 
efecte juridice, intrând în circuitul civil [art. 1 alin. (6)]. În acest 
caz, actul administrativ care poate forma obiectul acţiunii în anulare 
promovată de autoritatea emitentă poate fi numai un act individual 
pentru că numai un asemenea act poate deveni irevocabil”). 

În anumite cazuri, autorităţile publice nu au decât prerogativa 
de a învesti instanța de judecată cu o acţiune în contenciosul 
subiectiv, calitatea de reclamant urmând să fie dobândită de drept de 
către particularul lezat în dreptul sau interesul său legitim prin actul 
administrativ atacat. Astfel, Avocatul Poporului poate sesiza instanţa 
de contencios administrativ de la domiciliul persoanei vătămate 
pentru anularea unui act administrativ prin care se încalcă un drept 
sau un interes legitim al acelei persoane, în cazul în care revocarea 
sau modificarea actului nu poate fi obținută pe cale administrativă 
[art. 1 alin. (3)]. De asemenea, Ministerul Public poate promova, 
cu acordul persoanei vătămate, o acţiune în anularea unui act admi- 
nistrativ unilateral cu caracter individual, emis cu exces de putere, 
dacă a constatat, cu ocazia exercitării atribuţiilor. de cercetare şi 
urmărire penală, că prin acel act a fost încălcat un drept sau interes 
legitim al persoanei respective [art. 1 alin. (4)]. 


D Pentru detalii în legătură cu actele administrative irevocabile, a se 
vedea A. Trăilescu, Drept administrativ, ed. 4, Ed. C.H. Beck, Bugteesii 
2010, p. 213-214. x” 


Art. 1 Legea contenciosului administrativ 


Acţiunea în contencios administrativ astfel promovată poate 
continua numai dacă particularul reclamant achită taxa judiciară 
„de timbru şi nu renunţă la judecată. Astfel, în cazul acţiunii 
promovate de Avocatul Poporului, alin. (3) ultima parte din art. 1 
din Legea nr. 554/2004 prevede fără echivoc că, dacă petiţionarul 
nu îşi însuşeşte acţiunea la primul termen de judecată, instanţa de ` 
contencios administrativ anulează cererea. În ce priveşte acţiunea 
promovată de Ministerul Public, care este condiţionată de acordul 
persoanei vătămate, dispoziţiile speciale ale art. 1 alin. (4) din Legea 
nr. 554/2004 nu prevăd soluţia ce trebuie adoptată de instanţa de 
judecată în cazul renunțării reclamantului la acţiune. În acest caz, 
în lipsa unor dispoziţii speciale contrare, se aplică prevederile 
dreptului comun, adică ale art. 406 alin. (6) C.proc.civ. potrivit cărora 
„renunțarea la judecată se constată prin hotărâre supusă recursului, 
care va fi judecat de instanţa ierarhic superioară celei care a luat act 
de renunțare. Când renunţarea are loc în faţa unei Secţii a Înaltei 
Curți de Casaţie şi Justiţie, hotărârea este definitivă”. 

Conceptualizând, Legea nr. 554/2004 i-a consacrat persoanei 
fizice sau juridice (lezate în drepturile sau interesele sale legitime 
prin acte administrative), care poate avea calitatea de reclamant 
în acţiunea în contencios administrativ, noţiunea de persoană 
vătămată a cărei sferă a fost delimitată prin art. 2 alin. (1) lit. pa 
din această lege. 


1.2. Calitatea de pârât” | 


În acţiunea de contencios administrativ, indiferent de caracterul 
său obiectiv sau subiectiv, calitatea de pârât o are autoritatea. 
publică emitentă a actului atacat (a cărui anulare se cere), aceasta 
fiind reprezentată în proces de către conducătorul său. În cazul 
autorităţilor publice unipersonale (de exemplu, primarul) cele două 
calităţi de emitent al actului şi de gasa al autorității publice 
emitente se confundă. 


D În completare, a se vedea şi comentariul la art. 2 alin. (1) lit. b) din 
Legea nr. 554/2004. i 

Pentru a avea calitate procesuală pasivă în acțiunea de contencios 
administrativ având ca obiect anularea unui act administrativ 
nu interesează calitatea de persoană juridică a autorității publice 
emitente a actului, ci este suficientă capacitatea administrativă? a 
acesteia, care îi conferă facultatea de a intra în raporturi juridice 
administrative prin emiterea de acte de putere, precum şi în raporturi 
procesuale generate de aceste acte. Astfel, de exemplu, primarul este 
o autoritate publică fără personalitate juridică civilă, însă dispune 
de capacitate juridică de drept administrativ şi de competenţa de a 
emite anumite acte administrative unilaterale, dintre care unele pot 
leza drepturi sau interese legitime publice ori private. În calitatea 
sa de autoritate publică învestită de lege cu anumite competenţe 
(atribuţii), primarul emite acte administrative în exercitarea acestor 
atribuţii, iar actele emise îl angajează pe primar în raporturi de 
drept public, inclusiv procesuale, la care participă în nume propriu, 
ca subiect de drept public. Alte autorităţi publice ca, de exemplu, 
ministerele dispun atât de capacitate juridică administrativă, cât 
şi de personalitate juridică civilă, putând participa direct atât la 
raporturi de drept administrativ, cât şi la raporturi juridice civile. 
În schimb, primarul nu poate sta, în nume propriu, în raporturi 
juridice civile materiale sau procesuale, ci numai în numele unităţii 
administrativ-teritoriale pe care o reprezintă, potrivit legii (întrucât 
numai aceasta dispune de personalitate juridică civilă). 


» Noţiunea de „capacitate administrativă” a fost definită în doctrină 
ca fiind aptitudinea unui organ administrativ de a sta într-un raport juridic 
administrativ, în nume propriu şi în mod independent, prin emiterea de 
acte administrative (7. lovănaș, Dreptul administrativ şi elemente de ştiinţa 
administraţiei, Ed. Didactică şi Pedagogică, Bucureşti, 1977, p. 120-122). 
De asemenea, s-a mai arătat în doctrină că noţiunea de capacitate 
- administrativă nu are acelaşi înţeles cu noţiunea de personalitate juridică, 
fiind posibil ca un organ al administraţiei publice să aibă capacitate de 
drept administrativ, adică să fie subiect de drept administrativ, dar să nu fie 
persoană juridică (M. Anghene, Elemente de drept administrativ, Ed. Ştiin- 
tifică, Bucureşti, 1958, p. 76). i: 

Art. 1 Legea contenciosului administrativ 


Pentru identitate de rațiune, autoritatea publică emitentă a 
actului vătămător va putea avea calitatea de pârât în acţiunea în 
despăgubiri pentru repararea prejudiciului cauzat prin actul său - 
numai dacă are personalitate juridică” şi, deci, are patrimoniu 
propriu. În caz contrar, va avea această calitate procesuală per- 
soana juridică pe care o reprezintă emitentul actului” cauzator de 
prejudiciu, respectiv statul care răspunde pentru actele emise de 
autorităţile sale şi unităţile administrativ-teritoriale care răspund 
pentru actele autorităţilor publice locale: primarul şi consiliul local 
(art. 224 C.civ.9). 


2. Calitatea de participant 


Procurorul poate lua parte la soluţionarea litigiilor de contencios 
administrativ ori de câte ori apreciază că participarea sa este necesară * 
pentru apărarea ordinii de drept sau a drepturilor şi libertăţilor 
cetăţenilor [art. 1 alin. (9) din Legea nr. 554/2004]. Deci, participarea 
procurorului la aceste procese nu este obligatorie, rămânând la 
aprecierea sa exclusivă, însă nici nu poate fi împiedicată în vreun fel. 
Procurorul poate interveni în orice fază a procesului de contencios 
administrativ, indiferent de caracterul său obiectiv sau subiectiv, 
întrucât legea nu face nicio distincţie în acest sens. Or, unde legea 
nu distinge nici noi nu putem distinge (ubi lex non distinguit nec 
nos distinguere debemus). În plus, apărarea drepturilor şi libertăţilor 
cetăţenilor poate avea loc atât prin anularea unui act administrativ 


Personalitatea juridică denumită şi capacitate juridică poate fi civilă 
(de drept privat) sau de drept public în funcţie de ramura de drept căreia 
îi aparţine persoana juridică. Astfel, de exemplu, potrivit art. 21 alin. (1) 
din Legea nr. 215/2001, republicată, „unităţile administrativ-teritoriale 
sunt persoane juridice de drept public, cu capacitate juridică deplină şi 
patrimoniu propriu”. | i msi 

2 Pentru detalii, în acest sens, a se vedea 4.4. Trăilescu, Răspunderea patri- 
monială pentru actele administrative de autoritate nelegale, Ed. C.H. Beck, 
Bucureşti, 2013, p. 216-221. 

'3 Noul Cod civil a fost aprobat prin Legea nr. 287/2009, republicată 
(M.Of. nr. 505 din 15 iulie 2011). 

normativ, cât şi prin anularea unui act administrativ individual care 
poate face obiectul unei acţiuni în contencios administrativ. 


Aceste dispoziţii speciale ale art. 1 alin. (9) din Legea nr. 554/2004 


trebuie coroborate cu art. 92 alin. (2) C.proc.civ., care prevede că 
participarea procurorului în aceste procese pentru apărarea ordinii 
de drept sau a drepturilor şi libertăţilor cetăţenilor se concretizează 
în punerea de concluzii, deci nu în alte acte procedurale. În schimb, 
potrivit art. 92 alin. (4) C.proc.civ., procurorul poate exercita căile de 
atac împotriva hotărârii pronunţate în procesele în care a participat 
la judecată. 


3. Cauza acţiunii în contenciosul administrativ” 


Mobilul sau cauza acţiunii în contenciosul administrativ constă 
în vătămarea unui drept subiectiv sau interes legitim privat sau 
public printr-un act administrativ nelegal sau printr-un refuz nejus- 
tificat al autorităţii publice pârâte de a-i recunoaşte reclamantului 
acel drept sau interes”). 

Actele administrative care intră în sfera cauzalităţi acţiunii în 
 contenciosul administrativ sunt actele unilaterale (în categoria 


cărora este inclus şi refuzul nejustificat de a rezolva o cerere), . 


precum şi contractele administrative dintre care cele mai relevante 
sunt: contractul de achiziţii publice”, contractul sectorial de achiziţii 
publice”, contractul de concesiune de lucrări publice” contractul de 


concesiune de servicii publice, contractul de concesiune de bunuri ` 


mai În completare, a se vedea şi comentariul la art. 8 din Legea 

nr. 554/2004. | 3 

2 Cu privire la noţiunile de drept vătămat şi interes legitim, a se vedea 
comentariul de la art. 2 din Legea nr. 554/2004. je 

3 Reglementat prin Legea nr. 98/2016 privind achizițiile publice (M.Of. 
nr. 390 din 23 mai 2016). : 

d Reglementat prin Legea nr. 99/2016 privind achiziţiile sectoriale 
(M.Of. nr. 391 din 23 mai 2016). i 

9 Reglementat prin Legea nr. 99/2016 privind concesiunile de lucrări şi 
concesiunile de servicii (M.Of. nr. 392 din 23 mai 2016). | 

Art. 1 Legea contenciosului administrativ 


publice», contractul de finanţare nerambursabilă» a proiectelor 
pentru protecţia mediului. 

În cazul contenciosului subiectiv, actul unilateral vătămător are, 
de regulă, caracter individual, iar în cazul contenciosului obiectiv, 
actul este, de regulă, normativ. Această concluzie se întemeiază pe 
faptul că, în principiu, drepturile subiective sau interesele legitime 
private pot fi lezate prin acte administrative individuale, în timp ce 
interesul legitim public poate fi compromis, de regulă, prin acte 
administrative normative”. 

Actul administrativ individual poate leza direct dreptul sau 
interesul legitim al unei persoane ori „prin ricoşeu”, această 
din urmă ipoteză fiind reglementată de art. 1 alin. (2) din Legea 
nr. 554/2004 care prevede că poate fi atacat la instanţa de contencios 
administrativ şi un act administrativ individual adresat altui subiect 
de drept. Astfel, de exemplu, printr-o autorizaţie de construire poate 
fi lezat dreptul de proprietate al unei alte persoane decât beneficiarul 
autorizaţiei, dacă lucrările de construire autorizate nu respectă 
limitele de proprietate sau regulile de vecinătate. 

Dar, prin autorizarea unei investiţii cu impact asupra mediului 
poate fi lezat şi dreptul sau interesul legitim privat sau public la 


ATILI F at ae E 

D Reglementat prin O.U.G. nr. 54/2006 privind regimul contractelor 
de concesiune de bunuri proprietate publică (M.Of. nr. 569 din 30 iunie 
2006). 

2 Reglementat prin O.U.G. nr. 196/2005 privind Fondul pentru Mediu 
(M.Of. nr. 1193 din 30 decembrie 2005). 

3 Prin excepție însă, pot fi lezate drepturi sau interese legitime private 
prin acte normative sau, invers, poate fi lezat un interes legitim public 
prin acte administrative individuale. Astfel, de exemplu, prin Hotărârea 
nr. 275/2009, Consiliul Local al municipiului Timişoara a hotărât vânzarea 
terenurilor aferente locuințelor cumpărate de către foştii chiriaşi, în temeiul 
Legii nr. 112/1995, deşi aceştia au dobândit ex lege dreptul de proprietate 
asupra acestor terenuri, odată cu cumpărarea locuinţelor. Cu alte cuvinte, 
prin această hotărâre nu li se recunoaşte persoanelor în cauză dreptul de 
proprietate asupra terenului dobândit prin lege. Invers, printr-o autorizaţie 
de construire a unui obiectiv economic cu impact asupra mediului poate fi 
lezat dreptul la un mediu sănătos al unei comunităţi. 

un mediu sănătos al locuitorilor din cadrul unei unități adminis- 
„ trativ-teritoriale, aceştia având un motiv suficient pentru promovarea 
acţiunii în anularea autorizaţiei de construire”. Şi în acest caz, 
acţiunea în anulare? promovată de un particular este tot o acţiune 
în contencios subiectiv, chiar dacă particularul reclamant invocă şi 
„lezarea interesului legitim public pentru că, potrivit art. 8 alin. (1!) 
din Legea nr. 554/2004, persoanele fizice şi persoanele juridice de 
drept privat pot formula capete de cerere prin care invocă apărarea 
unui interes legitim public numai în subsidiar, în măsura în care 


vătămarea interesului legitim public decurge logic din încălcarea “ 


dreptului subiectiv sau a interesului legitim privat. 

O asemenea acţiune în anularea unei autorizaţii cu impact asupra 
mediului poate fi promovată şi de anumite autorităţi publice cu 
competenţe în domeniu fie că sunt împuternicite, în acest scop, în 
mod expres de lege (prefect, Ministerul Public), fie că au anumite 
atribuţii privind protecţia mediului (Agenţia de Mediu) sau a sănătăţii 


publice (Direcţia de Sănătate Publică). În acest caz, acţiunea în 


contencios administrativ are însă caracter obiectiv. 


4. Unele aspecte preliminare privind obiectul acţiunii în 
contenciosul administrativ? 


Potrivit acestor dispoziţii legale de principiu, reclamantul poate 
solicita, prin acţiunea sa: 

- anularea unui act administrativ nelegal; 

- obligarea unei autorităţi publice la emiterea unui act adminis- 
trativ, la eliberarea unui alt înscris (avize, certificate, adeverinţe etc.) 


D A se vedea, în acest sens, art. 43! şi art. 43? din Legea nr. 50/1991 


privind autorizarea executării lucrărilor de construcţii, pete (M.Of... 


nr. 933 din 13 octombrie 2004). 


2 Pentru detalii în acest sens, a se vedea O. Puie, ASETE S S 
la atacarea în contenciosul administrativ a autorizaţiilor de construire, în 


Dreptul nr. 12/2011, p. 195. 
3» Pentru detalii, a se vedea aial la art. 8 şi art. -18 din Legea 
nr. 554/2004. 

sau la efectuarea unei anumite operațiuni administrative (îndreptarea 
unor erori sau modificarea unor evidențe ținute de autoritatea 
publică) în vederea recunoaşterii dreptului sau interesului legitim 
încălcat; 

-obligarea unei autorități publice la emiterea unui act adminis- 
trativ ori a altui înscris, în vederea recunoașterii dreptului sau intere- 
sului legitim încălcat; 

- obligarea unei autorități publice la punerea în executare a unui 
act administrativ; | i E 

- repararea pagubei produse printr-un act administrativ nelegal 
sau prin refuzul nejustificat al autorităţii publice pârâte de a emite 
un act administrativ sau alt înscris solicitat de reclamant, dacă este 
cazul. m 

După cum se poate observa, obiectul acțiunii în contencios admi- 
nistrativ depinde de cauza acestei acțiuni. Astfel, dacă această cauză 
o reprezintă existența unui act administrativ nelegal, reclamantul va 
putea solicita anularea actului şi acordarea de despăgubiri, dacă actul 
atacat i-a produs un prejudiciu. Dacă dreptul sau interesul legitim al 
reclamantului a fost lezat printr-un refuz nejustificat al autorităţii 
publice de a-i emite un act administrativ sau alt înscris, obiectul 
acţiunii în contenciosul administrativ îl va constitui obligarea“ 
autorităţii publice pârâte la emiterea acelui act sau înscris, precum şi 
acordarea de despăgubiri, dacă este cazul. 

O altă precizare privind obiectul acţiunii în contencios adminis- 
trativ constă în aceea că cererea de despăgubiri este accesorie numai 
acţiunii principale în contenciosul subiectiv, care este un contencios 
de plină jurisdicție, nu şi acţiunii în contencios obiectiv, care este un 
contencios în anulare. i m 

În cazul în care acţiunea în anularea actului nelegal este promovată 


. de autoritatea publică emitentă, iar acţiunea este admisă, instanţa de 


contencios administrativ se va pronunţa şi cu privire la validitatea 
actelor juridice încheiate în baza actului administrativ nelegal, 
precum şi asupra efectelor juridice produse de aceste acte [art. 1 
alin. (6)]. Pentru a se putea pronunţa asupra actelor subsecvente, 
instanţa trebuie învestită printr-o cerere expresă în acest sens, fie din 

partea autorităţii publice reclamante, fie din partea beneficiarului 
acestor acte, în calitatea sa de pârât în acţiunea introdusă de autori- 
tatea emitentă. Altfel, instanţa s-ar pronunţa extra petita. 

Aşa cum anticipat, în cazul promovării acţiunii în anulare de 
către autoritatea emitentă a actului, trebuie introduse în proces şi 
persoanele beneficiare ale drepturilor dobândite prin actele juridice 
subsecvente, pentru ca ele să-şi poată apăra aceste drepturi”. Astfel, 
art. 22 alin. (3) teza a II-a C.proc.civ. prevede că „judecătorul poate 
dispune introducerea în cauză a altor persoane, în condiţiile legii”, 
prevăzând, în continuare, că „persoanele astfel introduse în cauză vor 
avea posibilitatea, după caz, de a renunţa la judecată sau la dreptul 
pretins, de a achiesa la pretenţiile reclamantului ori de a pune capăt 
procesului printr-o tranzacţie”. Mai mult, potrivit art. 78? C.proc.civ., 
când raportul juridic o impune, cum este şi cazul beneficiarilor 
drepturilor dobândite prin actele juridice subsecvente, introducerea 
în cauză a acestor persoane este obligatorie. 

În fine, mai precizăm că nu pot constitui obiect al „pară în 
anulare ordonanţele Guvernului, însă particularii pot solicita instanţei 
de contencios administrativ anularea actelor administrative emise 


D A se vedea, în completare, comentariul la art. 16!. 
d Art. 78. C.proc.civ. are următorul conţinut: „(1) În cazurile expres 


prevăzute de lege, precum şi în procedura necontencioasă, judecătorul va 
dispune din oficiu introducerea în cauză a altor persoane, chiar dacă părţile 


se împotrivesc. 

(2) În materie contencioasă, când raportul juridic dedus jr tisă ca 
impune, judecătorul va pune în discuţia părţilor necesitatea introducerii în 
cauză a altor persoane. Dacă niciuna dintre părţi nu solicită introducerea în 
cauză a terţului, iar judecătorul apreciază că pricina nu poate fi soluţionată 
fără participarea terţului, va respinge cererea, fără a se pronunţa pe fond. 

(3) Introducerea în cauză va fi dispusă, prin încheiere, Pi la terminarea 
cercetării procesului înaintea primei instanţe. ; i 

(4) Când necesitatea introducerii în cauză a altor persoane este consta- 
tată cu ocazia deliberării, instanța va repune cauza pe rol, dispunând citarea 
părților. 

(5) Hotărârea prin care cererea a fost respinsă în condiţiile alin. (2) este 
supusă numai apelului”. 

Art. 1 Legea contenciosului administrativ 


în baza ordonanţelor declarate neconstituţionale, precum şi plata de 
despăgubiri pentru daunele cauzate prin aceste acte ordonanţe” [a se 


vedea art. 1 alin. (7) coroborat cu art. 9 din Legea nr. 554/2004]. 


Jurisprudenţă 


1. Unitate administrativ-teritorială. Persoană juridică privată. 
Persoană juridică de drept public 


„În mod legal prima instanţă a menţinut în sarcina reclamantului 
Municipiul Brăila obligaţia de plată a TVA, a dobânzilor şi majo- 
rărilor de întârziere aferente pentru tranzacţiile efectuate în perioada 
1 ianuarie 2007 - 31 decembrie 2011, constând în contracte de 
vânzare-cumpărare (prin novarea contractelor de concesiune) pentru < 
terenuri intravilane din categoria curţi-construcţii, în valoare totală 
de 4.400.348 RON. 

Dispoziţiile art. 2 alin. (1), art. 10, art. 21 alin. (1) şi art. 36 
din Legea nr. 215/2001 privind administraţia publică locală nu 
au relevanță în privinţa legalităţii actelor administrativ-fiscale 
contestate, întrucât inspecția fiscală a vizat activitatea economică 
desfăşurată de reclamantul Municipiul Brăila, şi nu activitatea de 
administraţie publică generală desfăşurată de acesta, în calitate de 
persoană juridică de drept public, prin autorităţile administraţiei 
publice locale” (Z.C.C.J., Secţia de contencios administrativ şi fiscal, 
decizia nr. 1203/2015, www.scj.r0). 


2. Contestarea actului administrativ de autoritate adresat 
altui subiect de drept. Calitate procesuală pasivă 


Prin cererea înregistrată la data de 9 noiembrie 2010, reclamanta 
I.C. a solicitat, în contradictoriu cu pârâtul M.E.C.T.S., anularea 
Ordinului emis de M.E.C.T.S. prin care a fost acordat în anul 2008 
titlul de profesor universitar numitei P.M.D., din cadrul Universităţii 
de Medicină şi Farmacie „C.D.” Bucureşti şi, pe cale de consecinţă, 
anularea titlului acordat. 


Pentru detalii, a se vedea comentariul la art. 9. 

Instanţa de fond, Curtea de Apel București, Secţia de contencios 
administrativ, a pus în discuţie din oficiu necesitatea introducerii în 
cauză, în calitate de pârâtă, a numitei PM.D., „beneficiara actului 
contestat. 

Reclamanta s-a opus introducerii în cauză, în calitate de pârâtă, 
a beneficiarei actului contestat, context în care instanţa de fond a 
respins acţiunea formulată de reclamanta I.C., în contradictoriu cu 
pârâtul M.E.C.T.S., ca inadmisibilă, apreciind că instanţa de con- 
tencios administrativ este ţinută de respectarea principiului disponi- 
bilităţii, astfel încât nu poate modifica din oficiu cadrul Mpzoge uzi, în 
ciuda opoziţiei exprese a reclamantului. 

Împotriva acestei sentinţe pronunţate de instanţa de fond, 
reclamanta P.M.D. a declarat recurs care a fost admis de Înalta 
Curte cu consecinţa casării sentinței recurate şi trimiterii cauzei spre 
rejudecare primei instanțe. 

Pentru a dispune astfel, Înalta Curte a reținut că art. 1 alin. (2) 
din Legea nr. 554/2004 conferă calitate procesuală activă în litigiile 
de contencios administrativ terței persoane vătămate printr-un 
act administrativ individual adresat altui subiect de drept, însă 
o asemenea acţiune trebuie promovată atât în contradictoriu cu 
emitentul actului, cât şi în contradictoriu cu beneficiarul acestuia, 
astfel încât ambii să îşi poată exercita dreptul la apărare, iar hotărârea 
judecătorească să îşi producă efectele faţă de ambii. O hotărâre 
pronunţată exclusiv în contradictoriu cu autoritatea emitentă nu ar fi 
opozabilă beneficiarului actului. 

Înalta Curte a reținut că este indiscutabil faptul că în orgii 
principiului disponibilităţii intră şi dreptul reclamantului de a stabili 
cadrul procesual, persoanele chemate în judecată şi obiectul cererii 
și că acest principiu guvernează procesul civil, însă acest principiu 
este specific raporturilor juridice de drept civil, lăsând la libera 
apreciere a reclamantului fixarea cadrului procesual şi a limitelor 
cererii, inclusiv cu privire la persoanele cu care înțelege să i dispute 
obiectul procesului. 

În speţă, Înalta Curte a constatat că obiectul litigiului vizează 
anularea unui act administrativ care dă naştere, modifică sau stinge 

Art. 1 Legea contenciosului administrativ 


raporturi juridice de drept public, raporturi guvernate de dispoziţiile 
Legii nr. 554/2004, în care parte este un alt subiect de drept, iar nu 
titularul acţiunii. 
Or, potrivit art. 16! din Legea nr. 554/2004, „Instanţa de conten- 
cios administrativ poate introduce în cauză, la cerere, organismele 
sociale interesate sau poate pune în discuţie, din oficiu, necesitatea 
introducerii în cauză a acestora, precum şi a altor subiecte de drept”. 
În considerarea acestor principii şi prevederi legale, raportat 
la obiectul acţiunii cu a cărei soluţionare a fost învestită instanţa, 
Înalta Curte a constatat că prima instanţă a reţinut în mod eronat că 
este ţinută de respectarea principiului disponibilităţii, astfel încât 
nu poate modifica din oficiu cadrul procesual prin introducerea în 
cauză a beneficiarului actului administrativ atacat (1.C.C.J., Secţia de 
contencios administrativ şi fiscal, decizia nr. 418/2014, wwwscj.r0). 


3. Legitimare procesuală activă în contenciosul adminis- 
trativ. Condiţii pentru învestirea instanței de contencios 
administrativ | 


Din interpretarea art. 1 alin. (1) din Legea nr. 554/2004 rezultă 
că pentru a se putea adresa instanţei de contencios administrativ, 
persoana trebuie să dovedească: 

- vătămarea într-un drept al său sau într-un interes legitim; 

- această vătămare să fie produsă de o autoritate publică fie 
printr-un act administrativ, fie prin nesoluţionarea în termenul legal 
a unei cereri. 

În speță, reclamanții G.S., A.M. si M. (S.) M.L. au chemat in 
judecată pe pârâtul M.E.C.T.S., solicitând obligarea acestuia la 
recunoaşterea diplomelor de licență emise de Universitatea S.H. pe 
numele reclamanţilor, precum şi obligarea la plata cheltuielilor de 
judecată. =- era Š ! ns N 

. Reclamanţii, în acţiunea adresată instanţei de fond, nu au indicat 
însă vătămările aduse de autoritatea publică pârâtă şi nici care este 
actul administrativ sau actul administrativ asimilat prin care li s-ar 
fi produs vătămarea. w 

De asemenea, reclamanții nu au indicat actul prin care această 
autoritate publică ar fi afirmat nevalabilitatea diplomelor de licență 
care, conform Ordinului M.E.C.T. nr. 2284/2007, sunt eliberate de 
instituţiile de învăţământ, ministerul având obligaţia de a pune la 
dispoziţie formularele tipizate printr-o unitate de specialitate. 

Chiar dacă ar exista o culpă a ministerului în ceea ce priveşte 
modul de emitere a diplomelor formular, Înalta Curte constată că 


reclamanţii nu au făcut dovada că ar exista un act administrativ | 


sau un act administrativ asimilat prin care această autoritate nu ar 
recunoaşte valabilitatea diplomei emise pe numele acestora. 

Prin urmare, Înalta Curte constată că susţinerile şi criticile recu- 
renţilor sunt neîntemeiate şi nu pot fi primite, iar instanţa de fond în 
mod corect a respins acţiunea reclamanţilor ca fiind neîntemeiată 
(.C.C.J., Secţia de contencios administrativ şi fiscal, decizia 
nr. 185/2014, www.scj.ro). 


4. Calitate procesuală activă. Autoritatea Ale au emitentă 
a actului 


Litigiul are ca obiect cererea privind anularea Notei-Raport din 
14 decembrie 2011, întocmită de reclamantul Ministerul Afacerilor 
Interne, cererea fiind întemeiată în drept pe dispoziţiile art. 1 alin. (6) 
din Legea nr. 554/2004. = i 

Prevederile legale anterior menţionate reglementează un caz de 
contencios obiectiv, care se referă la analizarea în abstract a unei 
chestiuni de legalitate. 

Actele administrative care au intrat în circuitul civil şi au produs 
efecte juridice nu mai fi revocate de autorităţile emitente, constatarea 
nulităţii sau anularea acestora putând fi dispusă numai de instanţa 
judecătorească. 

În lipsa dispoziţiilor art. 1 alin. (6) din Legea nr. 554/2004 s-ar 
putea ajunge la menţinerea în sistemul normativ a unor acte nelegale 
care, în lipsa unei persoane interesate în mod direct şi personal sau 
vătămate, nu ar putea fi atacate în justiţie, rămânând definitive şi putând 
pe această cale să pericliteze anumite interese de ordin public. 

Art. 1 Legea contenciosului administrativ 


“Într-o astfel de acţiune, calităţile părţilor sunt inversate, în 
sensul că reclamant este autoritatea publică emitentă, iar pârât este 
beneficiarul actului. Af iu 

În cauză, acţiunea a fost formulată în contradictoriu cu Sindicatul 
Naţional al Poliţiştilor şi Personalului Contractual din Ministerul 
Administraţiei şi Internelor (.C.C.J., Secția de contencios 
administrativ şi fiscal, decizia nr. 2/2015, www.scj.ro). 


5. Calitate procesuală activă. Unitate administrativ-teritorială 


Unitatea administrativ-teritorială, prin autoritatea sa executivă, 
respectiv primarul, nu are dreptul de a ataca în faţa instanţei de 


contencios administrativ hotărârile adoptate de autoritatea sa delibe- 


rativă, respectiv consiliul local sau, după caz, Consiliul General al 
Municipiului Bucureşti. | N 

În acest sens, I.C.C.J. constată că îşi păstrează validitatea 
considerentele din Decizia nr. IV din 23 iunie 2003 a Curții Supreme 
de Justiţie, Secţiile Unite, în sensul că „actele emise de consiliul 
local şi de primar au caracter independent, niciuna dintre aceste 
autorităţi neputând exercita direct o cale de atac împotriva actului 
celeilalte autorităţi simetrice, singura autoritate publică învestită cu 
acest atribut fiind prefectul” (I.C.C.J., Completul pentru dezlegarea 
unor chestiuni de drept, Decizia nr. 12/2015, www.scj.ro). 


6. Lipsa calității procesuale active a primarului de a reprezenta 
în justiție consiliul local. Lipsa calității procesuale active a 
consiliului local de a ataca în justiţie actele administrative 


referitoare la bunurile aparținând domeniului public de - 


interes local 


Potrivit art. 21 alin. (1) [actualmente art. 23 alin. (1) din Legea 
administraţiei publice locale nr. 215/2001, republicată — n.n.], 
autorităţile administraţiei publice prin care se realizează autonomia 
locală în comune şi oraşe sunt consiliile locale, comunale şi orăşe- 
neşti, ca autorităţi deliberative, şi primarii, ca autorităţi executive, 

iar potrivit art. 67 alin. (1) [actualmente art. 62 alin. (1) din aceeaşi 
lege — n.n.], primarul reprezintă comuna sau oraşul în relaţiile cu 


alte autorităţi publice, cu persoanele fizice sau juridice române sau 


străine, precum şi în justiţie. 

„ Având în vedere prevederile susmenţionate, primarul nu poate 
reprezenta în justiţie consiliul local, comunal sau orăşenesc. Cu atât 
mai mult, s-a arătat că secretarul unităţii administrativ-teritoriale, 
în considerarea dispoziţiilor art. 83 (actualmente art. 116 din 
Legea nr. 215/2001, republicată — n.n.) din. Legea nr. 215/2001, 


nu poate reprezenta în justiţie nici consiliul local şi nici unitatea 


administrativ-teritorială. 

Totodată, s-a arătat că nici consiliul local nu are calitatea de a ataca 
în justiţie un act administrativ privind un bun imobil, prin invocarea 
apartenenţei acestuia la domeniul public de interes local, un astfel 
de act putând fi contestat de către unitatea administrativ-teritorială, 
vătămată în dreptul de proprietate asupra bunului în cauză, 
reprezentată de primar (.C.C.J,, Secţia de contencios administrativ 
şi fiscal, decizia nr. 4383/2005, www.legalis.ro). 


7. Act administrativ emis de o agente teritorială fără perso- 
nalitate juridică i 


Lipsa personalităţii juridice a autorităţii emitente nu exclude 


capacitatea procesuală în contenciosul administrativ, pentru a avea. 


calitatea de pârât sau intimat fiind suficient să se facă dovada că acea 
autoritate publică este emitenta actului administrativ, astfel cum este 
acesta definit de art. 2 alin. (1) lit. c) din Legea nr. 554/2004. 

În speţă, SC C. SRL a formulat cerere de anulare a deciziei 
nr. 1121 din 20 septembrie 2006 emisă de Autoritatea Rutieră 
Română — Agenţia Teleorman prin care s-a dispus suspendarea pe o 
perioadă de 30 de zile a licenţei de transport eliberată de reclamantă 
(.C.C.J, Secţia de contencios administrativ şi As decizia 
nr. 1352/2007, www.scj.ro). 


21 


51 


52 


53 


54 . 


55 


56 


57 


58 


59 


60 

8. Statul român. Lipsa calității procesuale pasive în litigiile 
de contencios administrativ 


Acţiunea în contencios administrativ, având ca obiect răspunderea 
Statului, pentru lipsa de eficacitate a serviciilor publice este inad- 
misibilă. | 

În condiţiile actualei reglementări, Statul nu este considerat 
subiect al raportului juridic de .contencios administrativ în mod 
direct, acţiunea putând fi exercitată faţă de orice organ al său, sau 
al unităţilor administrativ-teritoriale care acţionează în regim de 
putere publică, pentru satisfacerea unui interes public (C.C.J, 
Secţia de contencios administrativ şi fiscal, decizia nr. 3268/2006, 
www.legalis.ro). i 


9. Autorităţi ale administrației publice locale. Calitate proce- - 
sualä pasivă 


Dreptuldeareprezentaînjustițieo unitate administrativ-teritorială 
nu trebuie confundat cu calitatea procesuală pasivă pe care o are 


_emitentul actului administrativ a cărui anulare se cere. 


Astfel, dacă hotărârea a cărei anulare se solicită a fost emisă de 
consiliul local, atunci acesta are calitatea de a participa la judecată 
în calitate de pârât, ca emitent al actului administrativ unilateral a 
cărui anulare se solicită. | sinii 

Deci, în materia contenciosului administrativ, calitatea procesuală 
derivă din capacitatea administrativă de a emite acte administrative 
cu caracter individual sau normativ (C.4. Oradea, Secţia a II-a civilă, 
de contencios administrativ şi fiscal, decizia nr. 175 1/CA/2011, 
www.legeaz.net). 


10. Servicii publice descentralizate. Calitate procesuală pasivă 


"În materia contenciosului administrativ, autoritatea publică 
are calitate procesuală pasivă în măsura în care deţine capacitate. 
de drept administrativ, constând în aptitudinea prevăzută de lege 
de a exercita prerogative de putere publică, prin emiterea de acte 

administrative, în procesul de organizare a legii şi de executare în 
concret a legii. | 

Sub acest aspect, inspectoratele judeţene de poliţie, unităţi cu 
personalitate juridică proprie, exercită atribuţii specifice, printre care, 
în calitate de ordonatori terțiari de credite, şi cea de a angaja, lichida 
şi ordonanța cheltuieli în limita alocaţiilor bugetare aprobate. 

În speţă, entitatea angajatoare, care a avut calitatea de parte a 
raporturilor de serviciu cu reclamantul, a fost Inspectoratul Judeţean 
de Poliţie Galaţi, împotriva căruia ar fi trebuit să se îndrepte cererea de 
chemare în judecată având ca obiect obligarea la plata unor drepturi 
de natură salarială (I.C.C.J, Secţia de contencios administrativ şi 
. fiscal, decizia nr. 1845/201 2, www.legalis.ro). 


11. Calitate procesuală activă. Cóntáaheos obiectiv. Lege 
specială 


O.U.G. nr. 24/2008 privind accesul la propriul dosar şi 
deconspirarea. Securității nu instituie criterii cantitative pentru 
a se constata calitatea de lucrător al Securității, fiind suficient 
ca reclamantul Consiliul Național pentru Studierea Arhivelor 
Securității să probeze că persoana supusă verificărilor a instrumentat 
cel puţin un act de natură să suprime ori să îngrădească drepturi şi 


libertăţi fundamentale ale omului. Totodată, stabilirea calităţii de 


lucrător al Securităţii nu este condiţionată de aducerea la îndeplinire 
a măsurilor operativ-informative dispuse în cadrul unui. dosar de 
urmărire informativă sau de comportamentul socio-profesional al 


persoanei urmărite (/.C.C.J., Secţia de contencios administrativ şi 


fiscal, decizia nr. 159/2013, www.legisplus.eu). 


12. Obiectul acţiunii de contencios administrativ. Obligarea auto- 
rității publice la efectuarea unor operațiuni administrative 


Este admisibilă, pe calea contenciosului administrativ, acţiunea 
prin care se urmăreşte îndreptarea unor pretinse erori şi operarea 
unor modificări în evidenţele, hărţile şi planurile cadastrale utili- 
zate în procedura de stabilire a liniei de hotar dintre două unităţi 

administrativ-teritoriale, refuzul efectuării unor operaţiuni adminis- 
trative fiind circumscris prevederilor art. 8 alin. (1) teza finală din 
Legea nr. 554/2004, care, definind obiectul acţiunii în contencios 
administrativ, are în vedere şi ipoteza refuzului de efectuare a 
unei anumite operaţiuni necesare pentru exercitarea sau protejarea 
dreptului sau interesului legitim (Z.C.C.J., Secția de contencios 
administrativ şi fiscal, decizia nr. 1204/2013, www.legalis.ro; 
B.C. nr. 1/2014). 


Art. 2. Semnificația unor termeni 

(1) În înțelesul prezentei legi, termenii şi expresiile de mai jos au 
următoarele semnificații: 

a) persoană vătămată — orice persoană titulară a unui drept ori a 
unui interes legitim, vătămată de o autoritate publică printr-un act 
administrativ sau prin nesoluţionarea în termenul legal a unei cereri; 
în sensul prezentei legi, sunt asimilate persoanei vătămate și grupul 
de persoane fizice, fără personalitate juridică, titular al unor drepturi 
subiective sau interese legitime private, precum şi organismele 
sociale care invocă vătămarea prin actul administrativ atacat fie a 
unui interes legitim public, fie a drepturilor şi intereselor legitime ale 
unor persoane fizice determinate; 

b) autoritate publică — orice organ de stat sau al unităţilor adminis- 
trativ-teritoriale care acţionează, în regim de putere publică, pentru 
satisfacerea unui interes legitim public; sunt asimilate autorităţilor 
publice, în sensul prezentei legi, persoanele juridice de drept privat 
care, potrivit legii, au obţinut statut de utilitate publică sau sunt 
autorizate să presteze un serviciu public, în regim de putere publică; 

c) act administrativ — actul unilateral cu caracter individual sau 
normativ emis de o autoritate publică, în regim de putere publică, în 
vederea organizării executării legii sau a executării în concret a legii, 
care dă naştere, modifică sau stinge raporturi juridice; sunt asimilate 
actelor administrative, în sensul prezentei legi, și contractele 
încheiate de autorităţile publice care au ca obiect punerea în valoare a 
bunurilor proprietate publică, executarea lucrărilor de interes public, 
prestarea serviciilor publice, achiziţiile publice; prin legi speciale pot 
fi prevăzute și alte categorii de contracte administrative supuse com- 
petenţei instanţelor de contencios administrativ; 

d) act administrativ-jurisdicţional — actul emis de o autoritate 
administrativă învestită, prin lege organică, cu atribuţii de jurisdicție 
administrativă specială; 


24 


Dispoziţii generale Art. 2 


e) jurisdicție administrativă specială — activitatea înfăptuită de 
o autoritate administrativă care are, conform legii organice speciale 
în materie, competenţa de soluționare a unui conflict privind un 
act administrativ, după o procedură bazată pe principiile contradic- 
torialității, asigurării dreptului la apărare şi independenţei activităţii 
administrativ-jurisdicţionale; 

f) contencios administrativ — activitatea de soluționare de către 
instanţele de contencios administrativ competente potrivit legii 
organice a litigiilor în care cel puţin una dintre părți este o autoritate 
publică, iar conflictul s-a născut fie din emiterea sau încheierea, după 
caz, a unui act administrativ, în sensul prezentei legi, fie din nesolu- 
ționarea în termenul legal ori din refuzul nejustificat de a rezolva o 
cerere referitoare la un drept sau la un interes legitim; - 

8) instanță de contencios administrativ, denumită în continuare 
instanță — Secţia de contencios administrativ şi fiscal a Înaltei Curți 
de Casaţie și Justiţie, secţiile de contencios administrativ şi fiscal ale 
curților de apel şi tribunalele administrativ-fiscale; 

h) nesoluţionare în termenul legal a unei cereri — faptul de a nu 
răspunde solicitantului în termen de 30 de zile de la înregistrarea 
cererii, dacă prin lege nu se prevede alt termen; * 

i) refuz nejustificat de a soluţiona o cerere — exprimarea explicită, 
cu exces de putere, a voinţei de a nu rezolva cererea unei persoane; 
este asimilată refuzului nejustificat și nepunerea în executare a 
actului administrativ emis ca urmare a soluționării favorabile a cererii 
sau, după caz, a plângerii prealabile; A 

|) plângere prealabilă — cererea prin care se solicită autorității 
publice emitente sau celei ierarhic superioare, după caz, reexaminarea 
unui act administrativ cu caracter individual sau normativ, în sensul 
revocării sau modificării acestuia; i i 

k) acte care privesc raporturile cu Parlamentul — actele emise 
de o autoritate publică, în realizarea atribuțiilor sale, prevăzute de 
Constituție sau de o lege organică, în raporturile de natură politică 
cu Parlamentul; 

I) act de comandament cu caracter militar — actul administrativ 
referitor la problemele strict militare ale activității din cadrul forțelor 
armate, specifice organizării militare, care presupun dreptul coman- 
danților de a da ordine subordonaților în aspecte privitoare la 
conducerea trupei, în timp de pace sau război ori, după caz, la înde- 
plinirea serviciului militar; 

m) serviciu public — activitatea organizată sau, după caz, autorizată 
de o autoritate publică, în scopul satisfacerii unui interes legitim 
public; 

n) exces de putere — exercitarea dreptului de apreciere al autori- 
tăților publice prin încălcarea limitelor competenţei prevăzute de 
lege sau prin încălcarea drepturilor și libertăților cetățenilor; 

o) drept vătămat — orice drept prevăzut de Constituţie, de lege 
sau de alt act normativ, căruia i se aduce o atingere printr-un act 
administrativ; 


p) interes legitim privat — posibilitatea de a pretinde o anumită 


conduită, în considerarea a: unui drept subiectiv viitor și previ- 
zibil, prefigurat; 


r) interes legitim public — interesul care vizează Viatăaă de drept 
şi democraţia constituţională, garantarea drepturilor, libertăților 
și îndatoririlor fundamentale ale cetăţenilor, satisfacerea nevoilor 
comunitare, realizarea competenţei autorităţilor publice; 

s) organisme sociale interesate — structuri neguvernamentale, 
sindicate, asociaţii, fundaţii și altele asemenea, care au ca obiect de 
activitate protecţia drepturilor diferitelor categorii de cetățeni sau, 
după caz, buna funcţionare a serviciilor publice administrative; 

ş) pagubă iminentă — prejudiciul material viitor și previzibil sau, 
după caz, perturbarea previzibilă gravă a funcţionării unei autorităţi 
publice sau a unui serviciu public; 

t) cazuri bine justificate — împrejurările legate de starea de fapt şi 
de drept, care sunt de natură să creeze o îndoială serioasă în privinţa 
legalităţii actului administrativ; 

ţ) instanţă de executare - instanţa care a ame fondul litigiului 
de contencios administrativ. 

(2) Se asimilează actelor administrative unilaterale și refuzul 
nejustificat de a rezolva o cerere referitoare la un drept sau la un 
interes legitim ori, după caz, faptul de a nu răspunde solicitantului în 
termenul legal. 

1. Sfera noţiunii de „persoană vătămată” (care are calitate 
procesuală activă în acțiunea în contenciosul administrativ) 


Potrivit acestor dispoziţii legale, persoana vătămată este acea 
persoană fizică sau juridică lezată într-un drept sau interes 
legitim al său printr-un act administrativ nelegal sau printr-un refuz 
nejustificat al unei autorităţi publice de a-i recunoaşte acel drept sau 
interes. Această calitate a unei persoane îi legitimează aparent şi 
calitatea sa de reclamant în acţiunea în contenciosul administrativ 
subiectiv. 

Prin Legea nr. 554/2004 a fost extinsă categoria persoanelor vătă- 
mate care pot avea calitatea de reclamant în acţiunea în contenciosul 
administrativ. 

Astfel, pe lângă persoanele fizice şi persoanele juridice de drept 
privat sau de drept public, pot avea calitate procesuală activă în 
contenciosul subiectiv şi grupul de persoane fizice fără personalitate 
juridică, prin acesta înțelegând societăţile simple reglementate de 
art. 1892 alin. (1) C.civ. În cazul în care persoanele lezate în drepturile 
sau interesele lor legitime printr-un act administrativ nelegal sau 
refuz nejustificat al unei autorităţi publice nu sunt constituite într-o 
entitate colectivă (grup de persoane) recunoscută de lege, dar au 
promovat acţiunea în contencios administrativ, suntem în prezenţa 
unei coparticipări procesuale active. 

De asemenea, organismele sociale, în funcţie de obiectul lor de 
activitate, pot avea calitate de reclamant în contenciosul obiectiv sau 
subiectiv, dacă acestea invocă vătămarea, printr-un act administrativ, 
a unui interes legitim public sau a drepturilor şi intereselor legitime 
ale unor persoane fizice determinate (persoane vătămate). Astfel, de 
exemplu, organizaţiile sindicale pot ataca la instanţa de contencios 


administrativ actele administrative prin care sunt lezate drepturi ale - 


membrilor lor de sindicat. | 
Precizăm că nici în litigiile de contencios administrativ nu pot 
avea calitate procesuală activă organismele sociale care invocă 
lezarea unor drepturi sau interese legitime care exced domeniului 
lor de competență, întrucât legea nu le recunoaște dreptul la actio 
popularis”. În acest sens, art. 2 alin. (1) lit. s) din Legea nr. 554/2004 
prevede că pot justifica interes în promovarea acțiunii în contenciosul 
administrativ numai acele organisme sociale care au ca obiect de 
activitate protecția drepturilor diferitelor categorii de cetățeni sau, 
după caz, buna funcționare a serviciilor publice administrative. ` 


Îi E A E Ei 


D În acest sens, a se vedea-art. 37 C.proc.civ. (Legitimarea procesuală 


a altor persoane) care prevede că numai „în cazurile şi condiţiile prevăzute 
exclusiv prin lege, se pot introduce cereri sau se pot formula apărări şi de 
persoane, organizaţii, instituţii sau autorităţi, care, fără a justifica un interes 
personal, acţionează pentru apărarea drepturilor ori intereselor legitime ale 
unor persoane aflate în situaţii speciale sau, după caz, în scopul ocrotirii 
unui interes de grup ori general”. 

Deci, pentru ca persoana vătămată să aibă calitate procesuală 
activă, care reprezintă una dintre condiţiile de admisibilitate şi 
ale acţiunii în contenciosul administrativ, este necesar ca ea să 
facă dovada existenţei unui drept sau interes legitim care pretinde 
că i-a fost lezat prin actul administrativ atacat sau prin refuzul 
nejustificat al autorităţii publice pârâte. Cu alte cuvinte, trebuie să 
existe identitate între persoana vătămată (reclamantă) şi titularul 
dreptului sau interesului legitim invocat de aceasta în faţa Vrei jel 
de contencios administrativ. 


2. Sfera noţiunii de „autoritate publică emitentă” (care are 
calitate procesuală pasivă în contenciosul administrativ) 


Calitatea de pârât în acţiunile în contenciosul administrativ nu 
este limitată la categoria autorităţilor din sistemul administraţiei 
publice, ci pot avea această calitate procesuală şi alte autorităţi 
publice, dacă prin actele lor au fost lezate drepturi sau interese 
legitime ale unor persoane fizice sau juridice. Astfel, Legea 
nr. 554/2004 prevede că face parte din sfera noţiunii de autoritate 
publică, în înţelesul acestei legi, orice altă autoritate publică a statului 
sau a unităţilor administrativ-teritoriale, care acţionează în regim 
de putere publică pentru satisfacerea unui interes legitim public. În 
cadrul acestei activităţi de interes public, autorităţile publice emit 
acte de autoritate (putere publică) care pot leza anumite drepturi 
sau interese legitime ale persoanelor fizice sau juridice. Astfel, de 
exemplu, instanţele judecătoreşti, care desfăşoară activitatea de 
înfăptuire a justiţiei, emit, prin conducătorii lor, unele acte adminis- 
trative de autoritate privind numirea şi revocarea din funcţie a unor 
persoane care fac pârte din categoria personalului auxiliar sau 
încheie unele contracte administrative. De asemenea, Camerele 
Parlamentului, care desfăşoară activitatea legislativă, emit, prin 
intermediul Birourilor Permanente, anumite acte administrative de 
numire şi eliberare din funcţie a personalului din cadrul aparatului 
lor de lucru. | 

Mai mult, sunt asimilate autorităţilor publice şi persoanele 
juridice de drept privat care au fost autorizate, prin lege sau prin acte 

administrative emise în temeiul legii, să desfăşoare o activitate de 
interes public (serviciu public) în regim de putere publică, în cadrul 
căreia emit acte de putere prin care pot fi lezate drepturi sau interese 
legitime ale unor persoane. Unele dintre aceste organisme private 
pot dobândi, în condiţiile legii, statut de utilitate publică, ceea ce 
le conferă şi dreptul la finanţare din fonduri publice, aşa cum este 
cazul aoina şi fundațiilor (art. 38 din O.G. nr. 26/2000”). În 
doctrină” şi în jurisprudenţă? s-a statuat că au calitate procesuală 
pasivă în litigiile de contencios administrativ şi organismele 
private împuternicite de stat să desfăşoare activităţi de interes 
public (servicii publice), precum: Uniunea Naţională a Barourilor 
din România, Uniunea Naţională a Notarilor Publici din România, 
Asociaţia Vânătorilor şi Pescarilor din România etc. De asemenea, 
au această calitate procesuală universităţile particulare care, în . 


» M.Of. nr. 39 din 31 ianuarie 2000. 

> Pentru detalii în acest sens, a se vedea: A. Iorgovan, Tratat de drept 
administrativ, vol. II, ed. 4, Ed. All Beck, Bucureşti, 2005, p. 521-533; 
A. Iorgovan, L. Vişan, A.S. Ciobanu, D.I. Pasăr e, Legea contenciosului 
administrativ (Legea nr. 554/2004), Ed. Universul Juridic, Bucureşti, 2008, 
p. 67-68; R.N. Petrescu, Drept administrativ, Ed. Hamangiu, Bucureşti, 
2009, p. 460-462; 4. Trăilescu, Drept administrativ, op. cit., p. 331-334; 
O. Puie, Contenciosul administrativ, vol. I, Ed. Universul Juridic, Bucureşti, 
2009, p. 140; D.C. Dragoş, Legea contenciosului administrativ. Comentarii 
şi explicaţii, Ed. All Beck, Bucureşti, 2005, p. 72-75. 

.® A se vedea, de exemplu, [.C.C.J., Secţia de contencios administrativ 
şi fiscal, decizia nr. 1433/2010, în Dreptul nr. 2/2011, p. 260. Prin această 
decizie, Instanţa Supremă a statuat că „sunt autorităţi publice, prin asimilare 
potrivit art. 2 alin. (1) lit. b) din Legea nr. 554/2004, doar persoanele 
juridice de drept privat care au dobândit, prin lege sau prin hotărâre de 
Guvern, statutul de utilitate publică, fiind astfel atrase în puterea serviciilor 
publice, în regim de putere publică, deşi sunt persoane juridice de drept 
privat”, În consecinţă, s-a decis în speță că actele emise de Camera de 
Comerţ şi Industrie a României nu sunt supuse controlului instanţei de 
contencios administrativ, întrucât aceasta este o organizaţie autonomă, 
neguvernamentală, fără scop patrimonial şi care nu are debari statutul 
de utilitate publică. 

cadrul activităţii de învăţământ, emit acte de putere publică care pot 
aduce atingere unor drepturi sau interese legitime ale particularilor. 
Actele de putere publică emise de aceste organisme private sau 
neguvernamentale (denumite în doctrină interbelică şi stabilimente 
de utilitate publică”) au fost calificate ca fiind acte administrative 
prin delegaţie” pentru a fi deosebite de actele administrative 
propriu-zise emise de autorităţile publice (ale statului şi unităţilor 
-administrativ-teritoriale). 

Stabilirea calităţii procesuale pasive a acestor subiecte de 
drept care emit acte de putere publică are o importanţă deosebită, 
întrucât reprezintă una dintre condiţiile de admisibilitate a acţiunii 
în contenciosul administrativ. În acest scop, este necesară, în primul 
rând, încadrarea corectă a emitentului actului în sfera noţiunii de 
autoritate publică aşa cum este delimitată de Legea nr. 554/2004. 
Astfel, de exemplu, o societate comercială nu poate avea calitate 
procesuală pasivă într-un litigiu de contencios administrativ. În al 
doilea rând, trebuie verificată existenţa identităţii între persoana 
publică acționată în instanţă şi emitentul actului prin care s-a lezat 
dreptul sau interesul legitim invocat în instanţă de către reclamant. 
Astfel, de exemplu, nu poate fi chemat în. judecată un consiliu 
local pentru anularea unui act emis de primar şi nici invers. Tot 
astfel, trebuie să existe identitate între autoritatea publică chemată 
în judecată şi cea care are competenţa să emită actul sau înscrisul 
solicitat de către reclamant în cazul acţiunii împotriva refuzului 
nejustificat. De exemplu, consiliul local nu poate avea calitatea 
de pârât într-o acţiune în obligarea la emiterea unei autorizaţii de 
construire, întrucât, potrivit legii, competenţa emiterii unui asemenea 
act administrativ aparţine, potrivit legii, primarului”. 


D A se vedea, în acest sens, R.N. Petrescu, op. cit. p. 461 

» Pentru detalii, a se vedea T. Drăganu, Introducere în teoria şi practica 
statului de drept, Ed. Dacia, Cluj-Napoca, 1992, p. 144-145. 

5 A se vedea, în acest sens, art. 4 alin. (1) pct. 3 lit. d) şi e) din Legea 
nr. 50/1991, republicată, supra cit. 

3. Sfera noţiunii de „act administrativ” — una dintre condiţiile 
de admisibilitate a acţiunii în contenciosul administrativ 


Una dintre condiţiile de admisibilitate a acţiunii în contenciosul 
administrativ o reprezintă existenţa unui act administrativ nelegal 
prin care a fost lezat dreptul sau interesul legitim al reclamantului. 

De aceea, legea a reglementat expres sfera noţiunii de act ad- 
ministrativ în care a inclus atât actele administrative unilaterale 
normative şi individuale, cât şi contractele administrative. 

În plus, potrivit art. 2 alin. (2) din Legea nr. 554/2004 a fost 
asimilat actului administrativ, care poate face obiectul controlului 
de legalitate pe calea contenciosului administrativ, şi refuzul nejus- 
tificat (expres au tacit) al autorităţilor publice de a rezolva cererile 
particularilor privitoare la un drept sau interes legitim al acestora. 

Deci, în ce priveşte identificarea acestor categorii de acte juridice 
care sunt supuse cenzurii instanţei de contencios administrativ, legea 
face distincţie între actele administrative unilaterale, pe de-o parte, 
şi actele administrative asimilate, pe de altă parte, în categoria 
cărora a inclus contractele administrative şi refuzul nejustificat al 
autorităţilor publice. 

„Actele administrative unilaterale reprezintă manifestarea de 
voinţă expresă şi exclusivă a autorităţilor publice pentru realizarea 
puterii publice sau, altfel spus, pentru organizarea executării şi 
executarea în concret a legilor. În schimb, contractele administrative 


reprezintă acte bilaterale încheiate de autorităţile publice cu. 


particularii în scopul gestionării bunurilor domeniului public şi a 
serviciilor publice. 

De asemenea, precizăm că numai aceste acte juridice pot face 
obiectul acţiunii în contenciosul administrativ, nu şi acele activităţi 
ale autorităţilor publice care nu produc efecte juridice, denumite în 


doctrină operaţiuni tehnico-administrative, precum: certificatele 
p ! 


D A se vedea, în acest sens: R.N. Petrescu, op. cit. p. 295-296; O. Podaru, 


Drept administrativ, vol.: I (Actul administrativ. Repere pentru o teorie 
altfel); Ed. Hamangiu, Bucureşti, 2010, p. 5-6. Totuşi, prin legi speciale, 


unele operaţiuni tehnico-materiale pot fi supuse controlului judecătoresc : 

de stare civilă, certificatul de urbanism, avizele etc. Totuşi, aşa cum 
s-a arătat în doctrină, natura juridică a unui înscris nu se determină 
exclusiv pe baza denumirii acestuia, ci având în vedere şi conţinutul 
respectivului înscris”. Astfel, de exemplu, un certificat de atestare a 
dreptului de proprietate asupra unui teren aferent construcţiilor unei 
societăţi comerciale, emis în temeiul H.G. nr. 834/ 19912, este un act 
administrativ, întrucât, deşi poartă denumirea de certificat, el a dat 
naştere unui drept de proprietate. 


4. Noţiunea de „act administrativ-jurisdicționa!” 


Actul administrativ-jurisdicţional este actul administrativ emis 
de o autoritate administrativă cu atribuţii jurisdicţionale prin care 
se soluţionează un litigiu apărut între o autoritate publică şi un 
particular având ca obiect anularea unui act administrativ nelegal. 

Actul administrativ-jurisdicţional este un act administrativ 
special care poate fi supus controlului de legalitate potrivit proce- 
durii contenciosului administrativ. Întrucât în cazul actului adminis- 
trativ-jurisdicţional procedura controlului judecătoresc conţine şi 
unele reguli speciale, este necesară determinarea corectă a naturii 
juridice a actului dedus judecății. În acest sens, premisa indeniabilă 
este aceea că actul administrativ-jurisdicţional” este emis de o 


ia N N a SC AN ea n A a a PI 
direct sau indirect al instanţei de contencios administrativ (a se vedea, în 
acest sens, comentariul la art. 8). dnl: i | 

D A se vedea 4. Trăilescu, Drept administrativ, op. cit. p. 339. În acelaşi 
sens, a se vedea şi I.C.C.J., Secţia de contencios administrativ şi fiscal, 
decizia nr. 4623/2010, în Dreptul nr. 7/2011, p. 238. 

> M.Of. nr. 259 din 20 decembrie 1991. 

3) În acest context precizăm că actele autorităţilor administrative fără 
atribuţii de jurisdicție specială, emise în cadrul. procedurii prealabile, 
sunt acte administrative obişnuite, indiferent de denumirea recursului 
administrativ: plângere, contestaţie etc. De exemplu, aşa cuma statuat Curtea 
Constituţională, actele autorităţilor administrativ-fiscale de soluţionare a 
contestaţiilor în materie fiscală formulate potrivit dispoziţiilor din Codul de 
procedură fiscală, nu sunt acte de jurisdicție, ci acte administrative supuse 
cenzurii instanţei de judecată [A se vedea, în acest sens, DCC nr. 1515/2011 


34 


Dispoziţii generale | Art. 2 


autoritate administrativă învestită, prin lege organică, cu atribuții de 
jurisdicție specială, ceea ce îi imprimă acestui act anumite trăsături 
speciale. 


5. Noţiunea de „jurisdicție administrativă specială” și 
trăsăturile actului administrativ-jurisdicțional 


Jurisdicţia administrativă specială reprezintă o activitate de. 


soluţionarea unorlitigii dintre autorităţile publice şi particulari, 
generate de actele administrative, desfăşurată de către o autoritate 
administrativă învestită prin lege cu o asemenea competenţă, după 
o procedură bazată pe principiile: contradictorialităţii; asigurării 
dreptului la apărare şi independen activității administrativ- uris- 
dicționale. 

Actul administrativ prin care se soluţionează acest litigiu, 
indiferent de denumirea pe care o poartă, este un act adminis- 
trativ-jurisdicțional, având anumite trăsături caracteristice imprimate 


de specificul procedurii în care se emite. Aceste trăsături specifice 


sunt următoarele”: 
- este un act prin care se soluţionează un a litigiu privind un act 


administrativ, care are loc între un natica şi o autoritate publică 


sau Între două autorități publice; 


referitoare la excepția de neconstituționalitate a dispoziţiilor art. 218 alin. (2) 
din O.G. nr. 92/2003 privind Codul de procedură fiscală (M.Of. nr. 81 din 
l februarie 2012)]. De asemenea, art. 149 alin. (2) din Legea nr. 263/2010 
privind sistemul unitar de pensii publice (M.Of. nr. 852 din 20 decembrie 
2010) prevede că „procedura de examinare a deciziilor supuse contestării 
reprezintă procedură administrativă prealabilă, obligatorie, fără caracter 
jurisdicţional”. Prin urmare, actele emise în cadrul acestei proceduri sunt 
acte administrative, nu acte administrativ-jurisdicţionale. : 

D Pentru alte detalii, a se vedea: C. Clipa, Organe şi proceduri adins 
trativ-jurisdicționale. Introducere în studiul administrației publice jurisdic- 
- ționalizate, Ed. Hamangiu, Bucureşti, 2012, p. 228-279; C.L. Popescu, 

Jurisdicțiile administrative potrivit dispozițiilor eanstituţionale revizuite, 
în Dreptul nr. 5/2004, p. 77. 

- este emis de o autoritate administrativ-jurisdicţională care nu 
este în raporturi de subordonare sau supraordonare cu niciuna dintre 
părţile litigiului; 

- este emis în cadrul unei proceduri de judecată care are loc cu 
citarea părţilor şi în care sunt asigurate contradictorialitatea dezba- 
terilor şi dreptul la apărare al părţilor din litigiu; 

- este un act irevocabil, în sensul că după emiterea lui autoritatea 
administrativ-jurisdicţională nu mai poate reveni asupra lui, dezîn- 
vestindu-se de litigiul pe care l-a soluţionat. 

În legislaţia noastră sunt deja reglementate jurisdicții adminis- 
trative speciale. Astfel, de exemplu, potrivit art. 37 alin. (1) din 
Legea nr. 101/2016 privind remediile şi căile de atac în materie de 
atribuire a contractelor de achiziţie publică, a contractelor sectoriale 
şi a contractelor de concesiune de lucrări şi concesiune de servicii, 
precum şi pentru orgânizarea şi funcţionarea Consiliului Naţional 
de Soluţionare a ContestaţiilorP, Consiliul Naţional de Soluţionare 
a Contestaţiilor este calificat ca organism independent cu activitate 
administrativ-jurisdicţională. De asemenea, potrivit art. 52 alin. (1) 
din Legea nr. 18/1991, republicată”, comisia judeţeană de stabilire 
a dreptului de proprietate privată asupra terenurilor este autoritate 
publică cu activitate iat i past da e de 


D M.Of. nr. 393 din 23 mai 2016. 

» M.Of. nr. 1 din 5 ianuarie 1998. 

5 Cu toate acestea, hotărârile comisiei judeţene de stabilire a dreptului 
de proprietate privată asupra terenurilor nu îndeplinesc exigenţele actului 
administrativ-jurisdicţional propriu-zis. Avem în vedere, în acest sens: 
subordonarea acestei comisii prefectului, lipsa de contradictorialitate 
în activitatea de adoptare a hotărârilor, necitarea persoanei interesate în 
reconstituirea dreptului său de proprietate şi neasigurarea dreptului la apărare 
al acestei persoane (Pentru alte detalii, a se vedea A. 7răilescu, Discuţii 
referitoare la neconstituţionalitatea unor dispoziţii ale Legii fondului funciar 
nr. 18/1991 şi ale Codului de procedură civilă, în Dreptul nr. 1/2008, p. 116). 
Acest nefericit exemplu ne determină să sugerăm legiuitorului o prudenţă 
mai mare în calificarea expresă a actelor administrativ-jurisdicţionale, 
având în vedere trăsăturile pe care trebuie să le îndeplinească, condiţiile şi 
consecinţele exercitării controlului judecătoresc asupra acestor acte. 

6. Noţiunea de „contencios administrativ” 


Din definiţia dată de lege acestei noţiuni juridice deducem 
următoarele elemente caracteristice ale procedurii contenciosului 
administrativ: este o activitate de soluţionare a unei categorii 
speciale de litigii în care cel puţin una dintre părţi este o autoritate 
publică, cealaltă parte fiind, de regulă, un particular; cauza acestor 
litigii o reprezintă fie emiterea sau încheierea, după caz, a unui 
act administrativ, în sensul Legii nr. 554/2004, considerat nelegal 
de către reclamant, fie refuzul nejustificat expres sau tacit al unei 
autorităţi publice de a rezolva o cerere referitoare la un drept sau la 
un interes legitim; competenţa de soluţionare a acestor litigii aparţine 
instanţelor de contencios administrativ stabilite potrivit legii. 

Pentru a face parte din categoria contenciosului administrativ 
un litigiu trebuie să întrunească toate aceste caracteristici, fiind 
insuficientă întrunirea doar a unora dintre aceste trăsături, ca, de 
exemplu, aceea potrivit căreia una dintre părţile litigiului este o 
autoritate publică. Astfel, de exemplu, un litigiu între primar şi un 
particular privind rezilierea unui contract de închiriere a unui imobil 
proprietate privată a unităţii administrativ-teritoriale este un litigiu 
civil. Tot astfel, un litigiu între primar şi un angajat al său generat 
de desfacerea contractului de muncă al reclamantului este un litigiu 
de muncă. 


7. Noţiunea de „instanţă de contencios administrativ” 


În sistemul nostru judiciar nu există instanţe judecătoreşti special 
constituite” pentru soluţionarea litigiilor de contencios adminis- 
trativ, însă datorită specificului acestor litigii, au fost create secţii 
specializate în cadrul tribunalelor, curților de apel şi Înaltei Curți de 
Casaţie şi Justiţie a căror competenţă este prevăzută de art. 10 din 
Legea nr. 554/2004 şi art. 95-97 C.proc.civ. 


= 
» A se vedea şi comentariul la art. 30. 

8. Noţiunea de „refuz tacit” 


Refuzul nejustificat al autorităţilor publice de rezolva cererile | 


particularilor reprezintă un fapt material-juridic care constă într-o 
acţiune sau inacţiune a acestor autorităţi şi care produce efecte 
juridice în virtutea legii, indiferent de manifestarea de voinţă în 
acest scop a autorităţilor publice. Legea nr. 554/2004 a asimilat 
acest refuz actului administrativ unilateral (de autoritate) pentru 
a-l supune aceluiaşi regim juridic (cu unele excepţii) în ce priveşte 
controlul său de legalitate pe cale judecătorească. 

O altă precizare preliminară este aceea că Legea nr. 554/2004 
reglementează două forme ale refuzului nejustificat: paot, expres 
şi refuzul tacit. 

Refuzul tacit al autorităților publice, denumit de lege „nesoluțio- 
narea în termenul legal a unei cereri”, constă în faptul de a nu 
răspunde solicitantului în termen de 30 de zile de la înregistrarea 
cererii, dacă prin lege nu se prevede alt termen. 

În condiţiile legii speciale, acest refuz are valoarea unei aprobări 
tacite de către autoritatea publică a cererii petentului de emitere 
a unui act administrativ astfel încât la expirarea termenului de 
comunicare a răspunsului expres se consideră că autoritatea publică 
a fost de acord cu emiterea actului”. În acest caz, particularul 
se va prevala de legea specială şi va solicita autorităţii publice 
eliberarea dovezii emiterii actului solicitat, iar în caz de refuz, se 
poate adresa instanţei de contencios administrativ doar pentru a 1 se 
elibera înscrisul constatator al actului, nu pentru obligarea autorităţii 
publice la emiterea actului, întrucât acesta a fost emis ca urmare a 
aprobării tacite a cererii reclamantului. Cu alte cuvinte, în aceste 
cazuri reglementate de legea specială, promovarea unei acţiuni în 
contencios administrativ, potrivit Legii nr. 554/2004, împotriva 
refuzului nejustificat al autorităţii publice de a emite actul solicitat 
(de reclamant) este lipsită de obiect. 


D A se vedea, în acest sens, O.U.G. nr. 27/2003 privind procedura 
aprobării tacite (M.Of. nr. 291 din 25 aprilie 2003). 

9. Noţiunea de „refuz expres”. 


Acest tip de refuz al autorităţilor publice, denumit de lege refuz 
nejustificat de a soluţiona o cerere, reprezintă o manifestare de 
voinţă explicită a acestor autorităţi de a nu rezolva cererea unei 
persoane privitoare la un drept sau interes legitim al acesteia. Preve- 
derea art. 2 alin. (1) lit. i) din Legea nr. 554/2004 care condiţionează 
caracterul nejustificat al refuzului de exprimarea lui cu exces de 
putere este superfluă, întrucât cele două noţiuni se includ reciproc, 
fiind de la sine înţeles faptul că, dacă autorităţile publice nu recu- 
nosc drepturile sau interesele legitime ale cetăţenilor, refuzul 
acestor autorităţi este nejustificat sau, cu alte cuvinte, emis cu exces 
de putere”. În acest sens, însăşi Legea nr. 554/2004 defineşte în 
art. 2 alin. (1) lit. n) excesul de putere ca reprezentând „exercitarea 
dreptului de apreciere al autorităţilor publice prin încălcarea limitelor 
competenţei prevăzute de lege sau prin încălcarea drepturilor şi 
libertăţilor cetățenilor”. Altfel spus, refuzul nejustificat este rezul- 


tatul unei aprecieri greşite a autorităţilor publice cu privire la ți ă 


rile şi libertăţile cetăţenilor. 

Potrivit legii, este asimilată refuzului nejustificat expres şi 
nepunerea în executare a actului administrativ emis ca urmare a 
soluționării favorabile a cererii sau, după caz, a plângerii prealabile 
a unei persoane fizice sau juridice. Cu toate acestea, această formă 
de refuz reprezintă, în realitate, un refuz tacit, întrucât autoritatea 
publică a emis actul solicitat pentru recunoaşterea dreptului sau 
interesului legitim al unei persoane ori ca urmare a plângerii depuse 
de aceasta împotriva unui act nelegal (prin care a cerut modificarea 
sau revocarea lui şi emiterea unui act legal), însă nu a mai pus în 
executare actul astfel emis”. 


) Pentru o documentare completă în materie, a se vedea D. Apostol 
Tofan, Puterea discreţionară şi excesul de putere al autorităţilor publice, 
Ed. All Beck, Bucureşti, 1999. 

d Pentru detalii în acest sens, a se vedea A. Trăilescu, A.A. Trăilescu, 
Unele reflecţii asupra refuzului autorităţilor publice de a rezolva cererile 
Particularilor, în Dreptul nr. 11/2010, p. 154. 

10. Noţiunea de „plângere prealabilă” 


Plângerea prealabilă reprezintă o cale administrativă de atac 
prin care o persoană lezată într-un drept sau interes legitim al său 


printr-un act administrativ nelegal solicită revocarea sau modificarea ' 
acelui act pentru restabilirea dreptului sau interesului său. Dacă | 


plângerea se adresează autorităţii publice emitente a actului, această 
procedură mai poartă denumirea de recurs grațios, iar dacă plângerea 
se adresează autorităţii ierarhic superioare celei care a emis actul, 
procedura respectivă se mai numeşte recurs ierarhic”. 


11. Sfera actelor care privesc raporturile cu Parlamentul 


Această categorie de acte este exceptată de la orice formă de 
control judecătoresc, deci şi de la controlul de legalitate pe calea 
contenciosului administrativ, fiind considerate acte de guvernământ 
sau acte politice. În consecinţă, şi răspunderea. autorităţilor 
publice emitente pentru aceste acte este una eminamente politică, 
nu juridică. Raporturile autorităţilor publice cu Parlamentul, în 
care pot fi emise aceste acte, sunt prevăzute de Constituţie. Astfel, 
de exemplu, potrivit art. 103 alin. (3) din Constituţie, Parlamentul 
acordă încredere Guvernului cu votul majorităţii deputaţilor şi 
senatorilor. De asemenea, potrivit art. 95 alin. (1) din Constituţie, 
în cazul săvârşirii unor fapte grave prin care încalcă prevederile 
Constituţiei, Preşedintele României poate fi suspendat din funcţie 
de Camera Deputaţilor şi de Senat, în şedinţă comună, cu votul 
majorităţii deputaţilor şi senatorilor, după consultarea Curţii Consti- 
tuționale. Hotărârile adoptate de Parlament în astfel de cazuri, 
care dau naştere acestor raporturi de natură constituţională între 
autoritatea legislativă şi celelalte autorităţi pula nu pot face 


D Pentru detalii în legătură cu recursul administrativ, a se vedea: 
V. Vedinaş, Drept administrativ, ed. a IX-a revăzută şi actualizată, 
Ed. Universul Juridic, Bucureşti, 2015, p. 195-201; 4. Trăilescu, Drept 
administrativ, op. cit., p. 346-351; R.N. Petrescu, op. cit., p. 464-471. 

2 În legătură cu aceste acte, a se vedea A. Iorgovan, op. cit., vol. II, ed. 
4, p. 607-611. A se vedea şi comentariul la art. 5. 

obiectul controlului judecătoresc. Deşi legea nu prevede în mod 
expres, nici actele emise de autorităţile publice care privesc în mod 


indirect raporturile cu Parlamentul nu pot fi supuse controlului - 


judecătoresc”; Astfel, de exemplu, actele Preşedintelui României prin 
care numeşte sau revocă din funcţie pe unii membrii ai Guvernului 
nu sunt cenzurabile pe cale judecătorească, întrucât însuşi Guvernul 
este numit de Preşedinte ca urmare a votului de încredere acordat de 
Parlament [art. 85 alin. (1) din CL usisa 


12. Sfera noţiunii de „act de comandament cu caracter 
militar” 


Această categorie de acte este şi ea exceptată de la controlul jude- 
cătoresc, inclusiv pe calea contenciosului administrativ, constituind, 
alături de actele care privesc raporturile cu Parlamentul, excepţii 
absolute? de la controlul judecătoresc. De aceea, şi în acest caz, 
legiuitorul a înţeles să le delimiteze de celelalte acte administrative 
prin decelarea unor trăsături distinctive. Astfel, aceste acte se 
referă la problemele strict militare ale activităţii din cadrul forţelor 
armate care au ca obiect organizarea militară, izvorând din dreptul 
comandanților de a da ordine subordonaţilor în aspecte privitoare 
la conducerea trupei, în timp de pace sau război ori, după caz, la 
îndeplinirea serviciului militar. Aceste acte privesc măsuri care 
trebuie îndeplinite în mod prompt pentru asigurarea eficienţei 
acţiunilor forţelor armate” în îndeplinirea misiunii lor de apărare a 
țării, fiind de neconceput orice ezitare sau tergiversare în executarea 
lor cauzate de exercitarea controlului judecătoresc. Celelalte acte 
emise de structurile militare care nu îndeplinesc aceste cerinţe şi, 
deci, nu sunt acte de comandament cu caracter militar, pot fi supuse 
controlului judecătoresc pe calea contenciosului administrativ (ca, 
de exemplu, actele de trecere în rezervă a unor militari”). 
i 

D A. Iorgovan, op. cit., p. 612-614. 

» A se vedea, în acest sens, R.N. Petrescu, op. cit., p. 477. 

» A se vedea și comentariul la art. 5. 

® A se vedea, în acest sens, C.S.J., Secția de contencios administrativ, 
decizia nr. 1051/1997, în Dreptul nr. 5/1998, p. 112. 

13. Noţiunea de „serviciu public” 


Serviciul public este o activitate de interes general care repre- . 


zintă misiuneaadministraţiei publice, alături de organizareaexecutării 


_şi executarea în concret a legilor. De aceea, privită din această 


perspectivă, administraţia publică a mai fost definită în doctrină 
ca fiind o reţea de servicii publice”. Cu excepţia unor servicii care 
reprezintă monopolul absolut al statului (ca, de exemplu, justiţia, 
apărarea naţională), administraţia publică este liberă să îşi gestioneze 
în mod direct serviciile publice ori să le delege unor particulari. 
Noţiunea de serviciu public interesează contenciosul administrativ 
mai ales în această din urmă ipostază, a delegării lui unor organisme 
private care, în organizarea serviciului public, emit acte în regim de 
putere publică asimilate actelor administrative supuse controlului de 
legalitate pe calea acestei proceduri judecătoreşti speciale. 


14. Noţiunea de „exces de putere” 


Această noţiune prezintă interes pentru contenciosul adminis- 
trativ, îndeosebi prin prisma art. 5 alin. (3) din Legea nr. 554/2004, 
care prevede că anumite acte administrative pot fi atacate pe 
calea contenciosului administrativ numai pentru exces de putere. 
Acest text de lege a fost însă declarat neconstituţional”, în partea 
referitoare la actele privind apărarea şi securitatea naţională, ceea ce 
face ca şi noţiunea de exces de putere să-şi atenueze valența juridică. 
De altfel, însuşi sensul dat de lege acestei noţiuni este incert, fiind 
restrâns la exercitarea dreptului de apreciere al autorităţilor 
publice prin încălcarea limitelor competenţei prevăzute de lege 
sau prin încălcarea drepturilor şi libertăţilor cetăţenilor. Or, însăşi 
încălcarea cu intenţie a legii de către autorităţile publice reprezintă 
un exces de putere, indiferent în ce constă această încălcare. 


» A se vedea, în acest sens, Al. Negoiţă, Contenciosul administrativ şi 
elemente de drept administrativ, Ed. Lumina Lex, Bucureşti, 1992, p. 6. 

2 A se vedea DCC nr. 302/2011 (M.Of. nr. 316 din 9 mai 2011). Pentru 
alte detalii, trimitem la comentariul art. 5 din Legea nr. 554/2004. 

Totuşi, nu este lipsită de relevanţă pentru legalitatea actelor 
administrative, noţiunea de „drept de apreciere al administraţiei 
„ publice” în exercitarea atribuţiilor sale de organizare a executării 
şi de executare în concret a legii, întrucât depăşirea acestui drept 
echivalează cu abuzul de drept sau excesul de putere al autorităţilor 
publice. Mai concret, actele administrative adoptate sau emise de 
către autorităţile publice cu depăşirea dreptului lor de apreciere sunt 
nelegale şi pot fi anulate de către instanţa de contencios administrativ 


la cererea persoanelor interesate. În doctrină, această noţiune juridică 


a fost definită ca reprezentând o anumită libertate de care se bucură 
administraţia publică în activitatea de organizare a executării şi de 
executare în concret a legilor, urmărindu-se asigurarea concordanţei 
între normele juridice şi. necesităţile în continuă transformare ale 
societăţii”. Această putere de apreciere a administraţiei publice nu 
este însă discreţionară, ci, dimpotrivă, trebuie să se încadreze în 
limitele legii şi să corespundă interesului general”. 


15. Noţiunea de „drept vătămat” 


Existenţa unui drept care a fost vătămat prin actul administrativ 
dedus judecății reprezintă una dintre condiţiile de admisibilitate 
a acţiunii în contenciosul administrativ. De aceea, este necesară 
definirea şi delimitarea sferei acestei noţiuni juridice. Prin drept 
vătămat înţelegem ceea ce în doctrină a fost denumit drept subiectiv 
şi reprezintă o prerogativă recunoscută de lege persoanei fizice sau 
Juridice, subiect activ al raportului juridic, de a pretinde subiectului 
pasiv să săvârşească o anumită acţiune sau să se abţină de la săvârşirea 
unei acţiuni, putând recurge, la nevoie, la forța de constrângere a 
Statului pentru asigurarea înfăptuirii conduitei pretinse”. 


» Pentru alte detalii în legătură cu dreptul de apreciere al administraţiei 
publice, a se vedea A. Trăilescu, Drept administrativ, op. cit., p. 204-205 şi 
autorii acolo citați. 

2 Ibidem. 

d M. Duţu, Dicţionar de drept privat, ed. a 2-a, Ed. Mondan, Bucureşti, 
2002, p. 343. | 

Drepturile subiective sau, cu alte cuvinte, drepturile persoanei 
sunt prevăzute în actele normative, începând cu Constituţia care 
a consfințit cele mai importante dintre aceste drepturi (drepturile 
fundamentale). Unele drepturi subiective sunt concretizate prin 
acte juridice individuale unilaterale sau bilaterale ca, de exemplu, 
dreptul de proprietate asupra unui bun, care nu poate fi dovedit în 
faţa instanţei de contencios administrativ decât cu actul (titlul) de 
proprietate. În schimb, pentru dovedirea existenţei altor drepturi 
subiective ca, de exemplu, dreptul de a alege sau dreptul de a fi ales, 
sunt suficientă invocarea prevederilor legale care le consfinţesc şi 
dovada faptului că reclamantul îndeplineşte cerinţele legii pentru a 
avea exerciţiul acelor drepturi. | | 


16. Noţiunea de „interes legitim privat” 


Existenţa unui interes legitim privat lezat printr-un act adminis- 
trativ reprezintă o condiţie de admisibilitate a acţiunii în contenciosul 


administrativ, în cazul în care reclamantul nu poate justifica existenţa 


unui drept subiectiv încălcat prin actul a cărui anulare o solicită. 
Interesul invocat de către reclamant trebuie să fie legitim, adică 
să aibă suport în lege! şi să prefigureze realizarea unui drept 
subiectiv viitor şi previzibil. Astfel, de exemplu, un consilier 
local poate justifica un interes legitim privat de a ataca o hotărâre 
a consiliului local, cu a cărei adoptare nu a fost de acord, votând 
împotrivă, evitând orice răspundere a sa pentru eventualele preju- 
dicii cauzate de acea hotărâre. În acest caz, reclamantul va invoca 
prevederile art. 56 alin. (1) din Legea nr. 393/20042, potrivit 
cărora consilierii locali răspund în nume propriu, pentru activitatea 


ame 


D A se vedea, în acest sens, R.M. Lazăr, Legalitatea actului adminis- 
trativ. Drept românesc şi drept comparat, Ed. All Beck, Bucureşti, 2004, 
p. 46. Autoarea defineşte interesul legitim privat ca fiind un interes per- 
sonal, direct, născut şi actual în acord cu interesul general şi cu normele de 
convieţuire socială, dar fără a avea încă protecţie juridică în sensul plenitu- 
dinii dreptului recunoscut de lege. 

» M.Of. nr. 912 din 7 octombrie 2004. 

desfăşurată în exercitarea mandatului, precum şi solidar, pentru 


activitatea consiliului din care fac parte şi pentru hotărârile pe care - 


le-au votat. De asemenea, o persoană fizică va putea ataca o hotărâre a 
Guvernului prin care un imobil a fost trecut în domeniul public al unei 
unităţi administrativ-teritoriale, dacă a solicitat restituirea în natură 
a acelui imobil care i-a fost preluat abuziv de stat, iar legea prevede 
posibilitatea realizării acestui drept al său”. Dispoziţiile art. 2 alin. (1) 
lit. p) din această lege privind noţiunea de „interes legitim privat” ca 
şi condiţie de admisibilitate a acţiunii în contencios administrativ, se 
completează cu dispoziţiile art. 33 C.proc.civ. intitulat „Interesul de 
acţiona în justiţie” care au următorul conţinut: „Interesul trebuie să 
fie determinat, legitim, personal, născut şi actual. Cu toate acestea, 
chiar dacă interesul nu este născut şi actual, se poate formula o cerere 
cu scopul de a preveni încălcarea unui drept subiectiv ameninţat sau 
pentru a preîntâmpina producerea unei pagube iminente şi care nu 
s-ar putea repara”. În acest context legislativ, precizăm că, în cauzele 
de contencios administrativ, interesul reclamantului nu se limitează, 
în toate cazurile, la anularea actului administrativ, ci acesta poate 


consta în înlăturarea, în condiţiile legii, a efectelor juridice produse 


de actul contestat şi repararea eventualelor prejudicii. Astfel, de 
exemplu, dacă actul administrativ a fost revocat de către emitentul 
său, persoana vătămată poate promova sau continua acţiunea în 
contencios administrativ pentru constatarea nelegalităţii actului şi 
repararea prejudiciului produs prin acel act nelegal (dacă este cazul), 


“precum şi emiterea unui alt act administrativ cu respectarea legii. - 


17. Noţiunea de „interes legitim public” 


Existenţa unui interes legitim public reprezintă. o condiţie de 
admisibilitate a acţiunii în contenciosul administrativ obiectiv. 

Aşa fiind, lezarea unui interes legitim public nu poate fi invocată 
ca şi cauză principală a acţiunii în contenciosul administrativ decât 


D Această posibilitate este prevăzută de Legea nr. 10/2001 privind regimul 
juridic al unor imobile preluate în mod abuziv în perioada 6 martie 1945 - 22 
decembrie 1989, republicată (M.Of. nr. 798 din 2 septembrie 2005). 

de titularii unei asemenea acţiuni, adică de autorităţile publice 
sau anumite organisme sociale prevăzute de lege, nu şi de către 
particulari. Doar, prin excepţie, potrivit art. 8 alin. (1!) din Legea 


nr, 554/2004, persoanele fizice şi persoanele juridice de drept privat 


pot formula capete de cerere prin care invocă apărarea unui interes 
legitim public numai în subsidiar, în măsura în care vătămarea intere- 
sului legitim public decurge logic din încălcarea dreptului subiectiv 
sau a interesului legitim privat. 

Un interes este legitim şi public dacă priveşte cele mai impor- 
tante valori sociale şi politice din categoria cărora fac parte: ordinea 
de drept şi democraţia constituţională; garantarea drepturilor, 
libertăţilor şi îndatoririlor fundamentale ale cetăţenilor; satisfacerea 
nevoilor comunitare; realizarea competenţei autorităţilor publice. 


18. Sfera noţiunii de „organisme sociale interesate” 


- În economia Legii nr. 554/2004, această noţiune juridică prezintă 
interes în cazurile în care organismele sociale pot avea calitate 
procesuală activă în acţiunile de contencios administrativ. 

Aceste organisme sociale sunt structuri neguvernamentale, adică 
sunt constituite şi funcţionează în afara sistemului administraţiei 
publice, ca entităţi private care desfăşoară anumite activităţi 
de interes public, dintre care unele sunt servicii publice delegate 
de stat sau unităţile administrativ-teritoriale. În categoria acestor 
organisme sociale sunt incluse: sindicatele, asociaţiile, Bisdațiile Şi 
altele asemenea. 

Pentru a putea desfăşura activităţi de interes public, constituirea 
şi funcţionarea acestor organisme sociale trebuie să fie autorizate 
de stat. 

Dacă printr-un act administrativ a fost încălcat un interes legitim 
public care are legătură cu domeniul lor de competenţă, organismele 
sociale pot promova o acţiune în anularea acelui act. 


Domeniile de competenţă a organismelor sociale care pot justifica | 


această calitate procesuală activă în litigiile de contencios obiectiv 
sunt: protecția drepturilor diferitelor categorii de cetățeni pe care 

„îi reprezintă sau, după caz, buna funcționare a serviciilor publice 


administrative care le-au fost delegate de administraţia publică. 


19. Sfera noţiunii de „pagubă iminentă” 


Sensul şi aria de cuprindere a acestei noţiuni juridice prezintă 
interes pentru suspendarea judecătorească a executării actelor admi- 


nistrative unilaterale cu caracter individual, reglementate de art. 14 


şi art. 15 din Legea nr. 554/2004, întrucât paguba iminentă este una 
dintre condiţiile de admisibilitate a unei asemenea cereri care poate 
fi adresată instanţei de contencios administrativ. 

Paguba iminentă a fost definită ca fiind un prejudiciu material, 
deci nu moral, care poate consta fie într-o pierdere patrimonială 


importantă previzibilă şi inevitabilă dacă executarea unui anumit 


act administrativ nu ar fi suspendată, fie într-o perturbare previzibilă 
gravă a funcţionării unei autorităţi publice sau a unui serviciu 
public care ar afecta un interes public ca, de exemplu, garantarea 
drepturilor, libertăţilor şi îndatoririlor fundamentale ale cetăţenilor 
ori satisfacerea nevoilor comunitare. 

Dacă nu are caracter iminent şi grav pentru riza sira 
invocată nu poate constitui motiv de suspendare a executării 
actului, ea putând fi reparată pe calea acţiunii în contenciosul 
subiectiv având ca obiect anularea actului administrativ nelegal şi 
acordarea de despăgubiri. Caracterul iminent şi gravitatea pagubei 
invocate de către reclamant vor fi apreciate în concret de către 
instanţa de judecată pe baza argumentelor şi probelor prezentate 
de părţile din proces. 


20. Noţiunea de „cazuri bine justificate” 


Această noţiune juridică prezintă interes pentru procedura 
contenciosului administrativ din acelaşi motiv ca şi noţiunea de 


pagubă iminentă, pentru că ambele constituie condiţii cumulative - 

de admisibilitate a cererii de suspendare judecătorească a executării 


actului administrativ unilateral cu caracter individual reglementate 
de art. 14 şi art. 15 din Legea nr. 554/2004. 

Prin noţiunea de cazuri bine justificate se înţelege acele împre- 
jurări de fapt şi de drept, care sunt de natură să creeze o îndoială 
serioasă în privinţa legalităţii actului administrativ. 

Pentruaconsideraîndeplinităoasemeneacondiţie deadmisibilitate 
a acţiunii de suspendare a executării actului administrativ instanţa 
trebuie să verifice, pe baza motivelor de fapt şi de drept invocate de 
reclamant, dar şi a susţinerilor autorităţii publice emitente a actului, 
dacă există indicii temeinice care sunt de natură să creeze o puternică 
aparenţă de nelegalitate a actului administrativ dedus judecății. 

Astfel, în jurisprudenţa sa, Secţia de contencios administrativ şi 


fiscal a Înaltei Curți de Casaţie şi Justiţie a admis că pot constitui 


astfel de împrejurări de natură să creeze o îndoială serioasă cu 
privire la legalitatea actului administrativ: necompetenţa autorităţii 
administrative de a emite actul administrativ, lipsa temeiului legal, 
declararea ca neconstituţională a ordonanţei guvernului în baza 
căreia a fost emis actul administrativ, modificarea parţială a actului 
administrativ de către autoritatea emitentă, anularea parţială a 
actului administrativ de către autoritatea ierarhic superioară”, lipsa 
motivării actului etc. i 

În acest scop, instanța de judecată trebuie să efectueze o cercetare 
suficientă a cauzei constând în analizarea argumentelor părților 
şi evaluarea probelor administrate pentru a stabili cu exactitate 
dacă există asemenea împrejurări de fapt şi de drept care justifică 
suspendarea executării actului administrativ dedus judecății. Cu 
toate acestea, s-a decis că instanţa are posibilitatea să efectueze 
numai o cercetare sumară a aparenţei dreptului, întrucât în cadrul 
procedurii prevăzute de lege pentru suspendarea executării actului 
administrativ nu poate fi prejudecat fondul litigiului”. 


) A se vedea I.C.C.J, Secţia de contencios administrativ şi fiscal, decizia 
nr. 491/2012 (www.legalis.ro). 


2 A se vedea I.C.C.]., Secţia de contencios administrativ şi fiscal, 


- decizia nr. 507/2007 (smww.legalis.ro). 

21. Noţiunea de „instanţă de executare” 


Potrivit art. 651 alin. (3) C.proc.civ., „instanţa de executare solu- 
ţionează cererile de încuviinţare a executării silite, contestaţiile la 
- executare, precum şi orice alte incidente apărute în cursul executării 
silite, cu excepţia celor date de lege în competenţa altor instanţe sau 
organe”. 

În cazul hotărârilor pronunţate de instanţele de FRA comun, 
instanța de executare este judecătoria în circumscripţia căreia se 
află biroul executorului judecătoresc care face executarea, în afara 
cazurilor în care legea dispune altfel [art. 651 alin. (1) C.proc.civ.]. 

În cazul hotărârilor pronunţate de instanţele de contencios 
administrativ, art. 2 alin. (1) lit. ţ) din Legea nr. 554/2004 prevede că 
instanţa de executare este instanţa care a soluţionat fondul litigiului de 
contencios administrativ, aceasta fiind, precizăm noi, tribunalul sau 
curtea de apel, în funcţie de competenţa materială a acestor instanţe 
[art. 10 alin. (1) şi alin. (1!) din Legea nr. 554/2004]. Considerăm 
însă că sensul exact al acestor prevederi legale speciale este acela că 
instanţa de executare a hotărârilor de contencios administrativ este 
instanţa de fond sau, altfel spus, prima instanţă. 

Mai precizăm că instanţa de contencios administrativ este instanţă 
de executare numai în cazul hotărârilor pronunţate în temeiul art. 24 
alin. (1) din Legea nr. 554/2004 prin care s-a dispus obligarea unei 
autorităţi publice să încheie, să înlocuiască sau să modifice un act 
administrativ, să elibereze un alt înscris sau să efectueze anumite 
operaţiuni administrative. În cazul celorlalte hotărâri pronunţate de 


instanţele de contencios administrativ, instanţa de executare este 


instanţa de drept comun”. 


e e S 
D A se vedea, pentru alte detalii, şi comentariul la art. 25 din Legea 
nr. 554/2004. 

Art. 2 Legea contenciosului administrativ 


Jurisprudenţă 
2. Act administrativ normativ. Act administrativ individual 


H.G. nr.963/2002 privind atestarea domeniului public al judeţului 
Mehedinţi, precum şi al municipiilor, oraşelor şi comunelor din 
judeţul Mehedinţi, în privinţa poziţiei x din anexa la aceasta (...) 
adoptată în cadrul procedurii reglementate de art. 21 din Legea 
nr. 213/1998 privind proprietatea publică şi regimul juridic al 


acesteia, nu are caracterul unui act administrativ cu caracter normativ, 


întrucât nu cuprinde norme cu caracter general, obligatoriu pentru 
un număr nedeterminant de cazuri şi persoane, ci are ca efect juridic 
delimitarea domeniului public al unităţilor administrativ-teritoriale, 
prin individualizarea imobilelor prevăzute în anexe”, fiind, deci, un 
„act administrativ cu caracter individual” (7.C.C.J, Secţia de con- 
tencios administrativ şi fiscal, decizia nr. 1207/2015, www.scj.ro). 


2. Act administrativ cu caracter normativ și act administrativ 
cu caracter individual 


Ordinul nr.2406/2010 pentru aprobarea structurilororganizatorice 
ale aparatului central şi teritorial al Autorităţii Naţionale a Vămilor, 
organigrama, cu alte cuvinte, cât şi Ordinul nr. 2407/2011 pentru 
aprobarea statului de funcţii al Autorităţii Naţionale a Vămilor şi 
structurilor subordonate reprezintă acte administrative cu caracter 
individual, fiind date pentru punerea în aplicare a măsurilor de 
organizare din H.G. nr. 110/2009 privind organizarea şi funcţionarea 
Autorităţii Naţionale a Vămilor (în prezent abrogată — n.n.). 

Ordinele nr. 2406/2010 şi 2407/2011, emise de A.N.A.F., nu 
sunt acte administrative cu caracter normativ, adică cu aplicabilitate 
generală [definite ca atare prin art. 3 lit. a) din Legea nr. 52/2003 


“privind transparenţa decizională în administraţia publică], ci, 


dimpotrivă, sunt acte administrative cu caracter individual, ce 
se adresează unui număr restrâns definit de subiecţi, care au luat 
cunoştinţă de conţinutul lor, nefiind supuse regimului de publicare 
în Monitorul Oficial, potrivit art. 55 alin. (1) din H.G. nr. 561/2009 

pentru aprobarea Regulamentului privind procedurile la nivelul 
Guvernului, pentru elaborarea, avizarea şi prezentarea proiectelor 
de documente de politici. publice, a proiectelor de acte normative, 
precum şi a altor documente, în vederea adoptării/aprobării (IC.CJ, 
Secţia de contencios administrativ şi fiscal, decizia nr. 451/2013, 
www.legalis.ro). E A | | 

Notă: Prin H.G. nr. 520/2013 privind organizarea şi funcţionarea 
Agenţiei Naţionale de Administrare F iscală (M.Of. nr. 473 din 30 iulie 
2013) s-a dispus fuziunea prin absorbţie şi preluarea Autorităţii 
Naţionale a Vămilor de către ANAF. Începând cu această dată, în 
cadrul ANAF funcţionează Direcţia generală a vămilor. 


3. Stabilirea caracterului unui act administrativ, Criterii 


În funcţie de întinderea efectelor juridice pe care le produc, actele 
administrative se clasifică în acte normative şi acte individuale. 

Actele administrative normative conţin reglementări cu caracter 
general, impersonale, care produc efecte erga omnes, în timp ce 
actele individuale produc efecte, de regulă, faţă de o persoană, sau 
uneori faţă de mai multe persoane, nominalizate expres în conţinutul 
acestor acte. ; n d: 

Încadrarea unui act infralegislativ într-una dintre cele două 
Categorii mai sus arătate nu se realizează prin „decuparea” unor 
dispoziţii din acel act, afectând în acest mod caracterul unitar al 
acestuia, ci prin examinarea integrală a conţinutului său, prin prisma 
trăsăturilor fiecăreia dintre categoriile în discuţie (acte normative Şi 


„acte individuale). 


Cu alte cuvinte, un act administrativ este fie normativ, fie 
individual, în funcţie de întinderea efectelor juridice pe care le 
Produce ca întreg, indiferent de conţinutul concret al unei părți (de 
exemplu al unei anexe) a acestuia. | Hyn 

In speţă, prima instanţă a apreciat că, spre deosebire de restul 
prevederilor de natură generală ce conferă actului administrativ 
Caracter normativ, Anexa 5 tabel 5.2. din H.G. nr. 349/2005 are 
natura unui act administrativ individual, întrucât se adresează unor 

subiecți de drept administrativ determinaţi, stabilind pe Îi de 
sistare a depozitării la o anumită dată. 

Prima instanţă a avut în vedere faptul că reclamanta a EOTicitat 
doar anularea parţială a H.G. nr. 349/2005, respectiv a Anexei nr. 5 
tabel 5.2 prin care s-a stabilit lista depozitelor neconforme clasa „b” 
din zona urbană, susținând că este vătămată doar prin includerea 
depozitului S. Mediaş în această anexă şi prin stabilirea termenului 
de sistare a depozitării la 16 iulie 2010, iar nu prin dispoziţiile cu 
caracter general, adresate unor subiecţi nedeterminaţi, abstracţi.. 

Instanţa Supremă a decis însă că actul administrativ în discuţie, 
H.G. nr. 349/2005, este unul normativ, din moment ce conţine reguli 
generale, de aplicabilitate repetată, iar destinatarii acestuia sunt 
un număr nedeterminat de subiecţi, în condiţiile în care hotărârea 
de Guvern amintită conţine reguli prin care este determinat cadrul 
legal pentru desfăşurarea activităţilor de depozitare a deşeurilor, 
atât cele privind realizarea, exploatarea, monitorizarea, închiderea şi 
urmărirea post-închidere a depozitelor noi, cât şi pentru exploatarea, 
închiderea şi urmărirea post-închidere a depozitelor existente, în 
condiţii de protecţie a mediului şi a sănătăţii populaţie (Z.C.C.J., 
Secţia de contencios administrativ şi fiscal, decizia nr. 1718/2013, 
www.Scj.ro). 


4. Acte administrative de autoritate. Operaţiuni administrative 


Prin acţiunea. înregistrată pe rolul Curţii de Apel Constanţa, 
Secţia a II-a civilă, de contencios administrativ şi fiscal, reclamanta 
SC „F.D.” SRL a chemat în judecată pe pârâţii Ministerul Sănătăţii, 
Primarul Municipiului Constanţa, Primăria Constanţa şi SC 
„A.C.S.” SRL, solicitând instanţei să dispună anularea Autorizaţiei 
de funcţionare nr. 9638/CSA/419 din 19 ianuarie 2010, eliberată de 
pârâtul Ministerul Sănătăţii, precum şi anularea Avizului nr. 147291 
din 25 noiembrie 2010 emis de pârâta Primăria Municipiului 
Constanţa pentru deschiderea unei farmacii comunitare în locaţia 
din Constanţa, str. M.B. 

În motivarea acţiunii, reclamanta a arătat, în esenţă, că avizul 
contestat a stat la baza emiterii actului administrativ dedus judecății 

prin care s-a permis pârâtei SC „A.C.S.” SRL să deschidă o farmacie 
în spaţiul anterior nominalizat, în temeiul art. 12 alin. (2) din Legea 
nr. 266/2008. i del 

Prin încheierea de şedinţă de la termenul de judecată din data 
de 28 iunie 2011, curtea de apel a respins ca inadmisibilă cererea 
de anulare a Avizului nr. 147291 din data de 25 noiembrie 2010, 
emis de Primăria Municipiului Constanţa, cu motivarea că acesta 
nu este un act administrativ producător de efecte juridice, ci este 
doar o operaţiune administrativă ce nu poate fi supusă controlului 
de legalitate pe calea contenciosului administrativ. 

Prin sentinţa atacată, aceeaşi instanţă a respins excepţia lipsei de 
interes a reclamantei şi acţiunea formulată de aceasta în contradictoriu 
cu pârâţii Primarul Municipiului Constanţa şi Primăria Municipiului 
Constanţa ca fiind introdusă împotriva unor persoane fără calitate 
procesuală pasivă. Totodată, instanţa a respins ca nefondată acţiunea 
reclamantei formulată în contradictoriu cu pârâţii Ministerul Sănătăţii 
şi SC „A.C.S.” SRL şi a obligat reclamanta la plata cheltuielilor de 
judecată. j 

Împotriva acestei sentințe a declarat recurs reclamanta, iar 
recursul a fost respins ca nefondat de Înalta Curte. 

În motivarea respingerii recursului, Înalta Curte a arătat, printre 
altele, că Avizul nr. 147291 din data de 25 noiembrie 2010 emis 
de Primăria Municipiului Constanţa nu este un act administrativ, în 
sensul art. 2 alin. (1) lit. c) din Legea contenciosului administrativ 
nr. 554/2004, întrucât nu dă naştere, nu modifică şi nu stinge raporturi 
juridice, ci este o operaţiune administrativă, adică un aviz. 

De asemenea, Înalta Curte a subliniat că avizele fundamentează 
actele administrative contestate în faţa instanţei de specialitate Și 
că, în plan teoretic, procedeul normal de acţiune al autorităţilor 
publice este acela al actului administrativ cu caracter unilateral, 
Cu caracter executoriu, creator de drepturi şi obligaţii faţă de cei 
administraţi. i; 

Desigur, orice actadministrativ este supus unui anumit formalism: 
el trebuie să fie emis în conformitate cu o anumită procedură, în 
forme determinate în mod expres de norma de drept. Š 

Doctrina administrativă a precizat că eventuala neregularitate a 
uneia dintre aceste operaţiuni 'nu poate fi invocată decât prin inter- 
mediul unei acţiuni formulate împotriva actului administrativ final. 
În general, textele normative menţionează procedura care trebuie să 
fie parcursă pentru emiterea unui act administrativ determinat. 

Din cele expuse anterior rezultă că noţiunea de operaţiune este 
opusă conceptului de act juridic, care este un act emis cu intenţia de 
a produce efecte juridice. 

Altfel spus, actul administrativ final reprezintă o concluzie a unei 
serii de operaţiuni preparatorii, în contextul în care numai actul final 
produce un prejudiciu. 

Sancţiunea nelegalităţii unui act administrativ intervine atunci 
când un act preparator care îl fundamentează este la rândul său lovit 
de viciul nelegalităţii. | 

Cu alte cuvinte, dacă există neregularități care privesc un act 
preparator, trebuie să se aştepte emiterea actului administrativ, iar 
acesta din urmă să fie contestat, în cadrul unei acţiuni în contencios 
administrativ, în care se pot invoca neregularităţile. 

În speța de faţă, după cum s-a arătat anterior, avizul dedus 
judecății a fundamentat emiterea Autorizaţiei de funcţionare 
nr. 9638/CSA/419 din 19 ianuarie 2010 de către intimatul Ministerul 
Sănătăţii, în sensul statuat prin art. 12 alin. (2) din Legea farmaciei 
nr.226/2008, republicată (.C.C.J,, Secţia de contencios administrativ 
şi fiscal, decizia nr. 439/2014, www.scj.ro). 


5. Acte administrative și operaţiuni administrative 


Pentru a fi în prezenţa unui act administrativ, trebuie îndeplinite 
cumulativ următoarele condiţii: actul să fie emis de o autoritate 
publică; actul să fie emis în regim de putere publică; actul să fie emis 
în vederea organizării executării legii sau a executării în concret a 
legii; actul să fie emis cu scopul de a da naştere, a modifica sau a 
stinge drepturi şi obligaţii. 

Nu toate actele unilaterale emise de autorităţile publice sunt acte 
administrative, ci numai cele care sunt emise în regim de putere publică, 
în vederea organizării executării legii sau a executării acesteia. 


„= A 

În cauza de faţă, adresele nr. 3814/1584/2010 şi nr. 110237/2011, 
emise de Casa Naţională de Pensii, chiar dacă sunt emise de o 
autoritate publică, nu sunt acte administrative, acestea reprezentând 
simple răspunsuri la petiţiile şi sesizările formulate de reclamant 
(I.C.C.J., Secția de contencios administrativ şi fiscal, decizia 
nr. 77/2013, www.legalis.ro). 


6. Act administrativ. Operaţiune administrativă. Competența 
instanței de contencios administrativ l 


Decizia emisă de Oficiul Român pentru Drepturile de Autor în vede- 
rea convocării părților în procedura arbitrală potrivit art. 131? alin. (4) 
din Legea nr. 8/1996 nu are caracterul juridic al unui act administrativ 
în sensul art. 2 alin. (1) lit. c) din Legea nr. 554/2004. 

In succesiunea operaţiunilor prin care se realizează negocierea 


 metodologiilor la care se referă art. 130, 131, 131! şi 1312 din 


Legea nr. 8/1996, actul care produce efecte juridice îl reprezintă 
metodologiile negociate, iar activităţile anterioare, premergătoare au 
Valoarea juridică a unor operaţiuni administrative sau simple opera- 
iuni materiale care pregătesc, însoțesc adoptarea actului producător 
de efecte juridice. E 

Astfel, cererea de anulare şi de suspendare a executării deciziei 
emise de Oficiul Român pentru Drepturile de Autor este inadmisibilă 
CCO Secția de` contencios administrativ şi fiscal, decizia 
nr. 39/2013, www.legalis.ro; B.C. nr. 10/2013). 


7. Act administrativ. Operaţiune administrativă 


Raportul de evaluare a averii, întocmit de Agenţia Naţională de 


Integritate în temeiul dispoziţiilor art. 17 din Legea nr. 176/2010 


Privind integritatea în exercitarea funcţiilor şi demnităţilor publice, 
nu se poate contesta direct la instanţa de contencios administrativ, el 
neavând trăsăturile unui act administrativ, întrucât nu produce efecte 
Juridice prin el însuşi. Acest raport constituie un simplu act de sesizare 
al Comisiei de cercetare a averilor prevăzute în Legea nr. 115/1996, 
ce poate fi contestat în faţa instanţei de contencios administrativ 

doar odată cu actul de finalizare a procedurii desfăşurare de această 
comisie.. Deci, instanța de judecată nu poate să se pronunţe direct 
asupra caracterului justificat ori nejustificat al dobândirii averii, 
câtă vreme este obligatorie etapa cercetării averii de către comisia 
omonimă constituită la nivelul curților de apel (finalizată printr-o 
ordonanţă motivată, potrivit art. 104 din Legea nr. 115/1996, prin 
care poate dispune trimiterea cauzei spre soluţionare instanţei de 


judecată, dar şi clasarea cauzei, atunci când constată că proveniența 


bunurilor este justificată). În caz contrar, această procedură adminis- 
trativă ar fi suprimată. 

În schimb, raportul de evaluare a conflictului de interese sau a 
incompatibilităţii, întocmit de Agenţia Naţională de Integritate, poate 
fi contestat direct la instanţa de contencios administrativ, în acest 
sens fiind dispoziţiile art. 22 din Legea nr. 176/2010 (.C.C.J,, Secţia 
de contencios administrativ şi fiscal, decizia nr. 5637/201 3, www. 
legalis.ro; B.C. nr. 2/2014). . 


8. Competență materială. Distincție: operațiuni tehnico- 
materiale și operațiuni administrative 


În speţă, obiectul acţiunii formulate de reclamant (obligarea 
pârâţilor I.G.P.R. şi [.P.J.P. să oprească producerea zgomotelor în 
incinta imobilului situat în Câmpina, în care SC A.T. SA organizează 
evenimente festive, ce se desfăşoară cu precădere noaptea, de natură 
a tulbura liniştea vecinilor a căror nemulțumiri şi atenţionări au fost 
ignorate de persoanele ce deţin complexul) îl constituie obligarea 
pârâţilor la efectuarea unor operaţiuni tehnico-materiale, şi nu a 
unor operaţiuni administrative. 

Distincția între cele două categorii de operaţiuni, al căror: 
conţinut nu este definit în Legea nr. 554/2004, se realizează prin 
urmărirea scopului pentru care sunt înfăptuite şi are drept consecință 
departajarea competenţei de soluţionare a cererilor având ca obiect 
obligarea autorităţii la îndeplinirea unei atari operaţiuni. 

Operaţiunea administrativă constituie o formă procedurală 
prealabilă emiterii unui act administrativ şi, în privinţa refuzului 

îndeplinirii unei astfel de operaţiuni ce conduce implicit la imposi- 
bilitatea emiterii actului administrativ, legiuitorul a prevăzut prin 
dispozițiile art. 8 alin. (1) din Legea nr. 554/2004 accesul la instanţa 
de contencios administrativ. | 

În prezenta cauză, însă, fiind vorba de luarea unor măsuri 
de asigurare a ordinii şi liniştii publice, reprezentând operaţiuni 
tehnico-materiale, acestea exced competenţei instanţei de contencios 
administrativ. 

Pentru aceste considerente, în raport de dispoziţiile art. 1 pct. 1 
C.proc.civ. din 1865, conform cărora judecătoriile judecă, în primă 
instanță, toate procesele şi cererile, în afară de cele date în compe- 
tența altor instanţe şi având în vedere natura obiectului cererii, Înalta 
Curte va stabili competenţa de soluţionare a cauzei în favoarea 
Judecătoriei Sectorului 5 Bucureşti (.C.C.J., Secţia de contencios 
administrativ şi fiscal, decizia nr. 298/2013, www. legalis.ro). 


9. Raport al inspecției judiciare. Lipsa caracterului unui act 
administrativ. Imposibilitatea atacării lui pe calea conten- 
ciosului administrativ PEs 


Raportul Serviciului de Inspecție Judiciară din cadrul Consiliului 
Superior al Magistraturii, prin care se constată ca nefondată cererea 
prin care o persoană solicită tragerea la răspundere a unui judecător, 
nu are caracterul unui act administrativ cu caracter jurisdicţional, 
fiind lipsit de elementele definitorii ale acestuia. 

Actul administrativ jurisdicţional trebuie să întrunească mai 


multe trăsături pentru a fi calificat ca atare, şi anume: să fie un act 


Juridic, adică să confere drepturi şi obligaţii subiectelor de drept 


între care se stabileşte raportul juridic; să fie emis de o autoritate 
administrativă cu atribuţii jurisdicţionale; să fie emis ca urmare 
4 rezolvării unui conflict juridic născut între două sau mai multe 
Persoane juridice sau fizice, între persoane private şi autorităţi 
Publice; procedura de rezolvare a conflictului să întrunească în mod 
cumulativ două condiţii, şi anume cea a contradictorialităţii şi cea a 
asigurării dreptului la apărare. paf 

Raportând aceste caracteristici la actul în speță ce face obiectul 
cererii de anulare şi care reprezintă un răspuns la memoriul făcut 
de societatea reclamantă, dat de către Inspecţia Judiciară din cadrul 
CSM, în sensul că din verificările efectuate nu a rezultat săvârşirea 


de către judecătorul în cauză a unor fapte care să atragă răspunderea 


disciplinară a sa, constatăm că acesta nu întruneşte nici pe departe 
caracteristicile unui act administrativ-jurisdicţional. 

El reprezintă unact premergător declanşării procedurii răspunderii 
disciplinare a judecătorilor şi procurorilor pentru faptele prevăzute 
de Legea nr. 303/2004, republicată, cu modificările şi completările 
ulterioare, acţiunea în anularea unui astfel de act formulată pe calea 
contenciosului administrativ fiind aşadar inadmisibilă (ICCJ, 
Secţia de contencios administrativ şi fiscal, decizia nr. 341/2008, 
www.legalis.ro; B.C. nr. 2/2008).. 


10. Act administrativ de autoritate. Act de executare silită. 
Competența materială 


Înalta Curte reţine că în cazul contestării executării silite ce 
se realizează de către organele administrative fiscale în baza unui 
titlu executoriu fiscal, dreptul comun este reprezentat de normele 
dreptului civil, material şi procesual, iar nu de normele de drept 
public cuprinse în Legea nr. 554/2004 şi, respectiv, în Titlul IX din 
Codul de procedură fiscală, care sunt aplicabile numai la soluţionarea 
acţiunii în anularea sau modificarea obligaţiei fiscale, ce constituie 


- titlu de creanţă fiscală. 


Astfel, cererea de chemare în judecată având ca obiect anularea 
deciziei de instituire a măsurilor asigurătorii şi a tuturor actelor 
Subsecvente acesteia este de competenţa judecătoriei, şi nu a 
instanţei de contencios administrativ (.C.C.J., Secţia de contencios 
administrativ şi fiscal, decizia nr. 832/201 3, www.legisplus.eu. 


11. Autoritate publică centrală. Autoritate publică la nivel local 


Prin acțiunea înregistrată pe rolul Curţii de Apel Iaşi, Secția 


„ contencios administrativ şi fiscal, sub nr. 348/45/2012, reclamantul 

M.PA. a solicitat în contradictoriu cu pârâtele Universitatea S.H. şi 
M.E.C.T.S., obligarea pârâţilor la eliberarea diplomei de licenţă, a 
suplimentelor la diplomă ca urmare a studiilor universitare efectuate 
în perioada 2005-2009, finalizate prin susţinerea examenului de 
licenţă organizat de Facultatea de Drept şi Administraţie Publică 
Bucureşti, specializarea Drept, din cadrul Universităţii S.H., în 
termen de 30 de zile de la pronunţarea hotărârii cu plata de daune 
cominatorii în cuantum de 50 lei pentru fiecare zi de întârziere până 
la eliberarea actelor de studii solicitate şi cheltuieli de judecată. 

Prin sentinţa nr. 239 din 9 iulie 2012, Curtea de Apel Iaşi, Secţia 105 
contencios administrativ şi fiscal, a admis în parte acţiunea formulată 
de reclamantul M.P.A., în contradictoriu cu pârâta Universitatea 
S.H., a obligat pârâta la eliberarea către reclamant a diplomei de 
licenţă şi, respectiv, a suplimentului de diplomă, urmare a finalizării 
studiilor universitare la Facultatea de Drept şi Administraţie Publică 
din cadrul Universităţii S.H. Bucureşti, în termen de 30 de zile de la 
rămânerea definitivă şi irevocabilă a hotărârii şi a respins acţiunea 
reclamantului formulată în contradictoriu cu pârâtul M.E.C.1S., 
pentru lipsa calităţii procesuale pasive a acestuia. 

In faza de judecată a recursului, Înalta Curte, examinând cu prio- 106 
ritate excepția necompetenței materiale invocată din oficiu, constată 
că hotărârea recurată a fost pronunţată de o instanță necompetentă, 
astfel că în cauză sunt incidente dispoziţiile art. 304 pct. 3 C.proc.civ., 

- Motiv pentru care va admite recursul, iar, în temeiul dispoziţiilor 

art. 312 alin. (6) C.proc.civ. din 1865, va casa sentinţa atacată şi 

Va trimite cauza spre competentă soluţionare la Tribunalul Vaslui, 
Secţia de contencios administrativ şi fiscal. yÉ 

“Pentru a ajunge la această soluţie, Înalta Curte a avut în vedere 107 

considerentele în continuare arătate: u Jon i 

Obiectul prezentului litigiu de contencios administrătiv se referă 108 
la obligarea -unei instituţii de” învăţământ Superior la eliberarea 
diplomei de licenţă şi a altor acte de studii reclamantului, absolvent 


al Universităţii S.H.. 
| Nu se poate ignora faptul că pârâta este încadrată în noţiunea de 109 
autoritate publică, în sensul art. 2 alin. (1) lit. b) teza a Il-a din Legea 

nr. 554/2004, care include în această definiţie persoanele juridice de 
drept privat care, potrivit legii, au obţinut statut de utilitate publică 
sau sunt autorizate să presteze un serviciu public, în regim de putere 
publică. s 

Or, în cauza de față, prin Legea nr. 443/2002, a fost înființată 
Universitatea S.H., ca instituţie de învățământ superior, persoană 
juridică de drept privat şi de utilitate publică, parte a sistemului 


naţional de învăţământ. 


M.E.N. este organ de specialitate al administraţiei publice 
centrale, cu personalitate juridică, în subordinea Guvernului şi are 
rol de sinteză şi coordonare în aplicarea strategiei şi programului de 
guvernare în domeniul educaţiei, învăţământului, cercetării ştiinţi- 
fice, dezvoltării tehnologice, tineretului şi sportului. 

Faptul că instituţiile de învăţământ superior, fie ele de stat sau 
particulare, au autonomie universitară, nu justifică plasarea acestora 
în vârful ierarhiei organizatorice a sistemului naţional de învăţământ 
pe acelaşi palier cu M.E.N., neavând aceleaşi competenţe şi 
responsabilităţi ca instituţie publică, responsabilă de fundamentarea 
şi aplicarea strategiei globale a învăţământului. 

Aceste prerogative legale revin unui organ central al administraţiei 
publice, astfel că unitatea de învăţământ superior se situează la un 
nivel inferior Ministerului Educaţiei. 

În acest context, trebuie subliniat faptul că, potrivit art. 116 
din Constituţie, ministerele sunt în subordinea Guvernului, iar în 
sfera organelor de specialitate nu pot fi cuprinse decât autorităţile 
administrative autonome, care se află soas sub controlul general al 
Parlamentului. 

În speţă, Universitatea S.H. nu poate fi considerată autoritate 

administrativă autonomă, întrucât actele administrative pe care le 
emite sunt consecinţa unei delegări de competenţe, iar nu a învestirii 
sale cu dreptul de a lucra în regim de putere publică, la nivelul 
întregului sistem naţional de învăţământ. 
"În alţi termeni, Universitatea S.H. nu îndeplineşte cerinţele 
impuse de Er pentru a fi calificată drept organ al autorităţii 
publice centrale, cu atât mai mult cu cât niciun act normativ nu 
conţine o asemenea dispoziţie cu privire la universitatea pârâtă. 

Ca atare, o astfel de universitate nu poate fi încadrată decât în 
categoria unei autorități publice locale. 

Faţă de argumentele expuse, Înalta Curte reţine că, în cauză, sunt 
incidente dispoziţiile art. 10 alin. (1) din Legea nr. 554/2004, care 
instituie, pentru determinarea instanţei competente material, două 
criterii, şi anume: (i) rangului autorităţii care emite sau, după caz, 
încheie actul administrativ dedus judecății, în sistemul organelor 
administraţiei publice; (îi) criteriul valoric. | 

În cauza de faţă, este aplicabil primul criteriu enunțat, astfel că, 
raportat la rangul local al autorităţii publice pârâte — Universitatea 
SH. = competenţa de soluţionare a litigiului revine tribunalului 


(C.CJ, Secţia de contencios administrativ şi fiscal, decizia 


nr. 75/2014, www.scj.ro). 


12. instituţie de învățământ superior. Autoritate publică 
asimilată 


Pârâta, Universitatea S.H., instituţie de învăţământ superior, este 
încadrată în noţiunea de autoritate publică, în sensul art. 2 alin. (1) 
lit. b) teza a II-a din Legea nr. 554/2004, care include în această 
definiţie persoanele juridice de drept privat care, potrivit legii, au 
obținut statut de utilitate publică sau sunt autorizate să presteze un 
serviciu public în regim de putere publică. | 

În cauza de faţă, prin Legea nr: 443/2002, a fost înfiinţată Univer- 
sitatea S.H., ca instituție de învățământ superior, persoană juridică 
de drept privat şi de utilitate publică, parte a sistemului național de 
Învățământ (.C.C.J., Secţia de contencios administrativ şi fiscal, 
decizia nr. 329/2013, www.legalis.ro). 


13. Autoritate publică asimilată. Act administrativ asimilat 


Birourile electorale în general şi Biroul Electoral Central în 
Special sunt entităţi cu o existență limitată, astfel cum sunt definite în 
Legea nr. 35/2008, şi nu se încadrează în sensul strict al termenului 
de „autoritate publică”, definit de dispoziţiile art. 2 alin. ( 1) lit. b) din 

Legea contenciosului administrativ nr. 554/2004, cu completările şi 
modificările ulterioare. 

Totuşi, potrivit dispoziţiilor art. 13 alin. (3) din Legea nr. 35/2008, 
membrii acestor birouri „exercită o funcţie ce implică autoritatea de 
stat”, ceea ce conferă biroului însuşi calitatea de autoritate publică. 

` Prin urmare, activitatea Biroului Electoral Central, reglementată 
prin dispoziţiile art. 15 din Legea nr. 35/2008, poate fi asimilată celei 
a unei autorităţi publice centrale, iar decizia adoptată în exercitarea 
atribuţiilor prevăzute de art. 15 alin. (1) lit. c) teza a I-a din Legea 
nr. 35/2008 are natura juridică a unui act administrativ, în sensul 
dispoziţiilor art. 2 alin. (1) lit. c) din Legea nr. 554/2004. 

Astfel, acţiunea în contencios administrativ privind obligarea 
Biroului Electoral Central la renumărarea voturilor exprimate este 
de competenţa materială a curţii de apel, ca instanţă de fond, potrivit 
art. 10 alin. (1) din Legea nr. 554/2004, competenţa teritorială fiind 
determinată potrivit alin. (3) al acestui articol de lege (.C.C.,, 
Secţia de contencios administrativ şi fiscal, decizia nr. 209/201 3, 
www.legalis.ro). 


14. ieres legitim privat. Contestarea actului administrativ 
normativ în baza căruia au fost emise acte individuale 
necontestate 


Prin sentința civilă nr. 4059 din 17 decembrie 2013. pronunțată de 
Curtea de Apel Bucureşti, Secția a VIII-a contencios administrativ 
şi fiscal, a fost respinsă ca fiind lipsită de interes acțiunea formulată 
de reclamanta SC A.F.R. SRL pentru anularea parțială a art. 3 din 
Regulamentul privind concursul. de selecție a proiectelor cine- 
matografice în vederea acordării de credite financiare directe pentru 
dezvoltare de proiecte, producţie şi distribuire de filme, aprobat prin 
Ordinul nr. 2335/2006 emis de M.C.C. aaye Of. nr. 742 ai 31 ar 
2006). 

“Înalta Curte constată că se impune casarea hotărârii atacate prin 
prisma motivului de nelegalitate prevăzut. de dispoziţiile art. 488 
alin. (1) pct. 8 C.proc.civ., republicat, constatându-se că instanţa de 

fond a admis în mod greşit excepţia lipsei de interes, respingând din 
acest considerent acţiunea formulată de recurenta. 

Ordinul contestat de recurenta-reclamantă pe calea acţiunii în 
anulare este un act administrativ cu caracter normativ, în sensul 
dispoziţiilor art. 2 alin. (1) lit. c) din Legea nr. 554/2004, fiind emis 
de o autoritate publică, în regim de putere publică.şi în vederea 
organizării executării legii, respectiv a O.G. nr. 39/2005, aprobată 
prin Legea nr. 328/2006. 

Cererea de anulare parţială din peste cauză are ca obiect norma 
cuprinsă la art. 3 din Regulament, care prevede că nu pot participa 
la concursurile de selecţie şi la sesiunile de finanţare persoanele 
fizice şi juridice autorizate care nu au respectat prevederile O.G. 
nr. 39/2005, aprobată cu modificări şi completări prin Legea 
nr. 328/2006, precum şi obligaţiile stabilite puin contractele aflate în 
derulare cu C.N.C. 

În mod necontestat, prin obiectul său Te PRES ca persoană 
juridică autorizată, recurenta:SC A.F.R. SRL face parte din cate- 
goria subiectelor de drept vizate de norma contestată şi pe cale de 
consecință, aceasta este titulara unui interes legitim pentru formu- 
larea unei acțiuni la instanța de contencios administrativ în scopul 
anulării actului considerat a fi nelegal şi vătămător pentru drepturiie 
sale recunoscute de lege. 

Legea nr. 554/2004 definește în art. 2 alin. (1) lit. p) interesul 
legitim privat ca fiind posibilitatea de a pretinde o anumită conduită, 
în considerarea realizării unui drept subiectiv viitor şi previzibil, 
prefigurat. 

Ca o condiţie a acţiunii în justiţie, interesul de a acţiona este 
prevăzut de art. 33 C.proc.civ. şi, conform acestei norme generale 
de procedură, chiar dacă interesul nu este născut şi actual, se poate 
formula o cerere cu scopul de a preveni încălcarea unui drept 
Subiectiv ameninţat sau pentru a preîntâmpina producerea, unei 
pagube iminente şi care nu s-ar putea repara. 

În consecinţă, recurenta-reclamantă justifică interesul formulari 
acțiunii pentru anularea actului administrativ cu caracter normativ 
care produce efecte juridice în privința sa, şi această condiție pentru 

„exercitarea dreptului la acţiune este îndeplinită independent de 


contestarea în justiţie a actelor cu caracter individual emise în baza 
reglementării considerată a fi nelegală. 

Din acest motiv, se constată că pentru soluţionarea excepţiei 
privind lipsa de interes, instanţa de fond a considerat fără temei că 
prezintă relevanţă faptul că recurenta-reclamantă nu a contestat în 
justiţie Decizia nr. 12 din 4 februarie 2013, prin care C.N.C. a decis, 
în baza art. 3 din Regulamentul aprobat prin Ordinul nr. 2335/2006 
respingerea participării producătorului SC A.F.R. SRL la concursul 
se selecţie proiecte cinematografice sesiunea 1/2012 (decembrie 
2012 - ianuarie 2013). 

Cele două acte administrative produc efecte juridice diferite şi 
deci interesul contestării în justiţie a actului administrativ cu caracter 
normativ nu este condiţionat de exercitarea dreptului la acţiune cu 
privire la actele cu caracter individual emise în baza acestuia. 

Faţă de considerentele expuse, se constată că a fost greşit admisă 
excepţia lipsei de interes prin hotărârea recurată şi fiind dovedit 
motivul de nelegalitate prevăzut de art. 488 alin. (1) pct. 8 C.proc.civ., 
Înalta Curte va admite prezentul recurs, va casa hotărârea primei 
instanţe şi va dispune trimiterea cauzei spre rejudecare la aceeaşi 
instanță (I.C.C.J., Secţia de contencios administrativ şi fiscal, 
decizia nr. 423/2015, www.scj.ro). 


15. Interesul legitim în sensul Legii nr. 554/2004 și interesul 
de a acţiona în judecată în sensul Codului de procedură civilă 


Prin cererea înregistrată pe rolul Curţii de Apel Bucureşti, Secţia 
a VIII-a contencios administrativ şi fiscal, sub nr. 4962/2/2008, 
reclamantul M.E.F. a solicitat, în contradictoriu cu pârâtul 


C.E.C.C.A.R., pronunţarea unei hotărâri judecătoreşti prin care să se 


dispună anularea Hotărârii nr. 08/115 pentru aplicarea prevederilor 
art. 7 din O.G. nr. 65/1994 privind organizarea activităţii de expertiză 
contabilă şi a contabililor autorizaţi, adoptată de pârât la data de 29 
iunie 2008. | 
Prin sentinţa civilă nr. 3081 din 15 octombrie 2013 pronunţată de 
Curtea de Apel Bucureşti, Secţia a VIII-a contencios administrativ 

şi fiscal, s-a respins acțiunea ca lipsită de interes pentru motivul că 
hotărârea contestată intră în contradicţie cu noua formă a art. 7 din 
O.G. nr. 65/1994, care prevede expres obligaţia dobândirii de către 
expertul contabil, în condiţiile legii, a calităţii de auditor financiar, 


respectiv consultant fiscal, concluzionându-se că hotărârea contestată. 


a devenit caducă, nemaifiind în vigoare şi nemaiproducând efecte 
juridice ulterior datei de 2 septembrie 2012, data intrării în vigoare 
a O.G. nr. 23/2012 de modificare a dispoziţiilor art. 7 din O.G. 
nr. 65/1994. 

Înalta Curte a admis recursul împotriva acestei sentinţe pe care 
a casat-o cu consecinţa trimiterii cauzei spre rejudecare, reținând că 
procedând la soluţionarea cauzei pe excepţie, în sensul respingerii 
cererii ca lipsite de interes, prima instanţă s-a raportat la dimensiunea 
procedurală a noţiunii de interes, înţeleasă ca fiind folosul practic 
urmărit prin promovarea acţiunii în anularea actului administrativ, 
şi nu la noţiunea de interes legitim vătămat, în sensul art. 1 alin. (1) 
şi art. 2 alin. (1) lit. p) şi r) din Legea nr. 554/2004. 

Relativ la cerința interesului, aceea de a fi născut şi actual, în 
acord cu prima instanţă, Înalta Curte reţine că aceasta trebuie să 
existe nu numai la declanşarea procedurii judiciare, ci pe tot 
parcursul procesului, nefiind de conceput ca un demers judiciar să 
fie iniţiat şi întreţinut, în absenţa unui interes. 

„Este de necontestat faptul că până la intrarea în vigoare a O.G. 
nr. 23 din 23 august 2012 (M.Of. nr. 624 din 30 august 2012), prin 
care a fost modificat art. 7 din O.G. nr. 65/1994, hotărârea contestată 
a produs efecte juridice. 

Intr-adevăr, elementele aflate la dispoziţia instanţei nu evidenţiază 
faptul că reclamanţii ar fi iniţiat demersuri în vederea înlăturării, 
în condiţiile legii, a efectelor juridice deja produse de hotărârile 
contestate şi a reparării eventualelor prejudicii. sait 

Cu toate acestea, în dezacord cu prima instanţă, Înalta Curte 
apreciază că interesul reclamanţilor în a solicita anularea hotărârilor 
contestate subzistă întrucât, subsecvent acţiunii în anulare, în ipoteza 
admiterii acesteia, persoana vătămată beneficiază de un remediu 
Procedural pentru repararea prejudiciului cauzat prin aplicarea 
actului până la anularea irevocabilă a acestuia. Acest remediu este 

reprezentat de acţiunea în răspundere administrativ-patrimonială, 
în condiţiile art. 19 din Legea nr. 554/2004, acţiune condiţionată de 
existenţa unei hotărâri judecătoreşti irevocabile prin care să fi fost 
admisă acţiunea îndreptată împotriva unui act administrativ nelegal. 

Prin urmare, chiar în condiţiile schimbării circumstanțelor care 
au stat la baza adoptării hotărârii contestate, subzistă interesul 
reclamanților în a solicita constatarea nelegalităţii acesteia, pentru 
neconformitatea cu actul normativ în baza şi în executarea căruia a 
fost adoptată (.C.C.J., Secţia de contencios administrativ şi fiscal, 
decizia nr. 650/2015, www. scj.ro). 


16. Anularea actului. Condiţia existenţei dreptului sau 
interesului 


Înalta Curte reţine că Legea nr. 554/2004 reglementează, prin 
art. 1 alin. (1), art. 8 şi 18, un contencios subiectiv de plină jurisdicție, 
în cadrul căruia instanţa are de analizat nu numai conformitatea 
actului administrativ cu legea, ci şi existenţa unei vătămări produse 
reclamantului, într-un drept ori într-un interes legitim, în lipsa căreia 
nu poate fi aplicată sancţiunea anulării (I.C.C.J., Secţia de contencios 
administrativ şi fiscal, decizia nr. 3569/2011, www.legalis.ro). 


17. Acţiune în contencios administrativ prin care se invocă 
apărarea unui interes legitim public. Condiţia justificării în 
principal a unui interes legitim privat 


„ Potrivit art. 1 alin. (1) din Legea nr. 554/2004, cu modificările şi 
completările ulterioare, orice persoană care se consideră vătămată 


„într-un drept al său ori într-un interes legitim, de către o autoritate 


publică, printr-un act administrativ, se poate adresa instanţei: de 
contencios, interesul legitim putând fi atât privat, cât şi public. Din 
dispoziţiile art. 8 alin. (1) din aceeaşi lege rezultă că persoanele fizice 
pot formula capete de cerere prin care invocă apărarea unui interes 
legitim public numai în subsidiar, în măsura în care vătămarea 
interesului legitim public decurge logic din încălcarea dreptului 
subiectiv sau a interesului legitim privat. 

În raport cu aceste dispoziții, acțiunea îndreptată doar împotriva 
actului administrativ în temeiul căruia a fost emis actul presupus 
vătămător, fără ca reclamantul să fi cerut în principal anularea acestuia 
din urmă — ce a produs efecte directe asupra drepturilor şi intereselor 
sale legitime — nu va putea fi justificată prin invocarea unui interes 
legitim public (C.C.J, Secţia de contencios administrativ şi fiscal, 
decizia nr. 1054/2010, www.legalis.ro; B.C. nr. 6/201 0). 


18. Nesoluţionare în termen a unei cereri. înţeles 


Recunoaşterea sau realizarea unui drept ori a unui interes legitim 
vătămat, în cadrul unei acțiuni în contencios administrativ, este 
condiţionată de existenţa unui act administrativ nelegal, tipic sau 
asimilat, în sensul dispoziţiilor art. 2 alin. (1) lit. c) şi, respectiv, a 
dispoziţiilor art. 2 alin. (2) din Legea nr. 554/2004. 

Imprejurarea că o autoritate publică înaintează memoriul ce 
i-a fost adresat unei alte autorităţi căreia îi revine, potrivit legii, 
competenţa de a verifica şi soluţiona aspectele sesizate, nu constituie 
o situaţie de nesoluţionare în termen a unei cereri, în sensul art. 2 
alin. (1) lit. h) din Legea nr. 554/2004 (CC, Secția de contencios 
administrativ şi fiscal, decizia nr. 3171/2009, www. legalis.ro; 
B.C. nr. 4/2009). | 


19. Calitate procesuală activă. Capacitate administrativă. 
Personalitate juridică. Refuz nejustificat. Exces de putere 


Prin acţiunea formulată, reclamantul C.N.I. a solicitat, în contra- 
dictoriu cu pârâtul Ministerul Agriculturii şi. Dezvoltării Rurale, 
obligarea pârâtului la emiterea ordinului privind stabilirea datei 


alegerilor şi alocarea sumelor necesare organizării primelor alegeri ` 


în vederea înfiinţării camerelor agricole judeţene şi a Camerei 
„ Agricole Naţionale, în baza art. 24 din Legea nr. 283/2010 şi a art. II 
din Legea nr. 122/2012 pentru modificarea şi completarea Legii 
nr. 283/2010. 

Pârâtul a formulat întâmpinare prin care a invocat excepţia lipsei 
calităţii procesuale active a reclamantului de a formula prezenta 

acţiune, susţinând că este lipsit de personalitate juridică şi prin 
urmare nu poate promova o astfel de acţiune. 

Prin sentinţa civilă nr. 1408 din 22 aprilie 2013, Curtea de 
Apel Bucureşti, Secţia a VIII-a contencios administrativ şi fiscal, a 
respins excepţia lipsei calităţii procesuale active, invocată de pârât, 


ca neîntemeiată, şi a admis, în parte, acţiunea formulată de C.N.I., 


în contradictoriu cu pârâtul Ministerul Agriculturii şi Dezvoltării 
Rurale, în sensul că a obligat pârâtul să emită ordinul prevăzut la 
art. H alin. (1) din Legea nr. 122/2012. 

Pentru a pronunţa această soluţie în ceea ce priveşte excepția 
invocată, instanţa de fond a reţinut că din interpretarea dispoziţiilor 
art. 2 alin. (1) lit. b) din Legea nr. 554/2004 rezultă că pentru ca o 
structură/organism administrativ să aibă statut de autoritate publică 
şi deci să poată fi parte într-un litigiu de contencios administrativ nu 
se cere condiţia personalităţii juridice. 

Calitatea procesuală a unei structuri/organizaţii/organism este 
dată de capacitatea administrativă a acestei alcătuiri/structuri 
care, la rândul său, este dată de competenţa conferită prin lege 
sau pe baza legii în vederea realizării scopului pentru care a fost 
înfiinţată. 

Or, în cauză, din dispoziţiile generale ale Legii nr. „283/2010, 
aşa cum a fost modificată şi completată prin Legea nr. 122/2012, 
C.N.I. are o serie de drepturi şi obligaţii (atribuţii) în legătură cu 


“organizarea şi funcţionarea camerelor pentru agricultură, industrie 


alimentară, piscicultură, silvicultură şi dezvoltare rurală. 
Examinând pe fond acţiunea, curtea de apel a reţinut că potrivit 
art. ÎI alin. (1), modificat prin articolul unic din O.U.G. nr. 57/2012 


privind prorogarea termenului prevăzut la art. II alin (1) din Legea 


nr. 122/2012 pentru modificarea şi completarea Legii nr. 283/2010, 
C.N.I. şi comitetele judeţene de iniţiativă ale camerelor agricole vor 
trebui să organizeze alegeri pentru constituirea camerelor agricole 
până la cel mai târziu la data de 10 aprilie 2013, în baza ordinului 
ministrului agriculturii şi dezvoltării rurale. 

Or, în cauză, se constată că ministrul agriculturii nu a emis 
ordinul pentru ca activitatea respectivă să se fi putut realiza în 

termenul prevăzut de lege şi pentru ca C.N.I. să poată exercita 
atribuţiile legale. 

Autoritatea pârâtă s-a apărat susţinând doar că termenul prevăzut 
de art. 2 alin. (1) din Legea nr. 122/2012 a fost prorogat cu 6 luni, 
adică la data de 10 aprilie 2013, fără să justifice în vreun mod 
neemiterea ordinului respectiv. 

Referitor la capătul de cerere privind alocarea sumelor necesare 
organizării primelor alegeri în vederea înfiinţării camerelor agricole 
judeţene şi a Camerei Agricole Naţionale, solicitare întemeiată 
pe prevederile art. 24 din Legea nr. 283/2010, instanţa de fond a 
„ constatat că acest articol a fost abrogat în baza pct. 63 din Legea 
nr. 122/2012 pentru modificarea Legii nr. 283/2010, motiv pentru 
care a fost respins ca atare. | 

Impotriva hotărârii instanţei de fond, pârâtul Ministerul Agricul- 
turii şi Dezvoltării Rurale a declarat recurs, care a fost admis de 
Inalta Curte cu consecinţa modificării sentinţei atacate și respingerii 
acțiunii reclamantului ca neîntemeiată. | 

Pentru a ajunge la această soluţie, Înalta Curte a constatat că 
prima instanță a reținut greșit că expirase termenul pentru emiterea 
ordinului în cauză, fără să observe că acest termen a fost prorogat 
prin dispoziții legale succesive, nefăcându-se astfel dovada vătămării 
unui drept sau interes legitim aparţinând reclamantului. 

Astfel, potrivit art. 2 alin. (1) lit. i) din Legea nr. 554/2004, refuzul 
nejustificat de a soluţiona o cerere este „exprimarea explicită, cu 
exces de putere, a voinței de a nu rezolva cererea unei persoane”, 
excesul de putere fiind definit în art. 2 alin. (1) lit. n): „exercitarea 
dreptului de apreciere al autorităţilor publice prin încălcarea limitelor 
competenţei prevăzute de lege sau prin încălcarea drepturilor şi 
libertăţilor cetăţenilor”. . - 

Din interpretarea prevederilor legale citate rezultă că, atunci 
Când are de analizat caracterul justificat sau nejustificat al refuzului 
de rezolvare a unei cereri, instanţa de contencios administrativ nu se 
limitează la un control de legalitate formală, ci trebuie să evalueze 
conduita autorităţii din perspectiva scopului legii, printr-o inter- 
Pretare raţională a acesteia, pentru că principiul proporţionalităţii 

măsurilor administrative individuale în raport cu interesul public 
ocrotit impune ca actele administrative să nu depăşească limitele 
a ceea ce este adecvat şi necesar pentru a atinge scopul urmărit, 
astfel ca inconvenientele cauzate particularului să nu fie excesiv 
de împovărătoare, disproporţionate în raport cu scopurile vizate 
(C.E.D.O., cauza Buzescu c. României, Hotărârea din 24 mai 2005, 
parag. 96). 

„Or, în cauză, unica probă pe care instanţa şi-a fundamentat soluţia 
a reprezentat-o faptul că ministrul nu a emis ordinul în termenul 
prevăzut, fără a ţine cont de faptul că acesta a fost prorogat succesiv 
de alte prevederi legale. i 

Prin urmare, Înalta Curte constată că susţinerile şi criticile 
recurentului sunt întemeiate, iar instanța de fond a pronunţat o 
hotărâre netemeinică şi nelegală. 

În consecinţă, pentru considerentele arătate, în temeiul dispo- 
ziţiilor art. 312 alin. (1) C.proc.civ., Înalta Curte va admite recursul, - 
va modifica sentinţa atacată în sensul că va respinge acţiunea recla- 
mantului, ca neîntemeiată (/.C.C.J,, Secţia de contencios adminis- 
trativ şi fiscal, decizia nr. 718/2014, www.scj.ro). 


20. Refuz nejustificat de a comunica actele care au stat la baza 
întocmirii unei expertize medico-legale ADN. Vătămare 


Conform art. 1 din Legeanr. 554/2004, intră în sfera contenciosului 
administrativ nu numai actele administrative, ci şi nesoluţionarea în 
termen a unei cereri. 


Refuzul (Institutului Naţional de Medicină Legală) de a comunica 


expertiza medico-legală şi actele ce au stat la baza ei constituie un 


refuz nejustificat de soluţionare a unei cereri, intrând astfel în sfera 
contenciosului administrativ, întrucât actele solicitate îl priveau pe 
petent în mod direct, fiind legate de un proces de stabilire a pater- 
nităţii unui copil (Z.C.C.J, Secția de contencios administrativ şi 
fiscal, decizia civilă nr. 3489/2008, www.scj.ro). 

21. Luptător pentru victoria revoluţiei române din decem- 
brie 1989. Solicitarea eliberării documentelor de călătorie 
gratuită. Refuz nejustificat . ș | 


Faptul că o persoană având calitatea de luptător pentru victoria 
revoluţiei române din decembrie 1989 nu s-a prezentat la autoritatea 
competentă pentru a ridica documentele necesare valorificării 
drepturilor ce-i sunt conferite de art. 5 alin. (1) lit. k) din Legea 
nr. 341/2004 nu justifică atitudinea autorităţii competente de a nu-i 
comunica acesteia documentele solicitate, cu atât mai mult cu cât 
legal solicitantul nu avea obligaţia prezentării în persoană la sediul 
autorităţii pentru procurarea lor. i i 

Apărarea intimatei în sensul postării pe site-ul autorităţii a infor- 
mațiilor necesare pentru emiterea acestor documente nu prezintă, 
în opinia Înaltei Curți, relevanţă din perspectiva prevederilor 

Legii nr. 554/2004, refuzul de soluţionare a solicitării recuren- . 


tului-reclamant apărând astfel ca total nejustificat. 

Fiind vorba astfel de un refuz nejustificat, solicitantul este îndrep- 
tăţit să primească despăgubiri materiale şi morale pentru vătămarea 
dreptului său legitim (.C.CJ, Secția de contencios administrativ şi 
fiscal, decizia nr. 1 630/2007, www.legalis.ro). 


22. Drept de apreciere. Exces'de putere. Verificarea oportuni- 
tâții emiterii actului administrativ de autoritate 


Instanţa de contencios administrativ are dreptul să verifice dacă 
autoritatea publică nu a-acţionat abuziv, contrar interesului public, 
cu ocazia punerii în aplicare a legii pe care se întemeiază actul 
administrativ atacat. ri ai | 

Este vorba, practic, de o verificare a „legalităţii” oportunității 
emiterii actului administrativ, respectiv de un control în limitele 
noţiunii de exces de putere definite de art. 2 alin. (1) lit. n) din Legea 


nr. 554/2004, pentru identificarea unui eventual abuz. | 
Astfel, excesul de putere este definit de lege ca fiind „exercitarea 


dreptului de apreciere al autorităţilor publice prin încălcarea limitelor 


E 

competenţei prevăzute de lege sau prin încălcarea drepturilor şi 
libertăţilor cetăţenilor”. 

Dreptul de apreciere semnifică posibilitatea autorităţii adminis- 
trative de a decide asupra oportunității unei atitudini sau acţiuni 
concretizată ulterior în emiterea/adoptarea unui act administrativ care 
prin efectele produse va interveni asupra realităţii înconjurătoare în 
sensul modificării acesteia, modificare ce ar trebui să fie întotdeauna 
în conformitate cu interesul general şi cu respectarea drepturilor 
particularilor. 

Prin urmare, oportunitatea actului administrativ este o consecință 
a dreptului de apreciere al autorităţilor publice şi poate face obiectul 
controlului judecătoresc în limitele mai sus menţionate TECT 
Secfia de contencios administrativ 3) i fiscal, decizia nr. 2702/2015, 
www.scj.ro). 


23. Limite largi ale dreptului de apreciere oferit de legiuitor 
autorității administrative în ceea ce privește punerea în 
executare a unor dispoziţii legale. Consecințe 


Dreptul larg de apreciere al autorităţii administrative asupra 
punerii în executare a unor dispoziţii legale face ca neemiterea 
de către respectiva autoritate a actului administrativ de punere în 
executare a dispoziţiilor de lege în cauză să nu constituie refuz 
nejustificat, în sensul art. 2 alin. (1) lit. i) din Legea nr. 554/2004. 

Este nelegală, astfel, obligarea Guvernului României la 
emiterea unei hotărâri prin care salariaţilor Societăţii Naţionale a 


Petrolului „Petrom” SA Bucureşti să le fie vândute direct acţiuni 


ale acestei societăţi în limita a 8% din capitalul social în condiţiile 
art. 9 alin. (2) din anexa la O.U.G. nr. 49/1997 astfel cum a fost 
modificat prin art. V pct. 2 din O.G. nr. 55/2003, având în vedere 
faptul că prin acelaşi text legal, legiuitorul a înţeles să confere | 
Guvernului un drept cu liniite foarte largi de apreciere în ceea ce 
priveşte „cota procentuală ce urmează a fi achiziționată de salariaţi 
şi momentele la care se va realiza achiziţionarea acţiunilor de către 
aceştia”, 

Hotărârea judecătorească prin care Guvernul României a fost 
obligat la emiterea actului administrativ prin care să organizeze 
executarea şi să execute în concret dispoziţiile arătate este dată cu 
depăşirea atribuţiilor puterii judecătoreşti şi a principiului separaţiei 
puterilor, consacrat de art. 1 alin. (4) din Constituţie, prin subrogarea 
instanţei în atribuţiile puterii executive (.C.C.J,, Secțiade contencios 
administrativ şi fiscal, decizia nr. 2953/2011 , Www. scj.ro). 


24. Dreptul de apreciere al autorității publice și limitele 
acestui drept 


Înalta Curte de decis că este neîntemeiată acţiunea privind 
anularea actului administrativ prin care s-a dispus diminuarea dreptu- 
rilor salariale cu 25%, în conformitate cu art. 1 alin. (1) din Legea 
nr. 118/2010 privind unele măsuri necesare în vederea restabilirii 
echilibrului bugetar. | ; 

In acest sens, Instanţa Supremă a arătat că angajaţii instituţiilor 
Publice au un statut legal şi nu contractual, că drepturile salariale 
cuvenite angajaţilor instituţiilor publice nu pot fi altele decât cele 
prevăzute de legislaţia specifică acestei categorii, că în cazul 
Personalului plătit din fonduri publice ne aflăm în prezenţa unui 
contract de drept public sau de drept administrativ, în cazul căruia 
libertatea contractuală a părţilor este suplinită de legiuitor care 
stabileşte prin lege nivelul salariilor. | 

Totodată, Instanţa Supremă a reţinut că, potrivit DCC nr. 872 din 
25 iunie 2010 şi nr. 874 din 25 iunie 2010, Curtea Constituţională a 
decis că măsura de diminuare a cuantumului salarial cu 25% consti- 
tuie o restrângere a exerciţiului dreptului constituţional la muncă ce 
afectează dreptul la salariu, cu respectarea însă a prevederilor art. 53 
din Constituţie 


De asemenea, Instanţa Supremă a reţinut şi jurisprudenţa. 


C.E.D.O,, care face o distincţie esenţială între dreptul de a continua 
Să primeşti în viitor un salariu într-un anumit cuantum şi dreptul 
de a primi efectiv salariul câştigat pentru o perioadă în care munca 


a fost. prestată (a se vedea cauza Le/as c. Croaţia, hotărârea din 

20 mai 2010, parag. 58). C.E.D.O. a subliniat, în repetate rânduri, 
că Statelor le este recunoscută, din perspectiva Convenţiei, o largă 
marjă de apreciere asupra politicilor salariale privitoare la angajaţii 
plătiţi din bugetul de stat, precum şi în materie de legislaţie socială 
(a se vedea cauza Kechko c. Ucraina, hotărârea din 8 noiembrie 
2005, parag. 23 şi cauza Kjartan Asmundsson c. e Cu hotărârea 
din 12 octombrie 2004, parag. 45). 

Prin urmare, Înalta Curte a apreciat că măsura reducerii tempo- 
rare a salariului personalului bugetar cu 25% nu aduce atingere 
substanţei dreptului, intră în marja de apreciere a Statului, nu este 
o măsură disproporţionată în raport cu scopul urmărit şi păstrează 
justul echilibru între interesul general al colectivităţii şi imperativele 
protecţiei drepturilor fundamentale ale omului, astfel încât nu se 
poate reţine o încălcare a art. 1 din primul Protocol adiţional la 
Convenţie (I.C.C.J., Secţia de contencios administrativ şi fiscal, 
decizia nr. 91/2013, www.legisplus.eu). 


25. Dreptul de apreciere al autorităţii publice. Limitele 
competenţei instanţei de contencios administrativ 


' Reclamanţii au formulat o acţiune privind obligarea pârâtelor 
Ministerul Muncii, Familiei şi Protecţiei Sociale, Guvernul României 
şi Direcţia de Muncă şi Protecţie Socială a Municipiului Bucureşti 
să adopte Hotărârea Guvernului şi actele normative subsecvente 
pentru actualizarea şi indexarea cuantumurilor prestaţilor sociale 
plătite conform Legii nr. 448/2006. 

` Potrivit art. 58 alin. (13) din Legea nr. 448/2006, „Cuantumul 
drepturilor se actualizează anual cu indicele creşterii preţului de 
consum, prin-hotărâre a Guvernului”. 

-Înalta Curte a decis că, potrivit acestor dispoziţii pere legiui- 
torul a lăsat la aprecierea Guvernului oportunitatea emiterii unei 
hotărâri de Guvern pentru actualizarea cuantumului prestaţiilor 
sociale datorate persoanelor cu handicap. 

Instanţa Supremă a arătat că Guvernul României este Siena ii în 
măsură să aprecieze oportunitatea, necesitatea, posibilitatea concretă 

de realizare a acestei indexări, având în vedere toate aspectele 
de ordin bugetar şi impactul semnificativ al crizei economice şi 
a angajamentelor asumate de Guvern către instituţii financiare inter- 
naţionale. 

Astfel, instanţa de judecată nu poate aprecia în locul Guvernului 
României toate aceste aspecte şi, mai ales, nu poate eluda întreaga 
procedură prealabilă de avizare a proiectului de hotărâre de Guvern 
supusă aprobării. 

În caz contrar, instanţa de judecată ar depăși atribuţiilor puterii 
judecătoreşti şi ar încălca principiului separaţiei puterilor în stat 
consacrat de art. 1 alin. (4) din Constituţia României CET: 
Secția de contencios administrativ şi fiscal, decizia nr. 551/2013, 
www.scj.ro). 


26. Exces de putere al autorității publice 


Din cuprinsul dispozițiilor art. 76 alin. (1), (2) şi (3) din Legea 
nr.215/2001 aadministraţieipublicelocaleşiart. 15dinAnexa 1 laH.G. 
nr. 1206/2001 rezultă faptul că în unităţile administrativ-teritoriale 
în care persoanele aparţinând unei minorităţi naţionale au o pondere 
de. peste 20% din numărul locuitorilor, în cadrul aparatului propriu 
al consiliilor locale sau judeţene, în posturile care au atribuţii privind 
relaţii cu publicul vor fi încadrate şi persoane care cunosc limba 
maternă a cetăţenilor aparţinând minorităţilor respective. 

Faptul că, potrivit dispoziţiilor art. 116 din Legea nr. 215/2001, 
funcţia publică de conducere de secretar al unităţii administrativ-teri- 
toriale nu presupune contacte direct cu cetăţenii, iar atribuţiile 
în domeniul aplicării Legii nr. 544/2001 privind liberul acces la 
informaţiile de interes public auo pondere redusă în raport cu întreaga 
activitate a secretarului, nefiind exercitate în mod direct de acesta 
„ avându-se în vedere calitatea de funcţionar public de conducere 
Potrivit căreia coordonează aceste activităţi şi nu le exercită direct — 
face ca măsura impunerii cunoaşterii limbii maghiare, nivel avansat, 
drept condiţie de participare la concursul de ocupare a acestei funcţii 


Publice de conducere, prin ordin ANFP, să fie nelegală, fiind luată 

cu exces de putere, astfel cum această noţiune a fost definită în art. 2 
alin. (1) lit. n) din Legea nr. 554/2004 (1.C.C.J., Secţia de contencios 
administrativ şi fiscal, decizia nr. 2968/2013, www.legalis.ro; B.C. 
nr. 1/2014). 


27. Pagubă iminentă. Desfăşurarea unui serviciu public 


În ceea ce priveşte condiţia iminenței producerii unei pagube, ele- 


mentele reţinute de instanţă, care indică producerea unor perturbări 
de natură să nu asigure buna funcţionare a spitalului, se încadrează 
în definiţia legală a pagubei iminente, din art. 2 alin. (1) lit. ş) a Legii 
nr. 554/2004, în care se vorbeşte despre perturbarea previzibilă a 
funcţionării unei autorităţi sau a unui serviciu public. 

În speţă, reclamantul H.M. a solicitat, în contradictoriu cu 
pârâtul M.S., suspendarea executării Ordinului nr. 923/2009 emis 
de pârât privind revocarea sa din funcţia de manager al Spitalului 
Teritorial Gurahonţ, până la pronunţarea instanţei de fond pe 
acţiunea în contencios administrativ având ca obiect anularea acestui 
act (I.C.C.J., Secţia de contencios administrativ şi fiscal, decizia 
nr. 3115/2010, www.scj.ro). 


Art. 3. Tutela administrativă 

(1) Prefectul poate ataca direct în fața instanţei de contencios 
administrativ actele emise de autoritățile administraţiei publice 
locale, dacă le consideră nelegale; acţiunea se formulează în termenul 
prevăzut la art. 11 alin. (1), care începe să curgă de la momentul comu- 
nicării actului către prefect și în condiţiile prevăzute de prezenta lege. 
Acţiunea introdusă de prefect este scutită de taxa de timbru. 

(2) Agenţia Naţională a Funcţionarilor Publici poate ataca în fața 
instanţei de contencios administrativ actele autorităţilor publice 


centrale și locale prin care se încalcă legislaţia privind funcţia publică, 
în condiţiile prezentei legi și ale Legii nr. 188/1999 privind Statutul | 


funcționarilor publici, republicată. 
(3) Până la soluţionarea cauzei, actul atacat potrivit alin. (1) şi (2) 
este suspendat de drept. SARA 

1. Noțiunea, obiectul și trăsăturile controlului de tutelă 


Instituţia tutelei îşi are sorgintea în dreptul privat, mai exact în 1 
dreptul familiei, reprezentând o măsură de ocrotire a persoanelor 
fizice care nu dispun de discernământul necesar pentru a-şi 
administra propriile bunuri şi interese. În dreptul public, controlul 
de tutelă a fost instituit în dreptul francez şi preluat în dreptul nostru, 
ca o contrapondere la descentralizarea sistemului administrativ şi la 
recunoaşterea autonomiei autorităţilor administraţiei publice locale, 
prin care statul îşi păstrează dreptul de a veghea la respectarea legii 
în activitatea acestor autorităţi publice. 

Controlul de tutelă este un control administrativ exercitat de 2 
reprezentantul Guvernului la nivel judeţean, adică de către 
prefect asupra legalităţii actelor juridice emise de autorităţile admi- 
nistrației publice locale: consiliile locale, primari, consiliile județene 
ȘI preşedinţii consiliilor județene. | lia RA H 

In ce priveşte obiectul controlul de tutelă sunt necesare urmă- 3 
toarele precizări: gi | | 

~ acest control priveşte numai actele administrative emise de 
autorităţile publice locale în regim de putere publică, adică actele 

unilaterale de autoritate care dau naştere raporturilor de drept admi- 
nistrativ, nu şi actele emise de aceste autorități în cadrul unor 
raporturi juridice aparţinând altor ramuri de drept cum Sunt, de 
exemplu, actele civile sau de muncă. 

- din modul de redactare a textului alin. (1) al acestui col de lege 
deducem că pot forma obiectul acestui control numai actele admi- 
nistrative unilaterale, întrucât numai acestea pot fi emise, celelalte 
acte (bilaterale), deci contractele, luând naştere prin încheierea 
lor de către autorităţile publice locale cu alte persoane fizice sau 
juridice. Aceeaşi concluzie rezultă şi din art. 115 alin. (7) din Legea 
nr. 215/2001, republicată, care prevede că: „Dispoziţiile primarului, 
hotărârile consiliului local şi hotărârile consiliului judeţean sunt 


supuse controlului de legalitate al prefectului în condiţiile legii care 


îi reglementează activitatea”. Este adevărat că art. 19 alin. (1) lit. e) 
din Legea nr. 340/2004, republicată, nu face nicio distincţie atunci 
când prevede că „în calitate de reprezentant al Guvernului, prefectul 
(...) verifică legalitatea actelor administrative ale consiliului judeţean, 
ale consiliului local sau ale primarului”, dar această distincţie este 
făcută de Legea nr. 215/2001, republicată, care prevede categoriile 
de acte care intră în sfera controlului exercitat de prefect. 


-controlul de tutelă nu priveşte refuzul nejustificat al autorităţilor | 
administraţiei publice locale de a emite un act administrativ sau alt | 


înscris ori de a efectua o anumită operaţiune tehnico-administrativă, 
întrucât nu este îndeplinită condiţia existenţei unui act administrativ 
propriu-zis care să fi fost emis de aceste autorităţi publice”. 


D A se vedea, în acest sens, I.C.C.J., Completul pentru dezlegarea unor ` 


chestiuni de drept, Decizia nr. 11/2015 (M.Of. nr. 501 din 8 iulie 2015). 


.2 A se vedea, în acest sens, I.C.C.J, Completul pentru dezlegarea unor | 
chestiuni de drept, Decizia nr. 26/2016 (M.Of. nr. 996 din 12 decembrie | 


2016) prin care s-a statuat că „Dispoziţiile art. 3 «Tutela administrativă» din 
Legea contenciosului administrativ nr. 554/2004, cu modificările şi com- 
pletările ulterioare, se interpretează în sensul că prefectul nu poate ataca 
în faţa instanţelor de contencios administrativ refuzul [asimilat unui act 
administrativ, potrivit dispoziţiilor art. 2 alin. (2) din Legea nr. 554/2004] 
consiliului local de a pune pe ordinea de zi a şedinţei şi de a lua act de 

Controlul de tutelă se caracterizează prin următoarele trăsături: 

- este un control exclusiv de legalitate a actelor administrative de 

autoritate emise de autorităţile administraţiei publice locale; Deci, 

cu alte cuvinte, controlul de tutelă exercitat de prefect are ca obiect 

verificarea legalităţii, nu şi a oportunității actelor administrative 
emise de autorităţile administraţiei publice locale. 

„= este un control care se exercită numai în temeiul legii, pentru 
că între prefect şi autorităţile administraţiei publice locale nu există 
raporturi de subordonare, aşa cum prevăd dispoziţiile art. 123 
alin. (4) din Constituţie, preluate de art. 11 din Legea nr. 340/2004, 
republicată; 

- prefectul nu poate dispune anularea (revocarea) sau modificarea 
actelor asupra cărora exercită controlul, ci are doar posibilitatea să 
atace actele considerate nelegale la instanţa de contencios adminis- 
trativ, În acest caz, odată cu introducerea acţiunii în anulare la 
instanţă, actul atacat este suspendat de drept. 


2. Natura juridică a acțiunii în anulare exercitate de prefect 


Acţiunea în anulare promovată de prefect este o acţiune de 
„contencios obiectiv, având ca scop apărarea unui interes legitim 
Public, aşa cum este el definit de art. 2 alin. (1) lit. r) din Legea 
nr. 554/2004, adică „interesul care vizează ordinea de drept şi 
democraţia constituţională, garantarea drepturilor, libertăţilor şi 
îndatoririlor fundamentale ale cetăţenilor, satisfacerea nevoilor 
comunitare, realizarea competenţei autorităţilor publice”. Astfel, 
art. 1 alin. (3) din Legea nr. 340/2004, republicată, prevede că 
„Prefectul este garantul respectării legii şi a ordinii publice la nivel 
local”, iar dispozițiile mai detaliate ale art. 19 alin. (1) din aceeaşi 
lege prevăd că prefectul „asigură, la nivelul judeţului sau, după caz, 


încetarea de drept a mandatului de consilier local înainte de termen, refuz 
expr imat la cererea prefectului adresată potrivit atribuțiilor reglementate 
de dispozițiile art. 19 alin. (1) lit. a) şi e) din Legea nr. 340/2004 privind 


Prefectul şi instituţia prefectului, republicată, cu modificările şi completările 
ulterioare». 

al municipiului Bucureşti, aplicarea şi respectarea Constituţiei, a 
legilor, a ordonanţelor şi a hotărârilor Guvernului, a celorlalte acte 
normative, precum şi a ordinii publice”. 

În concluzie, chiar dacă prefectul poate ataca la instanţa de 
contencios administrativ orice act unilateral (de autoritate) al 
autorităţilor administraţiei publice locale, normativ sau individual, 
pe care îl consideră nelegal, cauza unei asemenea acţiuni nu poate 


fi decât apărarea unui interes legitim public lezarea prin acel act, 


nu a unui interes legitim privat sau a unui drept subiectiv. În caz 
contrar, acţiunea prefectului este inadmisibilă pentru că nu serveşte 
scopului apărării dreptului obiectiv pentru care i-a fost conferită 
această calitate specială de potenţial titular al acţiunii în contencios 
administrativ. Dacă am accepta contrariul, ar însemna ca prefectul 
să poată promova, în locul particularilor, cereri în anularea unor 
acte administrative care lezează drepturi sau interese legitime 
private, cu consecinţa suspendării lor de drept. Or, în acest mod, 
s-ar eluda prevederile art. 14 şi art. 15 din Legea nr. 554/2004 care 
reglementează riguros condiţiile în care poate avea loc suspendarea 
actelor administrative unilaterale în cazul în care acestea lezează 
drepturi subiective sau interese legitime private. În plus, ar exista 
riscul unei aprecieri arbitrare şi discriminatorii a prefectului care ar 
putea selecta în mod subiectiv cazurile în care promovează acţiunea 
în anulare a actelor administraţiei publice locale prin care se lezează 
drepturi sau interese personale. 

Nu este exclus însă ca prin acelaşi act administrativ să fie lezat, 
pe lângă interesul legitim public, şi un interes legitim privat sau un 
drept subiectiv, însă în motivarea acţiunii în anulare prefectul trebuie 
să invoce cu prevalenţă lezarea interesului public. 

De altfel, şi reciproca este valabilă, în sensul că, la rândul său, 
acţiunea în contencios subiectiv poate fi întemeiată pe încălcarea 
unui interes legitim public numai în subsidiar, în măsura în care 
vătămarea interesului legitim public decurge logic din încălcarea 
dreptului subiectiv sau a interesului legitim privat, aşa cum prevede, 
în mod expres, art. 8 alin. (1!) din Legea nr. 554/2004. | 

3. Aspecte procedurale 


Prefectul poate promova direct acțiunea în anularea actului la 
instanța de contencios administrativ, deci fără a fi necesară efec- 
tuarea procedurii administrative prealabile pentru revocarea sau 
modificarea actului de către emitentul său. În practică, totuşi, 
prefecții, după ce li se comunică actele autorităţilor publice locale de 
către secretarul unităţii administrativ-teritoriale şi după ce verifică 
legalitatea acestor acte, comunică cu autorităţile locale în vederea 
restabilirii legalităţii pe cale amiabilă. Această uzanţă administrativă 
este benefică, pentru că în multe cazuri disputele dintre prefecţi şi 
autorităţile publice locale pe acest subiect au fost rezolvate fără 
intervenţia instanţei de contencios administrativ. 

Termenul pentru promovarea acţiuni de către prefect este de 6 luni 
şi curge de la data comunicării actelor respective de către secretarul 
unităţii administrativ-teritoriale, potrivit art. 115 alin. (5) din Legea 
administraţiei publice locale, republicată. Această concluzie rezultă 
din art. 3 alin. (1) din Legea nr. 554/2004 care face trimitere la art. 11 
alin. (1) din aceeaşi lege privind termenul general de introducere a 
acţiunii în contenciosul administrativ. În lipsa comunicării, termenul 
de 6 luni curge de la data la care prefectul a luat cunoştinţă, pe altă 
cale, de existența actului nelegal, aşa cum prevede art. 11 alin. (3) 
din Legea nr. 554/2004); Acest termen este un termen de prescripţie 
(art, 11 alin. (1) şi alin. (5), prima parte, din Legea nr. 554/2004]. 

In ce priveşte termenul pentru promovarea acţiunii de către 
prefect, se impun însă următoarele precizări: 

a) termenul de 6 luni este un termen general, pentru că art. 11 
alin. (3) prevede că sunt aplicabile şi în cazul acţiunii prefectului 
dispoziţiile alin. (2) al acestui articol de lege care prevede că „Pentru 
motive temeinice, în cazul actului administrativ individual, cererea 
poate fi introdusă şi peste termenul prevăzut la alin. (1), dar nu mai 


» Acest text legal are următorul conţinut: În cazul acţiunilor formulate 
de prefect, Avocatul Poporului, Ministerul Public sau Agenţia Naţională a 
Funcţionarilor Publici, termenul curge de la data când s-a cunoscut existența 
actului nelegal, fiind aplicabile în mod corespunzător prevederile alin. (2). 

târziu de un an de la data comunicării actului, data luării la cunoştinţă, 
data introducerii cererii sau data încheierii procesului-verbal de 
conciliere, după caz”. 

Cu alte cuvinte, în anumite situaţii temeinic justificate, care rămân 
la aprecierea judecătorului de contencios administrativ, prefectul 
beneficiază şi el de termenul maxim de un an pentru promovarea 
acţiunii, care curge de la data comunicării actului individual. Acest 
termen este însă de decădere, aşa cum prevede art. 11 alin. <5) teza 
finală din Legea nr. 554/2004. 

b) în cazul actelor administrative normative, sunt aplicabile Şi în 
cazul acţiunii prefectului dispoziţiile art. 11 alin. (4), ultima parte, din 
Legea nr. 554/2004 care prevăd că „actele administrative cu caracter 
normativ care se consideră a fi nelegale pot fi atacate oricând”. 

Această concluzie rezultă din modul în care sunt ordonate aceste 
dispoziţii ale art. 11 din Legea nr. 554/2004. Astfel, primele 3 alineate 
ale articolului de lege invocat se referă la termenele de promovare 
a acţiunii în anularea actelor administrative individuale, fără a face 
distincţie între titularul acţiunii, respectiv natura juridică a acesteia 


(contencios subiectiv sau contencios obiectiv), iar alin. (4) se referă 


la acţiunea în anularea actelor administrative normative, indiferent 
de calitatea reclamantului. 

„ Instanţa de contencios administrativ competentă să soluţioneze 
fondul acţiunii în anulare promovată de prefect este tribunalul 
judeţean, potrivit art. 10 alin. (1) din Legea nr. 554/2004. 


4. Controlul (de tutelă) specializat 


Deşi în cadrul art. 3 (Tutela administrativă) este reglementat 
şi controlul exercitat de Agenţia Naţională a Funcţionarilor 
Publici asupra actelor privind legislaţia referitoare la funcţia 
publică şi funcţionarii publici, acest control nu se încadrează în 
tipicul controlului de tutelă, pentru că el se referă nu numai la actele 
autorităţilor administraţiei publice locale, ci are ca obiect actele 
emise de toate autorităţile şi instituţiile publice în domeniul funcţiei 
publice. Acest text de lege se completează cu dispoziţiile art. 22 
alin. (3) din Legea nr. 188/1999, republicată, care prevăd că: „Agenţia 

Naţională a Funcţionarilor Publici are legitimare procesuală activă 
şi poate sesiza instanța de contencios administrativ competentă 
cu privire la: a) actele prin care autorităţile sau instituţiile publice 
încalcă legislaţia referitoare la funcţia publică şi funcţionarii publici, 
constatate ca urmare a activităţii proprii de control; b) refuzul 
autorităţilor şi instituţiilor publice de a aplica prevederile legale în 
domeniul funcţiei publice şi al funcţionarilor publici”. 

Acest control administrativ poate fi calificat control de tutelă 
numai atunci când are ca obiect acte ale autorităţilor administraţiei 
publice locale emise în domeniul funcţiei publice. 

In ansamblul său însă, natura juridică a acestui control este mai 
. apropiată de cea a controlului administrativ specializat, întrucât 
priveşte modul de respectarea a legislaţiei adoptate într-un anumit 
domeniu de activitate strict specializat (al funcţiei publice). Cu 
alte cuvinte, spre deosebire de controlul exercitat de prefect, acest 
control are un obiect mai restrâns, fiind limitat la apărarea interesului 
legitim public care vizează respectarea ordinii de drept în domeniul 
funcţiei şi funcţionarilor publici. - 

In cazul în care Agenţia Naţională a Funcţionarilor Publici 
constată că printr-un act administrativ. unilateral a fost încălcată 
legislaţia privind funcţia publică, iar restabilirea legalităţii nu este 
posibilă pe cale administrativă, Agenţia poate ataca actul respectiv 
la instanţa de contencios, iar odată cu introducerea acţiunii, actul 
„ este suspendat de drept, ca şi în cazul acţiunii exercitate de prefect. 
„ Condiţiile şi termenul de promovare a acţiunii în anulare de 

Către Agenţia Naţională a Funcţionarilor Publici sunt cele stabilite 
de Legea nr. 554/2004, însă nu este obligatorie, nici în acest caz, 


îndeplinirea procedurii administrative prealabile [art. 7 alin. (5) din - 


această lege]. 


Jurisprudenţă ca 
1. Prefect. Sfera controlului de tutelă administrativă 


Înalta Curte, Completul pentru dezlegarea unor chestiuni de drept, 
„a decis că prefectului îi este recunoscut dreptul de a ataca în fața 

instanţei de contencios administrativ numai actele administrative 
emise de autorităţile administraţiei publice locale, în înţelesul preve- 
derilor art. 2 alin. (1) lit. c) din Legea contenciosului administrativ 
nr. 554/2004, nu şi actele emise de autoritățile publice în cadrul unor 
raporturi juridice civile sau de muncă, acestea din urmă neputând 
face obiectul controlului de tutelă administrativă. 

În acest sens, Înalta Curte a reţinut că din interpretarea coroborată 
a art. 123 alin. (5) din Constituţie cu dispoziţiile infraconstituţionale 
ale Legii nr. 554/2004 rezultă că prefectul exercită dreptul de tutelă 
administrativă numai în privinţa actelor administrative emise de 
autorităţile administraţiei publice locale, întrucât numai aceste acte 
sunt emise „în regim de putere publică, pentru satisfacerea unui 
interes legitim public”, în sensul art. 2 alin. (1) lit. b) din Legea 
nr. 554/2004, prin realizarea competenţei administrative (ca sumă de 
atribuţii conferite unei entităţi în organizarea executării şi executarea 
în concret a legii) ce revine autorităţii publice plasate, în cadrul 
raportului juridic de drept administrativ, pe o poziţie exorbitantă 
în raport cu particularii. Spre deosebire de raporturile juridice de 
drept administrativ, în cadrul cărora sunt emise sau încheiate actele 
administrative, este de reţinut faptul că actele încheiate sau emise 
de autorităţile administraţiei publice locale în cadrul unor raporturi 
juridice civile se caracterizează prin poziţia de egalitate aea pe 
care se situează subiectele de drept. 

Or, exceptând actele administrative în sensul arătat în precedent, 
toate celelalte acte ale autorităţile administraţiei publice locale [cum 
sunt, de exemplu, cele aferente unor raporturi juridice civile ori de 
muncă] încheiate în cadrul unor raporturi juridice aparţinând altor 
ramuri de drept excedează dreptului şi contenciosului administrativ. 
În privinţa acestor acte încheiate sau emise de autorităţile adminis- 
traţiei publice locale sunt aplicabile reglementările specifice de drept 


„substanţial şi procedural, iar nu dreptul comun în materia conten- 


ciosului administrativ, căruia i se circumscrie instituţia juridică a 
tutelei administrative. 


„Interpretarea dispoziţiilor ce formează obiectul sesizării în sensul 
că, în exercitarea dreptului de tutelă administrativă, prefectul are 

posibilitatea de a contesta în fața instanței de contencios administrativ 
toate actele autorităților administrației publice locale, indiferent de 
natura juridică a acestora, reprezintă, chiar în sensul celor reținute 
de Curtea Constituţională, o îndepărtare „de la normele şi principiile 
generale care guvernează, pe de o parte, instituţia contenciosului 
administrativ şi, pe de altă parte, instituţia tutelei administrative”. 

O asemenea interpretare ar conduce la ipoteza contrară dispozi- 
țiilor de ordine publică referitoare la competenţa instanţelor judecă- 
toreşti, ipoteză în care instanţa de contencios administrativ ar urma să 
se pronunţe asupra unor raporturi juridice în privinţa cărora competenţa 
aparţine jurisdicției de drept comun ori jurisdicției muncii, cum se 
întâmplă în cauza dedusă judecății în litigiul de fond în care a 
fost formulată prezenta sesizare [acţiune având ca obiect anularea 
dispoziţiei emise de primar prin care a fost aplicată sancţiunea 
disciplinarăaavertismentului, în baza art. 248 alin. (1) lit.a) C.muncii, 
unei persoane încadrate cu contract individual de muncă]. 

De altfel, faptul că instituţia tutelei administrative vizează numai 
actele administrative rezultă fără echivoc inclusiv din terminologia 
legii, întrucât art. 19 alin. (1) lit. e) din Legea nr. 340/2004 dispune 
expres că „prefectul [...] verifică legalitatea actelor administrative 
ale consiliului judeţean, ale consiliului local sau ale primarului”. 

Pentru toate considerentele expuse, Înalta Curte reţine că 
dispoziţiile ce formează obiectul sesizării se interpretează în sensul 
că prefectului îi este recunoscut dreptul de a ataca în faţa instanţei 
de contencios administrativ numai actele administrative emise de 
autorităţile administraţiei publice locale, în înţelesul prevederilor 
art. 2 alin. (1) lit. c) din Legea nr. 554/2004 (IC.C.J, Completul 
Pentru dezlegarea unor chestiuni de drept, Decizia nr. 11/2015, 
M.Of nr. 501 din 8 iulie 2013). 


2. Prefect. Control de tutelă administrativă 


Dreptul de tutelă administrativă al prefectului se referă la controlul 
asupra actelor administrative ale autorităţilor publice locale, întrucât 
acestea sunt emise în regim de putere publică, iar prefectul este, 
aşa cum prevede art. 1 alin. (3) din Legea nr. 340/2004, „garantul 


85 


26 


27 


28 


29 


31 


32 


33 


Art. 3 l Legea contenciosului administrativ 


respectării legii şi a ordinii publice la nivel local”. Recunoaşterea 
posibilității prefectului de a ataca în instanță alte acte decât cele 
administrative ar conduce la încălcarea de către acesta a principiului 
constituțional al autonomiei locale. 

În situația în care un act al autorității publice este un act adminis- 
trativ — aşa cum acesta este definit la art. 2 alin. (1) lit. c) din Legea 
nr. 554/2004, el va putea fi atacat în fața instanței de contencios 
administrativ de către prefect, în situația în care consideră actul 
ilegal; în caz contrar, dacă actul este unul de drept civil, drept 
comercial sau de dreptul muncii, acesta nu va putea fi cenzurat în 
instanţă pe calea contenciosului administrativ, ci doar în faţa instan- 
telor cu competenţe în acele materii. 

Legea nr. 340/2004 constituie o lege :specială privind materia 
instituţiei prefectului şi, ca atare, dispoziţiile legale care o reglemen- 
tează sunt de strictă interpretare şi aplicare, neputând fi extinse şi la 
alte acte ce nu au fost avute în vedere de legiuitor, iar interpretarea 
dispoziţiilor care instituie tutela administrativă nu poate fi decât 
restrictivă. În caz contrar, în măsura în care ar fi extinsă tutela 
administrativă dincolo de graniţele stabilite de legiuitor, s-ar deschide 
calea abuzului de putere, prin acceptarea imixtiunii prefectului în 
acte de drept privat, ceea ce este inadmisibil. 

În fine, Curtea observă că dispoziţiile art. 19 alin. (1) lit. e) 
din Legea nr. 340/2004 au mai constituit obiect al controlului de 
constituţionalitate, iar din jurisprudenţa constituţională în materie 
rezultă că, la examinarea conformităţii acestor prevederi cu normele 
fundamentale, competențele prefectului au fost întotdeauna analizate 
prin raportare la actele administrative ale autorităţilor publice locale 


` (DCC nr. 1353/2008, M.Of. nr. 884 din 29 decembrie 2008). 


3. Prefect. Obiectul controlului de tutelă administrativă. 
Inadmisibilitatea atacării unui act de dreptul muncii 


Prin sentinţa civilă nr. 434 din 13 mai 2011, Tribunalul Bacău a 
admis acţiunea principală formulată de reclamantul Instituţia Prefec- 
tului — Judeţul B. în contradictoriu cu pârâtul Primarul comunei B., 
precum şi cererea de intervenţie în nume propriu formulată de F.D. 

şi, în consecinţă: a constatat nulitatea absolută a Dispoziţiei nr. 420 
din 8 decembrie 2010 a Primarului comunei B.. 

Pentru a hotărî astfel, tribunalul a reţinut că prin Dispoziţia nr. 420 
din 8 decembrie 2010, pârâtul a desfăcut disciplinar contractul de 
muncă al intervenientei F.D., decizia care încalcă dispoziţiile art. 267 
C.muncii privind convocarea în PERSA: cercetării disciplinare şi nu 
este motivată în fapt. : 

Pârâtul Primarul comunei B. a formulat recurs împotriva acestei 
sentințe, care a fost admis de Curtea de Apel Bacău pentru urmă- 
toarele motive: 

Actul emis de Primarul comunei B. a cărui i Jealitate a fost 
contestată pe calea acţiunii de către Instituţia Prefectului — judeţul B. 
este o dispoziţie de desfacere disciplinară a contractului individual de 
muncă a unei angajate (îngrijitoare II) din cadrul compartimentului 
de deservire din statul de funcţii al primarului comunei. Această 
dispoziţie nu este un act administrativ emis de primar în calitatea 
sa de autoritate executivă a administraţiei publice locale, ci un act 
de drept privat (respectiv de dreptul muncii) emis de primar în 
calitatea sa de angajator, act care excedează anani instanței de 
contencios administrativ. 

Potrivit dispoziţiilor invocate de intimatul-reclamant în comba- 
terea excepţiei  inadmisibilităţii. acţiunii invocată din oficiu de 
instanţă—art. 123 alin. (5) din Constituţia României, art. 19 din Legea 
ar. 340/2004, republicată, şi art. 3 alin. (1) din Legea nr. 554/2004 — 
prefectul este, într-adevăr, autoritate de tutelă administrativă pentru 


autorităţile administraţiei publice locale, exercitând acţiunea în 


contencios administrativ ca reprezentant al statului. 


Insă, într-o interpretare sistematică şi având în vedere împrejurarea 


că instanţa judecătorească căreia prefectul i se adresează pentru 
exercitarea controlului de legalitate este instanţa de contencios 
administrativ, obiect al controlului de tutelă administrativă exercitată 
de prefect este doar actul administrativ, ca act de drept public, astfel 
cum este definit prin art. 2 lit. c) din Legea nr. 554/2004. Art. 2 
alin. (1) lit. f) şi g) din Legea nr. 554/2004 defineşte clar semnificaţia 
termenilor de contencios administrativ şi instanță de contencios 

administrativ; contenciosul administrativ reprezintă activitatea de 
soluţionare de către instanţele de contencios administrativ a litigiilor 
în care conflictul s-a născut fie din emiterea sau încheierea, după 
caz, a unui act administrativ, fie din nesoluţionarea î în termenul legal 
ori refuzul nejustificat de a rezolva o cerere referitoare la un drept 
sau la un interes legitim. 

Prin urmare, actele care nu se circumscriu noţiunii de act 
administrativ, chiar emise de către autorităţile prevăzute în textul 
constituţional şi în Legea nr. 554/2004, nu pot fi atacate de prefect 


„în calitatea sa de autoritate de tutelă administrativă (C.A. Bacău, 


Secţia a II-a civilă, de contencios administrativ şi fiscal, decizia 
nr. 101/2012, www.legalis.ro, BCA nr. 5/2012). 


4. Inadmisibilitatea acţiunii prefectului împotriva refuzului 
nejustificat al unui consiliu local 


Dispoziţiile art. 3 (Tutela administrativă) din Legea contencio- 
sului administrativ nr. 554/2004, cu modificările şi completările 
ulterioare, se interpretează în sensul că prefectul nu poate ataca în 
faţa instanţelor de contencios administrativ refuzul (asimilat unui 
act administrativ, potrivit dispoziţiilor art. 2 alin. (2) din Legea 
nr. 554/2004) consiliului local de a pune pe ordinea de zi a şedinţei 
şi de a lua act de încetarea de drept a mandatului de consilier local 


„înainte de termen, refuz exprimat la cererea prefectului adresată 


potrivit atribuţiilor reglementate de dispoziţiile art. 19 alin. (1) 
lit. a) şi e) din Legea nr. 340/2004 privind instituţia prefectului, 
republicată, cu modificările şi completările ulterioare (.C.CJ, 
Completul: pentru dezlegarea unor chestiuni de drept, Decizia 
nr. 26/2016, M.Of. nr. 996 din 12 decembrie 2016). 


5. Prefect. Control de tutelă 


Actele pe care le emit primarii inclusiv în materia evaluării 
secretarului unităţilor administrativ-teritoriale şi a celorlalţi funcţio- 
nari publici ce intră în competenţa lor sunt supuse controlului de 
legalitate atât pe calea contenciosului administrativ în condiţiile 

art. 1 alin. (1)-(2) din Legea nr. 554/2004, cât şi pe calea controlului 
de tutelă exercitat de prefect potrivit art. 123 alin. (5) din Constituţie 
şi art. 3 alin. (1) din Legea nr. 554/2004, mecanisme procesuale 
„care constituie veritabile garanţii împotriva arbitrariului şi abuzului 
de putere la care face referire recurentul-reclamant (4: 
Secţia de contencios administrativ şi fiscal, decizia nr. 2398/2010, 
www.legalis.ro). 


6. Neexercitarea controlului de tutelă. Efecte 


Susținerea recurentului referitoare la legalitatea actului normativ 
prin faptul că nu a fost atacat la instanţa de contencios administrativ 
în condiţiile art. 3 alin. (1) raportat la art. 11 alin. (3) din Legea 
nr. 554/2004 de către prefect, care exercită tutela administrativă, 
este complet lipsită de consistență. 

Faptul că prefectul nua considerat nelegal actul emis de autoritatea 
administraţiei publice locale nu înlătură posibilitatea oricărei 
persoane care se consideră vătămată în drepturile sau interesele 
sale legitime de a-l ataca [art. ! alin. (1) din Legea nr. 554/2004] 
şi, câtă vreme actul administrativ are caracter normativ, acţiunea 
poate -fi introdusă oricând fart. 11 alin. (4) teza finală din Legea 
nr. 554/2004] (I.C.C.J,, Secţia de contencios administrativ şi fiscal, 
decizia nr. 3836/2010, www.legalis.ro). 


Art. 4. Excepţia de nelegalitate | 

(1) Legalitatea unui act administrativ cu caracter individual, indife- 
rent de data emiterii acestuia, poate fi cercetată oricând în cadrul unui 
proces, pe cale de excepție, din oficiu sau la cererea părţii interesate. 

(2) Instanţa învestită cu fondul litigiului și în fața căreia a fost invo- 
cată excepţia de nelegalitate, constatând că de actul administrativ cu 
Caracter individual depinde soluţionarea litigiului pe fond, este compe- 
tentă să se pronunţe asupra excepţiei, fie printr-o încheiere interlo- 
Cutorie, fie prin hotărârea pe care o va pronunţa în cauză. În situaţia 
In care instanța se pronunţă asupra excepţiei de nelegalitate prin 
l incheiere interlocutorie, aceasta poate fi atacată odată cu fondul. 

(3) în cazul în care a constatat nelegalitatea actului administrativ 
cu caracter individual, instanța în fața căreia a fost invocată excepția 

de nelegalitate va soluţiona cauza, fără a ţine seama de actul a cărui 


nelegalitate a fost constatată. 


(4) Actele administrative cu caracter normativ nu pot forma 
obiect al excepţiei de nelegalitate. Controlul judecătoresc al actelor 
administrative cu caracter normativ se exercită de către instanţa de 
contencios administrativ în cadrul acţiunii în anulare, în condițiile 


prevăzute de prezenta lege. 

1. Definiţia și trăsăturile excepţiei de nelegalitate (controlului 
judecătoresc indirect) 


Excepţia de nelegalitate a fost definită în doctrină ca fiind 
un mijloc de apărare prin care, în cadrul unui proces pus în 
„ “curgere pentru alte temeiuri decât nevalabilitatea actului de drept 
administrativ, una dintre părţi, ameninţată să i se aplice un asemenea 
act ilegal, se apără invocând acest viciu şi cere ca actul să nu fie luat 
în considerare la soluţionarea speţeit) «7 

"Având în vedere însă textul art. 4 din Legea nr. 554/2004, aşa 
cum a fost modificat prin Legea nr. 76/20122, definiţia excepţiei de 
nelegalitate trebuie, în parte, adaptată, în sensul că această excepţie 
poate fi invocată în orice proces, inclusiv în procesele de contencios 
administrativ. Aserţiunea noastră nu trebuie să conducă însă la 
concluzia că, în aceste procese, actul administrativ ce face obiectul 
excepţiei de nelegalitate este un act cu caracter normativ care a stat 
la baza emiterii actului individual ce face obiectul acţiunii în anulare, . 
pentru că o astfel de concluzie ar contraveni art. 4 alin. (4) potrivit 
căruia „actele administrative cu caracter normativ nu pot forma 
obiect al excepţiei de nelegalitate”. Dimpotrivă, avem în vedere 
acele situaţii în care soluţionarea unei acţiuni în anularea unui act 
administrativ depinde de un alt act administrativ individual, cum ar 
fi, de exemplu, acţiunea promovată de un funcţionar public având 
ca obiect anularea dispoziţiei de imputare emise de conducătorul 
autorității (instituţiei) publice, pentru repararea unui prejudiciu 
estimat de Curtea de Conturi constând în plata nelegală a unor 
DS a 5 A 

» T. Drăganu, Actele de drept administrativ, Ed. Ştiinţifică, Bucureşti, 
1959,p.260. M.: 

"M.Of. nr. 365 din 30 mai 2012. 

drepturi băneşti. Mai exact, în exemplul dat, soluţionarea acţiunii 
în anulare a dispoziţiei de imputare depinde de legalitatea sau nele- 
palitatea deciziei” Curţii de Conturi prin care s-a dispus luarea de 
măsuri pentru repararea presupusului prejudiciu. 

Actualizarea definiţiei excepţiei de nelegalitate constă şi în faptul 
că obiectul acestei excepţii îl constituie numai actele administrative 
cu caracter individual, deci care dau naştere, modifică sau sting 
drepturi şi obligaţii determinate, care se dispută în cadrul procesului 
de fond [alin. (1)]. Deşi, alin. (1) al art. 4 din Legea nr. 554/2004 
nu prevede în mod expres, el se referă la actele administrative uni- 
laterale, nu şi la cele bilaterale (contractele administrative), această 
concluzie decurgând din raportarea acestui alineat (care se referă 
la actele individuale) la alin. (4) al aceluiaşi articol de lege, care 
exclude din sfera obiectului excepţiei de nelegalitate actele admi- 
nistrative normative. Or, această dihotomie este specifică actelor 
administrative unilaterale (de autoritate). De asemenea, nu poate 
forma obiectul excepţiei de nelegalitate refuzul nejustificat al unei 
autorităţi publice de a rezolva cererea unei persoane privitoare la 
un drept sau interes legitim al său, acest act administrativ asimilat 
putând fi atacat numai pe cale directă”. 


Mai observăm că, potrivit textului legal în discuţie, excepţia de Í 


nelegalitate este reglementată ca o chestiune procedurală prealabilă, 
nu prejudicială, cum era reglementată de acest text de lege anterior 
modificării lui prin Legea nr. 76/2012. Aceasta înseamnă că excepția 
de nelegalitate va fi rezolvată de către instanța de judecată în fața 
căreia a fost invocată, mai înainte sau odată cu soluționarea fondului 
cauzei şi nu va mai fi trimisă la instanța de contencios administrativ 
cum prevedea acest text de lege anterior modificării lui. 


Din analiza art. 4 al Legii nr. 554/2004 putem sintetiza urmă- | 


toarele trăsături specifice ale excepţiei de nelegalitate: 


- d Dacă decizia Curții de Conturi a făcut obiectul unei acțiuni în anulare 
pe cale directă, va opera puterea lucrului judecat privind legalitatea sau, 
după caz, nelegalitatea acestei decizii [art. 431 alin. (2) C.proc.civ.]. 

2) A se vedea, în acest sens, I.C.C.J., Secţia de contencios administrativ 
şi fiscal, decizia nr. 2258/2011, în Dreptul nr. 7/2012, p. 215. 

- are ca obiect numai actele administrative de autoritate cu 
caracter individual, indiferent de data emiterii acestora şi de nivelul 
ierarhic al autorităţii emitente [alin. (1)]; 

Cu privire la această trăsătură a excepţiei de nelegalitate, facem 
următoarele precizări: | 

În primul rând, reiterăm menţiunea că actele administrative nor- 
mative şi actele administrative asimilate (refuzul nejustificat şi con- 
tractele administrative) nu fac obiectul acestei excepții. 

În acest sens, pentru a pune capăt controverselor create de juris- 
prudenţa Înaltei Curți de Casaţie şi Justiţie” care, anterior modifi- 
cării art. 4 din Legea nr. 554/2004, a statuat că pot forma obiectul 


acestei excepţii şi actele administrative normative, legiuitorul a: 


prevăzut expres, în alin. (4) al aceluiaşi articol de lege, că „actele 
administrative cu caracter normativ nu pot forma obiect al excepţiei 
de nelegalitate”. În continuare, acelaşi text de lege precizează, deşi 
nu mai era necesar, că actele administrative normative sunt supuse 
numai controlului judecătoresc (direct) la instanţa de contencios 
administrativ, pe calea acţiunii în anulare care, potrivit art. 11 alin. (4) 
teza finală din Legea nr. 554/2004, poate fi promovată oricând. 

In al doilea rând, precizăm că, deşi I.C.C.J. a statuat. în mod 
constant, anterior modificării art. (4) din Legea nr. 554/2004, că nu 
fac obiectul excepţiei de nelegalitate actele administrative individuale 
emise anterior intrării în vigoare a acestei legi?, legiuitorul nu a 
înţeles să renunţe la prevederea din alin. (1) al acestui articol de lege 
potrivit căreia aceste acte pot fi supuse controlului judecătoresc pe 
cale indirectă, indiferent de data emiterii lor. În acest mod, legiuitorul 
= a 

© A se vedea, în acest sens, deciziile Instanţei Supreme menţionate de 
G.V. Birsan, B. Georgescu, Legea contenciosului administrativ nr. 554/2004 
adnotată, Ed. Hamangiu, Bucureşti, 2007, p. 34-35. În sens contrar, a se 
vedea... Trăilescu, A.A. Trăilescu, Unele controverse în domeniul excepţiei 
de nelegalitate în lumina Legii nr. 554/2004 a contenciosului administrativ, 
în Dreptul nr. 6/2011, p. 162. 

» GV. Birsan, B. Georgescu, op. cit., p. 43-44. În sens contrar, a se 
vedea .4. Trăilescu, A.A. Trăilescu, Unele controverse în domeniul excepţiei 
de nelegalitate în lumina Legii nr. 554/2004 a contenciosului administrativ, 
loc. cit., p. 162. TAT” 

a dat preeminenţă principiului legalităţii actelor administrative şi a 

efectelor produse de acestea, faţă de principiul securităţii raporturilor 

juridice invocat de Instanţa Supremă în motivarea Jungent 
sale, contrare art. 4 alin. (1) din Legea nr. 554/2004. 

Cu toate acestea, se pare că Instanța Supremă a rămas consecventă 
viziunii sale (în sensul că actele administrative individuale emise 
anterior intrării în vigoare a Legii nr. 554/2004 nu sunt supuse 
excepţiei de nelegalitate”), chiar şi după modificarea art..4 din 


D A se vedea [.C.C.J., Secţia de contencios administrativ şi fiscal, decizia 
nr. 135/2013 (mww.legalis.ro). În ce ne priveşte, considerăm că, indiferent 
de argumentele aduse în motivarea unor asemenea soluţii judecătoreşti, 
nu este logic şi echitabil ca un drept dobândit de o persoană printr-un act 


administrativ să nu mai poate fi pus în discuţie într-un proces de drept 


comun în care o altă persoană învocă acelaşi drept dobândit printr-un act 
juridic civil. Altfel (în viziunea Instanţei Supreme), ar însemna ca, într-o 
acţiune în revendicare, instanţa de judecată să nu mai poată proceda la 
compararea titlurilor de proprietate de care se prevalează părţile din proces, 
având prioritate de plano dreptul rezultat din actul administrativ emis 


“anterior Legii nr. 554/2004, chiar dacă actul respectiv este vădit nelegal. 


Dar o asemenea hotărâre judecătorească ar fi, în opinia noastră, absurdă. 
De altfel, dacă analizăm atent motivarea acestei decizii judecătoreşti, în 


"care se invocă prioritatea dreptului comunitar şi convenţional, precum şi 


principiile securităţii raporturilor. juridice, încrederii legitime şi dreptului 
de acces la justiţie, reiterate în jurisprudenţa CEDO şi CJUE, observăm 
că această motivare este neconvingătoare şi inexactă. Astfel, decizia în 
cauză este neconvingătoare, întrucât contravine unei alte decizii a Curţii 
Constituţionale privitoare la constituţionalitatea prevederilor art. 4 din Legea 
nr. 554/2004, în care Curtea reţine că: „Principiul stabilităţii raporturilor 
juridice nu poate implica promovarea unui drept prin intermediul. unei 
ilegalităţi. Contestarea pe cale incidentală a legalităţii, indiferent de data la 
care a fost emis actul administrativ, se justifică prin necesitatea exercitării 
unui control de legalitate fără de care soluţia pronunţată de instanţă riscă 
să fie fondată pe un act ilegal. Altminteri, ar fi zdruncinat însuşi funda- 
mentul statului de drept, căci ar fi posibil ca instanţa de judecată să 
pronunţe, în numele legii, o hotărâre bazată pe un act încheiat cu încălcarea 
legii. Din această perspectivă, posibilitatea contestării legalităţii unui act 
administrativ unilateral cu caracter individual, pe cale de excepţie, apare 

această lege prin Legea nr. 76/2012 care a atribuit în competenţa - 


instanţelor de fond (care, în cele mai multe cazuri, sunt instanţe de 
drept comun) soluţionarea acestei excepții. 


În al treilea rând, precizăm că sunt supuse controlului de legali- 


tate pe cale de excepție toate actele administrative individuale, cu 


ca o modalitate de contracarare a efectelor principiului potrivit căruia fraus 
omnia corrumpit. Acesta este motivul pentru care nici nu a fost limitat în 
timp dreptul de a ridica o asemenea excepţie” [DCC nr. 1171/2011 (M.Of. 
nr. 840 din 28 noiembrie 2011)]. 

Or,potrivitart. 147alin.(4)din Constituţie, deciziile Curţii Constituţionale 
Sunt general obligatorii, inclusiv pentru instanţele judecătoreşti, atât în ce 
priveşte dispozitivul, cât şi în ce priveşte considerentele acestor decizii [a 
se vedea, de exemplu, în acest sens, DCC nr. 1415/2009 (M.Of. nr. 796 din 
23 noiembrie 2009)]. WN 

Motivarea deciziei Instanței Supreme este inexactă, întrucât, referindu-se 

la jurisprudenţa Curţii de Justiţie de la Luxemburg, susține că această instanță 
europeană „a reținut, de asemenea, în ceea ce privește posibilitatea de invocare 
a excepţiei de nelegalitate cu privire la actele instituțiilor comunitare, că, 
atunci când partea îndreptăţită să formuleze o acţiune în anulare împotriva 
unui act comunitar depăşeşte termenul-limită pentru introducerea acestei 
acţiuni, trebuie să accepte faptul că i se va opune caracterul definitiv al 
actului respectiv şi nu va mai putea solicita în instanță controlul de legalitate 
al acelui act, nici chiar pe calea incidentală a excepţiei de nelegalitate”. Or, 
Curtea de la Luxemburg se referă în jurisprudenţa sa la cazurile în care 
actele instituţiilor Uniunii Europene au fost comunicate sau cunoscute pe 
altă cale de către partea interesată, pentru că în celelalte cazuri sunt aplicabile 
prevederile art. 277 din TFUE potrivit cărora excepţia de nelegalitate a 
acestor acte poate fi invocată după expirarea termenului de 2 luni prevăzut 
de art. 263 din acelaşi Tratat pentru promovarea acţiunii în anulare. 
„„ Consecințele acestei jurisprudenţe greşite a Instanţei Supreme sunt cu 
atât mai grave cu cât, după modificarea art. 4 din Legea nr. 554/2004 prin 
Legea nr. 76/2012, această excepţie de nelegalitate nu mai reprezintă o 
chestiune prejudicială, ci una prealabilă de competenţa instanţei fondului 
„ Cauzei care, în cele mai multe cazuri, este instanţa de drept comun. Or, 
instanţele de fond vor aplica tale quale Decizia nr. 135/2013 a Înaltei Curți 
de Casaţie şi Justiţie şi nu vor mai analiza legalitatea actelor administrative 
anterioare Legii nr.. 554/2004, întemeindu-şi hotărârile asupra fondului 
cauzei pe aceste acte administrative nelegale. 

excepţia acelora care sunt sustrase oricărei forme de control jude- 
cătoresc, adică a actelor autorităţilor publice în raporturile lor 
cu Parlamentul şi a actelor de comandament cu caracter militar 
prevăzute de art. 126 alin. (6) din Constituţie şi de art. 5 alin. (1) din 
Legea contenciosului administrativ. Celelalte acte administrative 
de autoritate cu caracter individual, indiferent de procedura judecă- 
torească prevăzută de lege pentru atacarea lor pe cale directă, pot 
face obiectul excepţiei de nelegalitate, dacă nu au putut fi supuse 
controlului judecătoresc direct. Dacă partea care invocă excepţia de 
nelegalitate a avut cunoştinţă de existența actului administrativ şi nu 
a înţeles să îl atace pe cale directă în termenul şi procedura prevăzute 
de lege, excepţia trebuie respinsă ca inadmisibilă întrucât aceasta nu 
reprezintă un substitut al acţiunii directe, ci o procedură subsidiară 
care se justifică numai în cazul în care, din motive neimputabile, cel 
vătămat nu a putut uza de acţiunea în anularea actului nelegal. 

- excepţia de nelegalitate este imprescriptibilă, în sensul că 
poate fi invocată oricând în cadrul unui proces fie la cererea părţii 
interesate, fie de instanţă din oficiu; 

Prin urmare, excepţia de nelegalitate poate fi invocată atât în primă 
instanţă, cât şi în căile de atac, chiar dacă partea, care a invocat-o în 
prima instanţă sau căreia îi profită admiterea excepţiei, nu a atacat 
hotărârea primei instanţe sub aspectul respingerii excepţiei. 

- Această concluzie este susţinută şi de art. 477 C.proc.civ. care 
prevede în alin. (1) că „instanţa de apel va proceda la rejudecarea 


fondului în limitele stabilite, expres sau implicit, de către apelant, 


precum şi cu privire la soluţiile care sunt dependente de partea din 
hotărâre care a fost atacată”, iar în alin. (2) că „devoluţiunea va 
opera cu privire la întreaga cauză atunci când apelul nu este limitat 
la anumite soluţii din dispozitiv ori atunci când se tinde la anularea 
hotărârii sau dacă obiectul litigiului este indivizibil”. i 

` Mai mult, s-a statuat că excepţia de nelegalitate poate fi invocată 
direct în recurs” de către partea interesată sau de către instanţa de 
judecată din oficiu. 


-D A se vedea, I.C.C.J., Secţia de contencios administrativ şi fiscal, 
decizia nr. 36/2016 (privind dezlegarea unei chestiuni de drept) prin care 

- admisibilitatea excepţiei de nelegalitate este condiţionată de 
existența unei relaţii de dependenţă între actul administrativ indi- 
vidual şi soluţionarea fondului litigiului în care această excepţie a 
fost invocată. 

„ Deci, mai înainte de a se pronunţa asupra excepţiei propriu-zise, 
adică asupra legalităţii actului administrativ individual, instanţa de 
judecată trebuie să se pronunţe asupra admisibilităţii excepţiei. În 
acest sens, instanţa de judecată va trebui să aprecieze, mai întâi, 
relevanţa actului administrativ individual, contestat pe cale de 
excepţie, asupra fondului cauzei cu care a fost învestită. Dacă 
actul administrativ nu are nicio legătură cu drepturile şi, respectiv, 
obligaţiile care se dispută în procesul de fond, instanţa de judecată 
va respinge excepţia de nelegalitate ca fiind inadmisibilă. În caz 
contrar, instanţa de judecată va trece la cercetarea motivelor de 
nelegalitate a actului respectiv, invocate de partea interesată sau de 
instanţă din oficiu, scop în care le va pune în discuţia părţilor, apoi se 
Va pronunţa pe fondul excepţiei de nelegalitate dispunând admiterea 
sau respingerea acesteia ca neîntemeiată. i A 

Asupra respingerii excepţiei de nelegalitate ca inadmisibilă sau 
constatării admisibilităţii ei, instanţa se va pronunţa printr-o încheiere 
interlocutorie care se va putea ataca odată cu hotărârea pronunţată 
asupra fondului cauzei. Asupra temeiniciei excepţiei de nelegalitate, 
instanța se va pronunţa fie printr-o încheiere interlocutorie care 
va avea acelaşi regim procedural, fie prin hotărârea prin care a 
Soluţionat fondul cauzei. 

- efectul admiterii excepţiei de nelegalitate nu îl constituie anu- 
larea actului administrativ ce face obiectul excepţiei, ci înlăturarea 
lui din soluţionarea fondului cauzei în care a fost invocată excepţia. 

In acest sens, alin. (3) al art. 4 din Legea nr. 554/2004 prevede 
în mod expres că „în cazul în care a constatat nelegalitatea actului 
administrativ cu caracter individual, instanţa în faţa căreia a fost 


S-a statuat că „Dispoziţiile art. 4 din Legea contenciosului administrativ 

nr. 554/2004, cu modificările şi completările ulterioare, permit invocarea 

excepţiei de nelegalitate a unui act administrativ cu caracter individual, 
irect în recurs”. ; 

"invocată excepţia de nelegalitate va soluţiona cauza, fără a ţine 


seama de actul a cărui nelegalitate a fost constatată”. 


2. Procedura de judecată a excepţiei de nelegalitate 


Coroborând prevederile art. 4 din Legea nr. 554/2004 cu dispo- 
ziţiile art. 16! din aceeaşi lege! şi având în vedere jurisprudenţa în 
materie, concluzia este că soluţionarea excepţiei de nelegalitate nu 
poate avea loc fără participarea emitentului actului ce face obiectul 
excepţiei. În acest sens, dacă partea care a invocat excepţia nu a 
chemat în judecată pe emitentul actului contestat sau excepţia a 
fost invocată din oficiu, instanţa de judecată, în temeiul art. 16! 
din Legea nr. 554/2004, va pune în discuţia părţilor necesitatea 
introducerii în cauză a autorităţii emitente a actului. Mai mult, dacă 
există şi alte persoane beneficiare ale actului administrativ contestat 
(decât părţile din proces), acestea trebuie introduse în cauză, în 
baza aceloraşi dispoziţii legale, pentru a-şi putea apăra drepturile 


dobândite prin actul respectiv. În acest sens, s-a decis? că, în cauzele 


de contencios administrativ, nu se aplică prevederile art. 78 alin. (2) 
teza a II-a” C.proc.civ., potrivit cărora instanţa va respinge acțiunea ` 
ca inadmisibilă în cazul în care părţile din proces nu sunt de acord 
cu introducerea în cauză a persoanelor cars sunt titulare ale unor 
drepturi ce fac obiectul judecății. Dimpotrivă, în aceste cazuri, 
instanţa de judecată poate dispune din oficiu introducerea în cauză 


D Acest articol de lege, denumit „Introducerea în cauză a altor subiecte 
de drept”, prevede: „Instanţa de contencios administrativ poate introduce în 
cauză, la cerere, organismele sociale interesate sau poate pune în discuţie, 
din oficiu, necesitatea introducerii în cauză a acestora, precum şi a altor 
subiecte de drept”. 

2 A se vedea I.C.C.J., Secţia de contencios administrativ şi fiscal, decizia 
nr. 418/2014 (imrw.scj.ro). 

d Acest text legal are următorul conţinut: dacă niciuna dintre părți 
nu solicită introducerea în cauză a terţului, iar judecătorul apreciază 
că pricina nu poate fi soluţionată fără participarea terţului, va Pi 
cererea, fără a se pronunța pe fond. 

ES 


a persoanelor (terţilor) dacă apreciază că soluţionarea procesului nu 
poate avea loc fără participarea acestora”). 

După stabilirea legală a cadrului procesual, instanţa va pune 
în vedere persoanelor introduse în cauză să depună întâmpinare? 
la excepţia de nelegalitate şi, analizând susţinerile părţilor, se va 
pronunţa mai întâi asupra admisibilităţii excepţiei. În acest sens, 
instanţa va verifica dacă există legătură între actul administrativ 
contestat pe calea excepţiei şi soluţionarea fondului cauzei cu care 
a fost învestită. În cazul în care va constata că există această legă- 
tură, va declara excepţia admisibilă şi va proceda, în continuare, 
la cercetarea legalităţii actului ce face obiectul excepţiei. În urma 
acestui demers juridic, instanţa se va pronunţa asupra excepţiei 
de nelegalitate, admiţând-o sau respingând-o, după caz, printr-o 
încheiere interlocutorie sau chiar prin hotărârea pe care o va pronunţa 
în cauză. Potrivit art. 4 alin. (2) teza finală din Legea nr. 554/2004, în 
situaţia în care instanţa se pronunţă asupra excepţiei de nelegalitate 
prin încheiere interlocutorie, aceasta poate fi atacată numai odată cu 
hotărârea pronunțată asupra fondului cauzei (deci nu separat). 


Jurisprudență 
1. Excepţia de nelegalitate. Inadmisibilitate 


Legea nr. 554/2004 consacră două tipuri de control al actelor admi- 
nistrative, controlul direct al acestora şi controlul indirect, realizat pe 
cale incidentală, prin intermediul excepţiei de nelegalitate. 

„In cazul controlului direct, sesizarea instanţei de judecată se 
realizează printr-o acţiune principală care are ca obiect anularea sau 
reformarea actelor administrative, conform procedurii reglementate 
în Legea nr, 554/2004, în termenele şi condiţiile stabilite prin respec- 
tivul act normativ. = o 


PA se vedea, în completare, comentariul la art. 16'. | 
- ® Cu privire la necesitatea depunerii întâmpinării, a se vedea art. 201 
C.proc.civ. 

Controlul indirect al actelor administrative pe calea excepţiei 
de nelegalitate este consacrat în art. 4 din Legea nr. 554/2004, care 
reglementează o tehnică juridică ce permite instanţei de contencios 
să verifice legalitatea actului, iar în situaţia admiterii excepţiei, actul 
declarat nelegal rămâne inoperant în cadrul litigiului respectiv. 

Înalta Curte constată că excepţia de nelegalitate vizează actul 
administrativ a cărui anulare face obiectul prezentei cauze. 

Deşi excepţia de nelegalitate este un mijloc de apărare, din 
moment ce persoana pretins vătămată a ales pentru prima dată 
calea cererii în anulare întemeiată pe dispoziţiile art. 1 din Legea 
nr. 554/2004, devine incident şi principiul de drept „electa una via 
(...)”, potrivit căruia, odată aleasă calea procedurală, partea nu mai 
poate reveni asupra ei, astfel că examinarea actului administrativ pe ` 
calea directă a acţiunii în anulare exclude posibilitatea controlului 
judecătoresc şi pe calea indirectă a excepţiei. de nelegalitate, la 
cererea aceleiaşi persoane interesate. 

Faţă de dispoziţiile art. 1201 C.civ. din 1864, nu pot exista două 
procese cu privire la acelaşi obiect, respectiv actul administrativ 
aflat în litigiu. 

Înalta Curte concluzionează, astfel, că nu este permis a se con- 
testa în acelaşi timp, de către aceeaşi parte, legalitatea unui act 
administrativ atât pe calea acţiunii directe, în anulare, cât şi pe 
calea incidentală a excepţiei de nelegalitate, arătând că aceasta este 
Şi interpretarea dată de I.C.C.J., Secţia contencios administrativ şi 
fiscal, prin decizia nr. 935/2008, respectiv prin decizia nr. 333/2009 
(LC.CJ, Secţia de contencios administrativ şi fiscal, decizia 
nr. 1626/2015, www.scj.ro). 


2. Excepţie de nelegalitate. Aplicarea în timp a dispoziţiilor 
art. 4 din Legea nr. 554/2004 


Excepţia de nelegalitate este un mijloc de apărare, iar procedura 
de judecată a acesteia este reglementată de art. 4 din Legea 
nr. 554/2004. 

Excepţia de nelegalitate, deşi se judecă după o procedură expres 
reglementată, este în strânsă legătură cu litigiul de fond în care a fost 

invocată întrucât, potrivit art. 4 din Legea nr. 554/2004, în cazul în 
care se constată nelegalitatea actului administrativ. instanţa de fond 
va soluţiona cauza fără a ţine seama de actul a cărui nelegalitate a 
fost constatată. 

Având în vedere dispoziţiile art. 24 C.proc.civ. aprobat prin Legea 
nr. 134/2010, republicată, principiul aplicării coerente şi unitare a 
dispoziţiilor de drept procesual, precum şi necesitatea aplicării în 
cazul fiecărui litigiu a aceloraşi dispoziţii de procedură, ţinând cont 
şi de prevederile art. 27 şi 28 din Legea nr. 554/2004, Înalta Curte 
apreciază că dispoziţiile art. 4 din Legea nr. 554/2004, astfel cum au 
fost modificate prin Legea nr. 76/2012, se aplică numai proceselor 
începute după data de 15 februarie 2013, când a intrat în vigoare 
Codul de procedură civilă aprobat prin Legea nr. 134/2010. 

Prin urmare, întrucât litigiul în cadrul căruia a fost invocată 
excepţia de nelegalitate a început înainte de data de 15 februarie 
2013, în ceea ce priveşte competenţa de soluţionare a excepţiei de 
nelegalitate, sunt incidente dispoziţiile art. 4 din Legea nr: 554/2004 
în forma în vigoare anterioară modificărilor aduse prin art. 54 pct. 1 


- din Legea nr. 76/2012. 


Dealtfel, în acestsensesteşi soluţia de principiu adoptată în şedinţa 
judecătorilor secţiei de specialitate de contencios administrativ şi 
fiscal, a Înaltei Curți din 20 mai 2013, potrivit căreia dispoziţiile 
art. 4 din Legea nr. 554/2004, astfel cum au fost modificate prin 
Legea nr. 76/2012 se aplică numai în procesele începute după data 
de 15 februarie 2013. 

În speță, având în vedere considerentele expuse anterior, Înalta 


Curte reţine că revine competenţa de soluţionare a cauzei Tribu- 


nalului Bucureşti, având relevanţă data înregistrării dosarului de 
fond şi nu data invocării excepţiei de nelegalitate, fiind vorba de un 
Proces început anterior intrării în vigoare a dispoziţiilor art. 54 din 
Legea nr. 76/2012, care au modificat dispoziţiile art. 4 sari Legea 
nr, 554/2004. 

Prin urmare, Înalta Curte va admite recursul formulat, va casa 
sentinţa atacată şi va stabili competenţa de soluţionare a cauzei în 
favoarea Tribunalului cu eul Secţia contencios administrativ şi 

fiscali CES Sah de contencios administrativ şi TE decizia 
nr. 1675/2015, www.scj.ro). 


Eb ECEN de nelegalitate. Hotärâre de Guvern pentru 
aprobarea inventarului centralizat din domeniul public al 
statului. Lipsa titlului care să confirme dreptul de proprietate 
al statului | 


Curtea de Apel Bucureşti, Secția a VIII-a contencios administrativ 
şi fiscal, a fost învestită cu excepția de nelegalitate parțială a H.G. 
nr. 1705/2006, pentru aprobarea inventarului centralizat al bunurilor 
din domeniul public al statului, cu privire la imobilul înscris la poziţia 
MF 108348 din Anexa nr. 3, cuprinzând Lista bunurilor concesionate, 
închiriate, date cu titlu gratuit (Ministerul Agriculturii, Pădurilor şi 
Dezvoltării Rurale), cu drept de administrare aparţinând A.D.S. 
` Instanţa de fond a respins excepția inadmisibilităţii excepţiei de 
nelegalitate, a admis excepţia de nelegalitate formulată de recla- 
mantă, a constatat nelegalitatea H.G. nr. 1705/2006 în ceea ce priveşte 
includerea în domeniul public a suprafeţei de 22.239 m.p., ce face 


„obiectul titlului de proprietate nr. xxx443 din 18 aprilie 2008. 


Cu privire la admisibilitatea excepţiei de nelegalitate, prima 
instanţă a reţinut că interpretarea constantă a instanţelor de judecată 


-este în sensul că art. 4 din Legea nr. 554/2004 permite contestarea 


cu excepţie de nelegalitate atât a actelor isana cu caracter 
individual cât şi a celor cu caracter normativ. 

“Notă: În prezent, art. 4 alin. (4) din Legea nr. 554/2004 prevede 
expres că nu pot forma obiect al excepţiei de nelegalitate actele admi- 
nistrative cu caracter normativ 

În speţă este vorba deunact deaprobareaunuii inventar cu bunurile 
proprietate publică, atât persoanele destinatare, cât şi drepturile fiind 
precis determinate, fapt care conferă actului caracteristicile unui act 
administrativ individual. | 

În ceea ce priveşte fondul excepţiei de nelegalitate, prima instanţă 
a reţinut, în esență, că raportat la art. 6 din Legea nr. 213/1998 
privind proprietatea publică şi regimul juridic al acesteia, intimatele 

nu au prezentat niciun titlu care să confirme dreptul statului asupra 
terenului în litigiu. Pap A: 

Împotriva sentinţei primei instanţe a declarat recurs atât Academia 
de Ştiinţe Agricole şi Silvice G.I.S., cât şi Guvernului României. 

Înalta Curte a respins recursul declarat de Academia de Ştiinţe 
Agricole şi Silvice G.I.S. ca tardiv formulat și, de asemenea, a 
respins ca nefondat recursul declarat de Guvernul României. 

Examinând cauza, Înalta Curte a reținut că, în speţă, Hotărârea 
de Guvern are natura juridică a unui act administrativ individual 
emis în aplicarea art. 20 alin. (2) din Legea nr. 213/1998 privind 
proprietatea publică şi .regimul juridic al acesteia, putând face 
obiectul unei excepţii de nelegalitate în temeiul art. 4 din Legea 
nr. 554/2004, care instituie o cale indirectă de control judecătoresc 


al actului administrativ, alături de acţiunea directă, întemeiată: pe 


prevederile art. 1 şi 8 din aceeaşi lege. A 

Interesul invocării excepţiei, constând în înrâurirea. pe care 
actul administrativ o are asupra soluționării litigiului de fond, este 
verificat în prealabil de instanța în fața căreia se invocă excepția de 
nelegalitate, conform art. 4 alin. (1) din Legea nr. 554/2004, instanța 
de contencios administrativ învestită în acest mod având de verificat 
concordanța actului administrativ cu normele cu forță juridică supe- 
rioară aplicabile, atât din punctul de vedere al respectării procedurii 
de emitere, cât şi din cel al normelor de drept material, fără a i se putea 
reproşa că s-a substituit instanţei care judecă fondul dreptului. 

In speță, fiind vorba despre o hotărâre de guvern care atestă 
domeniul public al statului, cu referire la un teren inclus în inven- 
tarul centralizat prin prisma destinaţiei sale — cercetarea ştiinţifică 
în domeniul agricol — legalitatea a fost verificată prin raportare la 
Prevederile corespunzătoare din Legea nr. 213/1998 privind pro- 
prietatea publică şi regimul juridic al acesteia (art. 6), Legea fondului 
funciar nr. 18/1991 (art. 35) şi H.G. nr. 517/1 999, privind delimitarea 
suprafeţelor de teren strict necesare pentru cercetarea şi producerea 
de seminţe şi material săditor din categorii biologice superioare şi 
de animale de rasă şi trecerea terenurilor destinate producţiei, aflate 


în administrarea institutelor staţiunilor de cercetare şi producţie . 

agricolă, în domeniul privat al statului, adoptată în temeiul art. 35 
din Legea nr. 18/1991 şi al art. 10 din Legea nr. 218/1998. 

Prima instanţă a reţinut corect, în raport cu natura Şi conţinutul 
H.G. nr. 1705/2006, că aceasta nu constituie în sine un titlu de proprie- 
tate în favoarea statului, ci are ca efect doar aprobarea inventarului 
centralizat întocmit conform art. 20 din Legea nr. 213/1998 şi 
plasarea bunurilor inventariate într-un anumit regim juridic, motiv 
pentru care, în fundamentarea deciziei administrative, autoritatea 
emitentă trebuia să prezinte un titlu valabil în baza căreia statul a 
dobândit proprietatea, conform art. 6 alin. (1 )din Legea nr.213/1998; 
alin. (3) al aceluiaşi articol conferă instanţelor judecătoreşti atribuţia 
de a stabili valabilitatea titlului, fără a impune condiţia învestirii lor 
printr-o acţiune directă, aşa cum sugerează recurenţii-pârâţi M.F.P, 
A.D.S., Academia de Ştiinţe Agricole şi Silvice G.I.S. - 

Argumente similare se regăsesc şi în practica anterioară a Înaltei 
Curți de Casaţie şi Justiţie, Secţia de contencios administrativ şi 
fiscal. | P 

Astfel, prin decizia nr. 1080 din 28 februarie 2012, a fost menţi- 
nută o soluţie de admitere a excepţiei de nelegalitate a unei poziţii 
din Anexa 4 a H.G. nr. 1705/2006 prin raportare la prevederile 
art. 7 din Legea nr. 213/1998, care consacră modurile de dobândire 
a dreptului de proprietate publică, reţinându-se că valabilitatea 
atestării domeniului public al statului este condiţionată de existenţa, 
ca premisă, a unui mod legal de dobândire a proprietăţii publice. 
Acelaşi raţionament fundamentează şi soluţia de admitere a acţiunii 
în anularea parţială a Anexei 1 a H.G. nr. 1705/2006, pronunţată prin 
decizia nr. 3830 din 30 iunie 2011, în motivarea căreia s-a reţinut că 
nu a fost probată modalitatea prin care terenul în litigiu a intrat în 
proprietatea statului. 

Având învedere toate considerentele expuse, Înalta Curtea respins 
recursurile formulate potrivit art. 4 alin. (3) din Legea nr. 554/2004 
ca nefondate, mai puţin recursul Academiei de Ştiinţe Agricole 
şi Silvice G.I.S., care a fost respins ca tardiv formulat (I.C.CJ, 
Secţia de contencios administrativ şi fiscal, decizia nr. 561/2014, în 
BC nr. 8-9/201-4). | 

_ 4. Excepţie de nelegalitate. Excluderea actelor administrative 
normative de la controlul indirect de legalitate. Control 
de constituționalitate cu privire la art. 4 alin. (4) din Legea 
nr. 554/2004 


Obiectul controlului de constituţionalitate îl constituie prevederile 
art. 4 alin. (4) din Legea contenciosului administrativ nr. 554/2004, 
astfel cum au fost modificate prin Legea nr. 76/2012 pentru punerea 
în aplicare a Legii nr. 134/2010 privind Codul de procedură civilă. 
Prevederile legale criticate au următoarea redactare: EI: 

- art. 4 alin. (4): „Actele administrative cu caracter normativ nu 
pot forma obiect al excepţiei de nelegalitate. Controlul judecătoresc 
al actelor administrative cu caracter normativ se exercită de către 
instanţa de contencios administrativ în cadrul acţiunii în anulare, în 
condiţiile prevăzute de prezenta lege”. 

Examinând excepția, Curtea reține că, în funcție de întinderea 
efectelor juridice pe care le produc, actele administrative se clasifică 
în acte administrative cu caracter normativ şi acte administrative 
cu caracter individual. Actele administrative cu caracter normativ 
conțin reglementări cu caracter general, impersonale, care produc 
efecte „erga omnes”, iar actele administrative cu caracter individual 
produc efecte, de regulă, faţă de o persoană, sau uneori față de mai 
multe persoane, nominalizate expres în cuprinsul acestor acte. 

In ceea ce privește invocarea prevederilor constituționale care 
consacră accesul liber la justiție, Curtea a reţinut, în esenţă, că aceste 
Prevederi nu sunt încălcate, întrucât astfel cum reiese din conţinutul 
normativ al dispoziţiilor de lege criticate, actele administrative cu 
caracter normativ sunt supuse controlului judecătoresc direct la 
instanţa de contencios administrativ, pe calea acţiunii în anulare, 
care, potrivit prevederilor art. 11 alin. (4) teza finală din Legea 
nr. 554/2004, poate fi promovată oricând. 

In jurisprudenţa sa referitoare la liberul acces la justiţie, în mod 
Constant, Curtea Constituţională a statuat că acest principiu semnifică 
faptul că orice persoană poate sesiza instanțele judecătoreşti în 
Cazul în care consideră că drepturile, libertăţile sau interesele sale 

legitime au fost încălcate, iar nu faptul că acest acces nu poate fi 
supus niciunei condiţionări, competenţa de a stabili regulile de 
desfăşurare a procesului în faţa instanțelor judecătoreşti revenindu-i 
legiuitorului, în temeiul dispoziţiilor constituţionale cuprinse în 
art. 126 alin. (2) (a se vedea, în acest sens, DCC nr. 221 din 21 
aprilie 2005, M.Of. nr. 516 din 17 iunie 2005). 

„Referitor la invocarea prevederilor constituţionale privind 
dreptul persoanei vătămate de o autoritate publică, prin Decizia 
nr. 267 din 7 mai 2014, Curtea a reţinut că exercitarea controlului 
de legalitate poate fi exercitat fie pe calea acţiunii directe, fie pe 
calea incidentală a excepţiei de nelegalitate. Competența instanţelor 
judecătoreşti şi procedura de judecată sunt stabilite, potrivit art. 126 
alin. (2) din Constituţie, prin lege, ceea ce înseamnă că normele 
de procedură nu sunt de nivelul Legii fundamentale, ci al actelor 
normative subsecvente, infraconstituţionale. Materia contenciosului 
administrativ este reglementată, potrivit art. 73 alin. (1) lit. k) din 
Constituţie, prin lege organică, astfel că stabilirea competenţei 


materiale de judecată este rezultatul voinţei legiuitorului în acest | 


sens. Or, în cazul de faţă, legea organică — Legea nr. 554/2004 —a 


fost modificată tot prin voinţa legiuitorului. Intervenţia legiuitorului | 


nu contravine însă normelor fundamentale, din moment ce 
exercitarea controlului judecătoresc asupra actelor administrative 
ale autorităţilor publice se realizează în continuare sub garanţia 
prevederilor art. 52 şi art. 126 alin. (6) din Constituţie de către o 
instanţă judecătorească. 

Prin urmare, şi această modificare a Legii nr. 554/2004 în sensul 
stabilirii de către legiuitor a competenţei instanţei de contencios 
administrativ de verificare a actelor administrative cu caracter 
normativ, prin intermediul acţiunii în anulare, reprezintă tot 0 
garanţie a prevederilor art. 52 şi art. 126 alin. (6) din Constituţie. 

Prin excluderea actelor administrative cu caracter normativ din 
sfera de control, pe calea excepţiei de nelegalitate se urmăreşte un 
scop legitim, respectiv asigurarea securităţii raporturilor juridice şi 
respectarea competenţei instanţelor specializate. 

De asemenea, admiterea acţiunii în anulare aunui act administrativ 
cu caracter normativ produce efecte juridice „erga omnes”, spre 
deosebire de excepţia de nelegalitate care produce efecte „inter 
partes”. Astfel, admiterea unei excepţii de nelegalitate produce 
efecte doar între părţile litigiului, actul administrativ producându-şi 
în continuare efectele faţă de terţi, pe când admiterea unei acţiuni în 
anulare a unui act administrativ cu caracter normativ produce efecte 
„erga omnes ”, profitând tuturor subiectelor de drept. 

Pentru considerentele expuse mai sus, Curtea a respins ca neînte- 
meiată excepţia de neconstituţionalitate şi constată că dispoziţiile 
art. 4 alin. (4) din Legea contenciosului administrativ nr. 554/2004 
Sunt constituţionale în raport cu criticile formulate (DCC nr. 646 din 
ll noiembrie 2014, M.Of. nr. 32 din 15 ianuarie 201 Sta 


5. Excepţie de nelegalitate. Act administrativ unilateral emis 
anterior intrării în vigoare a Legii nr. 554/2004. Inadmisibilitate 


Curtea de Apel Bucureşti a fost sesizată cu soluţionarea excepţiei 
de nelegalitate a H.G. nr. 447/2002 privind atestarea bunurilor 
aparţinând domeniului public al judeţului Argeş, precum şi al 
municipiilor, oraşelor şi comunelor din judeţul Argeş, Anexa 6, în 
ceea ce priveşte poziţiile 343-348, excepţie invocată de pârâta SC 
D.S.R. SRL, în litigiul promovat de reclamantul Oraşul Topoloveni 
— Consiliul Local, având ca obiect obligarea pârâtei la plata sumei 
de 492.271,95 RON, reprezentând redevenţă pentru folosirea 
rețelei de distribuţie gaze naturale proprietate publică a oraşului 
Topoloveni, aferentă perioadei 1 noiembrie 2006 - 31 decembrie 
2009, şi 284.429,55 RON, reprezentând majorări de întârziere 
aferente perioadei 1 ianuarie 2007 - 23 iunie 2010, şi în continuare, 
Până la data plăţii. 

Instanţa de fond a admis excepţia inadmisibilităţii excepţiei de 
nelegalitate invocată de pârâtul Guvernul României prin întâmpinare 
ȘI a fost respinsă excepţia de nelegalitate invocată de reclamanta 
SC D.S.R. SRL, în contradictoriu cu pârâţii Oraşul Topoloveni — 
Consiliul Local prin Primar şi Guvernul României, ca inadmisibilă. 

Pentru a pronunţa această soluţie, instanţa de fond a avut în 
vedere că excepţia de nelegalitate invocată în cauză vizează H.G. 
nr. 447/2002 şi că în jurisprudenţa constantă a Înaltei Curți de Casaţie 
şi Justiţie, Secţia de contencios administrativ şi fiscal, jurisprudenţă 
consacrată şi prin soluţia de principiu a Plenului Secţiei adoptată 
la data de 26 mai 2008, s-a reţinut că dispoziţiile art. 4 din Legea 
contenciosului administrativ, în măsura în care permit cenzurarea 
legalităţii actelor administrative cu caracter individual emise anterior 
intrării în vigoare a Legii nr. 554/2004, încalcă dreptul la un proces 


echitabil, consacrat de art. 6 din Convenţia europeană şi în practica | 


C.E.D.O., precum şi de art. 47 din Carta drepturilor fundamentale a 


Uniunii Europene, prin prisma atingerii aduse „principiului securităţii ` 


juridice, care este implicit în totalitatea articolelor Convenţiei şi care 
constituie unul din elementele fundamentale ale statului de drept”. 
S-a arătat că dispoziţiile art. 4 alin. (1) din Legea nr. 554/2004, 
care permit repunerea în discuţie, în mod repetat şi fără limită în 
timp, a legalităţii oricărui act administrativ cu caracter individual, 
indiferent de data emiterii acestuia, încalcă principiile şi drepturile 
fundamentale arătate, contravenind practicii C.E.D.O. şi a Curţii de 
Justiţie de la Luxemburg, adoptată în situaţii juridice similare, cu 
atât mai mult cu cât în privinţa actelor administrative individuale 
admiterea excepţiei de nelegalitate produce efecte similare, ca întin- 
dere şi conţinut, cu anularea actului respectiv. 


- Astfel, făcând aplicarea acestei jurisprudenţe constante a | 
instanţei supreme la speța de față, Curtea de Apel a înlăturat apli- | 
carea dispoziţiilor art. 4 alin. (1) din Legea nr. 554/2004, astfel cum | 

au fost modificate prin Legea nr. 262/2007, şi ale art. II alin. (2) | 
teza finală din Legea nr. 262/2007, cu privire la H.G. nr. 447/2002, | 
„ Anexa nr. 6, poziţia 343-348, act administrativ unilateral cu caracter | 
individual, emis anterior intrării în vigoare a Legii nr. 554/2004, a | 


cărui nelegalitate a fost invocată în cauză, pe cale de excepţie. 
Impotriva acestei sentinţe a formulat recurs reclamanta 


SC D.S.R. SRL, criticând-o pentru nelegalitate şi netemeinicie. 
Analizând cererea de recurs, Inalta Curte constată că este nefon- | 


dată pentru următoarele considerente: 

Excepţia de nelegalitate invocată în cauză vizează H.G. 
nr. 447/2002 privind atestarea bunurilor aparţinând domeniului 
public la judeţului Argeş, precum şi al municipiilor, oraşelor şi comu- 
nelor din judeţul Argeş, Anexa 6, poziţia 343-348, prin care rețeaua 
de distribuţie a gazelor naturale de pe raza oraşului Topoloveni a 
fost atestată ca făcând parte din domeniul public al acestei unităţi 
administrativ-teritoriale. 

Acest act administrativ cu caracter individual, întrucât se 
adresează unei persoane determinate, dispoziţiile cuprinse în aceasta 
neavând caracter general şi impersonal, fiind emis la data de 16 mai 
2002 (M.Of. nr. 609 din 16 august 2002), anterior intrării în vigoare 
a Legii contenciosului administrativ nr. 554/2004. 

Art. 4 alin. (1) din Legea contenciosului administrativ 
nr. 554/2004, astfel cum a fost modificat prin Legea nr. 262/2007 
„Legalitatea unui act administrativ unilateral cu caracter individual 
indiferent de data emiterii acestuia, poate fi cercetată oricând în 
cadrul unui proces, pe cale de excepție, din oficiu sau la cererea 
părții interesate”, iar potrivit art. II alin. (2) teza finală din Legea 
nr. 262/2007, „Excepţia de nelegalitate poate fi invocată şi pentru 
actele administrative unilaterale emise anterior intrării în vigoare 
a Legii nr. 554/2004, în forma sa iniţială, cauzele de nelegalitate 
urmând a fi analizate prin raportare la dispoziţiile legale în vigoare 
la momentul emiterii actului administrativ”, 

Curtea Constituţională prin DCC nr. 425 din 10 aprilie 2008 şi 
nr. 426 din 10 aprilie 2008 a reţinut că dispoziţiile sus-menţionate 
sunt constituţionale în raport de prevederile art. 1 alin. (5), art. 15 
alin. (2), art. 16 alin. (1), art. 20 alin. (2), art. 21, art. 23 şi art. 44 din 
Legea fundamentală. i 

Cu privire la dispoziţiile art. 4 alin. (1) din Legea nr. 554/2004 
cu modificările ulterioare, respectiv a dispoziţiilor art. II alin. (2) 
teza finală din Legea nr. 262/2007, reprezentând temeiul de drept 
al invocării excepţiei de nelegalitate, trebuie precizat însă că jude- 
cătorului naţional îi revine rolul de a aprecia, pe de o parte, în sensul 
art. 20 alin. (2) din Constituţie, republicată, cu privire la eventuala 
Prioritate a tratatelor privitoare la drepturile fundamentale ale omului 

la care România este parte (cum este cazul Convenţiei europene), 
iar pe de altă parte, în sensul art. 148 alin. (2) din Constituţie, 
republicată, cu privire la compatibilitatea şi concordanța normelor 
din dreptul intern cu reglementările şi jurisprudenţa comunitare. 

Raportându-se la Convenţia europeană a drepturilor omului, 
la practica C.E.D.O.. precum şi la reglementările comunitare şi 
jurisprudenţa Curţii de Justiţie de la Luxemburg, Înalta Curte conform 
practicii. sale constante a reţinut că instanţa de fond în mod corect 
a înlăturat dispoziţiile din Legea contenciosului administrativ, care 
permit cenzurarea fără limită în timp, pe calea incidentală a excepţiei 
de nelegalitate, a actelor administrative unilaterale cu caracter 
individual emise anterior intrării în vigoare a Legii nr. 554/2004, 
reţinând că aceste dispoziţii contravin unor principii fundamentale 
convenţionale şi comunitare a căror respectare asigură exerciţiul 
real al drepturilor fundamentale ale omului. 

De asemenea, Înalta Curte reţine că jurisprudenţa Curţii de 
Justiţie de la Luxemburg este constantă şi unitară, în ceea ce 
priveşte posibilitatea de invocare a excepţiei de nelegalitate cu 
privire la actele instituţiilor comunitare, în sensul că, atunci când 
partea îndreptăţită să formuleze o acţiune în anulare împotriva unui 
act comunitar depăşeşte termenul limită pentru introducerea acestei 
acţiuni, trebuie să accepte faptul că i se va opune caracterul definitiv 


„al actului respectiv şi nu va mai putea solicita în instanţă controlul 


de legalitate al acelui act, nici chiar pe calea incidentală a excepţiei 
de nelegalitate. 


Constatând că sentinţa recurată este legală şi temeinică, Înalta 
Curte va respinge recursul ca nefondat (7. C.C.J., Secția de contencios 
administrativ şi fiscal, decizia nr. 899/201 4 www.scj.ro). 


6. Excepție de nelegalitate. Acte TETTEN emise anterior 
Legii nr. 554/2004. Inadmisibilitate. Jurisprudența instan- 
telor europene 


Aşa cum a reținut şi instanţa de fond, H.G. atacată este un act 
administrativ cu caracter individual emis anterior intrării în vigoare 


“a Legii contenciosului administrativ nr. 554/2004. 

Cu privire la această categorie de acte administrative, art. 4 
alin. (1) din Legea nr. 554/2004, astfel cum a fost modificat prin 
Legea nr. 262/2007, prevede, într-adevăr, că „Legalitatea unui act 
administrativ unilateral cu caracter individual, indiferent de data 
emiterii acestuia, poate fi cercetată oricând în cadrul unui proces, 
pe cale de excepție, din oficiu sau la cererea părţii interesate”, iar 
art. II alin. (2) teza finală din acest din urmă act normativ prevede 
că: „Excepţia de. nelegalitate poate fi invocată şi pentru actele 
administrative unilaterale emise anterior intrării în vigoare a Legii 
nr. 554/2004, în forma sa iniţială, cauzele de nelegalitate urmând a fi 
analizate prin raportare la dispoziţiile legale în vigoare la momentul 
emiterii actului administrativ”. 

Referitor la dispoziţiile legale sus-menţionate, Curtea Constitu- 
țională a reţinut că acestea sunt constituţionale, prin raportare la 
următoarele prevederi din Legea fundamentală: art. 1 alin. (5), 
care instituie obligativitatea respectării Constituţiei, a supremaţiei 
sale şi a legilor; art. 15 alin. (2), care prevede că legea dispune 
numai pentru viitor, cu excepţia legii penale sau contravenţionale 
mai favorabile; art. 16 alin. (1), care consacră egalitatea cetăţenilor 
în faţa legii şi a autorităţilor publice; art. 20 alin. (2) referitoare la 
principiul priorităţii tratatelor privitoare la drepturile omului, la 
care România este parte; art. 21 privind accesul liber la justiţie; 
art. 23 referitor la libertatea individuală şi art. 44 privind dreptul 
de proprietate privată. i | | | 

In procesul de aplicare la speţă a dispoziţiilor legale incidente 
cauzelor cu a căror soluţionare este sesizat — în speţă fiind vorba de 
art. 4 alin. (1) din Legea nr. 554/2004, cu modificările ulterioare, 
respectiv art. II alin. (2) teza finală din Legea nr. 262/2007, repre- 
zentând temeiul de drept al invocării excepţiei de nelegalitate — 
Judecătorului naţional îi revine însă rolul de aprecia, pe de o parte, 
în sensul art. 20 alin. (2) din Constituţie, republicată, cu privire la 
eventuala prioritate a tratatelor privitoare la drepturile fundamentale 
ale omului la care România este parte (cum este cazul Convenţiei 
europene a drepturilor omului) şi, pe de altă parte, în sensul art. 148 
alin. (2) din Constituţie, republicată, cu privire la compatibilitatea 

şi concordanța normelor din dreptul intern cu reglementările şi 
jurisprudenţa comunitare. 

În acest sens, judecătorul naţional, în calitate de prim judecător al 
Convenţiei europene a drepturilor omului, are obligaţia de a „asigura 
efectul deplin al normelor acesteia (Convenţiei), asigurându-le 
preeminenţa faţă de orice altă prevedere contrară din legislaţia 
naţională, fără să fie nevoie să aştepte abrogarea acesteia de către 
legiuitor (mutatis mutandis, Vermeire c. Belgiei, Hotărârea din 29 
noiembrie 1991, seria A nr. 214-C, parag. 84, parag. 26)” [C.E.D.O., 


Hotărârea din 26 aprilie 2007, cauza Dumitru Popescu c. României - 


(nr. 2) (Cererea nr. 71.525/01), parag. 103, în M.Of. nr. 830 din 
5 decembrie 2007]. 


În privinţa rolului ce revine judecătorului naţional, în calitate 
de prim judecător comunitar, Curtea de Justiţie de la Luxemburg 


“a reţinut că „este de competenţa instanţei naţionale să asigure pe 


deplin aplicarea dreptului comunitar, îndepărtând sau interpretând, 


în măsura necesară, un act normativ naţional precum legea gene- 


rală privind dreptul administrativ, care i s-ar putea opune. Instanţa 
naţională poate pune în aplicare principiile comunitare ale secu- 
rităţii juridice şi protecţiei încrederii legitime în aprecierea compor- 
tamentului atât al beneficiarilor fondurilor pierdute, cât şi al auto- 
rităţilor administrative, cu condiţia ca interesul Comunităţii să fie pe 
deplin luat în considerare” (Hotărârea din 13 martie 2008, cauzele 
conexate C-383/06 şi C-385/06). 

De aceea, în exercitarea rolului ce revine iudecătdtutui naţional, 
ca prim judecător convenţional şi comunitar, prin raportare la 
Convenţia europeană a drepturilor omului, la practica C.E.D.O. 
(blocul de convenţionalitate), precum şi la reglementările comunitare 
şi jurisprudenţa Curţii de Justiţie de la Luxemburg, Înalta Curte 
va înlătura dispoziţiile din Legea contenciosului administrativ, 
cu modificările şi completările ulterioare, care permit cenzurarea 
fără limită în timp, pe calea incidentală, a excepţiei de nelegalitate 
a actelor administrative unilaterale cu caracter individual emise 
anterior intrării în vigoare a Legii nr. 554/2004, reţinând că aceste 
dispoziţii contravin unor principii fundamentale, convenţionale şi 

comunitare, a căror respectare asigură exerciţiul real al drepturilor 
fundamentale ale omului. | 

Astfel, Curtea reţine că dispoziţiile sus-menţionate din Legea 
contenciosului administrativ, în măsura în care permit cenzurarea 
legalităţii actelor administrative cu caracter individual emise anterior 
intrării în vigoare a Legii nr. 554/2004, încalcă dreptul la un proces 
echitabil, consacrat de art. 6 din Convenţia europeană şi în practica 
C.E.D.O., precum şi de art. 47 din Carta drepturilor fundamentale a 
Uniunii Europene, prin prisma atingerii aduse „principiului securităţii 
juridice, care este implicit în totalitatea articolelor Convenţiei şi care 
constituie unul din elementele fundamentale ale statului de drept” 
(C.E.D.O., Hotărârea din 6 decembrie 2007, Beian c. României, 
parag. 39). | i 


. ue. 


e wj’o 


din Convenţie”, i 

Validitatea argumentelor C.E.D.O: în speța de faţă este susținută 
de similitudinea de efecte juridice existentă între hotărârea judecă- 
torească definitivă şi irevocabilă şi actul administrativ irevocabil de 
către autoritatea emitentă şi definitivat prin neutilizarea mijloacelor 
de atac prevăzute de legislaţia anterioară intrării în vigoare a Legii 
nr. 554/2004. 

Curtea de Justiţie de la Luxemburg a reţinut, de asemenea — în 
ceea ce priveşte posibilitatea de invocare a excepţiei de nelegalitate 
Cu privire la actele instituțiilor comunitare — că, atunci când partea 


A 


indreptăţită să formuleze o acţiune în anulare împotriva unui act 

comunitar depăşeşte termenul limită pentru introducerea acestei - 


acțiuni, trebuie să accepte faptul că i se va opune caracterul definitiv 
al actului respectiv şi nu va mai putea solicita în instanţă controlul 
de legalitate al acelui act, nici chiar pe calea incidentală a excepţiei 
de nelegalitate [Hotărârea din 27 septembrie 1983, Universitatea 
Hamburg (C-216/82 pct. 5 şi urm.), Hotărârea din 9 martie 1994, 
TWD Textilwerke Deggendorf (C-188/92, pct. 10 şi urm.), Hotărârea 
din 12 decembrie 1996, Accrington Beef şi alţii (C-241/95, 
pct. 14 şi urm.), Hotărârea din 30 ianuarie 1997, Wiljo (C-178/95, 
pct. 15 şi urm.), Hotărârea din 11 noiembrie 1997, Eurotunnel şi 
alții (C-408/95, pct. 26 şi urm.), Hotărârea din 15 februarie 2001, 
Nachi Europe (C-239/99, pct. 28 şi urm.), 

Hotărârea din 20 septembrie 2001, Banks (C-390/98, pct. 109 şi 
urm.) şi Hotărârea din 23 februarie 2006, Atzeni şi alţii (C-346/03 şi 

-529/03, pct. 30 şi urm.)]. 

“Faţă de cele arătate, Înalta Curte reţine că dispoziţiile în discuţie 
din Legea nr. 554/2004, cu modificările şi completările ulterioare, 
care permit repunerea în discuţie, în mod repetat şi fără limită în 
timp, a legalităţii oricărui act administrativ cu caracter individual, 
indiferent de data emiterii acestuia, încalcă principiile şi drepturile 
fundamentale arătate, contravenind practicii C.E.D.O. şi a Curţii de 
Justiţie de la Luxemburg, pronunţate în situaţii juridice similare, cu 
atât mai mult cu cât în privinţa actelor administrative individuale 


admiterea excepţiei de nelegalitate produce efecte similare, ca | 


întindere şi conţinut, cu anularea actului respectiv. 

In consecinţă, în aplicarea prevederilor art. 20 alin. (2) şi 
art. 148 alin. (2) din Constituţie, prin raportare la principiile mai 
sus amintite, la Convenţia curopeană a drepturilor omului şi la 
Carta drepturilor fundamentale a Uniunii Europene, precum şi la 
jurisprudenţa C.E.D.O. şi a Curţii de Justiţie de la Luxemburg, în 
mod corect a procedat instanţa fondului la înlăturarea în speţă, a 
aplicării dispoziţiilor art. 4 alin. (1) din Legea nr. 554/2004, astfel 
cum a fost modificat prin Legea nr. 262/2007, şi ale art. TI alin. (2) 
teza finală din Legea nr. 262/2007, cu privire la H.G. nr. 978 din 19 
septembrie 2002 — Anexa 2, act administrativ unilateral cu caracter 

individual, emis anterior intrării în vigoare a Legii nr. 554/2004, a 
cărui nelegalitate a fost invocată în cauză, pe cale de excepţie. 
Pentru considerentele arătate, urmează a fi respins recursul ca 
nefondat, menţinându-se hotărârea instanţei de fond ca temeinică şi 
legală (I.C.C.J, Secţia de contencios administrativ şi fiscal, decizia 
nr. 1660/2014, www.scj.ro). | | 


7. Inadmisibilitatea invocării excepţiei de nelegalitate. 
Operaţiuni administrative. Raportul de audit de operaţiuni 
întocmit de Curtea de conturi — Autoritatea de Audit fi 


Actul administrativ este definit de art. 2 alin. (1) lit. c) din Legea 
nr. 554/2004 ca fiind o manifestare unilaterală de voinţă a unei 
autorităţi publice, cu caracter individual sau normativ, în scopul de a 
da naştere, a modifica sau a stinge drepturi şi obligaţii. A 

Aşadar, în analiza naturii juridice a unui act administrativ, 
esenţiale sunt efectele juridice pe care le produce şi natura măsurilor 
dispuse în conţinutul său. În speță, analizând raportul de audit, 
instanța reţine că acestuia îi lipseşte aptitudinea de a da naştere, a 
modifica sau a stinge raporturi juridice, cu alte cuvinte de a produce 
efecte prin el însuşi, fiind un act premergător activităţii de constatare 
a neregulilor şi de stabilire a creanţelor bugetare ce urmează a fi 
efectuată şi finalizată prin emiterea Notei de constatare a neregulilor 
şi de stabilire a corecţiilor financiare (actul administrativ care produce 
efecte juridice este Nota de constatare a neregulilor şi de stabilire a 
corecţiilor financiare, acesta fiind actul prin care s-a aplicat corecţia 
financiară autorităţii contractante şi care reprezintă titlul de creanţă; 
Prin raportul de audit nu au fost aplicate corecţii financiare, ci doar 
au avut loc constatări cu implicaţii financiare care au fost transmise 
Structurilor de control competente care au obligaţia de a organiza 
Propria activitate de constatare a neregulilor şi de stabilire a creanţelor 
bugetare; or, nefiind aplicate corecţii financiare, acesta nu este titlu 
de creanţă şi nu poate fi pus în executare) astfel încât nefiind act 
administrativ nu poate fi suspus controlului de legalitate în condiţiile 
art. 4 din Legea contenciosului administrativ, în forma în vigoare la 

data învestirii instanţei cu acţiunea principală, astfel că excepţia de 
nelegalitate este inadmisibilă (C.A. Alba Iulia, Secţia de contencios 
administrativ şi fiscal, decizia nr. 75] 8/2014, portal just.ro). 


8. Excepție de nelegalitate. Competența de soluționare 


Raportat la data formulării Plângerii contravenţionale, respectiv 
28 mai 2013, care a iniţiat acest diferend judiciar — excepţia de nele- 
galitate, în cauză sunt aplicabile prevederile noului Cod procedură 
civilă, precum şi dispoziţiile Legii contenciosului administrativ 
nr. 554/2004 (forma în vigoare la acea dată). 


Apelantul petent, societatea SC L. SRL, în dosarul nr. 8006/55/2013 


aflat pe rolul Tribunalului Arad, în soluţionarea apelului declarat 


împotriva sentinţei civile nr. 5584/2013 pronunţată de Judecătoria 
Arad, având ca obiect plângere contravenţională, a invocat excepția 
de nelegalitate a buletinului de verificare metrologică emis de 
B.M.L. Arad. 

Potrivit art. 4 alin. (2) din Legea nr. 554/2004, astfel cum a 
fost modificată prin Legea nr. 2/2013 „Instanţa învestită cu fondul 
litigiului şi în faţa căreia a fost invocată excepţia de nelegalitate, 
constatând că de actul administrativ cu caracter individual depinde 
soluţionarea litigiului pe fond, este competentă să se pronunţe asupra 
excepţiei, fie printr-o încheiere interlocutorie, fie prin hotărârea pe | 
care o va pronunţa în cauză. În situaţia în care instanţa se pronunţă | 
asupra excepţiei de nelegalitate prin încheiere interlocutorie, aceasta | 
poate fi atacată odată cu fondul”, | 

„Prevederile art. 4 din Lege sunt clar exprimate, soluţionarea |. 
excepţiei de nelegalitate revenind instanţei învestită cu soluţionarea ; 
fondului, prin acesta înţelegându-se inclusiv instanţa sesizată cu | 
calea de atac care evocă fondul, judecata în apel provocând prin | 


efectul legii o nouă judecată asupra fondului, 


„ Inalta Curte constată că din interpretarea textului rezultă în mod | 
evident că cercetarea excepţiei de nelegalitate revine instanţei în faţa | 
căreia a fost invocată şi care soluţionează fondul litigiului, o astfel | 
de instanţă fiind chiar instanţa de apel, respectiv Tribunalului A rad. 

În consecinţă, având în vedere considerentele arătate şi în con- 
formitate cu dispoziţiile art. 135 alin. (1) şi (4) C.proc.civ., Înalta 
Curte va stabili competenţa de soluţionare a cauzei, în primă instanţă, 
în favoarea Tribunalului Arad (.C.CJ, Secţia de contencios 
administrativ şi fiscal, decizia nr. 192/2015, www.scj.ro). 


9. Excepţie de nelegalitate. Act de informare. Inadmisibilitate 


Obiectul acţiunii cu care a fost sesizată instanţa de contencios 
administrativ este excepţia de nelegalitate a Scrisorii din 16 aprilie 
„2008 privind aprobarea proiectului „Unitate pentru aplicarea tehno- 
logiei B.A.T. în producţia de medicamente de uz veterinar în scopul 
eliminării poluării mediului cu microorganisme patogene”, act emis 
de A.F.M., prin care s-a comunicat reclamantei SN I.P. SA faptul că 
a fost aprobat proiectul menţionat. 

Înalta Curte constată că problema de drept care se impune a fi 
dezlegată este aceea a examinării caracterului de act administrativ 
al actului contestat, prin prisma dispoziţiilor art. 2 alin. (1) lit. c) din 
Legea nr. 554/2004. 

Potrivit art. 2 alin. (1) lit. c) a Legea nr. 554/2004, prin act 
administrativ se înțelege „actul unilateral cu caracter individual sau 


normativ emis de o autoritate publică, în regim de putere publică, în 


vederea organizării executării legii sau a executării în concret a legii, 
care dă naştere, modifică sau stinge raporturi juridice; sunt asimilate 
actelor administrative, în sensul prezentei legi, şi contractele înche- 
iate de autoritățile publice care au ca obiect punerea în valoare a 
bunurilor proprietate publică, executarea lucrărilor de interes public, 

Prestarea serviciilor publice, achizițiile publice; prin legi speciale 
Pot fi prevăzute şi alte categorii de contracte administrative supuse 
competenţei instanţelor de contencios administrativ”. 

Pentru a fi considerat act administrativ, condiţiile prevăzute de 
lege trebuie îndeplinite cumulativ, respectiv să fie vorba de un act 
unilateral emis de o autoritate publică, în regim de putere publică, în 
Vederea organizării executării legii sau a executării în concret a legii, 
în Scopul de a da naştere, a modifica sau a stinge drepturi şi obligaţii. 

Însă, nu toate actele unilaterale emise de autorităţile publice 
sunt acte administrative, ci numai cele care sunt emise în regim de 
putere publică, în vederea organizării executării legii sau a execu- 

‘tării acesteia. D) i á W0 

Pe calea excepţiei de nelegalitate, reglementată de art. 4 din 
Legea nr. 554/2004, modificată, poate fi cercetată conformitatea cu 
reglementările cu forţă juridică superioară numai a unui act adminis- 
trativ apt să producă efecte juridice de sine stătătoare, astfel cum în 
mod corect a reţinut instanţa de fond. 

În raport de prevederile art. 2 alin. (1) lit. c) şi art. 4 din Legea 
contenciosului administrativ nr. 554/2004, modificată, Înalta Curte 
reţine, în acord cu instanţa de fond, că Scrisoarea nr. 20503 din 16 
aprilie 2008 nu reprezintă un act administrativ unilateral cu caracter 
individual, ci reprezintă doar un act de informare, o corespondenţă 
între două instituţii, astfel încât acest înscris nu poate face obiectul 
excepţiei de nelegalitate. | 

Inalta Curte apreciază, aşadar, că înscrisul intitulat scrisoare nu 
are trăsăturile caracteristice ale unui act administrativ, chiar dacă 
emană de la o autoritate administrativă, scopul emiterii acesteia 
nefiind producerea de efecte juridice de sine stătătoare specifice drep- 
tului administrativ, ci constatarea existenţei unor fapte şi împrejurări 
din activitatea instituţiilor implicate. 

Astfel fiind, Înalta Curte constată că susţinerile şi criticile recu- 
rentei sunt neîntemeiate şi nu pot fi primite, iar hotărârea instanţei 
de fond este temeinică şi legală. | 

“In consecinţă, Inalta Curte respinge recursul ca nefondat, menţi- 
nând sentinţa atacată (Z.C.C.J., Secţia de contencios administrativ şi 
fiscal, decizia nr. 328/2015, www.scj.ro). 


10. Contestarea deciziei de impunere pe calea excepţiei de 
nelegalitate. Inadmisibilitate E 


În cauză s-a invocat excepția de nelegalitate a deciziei de impu- 
nere din 31 august 2011 care a stat la baza emiterii somației din 
12 decembrie 2011 şi a titlului executoriu din 12 decembrie 2011, 
excepţie invocată în cadrul unei contestaţii la executare. 

În doctrina de specialitate, precum şi în jurisprudența Secţiei de 


contencios administrativ şi fiscal a Înaltei Curți de Casaţie şi Justiţie, 


s-a reţinut în mod constant că din coroborarea art. 4 şi art. 5 din 
Legea nr. 554/2004 rezultă că actele administrative exceptate de la 
controlul -de legalitate pe calea acţiunii directe sunt exceptate şi de 
la controlul pe calea excepţiei de nelegalitate. 

Astfel, potrivit art. 5 alin. (2) din Legea nr. 554/2004, nu pot fi 
atacate pe calea contenciosului administrativ actele administrative 
pentru modificarea sau desfiinţarea cărora se prevede o altă procedură 
judiciară, ceea ce duce la concluzia că, într-adevăr, calea excepţiei 
de nelegalitate nu a fost reglementată de legiuitor pentru a crea o 
cale de evitare a unei proceduri judiciare speciale. | 

Decizia de impunere fiscală poate fi atacată în condiţiile art. 205 
şi urm. C.proc.fisc. din 2003, pe calea unei contestaţii fiscale, la 
organul fiscal competent şi doar decizia de soluţionare a contestaţiei 
poate fi atacată în faţa instanţei de contencios administrativ, potrivit 
art. 218 alin. (2) C.proc.fisc. din 2003. 


Notă: Şi potrivit noului Cod de procedură fiscală (Legea nr. 207/2015, 
care a intrat în vigoare la data de 1 ianuarie 2016), împotriva deciziei de 


impunere se poate formula contestaţie la organul fiscal, în fața instanţei 


de judecată putând fi atacată decizia emisă în soluționarea contestaţiei 
împreună cu decizia de impunere la care aceasta se referă. Spre 
deosebire însă de vechea reglementare, art. 281 alin. (5) C.proc.fisc. 
prevede că în situaţia nesoluţionării contestaţiei în termen de 6 luni 


de la data depunerii acesteia, contestatorul se poate adresa instanței- 


de contencios administrativ competentă pentru anularea actului admi- 
nistrativ-fiscal. Raționamentul instanței de judecată din această speţă 
rămâne însă valabil, în sensul că nu. se poate ataca pe cale indirectă 
decizia de impunere care nu a fost atacată pe cale directă potrivit 
dispoziţiilor C.proc.fisc.). SA 

Cu alte cuvinte, competenţa instanței de contencios administrativ, 
de a verifica pe calea excepţiei legalitatea unui act administrativ, nu 
Poate fi atrasă prin invocarea art. 4 din Legea nr. 554/2004 atunci când 
„este vorba de un act administrativ pentru modificarea sau desfiinţarea 
căruia legea specială prevede o procedură judiciară specială. 

Deci, sintetizând, actele administrative exceptate de la controlul 
de legalitate pe calea acțiunii directe vor fi exceptate şi de la controlul 
de legalitate pe calea excepţiei de nelegalitate reglementat la art. 4 
din Legea nr. 554/2004, cu modificările şi completările ulterioare. 
În concluzie, recursul va fi respins, ca nefondat, instanţa de fond 
pronunţând o hotărâre legală şi temeinică (LC.C.J, Secţia de contencios 


administrativ şi fiscal, decizia nr 3 925/2013, www legalis. ro). 


11. Excepţie de la controlul pe calea excepţiei de nelegalitate 


[.C.C.J. a hotărât cădin coroborarea art. 4şi 5 din Legea nr. 554/2004 
rezultă că actele administrative exceptate de la controlul de legalitate 
pe calea acţiunii directe (actele administrative pentru modificarea sau 
desfiinţarea cărora se prevede oaltă procedură udiciară) sunt exceptate 
şi de la controlul de legalitate pe calea excepţiei de nelegalitate. În 
speţă, obiectul excepţiei de nelegalitate l-a reprezentat decizia de 
impunere ce a stat la baza emiterii somaţiei şi titlului executoriu, 
excepție invocată în cadrul unei contestaţii la executare. Înalta Curte 
a precizat că decizia de impunere fiscală poate fi atacată în condiţiile 
art. 205 şi urm. C.proc.fisc., pe calea unei contestaţii fiscale, la organul 
fiscal competent şi doar decizia de soluţionare a contestaţiei poate fi 
atacată în faţa instanţei de contencios administrativ. Prin urmare, este 
inadmisibilă excepţia de nelegalitate a deciziei de impunere, invocată . 
de reclamantă (C.C. Secţia de contencios administrativ şi fiscal, 
decizia nr. 5925/2013, www, legalis.ro). 


12. Excepţie de nelegalitate invocată împotriva unui act de 
informare emis de o autoritate publică. Inadmisibilitate 


Un act de informare emis de o autoritate publică, în limitele sale 
de competenţă, ca răspuns la solicitarea ce i-a fost adresată de către 
un petent nu are caracterul unui act administrativ în sensul art. 2 
alin. (1) lit. c) din Legea nr. 554/2004, pentru a putea face obiectul 
excepţiei de nelegalitate. 

În speţă, obiectul excepţiei de nelegalitate îl reprezintă adresa 
nr. 69656 din 16 iunie 2009 emisă de Ministerul Justiţiei prin care 

s-a comunicat Băncii T. răspuns la cererea nr. 37551 din 15 iunie 
2009, în sensul că a fost efectuată înregistrarea în evidenţa specială 
a executorilor bancari a dl. S.A., conform art. 9 alin. (1) din Ordinul 
Ministrului Justiţiei şi Libertăţilor Cetăţeneşti nr. 2628/1999 privind 
aprobarea Statutului Corpului Executorilor Bancari. În plus, în 


cuprinsul adresei aflate în discuţie se menţionează şi faptul că, 


după confirmarea înregistrării, executorul bancar îşi poate exercita 
atribuţiile, în baza legitimaţiei de serviciu eliberate sub semnătura 
conducătorul băncii. | | 

Prima instanţă a respins excepția de nelegalitate ca inadmisibilă, 
cu motivarea că aceasta vizează o simplă corespondenţă între două 
instituţii. 

În opinia Înaltei Curți, soluţia pronunţată de instanţa de fond este 
legală, întrucât pe calea excepţiei de nelegalitate, reglementată de 
art. 4 din Legea nr. 554/2004, modificată, poate fi cercetată confor- 
mitatea cu reglementările cu forţă juridică superioară numai a unui 
act administrativ apt să producă efecte juridice de sine stătătoare. - 

Instanţa competentă este datoare să verifice în ce măsură actul 
contestat pe calea excepţiei de nelegalitate se circumscrie definiţiei 
actului administrativ, date de art. 2 alin. (1) lit. c) din Legea 


e AA 


nr. 554/2004, modificată, urmând a hotărî în raport cu aceasta şi în 


măsura în care va aprecia a fi incidente dispoziţiile art. 4 din legea 


aflată în discuţie. 

Într-adevăr, adresa nr. 69656 din 16 iunie 2009 nu reprezintă un 
act administrativ unilateral cu caracter individual, conform susține- 
rilor recurenţilor, ci doar un act de informare emis de Ministerul 
Justiţiei, în limitele sale de competenţă; ca răspuns la solicitarea ce 
i-a fost adresată de către Banca T. (.C.C.J,, Secţia de contencios 
administrativ şi fiscal, decizia nr. 1031/2012, www.legalis.ro; 
B.C. nr. 3-9/2012). 


13. Act administrativ asimilat. Imposibilitatea invocării excepţiei 
de nelegalitate. 


I.C.C.J. a hotărât că adresa emisă de ANAF, cuprinzând avizul 
negativ dat unei oferte de concordat, emis în condiţiile art. 21 alin. (2) 

lit. c) din Legea .nr. 381/2009 privind introducerea concordatului 
preventiv şi mandatului ad-hoc, are caracterul unui act administrativ 
asimilat. Prin urmare, este inadmisibilă invocarea excepţiei de 
nelegalitate împotriva acestui act întrucât refuzul nejustificat de 
soluţionare a unei cereri, ca act administrativ asimilat, poate fi 
contestat doar pe calea acţiunii directe, conform art: 1 alin. (1) 
din Legea nr. 554/2004, iar nu şi pe calea excepţiei de nelegalitate 
(IC.C.J, Secţia de contencios administrativ şi fiscal, decizia 
nr. 2258/2011, www.legalis.ro; B.C. nr 3/2012). 


14. Exceptia de nelegalitate. Act administrativ cu caracter indi- 
vidual emis înainte de intrarea în vigoare a Legii nr. 554/2004 


Instanța Supremă a decis că este „întemeiată înlăturarea aplicării, 
în speţă, a dispoziţiilor art. 4 alin. (1) din Legea nr. 554/2004 (...) cu 
privire la H.G. nr. 1354/2001 privind atestarea domeniului public al 
judeţului Iaşi, precum şi al municipiilor, oraşelor şi comunelor din 


„judeţul Iaşi (...) act administrativ unilateral cu caracter individual, 


emis anterior intrării în vigoare a Legii nr, 554/2004 (e) 

Motivarea Instanţei Supreme a fost că „referitor la dispoziţiile 
legale sus-menţionate, Curtea Constituţională (DCC nr 425 şi 426 
din 10 aprilie 2008, M.Of. nr. 354 din 8 mai 2008) a reţinut că 
acestea sunt constituţionale, prin raportare la următoarele prevederi 
din Legea fundamentală: art. 1 alin. (5), care instituie obligativitatea 
respectării Constituţiei, a supremaţiei sale şi a legilor; art. 15 alin, (2), 
care prevede că legea dispune numai pentru viitor, cu excepția legii 
penale sau contravenţionale mai favorabile; art. 16 alin. (1), care 
consacră egalitatea cetăţenilor în faţa legii şi a autorităţilor publice; 
art. 20 alin. (2) referitoare la principiul priorităţii tratatelor privitoare 
la drepturile omului, la care România este parte; art. 21 privind 
accesul liber la justiţie; art. 23 referitor la libertatea individuală şi 
art. 44 privind dreptul de proprietate privată. E 

În procesul de aplicare la speță a dispozițiilor (:..) art. 4 alin. (1) 
din Legea nr. 554/2004 (...) reprezentând temeiul de dreptal invocării 
excepţiei de nelegalitate, judecătorului naţional îi revine rolul de 

aprecia, pe de o parte, în sensul art. 20 alin. (2) din Constituţie, 
republicată, cu privire la eventuala prioritate a tratatelor: privitoare 
la drepturile fundamentale ale omului la care România este parte 
(cum este cazul Convenţiei europene a drepturilor omului) şi, pe 
de altă parte, în sensul art. 148 alin. (2) din Constituţie, republicată, 
cu privire la compatibilitatea şi concordanța normelor din dreptul 
intern cu reglementările şi jurisprudenţa comunitare. 

În acest sens, judecătorul naţional, în calitate de prim judecător al 
Convenţiei europene a drepturilor omului, are obligaţia de a „asigura 
efectul deplin al normelor acesteia (Convenţiei), asigurându-le 

preeminenţa faţă de orice altă prevedere contrară din legislaţia ` 


naţională, fără să fie nevoie să aştepte abrogarea acesteia de către 
legiuitor (mutatis mutandis, V. împotriva Belgiei, Hotărârea din 29 
noiembrie 1991, seria A nr. 214-C, p. 84, $26) (C.E.D.O., Hotărârea 
din 26 aprilie 2007, cauza D.P împotriva României (nr. 2) (Cererea 
nr. 71.525/01), $103, în M.Of. nr. 830 din 5 decembrie 2007). 

In privinţa rolului ce revine judecătorului naţional, în calitate 
de prim judecător comunitar, Curtea de Justiţie de la Luxemburg 
a reţinut că «este de competenţa instanţei naţionale să asigure pe 
deplin aplicarea dreptului comunitar, îndepărtând sau interpretând, 
în măsura necesară, un act normativ naţional precum legea gene- 
rală privind dreptul administrativ, care i s-ar putea opune. Instanţa 
naţională poate pune în aplicare principiile comunitare ale securi- 
tăţii juridice şi protecţiei încrederii legitime în aprecierea compor- 
tamentului atât al beneficiarilor fondurilor pierdute, cât şi al autori- 
tăţilor administrative, cu condiţia ca interesul Comunităţii să fie pe 
deplin luat în considerare» (hotărârea din 13 martie 2008, cauzele 
conexate C-383/06 şi C-385/06). | 


De aceea, se reţine că, în exercitarea rolului ce revine judecătorului 


naţional, ca prim judecător convenţional şi comunitar, prin raportare 
la Convenţia europeană a drepturilor omului, la practica C.E.D.O. 
(blocul de convenţionalitate), precum şi la reglementările comuni- 
tare şi jurisprudenţa Curţii de Justiţie de la Luxemburg, în mod 
Corect a procedat prima instanţă înlăturând dispoziţiile din Legea 
contenciosului administrativ, cu modificările şi completările ulte- 

rioare, care permit cenzurarea fără limită în timp, pe calea inciden- 
tală, a excepţiei de nelegalitate a actelor administrative unilaterale 
cu caracter individual emise anterior intrării în vigoare a Legii 
nr. 554/2004, şi reţinând că aceste dispoziţii contravin unor principii 
fundamentale, convenţionale şi comunitare, a căror respectare 
asigură exerciţiul real al drepturilor fundamentale ale omului. 

Se reţine, deci, că dispoziţiile sus-menţionate din Legea conten- 
ciosului administrativ, în măsura în care permit cenzurarea legalităţii 
actelor administrative cu caracter individual emise anterior intrării în 
vigoare a Legii nr. 554/2004, încalcă dreptul la un proces echitabil, 
consacrat de art. 6 din Convenţia europeană şi în practica C.E.D.O., 
precum şi de art. 47 din Carta drepturilor fundamentale a Uniunii 
Europene, prin prisma atingerii aduse «principiului securităţii juridice, 
care este implicit în totalitatea articolelor Convenţiei şi care constituie 


“unul din elementele fundamentale ale statului de drept» (C.E.D.O., 


hotărârea din 6 decembrie 2007, B. contra României, $39). | 

Or, sub aspectul posibilităţii de cenzurare a legalităţii unui act 
juridic, C.E.D.O. a reţinut că posibilitatea de a anula, fără limită în 
timp, o hotărâre judecătorească irevocabilă reprezintă o încălcare 
a principiului securităţii juridice (C.E.D.O., hotărârea din 28 
octombrie 1999 în cauza Brumărescu împotriva României, $62, în 
M.Of. nr. 414 din 31 august 2000), iar în opinia separată la această 
hotărâre a fost introdusă o nuanţare sub acest aspect, în sensul că 
„atunci când încălcarea acestui principiu (al securităţii raporturilor 
juridice — n.r.) se datorează posibilităţii de a anula, fără limită în 
timp, o hotărâre definitivă, obligatorie şi executată (...) încălcarea 
trebuie considerată ca o înfrângere a dreptului la justiţie, garantat de 
art. 6 din Convenţie”. 

Validitatea argumentelor C.E.D.O. în speța de faţă este susţinută 
de similitudinea de efecte juridice existentă între hotărârea judecăto- 
rească definitivă şi irevocabilă şi actul administrativ irevocabil E) 

„Curtea de Justiţie de la Luxemburg a reţinut, de asemenea, în 
ceea ce priveşte posibilitatea de invocare a excepţiei de nelegalitate 
cu privire la actele instituţiilor comunitare, că, atunci când partea 
îndreptăţită să formuleze o acţiune în anulare împotriva unui act 

comunitar depăşeşte termenul limită pentru introducerea acestei 
acţiuni, trebuie să accepte faptul că i se va opune caracterul definitiv 
al actului respectiv şi nu va mai putea solicita în instanţă controlul 
de legalitate al acelui act, nici chiar pe calea incidentală a excepţiei 
de nelegalitate [hotărârea din 27. septembrie 1983, Universität 
Hamburg (C-216/82, pct. 5 şi urm.), hotărârea din 9 martie 1994, 
TWD Textilwerke Deggendorf (C-188/92, pct. 10 şi urm.), hotărârea 
din 12 decembrie 1996, Accrington Beef ş.a. (C-241/95, pet. 14 şi 
urm.), hotărârea din 30 ianuarie 1997, Wiljo (C-178/95, pct. 15 şi 
urm.), hotărârea din 11 noiembrie 1997, Eurotunnel ş.a. (C-408/95, 
pct. 26 şi urm.), hotărârea din 15 februarie 2001, Nachi Europe 
(C-239/99, pct. 28 şi urm.), hotărârea din 20 septembrie 2001, 
Banks (C-390/98, pct. 109 şi urm.) şi hotărârea din 23 februarie 
2006, Atzeni ş.a. (C-346/03 şi C-529/03, pet. 30 şi urm.)]. 

Faţă de cele arătate, Înalta Curte reţine (...) că dispoziţiile art. 4 
alin. (1) din Legea nr. 554/2004, cu modificările şi completările 
ulterioare, care permit repunerea în discuţie, în mod repetat şi fără 
limită în timp, a legalităţii oricărui act administrativ cu caracter 
individual, indiferent de data emiterii acestuia, încalcă principiile şi 
drepturile fundamentale arătate, contravenind practicii C.E.D.O. şi 
a Curţii de Justiţie de la Luxemburg, pronunțate în situaţii juridice 
Similare, cu atât mai mult cu cât în privinţa actelor administrative 
individuale admiterea excepţiei de nelegalitate produce efecte simi- 
lare, ca întindere şi conţinut, cu anularea actului respectiv (.C.C.J, 
Secţia de contencios administrativ şi fiscal, decizia nr. 135/2013, 
www.legisplus.eu). 


15. Excepţia de nelegalitate. Dovada interesului 


Nu rămâne lipsită de interes excepţia de nelegalitate a unui act 
administrativ chiar dacă acesta nu mai este în vigoare, în măsura în 
care, până la momentul ieşirii din vigoare, acesta a produs efecte 
ce afectează interesul unei persoane, iar abrogarea nu are efecte 
asupra drepturilor recunoscute prin actul normativ anterior abrogării 
(CJ, Secția de contencios administrativ şi fiscal, decizia 
hr. 180/2013, www.legalis.ro). 

Notă: În speţă, excepția de nelegalitate a vizat un act administrativ 
cu caracter normativ şi a fost invocată înainte de modificarea art. 4 din 
Legea nr. 554/2004 (prin Legea nr. 76/2012) în sensul că pot face obiect 
al excepţiei de nelegalitate numai actele administrative individuale. Cu 
toate acestea, soluţia Instanţei Supreme îşi păstrează utilitatea şi cu 


„privire la invocarea, pe cale indirectă, a nelegalităţii unui act adminis- 


trativ individual. 


Art. 5. Actele nesupuse controlului şi limitele controlului 

(1) Nu pot fi atacate în contenciosul administrativ: 

a) actele administrative ale autorităților publice care privesc 
raporturile acestora cu Parlamentul; 

b) actele de comandament cu caracter militar. 

(2) Nu pot fi atacate pe calea contenciosului administrativ actele 
administrative pentru modificarea sau desfiinţarea cărora se prevede, 
prin lege organică, o altă procedură judiciară. nm! 

(3) Actele administrative emise pentru aplicarea regimului stării 
de război, al stării de asediu sau al celei de urgenţă, cele care privesc 
apărarea și securitatea naţională ori cele emise pentru restabilirea 
ordinii publice, precum și pentru înlăturarea consecinţelor calami- 
tăților naturale, epidemiilor şi epizootiilor pot fi atacate numai pentru 
exces de putere. 

(4) În litigiile prevăzute la alin. (3) nu sunt aplicabile prevederile 
art. 14 și 21. 


Comentariu 
Sumar 
l. Actele administrative exceptate de la orice formă 
de control judecătoresc E 090) NO eat, „000 Neg ea aa l 
2. Discuţii asupra unor acte administrative aparent exceptate 
de la contenciosul administrativ [alin. (39|... cre CSI MAr 4 


judecătoresc de drept comun alin: (2) Sma BESEN EES 10 
Jurisprudență 
1. Refuz nejustificat al autorităţii publice. Competența 

instanţei deijudlecată NEML cLtel. A., ati N Masai îi câ 17 

2. Act administrativ. Act de dreptul muncii. Competența 
STARE, neo nau E e Ea a Aa matii e am 2 a RA NI N 21 
3. Decretele Preşedintelui privind numirea judecătorilor 

la Curtea Constituţională sunt excluse din sfera 

controlului judecătoresc sub aspectul verificării - 

îndeplinirii condiţiei „înaltei competenţe profesionale”............... zil 
4. Inadmisibilitatea contestării pe calea contenciosului 

administrativ a deciziei medicale asupra capacității 

domoa IRI N o RR SP A e Me 3/7 
5. Dispoziţie emisă în temeiul Legii nr. 10/2001 privind 

soluționarea notificării de restituire a unui imobil preluat 

abuziv. Exceptare de la controlul de legalitate pe calea 

contenciosului administratiV........cacueeneeeneeneneesanezeasa eneasasezeeee acasa 43 
6. Raport întocmit de ANI în cadrul procedurii de cercetare 

a averii. Caracterul actului. Procedura de contestare. 

Inadmisibilitatea atacării acestui raport pe calea 

contencios ului administrativ ..........+..s.... A a N e au 46 
7. Contract de concesiune având ca obiect punerea 

în valoare a unor bunuri proprietate publică. | 

Act administrativ asimilat aaa 48 

„8. Ordin trecere în rezervă. Lipsa caracteristicilor specifice 
unui act de comandament militar. Posibilitatea cenzurării i 
„ legalităţii lui pe calea contenciosului administrativ .......... 7000 seca 50 

9. Decrete prezidenţiale privind graţierea individuală. 

Exceptarea de la controlul instanței de contencios 

administrativ. Accesul liber la justiţie...........nncnuaeuoceaeeenoeeaeaeazeeeaee 32 


1. Actele administrative exceptate de la orice formă de control 
judecătoresc [alin. (1)] 


In această categorie sunt incluse de lege doar două categorii de 1 
acte administrative: actele administrative ale autorităţilor publice 
care privesc raporturile acestora cu Parlamentul şi actele de 
comandament cu caracter militar. Primele au mai fost denumite 
in doctrina română interbelică acte de guvernământ sau acte politice 
care atrag răspunderea politică a autorităţilor publice emitente. 
Fiind acte politice, ele nu sunt supuse controlului judecătoresc. 
Actele de comandament cu caracter militar au fost sustrase de la 
controlul judecătoresc, pentru că ele asigură ordinea şi disciplina 

în unităţile militare atât de necesare şi indispensabile funcţionării 
eficiente a operaţiunilor militare”. : 

Dacă totuşi, prin aceste acte exceptate de la controlul judecătoresc, 
se produc prejudicii particularilor, acestea vor putea fi-reparate în 
condițiile dreptului comun privind răspunderea persoanelor juridice de 
drept public pentru faptele organele lor, în condițiile art. 221 C.civ. 

Aceste două categorii de acte administrative au făcut obiectul 
analizei noastre în cadrul comentariului art. 2 din Legea nr. 554/2004 
astfel încât nu mai insistăm cu alte detalii în acest loc. 


2. Discuţii asupra unor acte administrative aparent exceptate 
de la contenciosul administrativ [alin. (3)] 


Dispoziţiile alin. (3) al art. 5 din Legea nr. 554/2004 prevăd 
că anumite acte sunt supuse unui control limitat al instanţei de 
contencios administrativ, adică numai pentru exces de putere. 

Fac parte din această categorie actele administrative emise pentru 
aplicarea regimului stării de război, al stării de asediu sau al celei de 
urgenţă, cele care privesc apărarea şi securitatea naţională ori cele 
emise pentru restabilirea ordinii publice, precum şi pentru înlăturarea 
consecinţelor calamităţilor naturale, epidemiilor şi epizootiilor pot fi 
atacate numai pentru exces de putere. 

Curtea Constituţională a declarat însă neconstituționale pre- 
vederile art. 5 alin. (3) din Legea nr. 554/2004 prin care actele 
administrative privind apărarea şi securitatea naţională au fost 
sustrase controlului judecătoresc pe calea contenciosului admi- 
nistrativ, cu excepţia excesului de putere, întrucât aceste prevederi 
legale contravin art. 126 alin. (6) din Constituţie care exceptează, 
de la orice formă de control judecătoresc, numai două categorii de 
acte — cele de comandament cu caracter militar şi cele care privesc 
raporturile cu Parlamentul? i 


» Pentru detalii, a se vedea 4. T, răilescu, Drept administrativ, op. cit., 
p. 344. 


»? A se vedea, în acest sens, DCC nr. 302/2011 (M.Of. nr. 316 din 9 mai 
2011). 

Deşi Curtea Constituţională a declarat neconstituţională numai 
o parte din textul alin. (3) al art. 5 din Legea nr. 554/2004, anume 
aceea care se referă la actele administrative privind apărarea şi 
securitatea naţională, prin analogie şi celelalte prevederi ale acestui 
text legal, care exceptează alte acte administrative de la contenciosul 
administrativ, sunt neconstituţionale. 

Întrucât în mod formal aceste prevederi legale nu au fost încă 
declarate neconstituţionale, actele care intră sub incidenţa lor pot 
fi atacate, pentru orice motiv de nelegalitate, la instanţa de con- 
tencios administrativ în faţa căreia se va putea invoca excepţia de 
neconstituţionalitate a prevederilor legale prohibitive. 

În aceste condiţii, decelarea trăsăturilor specifice ale actelor 
administrative la care se referă art. 5 alin. (3) din Legea nr. 554/2004 
nu mai prezintă un real interes pentru instituţia contenciosului 
administrativ, întrucât nu mai pot fi exceptate de la această formă de 
control judecătoresc. 


3. Acte administrative exceptate de la contenciosul adminis- 
trativ, pentru că sunt supuse controlului judecătoresc de 
drept comun [alin. (2)] 


Spre deosebire de actele politice şi de comandament cu caracter 
militar, care sunt exceptate oricărui control judecătoresc, anumite 
acte administrative sunt sustrase doar controlului pe calea con- 
tenciosului administrativ, legiuitorul transferându-le în competenţa 
instanţelor de drept comun. 

Astfel, în alin. (2) al-art. 5 din Legea nr. 554/2004 se prevede 
că nu pot fi atacate pe calea contenciosului administrativ actele 
administrative pentru modificarea sau desfiinţarea cărora se prevede, 
Prin lege organică, o altă procedură judiciară. 

Deşi în doctrină au fost criticate”, aceste dispoziţii legale au 
fost declarate constituţionale de către Curtea Constituţională care 
a constatat că ele nu contravin prevederilor art. 126 alin. (6) din 
Dn ea 9 iii n 

D A se vedea, în acest sens, C.L. Popescu, Contenciosul administrativ 
potrivit dispoziţiilor constituţionale revizuite, în Dreptul nr. 3/2004, p. 5. 

Constituție. Astfel, Curtea a decis că „textul constituțional nu 
este încălcat, deoarece acesta se limitează numai la reglementarea 
constituțională a garantării controlului judecătoresc al actelor 
administrative ale autorităților publice pe calea -contenciosului 
administrativ, de la care fac excepție în mod absolut numai două 
categorii de acte, cele de comandament cu caracter militar şi cele 
care privesc raporturile cu Parlamentul, care prin natura lor nu sunt 
supuse sub nicio formă controlului judecătoresc”, Or, în ce priveşte 
actele prevăzute de art. 5 alin. (2) din Legea nr. 554/2004, Curtea a 
precizat că acestea sunt supuse unui recurs paralel care este permis 
şi de prevederile art. 52 alin. (1) şi (2) din Constituţie. Astfel, Curtea 
subliniază faptul că acest text constituţional „prevede îndreptăţirea 
persoanei vătămate într-un drept al său ori într-un interes legitim, de 
o autoritate publică sau prin nesoluţionarea în termenul legal a unei 
cereri, de a obţine recunoaşterea dreptului pretins sau a interesului 
legitim, anularea actului şi repararea pagubei”, arătând în continuare 
că atât condiţiile, cât şi limitele exercitării acestui drept se stabilesc 
prin lege organică, dispoziţie care trebuie corelată şi cu teza finală a 
textului art. 5 alin. (2) din Legea nr. 554/2004», 

Având în vedere aceste dispoziţii ale art. 52 alin. (2) şi art. 126 
alin. (6) din Constituţie, un act administrativ poate fi sustras de la 
controlul instanţelor de contencios administrativ şi atribuitîn competenţa 
instanţelor de drept comun numai printr-o lege organică”. 

Cualtecuvinte,potrivitacestordispoziţii constituţionale, controlul 
judecătoresc al actelor administrative pe calea contenciosului 
administrativ reprezintă regula în materie, iar excepţiile de la această 
regulă pot fi stabilite numai prin lege organică. zH 

În legislația noastră există asemenea legi-speciale, mai ales în 
materia proprietății, care prevăd că actele administrative emise 
în baza lor sunt supuse controlului judecătoresc al instanţelor de 
drept comun. Astfel, de exemplu, potrivit art. 53 alin. (2) din Legea 
nr. 18/1991, republicată, hotărârile Comisiei judeţene de stabilire 


» A se vedea DCC nr. 182/2006 (M.Of. nr. 366 din 26 aprilie 2006). 
„2 Pentru domeniile în care pot fi adoptate legi organice, a se vedea 
art. 73 din Constituţie. 

a dreptului de proprietate privată asupra terenurilor se atacă cu 
plângere la judecătoria în a cărei rază teritorială este situat terenul, în 
termen de 30 de zile de la comunicare. De asemenea, potrivit art. 26 
alin. (3) din Legea nr. 10/2001, decizia sau, după caz, dispoziţia 
motivată de respingere a notificării sau a cererii de restituire în 
natură poate fi atacată de persoana care se pretinde îndreptăţită la 
Secţia civilă a tribunalului în a cărui circumscripție se află sediul 
unităţii deţinătoare sau, după caz, al entității învestite cu soluţionarea 
notificării, în termen de 30 de zile de la comunicare. 

În aceste situaţii, instanţa de contencios administrativ nu va 
respinge acţiunea în anulare ca inadmisibilă, ci îşi va declina compe- 
tenţa în favoarea instanţei de drept comun competente, urmând 
procedura reglementată de art. 131 şi 132 C.civ.D 


E o PRE la NAAI 

» Aceste texte legale au următorul conţinut: alh S 

Art. 131. Verificarea competenţei. (1) La primul termen de judecată 
la care părțile sunt legal citate în fața primei instanțe, judecătorul este 
obligat, din oficiu, să verifice și să stabilească dacă instanța sesizată este 
competentă general, material şi teritorial să judece pricina, consemnând 
în cuprinsul încheierii de şedinţă temeiurile de drept pentru care constată 
competența instanţei sesizate. Încheierea are caracter interlocutoriu. (2) În 
mod excepţional, în cazul în care pentru stabilirea competenţei sunt necesare 
lămuriri ori probe suplimentare, judecătorul va pune această chestiune în 
discuţia părţilor şi va acorda un singur termen în acest scop. 

Art. 132. Soluţionarea excepţiei. (1) Când în faţa instanţei de judecată 
se pune în discuţie competenţa acesteia, din oficiu sau la cererea părţilor, 
ca este obligată să stabilească instanţa judecătorească competentă ori, dacă 
este cazul, un alt organ cu activitate jurisdicţională competent. (2) Dacă 
instanţa se declară competentă, va trece la judecarea pricinii. Încheierea 
poate fi atacată numai odată cu hotărârea pronunţată în cauză. (3) Dacă 
instanţa se declară necompetentă, hotărârea nu este supusă niciunei căi 
de atac, dosarul fiind trimis de îndată instanţei judecătoreşti competente 
sau, după caz, altui organ cu activitate jurisdicţională competent. (4) Dacă 
instanța se declară necompetentă şi respinge cererea ca inadmisibilă întrucât 
este de competenţa unui organ fără activitate jurisdicţională sau ca nefiind 
de competenţa instanţelor române, hotărârea este supusă numai recursului 
la instanţa ierarhic superioară. 

Jurisprudență 


1. Refuz nejustificat al autorității publice. Competența instanţei 
de judecată 


„Înalta Curte a reţinut că obiectul cererii introductive îl reprezintă 
obligarea pârâţilor Autoritatea Naţională pentru Restituirea 
Proprietăţilor, Comisia Centrală pentru Stabilirea Despăgubirilor şi 
Comisia Naţională pentru Compensarea Imobilelor la soluţionarea 
cu celeritate a dosarului de despăgubiri, numirea unui evaluator 
autorizat, care să efectueze lucrarea de specialitate în vederea stabilirii 
măsurilor reparatorii prin echivalent pentru imobilele situate în Rm. 
Vâlcea, fostă stradă L. şi emiterea deciziei reprezentând titlul de 
despăgubiri. | 

Înalta Curte a constatat că în cauza dedusă judecății sunt 
incidente dispoziţiile Legii nr. 165/2013 privind măsurile pentru 
finalizarea procesului de restituire, în natură sau prin echivalent, a 
imobilelor preluate în mod abuziv în perioada regimului comunist în 
România, care prin prevederile art. 35 alin. (1) şi (2) stabilesc faptul 
că persoana care se consideră îndreptăţită se poate adresa la Secţia 
civilă a tribunalului în a cărui circumscripție se află sediul entității. 

Dispoziţiile Legii nr. 165/2013 au prevăzut procedura de urmat 
şi competenţa de soluţionare a cererilor de restituire, fiind abrogate 
prin prevederile art. 50 lit. c),din actul normativ indicat, dispoziţiile 
din Titlul VII al Legii nr. 247/2005, astfel încât competenţa de 
soluţionare, atât a cererilor de anulare a deciziilor emise cu respec- 
tarea art. 33 şi 34 din lege, precum şi în cazul în care entitatea 


- învestită de lege nu emite decizia în termenele prevăzute la art. 33 


şi 34 din lege, revine numai Secţiei civile a tribunalului în a cărui 


circumscripție se află sediul entității. 


Conform dispoziţiilor legale, entitatea mai întâi învestită cu 
soluţionarea cererii reclamantului este instituţia primarului Râmnicu 
Vâlcea, care a emis decizia din data de 29 aprilie 2010, prin care 
se propune acordarea de despăgubiri persoanei îndreptăţite Z.C.G. 
pentru imobilul teren în suprafață de 296 m.p. Şi construcţii, aflat în 
intravilanul municipiului, str. VI.L., (actual Calea lui Traian), motiv 

pentru care competența de soluționare a prezentului litigiu aparține 
Tribunalului Vâlcea, Secția civilă” (.C.C.J., Secţia de contencios 
administrativ şi fiscal, decizia nr. 1987/2015, www.scj.ro). 


2. Act administrativ. Act de dreptul muncii. Competența 
instanţei 


Prin acţiunea formulată, reclamantul a solicitat obligarea 
pârâtului (Ministerul Afacerilor Externe) la soluţionarea adresei din 
10 iulie 2012, prin care solicita comunicarea gradului consular sau 
diplomatic care i s-a acordat, urmare a îndeplinirii condiţiilor prevă- 
zute de art. 14 alin. (1) din Legea nr. 269/2003, în vederea dobândirii 
calităţii de membru al Corpului diplomatic şi consular al României, 
precum şi acordarea efectivă a gradului respectiv. 

Reclamantul este angajat al autorităţii pârâte în temeiul unui 
contract individual de muncă, conform art. 14 alin. (1) din H.G. 
nr. 8/2013 privind organizarea şi funcţionarea Ministerului Afacerilor 
Externe, neavând, deci, calitatea de funcţionar public. 

De asemenea, din economia dispoziţiilor Legii nr. 269/2003 
privind Statutul Corpului diplomatic şi consular al României, rezultă 
că personalul diplomatic şi consular din cadrul Ministerului A face- 
rilor Externe este angajat în baza unui contract individual de muncă. 

Potrivit dispoziţiilor art. 14 alin. (1) din Legea nr. 269/2003, 
invocate de reclamant drept temei juridic al drepturilor pretinse prin 
acţiune, „Persoanelor admise prin concurs în Corpul diplomatic şi 
consular al României, precum şi absolvenţilor Academiei Diplo- 
matice li se acordă grade diplomatice sau consulare în funcţie de 
vechimea avută în domenii de activitate apropiate de cele ale Minis- 
terului Afacerilor Externe, echivalentă cu stagiile pentru gradele 
diplomatice sau consulare”. 

Rezultă, din dispoziţiile legale citate, că solicitarea adresată de către 
reclamant autorităţii pârâte şi, implicit, obiectul acţiunii nu vizează un 
act administrativ, ci un act pe care autoritatea pârâtă, în calitate de 
angajator, este competentă să îl emită, conform prevederilor legale 
Sus-menţionate, în legătură cu raportul de muncă pe care îl are cu 
reclamantul, litigiul fiind, deci, unul = dreptul muncii. 

Aşa fiind, cum actul vizat prin acţiune nu este un act âdministrativ, 
iar reclamantul are calitatea de personal contractual salariat, raporturilor 
dintre acesta şi autoritatea pârâtă nefiindu-le aplicabile dispoziţiile Legii 
nr. 188/1999, ci cele ale legislaţiei muncii, conform art. 6 lit. a) din acest 
act normativ, urmează a se stabili com petenţa de soluţionare a cauzei în 
favoarea Tribunalului Bucureşti, Secţia a VIII-a conflicte de muncă 
şi asigurări sociale (IC. C.J., Secţia de contencios administrativ şi 
fiscal, decizia nr. 1209/2015, Www.Scj.ro). 


3. Decretele Președintelui privind numirea judecătorilor la 
Curtea Constituţională sunt excluse din sfera controlului 
judecătoresc sub aspectul verificării îndeplinirii condiţiei 
„înaltei competențe profesionale” 


La data de 25 martie 2013, Preşedintele României a emis 
Decretul nr. 326/2013 privind numirea unui judecător la Curtea 
Constituţională (M.Of. nr. 159 din 25 martie 2915). e 

La data de 21 noiembrie 2013, Asociaţia Magistraţilor din 
România formulează o acţiune în contencios administrativ împotriva 
Preşedintelui României şi a Administraţiei Prezidenţiale prin care 
solicită anularea actului administrativ —Decretul Preşedintelui 
nr. 326/2013, motivând neîntrunirea condiţiei referitoare la înalta 
competenţă profesională a persoanei numite în funcția de judecător 
la Curtea Constituţională. Acţiunea a fost înregistrată pe rolul Curţii 
de Apel Bucureşti — Secţia a VIII-a contencios administrativ şi fiscal, 
formând obiectul dosarului nr. 7.652/2/2013. 

„La data de 24 iunie 2014, după ce introduce în cauză în calitate 
de intervenient pe beneficiarul actului contestat, instanţa dispune 
sesizarea Curţii Constituţionale cu excepţia de neconstituţionalitate 
a dispoziţiilor art. 8 alin. (1) raportate Ia art. 2 alin. (1) lit. c) teza | 
din Legea contenciosului administrativ nr. 554/2004, excepţie invo- 
cată de Preşedintele României şi Administraţia Prezidenţială 

Examinând excepția de neconstituționalitate, Curtea a reținut că 
actele juridice ale Preşedintelui României, adoptate în exercitarea 
atribuţiilor mandatului constituţional, sunt decretele prezidenţiale. 

Aceste acte sunt manifestări unilaterale de voinţă, realizate în 
scopul de a produce efecte juridice, şi pot avea caracter individual 
. sau normativ. Dispoziţiile constituţionale prevăd, sub sancţiunea 
inexistenţei actului, publicarea decretului în Monitorul Oficial al 
României, dată de la care acesta intră în vigoare. Toate decretele 
au caracter executoriu, fiind general obligatorii, autorităţile statului 
cărora le sunt destinate fiind însărcinate cu ducerea la îndeplinire 
a celor statuate în cuprinsul actului. Potrivit dispoziţiilor art. 100 
alin. (2) din Constituţie, unele decrete ale Preşedintelui se contrasem- 
nează de prim-ministru. | 

Acestor acte juridice le sunt aplicabile dispoziţiile art. 126 alin. (6) 
din Constituţie, potrivit cărora: „Controlul judecătoresc al actelor 
administrative ale autorităţilor publice, pe calea contenciosului 
administrativ, este garantat, cu excepţia celor care privesc raporturile 
cu Parlamentul, precum şi a actelor de comandament cu caracter 
militar. Instanţele de contencios administrativ sunt competente să 
soluţioneze cererile persoanelor vătămate prin ordonanţe sau, după 
caz, prin dispoziţii din ordonanţe declarate neconstituţionale”. Aşa 
fiind, în măsura în care, prin obiectul de reglementare, decretele 
Preşedintelui nu se circumscriu sferei actelor exceptate, ele pot 
fi atacate în contencios administrativ, potrivit dispoziţiilor Legii 
nr. 554/2004. 

Potrivit dispoziţiilor constituţionale ale art. 142 coroborate cu cele 
ale art. 143, numirea în funcţia de judecător al Curţii Constituţionale 
este condiţionată de îndeplinirea a trei condiţii cumulative: 

~ pregătire juridică superioară: i 

- cel puțin 18 ani vechime în activitatea juridică sau în învăţă- 
mântul juridic superior; 

- înaltă competenţă profesională. - 


In cazul numirii judecătorilor constituţional de către Preşedintele 


României, verificarea îndeplinirii celor trei condiţii prevăzute 
de art. 143 din Constituţie este atributul exclusiv al Preşedintelui 
României.  —-— 

Sub aspectul verificării condiţiilor constituţionale şi legale pe 
care persoana numită în funcţia de judecător constituţional trebuie 

să le întrunească, dacă în privinţa primelor două condiţii (pregă- 
tire juridică superioară şi vechimea de cel puţin 18 ani în activi- 
tatea juridică sau în învăţământul juridic superior), verificarea 
are la bază date concrete, obiective, susceptibile a fi supuse unui 
control judecătoresc al instanţelor de drept comun sau al Curţii 
Constituţionale (în cazul numirilor făcute de Parlament), în ceea 
ce priveşte cea de-a treia condiţie (înalta competenţă profesională), 
aceasta implică evaluarea şi decizia exclusivă a autorităţilor abilitate 
de Constituţie să facă numirea, în temeiul unor aprecieri proprii. 
Astfel, marja de apreciere a Preşedintelui României sau, după 
caz, a Senatului şi a Camerei Deputaţilor în exercitarea atribuţiei 
de a numi judecătorii constituţionali nu este limitată la verificarea 
aspectelor de legalitate pe care le presupune îndeplinirea condiţiilor 
obiective, cuantificabile (legea stabilind în ceea ce priveşte rangul 
studiilor şi al vechimii juridice nivelul minimal al condiţiilor pe 


„Care persoana numită trebuie să le respecte), ci vizează şi aspecte 


de oportunitate, autorităţile competente având libertate absolută, în 
acest caz, de a alege o anumită persoană apreciată a întruni condiţia 
„înaltei competenţe profesionale”. | 

 Instanţele judecătoreşti nu pot analiza şi cenzura opţiunea Preşe- 
dintelui României princercetarea motivelor pentrucare acestadispune 
de prerogativa sa de a numi un judecător la Curtea Constituţională 
cu privire la o persoană apreciată a întruni cerința înaltei competenţe 
profesionale, în condiţiile stabilite de Constituţia României, ci pot 
doar să verifice şi să decidă în legătură cu îndeplinirea condiţiilor 
obiective prevăzute de lege. 

Prin urmare, Curtea constată că dispoziţiile art. 8 alin. (1) raportat 
la art. 2 alin. (1) lit. c) din Legea nr. 554/2004 sunt constituţionale în 
măsura în care se interpretează în sensul că decretele Preşedintelui 
privind numirea judecătorilor la Curtea Constituţională sunt excluse 
din sfera controlului judecătoresc sub aspectul verificării îndeplinirii 
condiţiei „înaltei competenţe profesionale” (DCC nr. 459 din 16 
septembrie 2014, M.Of. nr. 712 din 30 septembrie 2014). 

4. Inadmisibilitatea contestării pe calea contenciosului admi- 
nistrativ a deciziei medicale asupra capacităţii de muncă 


În speţă, reclamanta S.I. a învestit instanţa de judecată cu o cerere 
de anulare a Deciziei nr. 674 din 7 octombrie 2011 emisă de Comisia 
Superioară din cadrul Institutului Naţional de Expertiză Medicală şi 
Recuperare a Capacităţii de Muncă prin care s-a stabilit că „nu se 
încadrează în grad de invaliditate”. 

Corelativ, a mai solicitat emiterea unei noi decizii prin care să 
fie încadrată în gradul II de invaliditate, începând cu data de 1 iulie 
2011, precum şi despăgubiri materiale. 

Potrivit dispoziţiilor art. 5 alin. (2) din Legea nr. 554/2004: „nu pot 
fi atacate pe calea contenciosului administrativ actele administrative 
pentru modificarea sau desfiinţarea cărora se prevede, prin lege 
organică, o altă procedură judiciară”. | ai 

Or, după cum bine a observat judecătorul de la Curtea de Apel, 
sunt incidente dispoziţiile art. 70 alin. (2) din Legea nr. 263/2010 
privind sistemul unitar de pensii publice care stabilesc competențele 
pârâtului Institutul Naţional de Expertiză Medicală şi Recuperare 
a Capacității de Muncă în activitatea de expertiză medicală şi 
recuperare a capacităţii de muncă, precum şi cele cuprinse în art. 71 
din acelaşi act normativ, care identifică procedura (condiţiile şi 
termenele) de contestare a deciziei medicale asupra capacităţii de 
muncă la organul emitent şi, ulterior, la instanţele judecătoreşti. 
„Cauza de faţă, având natura unui litigiu de asigurări sociale, 
Intră în competenţa de primă instanţă a tribunalului, potrivit normei 
cuprinse în art. 153 lit. e) din Legea nr. 263/2010. | 

Ca urmare, având în vedere că, din punct de vedere teritorial, 
Sunt incidente prevederile art. 154 alin. (2) din acelaşi act normativ, 
teclamanta învestind instanța de la sediul pârâtului, în temeiul art. 22 
alin. (5) C.proc.civ. din 1865, se va stabili competenţa de soluţionare 
d cauzei în favoarea Tribunalului Bucureşti, Secţia litigii de muncă 
ŞI asigurări sociale ([.C.C.J, Secţia de contencios administrativ şi 
fiscal, decizia nr. 3447/201 3, www.legalis.ro). 

5. Dispoziţie emisă în temeiul Legii nr. 10/2001 privind solu- 
ționarea notificării de restituire a unui imobil preluat abuziv, 
Exceptare de la controlul de legalitate pe calea contenciosului 
administrativ 


Excepţia de nelegalitate poate avea ca obiect numai actele adminis- 
trative unilaterale supuse regimului contenciosului administrativ, 
altfel spus, acele acte administrative unilaterale susceptibile de a fi 
supuse controlului de legalitate în temeiul Legii nr. 554/2004 şi pe 
calea unei acţiuni directe. nt 

Nu pot forma obiect al excepţiei de nelegalitate actele unilaterale 
care fie nu au natură juridică administrativă, fie sunt exceptate de la 
controlul exercitat pe calea contenciosului administrativ în temeiul 
art. 5 alin. (1) şi (2) din Legea nr. 554/2004, actele autorităţilor publice 
care privesc relaţia cu Parlamentul, actele de comandament cu caracter 
militar şi actele administrative pentru modificarea sau desfiinţarea 
cărora se prevede, prin lege organică, o altă procedură judiciară. 

Prin urmare, dispoziţia prin care entitatea deţinătoare soluţionează 
o notificare privind restituirea unui imobil preluat abuziv, în temeiul 
Legii nr. 10/2001, fiind supusă contestaţiei la. Secţia civilă a 
tribunalului, conform art. 26 din actul normativ menţionat, nu poate 
fi cenzurată pe calea contenciosului administrativ nici prin acţiune 
directă, nici prin intermediul excepţiei de nelegalitate. (C.C.J, 
Secţia de contencios administrativ şi fiscal, decizia nr. 508/2011, 
www.legalis.ro). 


6. Raport întocmit de ANI în cadrul procedurii de cercetare a 
averii. Caracterul actului. Procedura de contestare. Inadmi- 
sibilitatea atacării acestui raport pe calea contenciosului 
administrativ © - , | 


~ Raportul de evaluare întocmit de inspectorul de integritate în 
temeiul dispoziţiilor art. 17 din Legea nr. 176/2010 privind integri- 
tatea în exercitarea funcţiilor şi demnităţilor publice, ca parte a 
procedurii privind activitatea de evaluare a averii, nu se poate contesta 

direct la instanţa de contencios administrativ, el neavând trăsăturile 
unui act administrativ, întrucât nu produce efecte juridice prin el 
însuși. Acest raport constituie un Simplu act de sesizare al Comisiei 
de cercetare a averilor prevăzute în Legea nr. 115/1996, ce poate fi 
contestat în faţa instanţei de contencios administrativ doar odată cu 
actul de finalizare a procedurii desfășurate de această comisie. 

Faptul că prin art. 17 alin. (7) din Legea nr. 176/2010 legiuitorul 
a făcut trimitere la dispoziţiile art. 22 alin. (1) şi (2) din același act 
normativ nu trebuie să conducă la concluzia că raportul de evaluare 
a averii poate fi contestat în procedura prevăzută pentru raportul 
întocmit în situaţia identificării unui conflict de interese sau a unei 
incompatibilităţi, instanţa de judecată neputând să se pronunţe direct 
asupra caracterului justificat ori nejustificat al dobândirii averii, 
câtă vreme este obligatorie etapa cercetării averii de către comisia 
omonimă constituită la nivelul curților de apel (finalizată printr-o 
ordonanță motivată, potrivit art. 10* din Legea nr. 115/1996 — prin 
care poate dispune trimiterea cauzei spre soluţionare instanţei de 
judecată, dar şi clasarea cauzei, atunci când constată că proveniența 
bunurilor este justificată) şi care ar fi practic suprimată într-o 
interpretare contrară (.C.C.J., Secţia de contencios administrativ şi 
fiscal, decizia nr. 5637/2013, www.legalis.ro). 


7. Contract de concesiune având ca obiect punerea în valoare 
a unor bunuri proprietate publică. Act administrativ asimilat 


Contractul de concesiune, având ca obiect punerea în valoare 
a unor bunuri din proprietatea publică, este asimilat actului 
administrativ în sensul art. 2 alin. (1) lit. c) teza a II-a din Legea 
contenciosului administrativ nr. 554/2004. pă 

Per a contrario, contractul de concesiune care are ca obiect 
Punerea în valoare a unor bunuri proprietate privată a statului 
Sau unităţilor administrativ-teritoriale, nu este supus competenţei 
instanţelor de contencios administrativ (I.C.C.J,, Secția de conten- 
cios administrativ şi fiscal, decizia nr. 6/2011, www.legalis.ro; 
B.C. nr. 6-7/2011). 

8. Ordin trecere în rezervä. Lipsa caracteristicilor specifice 
unui act de comandament militar. Posibilitatea cenzurärii 
legalității lui pe calea contenciosului administrativ 


Potrivit dispozițiilor art. 5 alin. (1) lit. b) din Legea nr. 554/2004, 
nu pot fi atacate în contencios administrativ actele de comandament 
cu caracter militar, adică acele acte administrative ce se referă la 
probleme strict militare ale activității din.cadrul forțelor armate, 
specifice organizării militare, care presupun-dreptul comandanților 


„de a da ordine subordonaţilor în aspecte privitoare în conducerea 


trupei, în timp de pace sau război, sau după caz, la îndeplinirea 
serviciului militar. 

Orice alte acte emise de autoritățile militare, străine de necesităţile 
propriu-zise ale acţiunilor militare, cum ar fi şi ordinele de trecere în 
rezervă ale militarilor, nu sunt acte de comandament militar în sensul 
art. 2 alin. (1) lit. 1) din Legea nr. 554/2004 şi pot fi astfel cenzurate 
pe calea contenciosului administrativ (7.C.C.J., Secţia de contencios 
adiministi ativ şi fiscal, decizia nr. 532/2006, wwyw.legalis.ro). 


9. Decrete prezidenţiale privind grațierea individuală. 


Exceptarea de la controlul instanţei de contencios adminis- 
trativ. Accesul liber la justiție 


Decretele privind graţierea individuală sunt acte juridice unila- 
terale de drept public prin care se manifestă două voințe, dar care 
produc acelaşi efect şi independent de faptul că acestea sunt numite 
acte administrative complexe sau acte administrative atipice, cu 
certitudine aceste acte juridice nu pot fi asimilate unei alte categorii 
de acte administrative, fiind rezultatul unor raporturi de natură 
constituţională, pe de o parte, între cei doi şefi ai executivului, pe de 
altă parte, cu Parlamentul. i 

“Rațiunea obligaţiei de a se contrasemna aceste decrete de către 
primul-ministru constă tocmai în exercitarea unui control parlamentar 
indirect ce ţine de principiul democraţiei constituţionale instituit 


prin art. l alin. (4) din Constituția României, republicată. 


140 


Dispoziţii generale Art. 6 


În consecinţă, în ipoteza în care decretele de grațiere sunt consi- 
derate acte administrative (complexe sau atipice), acestea nu sunt 
. Supusecontrolului judecătoresc pecalea contenciosului administrativ, 

fiind aplicabile dispoziţiile art. 126 alin. (6) din Constituţia României 
'şiaart. 5 alin. (1) lit. a) din Legea nr. 554/2004. Faptul că în anumite 
perioade un decret de grațiere individuală (sau o revocare a graţierii) 
are mai multă rezonanță socială nu poate schimba regimul juridic 
aplicabil acestuia. | 
Astfel, împrejurarea invocată în cauză, că celelalte posibilităţi 
constituţionale de verificare de către Parlament a decretelor nu sunt 
eficiente datorită succesiunii la putere, sunt chestiuni care exced 
cadrului litigiului. 
Condiţiile şi limitele exercitării dreptului persoanei vătămate de 
O autoritate publică se stabilesc prin lege organică. Legea organică, 
respectiv Legea contenciosului administrativ nr. 554/2004, prin dispo- 
ziţiile art. 5 prevede care sunt actele exceptate controlului instanţei de 
contencios administrativ şi limitele acestuia, preluând, la alin. (1) lit. a) 
Şi excepţia prevăzută de art. 126 alin. (6) din Constituţia României, 
respectiv actele administrative ale autorităţilor publice care privesc 
raporturile acestora cu Parlamentul (LC.CJ, Secfia de contencios 
administrativ şi fiscal, decizia nr. 1 810/2005, www.legalis.ro). 


Art. 6. Actele administrativ-jurisdicționale 
(1) Jurisdicțiile administrative speciale sunt facultative și gratuite. 
(2) Actele administrative susceptibile, potrivit legii organice, să 
facă obiectul unei jurisdicții speciale administrative pot fi atacate 
la instanţa de contencios administrativ, cu respectarea dispoziţiilor 
art. 7 alin. (1), dacă partea înţelege să nu exercite procedura adminis- 
trativ-jurisdicţională. 

r (3) Actul administrativ-jurisdicțional pentru care, prin lege orga- 
Nică specială, se prevede o cale de atac în fața unei alte jurisdicții 
administrative speciale poate fi atacat direct la instanţa de contencios 
administrativ, în termen de 15 zile de la comunicare, dacă partea 
ințelege să renunţe la calea administrativ-jurisdicţională de atac. 

(4) Dacă partea care a optat pentru jurisdicția administrativă 
Specială sau pentru calea de atac la un alt organ administrativ-juris- 


& o. poza o 


dicțional înțelege să renunţe la aceasta în timpul soluționării litigiului, 


14] 

este obligată să notifice decizia de renunțare organului adminis- 
trativ-jurisdicţional în cauză. Partea sesizează instanţa de contencios 
administrativ în termen de 15 zile de la notificare. În această situație, 
procedura administrativă prealabilă prevăzută de art. 7 nu se mai 
efectuează. 


Comentariu 


Sumar 
1. Caracterul facultativ al jurisdicţiilor administrative speciale......... l 
2. Termenul şi condiţiile sesizării instanței de contencios 
administratives annan aiba 3 eul aa tava îi tu a 5 
Jurisprudenţă 
1. Achiziţii publice. Consiliul Naţional de Soluţionare a 
Contestaţiilor. Jurisdicție administrativă... ceea eee 9 
2. Răspunderea materială a militarilor. Comisia de Jurisdicţie 
aliiputățiil One. o. R A CRĂRIĂ a g 20 
3. Răspunderea materială a militarilor. Procedura 
administrativ-jurisdicțională. Neconstituționalitate...........s...s...... 30 


„d. Caracterul facultativ al jurisdicţiilor administrative speciale 


Aceste jurisdicții au fost instituite prin art. 21 alin. (4) din 
Constituţie care prevede că „jurisdicţiile speciale administrative sunt 
facultative şi gratuite”. Principiile care stau la baza acestor jurisdicții 
şi care le aseamănă cu jurisdicţia ordinară au fost analizate în cadrul 
comentariului la art. 2 alin. (1) lit. e) din Legea nr. 554/2004. 

Rațiunea pentru. care jurisdicţiile administrative speciale sunt 
facultative este aceea de a nu se obstrucţiona accesul la justiţie. 
Astfel, cel lezat într-un drept sau interes legitim al său printr-un act 
administrativ, care este susceptibil de a fi atacat în faţa unei i jurisdicții 
administrative speciale reglementate de lege, are libertatea de a 
alege între această procedură şi procedura la instanţa de contencios 
administrativ competentă. El nu se poate adresa însă în paralel 
ambelor ordine de jurisdicție (administrativă şi ordinară) întrucât 
electa una via non datur recursus ad alteram. 

Dar dacă persoana vătămată a optat pentru jurisdicţia specială, 
ea are posibilitatea să renunţe la această jurisdicție, chiar şi în:calea 

de atac, în favoarea instanţei de contencios administrativ. În acest 
caz, partea are însă obligaţia să notifice decizia sa de renunțare 
organului administrativ-jurisdicţional sesizat, pentru că altfel acesta 
poate continua judecata. 

Dacăparteaaoptat pentru jurisdicţiaspecială, actuladministrativ-ju- 
risdicţional prin care a fost soluţionată cererea sa de anulare sau mo- 
dificare a actului administrativ ilegal poate fi atacat la o altă jurisdicție 
administrativă specială (dacă o asemenea cale de atac este prevăzută 
de lege) ori la instanţa competentă de contencios administrativ. Şi în 
acest din urmă caz, persoana vătămată poate deci alege între calea 
de atac la jurisdicţia administrativă specială, dacă ea există, şi calea 
de atac la instanţa de contencios administrativ. Deci, este cert că 
şi împotriva actului administrativ-jurisdicţional persoana interesată 
are deschisă calea de atac la instanţa judecătorească, fiind pe deplin 
asigurat dreptul de acces liber la justiţie. 


2. Termenul și condiţiile sesizării instanței de contencios adminis- 
trativ 


„Dacă partea vătămată nu înţelege să apeleze la jurisdicţia specială 
prevăzută de lege şi preferă să atace actul administrativ la instanța 
de contencios administrativ competentă, va trebui să urmeze regulile 
procedurale prevăzute de Legea nr. 554/2004 atât în ce priveşte 
îndeplinirea procedurii prealabile reglementate de art. 7 din această 
lege, cât şi termenul de sesizare a instanţei stabilit în art. 11 din 
aceeaşi lege, sub rezerva unor reglementări speciale derogatorii. 

Dacă partea a optat pentru jurisdicţia specială, dar ulterior 
renunţă la judecata în faţa organului administrativ-jurisdicţional, 
aceasta va trebui să sesizeze instanţa de contencios administrativ 
competentă într-un termen de 15 zile de la data comunicării deciziei 
sale de renunțare organului administrativ-jurisdicţional sesizat, iar 
Procedura administrativă prealabilă nu mai trebuie efectuată. 

Aceleaşi reguli se aplică şi în cazul în care cauza a fost soluţionată 
de organul administrativ-jurisdicţional, însă partea nu înţelege să 


atace actul administrativ-jurisdicţional emis în acea cauză, la o altă ` 


jurisdicție specială, dacă o asemenea cale de atac există, preferând 

să-l atace la instanţa de contencios administrativ, cu singura deosebire 
că termenul de 15 zile pentru sesizarea instanţei curge de la data 
comunicării actului administrativ-jurisdicţional. 

“Termenul de 15 zile devine inaplicabil în cazul în care legea 
specială prevede un alt termen. Astfel, de exemplu, potrivit art. 29 
alin. (1) din Legea nr. 101/2016, deciziile Consiliului Naţional de 
Soluţionare a Contestaţiilor pot fi atacate cu plângere la instanţa 
judecătorească” în termen de 10 zile de la comunicare. 


„Jurisprudenţă 


1. Achiziţii publice. Consiliul Naţional de Soluţionare a 
Contestaţiilor. Jurisdicţie administrativă E 


Obiectul excepţiei de neconstituţionalitate îl constituie preve- 
derile art. 271 alin. (1) din O.U.G. nr. 34/2006 privind atribuirea 
contractelor de achiziţie publică, a contractelor de concesiune de 
lucrări publice şi a contractelor de concesiune de servicii, dispoziţii 
care au următorul cuprins: „Sub sancţiunea respingerii contestaţiei 
ca tardivă, aceasta se înaintează atât Consiliului, cât şi autorităţii 
contractante, nu mai târziu de expirarea termenelor prevăzute la 
art. 2562, Contestatorul va ataşa la contestaţie şi copia actului atacat, 
în cazul în care acesta a fost emis, precum şi copii ale înscrisurilor 
prevăzute la art. 270 alin. (1), dacă acestea sunt disponibile”. 

În opinia autoarei excepţiei de neconstituţionalitate, prevederile 
legale criticate contravin dispoziţiilor constituţionale cuprinse în 
art. 21 alin. (3) privind dreptul la un proces echitabil. | 

Examinând excepție de neconstituționalitate, Curtea Constitu- 
țională a constatat că, în cuprinsul art. 255 alin. (1) din O.U.G. 
nr. 34/2006, legiuitorul nu a stabilit obligația persoanelor de a urma 
numai calea administrativ-jurisdicțională în faţa Consiliului Naţional 
de Soluţionare a Contestaţiilor. Dimpotrivă, sintagma „poate . 
solicita” are semnificaţia de recunoaştere în persoana contestatorului 


» In acest caz, instanța competentă este curtea de apel în a cărei rază 


teritorială îşi are sediul autoritatea contractantă [art. 32 alin. (1) din Legea 


nr. 101/2016]. 

a facultăţii de a apela la o cale de atac administrativ-jurisdicţională, 
iar. nicidecum a obligaţiei de a urma această cale. Concluzia se 
desprinde şi din dispoziţiile art. 256 alin. (1) din O.U.G. nr. 34/2006, 
care dispun expressis verbis că, în vederea soluționării contestaţiilor 
pe cale administrativ-jurisdicţională, partea care se consideră 
vătămată are dreptul, iar nu obligaţia, să se adreseze Consiliului 
Naţional de Soluţionare a Contestaţiilor. | 

Textele O.U.G. nr. 34/2006 nu fixează imperativ urmarea căii 
de atac administrativ-jurisdicţionale, ci o prevăd ca facultate de 
care poate beneficia persoana care se consideră vătămată. Rațiunea 
„Pentru care legiuitorul a prevăzut această cale o constituie specificul 
şi implicaţiile sociale, o modalitate eficientă de prevenire şi limitare 
a abuzului de drept, având în vedere faptul că soluţionarea contesta- 
țiilor în materia achiziţiilor publice este necesar să se desfăşoare şi 
să se judece după o procedură caracterizată prin celeritate, or, este 


cunoscut faptul că judecarea proceselor în această materie s-ar putea ` 


întinde pe o perioadă foarte lungă.. 

Existența acestei căi nu împiedică respectiva persoană să apeleze 
la calea de atac judiciară, la instanțele de judecată, în măsura în care 
apreciază că aceasta îi serveşte mai bine interesele. 

Neexistând stabilită o interdicţie în privinţa sesizării directe a 
instanţelor de judecată, persoanele pot recurge la această sesizare. 
In Sprijinul acestei concluzii vin şi trebuie reţinute prevederile 
art. 8 alin. (2) din Legea contenciosului administrativ nr. 554/2004, 
potrivit cărora „Instanţa de contencios administrativ este competentă 
să soluţioneze litigiile care apar în fazele premergătoare încheierii 
unui contract administrativ [...]”. 

Faptul că O.U.G. nr. 34/2006 nu reia ceea ce este deja consacrat 
de art. 8 alin. (2) din Legea nr. 554/2004 nu aduce atingere carac- 
terului său constituţional. Chiar dacă O.U.G. nr. 34/2006 nu amin- 
teşte de calea de atac în justiţie nu înseamnă că respectiva cale nu 
ar mai exista sau că O.U.G. nr. 34/2006 ar intra în conflict cu art. 21 
alin. (4) din Constituţie. Cum s-a precizat, ea există în continuare, 
fiind reglementată de Legea nr. 554/2004 în vigoare, şi poate fi 
urmată de persoanele care se consideră vătămate. 

Totodată, Curtea a reţinut că dispoziţiile criticate satisfac pe deplin 
cerința constituţională consacrată de art. 21 alin. (4), potrivit căreia 
„Jurisdicţiile speciale administrative sunt facultative şi gratuite”, 
persoana vătămată având posibilitatea de a opta între contestarea 
actului administrativ pe calea administrativ-jurisdicţională şi formu- 
larea unei acţiuni direct în faţa instanţei judecătoreşti, în temeiul 
dreptului comun în materia contenciosului administrativ. 

„Aşadar, potrivit jurisprudenţei Curţii Constituţionale, o parte 
nu este obligată să apeleze la Consiliul Naţional de Soluţionare a 
Contestaţiilor, dar, din moment ce a ales această cale, trebuie să se 
conformeze dispoziţiilor legale edictate în scopul asigurării celeri- 
tăţii procedurilor. | ] 

Ținând cont de argumentele expuse mai sus, respingerea ca 
tardivă a contestaţiei formulate fără respectarea condiţiilor legale, 
având în vedere că persoana care contestă trebuie să manifeste o 
minimă diligenţă, nu apare ca fiind disproporţionată faţă de scopul 
urmărit, respectiv: urmărirea interesului public. Aşadar, Curtea nu 
poate reţine încălcarea art. 21 alin. (3) din Constituţie Şi respinge, ca 
neîntemeiată, excepţia de neconstituţionalitate (DCC nr. 701 din 27 
noiembrie 2014, M.Of. nr: 64 din 26 ianuarie 2015). 


Notă: O.U.G. nr. 34/2006 a fost abrogată expres de art. 238 din 
Legea nr. 98/2016 privind achiziţiile publice, care a intrat în vigoare la 
data de'26 mai 2016. În prezent, contestarea actelor emise în procedura 
de atribuire a contractelor de achiziții publice se face potrivit Legii 
nr. 101/2016 privind remediile şi căile de atac în materie de atribuire a 
contractelor de achiziţie publică, a contractelor sectoriale şi a contrac- 
telor de concesiune de lucrări şi concesiune de servicii, precum şi 
pentru organizarea şi funcţionarea Consiliului Naţional de Soluţionare 
a Contestaţiilor. Similar vechii reglementări, Legea nr. 101/2016 regle- 
mentează dreptul persoanei vătămate de a se adresa, la alegere, Consi- 
liului sau instanței de judecată, potrivit prevederilor acestei legi. 

2. Răspunderea materială a militarilor. Comisia de Jurisdicţie 
a Imputaţiilor 


„Obiectul acţiunii în cauza de faţă îl constituie contestaţia formulată 
de reclamantă împotriva Deciziei de- imputare nr. 500.016/2014 
emisă de [.J.P. Botoşani, precum şi a Hotărârii nr. 54/2014 emisă de 
Comisia de Jurisdicţie a Imputaţiilor din cadrul M.A.I. 

- Actele administrative sus-menţionate, contestate în cauză, sunt 
emise în temeiul O.G. nr. 121/1998 privind răspunderea materială 
a militarilor. 

Anterior învestirii instanţei, îm potriva deciziei de imputare au fost 
exercitate căile de atac administrativ-jurisdicţionale reglementate de 
art. 30 şi urm. din O.G. nr. 121/ 1998, procedura administrativ-juris- 
dicţională fiind finalizată prin Hotărârea nr. 54/2014, emisă de 
Comisia de Jurisdicţie a Imputaţiilor din cadrul M.A.I., act adminis- 
trativ-jurisdicţional cu caracter definitiv, potrivit art. 31 alin. (4) din 
aceeaşi ordonanţă. | 

Legea contenciosului administrativ nr. 554/2004 defineşte 
actul administrativ-jurisdicţional ca fiind actul emis de o autoritate 
administrativă învestită, prin lege organică, cu atribuţii de jurisdicție 
administrativă specială [art. 2 alin. (1) lit. d)]. | 

Pe de altă parte, în considerarea caracterului facultativ al 
jurisdicţiilor administrative speciale, stabilit prin Constituţia 
României, Legea nr. 554/2004 prevede, la art. 6, reguli procedurale 
conform cărora actele administrative susceptibile de a face obiectul 


unei jurisdicții speciale administrative pot fi atacate la instanţa de 


contencios administrativ, cu respectarea dispoziţiilor art. 7 alin. (1), 
referitoare la procedura. prealabilă administrativă, dacă partea 
înțelege să nu exercite procedura administrativ jurisdicţională; dacă, 
însă, persoana care se consideră vătămată a optat pentru procedura 
ia administrativ-jurisdicţională, în lipsa unor. prevederi exprese 
derogatorii, actul administrativ jurisdicţional prin care este finalizată 
Procedura va constitui obiectul acţiunii în contencios administrativ, 
n temeiul art. 1 alin. (1) şi art. 8 alin. (1) din Lege. 

In acest sens sunt dispoziţiile art. 43 din O.G. nr. 121/ 1998, 
Potrivit cărora în situaţia în care, după epuizarea căilor de atac admi- 

nistrative, persoanele obligate la repararea prejudiciului în condițiile 
acestei ordonanțe consideră că au fost lezate într-un drept legitim se 
pot adresa instanței judecătoreşti competente, potrivit legii. 

Dispoziţiile legii speciale nu prevăd, aşadar, în mod explicit care 
este instanța competentă să soluţioneze contestaţia formulată de 
persoanele interesate, norma legală în discuţie fiind una de trimi- 
tere la dreptul comun în materie, care este Legea contenciosului 
administrativ nr. 554/2004. 

Interpretând în corelaţie prevederile acestei din urmă legi cu cele 
ale O.G. nr. 121/1998, Înalta Curte constată că decizia de imputare 
are natura juridică a unui act administrativ tipic, susceptibil să facă 
obiectul unei jurisdicții administrative speciale şi că reclamanta a 


„urmat ambele căi de atac administrativ-jurisdicţionale, prevăzute în 


art. 30-31 din O.G. nr. 121/1998, ultimul act, cu caracter definitiv 
în sistemul administrativ, fiind hotărârea Comisiei de jurisdicție a 
imputaţiilor din cadrul ministerului de resort. 

Aşadar, deşi angajarea propriu-zisă a răspunderii materiale a 
reclamantei se face prin decizia de imputare, în considerarea efec- 
telor specifice procedurii administrativ-jurisdicţionale, competenţa 
instanţei este determinată de rangul central al autorităţii emitente 
a hotărârii cu caracter definitiv în sistemul administrativ, potrivit 
art. 10 alin. (1) din Legea nr. 554/2004. 

Faţă de cele arătate, competenţa de soluţionare a cauzei va fi 
stabilită, potrivit dispoziţiilor legale susmenţionate, în favoarea Curţii 
de Apel Suceava, Secţia a I-a civilă, de contencios administrativ şi 
fiscal (7.C.C.J., Secția de contencios administr rativ şi fiscal, decizia 
nr. 667/2015, www.legalis.ro). 


3. Răspunderea materială a militarilor. Procedura adminis- 
trativ-jurisdicţională. Neconstituţionalitate 


Obiectul excepţiei de neconstituţionalitate îl constituie dispoziţiile 
art. 43 din O.G. nr. 121/1996 privind răspunderea materială â 
militarilor, dispoziţii care au următorul cuprins: „În situaţia în care, 
după epuizarea acestor căi de atac, persoanele obligate la repararea 

prejudiciului în condiţiile prezentei ordonanţe consideră că au fost 
lezate într-un drept legitim se pot adresa instanţei judecătoreşti 
competente, potrivit legii”. 

= În opinia autorului excepţiei de neconstituţionalitate, dispoziţiile 
legale criticate încalcă prevederile constituţionale cuprinse în art. 21 
privind accesul liber la justiţie. 

Examinând excepţia de neconstituţionalitate, Curtea reţine că 
autorul excepţiei de neconstituționalitate se raportează la art. 21 
din Constituţie, însă din motivarea sa, care se referă la impunerea 
obligativităţii unei jurisdicții speciale administrative prin ordonanța 
criticată, Curtea poate trage concluzia, în mod rezonabil, că acesta a 
dorit să se raporteze la art. 21 alin. (4) din Constituţie care prevede 
„Că „Jurisdicţiile speciale administrative sunt facultative şi gratuite”. 

Curtea constată că O.G. nr. 121/1998 reglementează regimul 
răspunderii materiale a militarilor. Astfel, potrivit acestei ordonanţe, 
în momentul în care se constată existenţa unui prejudiciu săvârşit 
de către un militar, comandantul sau şeful unităţii care a constatat 
„Sau a luat cunoştinţă de producerea unei pagube dispune, în scris, 
de îndată, efectuarea cercetării administrative, iar aceasta se face 
de către comisia de cercetare administrativă din unitatea în care 


s-a produs paguba sau de la eşaloanele superioare ori de organele 


de control specializate (art. 22 din ordonanţă). Obligarea la plata 
despăgubirilor pentru pagubele produse sau a contravalorii bunurilor 
şi serviciilor nedatorate, precum Şi obligarea la restituirea sumelor 
încasate fără drept se fac prin decizie de imputare, iar aceasta se 
emite de către comandantul sau şeful unităţii a cărei comisie a 
efectuat cercetarea administrativă şi constituie titlu executoriu 
[art. 25 alin. (1) şi (2) din ordonanţă]. Persoana vizată de decizia de 
imputare poate face contestaţie împotriva acesteia, iar contestaţia 
este soluţionată de comandantul sau şeful care a emis decizia de 
imputare sau de o comisie de soluţionare a contestaţiei, numită de 
acesta, nefiind obligatoriu ca membrii comisiei să fi participat la 
efectuarea cercetării administrative [art. 30 alin. (3) din ordonanţă]. 
Impotriva hotărârii pronunţate asupra contestaţiei cel nemulţumit 
poate face plângere, care se depune la unitatea care are în evidenţă 


149 


31 


32 


33 


34 


35 


Art. 6 Legea contenciosului administrativ 


debitul, iar aceasta este obligată să o înainteze comisiei de jurisdicție 
a imputaţiilor în cel mult 5 zile de la înregistrare, comisie care trebuie 
să o soluţioneze în cel mult 60 de zile (art. 31 din ordonanță). 
Curtea observă că O.G. nr. 121/1998 reglementează mai 
multe proceduri, dintre care numai una poate fi calificată ca fiind 
procedură administrativ-jurisdicţională, anume cea din faţa comisiei 
de jurisdicție a imputaţiilor ale cărei elemente sunt reglementate la 
art. 31-43 din ordonanţă. Astfel, în capitolul IV din O.G. nr. 121/ 1998 
Sunt reglementate două căi de atac (în afară de cea a revizuirii 
prevăzută de art. 35 din ordonanţă). Prima cale de atac este, de fapt, 
un recurs grațios [art. 30 alin. (2) din ordonanţă], iar cea de-a doua 
este exercitată în faţa comisiei de jurisdicție a imputaţiilor. Dacă în 
primul caz se poate afirma cu certitudine că nu ne aflăm în faţa unei 
proceduri administrativ-jurisdicţionale şi, implicit, nici în faţa unei 
jurisdicții administrative speciale, în cazul comisiei de jurisdicție a 
imputaţiilor se impune o analiză atentă şi amănunţită. i 
Curtea Constituțională a mai avut ocazia să se pronunţe în 
privinţa procedurilor administrativ-jurisdicţionale, reliefând rolul 
şi importanţa acestora. Astfel, potrivit Deciziei Plenului Curţii 


“Constituţionale nr. 1 din 8 februarie 1994 (M.Of. nr. 69 din 16 martie 


1994), procedura administrativ-jurisdicţională constituie o măsura 
de protecţie care nu poate avea ca scop limitarea accesului la justiţie. 
În conformitate cu prevederile art. 126 din Constituţie, justiţia se 
înfăptuieşte de I.C.C.J. şi de celelalte instanţe judecătoreşti prevăzute 
de lege. Aşa fiind, existenţa unor organe administrative de jurisdicție 
nu poate să ducă la înlăturarea intervenţiei instanţelor judecătoreşti, 
în condiţiile stabilite de lege. Această consecinţă rezultă şi din 
exigenţele principiului separaţiei puterilor în stat, care, în ce priveşte 
relaţia dintre administraţia publică şi autoritatea judecătorească, 
exclude posibilitatea ca un organ al administraţiei publice, chiar cu 
caracter jurisdicţional, să se substituie autorităţii judecătoreşti. Ca 


„urmare, hotărârea organului de jurisdicție administrativă este supusă 


controlului judecătoresc al instanței de contencios administrativ sau 
al altei instanțe competente, potrivit legii, iar părților nu li se poate 
limita exercitarea acestui drept consfințit de prevederile Constituției. 

După introducerea art. 21 alin. (4) în urma revizuirii din 2003, Curtea 
Constituțională a analizat procedurile administrativ-jurisdicționale 
prin prisma noilor realităţi de ordin constituţional care reclamă 
ca jurisdicţiile administrative speciale (Şi, implicit, procedurile 
administrativ-jurisdicţionale din faţa acestora) să fie facultative şi 
gratuite. DCC i l a. 

„Astfel, prin nr. 5 din 15 ianuarie 2015 (M.Of. nr. 188 din 19 
martie 2015), DCC nr. 271 din 23 aprilie 2015 (M.Of. nr. 502 din 
8 iulie 2015) sau DCC nr. 476 din 18 iunie 2015 (M.Of. nr. 591 
din 6 august 2015) şi DCC nr. 766 din 10 noiembrie 2015 (M.Of. 
nr. 17 din 11 ianuarie 2016), referitor la legitimitatea constituţională 
şi la gratuitatea procedurilor administrativ-jurisdicţionale, Curtea 
a statuat, pe de o parte, că, în principiu, instituirea unei proceduri 
administrativ-jurisdicţionale nu contravine dispoziţiilor constitu- 
tionale atât timp cât decizia organului administrativ de jurisdicție 
' poate fi atacată în fața unei instanțe judecătoreşti, iar existența 
unor organe administrative de jurisdicție nu poate să ducă la 
înlăturarea intervenției instanțelor judecătoreşti în condițiile legii. 
Totodată, Curtea a reținut că accesul liber la justiție semnifică 
faptul că orice persoană poate sesiza instanțele judecătoreşti în 
cazul în care consideră că drepturile, libertățile sau interesele sale 
legitime au fost încălcate, iar nu faptul că acest acces nu poate fi 
Supus niciunei condiţionări; competența de a stabili regulile de 


desfăşurare a procesului în fața instanțelor judecătoreşti revenindu-i ` 


legiuitorului, prevederile criticate reprezintă o aplicare a dispoziţiilor 
constituţionale cuprinse în art. 126 alin. (2), potrivit cărora „Compe- 
tenţa instanţelor judecătoreşti şi procedura de judecată sunt prevă- 
zute numai prin lege”. Însă Curtea a reliefat caracterul facultativ şi 
&ratuit al acestor proceduri [în acest sens fiind şi DCC nr. 80 din 16 
februarie 2014 (M.Of. nr. 246 din 7 aprilie 2014), parag. 63-66]. 
Astfel, Curtea a reţinut, prin raportare la propunerea de revizuire 
a Constituţiei care era în sensul eliminării caracterului facultativ 
al jurisdicţiilor administrative speciale, că, în prezent, caracterul 
facultativ al jurisdicţiilor administrative speciale este o garanţie a 
accesului liber la justiţie, alegerea — electa una via — aparţinând 

cetăţeanului. Curtea a statuat că „eliminarea caracterului facultativ 
creează premisele instituirii unor jurisdicții administrative obligatorii, 
ceea ce are drept efect excluderea posibilităţii cetăţeanului de a alege 
între cele două căi de acces la instanţa judecătorească, din moment 
ce statul va impune urmarea uneia singure ce presupune o procedură 
administrativ-jurisdicţională obligatorie. Aşadar, modificarea propusă 
este de natură a suprima o garanţie a accesului liber la justiţie”. 
Distinct de cele de mai sus, Curtea reţine că procedurile adminis- 
trativ-jurisdicţionale au şi rolul de a asigura o eventuală soluţionare 
cu celeritate a unor litigii specifice de către ojurisdicţie administrativă 
specială, care, prin natura competenţelor sale, modul de numire şi 
mai ales calificarea membrilor săi, este în măsură să cunoască mai 
bine problemele specifice şi speciale ale unui domeniu de activitate 


„care vizează administraţia publică. Din această perspectivă, astfel 


de proceduri administrativ-jurisdicţionale pot constitui, în măsura în 
care justiţiabilul interesat face apel la ele, un real mijloc de protecţie 
a drepturilor şi intereselor sale legitime, protecţie ce se presupune 
că este conferită prin analizarea litigiului făcută de o jurisdicție 
specializată. . | 

Având în vedere considerentele de mai sus, Curtea va analiza 
în continuare dacă obligaţia legală impusă părţii de a se adresa 
instanţei judecătoreşti numai după epuizarea căilor de atac interne - 
(în concret, contestaţia în faţa comisiei de jurisdicție a imputaţiilor) 
încalcă prevederile art. 21 alin. (4) din Constituţie. 

Curtea constată că mai întâi trebuie să stabilească natura juridicăa 
deciziei de imputare, acest lucru fiind important pentru că procedurile 
administrativ-jurisdicţionale pot viza doar actele administrative 
[conform art. 2 alin. (1) lit. e) din Legea contenciosului administrativ 
nr. 554/2004 (M.Of. nr. 1154 din 7 decembrie 2004)].  - 

Potrivit art. 2 alin. (1) lit. c) din Legea contenciosului adminis- 
trativ nr. 554/2004 (M.Of. nr. 1154 din 7 decembrie 2004), actul 
administrativ este „actul unilateral cu caracter individual sau | 
normativ emis de o autoritate publică, în regim de putere publică, în 
vederea organizării executării legii sau a executării în concret a legii, 
care dă naştere, modifică sau stinge raporturi juridice; sunt asimilate 

actelor administrative, în sensul prezentei legi, şi contractele 
încheiate de autorităţile publice care au ca obiect punerea în valoare 
a bunurilor proprietate publică, executarea lucrărilor de interes 
public, prestarea serviciilor publice, achiziţiile publice; prin legi 
speciale pot fi prevăzute şi alte categorii de contracte administrative 
supuse competenţei instanţelor de contencios administrativ;”. 

În continuare, analizând în acelaşi scop şi alte texte legale, 
Curtea constată că, potrivit art. 85 alin. (1) şi (2) din Legea 
nr. 188/1999 privind Statutul funcţionarilor publici, care reprezintă 
cadrul general pentru funcţionarii publici (militarii fiind o categorie 
specială de funcţionari publici): „(1) Repararea pagubelor aduse 
autorităţii sau instituţiei publice în situaţiile prevăzute la art. 84 
lit. a) şi b) se dispune prin emiterea de către conducătorul autorităţii 
sau instituţiei publice a unui ordin sau a unei dispoziţii de imputare, 
în termen de 30 de zile de la constatarea pagubei, sau, după caz, 
prin asumarea unui angajament de plată, iar în situaţia prevăzută la 
lit. c) a aceluiaşi articol, pe baza hotărârii judecătoreşti definitive 
Şi irevocabile. (2) Împotriva ordinului sau dispoziţiei de imputare 
funcţionarul public în cauză se poate adresa instanţei de contencios 
administrativ”. Din interpretarea coroborată a dispoziţiilor legale 
menţionate rezultă că decizia de imputare este un act administrativ, 
din moment ce împotriva actului atacat justiţiabilul se poate adresa 
instanței de contencios administrativ. 


Totodată, Curtea observă că prin decizia nr. 1354 din 19 aprilie 
2006 I.C.C.J., Secţia de contencios administrativ şi fiscal, a ajuns 


la aceeaşi concluzie, apreciind că decizia de imputare este un act 
administrativ. Mai mult, prin Decizia nr. 3386 din 5 iulie 2012, 
„LC.C.J., interpretând prevederile O.G. nr. 121/1998 în corelaţie 
cu normele-cadru cuprinse în Legea nr. 554/2004 şi aplicându-le 
imprejurărilor speţei respective, a constatat că decizia de imputare 
are natura juridică a unui act administrativ tipic, susceptibil să facă 
Obiectul unei jurisdicții administrative speciale. Prin urmare, atât 
dispoziţiile legale în vigoare menţionate, cât şi jurisprudenţa Înaltei 
Curți de Casaţie şi Justiţie confirmă faptul că decizia de imputare 
este un act administrativ. | 

Curtea va analiza şi dacă ipoteza din cauza de faţă se subsu- 
mează noţiunii de jurisdicție administrativă specială, aşadar dacă o 
astfel de comisie de jurisdicție a imputaţiilor reprezintă o autoritate 
administrativă în sensul art. 2 alin. (1) lit. e) din Legea contencio- 
sului administrativ nr. 554/2004, cu modificările şi completările 
ulterioare, îndeplinind rolul de jurisdicție administrativă specială, 
Această operaţiune este necesară întrucât o procedură adminis- 
trativ-jurisdicţională se poate desfăşura numai în faţa unei jurisdicții 
administrative speciale. Potrivit dispoziţiilor legale menţionate, 
jurisdicţia administrativă specială este „activitatea înfăptuită de o 
autoritate administrativă care are, conform legii organice speciale 
în materie, competenţa de soluţionare a unui conflict privind un act 
administrativ, după o procedură bazată pe principiile contradicto- 
rialităţii, asigurării dreptului la apărare şi independenţei activităţii 
administrativ-jurisdicţionale”. Curtea Constituţională a reţinut în 
jurisprudenţa sa [a se vedea, cu titlu exemplificativ, DCC nr. 220 din. 
6 mai 2004 (M.Of. nr. 539 din 16 iunie 2004), şi DCC nr. 307 din 
5 iunie 2014 (M.Of. nr. 579 din 4 august 2014)] că „jurisdicţiile 
speciale administrative” reprezintă o activitate jurisdicţională 
realizată de un organ de jurisdicție ce funcţionează în cadrul unei 
instituţii a administraţiei publice sau al unor autorităţi administrative 
autonome, careserealizeazăconform procedurii imperative prevăzute 
într-o lege specială, procedură asemănătoare cu cea a instanţelor de 
judecată, desfăşurată însă paralel şi separat de aceasta. | 

Aşadar, analizând art. 2 alin. (1) lit. e) din Legea contenciosului 
administrativ nr. 554/2004, Curtea reţine că, pentru a fi în prezenţa 
unei jurisdicții administrative speciale, este necesară întrunirea cumu- 
lativă a următoarelor condiţii: o activitate cu caracter jurisdicţional 
să fie desfăşurată de o autoritate publică administrativă; stările 
de conflict cu a căror soluţionare este sesizată autoritatea admi- 
nistrativ-jurisdicţională să izvorască (direct sau indirect) dintr-un 
act administrativ, iar rezolvarea lor să fie făcută în baza unei legi 
(organice); acele competenţe de stingere a situaţiilor de conflict 
să fie exercitate în cadrul unei proceduri guvernate de principiile 
contradictorialităţii, asigurării dreptului la apărare şi independenţei 
activităţii administrativ-jurisdicţionale. - 

Ținând cont atât de prevederile legale menționate, cât şi de juris- 
prudența Curţii Constituţionale, se constată că respectiva comisie de 
jurisdicție a imputaţiilor este un organ de jurisdicție ce funcţionează în 
cadrul unei instituţii a administraţiei publice. De asemenea, acest organ 

beneficiază de o independenţă a activităţii administrativ-jurisdicţionale. 
Acest lucru reiese din modul de numire a membrilor comisiei, 
precum şi din modul în care îşi desfăşoară activitatea. Üt 

Examinând competențele comisiei de jurisdicție a imputațiilor 
(art. 31-39 din ordonanţă), Curtea reţine că aceasta soluţionează 
plângerea în cel mult 60 de zile de la data înregistrării acesteia la 
comisie. La soluţionarea cauzelor de către comisia de jurisdicție a 
imputaţiilor, persoanele obligate la plată vor fi citate. Soluţionarea 
cauzelor se poate face atât la sediul comisiei de jurisdicție a imputa- 
țiilor, cât şi la sediul unităţii păgubite. După deschiderea şedinţei, 
preşedintele comisiei de jurisdicție a imputaţiilor constată dacă sunt 
ori nu motive de recuzare cu privire la membrii completului, după 
care dispune citirea sau prezentarea rezumativă a documentelor 
din dosar şi dă cuvântul persoanelor prezente în cauză. Declaraţiile 
acestora se consemnează separat, sub semnătură. Pentru stabilirea 
adevărului, comisia de jurisdicție a imputaţiilor va folosi toate 
mijloacele de probă admise de lege. Când persoanele citate nu se 
pot prezenta din motive temeinic justificate ori procedura nu a fost 
îndeplinită pentru termenul de judecată fixat sau din alte motive 
obiective, comisia de jurisdicție a imputaţiilor amână cauza pentru 
un nou termen, întocmind de fiecare dată o încheiere în care va 
preciza motivul amânării. | 

Din analiza celor prezentate rezultă că procedura se bazează pe 
Principiul contradictorialităţii şi al garantării efective a exercitării 
dreptului la apărare, precum şi pe egalitatea părţilor litigante în faţa 
organului administrativ. Comisia de jurisdicție a imputaţiilor, pro- 
nunţându-se asupra cauzei, hotărăşte admiterea parţială sau totală 
ori respingerea plângerii [art. 39 alin. (1) din ordonanţă]. x 

__ În concluzie, ţinând cont de criteriile prevăzute de art. 2 alin. (1) 
lit. e) din Legea contenciosului administrativ nr. 554/2004, Curtea 
constată că respectiva comisie. de jurisdicție a imputaţiilor este o 


155 


45 


46 


47 


48 


49 


50 


51 


Art. 6 Legea contenciosului administrativ 


jurisdicție administrativă specială ce îşi desfăşoară activitatea după 
o procedură administrativ-jurisdicţională. 

Aşadar, Curtea reţine că procedura desfăşurată în faţa comisiei 
de jurisdicție a imputaţiilor, potrivit dispoziţiilor art. 3 1-39 din O.G. 
nr. 121/1998, este una administrativ-jurisdicţională. Dispoziţiile 
art. 43 din O.G. nr. 121/1998 îl obligă practic pe justiţiabil să 
parcurgă căile de atac prevăzute de aceasta, una dintre aceste căi 
de atac fiind soluţionată de o jurisdicție administrativă specială, 
respectiv comisia de jurisdicție a imputaţiilor. Or, potrivit art. 21 
alin. (4) din Constituţie, „Jurisdicţiile speciale administrative sunt 
facultative şi gratuite”. Dacă înainte de revizuirea Constituţiei 
din anul 2003 legiuitorul putea impune obligativitatea parcurgerii 
unei proceduri administrativ-jurisdicţionale în faţa unei jurisdicții 
administrative speciale, după introducerea art. 21 alin. (4) în Legea 
fundamentală, această obligaţie nu mai poate exista, ea încălcând 
prevederile constituţionale menţionate. Chiar dacă dispoziţiile 
legale criticate sunt anterioare revizuirii Constituţiei din anul 2003, 
legiuitorul nu şi-a îndeplinit obligaţia firească ce decurge din princi- 
piul supremaţiei Constituţiei şi nu a pus de acord dispoziţiile legale 
cu noile prevederi constituţionale. i 

Curtea constată că, prin efectul sintagmei „după epuizarea 
acestor căi de atac” din cuprinsul art. 43 din O.G. nr. 121/1998 
privind răspunderea materială a militarilor, posibilitatea conferită de 
art. 31 din aceeaşi ordonanţă de a apela la o jurisdicție administrativă 
specială se transformă în obligaţie, încălcând-se astfel art. 21 alin. (4) 
din Constituţie. 

Justiţiabilul trebuie să aibă posibilitatea să opteze pentru par- 
curgerea unei proceduri administrativ-jurisdicţionale, ca o expresie - 


„a încrederii sale în faptul că litigiul său poate fi soluţionat cu cele- 


ritate şi de către o jurisdicție specializată, dar nu i se poate impune 
recurgerea la o jurisdicție administrativă specială dacă acesta 
consideră că este mai bine să sesizeze direct instanţa judecătorească 
competentă potrivit legii. Acest lucru nu înseamnă că justiţiabilul nu 
poate fi obligat la parcurgerea unei proceduri prealabile, respectiv â 
unorcăi de atac interne, cum ar fi recursul ierarhic sau recursul grațios 

şi care dau posibilitatea autorităţilor competente să reanalizeze 
actul administrativ contestat. Aşadar, efectele prezentei decizii 
nu se aplică recursului grațios prevăzut de art. 30 din ordonanţă. 
Constatarea  neconstituţionalităţii sintagmei „după epuizarea 
acestor căi de atac” ce urmează a fi pronunţată priveşte procedura 
administrativ-jurisdicţională care se desfăşoară în faţa comisiei de 
jurisdicție a imputaţiilor, procedură prevăzută de art. 31-39 din O.G. 
nr. 121/1998. Ca atare, asigurarea dreptului justiţiabilului de a se 
adresa instanţei judecătoreşti numai după exercitarea căii de atac 
ce trebuie soluţionată de această jurisdicție administrativă Speet 
„ Încălcă prevederile Constituției. 

În fine, Curtea reține că forța obligatorie a actelor jurisdicționale, 
deci şi a deciziilor Curţii Constituţionale, se ataşează nu numai dispo- 
zitivului, ci şi considerentelor pe care se sprijină acesta. Aşadar, atât 
considerentele, cât şi dispozitivul deciziilor Curţii Constituţionale 
Sunt general obligatorii, potrivit dispoziţiilor art. 147 alin. (4) din 
Constituţie, şi se impun cu aceeaşi forță tuturor subiectelor de drept. 

Pentru considerentele expuse mai sus, Curtea admite excepţia de 
neconstituţionalitate şi constată că sintagma „după epuizarea acestor 
căi de atac” din cuprinsul art. 43 din O.G. nr. 121/1998 privind 
răspunderea materială a militarilor este neconstituţională (DCC 
hr. 34 din 9 februarie 2016, M.Of. nr. 326 din 27 aprilie 2016). 

Capitolul Il 
Procedura de soluţionare a cererilor 
în contenciosul administrativ 


Art. 7. Procedura prealabilă 


(1) Înainte de a se adresa instanţei de contencios administrativ 
competente, persoana care se consideră vătămată într-un drept al 
său ori într-un interes legitim printr-un act administrativ individual 
trebuie să solicite autorităţii publice emitente sau autorităţii ierarhic 
superioare, dacă aceasta există, în termen de 30 de zile de la data 
comunicării actului, revocarea, în tot sau în parte, a acestuia. 

(1?) În cazul actului administrativ normativ, plângerea prealabilă 
poate fi formulată oricând. . 

(2) Prevederile alin. (1) sunt aplicabile şi în ipoteza în care legea 
specială prevede o procedură administrativ-jurisdicţională, iar partea 
nu a optat pentru aceasta, 

(3) Este îndreptăţită să introducă plângere prealabilă și persoana 
vătămată într-un drept al său sau într-un interes legitim, printr-un act 
administrativ cu caracter individual, adresat altui subiect de drept, 
din momentul în care a luat cunoştinţă, pe orice cale; de existenţa 
acestuia, în limitele termenului de 6 luni prevăzut la alin. (7). 

(4) Plângerea prealabilă, formulată potrivit prevederilor alin. (1), 

„se soluţionează în termenul prevăzut la art. 2 alin. (1) lit. g)”. 

(5) în cazul acţiunilor introduse de prefect, Avocatul Poporului, 
Ministerul Public, Agenţia Naţională a Funcţionarilor Publici sau al 
celor care privesc cererile persoanelor vătămate prin ordonanţe sau 
dispoziţii din ordonanţe, precum şi în cazurile prevăzute la art. 2 
alin. (2) și la art. 4 nu este obligatorie plângerea prealabilă. 

(6) Plângerea prealabilă în cazul acțiunilor care au ca obiect con- 
tracte administrative are semnificația concilierii în cazul litigiilor 
comerciale, dispoziţiile Codului de procedură civilă fiind aplicabile în 
mod corespunzător. În acest caz, plângerea trebuie făcută în termenul 
de 6 luni prevăzut la alin. (7), care va începe să curgă: 

D În realitate, termenul la care face trimitere art. 7 alin. (4) din Legea 

„nr. 554/2004 este prevăzut în art. 2 alin. (1) lit. h) al acestei legi, trimiterea 
la art. 2 alin. (1) lit. g) reprezentând o eroare tehnică de redactare. 

a) de la data încheierii contractului, în cazul litigiilor legate de 
încheierea lui; 

b) de la data modificării contractului sau, după caz, de la data 
refuzului cererii de modificare făcute de către una dintre părți, în 
cazul litigiilor legate de modificarea contractului; - 

c) de la data încălcării obligaţiilor contractuale, în cazul litigiilor 
legate de executarea contractului; 

d) de la data expirării duratei contractului sau, după caz, de la data 
apariţiei oricărei alte cauze care atrage stingerea obligaţiilor contrac- 
tuale, în cazul litigiilor legate de încetarea contractului; 

e) de la data constatării caracterului interpretabil al unei clauze 
contractuale, în cazul litigiilor legate de interpretarea contractului. 

(7) Plângerea prealabilă în cazul actelor administrative unilaterale 
se poate introduce, pentru motive temeinice, și peste termenul 
prevăzut la alin. (1), dar nu mai târziu de 6 luni de la data emiterii 
actului. Termenul de 6 luni este termen de prescripţie. 

6. Funcţionar public. Atacarea în instanţă a actului de eliberare 

din funcţia publică. Condiţia îndeplinirii procedurii prealabile ..... 140 
7. Persoana vătămată printr-un act administrativ adresat altui 

subiect de drept. Plângere prealabilă. Momentul de la care 


pronunțării de către Curtea Constituţională a deciziei de 

declarare ca neconstituţională a unei ordonanţe de urgenţă 

ca urmare a unei excepţii ridicate în altă cauză. Exceptare 

de la cerința îndeplinirii procedurii PIORaDIG le „+ 146 


1. Natura juridică și mecanismul procedurii prealabile în cazul 
acțiunii în anularea actelor administrative unilaterale 


Procedura prealabilă este o procedură administrativă prin care 
o persoană lezată într-un drept sau interes legitim al său printr-un act 
administrativ unilateral solicită autorităţii emitente sau autorităţii 
ierarhic superioare, dacă aceasta există”, revocarea în tot sau în 
parte a acelui act administrativ. 

Această procedură se declanşează la iniţiativa persoanei vătămate 
care trebuie să depună o plângere la organul emitent al actului sau 
la organul ierarhic superior acestuia prin care solicită desfiinţarea 
actului care îi lezează dreptul sau interesul său legitim în vederea 
stingerii pe cale amiabilă a conflictului apărut între acea persoană şi 
autoritatea publică. 

Procedura desfăşurată la autoritatea publică emitentă a actului 
mai poartă denumirea de recurs administrativ grațios, iar procedura 


» Astfel, de exemplu, autorităţile administraţiei publice locale (consilii 
locale, primari, consilii judeţene şi preşedinţii consiliilor judeţene) 
nu au autorităţi publice ierarhic superioare, pentru că, potrivit Legii 
nr. 215/2001, republicată, ele beneficiază de autonomie administrativă şi 
nu sunt subordonate nici între ele şi nici faţă de autorităţile administraţiei 
publice centrale. 


160 


Procedura de soluţionare a cererilor în contenciosul administrativ Art. 7 


care are loc la autoritatea publică ierarhic superioară celei emitente 
mai poartă denumirea de recurs administrativ ierarhic. 

În principiu, procedura prealabilă reprezintă o condiţie de admi- 
sibilitate a acţiunii în contenciosul administrativ (alin. (1)], ceea ce 
înseamnă (per a contrario) că neîndeplinirea acestei proceduri atrage 
respingerea acţiunii ca inadmisibilă”. De asemenea, s-a decis că 
promovarea acţiunii mai înainte de expirarea termenului în care au- 
toritatea publică poate comunica răspuns la plângerea prealabilă, în ` 
condiţiile în care acest răspuns nu a fost comunicat reclamantului, 
atrage respingerea acţiunii ca prematură”. 

In concluzie, aşa cum s-a decis în jurisprudenţă, excepţia lipsei 
procedurii prealabile reprezintă o excepţie de fond care se adaugă 
celorlalte condiţii de exerciţiu a acţiunii în contencios administrativ, 
iar din punct de vedere al efectelor pe care le produce, aceasta este 
o excepție peremptorie, dirimantă, pentru că tinde la respingerea 
acţiunii?) 

În continuare, precizăm că dispoziţiile art. 7 alin. (1) din această 
lege se coroborează şi completează cu cele ale art. 193 C.proc.civ. 
(Procedura prealabilă), care statuează în alin. (1) prima parte că 
„sesizarea instanţei se poate face numai după îndeplinirea unei 
proceduri prealabile, dacă legea prevede în mod expres aceasta”, 
iar în alin. (2) precizează că „neîndeplinirea procedurii prealabile 
nu poate fi invocată decât de către pârât prin întâmpinare, sub 
sancţiunea decăderii”. 

Din coroborarea acestor dispoziţii legale rezultă că, în principiu, 
excepția neîndeplinirii procedurii prealabile nu reprezintă nici în 
materia contenciosului administrativ o excepţie absolută. Fiind o 
excepție relativă, va putea fi invocată numai de către pârât şi numai 
în faţa primei instanţe, prin întâmpinare care, potrivit art. 201 alin. (1) 
C.proc.civ., trebuie depusă în termen de 25 de zile de la comunicarea 


Ea masea asa 
» A se vedea, în acest sens, I.C.C.J., Secţia de contencios administrativ 
ŞI fiscal, decizia nr. 150/2006, în G.V. Birsan, B. Georgescu, op. cit. p. 59. 
> Ibidem. 
„A se vedea, în acest sens, I.C.C.]., pică de contencios administrativ 
ŞI fiscal, decizia nr. 565/2015 . (www. legalis.ro). 

cererii de chemare în judecată, sub sancţiunea decăderii pârâtului din 


„ dreptul de a mai invoca această excepţie [art. 208 alin. (2) C.proc.civ.]. 


Totuşi, în anumite cazuri, expres prevăzute de lege, neîndeplinirea 
procedurii prealabile reprezintă o excepţie absolută care poate fi 
invocată şi din oficiu (de instanţa de judecată). Astfel, art. 6 alin. (1) 
din Legea nr. 101/2016” prevede că, lipsa notificării prealabile a 
autorităţii contractante de către persoana lezată în drepturile sau 
interesele sale legitime printr-un act al acestei autorităţi, atrage 
inadmisibilitatea contestaţiei împotriva actului în cauză, care poate 
fi invocată din oficiu de către Consiliului Naţional de Soluţionare 
a Contestaţiilor sau instanţa de judecată învestită cu soluţionarea 
contestaţiei. 

Dovada îndeplinirii procedurii prealabile se va anexa de către 
reclamant la cererea de chemare în judecată [art. 193 alin. (1) teza 
finală C.proc.civ.]. Deşi legea nu prevede în mod expres, această 
dovadă se va face cu copia plângerii înregistrate la autoritatea 
publică în cauză şi răspunsul acestei autorităţi la plângerea prealabilă 
a reclamantului, în cazul în care un asemenea răspuns există. 

In cazul în care neîndeplinirea procedurii prealabile reprezintă o 
excepţie procedurală absolută, legea specială prevede, în mod expres, 
care sunt mijloacele de dovadă a îndeplinirii acestei proceduri. Astfel, 
potrivit art. 11 alin. (2) din Legea nr. 10 1/2016, „contestatorul ataşează 
la contestaţie dovada notificării prealabile a autorităţii contractante şi 
copia răspunsului autorităţii contractante, dacă există”). 


» Legea nr. 101/2016 privind remediile şi căile de atac în materie de 
atribuire a contractelor de achiziţie publică, a contractelor sectoriale şi a 
contractelor de concesiune de lucrări şi concesiune de servicii, precum și 
pentru organizarea şi funcţionarea Consiliului Naţional de Soluţionare a 
Contestaţiilor (M.Of. nr. 393 din 23 mai 2016). 

” În mod similar, dispoziţiile de excepţie ale art. 193 alin. (3) C.proc. 
CIV. prevăd că „la sesizarea instanţei cu dezbaterea procedurii succesorale, 
reclamantul va depune o încheiere emisă de notarul public cu privire la 
verificarea evidenţelor succesorale prevăzute de Codul civil. În acest caz, 
neîndeplinirea procedurii prealabile va fi invocată de către instanţă, din 
oficiu, sau de către pârât”, 

2. Semnificaţia procedurii prealabile în cazul acțiunii având 
ca obiect contractele administrative 


Dispoziţiile art. 7 alin. (6) din această lege prevăd că, în cazul 
"acţiunilor în contenciosul administrativ având ca obiect contractele 
administrative, procedura prealabilă are semnificaţia concilierii 
în cazul litigiilor comerciale» (actualmente civile), dispoziţiile 
Codului de procedură civilă fiind aplicabile în mod corespunzător. 
Precizăm însă că aceste dispoziţii legale speciale se coroborau 
cu prevederile art. 720!.C.proc.civ. din 18652 care reglementau 
procedura concilierii prealabile în cazul litigiilor comerciale, dar 
care au fost abrogate o dată cu intrarea în vigoare a noului Cod de 
procedură civilă (Legea nr. 134/2010, republicată). Constatăm însă 
că, în mod regretabil, aceste dispoziţii legale speciale nu au mai fost 
adaptate noii legislații procesual-civile. 

Intrucât dispoziţiile 720! C.proc.civ. din 1865 nu îşi mai găsesc 
corespondent în noul Cod de procedură civilă, în doctrină” s-a 


D În legătură cu acest termen, precizăm că Legea nr. 71/2011 pentru 
punerea în aplicare a Legii nr. 287/2009 privind Codul civil prevede în 
art. 6 alin. (1) că „în cuprinsul actelor normative aplicabile la data intrării 
în vigoare a Codului civil, referirile la comercianţi se consideră a fi făcute la 
persoanele fizice sau, după caz, la persoanele juridice supuse înregistrării în 
registrul comerţului, potrivit prevederilor art. 1 din Legea nr. 26/1990 privind 
registrul comerţului, republicată, cu modificările şi completările ulterioare”. 
Aceeaşi lege prevede în art. 213 că „La data intrării în vigoare a Codului 
civil, termenii şi expresiile din legislaţia civilă şi comercială în vigoare se 
înlocuiesc cu termenii şi expresiile corespondente din Codul civil”. 

> Codul de procedură civilă din 1865 (M.Of. nr. 45 din 24 februarie 
1948) care a fost abrogat de art. 83 din Legea nr. 76/2012, prevedea, în 
art. 720! alin. (1), că „În procesele şi cererile dintre profesionişti evaluabile 
în bani şi derivate din raporturi contractuale, înainte de introducerea cererii 
de chemare în judecată, reclamantul va încerca soluţionarea litigiului fie 
Prin mediere, fie prin conciliere directă cu cealaltă parte”. 

VA se vedea, G. Bogasiu, Legea contenciosului administrativ comentată 
şi adnotată, ed. a III-a, revăzută şi adăugită, Universul Juridic, Bucureşti 
„2015, p. 246. 

considerat că dispoziţiile art. 7 alin. (6) din Legea nr. 554/2004 au 
căzut în desuetudine, propunându-se aplicarea prevederilor art. 7 
alin. (1) din aceeaşi lege şi în cazul litigiilor privind contractele 
administrative. 

Aşa cum am arătat cu alt prilej”, suntem de acord cu această 
opinie în ce priveşte desuetudinea art. 7 alin. (6) din Legea 
nr. 554/2004, însă nu şi în ce priveşte aplicarea dispoziţiile art. 7 
alin. (1) din această lege în cazul litigiilor izvorâte din contractele 
administrative, întrucât cele două situaţii sunt diferite, prima vizând 
un raport juridic univoc specific actelor administrative de autoritate, 
iar cea de-a doua implicând o relaţie biunivocă specifică actelor 
juridice bilaterale (contractelor). Detaliind, în concepţia art. 7 alin. (1) 
din Legea nr. 554/2004, procedura prealabilă trebuie îndeplinită 
numai de către particulari, ceea ce ar însemna, cu alte cuvinte, că 
această obligaţie (a îndeplinirii procedurii prealabile) nu incumbă 
şi autorităţii publice parte în contractul litigios. Or, jurisprudenţa nu 
este în acest sens, ci, dimpotrivă, a statuat că procedura prealabilă 
este obligatorie şi pentru autorităţile publice reclamante care sunt 
părţi în contractele administrative, chiar şi în litigiile apărute după 
abrogarea vechiului Cod de procedură civilă (şi intrarea în vigoare a 
noului Cod de procedură civilă). 

Pentru aceste motive, considerăm că, în această materie, sunt 
aplicabile dispoziţiile de drept comun referitoare: la procedura de 
soluţionare a litigiilor izvorâte din contractele civile (cu care proce- 
dura de soluţionare a litigiilor generate de contractele administrative 
este mai compatibilă decât cu procedura de soluţionare a litigiilor 
privind actele administrative de autoritate), cu excepţia situaţiei în 
care legea specială prevede o altă procedură, aşa cum este cazul 
notificării prealabile în cazul litigiilor apărute în faza procedurii 


de atribuire a acestor contracte, reglementate de art. 6 din Legea 
nr. 101/20162. 


DA se vedea, A, Trăilescu 
litigiile privind contractele administrative, în R.D.P. nr. 3/2016, p. 69. 
» Astfel, art. 6 alin. (1) din Legea nr. 101/2016 (supra cit.) care condi- 
fionează promovarea acţiunii împotriva actelor premergătoare încheierii 

În plus, trebuie să facem distincţie, pe de o parte, între diferitele 
tipuri de contracte administrative reglementate de legi speciale care, 
în ce priveşte procedura de soluţionare a litigiilor generate de aceste 
contracte, fac trimitere atât la prevederile Legii nr. 554/2004, cât 
şi la prevederile Codului de procedură civilă (Legea nr. 134/2010, 
republicată) şi Codului civil (Legea nr. 287/2009, republicată), iar, 
pe de altă parte, între obiectul acţiunii în contencios administrativ cu 
privire la aceste contracte. 

Astfel, de exemplu, art. 68 din Legea nr. 101/2016 prevede că 
dispoziţiile acestei legi (care reglementează procedura de soluţionare 
a litigiilor generate de contractele de achiziţii publice, contractele 
de concesiune de lucrări şi contractele de concesiune de servicii) 
se completează cu prevederile Legii contenciosului administrativ 


unor contracte administrative de notificarea prealabilă a autorităţii contr: 
tante are următorul conţinut: „Sub sancţiunea respingerii contestați=: 
inadmisibilă, care poate fi invocată şi din oficiu, înainte de a se :.uresa 
Consiliului sau instanţei de judecată competente, persoana care se consideră 
vătămată are obligaţia să notifice autoritatea contractantă cu privire la 
solicitarea de remediere, în tot sau în parte, a pretinsei încălcări a legislaţiei 
privind achiziţiile publice sau concesiunile, în termen de: 

a) 10 zile, începând cu ziua următoare luării la cunoştinţă despre actul 
autorităţii contractante considerat nelegal, în cazul în care valoarea estimată 


a procedurii de achiziţie publică sau de concesiune este egală sau mai mare - 


decât pragurile valorice în raport cu care este obligatorie transmiterea 
spre publicare către Jurnalul Oficial al Uniunii Europene a anunţurilor 
de participare, potrivit legislaţiei privind achiziţiile publice, legislaţiei 
privind achiziţiile sectoriale sau legislaţiei privind concesiunile de lucrări 
ŞI concesiunile de servicii; 

b) 5 zile, începând cu ziua următoare luării la cunoştinţă despre actul 
autorităţii contractante considerat nelegal, în cazul în care valoarea esti- 
mată a procedurii de achiziţie publică sau de concesiune este mai mică 
decât prasurile valorice în raport cu care este obligatorie transmiterea 
spre publicare către Jurnalul Oficial al Uniunii Europene a anunţurilor 
de Participare, potrivit legislaţiei privind achiziţiile publice, legislaţiei 
Privind achiziţiile SEENA sau legislației privind concesiunile de lucrări 
Şi concesiunile de servicii” 

nr. 554/2004, cu modificările şi completările ulterioare, ale Legii 
nr. 134/2010, republicată, cu modificările ulterioare, şi cu cele 
ale Legii nr. 287/2009, republicată, cu modificările ulterioare, în 
măsura în care prevederile acestora din urmă nu sunt contrare. Dar, 
această lege specială (Legea nr. 101/2016) prevede obligativitatea 
procedurii prealabile numai în cazul litigiilor privind anularea 
actelor nelegale ale autorităţii contractante emise în procedura de 
atribuire a acestor contracte sau obligarea autorităţii în cauză la 
adoptarea unor măsuri de remediere a ilegalităţilor comise în cadrul 
acestei proceduri. În schimb, în cazul litigiilor privind constatarea: 
nulităţii contractelor, această lege prevede, în art. 60”, termene de 
promovare a acţiunii, care curg de la data luării la cunoştinţă despre 
cauzele de nulitate a contractelor (nu de la comunicarea răspunsului 
: autorităţii contractante la plângerea prealabilă), ceea ce înseamnă 
„că, în cazul acestor litigii, procedura prealabilă nu este necesară. 
Mai mult, efectuarea unei asemenea proceduri prealabile ar putea 


D Acest text de lege are următorul conţinut: | 
(1) Cererile prin care se solicită constatarea nulităţii contractelor se 
introduc în termen de: 
_ a) 30 de zile, începând cu ziua următoare: A 
„= publicării anunţului de atribuire a contractului, cu condiţia ca respec- 
tivul anunţ să conţină justificarea deciziei autorităţii contractante de a 
atribui contractul fără publicarea prealabilă a unui anunţ de participare în 
“Jurnalul Oficial al Uniunii Europene; 
- informării de către autoritatea contractantă a ofertanţilor şi candidaţilor 
interesaţi cu privire la decizia de atribuire a contractului sau admiterea 
într-un sistem dinamic de achiziţii, cu condiţia ca informarea să fie însoţită 
de un rezumat al motivelor pertinente care au stat la baza deciziei; în situaţia 
în care dezvăluirea anumitor informaţii privind atribuirea contractului sau 
admiterea într-un sistem dinamic de achiziţii ar împiedica aplicarea unor 
dispoziţii legale, ar fi contrară interesului public, ar putea aduce atingere 
„ Concurenţei sau ar aduce atingere intereselor comerciale legitime ale unui 
operator economic, publice sau private, autoritatea contractantă are dreptul 
de a nu le comunica; i 


b) 6 luni, începând cu data publicării anunţului de atribuire a contractului; 
termenul de 6 luni este un termen de decădere. 

conduce la pierderea termenului prevăzut de lege pentru promovarea 
acţiunii la instanţa judecătorească. 

Un exemplu în sens opus îl constituie art. 66 alin. (1) din O.U.G. 
nr. 54/2006” privind regimul contractelor de concesiune de bunuri 
proprietate publică care prevede că „soluţionarea litigiilor apărute în 
legătură cu atribuirea, încheierea, executarea, modificarea şi încetarea 
contractului de concesiune, precum şi a celor privind acordarea de 
despăgubiri se realizează potrivit prevederilor Legii contenciosului 
administrativ nr. 554/2004, cu modificările ulterioare”, fără a face 
vreo derogare, nici măcar indirectă, de la dispoziţiile acestei legi. 

În concluzie, în noul context legislativ, în care art. 7 alin. (6) din 
Legea nr. 554/2004 privind procedura prealabilă în cazul litigiilor 
privind contractele administrative a căzut în desuetudine, procedura 
prealabilă nu mai este obligatorie decât dacă este prevăzută expres 
de lege, aşa cum dispune, cu titlu de principiu, art. 193 alin. (1) 
C.proc.civ. "em | 

Procedura prealabilă în litigiile privind contractele administrative 
depinde şi de obiectul acestor litigii care este divers, aşa cum prevede 
chiar art. 7 alin. (6) din Legea nr. 554/2004, dar şi celelalte dispoziţii 
legale speciale sau de drept comun. 

Astfel, de exemplu, prin art. art. 1014 alin. (1) C.proc.civ. a fost 
instituită, o procedură specială denumită procedura ordonanţei 
de plată pentru recuperarea rapidă a creanţelor certe, lichide şi 
exigibile constând în obligaţii de plată a unor sume de bani care 
rezultă dintr-un contract civil, inclusiv din cele încheiate între un 
profesionist şi o autoritate contractantă, constatat printr-un înscris 
ori determinate potrivit unui statut, regulament sau altui înscris, 
însuşit de părţi prin semnătură ori în alt mod admis de lege. 

În legătură cu această procedură prealabilă, art. 1015 alin. (1) 
C.proc.civ. (Comunicarea somaţiei) prevede că „creditorul îi va 
comunica debitorului, prin intermediul executorului judecătoresc 
Sau ptin scrisoare recomandată, cu conţinut declarat şi confirmare de 


Primire, o somaţie, prin care îi va pune în vedere să plătească suma 
AaS an ii ii 
» O.U.G. nr. 54/2006 privind regimul socrii de concesiune de 


bunuri proprietate publică (M.Of. nr. 569 din 30 iunie 2006). 

datorată în termen de 15 zile de la primirea acesteia”. În continuare, 
art. 1017 alin. (2) C.proc.civ., prevede că reclamantul trebuie să 
anexeze la cererea privind ordonanța de plată, adresate instanței 
competente, dovada comunicării către pârât a unei somaţii de plată, 
sub sancţiunea respingerii cererii sale ca inadmisibilă. 

Această procedură prezintă avantajul că asigură soluţionarea cu 
celeritate a litigiilor privind executarea contractelor administrative, 
denumite şi contracte încheiate între profesionişti şi autorităţile 
contractante, întrucât termenul pentru îndeplinirea procedurii 
prealabile este mai scurt (de 15 zile), după care partea lezată în 
drepturile sale se va putea adresa instanţei de judecată competente 
(art. 1016 C.proc.civ.). Aplicarea procedurii ordonanţei de plată şi în 
cazul litigiilor izvorâte din aceste contracte a devenit şi mai evidentă 
o dată cu adoptarea Legii nr. 72/2013” privind măsurile pentru 
combaterea întârzierii în executarea. obligațiilor de plată a unor 
sume de bani rezultând din contracte încheiate între profesionişti şi 
între aceştia şi autorităţile contractante. Astfel, pe de o parte, această 
lege face trimitere? la procedura ordonanţei de plată reglementată 
de art. 1013-1024 C.proc.civ, iar, pe de altă parte, precizează” 
obiectul contractelor dintre profesionişti şi autorităţile contractante 
care pot genera aceste litigii, şi anume: furnizarea de bunuri sau 
prestarea de servicii, inclusiv proiectarea şi execuţia lucrărilor 
publice, a clădirilor şi a lucrărilor de construcţii civile. Or, potrivit 
art. 3 alin. (1) lit. b) din Legea nr. 98/2016”, aceste contracte sunt 
contracte administrative de achiziţii publice. Az 

Coroborând prevederile art. 7 alin. (6) din Legea nr. 554/2004 
cu cele ale art. 1014-1017 C.proc.civ. deducem că, fără notificarea 


m aa Ory =- die. 

” Legea nr. 72/2013 (M.Of. nr. 182 din 2 aprilie 2013) a transpus în 
dreptul intern Directiva201 1/7/UE a Parlamentului European şi a Consiliului 
din 16 februarie 201 1 privind combaterea întârzierii în efectuarea plăţilor în 
tranzacţiile comerciale (JO L 48 din 23 februarie 201 1). 

2 A se vedea art. 16 din Legea nr. 72/2013. 

A se vedea art. 1 alin. (1) teza finală din Legea nr. 72/2013. 


” Legea nr. 98/2016 privind achiziţiile publice (M.Of. nr. 390 din 23 
mai 2016). 

debitorului, acţiunea creditorului va fi inadmisibilă, iar în cazul în 
care acesta din urmă va sesiza instanţa de judecată mai înainte de 
expirarea termenului de 15 zile în care debitorul are posibilitatea să 
achite suma datorată, acţiunea sa va fi respinsă ca prematură. 

Dacă nu sunt îndeplinite condiţiile procedurii simplificate a 
ordonanţei de plată (reglementată de art. 1014-1017 C.proc.civ. 
şi Legea nr. 72/2013) sau reclamantul nu optează pentru această 
procedură, litigiul poate fi soluţionat în procedura prevăzută de legea 
specială care se completează cu dispoziţiile Legii contenciosului 
administrativ nr. 554/2004 şi dispoziţiile procedurale de drept 
comun, dacă nu sunt contrare legii speciale. Astfel, de exemplu, 
art. 53 alin. (1) din Legea nr. 101/2016 prevede că „procesele şi 
cererile privind acordarea despăgubirilor pentru repararea prejudi- 
ciilor cauzate în cadrul procedurii de atribuire, precum şi cele privind 
executarea, anularea, nulitatea, rezoluţiunea, rezilierea sau denunţarea 
unilaterală a contractelor se soluţionează în primă instanţă, de urgenţă 
şi cu precădere, de către Secţia de contencios administrativ şi fiscal 
a tribunalului în circumscripţia căruia se află sediul autorităţii 
contractante, prin complete specializate în achiziţii publice”. 

"Or, după cum se poate observa, aceste dispoziţii legale speciale 
nu condiţionează promovarea aci de îndeplinirea procedurii 
prealabile. 

În cazul acţiunii privind: încetarea contractelor administrative, 
prevederile Legii nr. 554/2004 trebuie coroborate şi cu cele ale 
art. 1552 C.civ. care reglementează rezoluţiunea sau, după caz, 
aoee, aee Ma 

D Acest text de lege intitulat „Rezoluțiunea unilaterală” are următorul 
conținut: 

(1) Rezoluţiunea sau rezilierea contractului poate avea loc prin notifi- 
Carea scrisă a debitorului atunci când părţile au convenit astfel, când 
debitorul se află de drept în întârziere ori când acesta nu a executat obligaţia 
în termenul fixat prin punerea în întârziere. 

(2) Declaraţia de rezoluţiune sau de reziliere trebuie făcută în termenul 
de prescripţie prevăzut de lege pentru acţiunea corespunzătoare acestora. 

(3) În toate cazurile, declaraţia de rezoluţiune sau de reziliere se înscrie 


în cartea funciară ori, după caz, în alte registre publice, pentru a fi opozabilă 
terţilor, 

rezilierea unilaterală a contractului de către creditor. Aceste prevederi 
legale de drept comun sunt compatibile şi cu specificul contractelor 
administrative a căror încetare poate avea loc, potrivit legii speciale, 
prin rezilierea sau denunţarea unilaterală de către autoritatea publică, 
în calitatea sa de autoritate contractantă, iar, în anumite cazuri 
prevăzute de lege, chiar de către particularu! cocontractant”. 

În acest caz, autoritatea contractântă îi va comunica particularului 
cocontractant, decizia sa de rezoluţiune (reziliere) unilaterală a 
contractului, iar acesta, dacă o va considera decizia nelegală, o va 
putea ataca la instanţa de contencios administrativ competentă. În 
cazul în care particularul contractant notifică autorităţii contractante 
rezoluţiunea (rezilierea) unilaterală a contractului, această autoritate 
va. putea şi ea să ceară instanţei de contencios administrativ 


- competente verificarea îndeplinirii condiţiilor încetării în acest mod 


a contractului”. În aceste cazuri, dacă legea specială care guvernează 
contractul litigios nu prevede, în sens contrar, reclamantul nu 
trebuie să îndeplinească procedura prealabilă sesizării instanţei de 
contencios administrativ. | 
De asemenea, în faza prealabilă acţiunii privind încetarea 
contractelor administrative trebuie avute în vedere şi dispoziţiile 
legale speciale în materia insolvenţei în cazul în care particularul 
contractant intră în procedura de insolvenţă. Astfel, art. 123 alin. (1) 
din Legea nr. 85/2014% prevede că „în vederea creşterii la maximum 
a valorii averii debitorului, într-un termen de prescripţie de 3 luni de 


„a 

(4) Declaraţia de rezoluţiune este irevocabilă de la data comunicării 
ei către debitor sau, după caz, de la data expirării termenului prevăzut la 
alin. (1). M 

» A-se vedea, de exemplu, art. 57 din O.U.G. nr. 54/2006 privind 
regimul contractelor de concesiune de bunuri proprietate publică, publicată 
în M. Of. nr. 569 din 30 iunie 2006. iiia 

2 A se vedea, în acest sens, C. Zamşa, în FIA. Baias, E. Chelaru, 
R. Constantinovici, I. Macovei (coord.), Noul Cod civil. Comentariu pe 
articole. Art. 1 2664, Ed. C.H. Beck, Bucureşti, 2012, p. 1646. 


» Legea nr. 85/2014 privind procedura insolvenţei (M.Of. nr. 466 din 
25 iunie 2014). | 

la data deschiderii procedurii, administratorul judiciar/lichidatorul 
judiciar poate să denunțe orice contract, închirierile neexpirate, alte 
contracte pe termen lung, atât timp cât aceste contracte nu au fost 
executate în totalitate ori substanţial de către toate părţile implicate”. 
În continuare, acelaşi text de lege prevede că „administratorul 
judiciar/Lichidatorul judiciar trebuie să răspundă, în termen de 30 
de zile de la primire, notificării contractantului, formulată în primele 
3 luni de la deschiderea procedurii, prin care-i se cere să denunțe 
contractul; în lipsa unui astfel de răspuns, administratorul judiciar/ 
lichidatorul judiciar nu va mai putea cere executarea contractului, 
acesta fiind socotit denunţat”. 

Deci, în acest caz, autoritatea contractantă îi va putea notifica 
administratorului (lichidatorului) judiciar denunţarea unilaterală a 
contractului, întrucât interesul public impune ca executarea contrac- 
tului să se desfăşoare în mod corespunzător, ceea ce este puţin 
probabil în cazul în care debitorul se află în insolvenţă. Desigur, 
debitorul, prin administratorul (lichidatorul) judiciar, va putea ataca 
decizia autorităţii contractante la instanţa de contencios administrativ, 
dacă o va considera nelegală. 

În mod simetric, contractul administrativ va putea fi denunţat 
şi de către administratorul (lichidatorul) particularului contractant 
al autorităţii publice dacă va considera că derularea în continuare a 
acestui contract va fi păgubitoare pentru debitor, însă această autori- 
tate publică va putea cere instanţei de contencios administrativ conti- 
nuarea executării contractului de către debitor, dacă apreciază că 
aceasta corespunde cerinţelor interesului public. Şi în aceste cazuri, 
dacă legea specială a contractului nu conţine prevederi contrare, 
acțiunea în contencios administrativ va putea fi promovată fără 
îndeplinirea procedurii administrative prealabile. 

În concluzie, în actualul cadru legislativ, intenţia legiuitorului 
este aceea de a apropia procedura de soluţionare a litigiilor privind 
contractele administrative de procedura civilă, un argument, în acest 
sens, constituindu-l şi art. 57 din Legea nr. 101/2016 care prevede 
că „părţile pot conveni ca litigiile în legătură cu interpretarea, 
încheierea, executarea, modificarea şi încetarea contractelor să fie 

soluționate prin arbitraj”. Or, în acest caz, procedura prealabilă nu 
mai este obligatorie”. 


3. Cazurile în care procedura prealabilă nu este necesară 


Aceste cazuri sunt următoarele: 

- în cazul unor acţiuni în contencios obiectiv; 

Astfel, potrivit art. 7 alin. (5) prima parte din Legea nr. 554/2004, 
în cazul acţiunilor introduse de prefect, Avocatul Poporului, 
Ministerul Public şi Agenţia Naţională a Funcţionarilor Publici nu 
este obligatorie plângerea prealabilă. 

În cazul acţiunii în anularea actelor administrative promovate 
de alte autorităţi publice, procedura prealabilă este obligatorie, 
întrucât, pe de o parte, excepţiile sunt de strictă interpretare (exceptio 
est strictissimae interpretationis), iar pe de altă parte, acţiunea în 
contencios subiectiv trebuie precedată de procedura administrativă. 
Or, cu excepţia acelor situaţii prevăzute de lege în care autorităţile 
publice apără un interes public sau starea de legalitate obiectivă, 
acţiunea în contencios administrativ promovată de autorităţile 


„publice are caracter subiectiv. 


- în cazul cererilor persoanelor vătămate prin ordonanţe sau 
dispoziţii din ordonanţe având ca obiect acordarea de despăgubiri 
[art. 7 alin. (5) teza a I-a din Legea nr. 554/2004]; 

In acest caz, procedura prealabilă nici nu este de conceput 
întrucât obiectul acţiunii în contencios administrativ nu îl constituie 
E aie a ei 

D Astfel, art. 544 C.proc.civ. prevede că: „Sub rezerva respectării 
ordinii publice şi a bunelor moravuri, precum şi a dispoziţiilor imperative 
ale legii, părţile pot stabili prin convenţia arbitrală sau prin act scris încheiat 
ulterior, cel mai târziu odată cu constituirea tribunalului arbitral, fie direct, 
fie prin referire la o anumită reglementare având ca obiect arbitrajul, 
normele privind constituirea tribunalului arbitral, numirea, revocarea $! 
înlocuirea arbitrilor, termenul şi locul arbitrajului, normele de procedură p? 
care tribunalul arbitral trebuie să le urmeze în judecarea litigiului, inclusiv 
eventuale proceduri prealabile de soluționare a litigiului, repartizarea între 


părți a cheltuielilor arbitrale şi, în general, orice alte norme privind bună 
desfăşurare a arbitrajului”, l 

anularea ordonanţei, ci acordarea de despăgubiri pentru prejudiciul 
cauzat reclamantului prin acte administrative cu putere de lege 
(ordonanţe) ale Guvernului. Or, ordonanţele Guvernului sunt supuse 
numai controlului de constituţionalitate exercitat de către Curtea 
Constituţională în temeiul art. 146 lit. d) din Constituţie şi art. 129 
din Legea nr. 47/1992 privind organizarea şi funcţionarea Curţii 
Constituţionale, republicată”. 

- în cazul acţiunilor împotriva refuzului nejustificat al autorită- 
ţilor publice de a rezolva cererile particularilor privind recunoaşterea 
unor drepturi sau interese legitime ale acestora [art. 7 alin. (5) teza 
a [l-a ipoteza I din Legea nr. 554/2004]; 

În acest caz, raţiunea pentru care procedura prealabilă nu mai este 
necesară constă în faptul că, odată ce autoritatea publică a respins 
cererea reclamantului, este evident că reiterarea aceleiaşi cereri ar fi 
complet inutilă şi nu ar conduce decât la tergiversarea demersului 
judiciar pentru soluţionarea cererii persoanei în cauză. 

- în cazul invocării excepţiei de nelegalitate a actelor adminise 
trative unilaterale individuale [art. 7 alin. (5) teza a II-a ipoteza a II-a 
din Legea nr. 554/2004]; 

In acest caz, procedura prealabilă nu se mai justifică, întrucât 
excepţia de nelegalitate este un incident procedural în cadrul căruia 
O parte din proces ia cunoştinţă în timpul procesului de existenţa 
actului administrativ care îi lezează dreptul sau interesul său legitim, 
Surprinzând-o, astfel încât aceasta nu a avut posibilitatea de a-l ataca, 
mai înainte, pe cale directă, cu îndeplinirea procedurii prealabile. 
Dacă s-ar cere procedura prealabilă ar însemna ca partea lezată prin 
acel act să nu se poată apăra (în cadrul procesului) împotriva actului 
administrativ nelegal, ceea ce ar echivala cu încălcarea dreptului de 
acces la justiţie reglementat de art. 21 alin. (1)-(3) din Constituţie”. 

„= în cazul acţiunii în anularea unui act administrativ care a fost 
atacat în faţa unei jurisdicții speciale administrative, dar persoana 
e m i a 


» M.Of. nr. 807 din 3 decembrie 2010. 

2 Acest text constituţional trebuie coroborat cu art. 6 parag. 1 privind 
dreptul la un proces echitabil şi cu art. 13 privind dreptul la un recurs efectiv 
din Convenţia europeană a drepturilor omului. 

vătămată a renunţat la această jurisdicție înainte de finalizarea 
judecății [art. 6 alin. (4)]; | 

În acest caz procedura administrativ-jurisdicţională, fiind o 
procedură specială, exclude procedura administrativă prealabilă 
generală la organul emitent al actului sau la organul ierarhic superior 
acestuia. 

- în cazul acţiunii în anulare a actelor administrativ-jurisdicţio- 
nale [art. 6 alin. (3)]; i 

Actele 'administrativ-jurisdicţionale sunt acte administrative 
similare hotărârilor judecătorești care ies din sfera controlului admi- - 
nistrativ, singura cale de atac împotriva lor fiind cea jurisdicţională. 

- în cazul acţiunii în anularea actelor administrative irevocabile 
promovate de emitentul actului; 

În acest sens, art. ] alin. (6) teza I din Legea nr. 554/2004 prevede 
că „autoritatea publică emitentă a unui act administrativ unilateral 
nelegal poate să solicite instanţei anularea acestuia, în situaţia în 
care actul nu mai poate fi revocat întrucât a intrat în circuitul civil ŞI 
a produs efecte juridice”. În acest caz, „acţiunea poate fi introdusă 
în termen de un an de la data emiterii actului” [art. 1 alin. (6) teza 
finală], procedura prealabilă nefiind de conceput, întrucât titularul 
acţiunii este chiar emitentul actului. | 

În schimb, în cazul acţiunii în anulare promovată de o persoană 
vătămată într-un drept sau interes legitim al său printr-un act 
administrativ. irevocabil, jurisprudenţa” a statuat că se impune 
îndeplinirea procedurii prealabile şi în cazul acestor acte, chiar dacă 
este ineficace, urmând ca instanţa de judecată să aprecieze asupra 
caracterului revocabil sau irevocabil al actului atacat. 

- în alte cazuri care beneficiază de reglementări speciale. 

Unele derogări de la procedura prealabilă sesizării instanţei de 
contencios administrativ sunt prevăzute în mod direct de lege, iar 
altele, în mod indirect. | 

Astfel, de exemplu, art. 14 alin. (5) din Legea nr. 554/2004 prevede 
expres că procedura prealabilă nu este obligatorie în cazul cererii de 


JI tu 1! 
D A se vedea, I.C.C.J., Secţia de contencios administrativ şi fiscal, 
decizia nr. 1626/2015 (www. legalis.ro). 

constatare a suspendării de drept a unui act administrativ cu acelaşi 
conţinut cu cel al actului a cărui executare a fost suspendată prin 
hotărârea instanţei de contencios administrativ. În schimb, art. 31! 
alin. (1) din Legea nr. 215/2001, republicată, prevede că hotărârea 
de validare sau invalidare a mandatelor consilierilor locali poate 
fi atacată de cei interesaţi la instanţa de contencios administrativ 
în termen de 5 zile de la adoptare sau, în cazul celor absenţi de la 
şedinţă, de la comunicare. | 

Procedura administrativă prealabilă nu e necesară, în opinia 
„ noastră, nici pentru. admisibilitatea cererii de intervenţie în acţiunea 
de contencios administrativ, atunci când intervenientul se prevalează 
de aceleaşi motive de nelegalitate pe care le invocă şi reclamantul”). 

De asemenea, procedura prealabilă nu e necesară nici pentru pro- 


movarea acţiunii în despăgubiri pe cale separată de către particularul 


lezat în dreptul sau interesul său legitim printr-un act administrativ 
nelegal sau refuz nejustificat al unei autorităţi publice”. 


4. Termenele în care poate fi îndeplinită procedura prealabilă 
ȘI natura acestor termene 


Pentru a fi valabilă, procedura prealabilă trebuie îndeplinită în 
cadrul unor termene prevăzute de art. 7 din Legea nr. 554/2004. 
Nerespectarea acestor termene echivalează cu neîndeplinirea proce- 
durii prealabile. 

Termenul general pentru îndeplinirea acestei proceduri în cazul 
actelor administrative unilaterale cu caracter individual este de 30 
de zile şi se socoteşte de la data comunicării actelor respective. 

În cazul contractelor administrative, termenul pentru îndeplinirea 
acestei proceduri, dacă este prevăzută de lege, curge de la momente 
diferite în funcţie de obiectul plângerii prealabile, astfel: 

- de la data încheierii contractului, în cazul litigiilor legate de 
încheierea lui; . 
să | 

D Pentru detalii în acest sens, a se vedea 4.4. 7răilescu, Răspunderea 
patrimonială, op. cit., p. 223. 

» Idem, p. 229-241. 

- de la data modificării contractului sau, după caz, de la data refu- 
zului cererii de modificare făcute de către una dintre părţi, în cazul 
litigiilor legate de modificarea contractului; 

- de la data încălcării obligaţiilor contractuale, în cazul litigiilor 
legate de executarea contractului; 

- de la data expirării duratei contractului sau, după caz, „de la data 
apariţiei oricărei alte cauze care atrage stingerea obligaţiilor con- 
tractuale, în cazul litigiilor legate de încetarea contractului; 

- de la data constatării caracterului interpretabil al unei clauze 
contractuale, în cazul litigiilor legate de interpretarea contractului. 

În cazul actelor administrative normative, dreptul de a formula 
plângerea prealabilă este imprescriptibil, sau, cu alte cuvinte, aceasta 
poate fi formulată oricând. 

În cazul actelor administrative unilaterale cu caracter individual, 
legea prevede şi un termen special de 6 luni în care poate fi înde- 
plinită procedura prealabilă, dar numai dacă există motive temeinice. 
Aprecierea asupra temeiniciei acestor motive este, în prima fază, 
de competenţa autorităţii publice competente să rezolve plângerea 
persoanei vătămate, care va putea considera plângerea în termen sau 
o va respinge ca fiind tardivă. În faza judecății; instanţa competentă 
va putea considera valabilă procedura prealabilă îndeplinită în 
termenul de 6 luni, dacă va constata că au existat motive temeinice 
care îl îndreptăţesc pe reclamant să uzeze de beneficiul acestui 
termen special. 

Acelaşi termen de 6 luni trebuie respectat şi în cazul îndeplinirii 
procedurii prealabile împotriva unui act administrativ unilateral 
cu caracter individual adresat altui subiect de drept, faţă de care 
persoana vătămată (prin acel act) în dreptul sau interesul său legitim 
este terţ. 

In ce priveşte momentul curgerii acestui termen de 6 luni în cele 
două cazuri, art. 7 alin. (3) din Legea nr. 554/2004 face trimitere la 
alin. (7) al aceluiaşi articol de lege care indică acest moment ca fiind 
data emiterii actului. 

Acest din urmă text legal [alin. (7)] a fost declarat neconstituţional 
de către Curtea Constituţională care a constatat că textul de lege 

este neconstituţional în măsura în care termenul de 6 luni de la data 
emiterii actului se aplică plângerii prealabile formulate de persoana 
vătămată într-un drept al său sau într-un interes legitim, printr-un act 
administrativ cu caracter individual, adresat altui subiect de drept 
decât destinatarul actului”. 

În motivarea deciziei sale, Curtea Constituţională a arătat că sin- 


tagma „6 luni de la data emiterii actului” din textul art. 7 alin. (7) din 


Legea nr. 554/2004 încalcă art. 21 din Constituţie privind dreptul de 
acces liber la justiţie. 

Prin urmare, termenul de 6 luni în care terţii pot ataca actele 
administrative unilaterale individuale curge, aşa cum prevede 
alin. (3) al art. 7 din această lege, din momentul în care aceştia iau 
cunoştinţă, pe orice cale, de existenţa acestor acte. 

Pentru identitate de rațiune, şi termenul de 6 luni care se aplică în 
„Cazul existenţei unor motive temeinice, care au împiedicat persoana 
vătămată să exercite procedura prealabilă în termen de 30 de zile, 
curge tot de la data la care aceasta a cunoscut despre existenţa actului 
vătămător. 

In ce priveşte natura juridică a termenului special de 6 luni 
aplicabil procedurii prealabile în cazul actelor administrative 
unilaterale cu caracter individual, art. 7 alin. (7) teza finală din 
această lege prevede, în mod expres, că acesta este un termen de 
prescripţie, ceea ce înseamnă că el este susceptibil de întrerupere? 
ŞI Suspendare?. 

Referitor la natura juridică a termenului general de 30 de zile, 
Chiar dacă legea nu face nicio precizare, considerăm că a fortiori 
acest termen trebuie considerat termen de prescripţie. Cu alte 
cuvinte, dacă termenul special, cu durată mai mare (de 6 luni), este 
susceptibil de întrerupere şi suspendare, cu atât mai mult termenul 
seneral, dar mai scurt (de 30 de zile) nu poate fi considerat termen 


= N RIC Pe 
»DCC nr. 797/2007 (M.Of. nr. 707 din 19 octombrie 2007). 
” Cazurile de întrerupere a prescripţiei sunt prevăzute în art. 2537 C.civ. 


3 . . ie e 
i Cazurile generale de suspendare a cursului prescripţiei sunt prevăzute 
in art. 2532 C.civ. 


177 


62 


63 


64 


65 


66 


67 


68 


69 


70 


71 


Art.7 - Legea contenciosului administrativ 


de decădere, care nu este susceptibil de suspendare şi întrerupere”, 
pentru că altfel s-ar crea, în acest din urmă caz, o situaţie mai puţin 
favorabilă particularilor lezaţi în drepturile sau interesele lor legitime 
prin actele administrative nelegale. Ultima ratio, în sprijinul opiniei 
noastre privind natura juridică a termenului de 30 de zile pentru 
exercitarea dreptului subiectiv la acţiune, poate fi invocat şi art. 2547 
C.civ. care prevede că „dacă din lege sau din convenţia părţilor nu 
rezultă în mod neîndoielnic că un anumit termen este de decădere, 
sunt aplicabile regulile de la prescripţie”. 

Pentru identitate de rațiune, aceeaşi natură iasa (de termen 


„de prescripţie) trebuie recunoscută şi termenului de 6 luni pentru. 


promovarea acţiunii în anulare de către terţii lezaţi în drepturile sau 
interesele lor legitime prin actele administrative. 

Deşi în doctrină s-a exprimat şi opinia că termenul de 30 de zile 
este un termen de recomandare?, în ce ne priveşte nu împărtăşim 
această opinie pentru următoarele motive legale şi logice. 

În primul rând, nu ar mai avea nicio rațiune instituirea termenului 
de 6 luni ca termen de prescripţie, dacă procedura prealabilă ar 
putea fi îndeplinită oricând, fără a interveni sancţiunea tardivităţii 
plângerii şi, respectiv, a inadmisibilităţii acţiunii în contenciosul 
administrativ. 

În al doilea rând, atunci când legiuitorul a intenţionat să nu 1 insti- 
tuie un termen obligatoriu pentru îndeplinirea procedurii prealabile a 
prevăzut aceasta în mod expres (avem în vedere procedura prealabilă 
în cazul actelor administrative normative care, potrivit art. 7 alin. (1) 
din Legea nr. 554/2004, poate fi îndeplinită oricând). | 

Legea nu prevede nici natura juridică a termenului pentru 
îndeplinirea procedurii prealabile în cazul contracteloradministrative, 
însă şi în acest caz termenul trebuie apreciat ca fiind tot de prescripţie 
pentru a nu se crea o inegalitate de tratament juridic între persoanele 
vătămate prin actele administrative, fiind fără relevanţă, sub acest : 
aspect, caracterul lor unilateral sau bilateral. 


D A se vedea, în acest sens, art. 2548 alin. (1) C.civ. 
» În sensul că termenul de 30 de zile este de recomandare, a se vedea 
A. Iorgovan, op. cit., vol. II, ed. 4, p. 589. 

Termenul în care autoritatea publică trebuie să soluţioneze 
plângerea prealabilă este de 30 de zile de la data înregistrării 
plângerii la autoritatea sau instituţia publică [art. 7 alin. (4) şi art. 2 
alin. (1) lit. h) din Legea nr. 554/2004 coroborate cu art. 8 alin. (1) 
din O.G. nr. 27/2002 privind reglementarea activităţii de soluţionare 
a petiţiilor!]. Acest termen este de recomandare, nefiind prevăzută de 
lege vreo sancţiune” împotriva autorităţii publice, pentru depăşirea 
acestui termen. Dimpotrivă, art. 9 din O.G. nr. 27/2002 prevede că 
în situaţia în care aspectele sesizate prin petiție? necesită o cercetare 


mai amănunţită, conducătorul autorităţii sau instituţiei S poate. 


prelungi acest termen cu cel mult 15 zile. 


1 Deze RRID 


1. Caracterul obligatoriu al plângerii prealabile 


Potrivit art. 7 din Legea nr. 554/2004, înainte de a se adresa 


instanţei de contencios administrativ competente, persoana care se 
consideră vătămată într-un drept al său sau într-un interes legitim, 
printr-un act administrativ unilateral, trebuie să solicite autorităţii 
publice emitente în termen de 30 de zile de la data comunicării 
actului, revocarea în tot sau în parte a acestuia. 

Astfel, a fost instituită procedura prealabilă obligatorie în lipsa 
căreia, instanţa nu poate fi sesizată cu anularea unui act administrativ, 
fiind astfel irelevant dacă, în mod concret, autoritatea publică 
emitentă a actului administrativ mai putea sau nu să-şi revoce 
Propriul act. 

Prin reglementările legale menţionate mai sus, EAEN nu 
a lăsat la latitudinea părților să stabilească dacă efectuează șau 


Ð M.Of. nr. 84 din 1 februarie 2002. 

P Nerespectarea acestui termen constituie doar abatere disciplinară a 
funcționarilor publici care au în competență rezolvarea petițiilor cetățenilor 
lart: 15 lit. a) din O.G. nr. 27/2002]. 

3 Însăşi plângerea reprezintă o formă a petiției. Pentru detalii, a se vedea, 
în acest sens, 4. Trăilescu, A.A. Trăilescu, Unele reflecţii asupra refuzului 
autorităţilor publice de a rezolva cererile particularilor, loc. cit., p. 154. 

nu procedura prealabilă şi au condiţionat sesizarea instanţei. de 
îndeplinirea ei, aceasta fiind o condiţie pentru declanşarea procedurii 
judiciare, adăugându-se celorlalte condiţii de exercitare a acţiunii 


„ca o condiţie specială suplimentară (.C.C.J., Secţia de contencios 


administrativ şi fiscal, decizia nr. 1626/2015, www.scj.ro). 


2. Anulare act administrativ. Obligativitatea procedurii 
prealabile | 


Prin cererea înregistrată pe rolul Curţii de Apel Bucureşti, 
reclamanta SC P. LPG SA a solicitat, în contradictoriu cu pârâtul 
Consiliul Concurenţei, anularea Deciziei nr. 62 din 30 octombrie 
2012 privind investigaţiile declanşate prin Ordinele Preşedintelui 
Consiliului Concurenţei nr. 541 din 23 mai 2011 şi nr. 580 din 
17 iunie 2011, conexate prin Ordinul nr. 581 din 20 iunie 2011 al 
Preşedintelui Consiliului Concurenţei, având ca obiect posibila 
încălcare a prevederilor art. 9 alin. (1) din Legea concurenţei 
ar. 21/1996 de către Ministerul Economiei, Comerţului şi Mediului 
de Afaceri („MECMA”) şi Inspecţia de Stat pentru Controlul 
Cazanelor, .Recipientelor sub Presiune și Instalaţiilor de Ridicat 
(„ISCIR”), decizie emisă de Consiliul Concurenţei şi publicată pe 
pagina sa de internet la data de 19 noiembrie 2012, cu consecința 
înlăturării obligaţiilor stabilite în sarcina MECMA şi ISCIR cu 
privire la modificarea Prescripţiei Tehnice PT C3-2003 în sensul 
indicat prin art. 2 din Decizia Consiliului Concurenţei. 

Pentru opozabilitate, reclamanta a solicitat introducerea în 
cauză, în calitate de intervenienţi forţaţi a Ministerului Economiei şi 
Mediului de Afaceri (MECMA), respectiv a Inspecţiei de Stat pentru 
Controlul Cazanelor, Recipientelor sub Presiune şi Instalaţiilor d 
Ridicat. 

Pârâtul MECMA a formulat întâmpinare, prin care a invocat 
excepţiile lipsei calităţii procesuale pasive şi lipsei procedurii preala- 
bile, pe fondul cauzei solicitând respingerea cererii ca neîntemeiată. 

La aceeaşi dată a depus întâmpinare şi pârâtul Consiliul Concu- 
renţei, solicitând respingerea acţiunii ca neîntemeiată. 

Prin încheierea de şedinţă din data de 17 aprilie 2013 a fost 
introdusă în cauză succesoarea reclamantei, SC G. L&D SA. 

Prin sentinţa civilă nr. 1854 din 5 iunie 2013 a Curţii de Apel 
Bucureşti, Secţia a VIII-a de contencios administrativ şi fiscal, a fost 
admisă excepţia lipsei procedurii prealabile, fiind respinsă acţiunea 
formulată ca inadmisibilă. 

Pentru a pronunţa această hotărâre, prima instanță a reţinut 
că potrivit art. 7 alin. (1) din Legea nr. 554/2004, înainte de a se 


adresa instanţei de contencios administrativ competente, persoana- 


care se consideră vătămată într-un drept al său ori într-un interes 
legitim printr-un act administrativ individual trebuie să solicite 
autorităţii publice emitente sau autorităţii, ierarhic superioare, dacă 
aceasta există, în termen de 30 de zile de la data comunicării actului, 
revocarea, în tot sau în parte, a acestuia. 

A constatat judecătorul fondului că din probatoriul administrat 
în cauză rezultă că reclamanta nu a îndeplinit procedura prealabilă 
prevăzută de art. 7 alin. (1) din Legea nr. 554/2004, în condiţiile în 
care aceasta nu s-a adresat Consiliului Concurenţei pentru revocarea 
deciziei menţionate. 

A apreciat instanţa fondului că reclamanta avea obligaţia îndepli- 
nirii procedurii prealabile, dat fiind faptul că avea calitatea de terţ 
faţă de decizia atacată, iar din interpretarea logică a dispoziţiilor 
art. 47! alin. (1) din Legea nr. 21/1996 rezultă că decizia ce face 
obiectul litigiului poate fi atacată în condiţiile acestui text legal (fără 
exercitarea procedurii prealabile) numai de către părți. 

Ca urmare, s-a concluzionat, persoanelor care nu au avut calitatea 
de parte în procedura desfăşurată în faţa Consiliului Concurenţei nu 
le este aplicabil acest text legal, ceea ce înseamnă că terţii pot ataca 
deciziile prevăzute de art. 47! alin. (1) din Legea nr. 21/1996 numai 
în condiţiile legii contenciosului administrativ. - 

Împotriva acestei hotărâri a declarat recurs reclamanta SC G. 
L&D SA solicitând admiterea acestuia, casarea hotărârii recurate şi 
trimiterea cauzei spre rej judecare instanței competente. 

Examinând cauza prin prisma criticilor recurentei, din perspectiva 
obiectului acțiunii şi normelor legale incidente, Înalta Curte constată 
că recursul este nefondat pentru următoarele considerentele: 

© Potrivit art. 7 din Legea nr. 554/2004, înainte de a se adresa 
instanţei de contencios administrativ competente, persoana care se 


- consideră vătămată într-un drept al său sau într-un interes legitim, - 


printr-un act administrativ unilateral, trebuie să solicite autorităţii 


„publice emitente în termen de 30 de zile de la data comunicării 


actului, revocarea în tot sau în parte a acestuia. 

Plângerea se poate adresa în egală măsură organului ierarhic 
Superior dacă acesta există, iar potrivit art. 3 al aceluiaşi articol „este | 
îndreptăţită să introducă plângere prealabilă şi persoana vătămată 
într-un interes legitim, printr-un act administrativ cu caracter 
individual adresat altui subiect de drept, din momentul în care a luat 
cunoştinţă pe orice cale de existenţa acestuia, în limitele termenului 
de 6 luni prevăzut de alin. (7)”. 

Astfel, a fost instituită procedura prealabilă obligatorie în lipsa 
căreia, instanţa nu poate fi sesizată cu anularea unui act admi- 
nistrativ. A 

Sub acest aspect, sunt şi dispoziţiile art. 109 alin. (2) C.proc.civ. 
conform cărora „în cazurile anume prevăzute de lege, sesizarea 


` instanţei competente se poate face numai după îndeplinirea unei 


proceduri prealabile în condiţiile stabilite de acea lege”. 
Cele două texte de lege nu diferenţiază între multitudinea de 


situaţii ce se pot ivi în practică, fiind astfel irelevant dacă, în mod 


concret, autoritatea publică emitentă a actului administrativ mai 
poate sau nu să-şi revoce propriul act. 

Prin reglementările legale menţionate mai sus, legiuitorul nu 
a lăsat la latitudinea părţilor să stabilească dacă efectuează sau 
nu procedura prealabilă şi au condiţionat sesizarea instanţei de 
îndeplinirea ei, aceasta fiind o condiţie pentru declanşarea procedurii 
judiciare, adăugându-se celorlalte condiţii de exercitare a acţiunii ca - 
o condiţie specială suplimentară. | Ai 

Nici legea specială, Legea concurenţei nr. 21/1996, nu prevede 
exceptarea de la regula prevăzută de norma de drept : comun, 
dimpotrivă prin dispoziţiile cuprinse în art. 47! stabileşte că decizia 
poate fi atacată în contencios administrativ în termen de 30 de zile 
de la comunicare la Curtea de Apel Bucureşti. l 

Ceea ce poate justifica o excepţie de la regula procedurii plângerii 
prealabile este termenul de învestire al instanţei de 30 de zile şi care 
curge de la comunicarea actului administrativ, ceea ce face practic 
imposibilă parcurgerea etapei procedurii prealabile, dar acest termen 
este prevăzut numai pentru părţile din decizie nu şi pentru terţii care 
pot ataca actul în condiţiile Legii contenciosului administrativ, de 
data luării la cunoştinţă despre existenţa acesteia. 

Prin prisma acestor considerente, prima instanţă, a pronunţat 
o soluţie legală care a fost menţinută prin respingerea recursului 
reclamantei (.C.C.J., Secţia de contencios administrativ şi fiscal, 
decizia nr. 100/2014, www.legalis.ro). 


3. Contestaţie împotriva măsurii prin care a s-a constatat 
neeligibilitatea înscrierii în cadrul Programului de Stimulare 
a înnoirii Parcului auto naţional. Respinge acţiunea pentru 
lipsa plângerii prealabile. Admite recursul. Casează sentința 
atacată și trimite cauza spre rejudecare 


Prin acţiunea înregistrată pe rolul Curţii de Apel Bucureşti, 
Secţia a VIII-a contencios administrativ şi fiscal, reclamanta SC 
R.M. SRL, în contradictoriu cu pârâta A.F.M., a solicitat ca prin 
hotărârea ce se va pronunţa să se constate faptul că în mod nelegal 
pârâta a respins cererea reclamantei înregistrată sub nr. 85349 din 
l1 iulie 2012 prin care a solicitat înscrierea SC R.M. SRL ca şi 
colector în cadrul Programului de Stimulare a înnoirii Parcului auto 
naţional pe anul 2012 (sesiune de înscriere 10-18 iulie 2012) şi, pe 
cale de consecinţă, să se constate faptul că reclamanta îndeplinea 
toate condiţiile de eligibilitate prevăzute de Ghidul de finanţare 
aprobat prin Ordinul ministrului mediului şi pădurilor nr. 981/2012; 
obligarea- pârâtei- la repararea prejudiciului material suferit de 
reclamantă evaluat provizoriu la suma de 103.990 RON, constând 
în profitul nerealizat; obligarea pârâtei la repararea prejudiciului 
moral suferit de către reclamantă în cuantum de 100.000 RON; obli- 
garea pârâtei la plata tutor cheltuielilor de judecată ocazionate de 
soluţionarea prezentului litigiu. 

Prin sentinţa nr. 805 din 22 februarie 2013 a Curţii de Apel 
Bucureşti, Secţia a VIII-a contencios administrativ şi fiscal, s-a 
respins cererea formulată de reclamanta SC R.M. SRL în contra- 
dictoriu cu pârâta A.F.M., ca inadmisibilă. Pentru a pronunţa această 
soluţie, Curtea de Apel a constatat că în cauză nu s-a făcut dovada . 
îndeplinirii procedurii prealabile. i 

Împotriva acestei sentințe a formulat recurs recurenta-reclamantă | 
SC R.M. SRL, criticând-o pentru nelegalitate şi netemeinicie. 

Înalta Curte, examinând sentința atacată, admite recursul, casează 
sentința instanței de fond Şi trimite cauza spre io cate apelem 
instanțe. 

Astfel, Înalta Curte reține că procedura prealabilă Dia meptal 
în cuprinsul art. 7 din Legea nr. 554/2004, republicată, a fost conce- 
pută în dreptul administrativ ca fiind o cale ce poate oferi persoanei 
vătămate posibilitatea de a obţine rezolvarea diferendului său 
printr-o recunoaştere mult mai rapidă şi fără mijlocirea instanţei, a 
dreptului sau a interesului legitim vătămat. 

Văzând şi prevederile art. 2 alin. (1) lit. j) din Legea nr. 554/2004 
în conformitate cu care plângerea prealabilă reprezintă cererea 
prin care se solicită autorităţii publice emitente sau celei ierarhic 
superioare, după caz, reexaminarea unui act administrativ cu caracter 
individual sau normativ, în sensul revocării sau modificării acestuia, 
Inalta Curte constată că în mod nejustificat instanţa fondului a omis 
a analiza actul intitula „„Contestaţie” aflat la dosar, datat 10 august 
2012 şi purtând viza înregistrării la Comisia de Contestaţii cu data 
de 16 august 2012 prin care împuternicitul reclamantei a contestat 
respingerea dosarului de participare la sesiunea de înscriere a 
colectorilor organizată în perioada 10-18 iulie 2012. 

Având în vedere faptul că în cauza dedusă judecății reclamanta a 
formulat plângere prealabilă, Înalta Curte reţine că hotărârea instanţei 
de fond de respingere a acţiunii pentru lipsa plângerii prealabile este 
nelegală, situaţie în care sentința atacată va fi casată şi cauza vā 
fi trimisă spre continuarea judecății la instanţa de fond (Z.C.C.J. 


Secţia de contencios administrativ şi fiscal, decizia nr. 904/2014, 
www.legalis.ro). 

4. Acţiune în anularea unei hotărâri a guvernului. Neîndepli- 
nirea procedurii prealabile. Inadmisibilitatea acțiunii. 


În cauză, reclamanta a solicitat anularea H.G. nr. 930/2002 


privind atestarea domeniului public al judeţului Ilfov, precum şi al 
oraşelor şi comunelor din judeţul Ilfov, respectiv Anexa 5, poziţia 71 
din această hotărâre. 

Instanţa de fond a admis cererea de chemare în judecată în contra- 
dictoriu cu Guvernul României, A.N.PA. şi com. Baloteşti, prin 
primar şi a anulat H.G. nr. 930/2002 în ceea ce priveşte poziţia 71 
din Anexa nr. 5, respingând acţiunea împotriva M.D.R.A.P,, ca fiind 
formulată împotriva unei persoane fără calitate procesuală pasivă. 

Instanța de fond a respins excepţia neîndeplinirii procedurii 
prealabile, a tardivităţii formulării acţiunii şi excepţia lipsei calităţii 
procesuale active a reclamantei, invocate de pârâtul Guvernul 
României, ca neîntemeiate. 


Recurentul-pârât Guvernul României în motivarea căii de atac 


a susţinut greşita soluţionare a excepţiei neîndeplinirii procedurii 
prealabile. ahai i 

Inalta Curte, analizând recursul în raport de criticile formulate, 
apreciază că acesta este fondat pentru considerentele ce urmează a 
fi expuse în continuare. 

Conform art. 2 alin. (1) lit. j) din Legea nr. 554/2004, „plângerea 
prealabilă este cererea prin care se solicită autorităţii publice 
emitente sau celei ierarhic superioare, după caz, reexaminarea unui 
act administrativ cu caracter individual sau normativ, în sensul revo- 
Cării sau modificării acestuia”. . 

Potrivit art. 7 alin. (1) din Legea nr. 554/2004, modificată şi 
completată, „înainte de a se adresa instanței de contencios adminis- 
trativ competente persoana care se consideră vătămată într-un drept 
al său ori într-un interes legitim, printr-un act administrativ individual 
trebuie să solicite autorității publice emitente sau autorității ierarhic 
Superioare, dacă aceasta există, în termen de 30 de zile de la data 
comunicării actului, revocarea în tot sau în parte a acestuia”. 

De asemenea, potrivit art. 60 alin. (2) din H.G. nr. 561/2009 
~ Regulamentul privind procedurile, la nivelul Guvernului pentru 

elaborarea, avizarea şi prezentarea proiectelor de documente de 
politici publice, a proiectelor de acte normative, precum şi a altor 
documente: „plângerea prealabilă se adresează Guvernului, se 
înregistrează la Secretariatul General al Guvernului şi se comunică 
de îndată iniţiatorului actului atacat”. 

Rezultă din aceste dispoziţii legale că reclamanta avea obligaţia 
de a se adresa cu plângere prealabilă Guvernului, care este emitentul 
actului atacat, înregistrată la Secretariatul general, înainte de a formula 
acţiune la instanţa de contencios administrativ, această condiţie fiind 
una de admisibilitate a acţiunii privind anularea H.G. nr. 930/2002. 

Excepţia lipsei procedurii prealabile este o excepţie de fond care 
se adaugă celorlalte condiţii de exerciţiu a acţiunii, iar din punct de 
vedere al efectelor pe care le produce, aceasta este o excepție peremp- 
torie, dirimantă, pentru că tinde la respingerea acţiunii, astfel că se. 
impune analiza cu prioritate a soluţiei care vizează această excepție. 

Necontestat de intimata-reclamantă este faptul că înscrisul din | 
15 octombrie 2010 este singurul înscris în raport de care aceasta a 
susţinut că a făcut dovada îndeplinirii procedurii prealabile. 

Analizând înscrisul menţionat se reţine că reclamanta s-a adresat 
ministrului administraţiei publice — M.A.P. cu o cerere prin care a 


solicitat modificarea în parte a H.G. nr. 930/2002, respectiv Anexa 


5, poziţia 71, care a răspuns reclamantei, dovadă în acest sens fiind 
adresa D.G.J. din 12 noiembrie 2010. 

Nu s-a făcut dovada în cauză că intimata-reclamantă a adresat 
o plângere prealabilă emitentului actului administrativ contestat, 
respectiv Guvernului României, înainte de a promova acţiunea în 
contencios administrativ. 

Nu poate fi reţinută susţinerea reclamantei în sensul că prin cererea 
înregistrată din 15 octombrie 2010 s-a adresat atât Guvernului 
României cât şi M.A.P., întrucât din cuprinsul cererii rezultă fără 
putinţă de tăgadă că aceasta a fost adresată doar ministrului admi- 
nistraţiei publice — M.A.P., nu şi Guvernului României, ca emitent 
al H.G. nr. 930/2002. 

Prin urmare, în acest context, se reţine că este întemeiată excepția 
neîndeplinirii procedurii prealabile în termenele şi condiţiile 


186 


Procedura de soluţionare a cererilor în contenciosul administrativ Art. 7 


prevăzute de art. 7 din Legea nr. 554/2004, cu modificările şi 
completările ulterioare. În consecinţă, va fi admisă această excepţie 
şi va fi respinsă acţiunea ca inadmisibilă. 


Având în vedere această soluţie, nu se mai impune analiza 


celorlalte critici formulate de recurent. 

Având în vedere considerentele expuse, Înalta Curte admite 
recursul, modifică sentinţa recurată, admite excepţia lipsei procedurii 
prealabile şi respinge acţiunea reclamantei ca inadmisibilă, menţinând 
dispoziţia privind lipsa calităţii procesuale pasive referitoare la 
M.D.R.A.P., nefiind aduse critici sentinţei recurate cu privire la 
această distorte (I.C.C.J., Secția de contencios administrativ şi 
fiscal, decizia nr. 565/2015, www.legalis.ro). 


5. Acțiune în anularea ordinului de Whore în rezervă care a 
intrat în circuitul civil prin emiterea deciziei de pensionare. 
Neîndeplinirea procedurii prealabile. Inadmisibilitate 


În cauză, reclamantul a solicitat constatarea nulității parțiale 
a Ordinului M.A.N. nr. MP — 660 din 30 iunie 2001, a deciziei 
nr. 093045 din 21 ianuarie 2008 şi a actelor care au stat la baza 
emiterii deciziei. 

În motivarea acţiunii, reclamantul a arătat că prin Ordinul M.A.N. 
nr. MP — 660 din 30 iunie 2001 s-a dispus trecerea sa în rezervă, iar 
prin decizia nr. 093045 din 9 iulie 2001 i s-au stabilit drepturile de 
pensie după 9 zile de la aplicarea ordinului. 

Ulterior, reclamantul Şi-a precizat acţiunea în sensul că a solicitat 
obligarea pârâţilor la plata tuturor drepturilor salariale la nivelul 
salariilor aflate în plată lunară pentru gradul, funcţia, vechimea şi 
sporurile avute la data trecerii în rezervă şi recunoaşterea integrală a 
vechimii şi drepturilor militare în continuitatea lor. 

„ Asolicitat anularea în parte a Ordinului M.A.N. nr. MP— 660/2001, 
care constituie baza emiterii deciziei de pensie, întrucât prin acest act i 
s-a încheiat prematur cariera militară, după 20 de ani de activitate. 

“Prin sentinţa nr. 831 din 12 martie 2014, Curtea de Apel Bucureşti, 
Secţia a VIII-a contencios administrativ şi fiscal, a admis excepţia 

inadmisibilităţii şi a respins cererea formulată de reclamantul PI. 
în contradictoriu cu pârâţii S.M., Ministerul Apărării Naţionale şi 
Guvernul României, ca inadmisibilă. 

Pentru a pronunţa această soluţie, instanţa de fond a reţinut că 
obiectul acţiunii de faţă îl constituie nulitatea parțială a Ordinului 
nr. MP — 660 din 30 iunie 2001, iar acest ordin este un act admi- 
nistrativ cu caracter individual, deoarece se adresează unor subiecte 
de drept determinate, individuale, în cuprinsul său, printre care şi 
reclamantul. l 

Ca atare, a constatat că, în cauză, sunt aplicabile dispozițiile art. 7 
alin. (1) din Legea contenciosului administrativ nr. 554/2004, potrivit 
cărora „Înainte de a se adresa instanţei de contencios administrativ, 
competente, persoana care se consideră vătămată într-un drept al 
său ori într-un interes legitim printr-un act administrativ individual 
trebuie să solicite autorităţii publice emitente sau autorităţii ierarhic 
superioare, dacă aceasta există, în termen de 30 de zile de la data 
comunicării actului, revocarea, în tot sau în parte, a acestuia”. 

Potrivit art. 12 din legea precitată, reclamantul avea obligaţia 
legală să depună dovada formulării plângerii prealabile, pe care nu 
a efectuat-o. 

Împotriva sentinţei pronunţate de Curtea de Apel Bucureşti 
a declarat recurs reclamantul, susţinând, în esență, că Ordinul 
nr. 660/2001 nu i-a fost comunicat de către ministerul-pârât, precum 
şi faptul că acesta a intrat în circuitul civil prin emiterea deciziei 
de pensionare la 6 iulie 2001, astfel încât o cerere de revocare a 
acestuia ar fi fost lipsită de eficienţă juridică. 

Înalta Curte a respins recursul ca nefondat, reținând că: 

Prin ordinul contestat emis de ministrul Apărării Naţionale, 
recurentul-reclamant a fost trecut în rezervă şi, în consecinţă, a fost 
emisă decizia nr. 093045 din 9 iulie 2001 privind pensia de serviciu 
stabilită în favoarea sa, fiindu-i achitate şi drepturile salariale 
cuvenite în temeiul prevederilor O.G. nr. 7/1998. 

Este adevărat că la data emiterii sale, Ordinul nr. MP660/2001 nu 
i-a fost comunicat/înmânat recurentului-reclamant, reglementările 
militare R.G. nr. 1/1989 prevăzând doar modalitatea aducerii 

la cunoştinţă prin ordin de zi pe unitate, ceea ce în plan juridic 
echivalează cu notificarea acelui act administrativ. 

Ceea ce susţine, de fapt, recurentul este faptul că nu se află în 
posesia actului în sine, nu şi faptul că nu ar fi cunoscut conţinutul 
Ordinului nr. MP660/2001. | 

Drept urmare, recurentul a luat cunoştinţă de trecerea sa în 
rezervă, începând cu data de 2 iulie 2001, semnând pe statele de 
plată pentru sumele cuvenite în temeiul O.G. nr. 7/1998. 

„Potrivit art. 7 din Legea nr. 554/2004, înainte de a se adresa 
instanţei de contencios administrativ competente, persoana care se 
consideră vătămată într-un drept al său sau într-un interes legitim, 
printr-un act administrativ unilateral, trebuie să solicite autorităţii 
publice emitente în termen de 30 de zile de la data comunicării 
actului, revocarea în tot sau în parte a acestuia. 

Astfel, a fost instituită procedura prealabilă obligatorie în lipsa 
căreia, instanţa nu poate fi sesizată cu anularea unui act admi- 
nistrativ, fiind astfel irelevant dacă, în mod concret, autoritatea 
publică emitentă a actului administrativ mai putea sau nu să-şi 
tevoce propriul act. 

Prin reglementările legale menţionate mai sus, legiuitorul nu 

nu procedura prealabilă şi au condiţionat sesizarea instanţei de 
îndeplinirea ei, aceasta fiind o condiţie pentru declanşarea procedurii 
judiciare, adăugându-se celorlalte condiţii de exercitare a acţiunii ca 
o condiţie specială suplimentară. 

„ Astfel fiind, Înalta Curte constată că susţinerile şi criticile recu- 
rentului sunt neîntemeiate şi nu pot fi primite, iar hotărârea instanţei 
de fond este temeinică şi legală. 

În consecinţă, pentru considerentele arătate, Înalta Curte a respins 
ca nefondat, menţinând sentinţa atacată (I.C.C.J, Secţia de contencios 
administrativ şi fiscal, decizia nr. 1626/2015, www.legalis.ro). 

6. Funcţionar public. Atacarea în instanță a actului de 
eliberare din funcţia publică. Condiţia îndeplinirii procedurii 
prealabile 


Potrivit dispoziţiilor art. 89 alin. (1) [actualmente art. 106 alin. ( 1) 
—n.n.] din Legea nr. 188/1999 privind Statutul funcţionarilor publici, 
astfel cum a fost modificată prin Legea nr. 251/2006, în cazul în care 


„ raportul de serviciu a încetat din motive pe care funcţionarul public 


le consideră netemeinice sau nelegale, acesta poate cere instanţei de 
contencios administrativ anularea actului administrativ prin care s-a 
constatat sau s-a dispus încetarea raportului de serviciu, în condiţiile 
şi termenele prevăzute de Legea contenciosului administrativ 
nr. 554/2004, cu modificările ulterioare. 

Este inadmisibilă astfel, acţiunea în anulare a actului de elibe- 
rare din funcţia publică, promovată fără exercitarea în prealabil 
a recursului administrativ prevăzut de art. 7 alin. (1) din Legea 
nr. 554/2004 (.C.C.J,, Secţia de contencios administrativ şi fiscal, 
decizia nr. 51 9/2008, www.legalis.ro; B.C. nr 2/2008). 


7. Persoana vătămată printr-un act administrativ adresat 


altui subiect de drept. Plângere prealabilă. Momentul de la 
care curge termenul în care poate fi introdusă 


Procedura prealabilăadministrativăestereglementatăcao condiţie 
de exercitare a dreptului la acţiune în contenciosul administrativ, a 
cărei neîndeplinire în termenele şi condiţiile prevăzute de lege atrage 
inadmisibilitatea acţiunii. i 

Din dispoziţiile art. 7 alin. (3) al Legii nr. 554/2004 rezultă 
că este îndreptăţită să introducă plângere prealabilă şi persoana 
vătămată într-un drept al său sau într-un interes legitim, printr-un act 
administrativ cu caracter individual adresat altui subiect de drept. 
Termenul de efectuare a plângerii prealabile este în limita celui 
prevăzut de art. 7 alin. (7) din aceeaşi lege şi începe să curgă din 
momentul în care partea a luat cunoştinţă pe orice cale de existenţa 
acestuia (IC.CJ, Secţia de contencios administrativ şi fiscal, 
decizia nr. 146/2007, www.legalis.ro). 

8. Domeniul public al unităţilor administrativ-teritoriale. 
Hotărâre a Guvernului de atestare. Aducerea la cunoştinţă 
publică. Momentul de la care curge termenul înăuntrul 
căruia poate fi formulată plângerea prealabilă 


În cazul hotărârii Guvernului de atestare a domeniului public 
al unei unităţi administrativ-teritoriale, îndeplinirea condiţiei de 
aducere la cunoştinţă publică se realizează, în privinţa anexelor care 
cuprind bunurile a căror apartenenţă se atestă, la data comunicării, 
iar nu la data pe care o poartă numărul bis al Monitorului Oficial al 
României în care aceste anexe sunt publicate. 

Astfel, termenul în care poate fi formulată plângerea prealabilă 
curge de la data comunicării faptului că bunul a fost atestat ca 
aparţinând domeniului public de interes local sau judeţean, iar nu 
de la data publicării în Monitorul Oficial al României a hotărârii 
Guvernului (.C.C.J., Secţia de contencios administrativ şi fiscal, 
decizia nr. 226/2005, www.scj.ro). 


9. Acţiune în anularea unui act administrativ introdusă 
ulterior pronunțării de către Curtea Constituţională a 
deciziei de declarare ca neconstituțională a unei ordonanţe 
de urgenţă ca urmare a unei excepții ridicate în altă cauză. 
Exceptare de la cerința îndeplinirii procedurii prealabile 


În considerarea art. 7 alin. (5) din Legea nr. 554/2004 coroborate 
cu cele ale art. 9 alin. (4) şi (5) din aceeaşi lege, acţiunea având 
ca obiect anularea unui act administrativ emis în temeiul O.U.G. 
nr. 37/2009 (în prezent, respinsă — n.n.) şi O.U.G. nr. 105/2009 — 
declarate neconstituţionale prin Deciziile nr. 1257 din 7 octombrie 
2009 şi nr. 1629 din 3 decembrie 2009 ale Curţii Constituţionale 
— nu este supusă condiţiei îndeplinirii procedurii administrative 
prealabile (.C.C.J., Secţia de contencios administrativ şi fiscal, 
decizia nr. 2279/2011, www.legalis.ro; B.C. nr. 8-9/2011). 

Art. 8. Obiectul acţiunii judiciare 


(1) Persoana vătămată într-un drept recunoscut de lege sau într-un 
interes legitim printr-un act administrativ unilateral, nemulțumită de 
răspunsul primit la plângerea prealabilă sau care nu a primit niciun 
răspuns în termenul prevăzut la art. 2 alin. (1) lit. h), poate sesiza 
instanţa de contencios administrativ competentă, pentru a solicita 
anularea în tot sau în parte a actului, repararea pagubei cauzate și, 
eventual, reparaţii pentru daune morale. De asemenea, se poate adresa 
instanţei de contencios administrativ şi cel care se consideră vătămat 
într-un drept sau interes legitim al său prin nesoluționarea în termen 
sau prin refuzul nejustificat de soluţionare a unei cereri, precum şi prin 
refuzul de efectuare a unei anumite operațiuni administrative necesare 
pentru exercitarea sau protejarea dreptului sau interesului legitim. 

(11) Persoanele fizice şi persoanele juridice de drept privat pot 
formula capete de cerere prin care invocă apărarea unui interes legitim 
public numai în subsidiar, în măsura în care vătămarea interesului 
legitim public decurge logic din încălcarea dreptului subiectiv sau a 
interesului legitim privat. 

(12) Prin derogare de la dispoziţiile alin. (1), acţiunile întemeiate pe 
încălcarea unui interes legitim public pot avea ca obiect numai anu- 
larea actului sau obligarea autorităţii pârâte să emită un act sau un alt 
înscris, respectiv să efectueze o anumită operațiune administrativă, 
sub sancţiunea penalităţilor de întârziere sau a amenzii, prevăzute la 
art. 24 alin. (2). 

(2) Instanţa de contencios administrativ este competentă să soluțio- 
neze litigiile care apar în fazele premergătoare încheierii unui contract 
administrativ, precum și orice litigii legate de încheierea, modificarea, 
interpretarea, executarea şi încetarea contractului administrativ. 

(3) La soluţionarea litigiilor prevăzute la alin. (2) se are în vedere 


regula după care principiul libertăţii contractuale este subordonat 
principiului priorităţii interesului public. | 

1. Specificul obiectului acţiunii în contenciosul administrativ 


Prin obiectul unei acţiuni civile, în general, înţelegem pretenţia. 1 
reclamantului înfăţişată instanţei de judecată. 

În cazul concretal acţiunii în contenciosul administrativ subiectiv, 2 
obiectul principal al acesteia îl poate constitui: 

- anularea unui act administrativ în sensul larg al acestei noţiuni 
(act unilateral sau contract administrativ); 


193 


Art. 8 | Legea contenciosului administrativ 


- obligarea autorităţii publice pârâte la emiterea unui asemenea 
act ori a altui înscris în vederea recunoaşterii unui drept sau interes 
legitim al reclamantului; | 

- obligarea autorităţii publice pârâte la efectuarea unei anumite 
operaţiuni administrative necesare pentru exercitarea sau protejarea 
dreptului sau interesului legitim al reclamantului;. 

- obligarea unei autorităţi publice la punerea în executare a unui 
act administrativ de autoritate emis la cererea reclamantului sau ca 
urmare a plângerii prealabile a acestuia; 

- obligarea unei autorităţi publice la încheierea, modificarea, 
interpretarea, executarea şi încetarea unui contract administrativ. 

Deci, sintetizând, obiectul principal al acţiunii în anulare îl pot 
constitui atât actele administrative unilaterale (de autoritate), cât 
şi actele administrative asimilate (refuzul nejustificat şi contrac- 
tele administrative), cu precizarea că în cazul contractelor adminis- 
trative trebuie avută în vedere legea specială care reglementează 
aceste contracte. y 

În ce priveşte contractele administrative, pot forma obiectul 
acțiunii în contencios subiectiv atât contractele propriu-zise, cât 
şi actele administrative unilaterale emise în fazele premergătoare 
încheierii acestor contracte. Astfel, de exemplu, participanții la 
procedura de atribuire a contractelor de achiziţii publice pot ataca 
actele unilaterale ale autorităţii contractante, care preced încheierii 
contractelor, dacă le consideră nelegale, în condiţiile Legii 
nr. 101/2016” şi ale Legii nr. 554/2004. 
| In acest context se impune precizarea că, în anumite situaţii 

de excepţie (expres prevăzute de lege), pot face obiectul acţiunii 
în anulare pe calea contenciosului administrativ şi operaţiunile 
administrative care premerg încheierii unor contracte administrative. 
Astfel, potrivit art. 3 alin. (1) lit. a) din Legea nr. 101/2016, prin 

» Legea nr. 101/2016 privind remediile şi căile de atac în materie de 
atribuire a contractelor de achiziție publică, a contractelor sectoriale şi a 
contractelor de concesiune de lucrări şi concesiune de servicii, precum şi 


pentru organizarea şi funcţionarea Consiliului Naţional de Soluţionare a 
Contestaţiilor ( M.Of. nr. nr. 393 din 23 mai 2016). 

act al autorităţii contractante, care poate fi atacat la instanţa de 
contencios administrativ, se înţelege „orice act administrativ emis 
în legătură cu o procedură privind atribuirea unui contract, orice 
operaţiune administrativă care produce sau poate produce efecte 
juridice, neîndeplinirea în termenul legal a unei obligaţii prevăzute de 
legislaţia în materie, omisiunea ori refuzul de a emite un act sau de a 
efectua o anumită operaţiune, în legătură cu sau în cadrul procedurii 
de atribuire”. Rațiunea legii în aceste cazuri de excepţie este aceea 
de a preveni finalizarea procedurii de atribuire, cu încălcarea legii, a 
contractelor administrative. 

În ce priveşte acţiunile având ca obiect contractele administrative, 
dispoziţiile art. 8 alin. (3) din Legea nr. 554/2004 prevăd că la 
soluţionarea acestor litigii va prevala principiul priorităţii interesului 
public faţă de principiul libertăţii contractuale. În contextul acestor 
dispoziţii legale generale, art. 58 alin. (3)? din Legea nr. 101/2016 
prevede că instanţa de contencios administrativ, dacă va constata 
existenţa unor motive de interes general, va putea menţine efectele 
contractului, chiar dacă acesta este afectat de anumite. vicii de 
nelegalitate, şi va aplica alte sancţiuni autorităţii contractante. -. 

Obiectul secundar al acţiunii în contencios subiectiv îl consti- 
tuie obligarea autorităţii publice pârâte la plata de despăgubiri 
materiale sau morale reclamantului dacă prin actul administrativ 
nelegal sau prin refuzul nejustificat al autorităţii publice pârâte (de a-i 
recunoaşte un drept sau interes legitim) i s-a pricinuit reclamantului 
un prejudiciu material sau moral. 

CR 

» Art. 58 alin. (3) din Legea nr. 101/2016 are următorul conţinut: Prin 
excepție de la prevederile alin. (2), în cazul în care instanța consideră, 
după analizarea tuturor aspectelor relevante, că motive imperative de 
interes general impun menţinerea efectelor contractului, aceasta dispune, 
în schimb, sancţiuni alternative, după cum urmează: 

a) limitarea efectelor contractului, prin reducerea termenului de exe- 
Cuţie al acestuia; și/sau 

b) aplicarea unei amenzi autorităţii contractante, cuprinsă între 20% şi 
15% din valoarea obiectului contractului, cuantumul acesteia fiind invers 
proporțional cu posibilitatea de a limita efectele contractului, conform 
dispozițiilor lit. a). 

Întrucât pe calea contenciosului subiectiv se pot solicita atât 
anularea (sau obligarea la emiterea) unui act, cât şi acordarea de 
despăgubiri, dacă este cazul, acesta este un contencios de plină 
jurisdicție. 

În schimb, acţiunea în contenciosul obiectiv nu are un asemenea 
obiect secundar cu caracter patrimonial. În concret, această acţiune 
poate avea ca obiect anularea unui act administrativ sau obligarea la 
emiterea unui asemenea act ori a altui înscris, respectiv efectuarea 
unei operaţiuni administrative pentru satisfacerea unui interes public, 
sub sancţiunea penalităţilor de întârziere sau a amenzii prevăzute la 
art. 24 alin. (2) din Legea nr. 554/2004. 


2. Specificul cauzei acțiunii în contenciosul administrativ 


Cauza acţiunii în contenciosul subiectiv o reprezintă numai 
lezarea unui drept subiectiv sau a unui interes legitim privat, 
nu şi lezarea unui interes legitim public, pentru că legislaţia noastră 
nu recunoaşte dreptul la actio popularis. Astfel, alin. (1!) din acest 
articol de lege prevede că „persoanele fizice şi persoanele juridice 
de drept privat pot formula capete de cerere prin care invocă 
apărarea unui interes legitim public numai în subsidiar, în măsura 
în care vătămarea interesului legitim public decurge logic din 
încălcarea dreptului subiectiv sau a interesului legitim privat”. Deci, 
cu alte cuvinte, reclamantul va trebui să-şi motiveze acţiunea sa pe 
vătămarea unui drept sau interes legitim al său, arătând eventual că 
prin actul atacat este lezat şi un interes legitim public. 

De asemenea, la soluţionarea acţiunilor în contencios subiectiv 
având ca obiect contractele administrative trebuie să se ţină 
seama şi de principiile generale care guvernează materia contrac- 
telor, precum sunt, de exemplu: forța obligatorie a contractului”, 


» A se vedea, pentru detalii în acest sens, comentariul la art. 18 şi art. 24 
din Legea nr. 554/2004. 


2 A se vedea, în acest sens, art. 1270 alin. (1) C.civ. care are următorul 


conţinut: „Contractul valabil încheiat are putere de lege între părţile 
contractante”. 

buna-credință” a părţilor contractului ori menţinerea echilibrului 
contractual? care completează legislaţia specifică sau chiar se regă- 
sesc în această legislaţie”. 

În cazul contenciosului obiectiv, cauza acţiunii în anulare o 
reprezintă numai vătămarea unui interes legitim public. Prin 
urmare, în motivarea acţiunilor în contencios obiectiv, promovate de 
autorităţile publice abilitate de lege, nu poate fi invocată lezarea unui 
drept subiectiv sau a unui interes legitim privat. Cu toate acestea, 
acţiunile în contencios obiectiv pot fi întemeiate legal pe lezarea 
drepturilor, libertăţilor şi îndatoririlor fundamentale ale cetăţenilor, 
în sens generic, pentru că aceste drepturi şi îndatoriri se circumscriu 
sferei noțiunii de interes legitim public, potrivit art. 2 alin. (1) lit. r) 
din Legea nr. 554/2004. 


Jurisprudenţă 


1. Obiectul acţiunii în contencios administrativ. Executor 
testamentar universal a lui Constantin Brâncuși. Crearea 
unui Parteneriat între Guvernul României și reclamant. 
Inadmisibilitate 


În fapt, reclamantul a sesizat instanţa de contencios administrativ 
cu o cerere, precizată ulterior, prin care a solicitat obligarea pârâților 
M.E.P. prin reprezentant D.C. şi pe Prim-ministrul Guvernului 
României, V.P., şi instituţiile centrale pe care le conduc să analizeze 


D Astfel, art. 1170 C.civ. prevede că „Părţile trebuie să acţioneze cu 


bună-credinţă atât la negocierea şi: încheierea contractului, cât şi pe tot 
timpul executării sale. Ele nu pot înlătura sau limita această obligaţie”. 

d În acest sens, art. 1271 C.civ., prevede că în anumite situaţii de 
impreviziune se poate dispune de către instanţa de judecată „adaptarea 
contractului, pentru a distribui în mod echitabil între părți pierderile şi 
beneficiile ce rezultă din schimbarea împrejurărilor” 

5 Astfel, de exemplu, art. 54 alin. (1) din O.U.G. nr. 54/2006 prevede 
că „Raporturile contractuale dintre concedent şi concesionar se bazează pe 
principiul echilibrului financiar al concesiunii între drepturile care îi sunt 
acordate concesionarului şi obligaţiile care îi sunt impuse”. 

şi să decidă crearea unui Parteneriat între Guvernul României și 
acesta, în calitate de executor testamentar universal a lui Constantin 
Brâncuşi, respectiv, obligarea acestora să ia în considerare sesizarea 
sa în calitatea de executor testamentar universal a lui Constantin 
Brâncuşi, a existenţei a două Testamente olografe brâncuşiene, 
îndeosebi a „„Testamentului lui Constantin Brâncuşi în favoarea 
României şi a Poporului România” şi să instituie o formă de 
colaborare, indiferent sub ce denumire, între Guvernul României, 
mandatarul beneficiarului donaţiei şi reclamant în calitatea de 
executor testamentar universal a lui Constantin Brâncuşi, în principal 
să probeze prin procedurile indicate de doctrina judiciară veridi- 
citatea Testamentelor şi, în funcţie de aceasta, să valorifice donația 
în discuție, în baza dispozițiilor testamentare. 

Prin sentința nr. 3358 din data de 1 noiembrie 2013 pronunțată de 
Curtea de Apel Bucureşti, Secția a VIII-a contencios administrativ 
şi fiscal, a fost admisă excepţia inadmisibilităţii acţiunii şi a fost 
respinsă acţiunea formulată de reclamantul B.G.F. (F.A.), în contra- 
dictoriu cu pârâţii M.F.P. prin D.C. şi Primul Ministru al Guvernului 
României — V.P., ca inadmisibilă. 

Soluţionând recursul, Înalta Curte a constatat că sentința 
primei instanțe este legală, reținând că obiectul acţiunii judiciare 
în contencios administrativ este reglementat prin art. 8 din Legea 
nr. 554/2004. 

Potrivit acestui text de lege, persoana vătămată în vreun drept 
recunoscut de lege sau într-un interes legitim, printr-un act admi- 
nistrativ unilateral, nemulțumită de răspunsul primit la plângerea 
prealabilă sau dacă nu a primit niciun răspuns în termenul prevăzut 
la art. 7 alin. (4), poate sesiza instanţa de contencios adminis- 
trativ competentă, pentru a solicita anularea, în tot sau în parte, 
a actului, repararea pagubei cauzate şi, eventual reparaţii pentru 
daune morale. 

„Deasemenea, se poate adresa instanţei de contencios administrativ 
şi cel care se consideră vătămat într-un drept al său, recunoscut de 


lege, prin nesoluţionarea în termen sau prin refuzul nejustificat de 
soluţionare a cererii. 

Noţiunea de contencios administrativ este definită de Legea con- 18 
tenciosului administrativ în art. 2 alin. (1) lit. f) ca fiind activitatea de 
soluţionare de către instanţele de contenciosadministrativ competente 
a litigiilor în care cel puţin una dintre părţi este o autoritate publică, 
iar conflictul s-a născut fie din emiterea sau încheierea, după caz, a 
unui act administrativ, în sensul prezentei legi, fie din nesoluţionarea 
în termenul legal ori din refuzul nejustificat de a rezolva o cerere 
referitoare la un drept sau la un interes legitim. 

În aceste limite, în acord cu soluţia instanţei de fond, cererea 19 
reclamantului, astfel cum a fost ea formulată, prin care se solicită 
pârâţilor, în principal, crearea unui parteneriat prin care să valorifice 
două testamente ale sculptorului Constantin Brâncuşi, nu poate 
forma obiectul acţiunii în contencios administrativ, acţiunea fiind 
inadmisibilă. 

Pentru aceste motive, Înalta Curte a respins recursul declarat de 20 
A.F. împotriva sentinţei nr. 3358 din 1 noiembrie 2013 a Curţii dẹ œ% 
Apel Bucureşti, Secţia a VIII-a contencios administrativ şi fiscal) : 
ca nefondat (Z.C.C.J., Secţia de contencios administrativ şi fiscal) s 
decizia nr. 258/2015, www.scj.ro). 


2. Acţiune în anularea unui act administrativ modificator și 
completator. Admisibilitate 


În cauză, instanţa de fond a fost învestită cu acţiunea în anulare =? 
a Ordinului nr. 11/2011 pentru modificârea şi completarea Ordinul i 
nr. 102136/2006 privind valorificarea cantităților de gaze naturale pe 
piaţa internă şi măsuri pentru întărirea disciplinei în sectorul gazelor 
naturale, dar şi cu cererea de obligare a pârâţilor la plata sumei 
de 13.707.159,20 RON, prejudiciul cauzat ca urmare a aplicării 
prevederilor Ordinului nr. 11/2011. 

Ordinul iniţial având nr. 102136/2006 a fost contestat de către 22 
reclamantă, iar prin decizia nr. 2090 din 19 aprilie 2007 a Înaltei 
Curți de Casaţie şi Justiţie, Secţia contencios administrativ şi fiscal, 
fost respinsă acţiunea în anularea acestui ordin. 

Faţă de această împrejurare, instanţa de fond a respins acţiunea 23 
reclamantei ca fiind lipsită de obiect, reținând, pe de o parte, că s-a 

respins acțiunea reclamantei în anularea ordinului inițial şi, pe de 
altă parte, că art. 62 din Legea nr. 24/2000 prevede că „dispoziţiile 
de modificare şi de completare se încorporează de la data intrării 
lor în vigoare în actul de bază, identificându-se cu acesta” și că 
„intervenţiile ulterioare de modificare sau de completare a acestora 
trebuie raportate tot la actul de bază”. 

Examinând recursul declarat de reclamantă. Înalta Curte a decis 
că instanţa de fond a făcut o aplicare greşită a legii atunci când a 
apreciat că, în temeiul art. 62 din Legea nr. 24/2000 ar fi lipsită de 
obiect acţiunea în anulare a unui act administrativ ce modifică un alt 
act administrativ. 

Astfel, instanța supremă a reținut că art. 62 din Legea nr. 24/2000 
nu are aplicabilitate în cauză, în raport de obiectul acţiunii. iar pe 
de altă parte, nu poate fi lipsită de obiect o acţiune în contencios 
administrativ formulată de o persoană ce se consideră vătămată 
într-un drept sau interes legitim prin emiterea unui act administrativ, 
chiar dacă acel act este unul de modificare a altui act. fie el individual 
sau normativ. Din modul de redactare al Legii nr. 554/2004, respectiv 
art. 1, art. 8 şi art. 18, contenciosul administrativ este un contencios 
subiectiv de plină jurisdicție, în cadrul căruia se analizează nu 
numai conformitatea actului administrativ cu legea sau cu alte acte 
normative ce au stat la baza emiterii lui, ci şi existenţa unei vătămări 
produse reclamantului într-un drept sau interes legitim. 

Nu prezintă relevanţă, în cazul unui litigiu de contencios admi- 
nistrativ, dacă actul administrativ contestat este unul care modifică 
un alt act administrativ, pentru că ce se verifică de către instanță 
este dacă sunt îndeplinite condiţiile prevăzute de art. 1 din Legea 
nr. 554/2004, respectiv dacă actul contestat este un act administrativ 
în sensul art. 2 alin. (1) lit. c) din Legea nr. 554/2004 şi dacă s-a 
produs o vătămare a unui drept sau interes legitim. 

De altfel, este constantă practica instanţei supreme în sensul 
soluționării acţiunilor în anulare a actelor administrative individuale 
sau normative, prin care au fost modificate sau completate alte acte 
administrative. 

Prin soluţia pronunţată de instanţa de fond, de respingere 
a acţiunii ca lipsită de obiect, s-a încălcat art. 21 din Constituţie 

„ce consacră accesul liber la justiţie, dar şi art. 6 din Convenţia 
europeană ce prevede dreptul la un proces echitabil, în sensul că orice 
persoană are dreptul la judecarea, în mod echitabil, public şi într-un 
termen rezonabil a cauzei sale, de către o instanţă independentă şi 
imparţială. 

Pentru că instanţa de fond a soluţionat cauza fără a intra în 
cercetarea fondului, Înalta Curte a admis recursul, a casat sentinţa 
atacată şi a trimis cauza spre rejudecare primei instanţe (Z.C.C.J., 
Secția de contencios administrativ şi fiscal, decizia nr. 1926/2014, 
www.legalis.ro). 


3. Obiectul acţiunii în contencios administrativ. Acţiune în 
pretenţii formulată de o autoritate publică. Necompetenţa 
materială a instanţei de contencios administrativ 


În speţă, ca urmare a controlului exercitat de Camera de Conturi 
Constanţa, reclamanţii Judeţul Constanţa, Consiliul Judeţean 
Constanţa şi Preşedintele Consiliului Judeţean Constanţa au solicitat 
Tribunalului Constanţa, Secţia | civilă, obligarea pârâtului la 
restituirea sumei de 1.130.000 de lei reprezentând finanţare acţiuni 
sportive, acordată prin Hotărârile de Consiliu Judeţean nr. 24 din 6 
februarie 2012 şi nr. 40 din 27 ianuarie 2011. 

Secţia I civilă a Tribunalului Constanţa — prin sentinţa civilă 
nr. 2090 din 18 septembrie 2014 — a admis excepţia necompetenţei 
funcţionale a Secţiei I civile şi a dispus înaintarea cauzei la 
Tribunalul Constanţa, Secţia de contencios administrativ şi fiscal, 
spre competentă soluţionare, considerând că raportul juridic dedus 
judecății este unul de drept administrativ. 

Prin încheierea de şedinţă pronunţată în data de 20 noiembrie 2014, 
Tribunalul Constanţa, Secţia de contencios administrativ şi fiscal, 
constatând natura civilă a cauzei, a admis excepţia necompetenţei 
funcţionale a Secţiei contencios administrativ şi fiscal a Tribunalului 
Constanţa şi a trimis cauza spre competentă soluţionare Secţiei I 
civile a aceleiaşi instanţe. 

Constatând intervenit conflictul negativ de competenţă, a dispus 
înaintarea dosarului la Curtea de Apel Constanţa pentru pronunţarea 
regulatorului de competenţă. | 

În soluţionarea conflictului negativ de competență, Curtea reţine 
că obiectul acţiunii vizează recuperarea unor plăţi nelegale făcute din 
fondurile publice, stabilite ca atare prin acte ale Curţii de Conturi, 
plăţi efectuate către o persoană juridică de drept privat. 

Legea finanţelor publice nr. 500/2002 nu stabileşte o anumită 
modalitate de recuperare a acestor sume, prevăzând la art. 73! doar 
că „Recuperarea sumelor reprezentând prejudicii/plăţi nelegale din 
fonduri publice, stabilite de organele de control competente, se face 
cu perceperea de dobânzi şi penalităţi de întârziere sau majorări de 
întârziere, după caz, aplicabile pentru veniturile bugetare, calculate 
pentru perioada de când s-a produs prejudiciul/s-a efectuat plata şi 
până s-au recuperat sumele”. 

Prin urmare, legiuitorul a lăsat ca, în funcţie de specificul fiecărui 
prejudiciu/plată nelegală suportată de bugetul finanţelor publice, 
recuperarea acestora să se facă prin modalităţile corespunzătoare 
aflate la dispoziţia instituţiei publice prejudiciate, respectiv: decizii 
de recuperare emise de Agenţia Naţională pentru Plăţi şi Inspecţie 
Socială prin agenţiile teritoriale pentru prestațiile sociale, decizii de 
imputare sau angajamente de plată dacă prejudiciul/plata nelegală se 
recuperează de la funcţionarul public sau acţiune civilă pe temeiul 
dreptului muncii dacă este vorba de personalul contractual, acţiune 
întemeiată pe Legea nr. 554/2004 în situaţia în care recuperarea 
prejudiciului se face în cadrul răspunderii contractuale de drept 
administrativ etc. 

Curtea consideră că, atunci când acţiunea se întemeiază pe răspun- 
derea civilă delictuală ori pe principiul îmbogăţirii fără justă cauză, 
iar legea nu prevede în mod expres o anumită formă de recuperare a 
prejudiciului/plăţii nelegale din fondurile publice, cauza nu poate fi 
decât una civilă, de competenţa instanţei de drept comun. . 

O astfel de acţiune nu poate fi calificată ca fiind de contencios 
administrativ, întrucâtnuseîncadreazăînnormele speciale, derogatorii 
şi de strictă interpretare şi aplicare ale Legii nr. 554/2004. 

Astfel, potrivit art. 2 alin. (1) lit. f) din Legea nr. 554/2004, con- 
tenciosul administrativ este definit ca „activitatea de soluţionare 
de către instanţele de contencios administrativ competente potrivit 
legii organice a litigiilor în care cel puţin una dintre părţi este o 
autoritate publică, iar conflictul s-a născut fie din emiterea sau 
încheierea, după caz, a unui act administrativ, în sensul prezentei 
legi, fie din nesoluţionarea în termenul legal ori din refuzul nejus- 
tificat de a rezolva o cerere referitoare la un drept sau la un interes 
legitim;”. 

Prin urmare, esenţial pentru determinarea naturii de contencios 
administrativ a litigiului este ca acesta să fie născut din emiterea 
sau încheierea unui act administrativ, din tăcerea administrativă ori 
din refuzul nejustificat de rezolvare a unei cereri referitoare la un 
drept sau la un interes legitim, pârât fiind în majoritatea cazurilor o 
autoritate publică propriu-zisă sau asimilată, conform legii. Singu- 
rele situaţii în care pârât poate fi o altă persoană decât o autoritate 
publică sunt acelea în care fie litigiul este născut dintr-un contract 
administrativ, fie autoritatea publică emitentă solicită ea însăşi 
anularea actului nelegal. 

Se reţine astfel că cererile având ca obiect despăgubiri nu 
pot fi incluse în sfera contenciosului administrativ decât dacă se 
circumscriu art. 19, respectiv art. 8 alin. (2) din Legea nr. 554/2004 
sau dacă pretenţiile decurg din refuzul de punere în executare a unui 
act administrativ prin care se stabilesc anumite drepturi băneşti în 
favoarea părţii. 

Or, se constată că, în cauză, între părţi nu există un contract 
administrativ care să justifice acţionarea în judecată a pârâtului în 
faţa instanţei de contencios administrativ, nici nu se atacă un act 
administrativ de autoritate sau nesoluţionarea în termenul legal a 
unei cereri de către o autoritate publică, ori refuzul nejustificat de 
rezolvare a unei cereri sau de efectuare a unei operaţiuni adminis- 
trative necesare pentru executarea, respectiv protejarea dreptului 
Sau interesului legitim al reclamantului. De asemenea, acţiunea nu 
se întemeiază pe refuzul de executare a unui act administrativ ce are 
ca obiect acordarea unor sume de bani. 

În atare situaţie, acţiunea de faţă fiind o acţiune în pretenţii ce nu 
se încadrează în niciuna dintre dispoziţiile art. 1 alin. (1), ale art. 2 
alin. (1) lit. c), f), h) şi i), ale art. 2 alin. (2) şi ale art. 8 alin. (1) 
şi 2 din Legea nr. 554/2004, Curtea constată că raportul juridic 
dedus judecății are natură civilă, nefiind relevantă împrejurarea că 
reclamanţii constituie autorităţi publice. 

Pentru considerentele expuse, Curtea stabilește competenţa de 
soluţionare a cauzei în favoarea Secţiei civile a Tribunalului Constanţa 
(C.A. Constanţa, Secţia a Il-a civilă, de contencios administrativ şi 
fiscal, decizia nr. 3/2015 — jurispruden[ă Legis). 


4. Recurs în interesul legii. Stabilirea naturii și competenţei de 
soluţionare a cauzelor având ca obiect acțiuni în pretenții prin 
care se solicită de către o direcție generală de asistență socială 
și protecţia copilului obligarea unui consiliu județean sau local 
ori a unei alte direcţii generale de asistenţă socială și protecția 
copilului la suportarea cheltuielilor de întreţinere pentru 
persoane care beneficiază de măsuri de protecție prevăzute de 
Legea nr. 448/2006 privind protecţia şi promovarea drepturilor 
persoanelor cu handicap, și Legea nr. 272/2004 privind 
protecția și promovarea drepturilor copilului 


Înalta Curte, Completul competent să judece recursul în interesul 
legii, a decis că în interpretarea şi aplicarea dispoziţiilor art. 2 alin. (1) 
lit. f) şi art. 10 din Legea nr. 554/2004, respectiv art. 94 şi art. 95 
C.proc.civ,, litigiile avândcaobiect acţiuni prin care se solicită de către 
o direcţie generală de asistenţă socială şi protecţia copilului obligarea 
unui consiliu judeţean sau local ori a unei alte direcţii generale de 
asistenţă socială şi protecţia copilului la suportarea cheltuielilor de 
întreţinere pentru persoane care beneficiază de măsuri de protecţie 
prevăzute de Legea nr. 448/2006 privind protecţia şi promovarea 
drepturilor persoanelor cu handicap, şi Legea nr. 272/2004 privind 
protecţia şi promovarea drepturilor copilului, sunt de competenţa 
instanţelor de contencios administrativ. 

În esență, recursul în interesul legii s-a impus, întrucât, într-o 
primă orientare a jurisprudenţei, s-a considerat că aceste litigii au 
o natură civilă, iar competenţa de soluţionare aparţine, în funcţie 
de valoarea pretențiilor, judecătoriei sau tribunalului, ca instanţe 
de drept comun, pe considerentul că aceste cereri de chemare în 
judecată au un obiect patrimonial, nefiind precedate de acţiuni în 
contencios administrativ pentru anularea unui act administrativ 
sau pentru contestarea refuzului nejustificat al uneia dintre părţi, 
de soluţionare în termenul legal a unei cereri, pentru recunoaşterea 
dreptului pretins ori a interesului legitim. 

În sens contrar, în cea de a doua orientare a jurisprudenţei, s-a 
reținut că aceste litigii sunt de contencios administrativ, întrucât 
conflictul este născut din refuzul unei autorităţi a administraţiei 
publice locale de a soluţiona în termenul legal o cerere referitoare 
la un drept de care se prevalează reclamanta referitor la plata unor 
sume de bani în temeiul unor acte normative ce reglementează 
domeniul său de activitate Legea nr. 272/2004). În același timp, s-a 
reținut că litigiile deduse judecății în care sunt părţi două instituții 
aparţinând sferei autorităţilor publice nu îmbracă forma clasică 
a acţiunilor în pretenţii, întrucât izvorul obligaţional al creanţei 
pretinse nu reprezintă o convenţie sau un fapt juridic civil, ci însăşi 
legea, prin normele referitoare la finanţarea asistenţei sociale, norme 
care statuează asupra obligaţiilor financiare ale autorităţilor locale în 
acest domeniu. 

I.C.C.]., examinând sesizarea cu recurs în interesul legii, a decis 
că aceste litigii intră în sfera contenciosului administrativ, având în 
vedere calitatea părţilor, de autorităţi publice, iar obiectul acestora îl 
constituie refuzul de soluţionare a unor cereri referitoare la un drept 
prevăzut de lege. 

De asemenea, Înalta Curte a reținut, în esenţă, că în raport cu 
dispoziţiile Legii contenciosului administrativ nr. 554/2004, natura 
juridică a raportului dedus judecății este evident una de drept 
administrativ, deoarece aplicarea prevederilor legale invocate prin 
acţiune vizează organizarea şi îndeplinirea atribuţiilor organelor 
administraţiei publice locale şi raporturile dintre aceste organe, 

neputându-se reține argumentul potrivit căruia obiectul litigiilor 
îl constituie pretenţii de natură civilă cât timp aceste pretenţii nu 
îşi au izvorul în raporturi juridice civile, ci chiar în lege (/C.C.J, 
Completul competent să judece recursul în interesul legii, Decizia 
nr. 13/2015, M.Of. nr. 690 din 11 septembrie 201 5). 


5. Cerere de ordonanță președinţială. Necompetenţa instanţei 
de contencios administrativ 


Examinând conflictul negativ de competenţă, Înalta Curte 
constată că în speţă reclamantul A.A. s-a adresat instanţei de judecată 
cu o cerere de ordonanţă preşedinţială, solicitând obligarea pârâtei 
Casa Naţională de Asigurări de Sănătate la acordarea în mod gratuit 
a tratamentului cu medicamentul Z. 

Aşa cum a apreciat şi Curtea de Apel Bucureşti, cererea dedusă 
judecății în cauza de faţă nu se circumscrie dispoziţiilor Legii 
nr. 554/2004 care delimitează obiectul acţiunii în contencios 
administrativ, în condiţiile în care, aşa cum rezultă cu evidenţă din 
cuprinsul cererii de chemare în judecată, reclamantul nu contestă Şi 
nici nu face referire la un act administrativ, un contract administrativ, 
la refuzul nejustificat de a-i rezolva o cerere referitoare la un drept 
sau la un interes legitim sau la faptul că nu i s-ar fi răspuns în 
termenul legal la solicitarea adresată unei autorităţi publice. 

Simpla calitate a pârâtului de autoritate publică nu este de natură 
a atrage per se competenţa instanţei de contencios administrativ, 
câtă vreme nu este îndeplinită şi condiţia sus-menţionată. 

Pentru aceste considerente, apreciindu-se că soluţionarea cererii 
reclamantului este de competenţa instanţei de drept comun, Înalta 
Curte va stabili competenţa de soluţionare a cauzei, în primă 
instanță, în favoarea Judecătoriei Huşi, soluţionând conflictul 
negativ de competenţă în acest sens (/C.CJ, Secţia de contencios 
administrativ şi fiscal, Decizia nr. 404/201 5, www.legalis.ro). 

6. Contract de finanțare. Procedura de constatare a neregu- 
lilor apărute în obținerea și utilizarea fondurilor europene. 
Acţiune în anularea titlului de creanţă, reprezentat de Nota de 
constatare a neregulilor și de stabilire a corecţiilor financiare 


În speță, reclamanta U.A.T. — Judeţul Argeş a solicitat, în contra- 
dictoriu cu pârâtul M.D.R.A.P,, anularea Notei de constatare a nere- 
gulilor şi de stabilire a corecţiilor financiare din 22 februarie 2012, 
întocmită de pârât, privind contractul de finanţare din 21 mai 2009. 

Prin sentinţa civilă nr. 26/F/Cont din 6 februarie 2014, Curtea 
de Apel Piteşti, Secţia a I-a civilă, de contencios administrativ şi 
fiscal, a respins acţiunea ca inadmisibilă, 

Împotriva acestei sentinţe a formulat recurs reclamanta, pe care 
Înalta Curte l-a respins ca nefondat. 

Înalta Curte a analizat cu prioritate excepția inadmisibilităţii acţiunii, 
motivată de neîndeplinirea de către reclamantă a procedurii adminis- 
trative prealabile, prevăzute de dispoziţiile O.U.G. nr. 66/2011. 

În conformitate cu prevederile art. 248 alin. (1) C.proc.civ., 
excepţiile se soluţionează premergător administrării probelor şi 
cercetării în fond a cauzei, în măsura în care, prin efectul lor, fac 
inutil acest lucru, iar în speţă, excepţia inadmisibilităţii acţiunii 
îndeplineşte cerinţele prevăzute de art. 245 C.proc.civ. în sensul că 
este o excepție procesuală care nu pune în discuţie fondul dreptului, 
ci reprezintă o condiţie obligatorie, a cărei neîndeplinire afectează 
însuşi exerciţiul dreptului la acţiune în contencios administrativ, 
tinzând la împiedicarea judecății pe fond. 

În contextul soluționării cu prioritate a excepţiei inadmisibilităţii 
acţiunii, în mod corect nu au mai făcut obiectul analizei instanţei 
de fond susţinerile formulate de reclamantă vizând încălcarea 
principiului neretroactivităţii legii civile, prin aplicarea O.U.G. 
nr. 66/2011 pentru fapte invocate a fi sti Jâneitoae anterior intrării în 
vigoare a acestui act normativ. 

În ceea ce priveşte soluţia pronunţată de prima instanţă asupra 
excepţiei inadmisibilităţii acţiunii, criticile formulate de recurentă 
Sunt nefondate. 

În mod judicios judecătorul fondului a constatat că reclamanta 
nu a urmat procedura administrativă prevăzută de dispoziţiile art. 46 
alin. (1) şi art. 47 alin. (1) din O.U.G. nr. 66/2011, act normativ 
în vigoare la data emiterii actului administrativ contestat şi care 
reglementează, în procedura de constatare a neregulilor apărute în 
obţinerea şi utilizarea fondurilor europene, o modalitate specifică 
de întocmire a actelor de control şi de atacare a acestora, anterior 
sesizării instanţei de judecată. 

Astfel, conform prevederilor legale menţionate, împotriva 
titlului de creanţă, reprezentat de Nota de constatare a neregulilor 
şi de stabilire a corecţiilor financiare, se poate formula contestaţie 
administrativă în termen de maximum 30 de zile de la comunicare, 
iar potrivit art. 51 alin. (2) din O.U.G. nr. 66/2011, decizia pronunţată 
în soluţionarea contestaţiei poate fi atacată de către contestator la 
instanţa judecătorească de contencios administrativ competentă, în 
conformitate cu prevederile Legii nr. 554/2004. 

Prin urmare, în temeiul dispoziţiilor legale menţionate şi art. 8 
din Legea nr. 554/2004, poate forma obiectul acţiunii în contencios 
administrativ decizia pronunţată în soluţionarea contestaţiei 
administrative formulate împotriva Notei de constatare a neregulilor 
şi de stabilire a corecţiilor financiare, iar nu, în mod direct, acest act 
administrativ-fiscal. 

Procedura administrativă prealabilă învestirii instanţei de judecată 
nu încalcă dreptul de acces liber la justiţie, deoarece instituie un 
mijloc de remediere a eventualei nelegalităţi a actului administrativ 
atacat, prin reexaminarea lui de către organul emitent al titlului de 
creanţă, care are posibilitatea de a-şi revoca actul, fapt ce permite 
persoanei vătămate să-şi ocrotească dreptul sau interesul legitim pe 
cale administrativă, evitând sesizarea instanţei de judecată. 

Pentru considerentele expuse, nefiind identificate motive de 
casare a hotărârii atacate, în temeiul dispoziţiilor art. 20 alin. (1) 
din Legea nr. 554/2004 şi art. 496 alin. (1) C.proc.civ., Înalta Curte 
va respinge recursul declarat de reclamanta U.A.T. — Judeţul Argeş, 


ca nefondat (/.C.C.J., Secţia de contencios administrativ şi fiscal, 
decizia nr. 685/2015, www.legalis.ro). 

7. Malpraxis. Cerere de anulare a unei decizii emise de 
Comisia de monitorizare și competenţă profesională pentru 
cazurile de malpraxis. Conflict negativ de competență 


În speță, reclamantul V.L.V.C. a solicitat: 

- anularea deciziei nr. 57/2012 a Comisiei de malpraxis constituită 
la nivelul Direcţiei de Sănătate Publică a Municipiului Bucureşti şi 
obligarea Comisiei să analizeze şi să se pronunţe conform preve- 
derilor art. 668-674 din Legea nr. 95/2006 coroborate cu prevederile 
Regulamentului de organizare şi funcţionare a Comisiei, aprobat 
prin Ordinul ministrului sănătăţii publice nr. 1343/2006, astfel 
cum a fost modificat şi completat prin Ordinul ministrului sănătăţii 
nr. 1016/2010; 

- obligarea instituţiilor intimate în solidar cu persoanele fizice 
membre ale Comisiei de malpraxis care au emis decizia contestată 
la plata sumei de 3.000 RON, cu titlu de daune materiale, şi la plata 
sumei de 1.000.000 RON, cu titlu de daune morale, reprezentând 
repararea prejudiciului cauzat de întârzierea cu care a fost emisă 
decizia contestată, raportat la încălcarea prevederilor art. 33 din 
Regulamentul de organizare şi funcţionare a Comisiei de malpraxis 
coroborate cu art. 671? din Legea nr. 95/2006; 

- obligarea instituţiilor intimate, în solidar cu persoanele fizice 
membre ale Comisiei de malpraxis, la plata cheltuielilor de judecată. 

Reclamantul a invocat drept temei al cererii de chemare în 
judecată dispoziţiile art. 1, art. 8 alin. (1) şi art. 10 alin. (1) din Legea 
nr. 554/2004, ale art. 36 din Regulamentul de organizare şi funcţionare 
a Comisiei de malpraxis, aprobat prin Ordinul ministrului sănătăţii 
publice nr. 1343/2006, şi ale art. 673 din Legea nr. 95/2006. 

Prin decizia contestată, ca urmare a sesizării formulate de 
VL.V.C. cu privire la intervenţiile medicale efectuate la SC L. SRL, 
Comisia de malpraxis a decis că nu a existat un caz de malpraxis 
săvârşit de către doamna doctor A.M. în ceea ce priveşte lucrarea 
medicală efectuată pacientului V.L.V.C. 

Având în vedere aspectele expuse, Înalta Curte constată că litigiul 
se circumscrie prevederilor din Legea nr. 95/2006 privind reforma 

în domeniul sănătăţii, cu modificările şi completările ulterioare, 
referitoare la „Procedura de stabilire a cazurilor de răspundere civilă 
profesională pentru medici, farmacişti şi alte persoane din domeniul 
asistenţei medicale”, respectiv: 

„Art. 668.-—(1)Lanivelul autorităţilor de sănătate publică judeţene 
şi a municipiului Bucureşti se constituie Comisia de monitorizare 
şi competenţă profesională pentru cazurile de malpraxis, numită în 
continuare Comisia. 

Art. 670. — Comisia poate fi sesizată de: 

a) persoana sau, după caz, reprezentantul legal al acesteia, care 
se consideră victima unui act de malpraxis săvârşit în exercitarea 
unei activităţi de prevenţie, diagnostic şi tratament; 

Art. 672. — Comisia stabileşte, prin decizie, dacă în cauză a 
fost sau nu o situaţie de malpraxis. Decizia se comunică tuturor 
persoanelor implicate, inclusiv asiguratorului, în termen de 5 zile 
calendaristice. 

Art. 673. — (1) În cazul în care asigurătorul sau oricare dintre 
părţile implicate nu este de acord cu decizia Comisiei, o poate 
contesta la instanţa de judecată competentă, în termen de 15 zile de 
la data comunicării deciziei. 

(2) Procedura stabilirii cazurilor de malpraxis nu împiedică 
liberul acces la justiţie potrivit dreptului comun”. 

Or, în cauză, se observă cu evidenţă faptul că V.L.V.C. a învestit 
Comisia de malpraxis cu o sesizare în sensul art. 670 lit. a) din Legea 
nr. 95/2006, iar Comisia de malpraxis a emis decizia nr. 57/2012 în 
exercitarea competenţei conferite de art. 672 din aceeaşi lege. 

Astfel fiind, demersul judiciar al reclamantului V.L. se circumscrie 
dispoziţiilor art. 673 alin. (1) din Legea nr. 95/2006, ceea ce atrage 
incidenţa prevederilor art. 676 din aceeaşi lege, conform cărora: 

„Art. 676. — Instanţa competentă să soluţioneze litigiile prevăzute 
în prezenta lege este judecătoria în a cărei circumscripție teritorială 
a avut loc actul de malpraxis reclamat”. 

Susţinerile recurentului-reclamant referitoare la incidenţa nor- 
melor de competenţă prevăzute de Legea contenciosului adminis- 
trativ nr. 554/2004 nu pot fi primite, întrucât acestea reprezintă 

dreptul comun în materia contenciosului administrativ, în timp ce, 
în virtutea principiului specialia generalibus derogant, demersul 
judiciar iniţiat de V.L.V.C. intră sub incidenţa normelor speciale de 
competenţă reglementate de dispoziţiile citate anterior din Legea 
nr. 95/2006. 

În prezența dispozițiilor menționate din Legea nr. 95/2006, sunt 
lipsite de temei susținerile prin care recurentul tinde să demonstreze 
că decizia contestată este un act administrativ în sensul dispoziţiilor 
Legii nr. 554/2004 supus controlului de legalitate conform normelor 
de competenţă din aceeași lege. 

Fiind vorba de norme de competenţă de ordine publică, este 
lipsită de relevanţă opţiunea reclamantului în sensul soluționării 
cererii sale de către instanţa de contencios administrativ, iar simpla 
invocare a dispoziţiilor Legii nr. 554/2004 nu este de natură a înlătura 
aplicabilitatea normelor speciale de competenţă reglementate de 
Legea nr. 95/2006. 

Având în vedere considerentele expuse, Înalta Curte respinge 
recursul ca nefondat şi menţine sentinţa civilă nr. 2324/2014 a 
Curţii de Apel Bucureşti, Secţia a VIII-a contencios administrativ 
şi fiscal, care, soluționând conflictul negativ de competenţă, a 
stabilit competenţa de soluţionare a cauzei în favoarea Judecătoriei 
sectorului 6 Bucureşti (/.C.C.J,, Secţia de contencios administrativ 
şi fiscal, decizia nr. 915/2015, www.legalis.ro). 


Nota 1: După modificările şi completările succesive aduse Legii 
nr. 95/2006 privind reforma în domeniul sănătății, ultima dată prin 
O.U.G. nr. 59/2016, prevederile legale precitate se regăsesc, cu un 
conţinut similar, în cadrul art. 679-687 din această lege. 

Nota 2: Spre deosebire de vechea reglementare, noul Cod de pro- 
cedură civilă prevede, în art. 135 alin. (4), că instanţa competentă să 
judece conflictul va hotărî, în camera de consiliu, fără citarea părţilor, 
printr-o hotărâre definitivă, aceasta nefiind deci supusă recursului. 

8. Brevet de invenţie. Anulare. Înscrierea în Registrul Naţional 
al Brevelor de invenţie a mențiunii anulării. Caracterul opera- 
țiunii. Instanță competentă să judece cererea de radiere 


Este admisibilă pe calea contenciosului administrativ acțiunea 
având ca obiect radierea înscrierii în Registrul Național al Brevetelor 
a menţiunii de anulare a unui brevet de invenție. Această operaţiunea 
înscrierii, cuprinzând o manifestare de voinţă cu caracter individual 
a unui organ de specialitate al administraţiei publice centrale aflat 
în subordinea Guvernului — OSIM — de natură să modifice sau să 
stingă anumite raporturi juridice întruneşte elementele definitorii 
prevăzute de art. 2 lit. c) din Legea nr. 554/2004, în ceea ce priveşte 
actul administrativ. 

În condiţiile în care Legea nr. 64/1991 privind brevetele de ` 
invenţie nu reglementează nicio procedură prin care un inventator 
se poate apăra în cazul în care fără cunoştinţa lui i-a fost anulat 
brevetul de invenţie, respingerea ca inadmisibilă a acţiunii acestuia 
formulată pe calea contenciosului administrativ ar conduce la 
încălcarea dreptului la un proces echitabil, reglementat de art. 6 
din Convenţia europeană, în sensul îngrădirii accesului acestuia la 
un tribunal (7.C.C.J., Secţia de contencios administrativ şi fiscal, 
decizia nr. 2420/2007, www.scj.ro). 


9. Acţiunea în contencios administrativ având ca obiect 


„obligarea funcţionarului public la repararea prejudiciului 


cauzat autorității publice. Inadmisibilitate 


Instanţa Supremă a decis că este inadmisibilă cererea reclamantei 
Regia Naţională a Pădurilor Romsilva — Direcţia Silvică Botoşani, 
prin care a solicitat, în contradictoriu cu pârâtul P.I., obligarea la 
plata sumei de 764,82 lei, reprezentând contravaloarea arborilor 
tăiaţi ilegal din fondul forestier aflat în paza pârâtului. 

In acest sens, s-a reţinut că o acţiune având ca obiect obligarea 
unei persoane, ce are calitatea de pădurar, la plata contravalorii 
arbuștilor tăiaţi ilegal din fondul forestier aflat în paza acestuia este 

inadmisibilă, atâta timp cât, potrivit dispoziţiilor art. 85 alin. (1) 
din Legea nr. 188/1999 cu referire la dispoziţiile art. 84 lit. a) din 
aceeaşi lege, repararea pagubelor produse ca urmare a angajării 
răspunderii civile a funcţionarului public şi aduse autorităţii sau 
instituţiei publice se dispune prin emiterea de către conducătorul 
autorităţii sau instituţiei publice a unui ordin sau a unei dispoziţii de 
imputare în termen de 30 de zile de la constatarea pagubei (/C.C.J, 
Secţia de contencios administrativ şi fiscal, decizia nr. 697/2013, 
www.scj.ro). | 


Art. 9. Acţiunile împotriva ordonanţelor Guvernului 

(1) Persoana vătămată într-un drept al său ori într-un interes 
legitim prin ordonanţe sau dispoziţii din ordonanţe poate introduce 
acțiune la instanța de contencios administrativ, însoţită de excepția 
de neconstituţionalitate, în măsura în care obiectul principal nu este 
constatarea neconstituționalității ordonanţei sau a dispoziției din 
ordonanţă. 

(2) Instanța de contencios administrativ, dacă apreciază că 
excepţia îndeplinește condiţiile prevăzute de art. 29 alin. (1) și (3) din . 
Legea nr. 47/1992 privind organizarea și funcționarea Curţii Consti- 
tuționale, republicată, sesizează, prin încheiere motivată, Curtea 
Constituțională și suspendă soluționarea cauzei pe fond. 

(3) După pronunțarea Curţii Constituţionale, instanţa de conten- 
cios administrativ repune cauza pe rol și dă termen, cu citarea 
părților. Dacă ordonanța sau o dispoziţie a acesteia a fost declarată 
neconstituțională, instanţa soluţionează fondul cauzei; în caz contrar, 
acțiunea se respinge ca inadmisibilă. 

(4) În situaţia în care decizia de declarare a neconstituţionalității 
este urmarea unei excepții ridicate în altă cauză, acțiunea poate fi 
introdusă direct la instanţa de contencios administrativ competentă, 
în limitele unui termen de decădere de un an, calculat de la data 
publicării deciziei Curţii Constituţionale în Monitorul Oficial al 
României, Partea |. 

(5) Acţiunea prevăzută de prezentul articol poate avea ca obiect 
acordarea de despăgubiri pentru prejudiciile cauzate prin ordo- 
nanţe ale Guvernului, anularea actelor administrative emise în baza 
acestora, precum și, după caz, obligarea unei autorități publice la 
emiterea unui act administrativ sau la realizarea unei anumite opera- 
țiuni administrative. 

Comentariu 
Sumar 
1. Obiectul acţiunii împotriva ordonanţelor Guvernului... l 
2. Procedura promovării şi soluționării acestei actiunii Aasi. 4 
3. Părţile în acțiunile împotriva ordonanțelor Guvernului „aaa 17 
Jurisprudență 


- Drepturi salariale cuvenite personalului din învăţământ. 
Obligarea Guvernului la plata de despăgubiri pentru prejudiciul 
suferit în perioada 1 octombrie 2008 - 31 decembrie 2009. 
ca efect al aplicării unor prevederi din O.U.G. nr. 136/2008. 
nr. 151/2008 şi nr. 1/2009, toate declarate neconstituţionale 


prin decizii ale Curţii Constituţionale... aaa 22 
2. Control de constituţionalitate cu privire la dispoziţiile 

art. 9 alin. (1) şi 3 din Legea nr. 554/2004... aaa, 29 
3. Act administrativ emis în temeiul unei ordonanţe de urgență 

a Guvernului, declarată neconstituţională. Efecte... 4l 


1. Obiectul acțiunii împotriva ordonanțelor Guvernului 


De la bun început trebuie precizat că ordonanțele Guvernului nu 
pot face obiectul controlului judecătoresc, ci numai al controlului de 
constituţionalitate exercitat de Curtea Constituţională, potrivit art. 2 
alin. (1)” din Legea nr. 47/1992, republicată”. De aceea, alin. (5) al 
art. 9 din Legea nr. 554/2004 prevede, în mod expres, că acţiunea 
pe care o reglementează acest text de lege, aşa-zisă împotriva ordo- 
nanţelor Guvernului, poate avea ca obiect: 

- acordarea de despăgubiri pentru prejudiciile cauzate prin 
ordonanţe ale Guvernului; 

- anularea actelor administrative emise în baza acestor ordo- 
nante; 

- obligarea unei autorități publice la emiterea unui act adminis- 
trativ sau la realizarea unei anumite operațiuni administrative. 


-an N 
D Acest text de lege are următorul conținut: „Curtea Constituțională 
asigură controlul constituționalității legilor, a tratatelor internaționale, a 
regulamentelor Parlamentului şi a ordonanțelor Guvernului”. 
» M.Of. nr. 807 din 3 decembrie 2010. 

Acţiunea reclamantului poate cuprinde una sau mai multe dintre 2 
aceste pretenţii posibile, în funcţie de vătămările aduse dreptului 
sau interesului său legitim printr-o ordonanţă a Guvernului sau prin 
anumite dispoziţii ale acesteia care au fost declarate neconstituţionale 
de către Curtea Constituţională. 

Dacă reclamantul nu va respecta aceste limite ale obiectului 3 
acţiunii sale şi va promova o acţiune în care obiectul principal al 
acesteia îl constituie constatarea neconstituţionalităţii de către 
instanţa de contencios administrativ ori anularea ordonanţei sau a 
dispoziţii din ordonanţă prin care i-a fost lezat un drept sau interes 
legitim al său, acţiunea sa va fi respinsă ca inadmisibilă. 


2. Procedura promovării și soluționării acestei acţiuni 


Acţiunea împotriva ordonanţelor Guvernului poate fi promovată 4 
direct la instanţa de contencios administrativ competentă dacă 
ordonanța de urgenţă sau o dispoziţie din aceasta, care a lezat dreptul 
sau interesul legitim al reclamantului, a fost declarată neconstituţio- 
nală ca urmare a admiterii unei excepţii de neconstituţionalitate 
într-o altă cauză. 

În acest caz, acţiunea trebuie promovată în termenul de decădere 5 
de un an, calculat de la data publicării deciziei Curţii Constituţionale 
în Monitorul Oficial al României, Partea 1. 

Instanţa de judecată va lua act de neconstituţionalitatea fel le itzi 6 
Sau dispoziţiei din aceasta, criticate de reclamant, şi va admite sau va 
respinge acţiunea, după cum va constata, pe baza probelor adminis- 
trate, că aceasta este sau nu întemeiată. 

În cazul în care ordonanța Guvernului (sau dispoziţia din aceasta) 7 
care i-a lezat dreptul sau interesul legitim al reclamantului nu a fost 
declarată neconstituţională, însă reclamantul pretinde că aceasta 
contravine unor prevederi constituţionale, va anexa acţiunii sale 
excepţia de neconstituţionalitate a ordonanţei contestate. 

Instanţa de contencios administrativ astfel sesizată va verifica 8 
mai întâi dacă excepţia de neconstituţionalitate este admisibilă, adică 
îndeplineşte condiţiile prevăzute de art. 29 alin. (1) şi (3) din Legea 
nr. 47/1992, republicată, care prevăd că pot face obiectul excepţiei 

de neconstituţionalitate legile şi ordonanţele în vigoare ori dispoziţii 
ale acestora, numai dacă au legătură cu soluţionarea cauzei şi dacă 
nu au fost constatate ca fiind neconstituţionale printr-o decizie 
anterioară a Curţii Constituţionale. 

Dacă ambele condiţii sunt îndeplinite, instanţa de judecată va 
sesiza, prin încheiere motivată, Curtea Constituţională cu excepţia 
de neconstituţionalitate şi suspendă soluţionarea cauzei pe fond 
până la soluţionarea excepţiei. 

După soluţionarea excepţiei de neconstituţionalitate, instanţa de 
contencios administrativ va repune cauza pe rol şi va fixa termen 
de judecată, cu citarea părţilor. Dacă ordonanța atacată sau una 
dintre dispoziţiile acesteia, a fost declarată neconstituțională, 
instanţa soluţionează fondul cauzei; în caz contrar, acțiunea se 
respinge ca inadmisibilă. 

Sintetizând, considerăm că situaţiile juridice care fac obiectul 
acţiunilor întemeiate pe dispoziţiile art. 9 din Legea nr. 554/2004 
constituie „facta pendentia” (situaţii juridice în curs de desfăşurare) 
sau, după caz, „facta futura” (efecte viitoare ale unor situaţii trecute), 
care sunt constatate prin deciziile Curţii Constituţionale de admitere 
a excepţiei de neconstituţionalitate a ordonanţelor guvernului care 
au dat naştere acestor situaţii juridice devenite conflictuale, fără a se 
putea obiecta că deciziile de neconstituţionalitate retroactivează”, 
Astfel, art. 9 alin. (1) prevede că acţiunea în contencios administrativ 
va fi însoţită de excepţia de neconstituţionalitate a ordonanţei 
guvernului în temeiul căreia a fost emis actul administrativ atacat, 
iar, potrivit art. 9 alin. (2), acţiunea va fi promovată după publicarea 
deciziei Curţii Constituţionale prin care această ordonanţă fost 
declarată neconstituţională. 

Detaliind, precizăm că aprecierea legalităţii actului administrativ 
atacat (situației juridice contestate) se va face potrivit principiului 
„lempus regit actum”, adică în funcţie de ordonanța guvernului 


(actul normativ) în vigoare la data emiterii actului contestat, al cărei 
AD că. av ea 


» Această precizare este necesară întrucât, potrivit art. 147 alin. (4) 
din Constituţie şi art. 11 alin. (3) din Legea nr. 47/1992, deciziile Curţii 
Constituţionale produc efecte numai pentru viitor. 

viciu de neconstituţionalitate exista încă de la data adoptării ei, nu 
de la data publicării deciziei Curţii Constituţionale. În acest context 
legislativ, instanţa de contencios administrativ nu va putea soluţiona 
cauza cu care a fost învestită decât verificând, pe baza deciziei Curţii 
Constituţionale, constituţionalitatea ordonanţei guvernului care 
a constituit suportul legal al actului atacat, pentru că numai astfel 
va putea şti dacă actul administrativ atacat are sau nu temei legal 
(constituţional). 

În acest sens, instanţă supremă a statuat că „deciziile Curţii 
Constituţionale de admitere a unei excepţii de neconstituționalitate 
sunt obligatorii pentru instanţele de judecată, în cauzele aflate pe 
rolul lor şi în care dispoziţiile declarate neconstituţionale sunt inci- 
dente, aceasta neechivalând cu o aplicare retroactivă, întrucât rapor- 
turile juridice în discuţie, fiind contestate de cei interesaţi, nu sunt 
încă definitivate şi, astfel, nu pot fi încadrate în categoria situaţiilor 
juridice trecute cărora legea nouă nu le este aplicabilă””. 

Mai mult, s-a decis că emiterea actului administrativ în temeiul 
unor dispoziţii legale declarate neconstituţionale constituie o 
împrejurare de natură să creeze o îndoială serioasă asupra prezumțţiei 
de legalitate a actului respectiv şi poate atrage chiar incidenţa preve- 
derilor art. 14 şi art. 15 din Legea nr. 554/2004 privind suspendarea 
executării actelor administrative”. 

În concluzie, în acţiunile întemeiate pe art. 9 din Legea 
nr. 554/2004, producerea efectelor deciziei Curţii Constituţionale 
reprezintă un aspect procesual şi se raportează la data promovării 
acţiunii în contenciosul administrativ, iar, pe fondul acţiunii în con- 
tencios administrativ, verificarea legalităţii actului atacat repre- 
zintă un aspect de drept substanţial şi se apreciază de instanţa de 
judecată prin raportare la cadrul normativ în vigoare la data emiterii 

D A se vedea, 1.C.C.J., Secţia de contencios administrativ şi fiscal, 
decizia nr. 1491/2015 în Dreptul nr. 3/2016, p. 201; 1.C.C.J., Completul 
pentru dezlegarea unor chestiuni de drept, decizia nr. 19/2016 (M.Of. 
nr. 1010 din 15 decembrie 2016). 

” A se vedea 1.C.C.J., Secţia de contencios administrativ şi fiscal, 
decizia nr. 442/2013 (www.legalis.ro). 

actului, care poate fi sau nu valid în funcţie de decizia Curţii 
Constituţionale. 

Această precizare se impune cu necesitate, întrucât în practică 
s-au pronunţat unele hotărâri judecătoreşti” definitive de respingere 
a acţiunii întemeiate pe dispoziţiile art. 9 din Legea nr. 554/2004, 
motivându-se, printre altele, că deciziile Curţii Constituţionale au 
putere numai pentru viitor, nefiind permisă aplicarea retroactivă a 
acestora. Or, o asemenea abordare este evident greşită și poleşte 


„de conţinut art. 9 din Legea nr. 554/2004 care a fost adoptat în 


aplicarea art. 126 alin. (6) teza finală din Constituţie prin care s-a 
statuat că „Instanţele de contencios administrativ sunt competente 
să soluţioneze cererile persoanelor vătămate prin ordonanţe sau, 
după caz, prin dispoziţii din ordonanţe declarate neconstituţionale”. 

In altă ordine de idei, mai precizăm că această procedură specială 
de contencios administrativ nu permite repararea prejudiciilor 
cauzate particularilor prin ordonanţe ale Guvernului care sunt 
declarate constituţionale. Prin urmare, dacă aceste prejudicii s-au 
produs, singura cale de reparare a lor este acţiunea de drept comun 
privind răspunderea persoanelor juridice de drept public pentru 
faptele organelor lor în condiţiile art. 221 C.civ?. 


3. Părţile în acţiunile împotriva ordonanţelor Guvernului 


Calitatea de reclamant în această acţiune o are persoana fizică 
sau juridică de drept privat lezată într-un drept sau interes legitim 
al său printr-o ordonanţă a Guvernului sau printr-o dispoziţie a 
acesteia. 


Calitatea de pârât diferă în funcţie de obiectul principal al 
acestei acţiuni. 


A 

"A se vedea, de exemplu, C.A. Alba Iulia, Secția de contencios adminis- 
trativ şi fiscal, decizia nr. 970/2016, rămasă definitivă (nepublicată). 

9 Acest text legal prevede că „Dacă prin lege nu se dispune altfel, 
persoanele juridice de drept public sunt obligate pentru faptele licite sau 
ilicite ale organele lor, în aceleaşi condiții ca persoanele juridice de drept 
privat”. 

Astfel, în acţiunea având ca obiect acordarea de despăgubiri 
pentru prejudiciile cauzate prin ordonanţe ale Guvernului, calitatea 
de pârât o are Statul român reprezentat de Guvern [nu de Ministerul 
Finanţelor Publice, potrivit art. 223 alin. (1) C.civ., pentru că raportul 
juridic dedus judecății nu este un raport civil, ci unul de drept public]. 

În acţiunea în anularea unui act administrativ va avea calitate proce- 
suală pasivă autoritatea publică emitentă a actului dedus judecății. 

În cazul acţiunii privind obligarea la emiterea unui act adminis- 
trativ sau la realizarea unei anumite operaţiuni administrative va 
avea această calitate autoritatea care are competenţa legală să emită 
acel înscris. Deci, în funcţie de obiectul acţiunii sale împotriva 
ordonanţelor Guvernului, reclamantul trebuie să cheme în judecată 
autorităţile publice cărora le revin aceste obligaţii faţă de reclamant, 
sub sancţiunea respingerii acţiunii pentru lipsa calităţii procesuale 
potrivit art. 40 alin. (1) C.proc.civ. 


Jurisprudenţă 


1. Drepturi salariale cuvenite personalului din învățământ. 
Obligarea Guvernului la plata de despăgubiri pentru preju- 
diciul suferit în perioada 1 octombrie 2008 - 31 decembrie 
2009, ca efectal aplicării unor prevederi din O.U.G. nr.136/2008, 
nr. 151/2008 și nr. 1/2009, toate declarate neconstituționale 
prin decizii ale Curţii Constituţionale 


În cauză, demersul procesual al reclamantului se încadrează în 
prevederile art. 9 din Legea nr. 554/2004, având ca obiect acordarea de 
despăgubiri pentru prejudiciul cauzat prin ordonanţe ale Guvernului 
declarate neconstituţionale şi fiind declanşat cu respectarea cerinţelor 
alin. (4) şi alin. (5) teza I din articolul menţionat. 

Art. 9 din Legea nr. 554/2004 constituie concretizarea, în plan 
legislativ, a principiului consacrat în art. 126 alin. (6) teza finală 
din Constituţia României, potrivit căruia instanţele de contencios 
administrativ sunt competente să soluţioneze cererile persoanelor 
Vătămate prin ordonanţe sau, după caz, prin dispoziţii din ordonanţe 
declarate neconstituţionale. 

Este adevărat că ordonanţele Guvernului nu sunt acte adminis- 
trative, ci acte cu putere de lege, adoptate de Guvern în exercitarea 
delegării funcţiei legislative intervenite în condiţiile prevăzute 
în art. 115 din Constituţia României. Dar, de vreme ce acţiunile 
persoanelor vătămate prin ordonanţe sau dispoziţii din ordonanţe 
declarate neconstituţionale au fost circumscrise mecanismului acțiu- 
nilor în contencios administrativ, potrivit prevederilor constituţionale 
şi legale menţionate anterior, iar izvorul direct al prejudiciului 
este actul normativ adoptat de Guvern, calitate procesuală pentru 
acţiunea în despăgubiri nu ar putea avea decât Guvernul, ca autoritate 
emitentă, în sensul art. 2 alin. (1) lit. b) din Legea nr. 554/2004, şi 
persoanele care au contribuit la elaborarea sau adoptarea ordonanţei, 
în condiţiile prevăzute în art. 16 din aceeaşi lege. 

Pe calea prevăzută în art. 9 alin. (4) din Legea nr. 554/2004, 
reclamanta a solicitat plata unor despăgubiri pentru prejudiciul 
suferit în perioada | octombrie 2008 - 31 decembrie 2009, ca efect 
al aplicării unor prevederi din O.U.G. nr. 136/2008, nr. 151/2008 şi 
nr. 1/2009, toate declarate neconstituţionale prin decizii ale Curţii 
Constituţionale, publicate în Monitorul Oficial al României anterior 
învestirii instanţei de contencios administrativ. 

După pronunţarea sentinţei şi formularea recursului în prezenta 
cauză, problema de drept de care a depins dezlegarea fondului a 
format obiectul unui recurs în interesul legii, soluţionat prin Decizia 
nr. 3/2011 a Înaltei Curți de Casaţie şi Justiţie, în sensul că, urmare 
a deciziilor Curţii Constituţionale prin care au fost declarate 
neconstituţionale O.U.G. nr. 136/2008. nr. 151/2008 şi nr. 1/2009, 
dispoziţiile O.G. nr. 15/2008, astfel cum a fost aprobată şi modificată 
prin Legea nr.221/2008, constituie temei legal pentru diferenţa dintre 
drepturile salariale cuvenite funcţiilor didactice potrivit acestui act 
normativ şi drepturile salariale efectiv încasate, cu începere de la | - 
octombrie 2008 şi până la data de 31 decembrie 2009. 

Argumentele instituţiei recurente referitoare la faptul că deciziile 
Curţii Constituţionale produc efecte numai pentru viitor nu pot fi 
reţinute de instanţa de control judiciar, în condiţiile în care aceste 
decizii sancţionează o stare de neconstituţionalitate pre-existentă, ce 

poate fi remediată prin intermediul acţiunii consacrate de art. 9 din 
Legea nr. 554/2004. 

Pentru considerentele expuse, Înalta Curte va respinge recursul 
formulat de pârâtul Guvernul României, ca nefondat (LC.C.J., 
Secţia de contencios administrativ şi fiscal, decizia nr. 1264/2014, 
www.legalis.ro). 


2. Control de constituționalitate cu privire la dispoziţiile 
art. 9 alin. (1) și 3 din Legea nr. 554/2004 


În cauză, prin sentinţa civilă nr. 34/2015 pronunţată în dosarul 
nr. 718/115/2014, Tribunalul Caraş-Severin, Secţia a Il-a civilă, de 
contencios administrativ şi fiscal, a sesizat Curtea Constituţională cu 
excepţia de neconstituţionalitate a dispoziţiilor art. 9 alin. (1) şi (3) 
din Legea contenciosului administrativ nr. 554/2004, excepţie 
ridicată într-o cauză având ca obiect soluţionarea unei cereri privind 
restituirea timbrului de mediu. 

În motivarea excepţiei de neconstituţionalitate, autorul acesteia a 
arătat, în esenţă, că dispoziţiile art. 9 alin. (1) din Legea nr. 554/2004 
sunt neconstituţionale în măsura în care excepţia de neconstitu- 
ţionalitate trebuie introdusă odată cu acţiunea principală, iar cele 
ale art. 9 alin. (3) în măsura în care sancţiunea neintroducerii 
excepţiei de neconstituţionalitate odată cu acţiunea principală este 
respingerea acţiunii ca inadmisibilă. În opinia autorului excepţiei 
de neconstituţionalitate, prevederile legale criticate contravin 
dispoziţiilor constituţionale ale art. 73 privind categoriile de legi, 
ale art. 74 privind iniţiativa legislativă, art. 75 privind sesizarea 
Camerelor, art. 76 privind adoptarea legilor şi a hotărârilor, art. 77 
privind promulgarea legii, art. 78 privind intrarea în vigoare a legii 
Şi art. 79 privind Consiliul Legislativ. 

Curtea Constituţională a respins ca neîntemeiată această excepţie 
de neconstituţionalitate. pentru următoarele considerente: 

Art. 9 din Legea nr. 554/2004 vizează situaţiile în care o persoană 
se consideră vătămată în mod direct printr-o ordonanţă a Guvernului, 
independent de existenţa unui act administrativ individual adoptat 

în baza acelei ordonanţe. Atât timp cât acţiunea reclamantului are 
ca scop înlăturarea efectelor ordonanţei Guvernului care se produc 
direct asupra unui drept sau interes legitim, vătămându-le, recla- 
mantul are deschisă procedura specială prevăzută de art. 9 din 
Legea contenciosului administrativ nr. 554/2004. Rațiunea acestei 
reglementări este dată de faptul că ordonanţele Guvernului sunt acte 
administrative normative cu caracter legislativ. 

În ceea ce priveşte ordonanţele Guvernului, Curtea constată că, 
elaborând astfel de acte normative, organul administrativ exercită 
o competenţă prin atribuire care, prin natura ei, intră în sfera de 
competenţă legislativă a Parlamentului. Prin urmare, ordonanța nu 
reprezintă o lege în sens formal, ci un act administrativ de domeniul 
legii, asimilat acesteia prin efectele pe care le produce, respectând 
sub acest aspect criteriul material (a se vedea DCC nr. 120 din 
16 martie 2004, M.Of. nr. 296 din 5 aprilie 2004). 

De asemenea, Curtea mai reţine că prevederile art. 9 din Legea 
contenciosului administrativ nr. 554/2004 vizează atât ordonanţele 
simple ale Guvernului, adoptate în temeiul art. 115 alin. (1)-(3) 
din Constituţie, în baza unei legi de abilitare, cât şi ordonanţele de 
urgenţă ale Guvernului, adoptate în temeiul şi în condiţiile prevăzute 
de art. 115 alin. (4)-(6) din Constituţie. 

Dispoziţiile art. 9 alin. (1) din Legea nr. 554/2004 au fost introduse 
în forma criticată de autorul excepţiei prin Legea nr. 100/2008 pentru 
modificarea alin. (1) al art. 9 din Legea contenciosului administrativ 
nr. 554/2004. Legiuitorul a operat această modificare, în baza 
art. 147 alin. (1) din Constituţie, în urma pronunțării DCC nr. 660 
din 4 iulie 2007, prin care instanţa de contencios constituţional a 
admis excepţia de neconstituţionalitate şi a constatat că dispoziţiile 
art. 9 din Legea contenciosului administrativ nr. 554/2004 erau 
neconstituţionale în măsura în care permiteau ca acţiunea introdusă 
la instanţa de contencios administrativ să aibă ca obiect principal 
constatarea neconstituţionalității unei ordonanţe sau a unei dispoziţii 
dintr-o ordonanţă. 

Pe de altă parte, prin Legea nr. 262/2007 pentru modificarea şi 
completarea Legii contenciosului administrativ nr. 554/2004, a fost 

modificat art. 9 alin. (3) şi (4) din lege şi a fost introdus alineatul (5). 
Acest din urmă alineat prevede că „Acţiunea prevăzută de 
prezentul articol poate avea ca obiect acordarea de despăgubiri 
pentru prejudiciile cauzate prin ordonanţe ale Guvernului, anularea 
actelor administrative emise în baza acestora, precum şi, după caz, 
obligarea unei autorităţi publice la emiterea unui act administrativ 
sau la realizarea unei anumite operaţiuni administrative”. 

Având în vedere cele expuse anterior, Curtea reţine că art. 8 din 
Legea nr. 554/2004 reprezintă cadrul general pentru înlăturarea 
vătămării provocate prin acte administrative cu caracter individual, 
iar art. 9 din aceeaşi lege reprezintă o procedură specială care 
completează cadrul general, ţinând cont atât de specificul acţiunii, 
cât şi de exigenţele privind termenul rezonabil în cadrul unui proces 
echitabil. În temeiul art. 8 din lege, persoana vătămată poate solicita 
anularea actului administrativ individual, putând invoca, pe parcursul 
procedurii desfăşurate în faţa instanţei de contencios administrativ, 
excepţia de neconstituţionalitate, atunci când din datele cauzei 
şi dezbaterile în faţa instanţei reiese faptul că vătămarea îşi are 
temeiul, de fapt, în prevederile actului normativ în baza căruia a 
fost emis actul administrativ, deci inclusiv în baza prevederilor unei 
ordonanţe a Guvernului. 

Potrivit art. 9 din lege, reclamantul poate promova o irs 
care are ca obiect repararea unei vătămări produse de o ordonanță 
a Guvernului, ca act administrativ normativ, vătămarea provenind, 
într-o atare situație, din însăşi conformarea cu măsurile dispuse prin 
actul Guvernului. De asemenea, art. 9 din Legea contenciosului 
administrativ nr.554/2004 îşi poate găsi aplicarea şi însituațiaemiterii 
Sau refuzului emiterii unui act administrativ individual subsecvent, 
dar numai în condiţiile în care sursa vătămării o reprezintă în mod 
efectiv ordonanța Guvernului transpusă în acel act. Curtea constată că 
aceasta este raţiunea pentrucare legea obligă reclamantul să formuleze 
odată cu acţiunea principală excepţia de neconstituţionalitate având 
ca obiect dispoziţiile ordonanţei Guvernului. Art. 9 din Legea 
nr. 554/2004 reprezintă expresia prevederilor constituţionale ale 
art. 126 alin. (6) teza a II-a potrivit cărora „Instanţele de contencios 

administrativ sunt competente să soluţioneze cererile persoanelor 
vătămate prin ordonanţe sau, după caz, prin dispoziţii din ordonanţe 
declarate neconstituţionale”, Totodată, potrivit art. 146 lit. d) 
teza I din Constituţie, Curtea Constituţională, în calitate de unică 
instanţă de contencios constituţional, „hotărăşte asupra excepțiilor 
de neconstituţionalitate privind legile şi ordonanţele, ridicate în faţa 
instanţelor judecătoreşti sau de arbitraj comercial”. Aceste două 
prevederi constituţionale constituie, în acest caz, temeiurile juridice 
ale competenţelor partajate ale instanţei de contencios administrativ 
şi ale instanţei de contencios constituţional, iar prevederile art. 9 


„din lege dau expresie colaborării instituţionale dintre cele două 


instanţe în scopul protejării drepturilor şi intereselor legitime ale 
justiţiabililor. Mai mult. Curtea constată că art. 9 alin. (2) din Legea 
contenciosului administrativ nr. 554/2004 prevede singurul caz în 
care operează suspendarea de drept a cauzei pe durata soluționării 
unei excepţii de neconstituţionalitate, întrucât de decizia pronunţată 
de Curtea Constituţională depinde soluţionarea acţiunii principale în 
temeiul art. 9 alin. (4) din aceeaşi lege. Prin urmare, Curtea constată 
că argumentele invocate de autorul excepţiei de neconstituţionalitate 
în susţinerea criticilor sale sunt neîntemeiate. Dispoziţiile legale 
criticate reglementează o procedură specială determinată de natura 
specifică a actelor adoptate de Guvern pe calea delegării legislative 
prevăzute de art. 115 din Constituţie, iar soluţia legislativă apare 
ca fiind justificată şi rezonabilă, întrucât, în materia contenciosului 
administrativ, soluţia pronunţată de Curtea Constituţională, în urma 
efectuării unui control de constituţionalitate asupra ordonanţelor 
Guvernului, constituie o condiţie de admisibilitatea acţiunii. Pe dealtă 
parte, procedura prevăzută de art. 9 din Legea contenciosului admi- 
nistrativ nr. 554/2004 reprezintă o facilitate acordată justiţiabilului 
care, în cazul admiterii excepţiei de neconstituţionalitate are, astfel, 
posibilitatea de a-i fi soluţionată acţiunea într-un termen mult mai 
scurt, prin intermediul unei proceduri care preîntâmpină formularea 
unei căi extraordinare de atac — revizuirea. 

Astfel, o soluţie de admitere a excepţiei de neconstituţionalitate 
privind o ordonanţă sau o dispoziţie dintr-o ordonanţă a Guvernului 

permite instanţei analizarea pe fond a pretențiilor reclamantului, 
în vreme ce soluţia de respingere a criticii de neconstituţionalitate 
constituie un fine de neprimire, ce obligă instanţa de contencios 
administrativ la respingerea acţiunii. Cu alte cuvinte, în această 
materie, decizia Curţii are efecte asupra însăşi admisibilităţii 
acţiunii principale (a se vedea, mutatis mutandis, DCC nr, 1106 din 
22 septembrie 2010, M.Of. nr. 672 din 4 octombrie 2010). 

Aşadar, Curtea reţine că textele de lege criticate conţin norme 
de procedură asupra cărora legiuitorul este suveran a legifera, 
evident cu respectarea drepturilor şi libertăţilor fundamentale, în 
temeiul art. 126 alin. (2) din Constituţie, potrivit căruia competenţa 
şi procedura de judecată sunt stabilite de lege. În aceste condiţii, 
nu se poate reţine încălcarea dispoziţiilor constituţionale ale art. 73 
privind categoriile de legi coroborate cu cele ale art. 115 referitor 
la instituţia delegării legislative, excepţia de neconstituţionalitate 
urmând a fi respinsă ca neîntemeiată (DCC nr. 479/2015, M.Of. 
nr. 602 din 10 august 2015). 


3. Act administrativ emis în temeiul unei ordonanţe de 
urgență a Guvernului, declarată neconstituţională. Efecte 


În litigiul care formează obiectul prezentei analize judiciare, 
reclamanta-intimată a solicitat anularea ordinului de eliberare din 
funcţie şi despăgubiri (reprezentând diferenţe salariale indexate 
până la reintegrarea efectivă în funcţie), temeiul juridic fiind Legea 
nr. 554/2004, invocând decizia Curţii Constituţionale privind decla- 
rarea ca neconstituţională a ordonanţei care a stat la baza adoptării 
actului administrativ. 

Înalta Curte a decis că cererea reclamantei este întemeiată având 
în vedere că potrivit art. 9 alin. (1) şi (5) din Legea nr. 554/2004, 
persoana vătămată într-un drept al său ori într-un interes legitim 
prin ordonanţe sau dispoziţii din ordonanţe, poate introduce acţiune 
la instanţa de contencios administrativ, acţiune care poate avea ca 
obiect acordarea de despăgubiri pentru prejudiciile cauzate prin 
aceste Ordonanţe, anularea actelor administrative emise în baza 

acestora, precum şi după caz, obligarea unei autorităţi publice la 


emiterea unui act administrativ sau la realizarea unei operaţiuni 
administrative. 


Acelaşi text de lege reglementează în alin. (4) situaţia acţiunilor 
formulate de o persoană vătămată, în cazul în care s-a declarat 


neconstituţională ordonanța prin admiterea unei excepţii într-o altă 
cauză. 


Din interpretarea logică, ca metodă de interpretare a normei de 
drept, Înalta Curte constată că legiuitorul a prevăzut că în ipoteza 
admiterii excepţiei de neconstituţionalitate a ordonanţei într-o 
altă cauză, efectele se produc de la data admiterii excepţiei şi în 
cauze similare, care au ca temei juridic aceleaşi prevederi declarate 
neconstituţionale (I.C.C.J, Secţia de contencios administrativ şi 
fiscal, decizia nr. 1960/201 1, www.legalis.ro). 


Art. 10. instanţa competentă 


(1) Litigiile privind actele administrative emise sau încheiate de 
autorităţile publice locale și județene, precum și cele care privesc 
taxe și impozite, contribuții, datorii vamale, precum și accesorii ale 
acestora de până la 1.000.000 de lei se soluţionează în fond de tribu- 
nalele administrativ-fiscale, iar cele privind actele administrative 
emise sau încheiate de autoritățile publice centrale, precum și cele 
care privesc taxe şi impozite, contribuţii, datorii vamale, precum și 
accesorii ale acestora mai mari de 1.000.000 de lei se soluţionează 
în fond de secţiile de contencios administrativ şi fiscal ale curților de 
apel, dacă prin lege organică specială nu se prevede altfel. 

(1?) Toate cererile privind actele administrative emise de autori- 
tățile publice centrale care au ca obiect sume reprezentând finanţarea 
nerambursabilă din partea Uniunii Europene, indiferent de valoare, 
se soluţionează în fond de secţiile de contencios administrativ și fiscal 
ale curților de apel. 

(2) Recursul împotriva sentințelor pronunţate de tribunalele admi- 
nistrativ-fiscale se judecă de secţiile de contencios administrativ și 


judecă de Secţia de contencios administrativ și fiscal a înaltei Curți 


Ce s şi Justiție, dacă prin lege organică specială nu se prevede 
altfel. 

(3) Reclamantul se poate adresa instanţei de la domiciliul său 
sau celei de la domiciliul pârâtului. Dacă reclamantul a optat pentru 
instanța de la domiciliul pârâtului, nu se poate invoca excepţia 
necompetenţei teritoriale. 

1. Stabilirea competenţei materiale a instanțelor de contencios 
administrativ 


Competența materială a instanţelor de contencios administrativ 
în soluţionarea litigiilor privind actele administrative de autoritate 
se stabileşte pe baza a două criterii distincte: criteriul nivelului 
ierarhic al organului emitent al actului dedus judecății şi criteriul 
valorii obiectului litigiului. 

Primul criteriu se aplică numai în cazul acţiunilor având ca obiect 
anularea actelor administraţiei generale. 

Cel de-al doilea criteriu se aplică în cazul acţiunilor privind 
anularea actelor administraţiei specializate (fiscale şi vamale). 

Potrivit primului criteriu, sunt de competenţa tribunalelor admi- 
nistrativ-fiscale, în primă instanţă, litigiile privind actele adminis- 
trative emise sau încheiate de autorităţile publice locale şi judeţene”, 
indiferent de sistemul administrativ din. care aceste autorităţi fac 
parte (al statului sau al colectivităţilor locale). În concret, sunt de 
competenţa tribunalelor actele administrative ale consiliilor locale, 
primarilor, consiliilor judeţene, preşedinţilor consiliilor judeţene, 
prefecţilor şi serviciilor publice de concentrare ale ministerelor şi 
ale celorlalte organe ale administraţiei publice centrale în judeţe 
(direcţii judeţene, inspecții, inspectorate etc.). 

În schimb, litigiile privind anularea actelor administrative emise 
sau încheiate de autorităţile publice centrale se soluţionează în fond 
de Secţiile de contencios administrativ şi fiscal ale curților de apel, 
dacă prin lege organică specială nu se prevede altfel. 

Pentru descentralizarea actului de justiţie, au fost deja regle- 
mentate o serie de excepții de la această regulă, în sensul că anumite 
litigii au fost date în competenţa, în primă instanţă, Secţiilor de con- 
tencios administrativ ale tribunalelor, chiar dacă autoritatea publică 
pârâtă (emitentă a actului administrativ sau a refuzului nejustificat) 
este o autoritate publică centrală. 


D La stabilirea instanţei competente material se va ţine seama de 
emitentul actului, nu de autoritatea superioară care a soluţionat plângerea 
administrativă prealabilă. 

În contextul legislativ actual, putem exemplifica câteva dintre 
aceste excepții, şi anume”: 

- cauzele care au ca obiect raportul de serviciu al funcţionarilor 
publici, cu excepţia situaţiilor pentru care este stabilită expres prin 
lege competenţa altor instanţe”); 

- litigiile legate de aplicarea Legii recunoştinţei faţă de eroii-martiri 
şi luptătorii care au contribuit la victoria Revoluţiei române din 
decembrie 19899; 

- acţiunile în anularea deciziilor emise de Comisia superioară de 
evaluare a persoanelor adulte cu handicap potrivit art. 902 alin. (4) 
din Legea nr. 448/2006 privind protecţia şi promovarea drepturilor 
persoanelor cu handicap, republicată”; 

- acţiunea în anularea actelor administrative emise în baza Legii 
nr. 21/1991 privind cetăţenia română, republicată“; 

- acţiunea în anularea deciziei Comisiei Centrale pentru Stabi- 
lirea Despăgubirilor sau împotriva refuzului nejustificat al acestei 
autorităţi de a emite decizia privind acordarea de despăgubiri 
potrivit Legii nr. 247/2005 privind reforma în domeniile proprietăţii 
şi Justiţiei, precum şi unele măsuri adiacente“). 

In ce priveşte primul criteriu de determinare a competenţei 
materiale a instanţei de j udecată, în practică, s-a decis că, dacă litigiul 
are ca obiect un pretins refuz nejustificat din partea a două autorităţi 
publice dintre care una este o autoritate centrală, com petenţa în primă 
instanţă revine curţii de apel, potrivit art. 10 alin. (1) teza a Il-a din 


© A se vedea, în acest sens, Legea nr. 2/2013 privind unele măsuri pentru 
degrevarea instanţelor judecătoreşti, precum şi pentru pregătirea punerii în 
aplicare a Legii nr. 134/2010 privind Codul de procedură civilă. 


” A se vedea art. 109 din Legea nr. 188/1999 (M.Of. nr. 365 din 29 mai 
2007). 


” A se vedea art. 26 din Legea nr. 341/2004 (M.Of. nr. 654 din 20 iulie 
2004). 


M.Of. nr. 1 din 3 ianuarie 2008. 


9’ A se vedea art. 37! din Legea nr. 21/1991 (M.Of. nr. 576 din 13 august 
2010). 


9 M.Of. nr. 653 din 22 iulie 2005. 
230 


Procedura de soluţionare a cererilor în contenciosul administrativ Art. 10 


Legea nr. 554/2004". Or, în opinia noastră, o asemenea soluţie este 
criticabilă, pentru că într-un litigiu de contencios administrativ 
nu poate avea calitate procesuală pasivă decât autoritatea care 
are competenţa emiterii actului sau înscrisului solicitat de către 
reclamant în funcţie de care se determină şi competenţa instanţei 
de judecată. 

Potrivitcelui de-al doilea criteriu, tribunalele administrativ-fiscale 
sunt competente să soluţioneze în fond (în primă instanţă) litigiile 
care privesc anularea actelor administrativ-fiscale prin care se stabi- 
lesc taxe şi impozite, contribuţii, datorii vamale, precum şi accesorii 
ale acestora de până la 1.000.000 de lei. Dacă însă printr-un act al 
administraţiei fiscale i se impun particularului alte obligaţii decât 
plata unei sume de bani, competenţa instanţei privind anularea 
actului se determină în funcţie de primul criteriu, al locului ocupat de 
autoritatea publică emitentă (a actului) în ierarhia administrativă. 

Celelalte litigii de acest gen al căror obiect are o valoare mai mare 
de 1.000.000 de lei se soluţionează în fond de Secţiile de contencios 
administrativ şi fiscal ale curților de apel, dacă prin lege organică 
specială nu se prevede altfel. 

Competența materială a instanţei de contencios administrativ în 
litigiile privind anularea actelor administrativ-fiscale se determină 
în funcţie de cuantumul creanţei fiscale stabilite de organul admi- 
nistrativ-fiscal, neavând relevanţă, sub acest aspect, suma contestată 
de către reclamant care, uneori, poate fi mai mică decât cea indicată 
în actul atacat. | 

De la această regulă a criteriului valoric există o excepţie 
reglementată în alin. (1!), potrivit căreia „toate cererile privind 
actele administrative emise de autorităţile publice centrale care au 
ca obiect sume reprezentând finanţarea nerambursabilă din partea 
Uniunii Europene, indiferent de valoare, se soluţionează în fond de 
Secţiile de contencios administrativ şi fiscal ale curților de apel”. 

Întrucât exceptio est strictissimae interpretationis, actele admi- 
nistrative ale autorităţilor publice locale şi judeţene care au ca obiect 


D A se vedea, în acest sens, I.C.C.J., Secţia de contencios administrativ şi 
fiscal, decizia nr. 4641/2006, în G. V. Birsan, B. Georgescu, op. cit. p. 74. 

sume reprezentând finanţarea nerambursabilă din partea Uniunii Euro- 
pene, de până la 1.000.000 lei, se soluţionează în fond de către tribu- 
nalele administrativ-fiscale, aplicându-se regula criteriului valoric. 

Această concluzie are la bază premisa că şi aceste acte se înca- 
drează în categoria actelor administrativ-fiscale, întrucât privesc şi 
ele contribuţii, cu deosebirea că aceste contribuţii provin din fonduri 
europene, însă art. 10 alin. (1) din Legea nr. 554/2004 nu distinge 
între proveniența contribuţiilor stabilite prin actele din această 
categorie. 

O altă concluzie este aceea că dispoziţiile art. 10 alin. (1!) din 
Legea nr. 554/2004 se referă la litigiile privind încheierea, executarea 
sau încetarea contractelor de finanţare din fondurile europene, nu 
la litigiile privind contractele administrative de realizare a proiec- 
telor ce fac obiectul contractelor de finanţare. Competența instanţei 
privind soluţionarea acestor din urmă litigii rezultate din contractele 
administrative având ca obiect achiziţii publice, concesiuni de 
lucrări şi concesiuni de servicii este reglementată de legea specială 
care guvernează regimul juridic al acestor contracte. Astfel, art. 53 
alin. (1) din Legea nr. 101/2016 prevede că „Procesele şi cererile 


privind acordarea despăgubirilor pentru repararea prejudiciilor 


cauzate în cadrul procedurii de atribuire, precum Şi cele privind exe- 
cutarea, anularea, nulitatea, rezoluțiunea, rezilierea sau denunţarea 
unilaterală a contractelor se soluţionează în primă instanță, de 
urgență şi cu precădere, de către Secţia de contencios administrativ şi 
fiscal a tribunalului în circumscripția căruia se află sediul autorităţii 
contractante, prin complete specializate în achiziţii publice”, De 
asemenea, în ce priveşte litigiile izvorâte din contractele de conce- 
Siune a bunurilor publice, art. 66 din O.U.G. nr. 54/2006 prevede, 
în alin. (1), că acestea se soluţionează potrivit Legii contenciosului 
administrativ nr. 554/2004, iar instanţa competentă este Secţia de 
contencios administrativ a tribunalului în a cărui jurisdicție se află 
sediul concedentului [alin. (2)]. 

2. Stabilirea competenţei teritoriale a instanţelor de con- 
tencios administrativ 


Cu unele excepţii, regulile în materie de competenţă terito- 
rială a instanţelor judecătoreşti sunt de ordine privată, iar neres- 
pectarea lor nu poate fi invocată decât de partea care are interes şi 
numai in limine litis”. Mai mult, în unele cazuri, însăşi legea prevede 
competenţa teritorială alternativă”, reclamantul având posibilitatea de 
a alege între două sau mai multe instanţe deopotrivă competente. 

Deşi în procesul civil regula este aceea că instanța competentă 
teritorial este instanţa de la domiciliul pârâtului”, în materia 
contenciosului administrativ competenţa teritorială a instanţelor 
judecătoreşti este alternativă în sensul că reclamantul are posibilitatea 
să aleagă între instanţa de la domiciliul său şi instanţa de la sediul 
autorităţii publice pârâte. Dacă a optat însă pentru instanţa de la 
domiciliul pârâtului, reclamantul nu mai poate invoca ulterior 
excepţia necompetenţei teritoriale a instanţei de judecată pe care 
a învestit-o cu soluţionarea cererii sale. Este evident că, în acest 
caz, nici pârâtul nu poate invoca această excepţie, întrucât, pe de o 
parte, normele de competenţă teritorială alternativă sunt edictate în 
beneficiul exclusiv al reclamantului, iar pe de altă parte nu ar putea 
justifica un interes real în invocarea excepţiei. 

Prin excepţie, în unele cazuri, prevăzute expres de lege, competenţa 
teritorială a instanţelor de contencios administrativ este exclusivă. 

Astfel, de exemplu, ordinul de respingere a cererii de acordare sau 
de redobândire a cetăţeniei române, precum şi ordinul de respingere 


» Astfel, potrivit art. 130 alin. (3) C.proc.civ., „necompetenţa de ordine 
privată poate fi invocată doar de către pârât prin întâmpinare sau, dacă 
întâmpinarea nu este obligatorie, cel mai târziu la primul termen de judecată 
la care părţile sunt legal citate în faţa primei instanţe”. Mai mult, potrivit 
alin. (2) al art. 130 C.proc.civ., chiar şi „necompetenţa materială şi teritorială 
de ordine publică trebuie invocată de părţi ori de către judecător la primul 
termen de judecată la care părţile sunt legal citate în faţa primei instanţe”. 

» În acest sens, a se vedea şi art. 113 C.proc.civ. 

” A se vedea, în acest sens, art. 107 alin. (1) C.proc.civ. 

a cererii de renunțare la cetăţenia română pot fi atacate, în termen de 
15 zile de la data comunicării, la Secţia de contencios administrativ 
şi fiscal a Tribunalului Bucureşti, iar hotărârea Tribunalului poate 
fi atacată cu recurs la Secţia de contencios administrativ şi fiscal a 


„ Curţii de Apel Bucureşti”. Acelaşi tribunal este competent să soluţio- 


neze, în primă şi în ultimă instanță, acţiunea în anularea Ordinului 
preşedintelui Autorităţii Naţionale pentru Cetăţenie de admitere sau 
de respingere a sesizării de retragere a cetăţeniei, dacă solicitantul 
(titularul sesizării) nu are domiciliul sau reşedinţa în România 
[art. 32 alin. (7) din Legea nr. 21/1991]. 

De asemenea, dacă titularul cererii în anularea deciziei Comisiei 
Centrale pentru Stabilirea Despăgubirilor sau împotriva refuzului 
nejustificat al acestei autorităţi de a emite decizia privind acordarea 
de despăgubiri potrivit Legii nr. 247/2005, domiciliază în străinătate, 
competenţa de a soluţiona această cerere, în primă instanţă, aparţine 
tribunalului reședinței din ţară a reclamantului sau, după caz, tribuna- 
lului în a cărui rază teritorială îşi are domiciliul reprezentantul său 
din România. Dacă reclamantul nu are reşedinţa în ţară şi nici 
reprezentant cu domiciliul în România, cererea este de competenţa 
Secţiei de contencios administrativ şi fiscal a Tribunalului Bucureşti 
[art. 20 alin. (1) din Titlul VII al Legii nr. 247/2005). 

De asemenea, potrivit legilor speciale, litigiile privind contractele 
administrative sunt de competenţa în primă instanţă a tribunalului 
administrativ-fiscal de la sediul autorităţii contractante”. 


3. Căile de atac în materia contenciosului administrativ 


Potrivit dispoziţiilor Legii nr. 554/2004, hotărârile pronunţate de 
instanţele de fond pot fi atacate numai cu recurs la instanţa ierar- 
hic superioară. Astfel, recursul împotriva sentinţelor pronunţate de 
tribunalele administrativ-fiscale este de competenţa Secţiilor de 


DA se vedea art. 19 alin. (4), respectiv art. 31 alin. (6) din Legea 
nr. 21/1991. 


” A se vedea, în acest sens, art, 53 alin. (1) din Legea nr. 101/2016, 
supra cit. 

contencios administrativ şi fiscal ale curților de apel, iar recursul 
împotriva sentinţelor pronunţate de Secţiile de contencios adminis- 
trativ şi fiscal ale curților de apel se judecă de Secţia de contencios 
administrativ şi fiscal a Înaltei Curți de Casaţie şi Justiţie, dacă prin 
lege organică specială nu se prevede altfel [art. 10 alin. (2)]. 

De la această regulă, Legea nr. 554/2004 prevede (în art. 25) 
o singură excepţie, şi anume aceea că încheierea pronunţată de 
tribunal pentru executarea hotărârilor de contencios administrativ 
este supusă apelului. Această reglementare de excepţie a fost însă 
criticată în doctrină”, întrucât calea de atac devolutivă a apelului 
este incompatibilă cu procedura contenciosului administrativ, aşa 
cum s-a statuat şi în jurisprudenţă”, ceea ce ar putea determina 
legiuitorul să-şi reconsidere această opţiune. 

Împotriva hotărârilor instanţelor de contencios administrativ pot 
fi exercitate şi alte căi de atac extraordinare, şi anume: contestaţia 
în anulare reglementată de art. 503-508 C.proc.civ. şi revizuirea? 
prevăzută de art. 509-513 C.proc.civ. 


Jurisprudenţă 
1. Competența materială în litigiile fiscale 


În conformitate cu dispoziţiile art. 10 alin. (1) teza I din Legea 
nr. 554/2004 litigiile privind actele administrative emise sau 
încheiate de autorităţile publice locale şi judeţene, precum şi cele 
care privesc taxe şi impozite, contribuţii, datorii vamale, precum şi 
accesorii ale acestora de până la 1.000.000 RON se soluţionează în 
fond de tribunalele administrativ-fiscale. 

Înalta Curte a reţinut că Legea contenciosului administrativ a 
Stabilit competenţa materială de soluţionare a cauzelor în concordanţă 
cu dispoziţiile din Codul de procedură fiscală, în raport de două 


D A se vedea, în acest sens, G. Bogasiu, op. cit., p. 572. 

R Pentru exemplificare şi detalii, a se vedea comentariul la art. 25. 

» În legătură cu această cale extraordinară de atac, a se vedea şi 
comentariul de la art. 21. 


235 


23 


24 


25 


26 


27 


28 


29 


30 


Art. 10 Legea contenciosului administrativ 


criterii, şi anume al locului ocupat de organul care a emis ori încheiat 
actul şi al cuantumului litigiului ce are ca obiect taxe şi impozite, 
contribuţii, datorii vamale, precum şi accesorii ale acestora. 

Având în vedere faptul că actele atacate privesc acte adminis- 
trativ-fiscale ce se referă la impozitul pe profit şi TVA, competenţa de 
soluţionare a litigiului se stabileşte exclusiv în raport de cuantumul 
sumei prevăzută în actele fiscale atacate. 

Văzând dispoziţiile art. 98 C.proc.civ. în conformitate cu care 
regula generală în determinarea com petenţei este valoarea obiectului 
cererii arătată în capătul principal de cerere, iar pentru stabilirea 
valorii nu se au în vedere accesoriile pretenţiei principale, precum 
dobânzile, penalităţile, fructele, cheltuielile sau altele asemenea, 
indiferent de data scadenţei, rezultă că în stabilirea competenţei de 
soluţionare a cauzei se va avea în vedere valoarea din actele atacate, 
respectiv impozit suplimentar 108.768 RON şi TVA suplimentar 
713.519 RON. 

Ca atare, în prezentul litigiu valoarea obligaţiilor principale con- 
testate, reprezentate de impozitul pe profit şi taxa pe valoarea adău- 
gată stabilite de organele fiscale, se situează sub pragul de 1.000.000 
RON, astfel încât devin. incidente dispoziţiile art. 10 alin. (1) 
teza I din Legea nr. 554/2004, care prevăd competenţa materială 
a tribunalelor administrativ-fiscale (.C.C.J, Secția de contencios 
administrativ şi fiscal, decizia nr. 1986/201 5, www.scj.ro). 


2. Competența materială în litigiile privind funcţionarii publici 


Atâta timp cât reclamantul solicită anularea concursului pentru 
ocuparea unor funcţii publice şi anularea deciziilor de numire a unor 
funcționari publici, litigiul se circumscrie prevederilor art. 109 din 
Legea nr. 188/1999, republicată, cu modificările şi completările 
ulterioare, astfel cum au fost modificate prin art. IV din Legea 
nr. 2/2013, conform cărora: „Cauzele care au ca obiect raportul de 
serviciu al funcţionarului public sunt de com petenţa Secţiei de conten- 
cios administrativ şi fiscal a tribunalului, cu excepţia situaţiilor pentru 
care este stabilită expres prin lege competenţa altor instanţe”. 

Atât timp cât reclamantul a dedus judecății legalitatea actelor 
şi procedurilor în baza cărora a luat naştere raportul de serviciu al 
unor funcţionari publici, instanţa competentă se determină în raport 
cu dispoziţiile speciale în materia funcţiei publice, iar nu în raport 
cu dreptul comun în materia contenciosului administrativ şi fiscal 
reprezentat de dispoziţiile art. 10 din Legea nr. 554/2004 (.C.CJ, 
Secţia de contencios administrativ şi fiscal, decizia nr. 1461/2015, 
WWw.Scj.ro). 


3. Competența materială în litigiile privind actele adminis- 
trative emise de autorităţile publice de nivel local 


Reclamanta SC R.D.F. SRL a învestit instanţa de contencios 
administrativ cu o acţiune având ca obiect anularea răspunsului 
MADR-APDRP nr. 36.509 din 12 noiembrie 2013 şi, în consecinţă, 
să se constate ca fiind eligibilă cererea sa de finanţare nr. XX cu 
titlu „Creşterea productivităţii la SC R.D.F. SRL prin achiziţionarea 
de utilaje performante prin Schema de ajutor de stat N 578/2009, 
aferentă măsuri 123”. 

Se constată că, prin răspunsul din 12 noiembrie 2013, 
MADR-APDRP a respins contestaţia societăţii depusă la OJPDRP 
Alba referitoare la cererea de finanţare nr. XX cu titlu „Creşterea 
productivităţii la SC R.D.F. SRL prin achiziţionarea de utilaje 
performante prin Schema de ajutor de stat N 578/2009, aferentă 
măsuri 123”. 

Actul administrativ vătămător pentru reclamantă este materia- 
lizat în cuprinsul notificării din 23 august 2013, prin care Centrul 
Regional de Plăţi pentru Dezvoltare Rurală şi Pescuit — Centrul 7 
Alba Iulia a comunicat societăţii, ca răspuns la licitaţia de proiecte 
M123N-01123, faptul că, în urma verificării şi evaluării cererii de 
finanţare, este neeligibil proiectul depus în vederea finanţării. 

În acest context, este evident că litigiul nu are ca obiect sume 
reprezentând finanţare nerambursabilă din partea Uniunii Europene, 
pentru a atrage incidenţa dispoziţiilor art. 10 alin. (1!) din Legea 
nr. 554/2004. 

În cadrul unui litigiu de contencios administrativ, calitate pro- 
cesuală pasivă are autoritatea sau instituţia publică emitentă a 
actului administrativ contestat, iar Centrul Regional de Plăţi pentru 


„Dezvoltare Rurală şi Pescuit — Centrul 7 Alba Iulia, în calitate de 


emitent al actului administrativ potenţial vătămător pentru recla- 
mantă, este o autoritate publică de nivel local. 

În aceste condiţii, sunt incidente prevederile art. 10 alin. (1) 
teza ĮI din Legea nr. 554/2004, conform cărora „litigiile privind 
actele administrative emise sau încheiate de autorităţile publice . 
locale şi judeţene [...] se soluţionează în fond de tribunalele 
administrativ-fiscale”, 

Împrejurarea că reclamanta a chemat în judecată şi autoritatea 
publică ierarhic superioară care a soluţionat contestaţia sa împotriva 
actului administrativ potenţial vătămător emis de autoritatea publică 
de nivel local — centrul regional — nu este de natură a atrage incidenţa 
prevederilor art. 10 alin. (1) teza a Il-a din Legea nr. 554/2004 


(IC.C.J, Secţia de contencios administrativ şi fiscal, decizia 
nr. 1462/2015, wWww.scj.ro). 


4. Competența materială în litigiile privind contractele 
administrative 


Reclamanta SC V.T. SRL a învestit instanţa de contencios admi- 
nistrativ cu o acţiune având ca obiect anularea rezilierii contractului 
de concesiune din 29 martie 2006 încheiat cu Agenţia Domeniilor 
Statului având ca obiect o Suprafaţă de teren aflată în domeniul 
public al statului şi în administrarea Agenţiei Domeniilor Statului. 

Faţă de apartenenţa la domeniul public a terenului concesionat, 
contractul de concesiune este asimilat actului administrativ, în sensul 
art. 2 alin. (L) lit. c) teza a II-a din Legea nr. 554/2004, conform căruia 
«Sunt asimilate actelor administrative, în sensul prezentei legi, şi 
contractele încheiate de autorităţile publice care au ca obiect punerea 
în valoare a bunurilor proprietate publică», şi îi sunt aplicabile, în 
privinţa normelor de competenţă, prevederile cu caracter special, 
derogatoriu, ale art. 66 din O.U.G. nr. 54/2006 privind regimul 

contractelor de concesiune de bunuri proprietate publică conform 
cărora soluţionarea litigiilor apărute în legătură cu atribuirea, înche- 
ierea, executarea, modificarea şi încetarea contractului de conce- 
siune este de competenţa Secţiei de contencios administrativ a tribu- 
nalului (7. C.C.J,, Secţia de contencios administrativ şi fiscal, piisi 
nr. 1463/2015, www.scj.ro). 


5. Competența materială în litigiile privind refuzul nejustificat 


Prin cererea de chemare în judecată, reclamantul N.V. a solicitat 
în contradictoriu cu Agenţia pentru Finanţarea Investiţiilor Rurale 
— Centrul Regional pentru Finanţarea Investiţiilor Rurale Alba (în 
calitate de succesoare a Agenţiei de Plăţi pentru Dezvoltare Rurală 
şi Pescuit — Centrul Regional de Plăţi pentru Dezvoltare Rurală şi 
Pescuit Alba) obligarea pârâtului să îi comunice motivul şi temeiul 
legal al deciziei de neîncheiere a contractului de finanţare nr. xx. 

Prin urmare, se constată că în cauză reclamantul contestă 
un refuz nejustificat de soluţionare în termen legal a unei cereri 
adresate pârâtului având ca obiect un drept sau un interes legitim 
— act administrativ asimilat, potrivit prevederilor art. 2 alin. (2) din 
Legea nr. 554/2004 şi care vizează sume reprezentând finanţarea 
nerambursabilă din partea Uniunii Europene. 

Specificul litigiilor care se desfăşoară între persoanele fizice sau 
juridice şi administraţia publică determină, în mod necesar, exis- 
tenţa unor reguli imperative în privinţa competenţei instanţelor de 
contencios administrativ. 

Pentru stabilirea competenţei materiale, prevederile legale afiate 
în discuţie instituie două criterii: cel al rangului autorităţii care emite 
Sau, după caz, încheie actul administrativ dedus judecății, în sistemul 
organelor administraţiei publice şi, respectiv, criteriul valoric. 
„Drept urmare, în cauză fiind vorba despre un refuz nejustificat 
de soluţionare a unei cereri provenind de la o autoritate publică 
locală — Centrul Regional pentru Finanţarea Investiţiilor Rurale 7 
Centru Alba, care este şi pârât în prezenta cauză, competenţa de 
soluţionare a cauzei revine Secţiei de contencios administrativ şi 

fiscal a tribunalului (LC.CJ, Secţia de contencios administrativ şi 
fiscal, decizia nr. 1263/2015, www.scj.ro). 


6. Competența materială în funcție de rangul organului 
emitent 


Înalta Curte constată că obiectul litigiului dedus judecății îl 
constituie anularea actului administrativ prin care s-a declarat 
neselectat pentru finanțare proiectul cererii de finanțare cu titlul 
„Înființare centru prelucrare piatră la SC M.S. SRL înregistrat, 
respectiv, notificarea din 13 martie 2014 emisă de Centrul Regional 
de Plăţi pentru Dezvoltare Rurală şi Pescuit Centru Alba, şi a deciziei 
nr. 532 din 25 februarie 2014 emise de Centrul Regional de Plăţi 
pentru Dezvoltare Rurală şi Pescuit $ Bucureşti-Ilfov. 

Competența materială a instanţei de contencios administrativ 
este determinată de apartenenţa organului emitent al actului la 
categoria autorităţilor publice centrale sau locale, neavând relevanţă 
dacă acestea au sau nu au personalitate juridică. 

Reţinând, pe de o parte, că autoritatea emitentă a actului presupus 
vătămător contestat de reclamantă este un centru regional, structură 
aflată în cadrul Agenţiei pentru Finanţarea Investiţiilor Rurale (fosta 
Agenţie de Plăţi pentru Dezvoltare Rurală şi Pescuit) şi, pe de altă 
parte, că în materia contenciosului administrativ nu prezintă relevanţă 
personalitatea juridică a autorităţii publice, ci capacitatea ei de drept 
administrativ, respectiv aptitudinea de a emite acte administrative 
în exercitarea unor prerogative de putere publică ori a unui serviciu 
public, Inalta Curte constată că nu curţii de apel, ci tribunalului, prin 
Secţia specializată, îi revenea competenţa de soluţionare a cauzei. 

Astfel, este suficientă capacitatea administrativă a autorităţii, 
respectiv posibilitatea emiterii de acte administrative, ce determină 
şi eventuala calitate procesuală pasivă într-un litigiu de contencios 
administrativ şi, în final, determinarea instanţei competente în raport 
de rângul autorităţii publice pârâte. 

In cauză, fiind vorba de un litigiu având ca obiect anularea unui 
act administrativ emis de o autoritate regională, competența materială 

a instanţei de contencios administrativ se stabileşte în funcţie de crite- 
riul rangului organului emitent şi, astfel, aceasta revine Secţiei de con- 
tencios administrativ şi fiscal a tribunalului (I.C.C.J, Secţia de con- 
tencios administrativ şi fiscal, decizia nr. 1236/201 5, www.scj.ro). 


7. Acțiune având ca obiect anularea actului emis de Centrul 
Regional de Plăţi pentru Dezvoltare Rurală și Pescuit. Conflict 
negativ de competenţă 


În cauză, reclamanta a chemat în judecată pe pârâtele Agenţia de 
Plăţi pentru Dezvoltare Rurală şi Pescuit Neamţ şi Agenţia de Plăţi 
pentru Dezvoltare Rurală şi Pescuit— Centrul Regional de Plăţi pentru 
Dezvoltare Rurală şi Pescuit | N-E Iaşi solicitând anularea actului 
administrativ din 15 mai 2013 prin care s-a acordat calificativul de 
neconformitate cu ocazia întocmirii fişei de verificare tehnică Şi 
financiară semnată de experţi din cadrul O.H.D.R.P. Neamţ, precum 
şi obligarea la acordarea calificativului de conformitate în acord cu 
prevederile legale în vigoare. 

Înalta Curte, având de soluţionat conflictul negativ de competenţă 
ivit între Curtea de Apel Bacău, Secţia a I-a civilă, de contencios 
administrativ şi fiscal, şi Tribunalul Neamţ, Secţia a II-a civilă, de 
contencios administrativ şi fiscal, a stabilit competența de soluţionare 
a cauzei în favoarea acestei din urmă instanțe. 

Pentru a decide astfel, Înalta Curte a reținut că prin art. 10 
alin. (1!) din Legea nr. 554/2004, au fost atribuite în competenţa de 
primă instanţă a curților de apel doar cererile privind actele adminis- 
trative emise de autorităţile publice centrale care au ca obiect sume 
reprezentând finanţarea nerambursabilă din partea Uniunii Europene. 

Or, în cauză, actul a cărui anulare se solicită nu este emis de 
O autoritate centrală, ci de un oficiu judeţean pentru finanţarea 
investiţiilor rurale, fără personalitate juridică, aflat în coordonarea 
centrului regional pentru finanţarea investiţiilor rurale, condus de 
un director. i 

Deşi nu au personalitate juridică, aceste oficii au capacitate de 
drept administrativ, fiind de necontestat competența acestora de 
emitere a actelor de natura celui în cauză. 


241 


51 


52 


53 


54 


55 


56 


57 


58 


59 


60 


61 


Art. 10 Legea contenciosului administrativ 


Prin urmare, actele administrative ce fac obiectul acţiunii de 
faţă nu se înscriu în sfera de aplicare a dispoziţiilor art. 10 alin. (15) 
din Legea nr. 554/2004, ci în sfera de aplicare a art. 10 alin. (1) 
din această lege, Înalta Curte constatând că soluţionarea în fond a 
cauzei este de competenţa Tribunalului Neamţ, Secţia contencios 
administrativ şi fiscal (I.C.C.J, Secţia de contencios administrativ 
şi fiscal, decizia nr. 98/2015, www.legalis.ro). 


8. Proces-verbal de constatare a neregulilor și de stabilire a 


creanţelor bugetare. Acţiune în anulare. Conflict negativ de 
competenţă 


În cauză, obiectul litigiului îl constituie anularea procesului-verbal 
de constatare a neregulilor şi de stabilire a creanţelor bugetare 
încheiat la data de 25 februarie 2013 emis de O.J.D.R.P. Ilfov, 
precum şi a Notei de descoperire a unei nereguli întocmit de expert 
C.O. din cadrul O.J.P.D.R. Ilfov. 

Soluționând conflictul negativ de competență ivit între Curtea 
de Apel Bucureşti, Secţia a VIII-a contencios administrativ şi fiscal, 
Și Tribunalul Bucureşti, Secţia a I-a de contencios administrativ şi 
fiscal, Înalta Curte a stabilit competența de soluționare a cauzei în 
favoarea acestei din urmă instanțe de judecată. 

Pentru a decide astfel, Înalta Curte a reținut că, potrivit art. 10 
alin. (1!) din Legea nr. 554/2004, sunt de competenţa curților de 
apel cererile privind actele administrative emise de autorităţile 
publice centrale care au ca obiect sume reprezentând finanţare 
nerambursabilă din partea U.E., indiferent de valoare. 

In speţă, actul contestat nu a fost emis de o autoritate publică de 
nivel central, astfel că devin incidente dispoziţiile art. 10 alin. (1) 
din Legea contenciosului administrativ. 

Astfel, reţinând, pe de o parte, că autoritatea emitentă a deciziei 
este un centru regional, adică O.J.PD.R. Ilfov, structură aflată în 
cadrul A.P.D.R.P, şi, pe de altă parte, că în materia contenciosului 
administrativ nu prezintă relevanţă personalitatea juridică a autorităţii 


publice, ci capacitatea ei de drept administrativ, respectiv aptitudinea 

de a emite acte administrative în exercitarea unor prerogative de 
putere publică ori a unui serviciu public, Înalta Curte constată că 
nu curţii de apel, ci tribunatului, prin Secţia specializată, îi revenea 
competenţa de soluţionare a cauzei (LC.C.J, Secţia de contencios 
administrativ şi fiscal, decizia nr. 23/20] 5, www.legalis.ro). 


9. Acţiune în anularea deciziei de imputare emisă de Inspec- 
toratul Judeţean al Poliţiei de Frontieră Galaţi. Competența 
instanţei 


În cauză, obiectul litigiului îl constituie anularea Deciziei de 
imputare nr. 692763 din 21 ianuarie 201 l, emisă de Inspectoratul 
Judeţean al Poliţiei de F rontieră-Galaţi, prin care s-a stabilit în sarcina 
reclamantului imputarea sumei de 24.889,83 RON, în temeiul O.G. 
nr. 121/1998 privind răspunderea materială a militarilor. 

Pentru stabilirea competenţei materiale, art. 10 alin. (1) din Legea 
nr. 554/2004 instituie două criterii: cel al rangului autorităţii care emite 
sau, după caz, încheie actul administrativ dedus judecății, în sistemul 
organelor administraţiei publice şi, respectiv, criteriul valoric. 

În cauza de faţă este aplicabil criteriul rangului autorităţii 
emitente a actului administrativ contestat. 

Aşa fiind, cum obiectul litigiului îl constituie un act administrativ 
emis de către o autoritate publică de nivel local, competenţa de 


` Soluţionare a cauzei revine Secţiei de contencios administrativ şi - 


fiscal a tribunalului. 

Pentru aceste considerente, Înalta Curte, admite recursul, 
casează sentinţa atacată şi trimite cauza spre competenta soluţionare 
la Tribunalul Galaţi, Secţia de contencios administrativ şi fiscal 
(.C.C.J, Secţia de contencios administrativ şi fiscal,- decizia 
nr. 208/2014, www.legalis.ro). 

10. Acţiune ce vizează anularea unui concurs și a actelor 
administrative aferente. Calitatea de funcționar public. 
Conflict negativ de competență. invocarea excepţiei de 
necompetență materială | 


În cauză, reclamanta a solicitat, în contradictoriu cu pârâtul 
Ministerul Public, Parchetul de pe lângă I.C.C.J., pronunţarea 
unei hotărâri judecătoreşti prin care să se dispună: anularea tuturor 
actelor administrative prin care s-a dispus respingerea cererii sale de 
înscriere la concursul pentru ocuparea funcţiei publice de execuţie 
vacante de consilier gradul profesional principal (traducător engleză 
principal) organizat de autoritatea pârâtă, respectiv, răspunsul 
comisiei de organizare a concursului afişat la data de 16 mai 2013 şi 
procesul-verbal din data de 17 mai 2013 al comisiei de soluţionare 
a contestaţiei; obligarea pârâtului să-i admită cererea de înscriere 
la concurs; obligarea pârâtului la plata sumei de 20.000 RON 
reprezentând daune morale. 

Având de soluționat conflictul negativ de competenţă ivit între 
Curtea de Apel Braşov, Secţia de contencios administrativ şi fiscal, 
şi Tribunalul Brașov, Secţia de contencios administrativ şi fiscal, 
Inalta Curte a stabilit competenţa de soluționare a cauzei în favoarea 
Curţii de Apel Braşov, Secţia contencios administrativ şi fiscal, 
pentru următoarele considerente: 

Obiectul prezentului litigiu este reprezentat de anularea actelor 
administrative prin care s-a dispus respingerea cererii reclamantei de 
participare la concursul organizat pentru ocuparea unei funcţii publice 
de execuţie, obligarea autorităţii pârâte la admiterea cererii de înscriere 
la concurs şi la plata de daune morale pentru prejudiciul cauzat. 

Raportat la dispoziţiile art. 1 alin. (1) şi art. 8 alin. (1) din Legea 
contenciosului administrativ nr. 554/2004, este vorba de un litigiu 
privind acte administrative emise de o autoritate publică centrală, 
respectiv Parchetul de pe lângă I.C.C.J. 

In ceea ce priveşte instanţadecontenciosadm inistrativcompetentă 
din punct de vedere material, în sensul art. 10 alin. (1) din Legea 
nr. 554/2004, Inalta Curte constată că aceasta este reprezentată de 

Secţia de contencios administrativ şi fiscal a curţii de apel, aplicabil 
în cauză fiind criteriul poziționării autorităţii emitente în sistemul 
autorităţilor publice. 

Normele de competenţă derogatorii instituite prin art. 109 din 
Legea nr. 188/1999 privind Statutul funcţionarilor publici, astfel cum 
a fost modificat prin art. IV din Legea nr. 2/2013, nu sunt incidente 
în cauză, întrucât litigiul nu are ca obiect raportul de serviciu al 
funcţionarului public, atât timp cât reclamanta nu are calitatea de 
funcţionar public, putând dobândi această calitate numai în urma 
concursului organizat de autoritatea pârâtă. 

Un argument în plus pentru stabilirea competenţei de soluţionare 
a prezentei cauze în favoarea Secţiei de contencios administrativ a 
curţii de apel este reprezentat de dispoziţiile art. 130 alin. (2) C.proc. 
civ. conform cărora necompetenţa materială poate fi invocată de părţi 
ori de către judecător doar în faţa primei instanţe, până la primul 
termen de judecată la care părţile sunt legal citate. 

Cum în cauză condiţiile instituite de aceste dispoziţii legale nu 
au fost respectate, Curtea de Apel Braşov procedând la invocarea 
excepţiei de necompetenţă materială ulterior închiderii dezbaterilor, 
cu ocazia repunerii cauzei pe rol, competenţa materială de soluţionare 
a cauzei a fost câştigată în mod definitiv de instanţa pe rolul căreia 
a fost introdusă cererea, respectiv Curtea de Apel Braşov, Secţia de 
contencios administrativ şi fiscal. r 

În consecință, în raport de considerentele expuse, Inalta Curte a 
stabilit competența de soluționare a litigiului în favoarea Curții de 
Apel Braşov, Secţia de contencios administrativ şi fiscal (Z.C.C.J., 
Secţia de contencios administrativ şi fiscal, decizia nr. 1621/2014, 
www.legalis.ro). 


11. Stabilirea instanţei competente în funcţie de capătul 
principal al acţiunii judiciare 


În cauză, reclamantul a solicitat anularea Deciziei Baroului 
Dâmboviţa nr. 156/2013 şi a deciziei Uniunii Naţionale a Barourilor 
din România cu nr. 1005/2014, cu eliminarea oricăror interdicții de 
exercitare a profesiei de avocat. 

Având de soluționat conflictul negativ de competență ivit între 
Curtea de Apel Ploieşti, Secţia a I-a civilă, contencios administrativ 
şi fiscal, şi Tribunalul Dâmboviţa, Secţia a Il-a civilă, de contencios 
administrativ şi fiscal, Înalta Curte a stabilit competenţa de soluţio- 
nare a cauzei în favoarea curții de apel. 

Pentru a decide astfel, Înalta Curte a reținut că pentru identificarea 
instanţei competente material prezintă relevanţă capătul principal al 
acţiunii judiciare, astfel cum bine a fost stabilit de Tribunal, respectiv 
anularea deciziei nr. 1005/2014 a Uniunii Naţionale a Barourilor din 
România, această decizie fiind cea care produce efecte juridice. 

Potrivit art. 60 alin. (2) din Legea nr. 51/1995 Uniunea Naţională 
a Barourilor din România este persoană juridică de interes public, 
ceea ce înseamnă că prin raportare la prevederile Legii nr. 554/2004 
este asimilată cu o autoritate centrală publică, situaţie în care vor 
trebui avute în vedere dispoziţiile art. 10 din Legea nr. 554/2004, 
care atrag competenţa curții de apel pentru soluţionarea acestei 
cauze (7.C.C.J, Secţia de contencios administrativ şi fiscal, Decizia 
nr. 1262/2015, www.legalis.ro). 


12. Constatare refuz nejustificat. Autoritate publică locală. 
Sume reprezentând finanțarea nerambursabilă din partea 
Uniunii Europene. Competența instanţei 


În cauză, reclamantul a solicitat obligarea pârâtei Agenţia pentru 
Finanţarea Investiţiilor Rurale — Centrul Regional pentru F inanţarea 
Investiţiilor Rurale Alba (în calitate de succesoare a Agenţiei de Plăţi 
pentru Dezvoltare Rurală şi Pescuit — Centrul Regional de Plăţi pentru 
Dezvoltare Rurală şi Pescuit Alba) să îi comunice motivul şi temeiul 
legal al deciziei de neîncheiere a contractului de finanţare nr. xx. 

In soluționarea acestei cereri s-a ivit un conflict negativ de 
competenţă între Curtea de Apel Alba Iulia, Secţia de contencios 
administrativ, și Tribunalul Alba, Secţia de contencios administrativ, 
care a fost soluționat de Înalta Curte în favoarea tribunalului. i 

Pentru a decide astfel, Înalta Curte a reținut că, în cauză, recla- 
mantul contestă un refuz nejustificat de soluționare în termen legal a 
unei cereri adresate pârâtului având ca obiect un drept sau un interes 

legitim — act administrativ asimilat, potrivit prevederilor art. 2 
alin. (2) din Legea nr. 554/2004 şi care vizează sume reprezentând 
finanţarea nerambursabilă din partea Uniunii Europene. 

Pentru stabilirea competenţei materiale a instanței de contencios 
administrativ, art. 10 alin. (1) din Legea nr. 554/2004 instituie 
două criterii: cel al rangului autorităţii care emite sau, după caz, 
încheie actul administrativ dedus judecății, în sistemul organelor 
administraţiei publice şi, respectiv, criteriul valoric. 

În cauză, fiind vorba despre un refuz nejustificat de soluţionare 
a unei cereri provenind de la o autoritate publică locală — Centrul 
Regional pentru Finanţarea Investiţiilor Rurale — Centru Alba, 
competenţa de soluţionare a cauzei revine Secţiei de contencios 
administrativ şi fiscal a tribunalului (7.C.C.J,, Secția de contencios 
administrativ şi fiscal, Decizia nr. 1263/2015, www.legalis.ro). 


13. Cerere în anularea deciziei de retrogradare din funcţia 
deținută. Caracterul capetelor de cerere (principale, accesorii, 
incidentale). Competenta instanţei 


In cauză, reclamanta a solicitat, în contradictoriu cu pârâții 


Aeroclubul României şi M.T.I.; ca, prin hotărârea ce o va pronunța 
instanţa: | | hadia | | 

(1) să constate, în contradictoriu cu pârâtul M.T.I., nulitatea 
Ordinului M.T.I. nr. 1190 din 30 septembrie 2013 privind Organi- 
grama Aeroclubului României; | 

(2) să constate, în contradictoriu cu pârâtul M.T.I., nulitatea 
Ordinului M.T.I. nr. 1353 din 29 octombrie 2013 privind Statul de 
funcţii al Aeroclubului României; 

(3) să dispună, în contradictoriu cu pârâtul Aeroclubul României, 


anularea Deciziei nr. 390 din 8 noiembrie 2013 prin care s-a dispus . 


retrogradarea reclamantei de la funcţia de conducere de şef birou 
Managementul calităţii şi mediu la funcţia de execuţie de inginer 
aviaţie clasa I-clasa 68; gr. 5; 

(4) să dispună, în contradictoriu cu pârâtul Aeroclubul României, 
revenirea reclamantei la funcţia de conducere de şef birou Manage- 

mentul calității şi mediu deținută anterior emiterii Deciziei nr. 390 din 
8 noiembrie 2013, cu aplicarea drepturilor salariale corespunzătoare; 

(5) să dispună obligarea pârâtului Aeroclubul României la plata 
diferenței de salariu de la funcția de execuție de inginer aviație 
clasa I-clasa 68, gr. 5, deținută ulterior emiterii Deciziei nr. 390 din 
8 noiembrie 2013, în cuantum de 2.228 lei, la funcţia de conducere 
de şef birou Managementul calităţii şi mediu, deținută anterior 
emiterii acestei Decizii, în cuantum de 2.786 lei, calculată de la data 
punerii în aplicare a Deciziei nr. 390 din 8 noiembrie 2013, respectiv 
8 noiembrie 2013, până la data revenirii reclamantei pe funcţia de 
conducere deţinută iniţial; 

Soluţionând conflictul negativ de competență ivit între Curtea de 
Apel Bucureşti, Secţia a VIII-a contencios administrativ şi fiscal, şi 
Tribunalul Bucureşti, Secţia a VIII-a conflicte de muncă şi asigurări 
sociale, Înalta Curte constată ca, în cauză, competenţa de soluţionare 
a capetelor unu şi doi din cererea de chemare în judecată revine 
Curţii de Apel Bucureşti, Secţia a VIII-a. contencios administrativ 
şi fiscal, pentru următoarele considerente: 

Conflictul negativ de competenţă ivit în cauză între instanţa 
de contencios administrativ şi instanţa specializată în soluţionarea 
conflictelor individuale de muncă a fost generat de modul diferit 
de stabilire a caracterului primelor doua capete de cerere ale 
cererii introductive. Astfel cum rezultă din considerentele sentinţei 
civile nr. 9397/2015 a Tribunalului Bucureşti, constituie obiect al 
conflictului de competenţă exclusiv aceste două capete de cerere 
îndreptate împotriva pârâtului M.T.I. 

Ambele instanțe aflate în conflict au reţinut că s-a solicitat 
anularea Ordinului M.T.L. nr. 1190/2013 şi a Ordinului M.T.I. 
nr. 1353/2013, ce au stat la baza Deciziei nr. 390/2013 emisă de 
Aeroclubul României, prin care s-a dispus retrogradarea reclamantei, 
însă au considerat că primele două capete de cerere reprezintă fie o 
cerere incidentală, fie o cerere de sine stătătoare. 

Inalta Curte, pornind de la premisa reţinută de către instanţele în 
conflict, apreciază că cererile în anularea ordinelor reprezintă capete 
principale de cerere, neavând caracterul unor cereri accesorii, al 
unor cereri incidentale sau ai unui incident procedural. 

Astfel, petitele de anulare a ordinelor M.T.I. nu sunt cereri 
accesorii în sensul art. 30 alin. (4) C.proc.civ., întrucât nu depind 
de modul de soluţionare a celorlalte capete de cerere, şi nici cereri 
incidentale în sensul art. 30 alin. (6) C.proc.civ., atât timp cât au fost 
formulate chiar prin cererea introductivă de instanță, şi nu în cursul 
procesului (precum cererea reconvenţională, cererile de intervenţie, 
cererile conexe). 

În ceea ce priveşte incidentul procedural, potrivit art. 124 alin. (2) 
C.proc.civ., acesta intervine în cursul unui proces deja început, 
invocat fiind pe calea unei cereri formulate de oricare dintre părţi 
sau a unei excepţii procesuale. În plus, incidentul procedural tinde 
la producerea unor efecte strict procedurale (precum temporizarea 
judecății prin suspendare, stingerea procesului prin perimarea 
cererii de chemare în judecată, anularea unor acte de procedură 
efectuate etc.), şi nu la dezlegarea în fond a unei pretenţii prin care 
se urmăreşte valorificarea unui drept subiectiv sau a unui interes, 
neputând a se confunda cu o cerere în justiţie, în sensul art. 30 
alin. (1) C.proc.civ.. 

Or, cererile în anularea ordinelor ministrului reprezintă veritabile 
cereri în justiţie, formulate prin capete de cerere autonome, motiv 
pentru care nu constituie un incident procedural în cadrul judecării 
cererii în anularea deciziei de retrogradare a reclamantei din funcţia 
deţinută. 

Deși s-a reținut că finalitatea ultimă a cererii de chemare în 

judecata rezidă în anularea Deciziei nr. 390/2013 emisă de Aeroclubul 
României, prin care s-a dispus retrogradarea reclamantei, Înalta Curte 
a reţinut că nu se poate ignora că reclamanta a formulat pretenţii 
distincte privind anularea actelor juridice pe care s-a fundamentat 
dispoziţia menţionată, în primul rând, a ordinelor conducătorului 
autorităţii publice centrale în domeniul transporturilor, iar aceste 
pretenţii reprezintă capete principale de cerere, a căror competenţă 
de soluţionare trebuie apreciată, după caz, în raport de natura, 
obiectul sau valoarea cererii. 

Prin natura sa, cererea în anularea ordinului ministrului atrage 
competenţa instanţei de contencios administrativ, deoarece conflictul 

a fost generat de emiterea unui act administrativ de către o autoritate 
publică, respectiv de către un organ de specialitate al administraţiei 
publice centrale, presupus a fi fost emis în vederea organizării execu- 
tării legii sau a executării în concret a legii, care dă naştere, modifică 
sau stinge raporturi juridice, în termenii art. 2 lit. c) şi f) din Legea 
contenciosului administrativ nr. 554/2004, efect care se produce 
indiferent de natura raporturilor juridice (aşadar, independent de 
eventuala natură de raporturi de muncă vizate de act). 

Fiind vorba despre un act emis de către conducătorul autorităţii 
publice centrale pentru transporturi, competenţa sa de soluţionare 
revine Secţiei de contencios administrativ şi fiscal a curţii de apel, 
în aplicarea art. 10 alin. (1) din Legea nr. 554/2004. 

Spre deosebire de Tribunalul Bucureşti, Curtea de Apel Bucureşti 
nu a făcut aplicarea dispoziţiilor art..99 alin. (1) C.proc.civ., ci a 
celor ale art. 123, considerând că primele două capete de cerere au 
caracterul unor cereri incidentale, apreciere ce a fost infirmată prin 
considerentele expuse anterior, 

In consecință, Înalta Curte a stabilit competenţa soluționării 
capetelor de cerere unu şi doi privind anularea Ordinului M.T.. 
nr. 1190/2013 şi a Ordinului M.T.. nr. 1353/2013 revine Curţii de 
Apel Bucureşti, Secţia a VIII-a de contencios administrativ şi fiscal 
(I.C.C.J, Secţia I civilă, decizia nr. 187/201 6, jurisprudenţa Legis). 


14. Anularea actului de reziliere a contractului de concesiune 
de bunuri proprietate publică. Competența instanţei 


În cauză, reclamanta a chemat în judecată pe pârâta Agenţia 
Domeniilor Statului, solicitând instanţei să dispună anularea rezilierii 
contractului de concesiune din 29 martie 2006, comunicată prin 
adresa din 23 aprilie 2014 şi obligarea pârâtei la plata cheltuielilor 
de judecată. 

Prin sentinţa civilă nr. 113 din 29 octombrie 2014, Tribunalul 
Brăila, Secţia a II-a civilă, de contencios administrativ şi fiscal, a 
declinat competenţa de soluţionare a cauzei în favoarea Curţii de 
Apel Galaţi. | 

Învestită cu soluţionarea cauzei prin declinare de competenţă, Curtea 
“de Apel Galaţi, Secţia contencios administrativ și fiscal, prin sentinţa 
civilă nr. 55 din 17 februarie 2015, a admis excepţia necompetenţei 
sale materiale, a declinat competenţa soluționării acţiunii în favoarea 
Tribunalului Brăila, Secţia de contencios administrativ şi fiscal, a 
constatat ivit conflictul negativ de competenţă şi a înaintat dosarul la 
I.C.C.J. în vederea soluționării conflictului negativ de competenţă. 

Înalta Curte a stabilit competenţa de soluţionare a cauzei în 
favoarea Tribunalului Brăila, Secţia a I-a civilă, de contencios admi- 
nistrativ şi fiscal, reținând că sunt aplicabile prevederile cu caracter 
special, derogatoriu, ale art. 66 din O.U.G. nr. 54/2006 privind 
regimul contractelor de concesiune de bunuri proprietate publică, 
conform cărora soluţionarea litigiilor apărute în legătură cu atribuirea, 
încheierea, executarea, modificarea şi încetarea contractului de 
concesiune este de competenţa Secţiei de contencios administrativ 
a tribunalului (1.C.C.J., Secţia de contencios administrativ şi fiscal, 
decizia nr. 1463/2015, www.scj.ro). 


15. Competența materială. Criterii 


În materia contenciosului administrativ, art. 10 alin. (1) din Legea 
nr. 554/2004 instituie două criterii de determinare a competenţei 
materiale a instanţei de fond: 

- criteriul poziționării în cadrul sistemului administraţiei publice 
(rangul autorităţii centrale sau locale) a autorităţii publice emitente 
a actului atacat; 

- criteriul valoric, stabilit pe baza cuantumului impozitului, taxei, 
contribuţiei sau datoriei vamale care face obiectul actului admi- 
nistrativ contestat. 

Cu alte cuvinte, numai atunci când litigiul are caracter fiscal, 
în sensul că priveşte taxe, impozite, contribuţii, datorii vamale şi 
accesorii ale acestora, competenţa nu se stabileşte în funcţie de 
poziţionarea autorităţii emitente, ci în funcţie de valoarea debitului 
contestat (I.C.C.J., Secţia de contencios administrativ şi fiscal, 
decizia nr. 2003/2013, www.legalis.ro). 

16. Acte emise de organul fiscal. Competența materială a 
instanței de contencios administrativ 


Acţiunea având ca obiect anularea măsurilor dispuse printr-o 
decizie a organului fiscal prin care i s-au impus reclamantei îndepli- 
nirea anumitor acte sau proceduri pentru înlăturarea şi prevenirea 
abaterilor de la disciplina economico-financiară, nestabilindu-se 
în Sarcina reclamantei plata vreunei sume de bani, se determină 
în funcţie de criteriul locului ocupat de autoritatea publică 
emitentă a actului, şi nu în funcţie de criteriul valoric (LC.CJ, 
Secția de contencios administrativ şi fiscal, decizia nr 956/2013, 
www.legisplus.eu. 


17. Acţiune având ca obiect obligarea universității la emiterea 
diplomei de licenţă. Competenţă materială 


Instituţiile de învăţământ, fie ele de stat sau particulare, sunt asi- 
milate autorităţilor publice locale, iar acţiunea privind obligarea 
acestora la emiterea diplomelor de licenţă este de competenţa, în 
primă instanţă, a tribunalului. Împrejurarea chemării în judecată 
şi a Ministerului Educaţiei nu atrage competenţa materială a curții 
de apel, cât timp pretenţiile formulate în contradictoriu cu acest 
minister sunt accesorii pretenţiei deduse judecății în contradictoriu 
cu universitatea (/.C.CJ, Secția de contencios administrativ şi 
fiscal, decizia nr. 2961/2013, www. legisplus.eu). 


18. Acțiunea în anularea actului de desemnare a ofertei 
câștigătoare. Valoarea ofertelor. Competența materială a 
instanței de contencios administrativ 


Legea contenciosului administrativ a stabilit, prin dispoziţiile 
art. 10, competenţa materială de soluţionare a cauzelor în raport 
de două criterii, şi anume al locului ocupat de organul care a emis 
ori încheiat actul şi al cuantumului litigiului ce are ca obiect taxe 


şi impozite, contribuţii, datorii vamale, precum şi accesorii ale 
acestora. 

În speţă, în stabilirea instanţei competente să soluţioneze acţiunea 
în anularea actului de desemnare a ofertei câştigătoare, a adreselor 
prin care s-au comunicat rezultatele procedurii de selecţie, precum 
şi a celor prin care au fost soluționate contestaţiile formulate cu 
privire la desemnarea căâştigătorului selecţiei, trebuie avut în vedere 
exclusiv statutul juridic al persoanei juridice care a organizat selecţia 
de oferte, neinteresând nici valoarea ofertelor, nici valoarea creanţei 
urmărite, şi nici statutul debitorilor sau al celorlalţi participanţi la 
procedura de selecţie, întrucât toate aceste chestiuni se circumscriu 
problematicii ce decurge din procedura insolvenţei, consacrată prin 
Legea nr. 85/2006. 

Având în vedere că, în speţă, actele contestate au fost emise de 
Direcţia Generală a Finanţelor Publice a judeţului Iaşi, autoritate 
publică de nivel local, Instanţa Supremă a stabilit competenţa de 
soluţionare a cauzei în favoarea Tribunalului laşi, Secţia de conten- 
cios administrativ şi fiscal, ca instanţă de primă jurisdicție (.C.C.J., 
Secţia de contencios administrativ şi fiscal, decizia nr. 831/2013, 
www.legeaz.net). 


19. Litigiu având ca obiect drepturi stabilite în favoarea func- 
ționarilor publici cu statut special din sistemul administraţiei 
penitenciare în temeiul dispoziţiilor pct. 2 alin. (1) din 
Anexa IV/2 la Legea nr. 330/2009" la încetarea raporturilor 
de serviciu. Instanța competentă să-l judece 


Litigiul privind plata ajutoarelor sociale de care beneficiază 
poliţiştii, cadrele militare şi funcţionarii publici cu statut special, 
la trecerea în rezervă sau direct în retragere, este de competenţa 
tribunalului, ca instanţă de litigii de muncă şi asigurări sociale 
[potrivit art. 2 lit. c) C.proc.civ. din 1865 şi art. 153 lit. f) din 
Legea nr. 263/2010], şi nu de competenţa instanţei de contencios 
administrativ, care soluţionează cererile privind drepturi. salariale 


D Legea nr. 330/2009 a fost abrogată prin Legea-cadru nr. 284/2010 
privind salarizarea unitară a personalului plătit din fonduri publice (M.Of. 
nr. 877 din 28 decembrie 2010). 

cuvenite unor funcţionari publici în activitate (aşa cum rezultă 
din art. 109 din Legea nr. 188/ 1999, care prevede: „Cauzele care 
au ca obiect raportul de serviciu al funcţionarului public sunt de 
competenţa Secţiei de contencios administrativ şi fiscal a tribuna- 
lului, cu excepţia situaţiilor pentru care este stabilită expres prin 
lege competenţa altor instanţe) (.C.C.J,, Secţia de contencios admi- 
nistrativ şi fiscal, decizia nr. 2965/201 3, www.scj.ro). 


20. Acțiune având ca obiect anularea procesului-verbal de 
control emis: de către Inspectoratul Teritorial de Muncă. 


Natura juridică a actului. Instanța competentă 


Procesul-verbal de control emis de către Inspectoratul Teritorial 
de Muncă în exercitarea atribuţiilor ce îi sunt conferite prin Legea 
nr. 108/1999 are natura juridică a unui act administrativ unilateral 
ce emană de la o autoritate publică, generând raporturi juridice, ca 
urmare a constatărilor conţinute şi stabilirii unor măsuri concrete de 
remediere în sarcina unităţii controlată şi/sau a unor sancţiuni în caz 
de neconformare. | 

Faţă de rangul autorităţii emitente în sistemul administraţiei 
publice, soluţionareaacţiunii având caobiectanularea procesului-ver- 
bal de control este de competenţa tribunalului (ICCJ, Secţia de 


contencios administrativ şi fiscal, decizia civilă nr. 3879/2008, 
www.scj.ro). 


21. Chemarea în judecată în solidar a mai multor autorități 
publice. Prorogare legală de competență 


Litigiul având ca obiect obligarea în solidar a mai multor instituţii 
la plata unor drepturi de natură salarială cade în competenţa de 
soluţionare a instanţei determinate prin raportare la criteriul rangului 
avut de autoritatea pârâtă în sistemul organelor administraţiei 
publice, respectiv în competenţa curţii de apel, atunci când cel puţin 
una dintre pârâte are rangul unei autorităţi publice centrale. 

Intr-o astfel de cauză, este greşită disjungerea capătului de cerere 
privitor la autoritatea publică de rang inferior, în vederea declinării 

competenţei de soluţionare a acestuia în favoarea tribunalului 
(L.C.C.J., Secţia de contencios administrativ şi fiscal, decizia 
nr. 3039/2008, www.legalis.ro; B.C. nr. 1/2009). 


22. Acţiune formulată împotriva refuzului Comisiei Centrale 
pentru Stabilirea Despăgubirilor şi Autorităţii Naţionale 
pentru Restituirea Proprietăţilor de a emite titlul de despă- 
gubiri stabilite prin dispoziţie emisă de primar în temeiul 
Legii nr. 10/2001. Natura litigiului. Competența soluționării 
litigiului aparține instanței de contencios administrativ“ 


Instanţa competentă să soluţioneze acţiunea prin care s-a solicitat 114 
obligarea Comisei Centrale pentru Stabilirea Despăgubirilor şi a 
Autorităţii Naţionale pentru Restituirea Proprietăţilor să emită titlul 
de despăgubire până la concurenţa sumei reprezentând cuantumul 
despăgubirilor propuse prin dispoziţie a primarului emisă în 
baza Legii nr. 10/2001 este Secţia de contencios administrativ şi 
fiscal a curţii de apel în a cărei rază teritorială se află domiciliul 
reclamantului, întrucât o astfel de cerere de chemare în judecată nu 
vizează o simplă obligaţie de a face, prevăzută de legea specială în 
sarcina autorităţilor sus-menţionate, care să atragă competenţa de 
soluționare a cauzei în favoarea instanţei civile, ci obligarea unei 
autorităţi administrative publice centrale de : a îndeplini o obligație 
în legătură cu un act administrativ. 

Procedura instituită de Legea nr. 10/2001 pentru soluționarea 115 
notificării se finalizează prin emiterea dispoziţiei de către unitatea i 
deținătoare şi în baza acestei dispoziții este posibilă parcurgerea 
fazei ulterioare, reglementată de Legea nr. 247/2005, care are 
natură administrativă, toate nemulțumirile părții în ceea ce priveşte 
actele specifice acestei faze putând fi valorificate în condițiile 
Legii contenciosului administrativ (/.C.C.J,, Secția T civilă, decizia 
nr. 153/2012, www.scj.ro). 

23. Contestarea legalității măsurilor dispuse prin decizia 


camerei de conturi județene. Instanța competentă material 
să judece litigiul 


Potrivit dispoziţiilor art. 204 şi 210 din Regulamentul privind 
organizarea şi desfăşurarea activităţii specifice Curţii de Conturi, 
precum şi valorificarea actelor de control rezultate din aceste 
activităţi, împotriva măsurilor dispuse prin decizia camerei de 
conturi judeţene se poate formula contestaţie în termen de 15 zile, 
care „suspendă obligaţia executării deciziei până la soluţionarea 
ei de către Comisia de Soluţionare a Contestaţiilor. Executarea 
măsurilor devine obligatorie de la data comunicării încheierii 
formulate de Comisia de Soluţionare a Contestaţiilor, prin care se 
respinge integral sau parţial contestaţia”, 

În raport cu dispoziţiile art. 10 alin. (1) din Legea nr. 554/2004 
şi art. 2 C.proc.civ. din 1865, în cazul în care se respinge total sau 
parţial contestaţia împotriva deciziei structurii Curţii de Conturi, 
competenţa materială de soluţionare a cauzei îi revine tribunalului 
— Secţia de contencios administrativ şi fiscal, întrucât obiectul 
litigiului este un act administrativ emis de o structură judeţeană a 
Curţii de Conturi, ca autoritate publică judeţeană. În cazul în care, în 
procedura instituită de Regulament pentru soluţionarea contestaţiei 
la decizie intervine desființarea/anularea deciziei emise de structura 
Curţii de Conturi, printr-o încheiere emisă de comisia de soluţionare 
a contestaţii — care se substituie astfel deciziei structurii judeţene — 
competenţa materială de soluţionare a cauzei revine Curţii de Apel 
— Secţia de contencios administrativ şi fiscal, întrucât, în această 
situaţie, actul administrativ care produce efecte juridice şi „dă 
naştere, modifică sau stinge raporturi juridice”, fiind supus executării 
este această încheiere emisă de o comisie care funcţionează în cadrul 
Curţii de Conturi a României, autoritate publică centrală (Z.C.C.J., 


Secţia de contencios administrativ şi fiscal, decizia nr. 499/2012, 
Www.Scj.ro). 


256 


Procedura de soluţionare a cererilor în contenciosul administrativ Art. 10 


24. Competența de soluţionare a sesizării formulate de 
conducătorul entității verificate împotriva încheierii emise 
de Comisia de soluționare a contestaţiilor din structura 
Curţii de Conturi 


În raport de prevederile art. 10 alin. (1) din Legea nr. 554/2004 
a contenciosului administrativ (...) în mod nelegal, prin adăugare 
la lege, s-a prevăzut, prin art. 228 din Regulamentul aprobat prin 
Hotărârea Plenului Curţii de Conturi a României nr. 130/2010, că 
în toate situaţiile, indistinct, competenţa de soluţionare a sesizării 
formulate de conducătorul entității verificate împotriva încheierii 
emise de Comisia de soluţionare a contestaţiilor aparţine Secţiei de 
contencios administrativ şi fiscal din cadrul curţii de apel în a cărei 
rază teritorială se află sediul entității verificate. 

Astfel, Înalta Curte a constatat că ceea ce se contestă, în esenţă, 
sunt măsurile dispuse de către pârâta Camera de Conturi a Judeţului 
Timiş, autoritate publică locală faţă de care în mod corect s-a 
stabilit, de către prima instanţă, competenţa de soluţionare a cauzei 
ca aparţinând Secţiei de contencios administrativ a tribunalului 
(.C.CJ, Secţia de contencios administrativ şi fiscal, decizia 
nr. 2003/2013, www.legalis.ro). 


25. Competența materială. Acţiunea în anularea deciziei 
Camerei Judeţene de Conturi 


Pentru stabilirea competenţei materiale a instanţei de contencios 
administrativ, prevederile art. 10 din Legea nr. 554/2004, modificată, 


au în vedere locul autorităţii publice care emite sau, după caz, încheie 


un act administrativ în sistemul organelor administraţiei publice. 
Potrivit pet. 227 din Regulamentul aprobat prin Hotărârea 
nr. 130/2010, împotriva încheierii emise de Comisia de soluţionare 
a contestaţiilor conducătorul entității verificate poate sesiza instanţa 
de contencios administrativ competentă, în termen de 15 zile calen- 


daristice de la data confirmării de primire a încheierii, în condiţiile 


Legii contenciosului administrativ, după care, la pct. 228, se prevede 

competenţa Secţiei de contencios administrativ şi fiscal a curții de 
apel în a cărei rază teritorială se află sediul entității verificate, în 
condiţiile legii contenciosului administrativ. 

Dat fiind că, potrivit art. 140 din Constituţia României, litigiile 
rezultate din activitatea Curţii de Conturi se soluţionează de instanţele 
judecătoreşti specializate, „în condiţiile legii organice”, iar art. 1 
alin. (4) din Legea nr. 94/1992 prevede, de asemenea, competenţa 
instanţelor specializate, în stabilirea competenţei soluționării cauzei 
urmează a fi avute în vedere normele cuprinse în art. 10 alin. (1) din 
Legea nr. 554/2004, norme de drept comun în materia contenciosului 
administrativ şi fiscal, de la care se poate deroga numai prin lege 
organică şi în raport cu care pct. 228 se află în contrarietate. 

Pornind de la această premisă, pentru aplicarea criteriului 
rangului autorităţii emitente, prevăzut în art. 10 alin. (1) din Legea 
nr. 554/2004, este necesară identificarea actului administrativ care 
dă naştere, modifică sau stinge raporturi juridice, în sensul art. 2 
alin. (1) lit. c) din aceeași lege, act juridic suspus executării şi care 
poate constitui obiect al unei acţiuni în contencios administrativ. 

Or, din interpretarea normelor cuprinse în Regulament (pct. 210 
„Contestaţia suspendă executarea deciziei până la soluţionarea 
ei de către Comisia de soluţionare a contestaţiilor”), rezultă că 
actul cu caracter executoriu care conţine măsurile de restabilire a 
legalităţii şi regularităţii este decizia camerei de conturi judeţene, 
în timp ce încheierea este actul prin care este soluţionată contestaţia 
administrativă prealabilă sesizării instanței. 

In consecinţă, reţinând că actul administrativ supus contestării 
este emis de o structură deconcentrată a Curţii de Conturi la nivel 
judeţean, competenţa de judecată, în primă instanţă, aparţine Secţiei 
de contencios administrativ şi fiscal a tribunalului, conform art. 10 
alin. (1) teza I din Legea nr. 554/2004. 

De altfel, în şedinţa plenului Secţiei contencios administrativ şi 
fiscal a Înaltei Curți din data de 20 februarie 2012, s-a hotărât că actul 
supus controlului judiciar este decizia de măsuri emisă de Camera 
Judeţeană de Conturi, pentru că acesta este actul administrativ 
care dă naştere, modifică şi stinge raporturi juridice în sensul art. 2 
alin. (1) lit. c) din Legea nr. 554/2004. 

Soluţiile de principiu adoptate la nivelul Secţiei de contencios 
administrativ şi fiscal reprezintă un mecanism menit să preîntâmpine 
pronunţarea unor hotărâri divergente, mai ales că rolul Înaltei Curti 


este acela de unificare a practicii judiciare, iar deciziile acesteia nu 


pot constitui sursă de insecuritate a raporturilor juridice (.C.C.J, 
Secția de contencios administrativ şi fiscal, decizia nr. 742/2013, 
www.legalis.ro). | 


26. Competența materială. Acţiunea în anularea deciziilor 
Camerelor de Conturi județene și ale încheierilor emise de 
Comisia de Soluționare a Contestaţiilor din cadrul Curţii de 
Conturi a României 


Înalta Curte, ţinând seama de dispoziţiile art. 10 alin. (1) din 
Legea nr. 554/2004 şi art. 2 C.proc.civ. din 1865, a stabilit că în cazul 
în care se respinge total sau parţial contestaţia împotriva deciziei 
structurii Camerei de Conturi, competenţa materială de soluţionare 
a cauzei revine tribunalului, Secţia contencios administrativ şi 
fiscal, întrucât obiectul litigiului este un act administrativ emis 
de o structură judeţeană a Curţii de Conturi, ca autoritate publică 
judeţeană. 

În schimb, în cazul în care, pe calea contestaţiei, decizia emisă de 
„Structura Curţii de Conturi este desfiinţată/anulată printr-o încheiere 
emisă de comisia de soluţionare a contestaţiei, care se substituie astfel 
deciziei structurii judeţene, competenţa materială de soluţionare a 
cauzei revine curţii de apel, Secţia contencios administrativ şi fiscal, 
întrucât, în această situaţie, actul administrativ care produce efecte 
juridice şi „dă naştere, modifică sau stinge raporturi juridice”, fiind 
supus executării, este această încheiere emisă de o comisie care 
funcţionează în cadrul Curţii de Conturi a României, autoritate 
publică centrală (I.C.C.J,, Secţia de contencios administrativ şi 
fiscal, decizia nr. 753/2013, www.legalis.ro). 

Art. 11. Termenul de introducere a acţiunii 


(1) Cererile prin care se solicită anularea unui act administrativ 
individual, a unui contract administrativ, recunoaşterea dreptului 
pretins și repararea pagubei cauzate se pot introduce în termen d 
6 luni de la: f 

a) data comunicării răspunsului la plângerea prealabilă; 

b) data comunicării refuzului nejustificat de soluționare a cererii; 

c) data expirării termenului de soluționare a plângerii prealabile, 
respectiv data expirării termenului legal de soluționare a cererii; 

d) data expirării termenului prevăzut la art. 2 alin. (1) lit. h), cal- 
culat de la comunicarea actului administrativ emis în soluționarea 
favorabilă a cererii sau, după caz, a plângerii prealabile; 

e) data încheierii procesului-verbal de finalizare a procedurii 
concilierii, în cazul contractelor administrative. 

(2) Pentru motive temeinice, în cazul actului administrativ indivi- 
dual, cererea poate fi introdusă și peste termenul prevăzut la alin. (1), 
dar nu mai târziu de un an de la data comunicării actului, data luării 
la cunoștință, data introducerii cererii sau data încheierii proce- 
sului-verbal de conciliere, după caz. 

(2:) În cazul suspendării, potrivit legii speciale, a procedurii de 
soluționare a plângerii prealabile, termenul prevăzut la alin. (1) curge 
după reluarea procedurii, de la momentul finalizării acesteia sau de 
la data expirării termenului legal de soluţionare, după caz, dacă a 
expirat termenul prevăzut la alin. (2). 

(3) În cazul acţiunilor formulate de prefect, Avocatul Poporului, 
Ministerul Public sau Agenţia Naţională a Funcţionarilor Publici, ter- 
menul curge de la data când s-a cunoscut existenţa actului nelegal, 
fiind aplicabile în mod corespunzător prevederile alin. (2). 

(4) Ordonanţele sau dispoziţiile din ordonanţe care se consideră 
a fi neconstituţionale, precum și actele administrative cu caracter 
normativ care se consideră a fi nelegale pot fi atacate oricând. 

(5) Termenul prevăzut la alin. (1) este termen de prescripţie, iar 
termenul prevăzut la alin. (2) este termen de decădere. 


Comentariu 
| Sumar 
l. Durata, natura juridică şi calculul termenelor pentru 
introducerea acţiunii în contenciosul administrativ .........90000001111.0 | 
Jurisprudenţă 
1. Termenul de introducere a acțiunii .........mcaneeeoeneeneaeeaaeaeaczaaeeaae 36 

2. Acţiune în anulare promovată de terţ. Termenul de introducere 
a acţiunii. Data luării la cunoştinţă de existenţa actului. 
Semnificaţia înscrierii in cartea fünciará ..... poanta emca opac esa cecpcaatipe 43 
3. Acţiune în anularea hotărârii guvernului privind atestarea 
domeniului public al județului. Termenul de promovare 
a acţiunii. Data luării la cunoştinţă de existența actului 
atacat. Semnificaţia publicării hotărârii guvernului 
în Monitorul. Oficial ae imaa se manei 38 eg aia a A 58 
4. Agent de poliţie, absolvent al Facultăţii de Drept din cadrul 
Academiei de Poliţie „Alexandru Ioan Cuza”, cursuri cu 
frecvenţă redusă, cu diplomă de licenţă emisă în perioada 
2003-2008. Acţiune prin care se solicită obligarea Ministerului 
Administraţiei şi Internelor să îi recunoască gradul profesional 
de subinspector de poliţie din momentul obţinerii diplomei de 
licenţă şi să emită retroactiv o dispoziţie de numire pe funcţie, 
corespunzătoare momentului obţinerii diplomei de licenţă. 


Termenul de introducere a acțiunii n cafea afinasa ceaasaceossespaazaaroaazae 71 
5. Act administrativ. Acțiune în contencios administrativ. 

Termen de Pres PINOT 73 
6. Certificat de atestare a dreptului de proprietate. Acţiune în 

anulare. Momentul de la care curge termenul de exercitare......... 75 


1. Durata, natura juridică şi calculul termenelor pentru 
introducerea acțiunii în contenciosul administrativ 


Cu excepția acţiunii în anularea actelor administrative normative 
şi a acţiunii împotriva ordonanţelor Guvernului, care sunt imprescrip- 
tibile, celelalte acţiuni în contenciosul administrativ, principale şi 
accesorii, trebuie promovate în anumite termene prevăzute de lege. 
Depăşirea acestor termene atrage respingerea acţiunii ca inadmi- 
sibilă” datorită faptului că dreptul de a promova acţiunea a fost 


d În realitate, autoritatea publică pârâtă va invoca în apărarea sa excepţia 
prescripţiei ori a decăderii, după caz, iar dacă excepţia va fi admisă, 
acţiunea reclamantului va fi respinsă. Cu alte cuvinte, inadmisibilitatea 
acţiunii nu reprezintă (ea însăşi) o excepţie procedurală, ci este consecința 
admiterii unei asemenea excepţii (Pentru detalii în acest sens, a se vedea 
I. Deleanu, Loialitatea în perspectiva Noului Cod de procedură civilă, în 
Dreptul nr. 12/2012, p. 21). De asemenea, în doctrină s-a mai susținut că 

prescris ori reclamantul a decăzut din acest drept, în funcţie de 
natura termenului de care înţelege să se prevaleze. 

Astfel, art. 11 din Legea nr. 554/2004 reglementează două ter- 
mene în acest scop: un termen general de 6 luni şi un termen 
special de 1 an de zile. 

Termenul de 6 luni este un termen de prescripţie” şi se calcu- 
lează de la: | 

- data comunicării de către autoritatea publică a răspunsului la 
plângerea prealabilă împotriva actului administrativ unilateral cu 
caracter individual, considerat nelegal de către reclamant. Dacă au 
fost exercitate, în termenul legal, atât recursul grațios (plângerea 
prealabilă adresate autorităţii emitente), cât şi recursul ierarhic 
(plângerea prealabilă adresată autorităţii superioare celei emitente), 
termenul de 6 luni pentru sesizarea instanţei de judecată curge de la 
data comunicării ultimului răspuns la plângerea prealabilă; 

Dacă autoritatea publică emitentă sau cea ierarhic superioară, 
unde este cazul, nu a soluţionat plângerea prealabilă în termenul de 
30 de zile [prevăzut de art. 7 alin. (4) coroborat cu art. 2 alin. (1) 
lit. h) din Legea nr. 554/2004], termenul de 6 luni pentru introducerea 
acţiunii în anulare curge de la data expirării termenului de 30 de zile 
pentru comunicarea răspunsului la ultimul recurs administrativ; 

- data comunicării refuzului nejustificat de soluţionare a cererii 
reclamantului privitoare la dreptul sau interesul său legitim pe care 
înţelege să-l reclame în justiţie; 

In acest caz, nefiind necesară efectuarea procedurii prealabile, 
termenul de 6 luni curge de la data comunicării către petent (potenţial 
reclamant) a răspunsului nefavorabil emis de autoritatea publică. 

- data expirării termenului legal de soluţionare a cererii reclaman- 
tului privitoare la dreptul sau interesul său legitim; 


„inadmisibilitatea cererii este o soluţie şi în acelaşi timp sancțiune statuată 
pentru nerespectarea unor condiţii care îngrădesc exerciţiul dreptului 
procesual la situaţii limitative prevăzute de lege” (4. Cotuţiu, Sancţiuni şi 
soluţii în Noul Cod de procedură civilă, în Dreptul nr. 12/2012, p. 78). 


» Termenele de prescripţie sunt suspuse suspendării şi întreruperii în 
cazurile prevăzute de art. 2532 şi art. 2537 C.civ. 


262 


Procedura de soluţionare a cererilor în contenciosul administrativ Art. 11 


În această situaţie, este vorba despre refuzul tacit al autorităţii 
publice de a rezolva cererea reclamantului sau, în accepțiunea Legii 
nr. 554/2004, despre nesoluţionarea în termenul legal a cererii 
acestuia [art. 2 alin. (1) lit. h)]. 

Nefiind necesară, nici în acest caz, efectuarea procedurii 
prealabile, termenul de 6 luni curge de la data expirării termenului 
de 30 de zile în care autoritatea publică trebuia să comunice răspuns 
reclamantului. 

Considerăm însă că în cazul formulării unor cereri succesive 
pentru emiterea unui act administrativ sau a altui înscris de către o 
autoritate publică, momentul curgerii termenului pentru introducerea 
acţiunii împotriva refuzului nejustificat al autorităţii publice se 
raportează la ultima cerere a particularului reclamant, pentru că legea 
nu prevede un termen pentru depunerea cererii privind recunoaşterea 
unui drept sau interes legitim al său de care să depindă curgerea 
termenului pentru promovarea acţiunii în contencios administrativ, 
aşa cum prevede în cazul procedurii prealabile împotriva unui act 
administrativ prin care se lezează un asemenea drept sau interes. Cu 
alte cuvinte, cererile anterioare nu au nicio relevanţă în ce priveşte 
calculul termenului pentru promovarea acţiunii împotriva refuzului 
nejustificat, ca şi cum acestea nu ar fi fost depuse, pentru că altfel 
ar însemna să imprimăm legii o interpretare care ar avea ca efect 
suprimarea drepturilor şi intereselor legitime ale particularilor în 
raporturile lor cu autorităţile publice (ceea ce nu poate fi acceptat). 

- data expirării termenului de 30 de zile [prevăzut la art. 2 
alin. (1) lit. h) din Legea nr. 554/2004], calculat de la comunicarea 
actului administrativ emis la cererea reclamantului sau ca urmare a 
plângerii prealabile a acestuia; 

În acest caz, autoritatea publică a emis actul iv la 
cererea reclamantului sau în urma plângerii prealabile a acestuia, 
însă refuză în mod nejustificat să-l pună în executare. Deci, în acest 
caz, obiectul acţiunii în contencios îl constituie obligarea autorităţii 
publice la punerea în executare a actului astfel emis. Nici în acest 
caz, reclamantul nu trebuie să repete demersul său la autoritatea 
publică, ci are dreptul să se adreseze direct instanţei de contencios 

administrativ în termenul de 6 luni care curge de la data expirării 
termenului de 30 de zile de la comunicarea actului administrativ 
emis ca urmare a primului său demers administrativ. 

- data încheierii procesului-verbal de finalizare a procedurii 
prealabile, în cazul contractelor administrative, dacă o asemenea 
procedură este prevăzută de lege, sens în care trebuie avute în vedere 
dispoziţiile Codului de procedură civilă şi reglementările speciale 
privind contractul care a dat naştere litigiului. 

Astfel, de exemplu, în cazul cererii privind ordonanța de plată, 
art. 1015 alin. (1) C.proc.civ., prevede că, înainte de a sesiza instanţa 
de judecată, creditorul trebuie să-l someze pe debitor, să-i plătească 


datoria în termen de 15 zile de la primirea somaţiei (a se vedea şi 


comentariul la art. 7). 

În continuare, art. 1016 C.proc.civ. dispune că, dacă debitorul nu 
plăteşte în termenul prevăzut la art. 1015 alin. (1), creditorul poate 
introduce cererea privind ordonanța de plată la instanţa competentă 
pentru judecarea fondului cauzei în primă instanţă. 

Per a contrario, creditorul nu va putea sesiza instanţa de judecată 
înainte de expirarea termenului de 15 zile în care debitorul are posibi- 
litatea să achite suma datorată, sub sancţiunea inadmisibilităţii ca 
urmare a prematurităţii acţiunii sale. 

În acest caz, termenul de 6 luni pentru promovarea acţiunii va 
curge de la expirarea termenului de 15 zile prevăzut de art. 1015 
alin. (1) C.proc.civ., în care se întrerupe cursul prescripției extinctive 


a acţiunii în contencios administrativ având ca obiect contractele 
administrative”). 


» Această concluzie rezultă din coroborarea prevederilor art. 1015 
alin. (2) C.proc.civ. potrivit cărora „Somaţia întrerupe prescripţia extinctivă 
potrivit dispoziţiilor art. 2540 din Codul civil, care se aplică în mod cores- 
punzător”, cu cele ale art. 28 alin. (1) din Legea nr. 554/2004 care statuează 
că „dispoziţiile prezentei legi se completează cu prevederile Codului 
civil şi cu cele ale Codului de procedură civilă, în măsura în care nu sunt 
incompatibile cu specificul raporturilor de putere dintre autorităţile publice, 
pe de o parte, şi persoanele vătămate în drepturile sau interesele lor legitime, 
pe de altă parte”, 

Considerăm însă că, în celelalte cazuri, în care procedura 
prealabilă nu este prevăzută de lege, termenul pentru promovarea 
acţiunii este termenul general de prescripţie de 3 ani prevăzut de 
art. 2517 C.civ., în cazul în care prin lege specială nu se prevede 
un alt termen, şi curge de la data când reclamantul a cunoscut sau 
trebuia să cunoască, după împrejurări, naşterea dreptului la acţiune 
(cauzată de atitudinea culpabilă a celeilalte părţi contractante) care 
poate avea ca obiect: obligarea la executarea contractului, rezilierea, 
denunţarea sau modificarea unilaterală a contractului etc. 

- în cazul acţiunilor în contencios administrativ obiectiv, când 
procedura administrativă prealabilă nu este obligatorie, termenul de 
6 luni curge de la data când s-a cunoscut existenţa actului nelegal 
de către autorităţile publice abilitate de lege să promoveze aceste 
acţiuni. | 

În cazul actelor administrative normative atacate de către parti- 
culari, pentru că le încalcă drepturi sau interese legitime private, 
acțiunea în anulare, deşi este imprescriptibilă, trebuie promovată tot 
în termenul de 6 luni de la comunicarea răspunsului la plângerea 
prealabilă, care este şi ea imprescriptibilă [art. 7 alin. (11)]. Astfel, 
odată cu declanşarea procedurii prealabile, trebuie respectate toate 
regulile şi consecinţele care ţin sau decurg din această procedură, 
inclusiv termenul de promovare a acţiunii în anulare, care nu poate 
fi disociat de procedura prealabilă. Altfel, dacă acţiunea în anulare 
ar putea fi promovată oricând, nu ar mai avea nicio rațiune însăşi 
procedura prealabilă. 

În cazul acţiunii accesorii în despăgubiri, regulile privindtermenul 
de promovare şi momentul de la care acesta începe să curgă sunt 
aceleaşi cu cele aplicabile acţiunii în anulare (accesorizum sequitur 
principale). Numai prin excepţie acţiunea în despăgubiri poate fi 
promovată separat în termen de un an de la data când reclamantul 
a cunoscut sau trebuia să cunoască întinderea pagubei cauzate prin 
actul administrativ nelegal atacat cu ia în anulare (art. 19 din 
Legea nr. 554/2004). 

Termenul de 1 an de zile este un termen de decădere” şi este 
aplicabil numai dacă există motive temeinice care l-au împiedicat pe 
reclamant să promoveze acţiunea în termenul general de 6 luni. 

Acest termen este aplicabil: 

a) în cazul acţiunilor în contencios subiectiv având ca obiect 
anularea unui act administrativ individual în sensul larg al acestei 
noţiuni (act unilateral, refuz nejustificat şi contract administrativ); 

În acest caz, momentul curgerii termenului de un an este diferit 
în funcţie de obiectul acţiunii, şi anume: 

- data comunicării sau luării la cunoştinţă despre existenţa actului 
administrativ unilateral cu caracter individual a cărui anulare se 
solicită; 

- data introducerii cererii la autoritatea publică, în cazul refuzului 
nejustificat al acesteia de a-i recunoaşte reclamantului dreptul sau 
interesul său legitim; 

- data încheierii procesului-verbal de conciliere, în cazul contrac- 
telor administrative, dacă o asemenea procedură prealabilă este 
prevăzută de lege. 

b) în cazul acţiunii în contenciosul administrativ obiectiv. 

In acest caz, termenul curge de la data când autorităţile publice 
competente să promoveze aceste acţiuni au cunoscut existenţa 
actului nelegal. 

Termenul de 1 an nu este aplicabil acţiunii în anularea actelor 
administrative normative, care poate fi promovată oricând, iar dacă 
a expirat termenul de 6 luni de la comunicarea răspunsului la plân- 
gerea prealabilă, se va putea introduce o nouă plângere. 

Motivele temeinice invocate de reclamant pentru a beneficia 
de termenul special de 1 an de zile se apreciază în concret de către 
instanţa competentă învestită cu soluţionarea acţiunii în contencios 
administrativ promovată cu depăşirea termenului de general de 
6 luni. 

c) Legea nr. 554/2004 reglementează în art. 11 alin. (2!) o singură 
împrejurare care constituie motiv temeinic pentru promovarea acțiunii 


» Potrivit art. 2548 alin. (1) C.civ., „termenele de decădere nu sunt 
supuse suspendării şi întreruperii, dacă prin lege nu se dispune altfel”. 

în termenul special de 1 an de zile (calculat de la data comunicării sau 


luării la cunoştinţă despre existenţa actului administrativ unilateral 


cu caracter individual), şi anume aceea în care soluţionarea plângerii | 


prealabile a fost suspendată în baza unei legi speciale”. 

Mai mult, potrivitart. 11 alin. (2!) din Legea nr. 554/2004, în cazul 
suspendării procedurii de soluţionare a plângerii prealabile, în baza 
unei legi speciale, termenul de 1 an de zile de la data comunicării 
actului devine termenul general pentru promovarea acţiunii în 
anulare. Numai dacă, pe durata suspendării procedurii prealabile, a 
expirat termenul de 1 an de zile (de la data comunicării sau luării la 
cunoştinţă despre existenţa actului), va fi incident termenul de 6 luni 
care începe să curgă după reluarea procedurii, de la data comunicării 


D Un asemenea caz de suspendare este prevăzut de art. 227 C.proc.fisc. 
care reglementează suspendarea pe cale administrativă a procedurii de 
soluţionare a contestaţiei depuse de către contribuabili împotriva actelor 
administrativ-fiscale considerate nelegale. 

Acest text legal are următorul conţinut: 

(1) Organul de soluţionare competent poate suspenda, prin decizie 
motivată, soluţionarea cauzei atunci când: 

a) organul care a efectuat activitatea de control a sesizat organele în 
drept cu privire la existenţa indiciilor săvârşirii unei infracţiuni în legătură 
cu mijloacele de probă privind stabilirea bazei de impozitare şi a cărei 
constatare ar avea o înrâurire hotărâtoare asupra soluţiei ce urmează să fie 
dată în procedură administrativă; 

b) soluţionarea cauzei depinde, în tot sau în parte, de existenţa ori 
inexistenţa unui drept care face obiectul unei alte judecăţi. 

(2) La cererea contestatorului, organul de soluţionare competent sus- 
pendă procedura şi stabileşte termenul până la care aceasta se suspendă. 
Termenul de suspendare nu poate fi mai mare de 6 luni de la data acordării. 
Suspendarea poate fi solicitată o singură dată. 

(3) Procedura administrativă este reluată la încetarea motivului care a 
determinat suspendarea sau, după caz, la expirarea termenului stabilit de 
organul de soluţionare competent potrivit alin. (2), indiferent dacă motivul 
care a determinat suspendarea a încetat ori nu. 

(4) Hotărârea definitivă a instanţei penale prin care se soluţionează 
acţiunea civilă este opozabilă organelor de soluţionare competente, cu 
privire la sumele pentru care statul s-a constituit parte civilă. 

răspunsului la plângerea prealabilă ori dacă un asemenea răspuns 
nu a fost comunicat titularului Plângerii (contestaţiei), de la data 
expirării termenului legal de soluţionare a acestei plângerii [care 
poate fi termenul de 30 zile prevăzut de art. 7 alin. (4) din Legea 
nr. 554/2004 ori un alt termen prevăzut de legea specială”). 

Întrucât termenul de 6 luni nu curge pe durata suspendării 
procedurii prealabile, indiferent că aceasta (suspendarea) are loc 
în cadrul sau în afara termenului legal de soluţionare a plângerii, 
dar înainte de expirarea termenului de 6 luni pentru promovarea 
acţiunii în anulare, nu are loc nici suspendarea nici întreruperea 
acestui termen, ci doar amânarea? începutului cursului prescripţiei 
acţiunii. Dacă suspendarea procedurii prealabile s-a dispus după 
împlinirea termenului de 6 luni de la expirarea termenului de 
soluţionare a plângerii, iar acţiunea în anulare nu a fost promovată 
în cadrul termenului de 6 luni [prevăzut de art. 11 alin. (1) din Legea 
nr. 554/2004], aceasta va fi prescrisă. 

Considerăm că această reglementare specială a termenului 


- de promovare a acţiunii în contenciosul administrativ, în cazul ` 


suspendării procedurii prealabile, este complicată şi ambiguă, 
motiv pentru care propunem ca textul art. 11 alin. (2!) din Legea 
nr. 554/2004 să prevadă (simplu) că pe durata suspendării procedurii 
prealabile termenul de 6 luni, pentru promovarea acţiunii în 
contencios administrativ, nu curge, iar durata suspendării procedurii 


prealabile nu poate depăşi un anumit termen pe care legiuitorul îl va 
considera rezonabil. 


e ———————— A 

» Astfel, de exemplu, potrivit art. 276 alin. (7) coroborat cu art. 77 
alin. (1) C.proc.fisc., termenul general de soluţionare a contestaţiilor împo- 
triva actelor administrativ-fiscale este de 45 de zile de la data înregistrării 
contestaţiei la organul fiscal. > 

” Astfel, în doctrină s-a arătat că în situaţiile în care cauzele de suspendare 
a prescripţiei „apar înainte ca prescripţia să înceapă să curgă, nu intervine 
suspendarea, ci amânarea începutului prescripţiei extinctive”. A se vedea, - 
în acest sens, C.T. Ungureanu, Statornicirea prescripţiei extinctive în 
Codul civil (Legea nr. 287/2009), comparativ cu reglementarea anterioară, 
în Dreptul nr. 7/2012, p. 32. 

Încheiem acest comentariu cu precizarea că, pe durata legală a 
suspendării soluționării plângerii prealabile, acţiunea în contencios 
administrativ este inadmisibilă, ca urmare a prematurităţii sale, 
însă reclamantul poate solicita instanţei competente suspendarea 
provizorie a executării actului administrativ nelegal în condiţiile 
art. 14 din Legea nr. 554/2004. 


Jurisprudenţă 
1. Termenul de introducere a acţiunii 


Deşi prima instanţă a stabilit în mod corect natura juridică a actului 
atacat (H.G. nr. 963/2002 privind atestarea domeniului public al 
judeţului Mehedinţi, precum şi al municipiilor, oraşelor şi comunelor 
din judeţul Mehedinţi), reţinând că acesta este un act administrativ cu 
caracter individual, a interpretat şi aplicat eronat prevederile art. 11 
alin. (1) şi (2) din Legea contenciosului administrativ nr. 554/2004, 
cu modificările şi completările ulterioare. 

Astfel, nu se poate considera că termenul de PTE de un 
an prevăzut de art. 11 alin. (2) din acest act normativ a început să 
curgă pentru reclamanți, care au calitatea de terți în raport de actul 
administrativ contestat, de la data de 12 septembrie 2002, când 
H.G. nr. 963/2002 a fost publicată în Monitorul Oficial, de vreme ce 
această publicare nu a vizat şi anexele la hotărâre, prin care au fost 
individualizate imobilele vizate de aceasta. 

Potrivit art. 1 alin. (1) din Legea nr. 554/2004, se poate adresa 
instanței de contencios administrativ orice-persoană care „se consi- 
deră vătămată” printr-un act administrativ. 

Este eronat a se aprecia că reclamanții au luat cunoştinţă de 
includerea imobilului revendicat în domeniul public al Judeţului 
Mehedinţi şi au realizat existența unei vătămări în dreptul lor la 
restituirea imobilului la momentul publicării hotărârii de Guvern în 
Monitorul Oficial, întrucât conţinutul hotărârii, astfel cum apare el 
publicat, nu oferă niciun fel de informaţii care să permită identificarea 
imobilelor la care se referă. 

Data la care terțul a luat cunoştinţă de existența şi conținutul 
actului administrativ contestat trebuie să rezulte fără echivoc din 
împrejurările de fapt stabilite prin probatoriile administrate în cauză. 

În această privință, Înalta Curte constată, pe de o parte, existența 
unui probatoriu insuficient, iar, pe de altă parte, nerespectarea de 
către prima instanță a principiului aflării adevărului în procesul 
civil consacrat de art. 22 C.proc.civ., care include, printre altele, 
îndatorirea de a stărui prin toate mijloacele legale pentru a preveni 
orice greşeală privind aflarea adevărului în cauză, în scopul 
pronunțării unei hotărâri legale şi temeinice. 

În acest sens, prima instanţă era în drept să pună în discuţia 
părţilor şi să le ceară reclamanţilor explicaţii privind momentul la 
care au luat cunoştinţă de actul administrativ contestat, în condiţiile 
în care elementele aflate la dispoziţia instanţei nu permit clarificarea 
acestui aspect decisiv în soluţionarea excepţiei tardivităţii acţiunii în 
contencios administrativ (.C.C.J., Secţia de contencios administrativ 
şi fiscal, decizia nr. 1207/2015, www.scj.ro). 


2. Acțiune în anulare promovată de terț. Termenul de intro- 
ducere a acțiunii. Data luării la cunoştinţă de existența 
actului. Semnificaţia înscrierii în cartea funciară 


Prin cererea înregistrată pe rolul Curţii de Apel Iași, reclamantul 
a solicitat, în contradictoriu cu pârâtele Ministerul Economiei, 
Comerţului şi Mediului de Afaceri, SC S. SA şi SC L.P. SRL, 
societate aflată în insolvenţă, reprezentată prin administrator judiciar 
A. IPURL, constatarea nulităţii absolute parţiale a Certificatului de 
atestare a dreptului de proprietate asupra terenurilor, seria C1 emis la 
data de 10 august 1995, emis de către pârâtul Ministerul Economiei, 
Comerţului şi Mediului de Afaceri, în favoarea pârâtei SC S. SA, 
precum şi obligarea pârâtelor, în solidar, la plata cheltuielilor de 
judecată. 


Curtea de Apel Iaşi, Secţia contencios administrativ şi fiscal, a 


dispus admiterea excepţiei tardivităţii și respingerea acţiunii promo- 


vate de reclamant ca tardiv formulate. 

Reclamantul a declarat recurs, care a fost admis de Înalta Curte, 
cu consecința casării sentinţei recurate și trimiterii cauzei spre 
rejudecare. 

Pentru a decide astfel, Înalta Curte a reţinut că acţiunea în conten- 
cios administrativ dedusă judecății vizează exercitarea controlului 
de legalitate, în condiţiile art. 1 şi art. 8 din Legea nr. 554/2004, în 
privinţa Certificatului de atestare a dreptului de proprietate asupra 
terenurilor seria Cl emis la data de 10 august 1995, de Ministerul 
Comerţului, în favoarea SC S. SA. 

În conformitate cu dispoziţiile art. 11 din Legea contenciosului 
administrativ nr. 554/2004, acţiunea prin care se solicită anularea 
unui act administrativ individual se poate formula în termen de 6 
luni care se calculează, după caz, de la data primirii răspunsului la 
plângerea prealabilă sau de la comunicarea refuzului nejustificat 
ori de la data expirării termenului legal pentru soluţionarea cererii. 
Pentru motive temeinice, textul menţionat prevede posibilitatea 
sesizării instanţei de contencios administrativ şi după expirarea 
termenului de 6 luni, dar nu mai târziu de 1 an de la data comunicării 
sau luării la cunoştinţă a actului administrativ. | 

Cum în speța de față reclamantul este terţ în raport de actul 
administrativ contestat, termenul de 1 an prevăzut de art. 11 alin. (2) 
din Legea nr. 554/2004 se calculează de la momentul luării la cunoş- 
tinţă de actul administrativ vătămător. 

Potrivit art. 1 din Legea nr. 554/2004, se poate adresa instanţei 
de contencios administrativ orice persoană care „se consideră 
vătămată” printr-un act administrativ. 

Înalta Curte a reținut că este eronat a se aprecia că reclamantul 
a luat cunoştinţă de conţinutul certificatului de atestare a dreptului 
de proprietate şi a realizat existența unei vătămări a drepturilor ori 
intereselor sale legitime la momentul înscrierii actului în Registrul 
de transcripţiuni şi inscripţiuni, reprezentat de data de 16 august 
1995, așa cum a considerat greşit prima instanţă, întrucât o astfel de 
înscriere oferă informaţii exclusiv în privinţa persoanei care solicită 
înscrierea, nu şi în privinţa situaţiei materiale şi juridice a imobilului 
avut în vedere. 

Trimiterea pe care prima instanţă o face la Legea cadastrului 
şi publicităţii imobiliare nr. 7/1996 este eronată, întrucât acest act 
normativ nu era în vigoare la momentul înscrierii dreptului de 
proprietate (16 august 1995), nefiind vorba de o publicitate în sistem 
de carte funciară, ci în Registrul de transcripțiuni şi inscripțiuni. 

Nici înscrierea în cartea funciară nu are semnificaţia juridică 
a luării la cunoştinţă de actul administrativ, ci dă naştere unei 
prezumţii, în sensul că persoanele interesate ar putea, cu diligenţe 
rezonabile, să ia cunoştinţă de conţinutul actului juridic în baza 
căruia s-a efectuat operaţiunea de publicitate imobiliară. 

Prin urmare, data la care terțul a luat cunoştinţă de existenţa şi 
conţinutul actului administrativ trebuie să rezulte fără echivoc din 
împrejurările de fapt stabilite cu probatoriile administrate în cauză. 

Or, în speța supusă judecății, elementele aflate la dispoziţia 
instanţei evidenţiază faptul că reclamantul a luat cunoştinţă de 
existenţa şi conţinutul certificatului de atestare a dreptului de pro- 
prietate la data de 13 octombrie 2011, când acest înscris a fost 
depus în cadrul documentaţiei prezentate de autoritatea emitentă 
a Ordinului nr. 779 din 25 septembrie 2000, în acţiunea având ca 
obiect anularea acestui ordin, înregistrată pe rolul Judecătoriei Iaşi 
sub nr. 31052/245/2011. 

Reclamantul s-a adresat cu plângere prealabilă Ministerului 
Economiei, Comerţului şi Mediului de A faceri, solicitând revocarea 
certificatului de atestare a dreptului de proprietate, iar răspunsul 
la plângerea prealabilă, reprezentat de Adresa nr. Al din 9 august 
2012, i-a fost comunicat la data de 10 august 2012. 

In raport de momentul comunicării răspunsului la plângerea 
prealabilă se calculează termenul de prescripţie de 6 luni prevăzut 
de art. 11 alin. (1) lit. a) din Legea nr. 554/2004 pentru sesizarea 
instanţei de contencios administrativ, termen care a fost respectat în 
cauză, în condiţiile în care acţiunea în anularea actului administrativ 
a fost înregistrată la instanţă la data de 24 septembrie 2012. 

In concluzie, pentru toate considerentele expuse, Înalta Curte 
constată că în mod eronat prima instanţă a admis excepţia tardivităţii 
acţiunii, astfel că a admis recursului, a casat sentința recurată 

şi a trimis cauza spre rejudecare (I.C.C.J, Secţia de contencios 
administrativ şi fiscal, decizia nr. 933/2015, www. legalis.ro). 


3. Acţiune în anularea hotărârii guvernului privind atestarea 
domeniului public al județului. Termenul de promovare a 
acțiunii. Data luării la cunoștință de existența actului atacat. 
Semnificația publicării hotărârii guvernului în Monitorul Oficial 


Prin cererea înregistrată pe rolul Curţii de Apel Craiova, Secţia 
contencios administrativ şi fiscal, reclamanţii au solicitat, în 
contradictoriu cu pârâţii Guvernul României şi Consiliul Judeţean 
Mehedinţi, pronunţarea unei hotărâri judecătoreşti prin care să se 
dispună: 

- anularea parţială a H.G. nr. 963/2002 privind atestarea dome- 
niului public al judeţului Mehedinţi, precum şi al municipiilor, 
oraşelor şi comunelor din judeţul Mehedinţi, respectiv poziţia x din 
Anexa nr. 2 la aceasta; 

- restituirea în natură a imobilului reprezentat de Cula T.V. şi Via 
T.V., de 15 ha, situat în comuna Ş., judeţul Mehedinţi. 

Curtea de Apel Craiova, Secţia contencios administrativ şi fiscal, 
a respins acţiunea formulată de reclamanțţi ca tardiv introdusă. 

Reclamanţii au declarat recurs împotriva sentinței primei 
instanţe, care a fost admis de Înalta Curte, cu consecința casării sen- 
tinţei recurate și trimiterii cauzei spre rejudecare. 

Pentru a decide astfel, Înalta Curte a reţinut că H.G. nr. 963/2002 
privind atestarea domeniului public al judeţului Mehedinţi, precum 
şi al municipiilor, oraşelor şi comunelor din judeţul Mehedinţi, în 
privinţa poziţiei x din anexa la aceasta, nu are caracterul unui act 
administrativ cu caracter normativ, întrucât nu cuprinde norme cu 
caracter general, obligatoriu pentru un număr nedeterminant de 
cazuri şi persoane, ci are ca efect juridic delimitarea domeniului 
public al unităţilor administrativ-teritoriale, prin individualizarea 
imobilelor prevăzute în anexe. 

Deşi prima instanţă a stabilit în mod corect natura juridică a 
actului atacat, reţinând că acesta este un act administrativ cu caracter 

individual, a interpretat şi aplicat eronat prevederile art. 11 alin. (1) 
şi (2) din Legea nr. 554/2004. 

Astfel, nu se poate considera că termenul de decădere de un 
an prevăzut de art. 11 alin. (2) din acest act normativ a început să 
curgă pentru reclamanţi, care au calitatea de terţi în raport de actul 
administrativ contestat, de la data de 12 septembrie. 2002, când 
H.G. nr. 963/2002 a fost publicată în Monitorul Oficial, de vreme ce 
această publicare nu a vizat şi anexele la hotărâre, prin care au fost 
individualizate imobilele vizate de aceasta. 

Este eronat a se aprecia că reclamanţii au luat cunoştinţă de 
includerea imobilului revendicat în domeniul public al Judeţului 
Mehedinţi şi au realizat existenţa unei vătămări în dreptul lor la 
restituirea imobilului la momentul publicării hotărârii de Guvern în 
Monitorul Oficial, întrucât conţinutul hotărârii, astfel cum apare el 
publicat, nu oferă niciun fel de informaţii care să permită identificarea 
imobilelor la care se referă. 

Data la care terţul a luat cunoştinţă de existenţa şi conţinutul 
actului administrativ contestat trebuie să rezulte fără echivoc din 
împrejurările de fapt stabilite prin probatoriile administrate în 
cauză. 

In această privinţă, Înalta Curte constată, pe de o parte, existenţa 
unui probatoriu insuficient, iar, pe de altă parte, nerespectarea de 
către prima instanță a principiului aflării adevărului în procesul 
civil consacrat de art. 22 C.proc.civ., care include, printre altele, 
îndatorirea de a stărui prin toate mijloacele legale pentru a preveni 
orice greşeală privind aflarea adevărului în cauză, în scopul 
pronunțării unei hotărâri legale şi temeinice. 

In acest sens, prima instanţă era în drept să pună în discuţia 
părţilor şi să le ceară reclamanţilor explicaţii privind momentul la 
care au luat cunoştinţă de actul administrativ contestat, în condiţiile 
în care elementele aflate la dispoziţia instanţei nu permit clarificarea 
acestui aspect decisiv în soluţionarea excepţiei tardivităţii acţiunii în 
contencios administrativ. 

Pentru toate aceste considerente, Înalta Curte a admis recursul, 
a casat sentința recurată și a trimis cauza spre rejudecare curţii de 

apel (I.C.C.J., Secţia de contencios administrativ şi fiscal, decizia 
nr. 1207/2015, www.legalis.ro). 


4. Agent de poliție, absolvent al Facultăţii de Drept din 


cadrul Academiei de Poliţie „Alexandru loan Cuza”, cursuri 


cu frecvenţă redusă, cu diplomă de licență emisă în perioada 
2003-2008. Acţiune prin care se solicită obligarea Ministe- 
rului Administraţiei și Internelor să îi recunoască gradul 
profesional de subinspector de poliție din momentul obţinerii 
diplomei de licenţă și să emită retroactiv o dispoziţie de 
numire pe funcție, corespunzătoare momentului obținerii 
diplomei de licenţă. Termenul de introducere a acţiunii 


În cazul acţiunilor întemeiate pe refuzul nejustificat al autorităţii 
publice de recunoaştere/acordare a drepturilor conferite de lege în 
considerarea diplomei de licenţă, termenul de prescripţie pentru 
introducerea acţiunii nu curge de la data examenului de licenţă/ 
eliberării diplomei de licenţă. 

Termenul de introducere a cererii de chemare în judecată 
prevăzut de Legea nr. 554/2004 se analizează în raport cu datele 
prevăzute de art. 11 alin. (1) lit. a)-d) din aceeaşi lege (So/uţie de 
unificare a practicii judiciare adoptată în şedinţa judecătorilor 
Secţiei de contencios administrativ a Înaltei Curți din 19 octombrie 
2015, www.scj.ro). 


5. Act administrativ. Acţiune în contencios administrativ. 


Termen de prescripţie 


Potrivit dispoziţiilor art. 11 alin. (5) din Legea nr. 554/2004, 
termenul de 6 luni de introducere a acţiunii în anularea unui act 
administrativ individual este unul de prescripţie şi se calculează de 
la data comunicării răspunsului la plângerea prealabilă. 

Ca termen de prescripţie, acest termen este susceptibil de între- 
rupere prin introducerea cererii de chemare în judecată, în condiţiile 
prevăzute de art. 16 din Decretul nr. 167/1958 (actualmente, 

art. 2537 pct. 2 C.civ.—n.n.), însă sub condiţia ca cererea de chemare 
în judecată să aibă ca obiect chiar actul administrativ individual în 
legătură cu care s-a formulat plângerea prealabilă, iar nu un alt act 
administrativ (/.C.C.J., Secţia de contencios administrativ şi fiscal, 
decizia nr. 856/2008, www.legalis.ro; B.C. nr. 3/2008). 


6. Certificat de atestare a dreptului de proprietate. Acţiune în 
anulare. Momentul de la care curge termenul de exercitare 


Potrivit dispoziţiilor art. 11 alin. (2) din Legea nr. 554/2004, 
astfel cum au fost modificate prin Legea nr. 262/2007, pentru motive 
temeinice, în cazul actelor individuale, cererea poate fi introdusă 
şi peste termenul de 6 luni, dar nu mai târziu de un an de la data 
comunicării actului sau data luării la cunoştinţă a acestuia. 

Faţă de aceste dispoziţii, contestarea unui certificat de atestare a 
dreptului de proprietate poate fi făcută în termen de maxim 1 an de 
la data înscrierii în cartea funciară a dreptului de proprietate atestat 
prin respectivul certificat, momentul efectuării înscrierii fiind, 
în considerarea opozabilităţii erga omnes al înscrierilor în cartea 
funciară, şi momentul de la care partea are cunoştinţă de existenţa 
actului (.C.C.J., Secţia de contencios administrativ şi fiscal, decizia 
nr. 3621/2008, www.legalis.ro; B.C. nr. 1/2009). 


Art. 12. Documentele necesare 


Reclamantul anexează la acțiune copia actului administrativ pe 
care îl atacă sau, după caz, răspunsul autorității publice prin care i se 


„comunică refuzul rezolvării cererii sale. În situaţia în care reclamantul 


nu a primit niciun răspuns la cererea sa, va depune la dosar copia 
cererii, certificată prin numărul și data înregistrării la autoritatea 
publică, precum și orice înscris care face dovada îndeplinirii proce- 
durii prealabile, dacă acest demers era obligatoriu. În situaţia în care 
reclamantul introduce acţiune împotriva autorității care refuză să 
pună în executare actul administrativ emis în urma soluționării favo- 


rabile a cererii ori a plângerii prealabile, va depune la dosar și copia 
certificată după acest act. 

Comentariu 


Sumar 


1. Înscrisuri care trebuie depuse de reclamant odată 
cu cererea de chemare în judecată -rr aie pete secte danezu Ne | 
Jurisprudenţă 
|. Suspendarea cauzei pentru motive ce ţin de culpa părții. 
Neiîndeplinirea obligaţiilor procesuale din motive 
obiective. Nelegalitatea suspendării ..........esseeseesesssosroctencsessiseeseserses 8 


1. Înscrisuri care trebuie depuse de reclamant odată cu 
cererea de chemare în judecată 


Aşa cum este cunoscut, sarcina probei într-un proces civil revine 
reclamantului care trebuie să îşi dovedească pretenţiile în faţa 
instanţei de judecată (onus probandi incumbit actori). În procesul 
de contencios administrativ, dat fiind obiectul acestuia, mijloacele 
de probă principale sunt înscrisurile care au stat la baza emiterii 
actului administrativ atacat ori a refuzului nejustificat al autorităţii 
publice de a emite un act sau alt înscris prevăzut de lege. Majoritatea 
acestor înscrisuri care servesc ca mijloc de probă sunt însă în posesia 
autorităţii publice pârâte care deţine întreg dosarul administrativ 
pe baza căruia a emis actul ori refuzul nejustificat. Din acest 
motiv, înscrisurile respective vor fi depuse la instanţă de către autori- 
tatea publică pârâtă. 

Reclamantul va anexa la cererea sa de chemare în judecată 
doar copia actului a cărui anulare o solicită şi copia răspunsului 
autorităţii publice la plângerea sa prealabilă împotriva acelui act. 
Dacă autoritatea publică nu a emis niciun răspuns, reclamantul va 
depune la instanţa de judecată o copie a plângerii sale înregistrate la 
autoritatea publică pârâtă. 

În cazul acţiunii de obligare a unei autorităţi publice la emiterea 
unui act ori a altui înscris, reclamantul va anexa la cererea sa de che- 
mare în judecată copia cererii sale înregistrate la autoritatea publică 
prin care a solicitat emiterea actului şi copia răspunsului negativ al 
autorităţii publice, dacă acesta există. 

În cazul în care reclamantul solicită instanţei de judecată obligarea 
autorităţii publice la punerea în executare a actului emis la iniţiativa 
sau plângerea sa, el va depune la instanţă copia acelui act. 

În cazul acţiunii având ca obiect un contract administrativ, recla- 
mantul va anexa la cererea de chemare în judecată copia acelui 
contract şi copia procesului-verbal de conciliere ori, dacă acesta 
nu există, copia somaţiei adresate pârâtului pentru executarea de 
bunăvoie a contractului. 

În mod evident, dacă reclamantul va deţine şi alte înscrisuri, care 
îi servesc în dovedirea acţiunii sale, le va anexa cererii de chemare 
în judecată, în conformitate cu art. 150 alin. (1) C.proc.civ. care 
prevede că „la fiecare exemplar al cererii se vor alătura copii de pe 
înscrisurile de care partea înţelege a se folosi în proces”. 

Aceste înscrisuri se depun în copii certificate de către reclamant 
„Pentru conformitate cu originalul” [art. 150 alin. (2) C.proc.civ.]. 


Jurisprudență 


1. Suspendarea cauzei pentru motive ce ţin de culpa părții. 


Neîndeplinirea obligaţiilor procesuale din motive obiective. 
Nelegalitatea suspendării 


Potrivit art. 12 din Legea contenciosului administrativ 
nr. 554/2004, reclamantul are obligaţia de a anexa la acţiune copia 
actului administrativ pe care îl atacă sau, după caz, răspunsul auto- 
rităţii publice prin care i se comunică refuzul rezolvării cererii sale. 

Neîndeplinirea acestei obligaţii, de către o persoană ce se află 
în executarea unei pedepse privative de libertate, nu poate atrage 
suspendarea judecății de către instanţă în temeiul art. 155! C.proc. 
civ. din 1865. Dimpotrivă, ținând seama de situaţia specială a 
reclamantului, instanţa poate şi trebuie să solicite copia actului 
atacat de la autoritatea emitentă pârâtă (.C.C.J,, Secţia de contencios 
administrativ şi fiscal, decizia nr. 15] 2/2007, www. legalis.ro). 

Art. 13. Citarea părţilor, relaţii 

(1) La primirea cererii, instanța dispune citarea părților şi poate 
cere autorităţii al cărei act este atacat să îi comunice de urgenţă acel 
act, împreună cu întreaga documentaţie care a stat la baza emiterii 
lui, precum și orice alte lucrări necesare pentru soluționarea cauzei. 

(2) În situaţia în care reclamant este un terț în sensul art. 1 
alin. (2) sau când acţiunea este introdusă de Avocatul Poporului ori 
de Ministerul Public, instanţa va cere autorităţii publice emitente să 
îi comunice de urgenţă actul atacat împreună cu documentația care 
a stat la baza emiterii lui, precum și orice alte lucrări necesare pentru 
soluționarea cauzei. 

(3) În mod corespunzător situațiilor prevăzute la alin. (1) şi (2), 
după caz, se procedează și în cazul acţiunilor care au ca obiect refuzul 
de rezolvare a cererii privind un drept recunoscut de lege sau un 
interes legitim. 

(4) Dacă autoritatea publică nu trimite în termenul stabilit de 
instanță lucrările cerute, conducătorul acesteia va fi obligat, prin 
încheiere interlocutorie, să plătească statului, cu titlu de amendă 
judiciară, 10% din salariul minim brut pe economie pentru fiecare zi 
de întârziere nejustificată. 


Comentariu 


Sumar 


1 Înscrisurile care trebuie depuse de autoritatea publică 
pârâtă şi sancţiunea aplicabilă în cazul nedepunerii lor ..........noacec l 
Jurisprudență 
1. Acțiune în anularea actelor clasificate la nivel secret. Neexceptarea 
de la controlul de legalitate pe calea contenciosului administrativ. 
Obligația autorității publice pârâte de a pune la dispoziția instanței 
actele contestate şi documentele care au stat la baza emiterii lor, 
în vederea verificării legalității acestora........s.eeeseseereseeeessssreseeseeeeee 8 


1. Înscrisurile care trebuie depuse de autoritatea publică 
pârâtă și sancţiunea aplicabilă în cazul nedepunerii lor 


Instanţa învestită cu cererea reclamantului va fixa termen de 
Judecată cu citarea părţilor şi va solicita autorităţii publice pârâte 
să-i transmită întreaga documentaţie care a stat la baza emiterii 

actului atacat sau a refuzului autorității publice de a-i recunoaşte 
reclamantului dreptul sau interesul legitim invocat în acţiunea sa. 

Această obligaţie îi revine autorităţii publice indiferent de cali- 
tatea reclamantului sau de obiectul acţiunii în contenciosul adminis- 
trativ, cu alte cuvinte atât în cazul contenciosului subiectiv. cât Şi în 
cazul contenciosului obiectiv. 

Este însă posibil ca reclamantul să fie în posesia actului atacat şi 
a înscrisurilor (sau a unora dintre acestea) pe care le contestă (pe cale 
indirectă”) ori pe care le invocă în susținerea cererii sale, caz în care 
instanţa de judecată va solicita autorităţii publice pârâte depunerea 
altor înscrisuri decât cele depuse de reclamant, dacă mai există. 

Neindeplinirea acestei obligaţii în termenul stabilit de instanţa 
de judecată atrage sancţionarea conducătorului autorităţii publice 
pârâte cu amendă judiciară în cuantum de 10% din salariul minim 
brut pe economie pentru fiecare zi de întârziere nejustificată. 

Aceste dispoziţii legale speciale trebuie coroborate cu prevederile 
art. 190 şi art. 191 C.proc.civ, privitoare la stabilirea amenzii şi 
reexaminarea încheierii prin care aceasta a fost dispusă. 

Astfel, potrivit primul text legal, amenda se stabileşte de către 
instanţa care a constatat abaterea prin încheiere executorie, care se 
comunică celui obligat, dacă măsura a fost luată în lipsa acestuia. 

Potrivit art. 191 C.proc.civ., împotriva acestei încheieri, cel 
obligat la plata amenzii poate face numai cerere de reexaminare, 
solicitând, motivat, să se revină asupra amenzii sau să se dispună 
reducerea acesteia [art. 191 alin. (1)]. Cererea de reexaminare se 
face în termen de 15 zile de la data la care măsura a fost luată sau de 
la data comunicării încheierii, după caz [art. 191 alin. (2)]. În toate 
cazurile, cererea se soluţionează, cu citarea părţilor, prin încheiere, 
dată în camera de consiliu, de către un alt complet decât cel care â 
stabilit amenda, iar încheierea prin care se soluţionează cererea de 
reexaminare este definitivă [art. 191 alin. (3) şi (4)]. 


D A se vedea, în acest sens, comentariul la art. 18. 

Jurisprudenţă 


1. Acţiune în anularea actelor clasificate la nivel secret. Neex- 
ceptarea de la controlul de legalitate pe calea contenciosului 
administrativ. Obligaţia autorității publice pârâte de a pune la 
dispoziția instanţei actele contestate și documentele care austat 
la baza emiterii lor, în vederea verificării legalității acestora 


În speță, reclamantul solicitat ca, în contradictoriu cu pârâţii 
Serviciul Român de Informaţii şi Direcţia Judeţeană de Informaţii 
Botoşani, să se dispună: 

- anularea actului de retragere a autorizaţiei de acces la informaţii 
clasificate, respectiv a raportului din 9 noiembrie 2011; 

- anularea actului de trecere în rezervă, respectiv a ordinului 
directorului Serviciului Român de Informaţii din 15 decembrie 
2011, înregistrat în ordinul de zi pe unitate al Direcţiei Judeţene 
de Informaţii Botoşani din 16 decembrie 2011, acte ce nu i-au fost 
comunicate; 

- obligarea pârâţilor la reintegrarea sa pe postul deţinut anterior 
şi la plata despăgubirilor, constând în salarii actualizate începând cu 
data de 15 decembrie 2011; 

- suspendarea executării actelor administrative unilaterale con- 
testate în cauză până la soluţionarea fondului pricinii, conform 
dispoziţiilor art. 14 şi art. 15 din Legea nr. 554/2004. 

Curtea de Apel Suceava, Secţia a H-a civilă, de contencios admi- 
nistrativ şi fiscal, a respins ca nefondate cererea de suspendare şi 
acţiunea în anularea formulate de reclamant. 

Reclamantul C.C. a declarat recurs împotriva aceste sentinţe, care 
a fost admis de Înalta Curte, cu consecința casării sentinţei primei 
instanțe şi. trimiterii cauzei spre rejudecare, pentru soluţionarea 
fondului cauzei. i 

Înalta Curte a reținut că, în speţă, ambele acte contestate nu au 
fost comunicate reclamantului, care a fost informat numai verbal 
despre măsurile dispuse împotriva acestuia, avându-se în vedere 
caracterul clasificat al documentelor întocmite în acest sens. 

Sesizată să se pronunţe asupra legalităţii celor două acte admi- 
nistrative emise cu privire la cariera reclamantului, în calitate de 
cadru militar, instanţa de fond a încuviinţat proba cu înscrisuri şi 
în vederea administrării acesteia, a solicitat pârâtului Serviciul 
Român de Informaţii să înainteze, spre consultare, copii după actele 
contestate și a documentelor care au stat la baza emiterii lor. 

Deşi înscrisurile solicitate nu au fost depuse la dosar, instanţa de 
fond a constatat pricina în stare de judecată, fără a expune motivele 
pentru care a considerat că nu se mai impune dovada încuviinţată ca 
fiind utilă şi concludentă pentru dezlegarea pricinii. 

În atare situaţie, apare ca fiind lipsită de orice suport probator 
concluzia primei instanţe în sensul că la dosar sunt suficiente date 
privind temeiurile legale şi de fapt ale actelor contestate, fără indi- 
carea lor în concret, ceea ce reprezintă o nesoluţionare a fondului 
pricinii. 

Analiza legalităţii actelor administrative contestate nu s-a 
realizat în cauză, deoarece nu au fost depuse documentele necesare, 
conform dispoziţiilor art. 12 şi art. 13 alin. (4) din Legea nr. 554/2004 
care prevăd posibilitatea aplicării unei amenzi judiciare pentru 
neîndeplinirea obligaţiei de a trimite în termenul stabilit de instanţă 
lucrările cerute. 

În cazul în care actele contestate şi documentele care au stat la 
baza emiterii lor sunt clasificate la nivel strict secret, justa soluţionare 
a cauzei impunea ca dovada cu înscrisuri să fie administrată în 
condiţiile art. 172 şi urm. C.proc.civ., fie prin prezentarea acelor 
documente care pot fi declasificate în totalitate sau parţial, fie 
prin consultarea lor, în condiţiile prevăzute de Legea nr. 182/2002 
privind informaţiile clasificate, care nu exclud posibilitatea instanţei 
de judecată de a avea acces la documente care conţin informaţii 
clasificate, cât timp sunt respectate dispoziţiile legale în materie. 

Natura juridică a actelor contestate nu determină exceptarea lor 
de la controlul de legalitate, pe calea contenciosului administrativ, 
sens în care s-a pronunţat în mod constant Curtea Constituţională 
sesizată să examineze constituţionalitatea reglementării cuprinse în 
Legea nr. 182/2002. 

În DCC nr. 751 din 20 septembrie 2012 şi nr. 1120 din 16 
octombrie 2008, instanţa de contencios constituţional a reţinut că 
prevederile referitoare la persoanele care urmează să aibă acces 
la informaţiile clasificate, protecţia acestor informaţii prin măsuri 
procedurale, nivelul de secretizare a acestora, precum şi interdicţia 
clasificării unor categorii de informaţii ori accesul la informaţiile 
secrete de stat nu reprezintă impedimente de natură să afecteze 
drepturile şi libertăţile constituţionale, fiind în deplin acord cu 
normele din legea fundamentală. 

De asemenea, s-a reţinut că aceste prevederi legale nu înlătură 


18 


19 


posibilitatea judecătorului de a avea acces la informaţiile secrete de 


stat, cu respectarea regulilor de natură procedurală prevăzute de lege, 
deoarece reglementarea respectivă nu are ca efect blocarea efectivă 


şi absolută a accesului la anumite informaţii, ci îl condiţionează 


de îndeplinirea anumitor paşi procedurali, etape justificate prin 

importanţa pe care asemenea informaţii o poartă. | 
În considerarea acestor argumente, se apreciazăcă, prin înlăturarea 

de la controlul judiciar a actului de retragere a autorizaţiei de acces 


la informaţii clasificate şi a actului de trecere în rezervă pentru 
singurul motiv că au caracter strict secret, a fost încălcat art. 6 din 
Convenţia europeană care impune, printre altele, obligaţia instanţei 


de a examina în mod corespunzător afirmaţiile, motivele şi probele, 
fără a prejudicia evaluarea sau relevanţa acestora (C.E.D.O., cauza 
Buzescu c. României). i 
De altfel, Convenția nu vizează garantarea unor drepturi teore- 
tice sau iluzorii, ci a unor drepturi concrete şi efective, astfel 
că accesul la justiţie şi dreptul la un proces echitabil nu poate fi 
considerat efectiv decât dacă observațiile părților sunt cu adevărat 
înțelese, adică examinate cu atenție de instanța sesizată, astfel că, 
art. 6 implică în special în sarcina instanței obligația de a efectua o 
examinare efectivă a motivelor, argumentelor şi probelor propuse de 
părţi (C.E.D.O., cauza Bucur şi Toma c. României). x 
_C.E.D.O. a stabilit şi faptul că în cadrul principiului egalităţii 


armelor intră şi egalitatea dintre părțile unui litigiu, iar în plan . 


20 


21 


22 


procesual, această egalitate se concretizează în posibilitatea efectivă. 

de dovedire a pretenţiei, prin probe, în condiţii în care să nu existe 
un dezavantaj (C.E.D.O., cauza Dombo Beheer B.V. c. Olandei, 
cauza Apeh Uldozolteinek Szovetsege şi alții c. Ungariei şi cauza 
Yon c. Franței). 

În acelaşi sens, se are în vedere că prin Rezoluţia (77) 31 a Consi- 
liului de Miniştri din cadrul Consiliului Europei privind protecţia 
individului în raport cu actele autorităţilor administrative au fost 
prevăzute expres următoarele drepturi: dreptul de a ataca în faţa 
autorităţilor administrative sau în faţa instanţei actul administrativ, 
dreptul de a fi informat, dreptul la asistenţă juridică şi reprezentare, 
dreptul de a-şi prezenta argumentele şi dreptul de a fi informat despre 
modalităţile în care poate fi atacată soluţia dată. ZI fi 

În plan procesual, aceste drepturi au fost detaliate în Recomandarea 
(2004)20 a Consiliului de Miniştri din cadrul Consiliului Europei, 
prin care s-astabilit că orice act administrativ face obiectul controlului 
judiciar şi că instanţa trebuie să fie aptă să controleze orice încălcare 
a unui drept datorată lipsei de competenţă, nerespectării procedurilor 
sau abuzului de putere. Prin aceeaşi recomandare s-a prevăzut 
că autoritatea trebuie să înfăţişeze instanţei toate documentele şi 
informaţiile relevante, astfel că instanţa trebuie să fie într-o poziţie 
din care să poată examina toate aspectele legale şi de fapt. 

Astfel că, pentru considerentele expuse anterior, Înalta Curte a 
admis recursul şi a casat hotărârea atacată atât în privinţa cererilor de 
anulare a actelor administrative, de reintegrare în funcţie şi de plată 
a despăgubirilor, cât şi în privinţa cererii de suspendare a executării 
lor până la soluţionarea irevocabilă a cauzei. 

Casând hotărârea atacată, Înalta Curte a dispus trimiterea cauzei 
spre rejudecare pentru analizarea legalităţii actelor administrative 
deduse judecății după stabilirea corectă a tuturor elementelor de 
fapt şi de drept ale litigiului, pe baza dovezilor care se impune a fi 
administrate şi, în principal, dovada cu înscrisurile necesare şi utile 
pentru justa soluţionare a pricinii, în raport cu toate motivele de 
nelegalitate care au fost invocate prin acţiune. 

Cu ocazia rejudecării, Înalta Curte a recomandat să fie avute în 
vedere, pentru administrarea probei cu înscrisuri, dispoziţiile art. 7 

alin. (4) şi alin. (5) din Legea nr. 182/2002 privind protecţia infor- 
maţiilor clasificate şi ale Regulamentului privind accesul judecă- 
torilor, procurorilor şi magistraţilor, asistenţi ai Înaltei Curți de 
Casaţie şi Justiţie la informaţii clasificate secrete de stat şi secrete de 
servicii, aprobat prin Hotărârea nr. 140/2014 a Plenului Consiliului 
Superior al Magistraturii, care stabilesc cadrul juridic pentru prezen- 
tarea şi examinarea unor asemenea documente în cadrul procedurii 
judiciare (Z.C.C.J., Secţia de contencios administrativ şi fiscal, 
decizia nr. 1099/2014, www.legalis.ro). 


Art. 14. Suspendarea executării actului 

(1) În cazuri bine justificate și pentru prevenirea unei pagube 
iminente, după sesizarea, în condiţiile art. 7, a autorităţii publice care 
a emis actul sau a autorităţii ierarhic superioare, persoana vătămată 
poate să ceară instanței competente să dispună suspendarea execu- 
tării actului administrativ unilateral până la pronunţarea instanței de 
fond. În cazul în care persoana vătămată nu introduce acțiunea în 
anularea actului în termen de 60 de zile, suspendarea încetează de 
drept şi fără nicio formalitate. 

(2) Instanţa soluţionează cererea de suspendare, de urgenţă și cu 
precădere, cu citarea părţilor. 

(3) Când în cauză este un interes public major, a- 
turba grav funcţionarea unui serviciu public administrauv, cererea 
de suspendare a actului administrativ normativ poate fi introdusă și 
de Ministerul Public, din oficiu sau la sesizare, prevederile alin. (2) 
aplicându-se în mod corespunzător. 

(4) Hotărârea prin care se pronunţă suspendarea este executorie 
de drept. Ea poate fi atacată cu recurs în termen de 5 zile de la comu- 
nicare. Recursul nu este suspensiv de executare. 

(5) În ipoteza în care se emite un nou act administrativ cu acelaşi 
conţinut ca şi cel suspendat de către instanţă, acesta este suspendat 
de drept. În acest caz nu este obligatorie plângerea prealabilă. 

(6) Nu pot fi formulate mai multe cereri de suspendare succesive 
pentru aceleași motive. 

(7) Suspendarea executării actului administrativ are ca efect încetarea 
oricărei forme de executare, până la expirarea duratei suspendării. 

Comentariu 

17. Somaţii de plată şi titluri executorii. Proces-verbal 
de control. Natură juridică. Cerere de suspendare. 

1. Suspendarea judecătorească provizorie a actului adminis- 
trativ unilateral 


1.1. Condiţii în care poate avea loc 


În mod excepţional, dacă sunt îndeplinite anumite condiţii prevă- 
zute, în mod expres, de lege, un act administrativ unilateral” poate 


fi suspendat înainte de pronunţarea instanţei de fond asupra acţiunii 


în anularea actului. 

Aceste condiţii constau în existenţa unor dubii puternice 
privind nelegalitatea actului, care trebuie să rezulte din împrejurări 
concrete de fapt şi de drept ale cauzei, şi în iminenţa producerii 
unui prejudiciu grav adus unui particular ori unui serviciu public. 
Aceste condiţii? trebuie să fie îndeplinite cumulativ, ele reprezentând 
motive de fond ale cererii de suspendare. 


D În legislaţia noastră există şi dispoziţii speciale privind suspendarea 
executării unor contracte administrative până la soluţionarea acţiunii în 
anularea unor acte ale procedurii de atribuire a contractului. Astfel, art. 33 
alin. (1) din Legea nr. 101/2016 prevede că: „În cazuri temeinic justificate 
şi pentru prevenirea unei pagube iminente, instanţa poate dispune, la 
cererea părţii interesate, prin încheiere dată cu citarea părţilor, suspendarea 
procedurii de atribuire şi/sau a executării contractului până la soluţionarea 
cauzei. Încheierea este definitivă”. 

d Analiza detaliată a acestor condiţii este prezentată în cadrul comen- 
tariului la art. 2 alin. (1) lit. ş) şi t) din Legea nr. 554/2004 unde am enumerat 

O altă condiţie (formală) de admisibilitate a cererii de suspendare 
provizorie a actului o constituie îndeplinirea procedurii administra- 
tive prealabile a cărei dovadă trebuie anexată la cererea de suspendare 
depusă la instanţa de judecată. Această procedură trebuie îndeplinită 
în termenul general prevăzut de art. 7 alin. (1) din Legea nr. 554/2004 
sau în termenul stabilit de legea specială, dacă este cazul. 

Sintetizând, suspendarea executării actelor administrative unila- 
terale (de autoritate) reprezintă o măsură excepţională care poate 
interveni în cazul existenţei unei îndoieli serioase asupra prezumţiei 
de legalitate de care se bucură un act administrativ şi iminenţei 
producerii unei pagube care este greu sau imposibil de reparat. 


1.2. Reguli de procedură 


Cererea de suspendare poate fi promovată de persoana fizică sau 
juridică de drept privat lezată într-un drept sau interes legitim prin 
actul administrativ unilateral dedus judecății. În acest caz, obiectul 
cererii de suspendare îl constituie, de regulă, un act cu caracter 
individual şi numai prin excepţie un act normativ (când prin acesta 
este lezat un drept sau interes legitim privat). 

În cazul în care printr-un asemenea act este lezat un serviciu 
public, cererea poate fi promovată de autoritatea (instituţia) publică 
sau de persoana juridică de drept privat în a cărei gestiune se află 
acel serviciu public. 

Dacă în cauză este un interes public major, cererea de suspendare 
a actului administrativ normativ poate fi introdusă și de Ministerul 
Public, din oficiu sau la sesizare. 

Cererea de suspendare este de competența instanţei de contencios 
administrativ. care este competentă să soluţioneze, potrivit legii, 
fondul acţiunii în anularea actului administrativ. Această cerere se 
soluţionează în procedură de urgență, cu citarea părţilor. 

Dacă va admite cererea, instanţa va dispune suspendarea execu- 
tării actului administrativ până la pronunţarea instanţei de fond 


e 


exemplificativ împrejurările de fapt care se circumscriu condiţiei cazul 
justificat al suspendării executării actelor administrative unilaterale. 

asupra acţiunii în anulare, cu condiţia ca această acţiune să fie 
înregistrată la instanţa competentă, în termen de 60 de zile de la 
pronunţarea hotărârii de suspendare”. În caz contrar, după expirarea 
termenului de 60 de zile, suspendarea executării actului va înceta, 
actul putând fi pus în executare. În cazul în care legea specială 
prevede pentru soluţionarea plângerii prealabile o perioadă mai 
mare de 60 de zile, în care nu se poate promova acţiunea în anulare, 
termenul pentru promovarea acţiunii nu va începe -să curgă până la 
expirarea termenului de soluţionare a plângerii prealabile ori, după 
caz, până la data comunicării răspunsului la această plângere”. 
Dacă cererea de suspendare a executării actului a fost respinsă, 
o nouă cerere de suspendare întemeiată pe aceleaşi motive este 
inadmisibilă, întrucât a intervenit autoritatea de lucru judecat”. 
Hotărârea primei instanţe prin care s-a admis cererea de suspen- 
dare a actului administrativ este executorie de drept. Această hotărâre 
poate fi atacată cu recurs în termen de 5 zile de la comunicare, însă 
recursul nu are efect suspensiv de executare, adică nu suspendă 
executarea hotărârii atacate. Cu alte cuvinte, măsura suspendării 


D Deşi art. 14 alin. (1) din Legea nr. 554/2004 nu prevede în mod expres, 
termenul de 60 de zile curge din momentul pronunțării hotărârii de suspen- 
dare întrucât, potrivit art. 14 alin. (4) din aceeaşi lege, această hotărâre (de 
suspendarea a executării actului) este executorie din acest moment. 

d Această concluzie are ca temei aplicarea „mutatis mutandis” a 
art. 2532 pct. 7 C.civ. care prevede că: „Prescripţia nu începe să curgă, iar, 
dacă a început să curgă, ea se suspendă: (...) 7. în cazul în care cel îndreptăţit 
la acţiune trebuie sau poate, potrivit legii ori contractului, să folosească 
o anumită procedură prealabilă, cum sunt reclamaţia administrativă, 
încercarea de împăcare sau altele asemenea, cât timp nu a cunoscut ŞI nici 
nu trebuia să cunoască rezultatul acelei proceduri, însă nu mai mult de 3 
luni de la declanşarea procedurii, dacă prin lege sau contract nu s-a stabilit 
un alt termen”. 


3» În acest sens, art. 432 C.proc.civ. prevede că: „Excepţia autorităţii . 


de lucru judecat poate fi invocată de instanţă sau de părţi în orice stare a 
procesului, chiar înaintea instanţei de recurs. Ca efect al admiterii excepţiei, 
părții i se poate crea în propria cale de atac o situaţie mai rea decât aceea 
din hotărârea atacată”. 

executării actului dispusă de prima instanţă subzistă şi pe perioada 
soluționării cererii de recurs împotriva hotărârii primei instanţe. Mai 
mult, în cazul admiterii acţiunii în anularea actului administrativ, 
măsura suspendării acelui act se prelungeşte de drept până la 
soluţionarea definitivă a cauzei de fond [art. 15 alin. (4)]. 

Dacă după pronunţarea hotărârii de suspendare autoritatea 
publică pârâtă emite un alt act cu acelaşi conţinut, acest din urmă act 
este suspendat de drept. În acest caz, reclamantul va sesiza instanţa 
de contencios administrativ pentru a declara această situaţie juridică, 
fără a mai fi necesară procedura prealabilă. 


Jurisprudenţă 


1. Cerere de suspendare a executării actului administrativ 
de autoritate. Condiţii. Semnificaţia „cazului bine justificat” 
și a „pagubei iminente” 


Prin cererea formulate, reclamanta a solicitat suspendarea 
executării Ordinului nr. 366 din 12 noiembrie 2014 emis de 
[.C.C.J., ordin prin care s-a dispus reîncadrarea sa începând cul 
aprilie 2013, fiind stabilit coeficientul de ierarhizare 11, 16, venitul 
brut lunar fiind de 9.334 lei, iar începând cu 1 decembrie 2013, 
coeficientul de ierarhizare a fost stabilit la 11,73, venitul rea lunar 
fiind de 9.683 lei. 

Cererea a fost întemeiată pe dispoziţiile art. 14 din Legea 
nr. 554/2004 şi a fost depusă dovada contestaţiei formulate împotriva 
ordinului a cărui suspendare se solicită, contestaţie adresată 
Colegiului de conducere al Înaltei Curți. 

Potrivit art. 14 alin. (1) din Legea contenciosului administrativ 
nr. 554/2004, „în cazuri bine justificate şi pentru prevenirea unei 
pagube iminente odată cu sesizarea în condiţiile art. 7 a autorităţii 
publice care a emis actul, persoana vătămată poate cere instanței 
competente să dispună suspendarea executării actului administrativ 
până la pronunţarea instanţei de fond”. 


Înalta Curte a respins cererea reclamantei, pentru următoarele 
considerente: 

Suspendarea actelor juridice reprezintă operaţiunea de întrerupere 


vremelnică a efectelor acestora, ca şi cum actul dispare din circuitul. 


juridic, deşi, formal-juridic, el există, iar suspendarea executării 
actelor administrative constituie un instrument procedural eficient 
pus la dispoziţia autorităţii emitente sau a instanţei de judecată în 
vederea respectării principiului legalităţii atâta timp cât autoritatea 
publică sau judecătorul se află într-un proces de evaluare, din punct 
de vedere legal, a actului administrativ contestat, este echitabil ca 
acesta din urmă să nu-şi producă efectele asupra celor vizaţi. 
Legiuitorul naţional a fost obligat să găsească criterii pertinente 
pentru suspendarea executării actelor administrative până la 
clarificarea exactă a gradului de conformare a acestora cu normele 
juridice aplicabile în speţă. Măsura cu caracter provizoriu anterior 


individualizată determină punerea în balanţă a interesului social. 


cu cel personal, preeminenţa unuia dintre ele fiind subsumată 
principiului legalităţii. 

Conform art. 2 alin. (1) lit. t) din Legea nr. 554/2004, modificată 
prin Legea nr. 262/2007, cazurile bine justificate presupun împrejurări 
legate de starea de fapt şi de drept, care sunt de natură să creeze o 
îndoială serioasă în privinţa legalităţii actului administrativ. 

La modul concret, conform legislaţiei naţionale, condiţia exis- 
tenţei unui caz bine justificat este îndeplinită în situaţia în care se 
regăsesc argumente juridice aparent valabile cu privire la nelega- 
litatea actului administrativ aflat în litigiu. i 

Altfel spus, pentru a interveni suspendarea judiciară a executării 
unui act administrativ trebuie să existe un indiciu temeinic de 
nelegalitate. i 

În acest context, trebuie subliniat faptul că principiul legalității 
activităţii administrative presupune atât ca autorităţile administrative 
să nu eludeze dispoziţiile legale, cât şi ca toate deciziile acestora să 
se întemeieze pe lege. El impune, în egală măsură, ca respectarea 
acestor exigenţe de către autorităţi să fie în mod efectiv asigurată. F 

Pe de altă parte, în cadrul cererii de suspendare instanța este limi- 
tată la a cerceta, după verificarea condiției de admisibilitate, dacă 


< sunt îndeplinite cumulativ cerințele prevăzute de dispoziţiile art. 14 - 

din Legea nr. 554/2004, respectiv cazul bine justificat şi paguba 
iminentă. 

Deci, în cadrul cererii de suspendare, instanţa nu va cerceta 
îndeplinirea condiţiilor de legalitate şi oportunitate ale actului admi- 
nistrativ, această obligaţie revenindu-i instanţei de fond, învestită cu 
soluţionarea acţiunii în anulare. 

Condiţia existenţei cazului „bine justificat”, lăsată de legiuitor la 
aprecierea şi înţelepciunea judecătorului sub aspectul conţinutului 
său, presupune ca asupra legalităţii actului administrativ să planeze 
o puternică îndoială, iar aceasta să fie evidentă fără a se intra în 
cercetarea pe fond a dispoziţiilor actului, respectiv a consecinţelor 
juridice pe care le-a produs. 

Pentru a înlătura, chiar şi temporar, regula executării imediate şi 
din oficiu a actelor administrative, prin suspendarea acestora, instanța 
poate aprecia necesitatea unei asemenea măsuri, doar prin raportare la 
probele administrate în cauză şi care trebuie să ofere suficiente indicii 
aparente de răsturnare a prezumţiei de legalitate, fără a analiza, pe 
fond conţinutul actului administrativ, instanța având posibilitatea să 
efectueze numai o cercetare sumară a aparenţei dreptului. 

Înalta Curte apreciază că, în cauză, reclamanta nu a prezentat 
suficiente elemente care să conducă la existenţa unor îndoieli 
serioase în ceea ce priveşte legalitatea ordinului. 

In susţinerea cazului bine justificat, reclamanta a invocat efectul 
retroactiv al ordinului, având în vedere că cel anterior nu a fost revocat 
sau anulat şi nemotivarea actului a cărui suspendare se solicită. 

Însă, în cadrul cererii de suspendare, instanţa nu poate examina 
aceste critici ce reprezintă chiar temeiul contestaţiei administrative 
pentru că ar însemna o prejudecare a cererii în anulare. 

Deci, nu există suficiente indicii aparente care să răstoarne pre- . 
zumţia de legalitate, fără însă ca prin aceasta, să antameze sau să 
anticipeze analiza pe fond, a conţinutului şi legalităţii actului admi- 
nistrativ contestat. 

De asemenea, instanţa de control judiciar consideră că şi cerința 
pagubei iminente ce s-ar produce reclamantei în cazul executării 
imediate nu este îndeplinită în cauză. 

Conform art. 2 alin. (1) lit. ş) din Legea nr. 554/2004, paguba 
iminentă reprezintă prejudiciul material viitor şi previzibil sau, 
după caz, perturbarea previzibilă gravă a funcţionării unei autorităţi 
publice sau a unui serviciu public. 

Aşadar, paguba iminentă presupune o anumită urgenţă pentru a 
opera suspendarea efectelor unui act administrativ. 

Revine judecătorului de contencios administrativ, învestit 
cu soluţionarea unei cereri de suspendare, să aprecieze în mod 
concret, având în vedere argumentele prezentate de reclamant 
dacă efectele actului aflat în discuţie sunt de natură să justifice 
urgenţa. Aceasta din urmă poate justifica măsura provizorie a 
suspendării executării unui act administrativ, fără ca ea să aducă 
atingere hotărârii judecătoreşti ce urmează a se pronunţa cu privire 
la cererea de anulare a actului. 

Plecând de la definiţia pagubei iminente dată de legea conten- 
ciosului administrativ se poate considera că este îndeplinită această 
condiţie numai dacă prejudiciul creat urmare a emiterii actului 
administrativ a cărui suspendare se solicită ar fi greu sau imposibil 
de recuperat, condiţie ce nu este: îndeplinită în cazul unui act 
administrativ prin care s-a dispus o diminuare salariară ce poate fi 
recuperată în cazul în care actul administrativ este anulat. 

Astfel fiind, Înalta Curte constată că susţinerile şi criticile 
reclamantei sunt neîntemeiate şi nu pot fi primite. 

Faţă de cele arătate, Înalta Curte a respins cererea de suspendare 
ca neîntemeiată (/.C.C.J,, Secţia de contencios administrativ şi 
fiscal, decizia nr. 94/2015, www.legalis.ro). 


2. Cerere de suspendare a executării deciziei de impunere. 
Condiţii 
Prin cererea înregistrată pe rolul Curţii de Apel Craiova, 


Secţia contencios administrativ şi fiscal, reclamanta a solicitat, în 
contradictoriu cu pârâta D.G.F.P. Dolj, suspendarea deciziei de 


impunere din 28 ianuarie 2013 prin care a fost stabilită în sarcina sa 


obligaţia de plată a 794.120 RON TVA, 26.199 RON majorări TVA, 

119.118 RON penalităţi TVA, 514 RON impozit pe profit, 432 RON 
majorări impozit pe profit şi 77 RON penalităţi impozit pe profit. 

Curtea de Apel Craiova, Secţia contencios administrativ şi fiscal, 
a respins, ca neîntemeiată, cererea de suspendare formulată de 
reclamantă. | 

Împotriva acestei sentinţe, reclamanta a formulat recurs, care a fost 
respins de Înalta Curte ca nefondat, pentru următoarele considerente: 

Actele administrativ-fiscale se bucură de prezumția de legalitate, 
fiind executorii din oficiu, suspendarea executării fiind o măsură de 
excepţie, care nu se poate aplica decât dacă sunt îndeplinite condiţiile 
cumulative prevăzute de art. 14 din Legea nr. 554/2004. 

Conform acestui text, suspendarea unui act administrativ se poate 
dispune numai în cazuri bine justificate şi pentru prevenirea unei 
pagube iminente, după îndeplinirea procedurii prealabile prevăzută 
de art. 7 din Legea nr. 554/2004. 

Recurenta-reclamantă nu a dovedit existența unui caz bine 
justificat, în sensul dispoziţiilor art. 14 şi art. 2 lit. t) din Legea 
nr. 554/2004. Îndoiala serioasă asupra legalităţii actului administrativ 
trebuie să rezulte cu uşurinţă în urma unei cercetări sumare a aparenței 
dreptului, pentru că, în cadrul procedurii suspendării executării, pe 
calea căreia pot fi dispuse numai măsuri provizorii, nu este permisă 
prejudecarea fondului litigiului. i 

Prin decizia contestată, s-a reținut faptul că societatea reclamantă 
a încheiat contractul de antrepriză din 15 septembrie 2010 cu 
SC L.C. SRL, aceasta din urmă executând lucrări pentru reclamantă 
şi primind avansuri în valoare totală de 6.479.822 RON pentru 
realizarea fermei de găini ouătoare din localitatea S., judeţul Dolj. 

Conform bazei de date a D.G.F.P. Dolj, SC L.C. SRL a fost 
declarată societate inactivă în perioada 11 mai 2012 - 23 noiembrie 
2012 şi avându-se în vedere că în perioada 11 mai 2012 - 30 
septembrie 2012 SC M. SRL a dedus TVA în sumă de 757.960 
RON aferent facturilor emise de SC L.C. SRL, s-a reţinut încălcarea 
prevederilor art. 11 din Legea nr. 571/2003, republicată. 

Potrivit art. 11 alin. (12) din Legea nr. 571/2003, „Beneficiarii 
care achiziționează bunuri şi/sau servicii de la contribuabili 

persoane impozabile stabilite în România, după înscrierea acestora - 


ca inactivi în Registrul contribuabililor inactivi/reactivaţi conform 
art. 78' din O.G. nr. 92/2003, republicată, cu modificările şi 
completările ulterioare, nu beneficiază de dreptul de deducere a 
cheltuielilor şi a taxei pe valoarea adăugată aferente achiziţiilor 
„respective, cu excepția achiziţiilor de bunuri efectuate în. cadrul 
procedurii de executare silită şi/sau a achiziţiilor de bunuri/servicii 
de la persoane impozabile aflate în procedura falimentului potrivit 
Legii nr. 85/2006 pna procedura insolvenței, cu u modi ificările şi 

completările ulterioare" 
În cauză, criticile recurentei nu sunt fondate, întrucât nu au carac- 


terul unor indicii aparente care să răstoarne prezumția de legalitate a 


actului administrativ-fiscal, ci implică, în mod evident, o analiză pe 
fond a raportului juridic dedus judecății. 

În cadrul unei cereri de suspendare, instanţa nu pode antama 
fondul dreptului dedus judecății, iar aspectele invocate de recu- 
renta-reclamanta nu sunt de natură să inducă o puternică îndoială cu 
privire la legalitatea actului administrativ contestat, o deplină clarificare 
şi evaluare a aspectelor învederate, privind aplicabilitatea jurisprudenţei 
C.J.U.E. şi compatibilitatea legislaţiei naţionale cu Directiva 2006/112/ 
CE, neputându-se realiza decât cu prilejul soluționării acţiunii de fond, 
privind anularea actului administrativ atacat. 

Prin urmare, în mod corect prima instanţă a reţinut că nu se poate 
reţine vreo îndoială serioasă asupra legalităţii deciziei contestate. 

În ce priveşte cea de-a doua condiţie, a prevenirii unei pagubei 
iminente, deşi nu se mai impune a fi analizată, ambele condiţii 
trebuind să fie îndeplinite cumulativ, recurenta nu a făcut dovada 
pagubei iminente astfel cum aceasta este definită de dispoziţiile art. 2 
lit. Ş) din Legea nr. 554/2004, citate anterior, nedovedind că punerea 
în executare a deciziei contestate ar prejudicia-o iremediabil. 

Faţă de aceste argumente, Înalta Curtea a respins recursul, ca 
nefondat (I.C.C.J,, Secţia de contencios administrativ. şi fiscal, 
decizia nr. 509/2014, www.legalis.ro). 

3. Suspendarea formelor de executare silită pornite în baza 
deciziei de impunere. Conditii 


Curtea de Apel Braşov, Secția contencios administrativ şi fiscal, 
a admis cererea formulată de reclamantă în contradictoriu cu pârâta 
A.N.A.F.- Direcţia Generală de Administrare a Marilor Contribuabili 
Bucureşti şi, pe cale de consecinţă, a dispus suspendarea formelor de 
executare silită pornite împotriva reclamantei în temeiul raportului 
de inspecţie fiscală și deciziei de impunere emise de către pârâtă, 
până la soluţionarea definitivă şi irevocabilă a acţiunii în anulare ce 
formează obiectul aceluiaşi dosar. 

Împotriva încheierii din data de 7 iunie 2013 a Curţii de Apel 
Braşov, Secţia contencios administrativ şi fiscal, a declarat recurs 
pârâta A.N.A.F. 

În susţinerea recursului, recurenta a invocat un singur motiv 
de nelegalitate, reglementat de dispoziţiile art. 488 alin. (1) pet. 8 
C.proc.civ., respectiv greşita aplicare a legii, cu referire la aplicarea 
în cauză a dispoziţiilor art. 14 şi art. 15 din Legea nr. 554/2004. 

Cu privire la examinarea recursului, completul filtru a constatat 
că cererea de recurs îndeplineşte condiţiile de admisibilitate şi pe 
cale de consecinţă a declarat recursul recurentei A.N.A.F. ca fiind 
admisibil în principiu, în temeiul art. 493 alin. (7) C.proc.civ., şi a 
fixat termen de judecată pe fond a recursului, 

Analizând recursul, Înalta Curte constată că nu se impune casarea 
hotărârii recurate prin prisma motivului de nelegalitate prevăzut de 
dispoziţiile art. 488 alin. (1) pet. 8 C.proc.civ., reţinând în acest 
sens, în dezacord cu recurenta, că analiza sumară a motivelor de 
nelegalitate invocate cu privire la actele administrativ-fiscale a căror 
suspendare s-a dispus în cauză oferă indicii suficiente de răsturnare 
a prezumţiei de legalitate de care se bucurau respectivele acte şi 
fac verosimilă iminenţa producerii unei pagube, dificil de reparat, în 
cazul particular supus evaluării. 

Astfel, Înalta Curte constată că instanţa de fond, în raport de 
susţinerile părţilor, dar şi de înscrisurile depuse la dosar, a realizat 
o examinare sumară a situaţiilor de fapt şi de drept invocate de 

reclamantă pe care le-a considerat, în mod justificat, ca fiind de 
natură să creeze o îndoială serioasă în privinţa legalităţii actelor 
administrativ-fiscale în privinţa cărora s-a solicitat suspendarea 
executării, aşa încât nu va fi primit argumentul recurentei referitor 
la soluţionarea cauzei doar în baza unor simple afirmaţii neînsoţite 
de dovezi în susţinerea îndeplinirii celor două condiţii impuse de 
dispoziţiile art. 14 din Legea nr. 554/2004, respectiv cazul bine justi- 
ficat şi iminenţa pagubei, astfel cum sunt definite prin art. 2 lit. ş) şi 
t) din aceeaşi lege. 

În acest sens, Înalta Curte constată că în mod justificat instanţa 
„de fond a reţinut ca fiind îndeplinită condiţia existenţei unui caz 
bine justificat, în sensul art. 2 lit. t) din Legea nr. 554/2004, în 
condiţiile în care din analiza sumară a actelor administrativ-fiscale 
contestate s-a conturat o situaţie şi o modalitate de calcul a obliga- 
țiilor fiscale reţinute în sarcina intimatei, prezumtiv incorecte, ce 
se impune a fi clarificată cu ocazia cercetării fondului respectivelor 
acte, ceea ce ar putea presupune şi administrarea probei cu expertiză 
contabilă, aşa încât va fi înlăturată critica formulată de recurentă 
pe acest aspect. 

De asemenea, se impune a fi subliniat faptul că iminenţa preju- 
diciului nu trebuie dovedită cu certitudine absolută, ci este suficient, 
mai ales atunci când realizarea prejudiciului depinde de intervenţia 
unui ansamblu de factori, ca acesta să poată fi prevăzut cu un grad de 
probabilitate suficient de mare, cum este cazul şi în situaţia dedusă 
prezentei judecăţi. 

Aşadar, aprecierea instanţei de fond în sensul că în ipoteza 
menţinerii formelor de executare silită care au determinat blocarea 
conturilor societăţii, cu consecinţa imposibilității îndeplinirii 
obligaţiilor financiare asumate contractual în raporturile comerciale 
aflate în derulare, societatea ar risca atât obligarea sa la plata unor 
penalităţi sau chiar intrarea în insolvenţă reprezintă un argument 
suficient pentru a se dispune măsura prevăzută de art. 14 din Legea 
nr. 554/2004, aşa încât vor fi înlăturate şi criticile referitoare la 
neîndeplinirea condiţiei existenţei pagubei iminente, în sensul art. 2 
lit. ş) din acelaşi act normativ. 

În consecinţă, Înalta Curte constată că în mod corect instanţa de 
fond a apreciat ca fiind îndeplinite cumulativ condiţiile prevăzute de 
art. 14 alin. (1) şi art. 15 din Legea nr. 554/2004 pentru admiterea 
măsurii provizorii solicitate de intimată, nefiind incident în cauză 
motivul de casare prevăzut de art. 488 alin. (1) pct. 8 C.proc.civ. 

Pentru aceste considerente, Înalta Curte a respins recursul declarat 
în cauză ca nefondat (7.C.C.J,, Secţia de contencios administrativ şi 
fiscal, decizia nr. 510/2014, www.legalis.ro). 


4. Suspendarea executării deciziei de impunere. Condiţii. 
Tranzacţii comerciale considerate fictive de organul fiscal 


Curtea de Apel Piteşti, Secţia de contencios administrativ şi 
fiscal, a admis acţiunea formulată de reclamantă în contradictoriu cu 
pârâta Direcţia Generală a Finanţelor Publice Argeş şi a suspendat 
executarea deciziei de impunere din 7 decembrie 2012 până la 
pronunţarea instanţei de fond. 

Împotriva acestei sentințe a declarat recurs pârâta Direcţia 
Generală a Finanţelor Publice Argeş, pe care Înalta Curte l-a respins 
ca nefondat. 

Pentru a decide astfel, Înalta Curte a reținut că actul administrativ . 
se bucură de prezumția de legalitate care, la rândul său, se bazează 
pe prezumția de autenticitate (actul emană de la cine se afirmă că 
emană) şi pe prezumția de veridicitate (actul exprimă ceea ce în mod 
real a decis autoritatea emitentă). 

De aici, rezultă principiul executării din oficiu, întrucât actul 
administrativ unilateral este el însuşi titlu executoriu. Cu alte 
cuvinte, a nu executa actele administrative, care sunt emise în baza 
legii, echivalează cu a nu executa legea, ceea ce este de neconceput 
într-o bună ordine juridică, într-un stat de drept şi o democraţie 
constituţională. 

Din acest motiv, suspendarea efectelor actelor administrative 
reprezintă o situaţie de excepţie, la care judecătorul de contencios 
administrativ poate să recurgă atunci când sunt îndeplinite condiţiile 
impuse de Legea nr. 554/2004. 

Totodată, din lecturarea art. 14 alin. (1) din Legea nr. 554/2004 68: 
rezultă că, pentru a se dispune suspendarea actului administrativ, 
trebuie îndeplinite cumulativ următoarele condiţii: existența unui 
act administrativ, parcurgerea procedurii administrative prealabile, 
prezenţa unui caz bine justificat şi prevenirea unei pagube iminente. 

Aşadar, o primă cerinţă pentru a interveni această măsură excep- 69 
ţională de întrerupere a efectelor unui act administrativ este aceea de 
a fi în prezenţa unui asemenea act. 

Potrivit art. 2 alin. (1) lit. c) din actul normativ mai sus citat, 70 
prin noţiunea de act administrativ se înţelege actul unilateral cu 
caracter individual sau normativ emis de o autoritate publică, în 
regim de putere publică, în vederea organizării executării legii sau 
a executării în concret a legii, care dă naştere, modifică sau stinge 
raporturi juridice. 

În speța de faţă, decizia de impunere din 7 decembrie 2012 emisă 
de recurenta Direcţia Generală a Finanţelor Publice Argeş este titlu 
de creanţă şi este susceptibil de a fi contestat, potrivit procedurii 
reglementate de Codul de procedură fiscală. 

De asemenea, în speţă, a fost îndeplinită condiţia procedurală 
recursului administrativ prealabil, înregistrat la data de 18 decembri 
2012. 

= Conform art. 2 alin. (1) lit. t) din Legea nr. 554/2004, modificată 73 
prin Legeanr. 262/2007,cazùrile bine justificate presupun împrejurări | 
legate de starea de fapt şi de drept, care sunt de natură să creeze o 
îndoială serioasă în privinţa legalităţii actului administrativ. 

La modul concret, conform legislaţiei naţionale, condiţia exis- 74 
tenţei unui caz bine justificat este îndeplinită în situaţia în care se 
regăsesc argumente juridice aparent valabile cu privire la nelegali- 
tatea actului administrativ aflat în litigiu. . 

Altfel spus, pentru a interveni suspendarea judiciară a executării 75 
unui act administrativ trebuie să existe un indiciu temeinic de 
nelegalitate. 

În speța de faţă, Înalta Curte constată că prin decizia de impunere 76 
din 7 decembrie 2012 emisă de recurenta Direcţia Generală a 
Finanţelor Publice Argeş s-a stabilit în sarcina de plată a intimatei 

suma totală de 1.932.095 RON, constând în impozit pe profit, 
dobânzi/majorări de întârziere şi penalităţi de întârziere aferente 
acestuia, precum şi TVA, dobânzi, majorări de întârziere şi penalităţi 
de întârziere aferente, pentru că a înregistrat în evidenţa contabilă 
achiziţii de la societăţi, care nu au la bază tranzacţii reale. 

La o analiză în aparenţă a conţinutului acestui proces-verbal 
reiese faptul că autoritatea fiscală nu reţine în sarcina intimatei un 
comportament fiscal neadecvatci, dimpotrivă, face menţiuneaexpresă 
că societatea apare ca fiind un „cumpărător de bună-credinţă”. 

Mai mult decât atât, unele dintre societăţile de la care a făcut 
achiziții reclamanta au fost declarate inactive după ce reclamanta a 
derulat tranzacţii comerciale cu acestea. 

În raport de cele anterior prezentate, Înalta Curte apreciază că, 
în speța de faţă, este îndeplinită condiţia existenţei unui caz bine 
justificat. 

Conform art. 2 alin. (1) lit. ş) din legea în discuţie, paguba imi- 
nentă reprezintă prejudiciul material viitor şi previzibil sau, după 
caz, perturbarea previzibilă gravă a funcţionării unei autorităţi 
publice sau a unui serviciu public. 

Aşadar, paguba iminentă presupune o anumită urgenţă pentru a 


opera suspendarea efectelor unui act administrativ. 


Putem aprecia că există urgenţă atunci când executarea actului admi- 
nistrativ aduce o atingere gravă şi imediată unui interes public, situaţiei 
reclamantului sau intereselor pe care acesta înţelege să le apere. 

În cauza de faţă, intimata-reclamantă a probat iminenţa produ- 
cerii pagubei invocate, în condiţiile în care iniţierea de către recu- 
renta-pârâtă a procedurii de executare silită pentru suma de 1.932.095 
RON este de natură a conduce la blocarea activităţii societăţii şi la 
falimentul acesteia. 

Pentru aceste considerente, Înalta Curte a respins ca nefondat 
recursul declarat de pârâta Direcţia Generală Regională a Finanţelor 
Publice Ploieşti — Administraţia Finanţelor Publice Argeş (/.C.C.J,, 
Secţia de contencios administrativ şi fiscal, decizia nr. 714/2014, 
www.legalis.ro). 

5. Cerere de suspendare a executării actului. Condiţiile 
cazului bine justificat și iminenței producerii pagubei 


În cauză, Curtea de Apel Bucureşti a admis acţiunea reclamantei 
„SC A.P. SRL şi a dispus suspendarea executării procesului-verbal 
nr. PVI din 16 aprilie 2013 pe durata prevăzută de dispoziţiile art. 14 
din Legea nr. 554/2004, cu obligarea pârâtei la plata cheltuielilor de 
judecată. | 

Împotriva acestei sentinţe civile a declarat recurs pârâta Agenţia 
de Plăţi pentru Dezvoltare Rurală şi Pescuit, pe care Înalta Curte l-a 
respins ca nefondat, pentru următoarele considerente: 

Prin Legea contenciosului administrativ nr. 554/2004 s-au 
instituit proceduri speciale de suspendare a executării actului admi- 
nistrativ, proceduri prevăzute de art. 14 şi art. 15 din lege, atât în faza 
procedurii prealabile prevăzută de art. 7 din actul normativ indicat, 
cât şi în faza sesizării instanţei cu cererea de anulare a respectivului 
act administrativ. 

În conformitate cu dispoziţiile art. 14 alin. (1) din Legea conten- 
ciosului administrativ nr. 554/2004 în cazuri bine justificate şi 
pentru prevenirea unei pagube iminente, după sesizarea în condiţiile 
art. 7 a autorităţii publice care a emis actul sau a autorităţii ierarhic 
Superioare, persoana vătămată poate să ceară instanţei competente să 
dispună suspendarea actului administrativ unilateral pană la pronun- 
tarea instanţei de fond. 

Dispoziţiile mai sus citate prevăd obligaţia îndeplinirii cumula- 
tive a condiţiilor prevăzute de art. 14 alin. (1), întrucât cele două 
condiţii se determină reciproc, neputându-se vorbi despre un caz 
bine justificat fără a exista pericolul producerii pagubei. 

Analizând actele şi lucrările dosarului, Înalta Curte reţine 
faptul că reclamanta prezintă cazul bine justificat ca fiind acela al 
existenţei unor indicii temeinice cu privire la nelegalitatea actului 
administrativ atacat, fiind arătate împrejurări legate de starea de fapt 
şi de drept, care sunt de natură a indica îndoială serioasă în privinţa 
legalităţii actului administrativ, a abuzului autorităţii, a atitudinii 
acesteia, fiind arătate şi diligentele depuse de reclamantă şi efectele 

posibile şi previzibile ale executării actului administrativ, iar Înalta 
Curte reţine că toate aceste situaţii sunt de natură a argumenta cazul 
bine justificat. 

Faptul că instanţa de fond a analizat aparenţa de legalitate a 
actelor contestate prin prisma fiecărui motiv de nelegalitate invocat 
prin cererea de suspendare, ceea ce a determinat uneori şi o uşoară 
atingere a fondului nu echivalează cu o cercetare a fondului. astfel 
încât critica formulată de recurentă în legătură cu acest aspect nu 
poate fi primită de instanţa de control judiciar. | 

Cazul bine justificat şi iminenţa unei pagube sunt analizate în 
funcţie de circumstanţele concrete ale fiecărei cauze, fiind lăsate la 
aprecierea judecătorului, care efectuează o analiză sumară a aparenţei 
dreptului, pe baza împrejurărilor de fapt şi de drept prezentate 
de partea interesată; acestea trebuie să ofere indicii suficiente de 
răsturnare a prezumţiei de legalitate şi să facă verosimilă iminenţa 
producerii unei pagube, în cazul particular supus evaluării. 

Or, prin sentinţa recurată, instanţa a făcut o analiză teoretică a 
premiselor suspendării executării actului administrativ şi a reţinut 
că sunt indicate aspecte ale cazului bine justificat şi a iminenţei unei 
pagube în raport cu natura măsurii dispuse de autoritatea pârâtă. 

Pentru considerentele expuse, Înalta Curte a respins recursul 
pârâtei ca nefondat (.C.C.J, Secţia de contencios administrativ şi 
fiscal, decizia nr. 793/2014, www.legalis.ro). | 


6. Ordonanţă președinţială. Admisibilitatea cererii în materia 
contenciosului administrativ 


Este inadmisibilă cererea de ordonanţă preşedinţială care vizează 
suspendarea executării actului administrativ, justificat de existenţa unei 
reglementări cu caracter derogatoriu în această materie reprezentată 
de dispoziţiile art. 14 şi art. 15 din Legea nr. 554/2004. 

În ipoteza altor litigii decât cele care vizează suspendarea exe- 
cutării actului administrativ, compatibilitatea cererii de ordonanţă 
preşedinţială cu specificul raporturilor de contencios administrativ se 
apreciază de către instanţă în virtutea dispoziţiilor art. 28 din Legea 

nr. 554/2004 (Soluţie de principiu și de unificare a practicii judiciare, 
adoptată în şedinţa din 28 octombrie 2013 a judecătorilor Secţiei de 
contencios a administrativ şi fiscal a Înaltei Curți, www.scj.ro). 


7. Suspendarea executării actelor administrative de autori- 
“tate. Condiţii i 


Din dispoziţiile art. 14, cât şi din dispoziţiile generale ale Legii 
nr. 554/2004 rezultă că suspendarea executării unui act administrativ 
este o măsură excepţională care poate surveni exclusiv atunci când 
acest lucru este prevăzut expres în lege — suspendarea de drept (ope 
legis) — ori când sunt îndeplinite cumulativ condiţiile prevăzute de 
lege — suspendarea la cererea persoanei vătămate. 

Într-adevăr, potrivit art. 14 alin. (1) din Legea nr. 554/2004, „în 
cazuri bine justificate. şi pentru prevenirea unei pagube iminente, 
după sesizarea în condiţiile art. 7 a autorităţii publice care a emis 
actul sau a autorităţii ierarhic superioare, persoana vătămată poate să 
ceară instanţei competente să dispună suspendarea executării actului 
administrativ unilateral până la pronunţarea instanţei de fond”. 

Deci, cu alte cuvinte, un act administrativ va putea fi suspendat 
din executarea sa numai în situaţia în care instanţa va constata în 
mod temeinic îndeplinirea cumulativă a celor două condiţii: existenţa 
unui caz bine justificat şi necesitatea evitării unei pagube iminente 
ireparabile sau dificil de reparat. | 

Noţiunea de caz bine justificat a fost definită la art. 2 alin. (1) 
lit. t) din Legea nr. 554/2004 ca fiind acele împrejurări legate de 
starea de fapt şi de drept care sunt de natură să creeze o îndoială 
serioasă în privinţa legalităţii actului administrativ. 

În jurisprudenţa sa constantă, Secţia de contencios administrativ 
şi fiscal a Înaltei Curți a reţinut că pentru conturarea cazului temeinic 
justificat care să impună suspendarea unui act administrativ, instanţa 
nu trebuie să procedeze la analizarea criticilor de nelegalitate pe 
care se întemeiază însăşi cererea de anulare a actului administrativ, 
ci trebuie să-şi limiteze verificarea doar la acele împrejurări vădite 
de fapt şi/sau de drept care au capacitatea să producă o îndoială 

serioasă asupra prezumţiei de legalitate de care se bucură un act 
administrativ. | 

Astfel de împrejurări vădite, de fapt sau/şi de drept, care sunt 
de natură să producă o îndoială serioasă cu privire la legalitatea 
unui act administrativ au fost reţinute de Înalta Curte ca fiind: 
emiterea unui act administrativ de către un organ necompetent sau 
cu depăşirea competenţei, actul administrativ emis în temeiul unor 
dispoziţii legale declarate neconstituţionale, nemotivarea actului 
administrativ, modificarea importantă a actului administrativ în 
calea recursului administrativ. 

De asemenea, din dispoziţiile art. 2 alin. (1) lit. ş) din lege, 
rezultă că noțiunea de pagubă iminentă are în vedere producerea 
unui prejudiciu material viitor şi previzibil, greu sau imposibil de 
reparat, condiţie inexistentă în cazul de faţă. 

Iminenţa producerii unei pagube nu se prezumă, ci trebuie 
dovedită de persoana lezată. Îndeplinirea condiţiei referitoare la 
paguba iminentă presupune administrarea de dovezi care să probeze 
iminenţa producerii pagubei invocate, sub acest aspect fiind lipsite 
de relevanţă simplele afirmaţii făcute (J.C.C.J., Secţia de contencios 
administrativ şi fiscal, decizia nr. 442/2013, www.legalis.ro). 


8. Suspendarea executării actelor administrative. Măsură 
excepţională 


Suspendarea actelor administrative, ca operaţie juridică de 
întrerupere vremelnică a efectelor acestora, reprezintă o situaţie de 
excepţie, care se impune pentru protejarea drepturilor şi intereselor 
particularitor, atunci când acestea sunt supuse unui risc iminent de 
vătămare şi pentru a se evita exercitarea abuzivă a prerogativelor de 
care dispun autorităţile publice. 

Cazul bine justificat şi iminenţa unei pagube — condiţiile nece- 
sare pentru suspendarea executării actelor administrative — trebuie 
analizate în funcţie de circumstanţele concrete ale fiecărei cauze, 
fiind lăsate la aprecierea judecătorului, care efectuează o analiză 
sumară a aparenţei dreptului, pe baza împrejurărilor de fapt şi 

de drept prezentate de partea interesată; acestea trebuie să ofere 
indicii suficiente de răsturnare a prezumțţiei de legalitate şi să facă 
verosimilă iminenţa producerii unei pagube, în cazul particular 
supus evaluării (/.C.C.J., Secţia de contencios administrativ şi fiscal, 
decizia nr. 102/2013, www.legalis.ro). 


9. Suspendarea executării actului administrativ. Cazul bine 
justificat și iminenţa producerii unei pagube 


Este îndeplinită condiția cazului bine justificat, întrucât există 
o îndoială serioasă în privinţa legalităţii actului din perspectiva 
condiţiilor impuse prin art. 87 alin. (1) din Legea nr. 188/1999 în 
sensul că actul administrativ nu a fost motivat în privinţa cazului 
legal care justifică detaşarea, potrivit textului de lege invocat, 
mobilitatea funcţionarilor publici putându-se realiza prin modificarea 
raportului de serviciu doar pentru eficientizarea activităţii autorităţii 
şi instituţiilor publice [lit. a)] şi în interesul funcţionarului public 
pentru dezvoltarea carierei în funcţia publică [lit. c)]. 

În speţă însă, actul administrativ a cărui suspendare s-a solicitat 
nu a fost motivat sub niciunul din motivele legale, nefiind menţionate 
nici motivele care privesc interesul funcţionarului public şi nici cele 
privind eficientizarea activităţii. 

Este îndeplinită şi condiția pagubei iminente, întrucât drepturile 
băneşti aferente detaşării nu au fost precizate prin ordinul contestat, 
şi nici metodologia de individualizare a acestora. 

Susţinerile recurentei potrivit cărora din actele depuse în cauză ar 
rezulta că reclamantului i-a fost păstrat salariul avut anterior detaşării, 
cât şi faptul că au fost suportate cheltuielile aferente cazării şi 


deplasării acestuia nu pot fi reţinute, întrucât instanţa de fond, sesizată 


cu o cerere de suspendare a executării actului administrativ trebuie 
doar să „pipăie” fondul evitând a se pronunţa asupra acestuia, pentru a 
putea constata dacă cererea vizează un act administrativ vădit nelegal, 
iar executarea acestuia imediată poate produce efecte nejustificate 
cu privire la situaţia reclamantului (Z.C.C.J, Secţia de contencios 
administrativ şi fiscal, decizia nr. 285/2013, www.legalis.ro). 

10. Suspendarea executării actului administrativ. Cazul bine 
justificat 


Pentru a se dispune suspendarea executării unui act administrativ 
se cer a fi îndeplinite cumulativ condiţiile prevăzute de art. 14 
din Legea nr. 554/2004, fără însă a se realiza o examinare pe 
fond a legalităţii actului a cărui suspendare se solicită, în sensul . 
că analizarea actului administrativ se limitează doar la o simplă 
„pipăire” a fondului. 

Din această perspectivă, în speţă este îndeplinită cerința cazului 
bine justificat de vreme ce „Nota de constatare a neregulilor şi de 
stabilire a corecţiilor financiare”, a cărei suspendare s-a solicitat, a 
fost emisă după ce prima Notă de constatare, având acelaşi obiect, 
a fost anulată de Comisia de soluţionare a contestaţiilor (7. C.C.J., 
Secţia de contencios administrativ şi fiscal, decizia nr. 2714/2013, 
www.legalis.ro). 


11. Suspendarea executării actului administrativ. Condiţia 
pagubei iminente 


Condiţia pagubei iminente este îndeplinită atunci când, prin rapor- 
tare la suma ce reprezintă obligaţii fiscale — 537.590 lei, singurele 
venituri ale reclamantului şi familiei acestuia sunt cele provenite din 
pensie, iar starea de sănătate precară a acestuia necesită tratamente 
lunare costisitoare. 

Şi în Recomandarea nr. 16/2003 a Comitetului Miniştrilor din 
cadrul Consiliului Europei, executarea deciziilor administrative tre- 
buie să ţină cont de drepturile şi interesele persoanelor particulare. 

Aceeaşi recomandare reaminteşte principiile din Recomandarea 
nr. R/89/8 a Comitetului de Miniştri care cheamă instanţa judecător- 
ească, atunci când executarea unei decizii administrative este de 
natură să provoace daune grave particularilor cărora li se aplică 
decizia, să ia măsuri provizorii corespunzătoare. 

Soluţia suspendării actului administrativ până la pronunţarea i 
instanţei se circumscrie noţiunii de protecţie provizorie corespun- 
zătoare, măsură care se recomandă a fi luată de autoritatea jurisdicţio- 

- nală, fără ca astfel să se aducă atingere executării deciziilor autorităţi lor 
administrative prin care se impun particularilor o serie de obligaţii. 

Suspendarea pronunțată de instanţă nu afectează principiul 
caracterului executoriu al actului administrativ, ci tocmai îl confirmă, 
căci partea apelează la hotărârea justiţiei pentru a nu executa actul 
până la finalizarea tuturor procedurilor jurisdicţionale. 

Astfel, raportat la circumstanţele cauzei, pentru a evita excesul 
de putere din partea autorităţii fiscale, s-a considerat că executarea 


propriu-zisă şi efectivă a deciziei de impunere fiscală trebuie să se- 


realizeze numai după ce justiţia s-a pronunţat şi a stabilit că sumele 
reţinute în actul fiscal sunt datorate. 

Instanţa de judecată a arătat totodată că organul fiscal are 
posibilitatea să instituie măsuri asigurătorii asupra bunurilor pentru 
că suspendarea vizează executarea silită propriu-zisă a actului, şi 
nu procedurile anterioare, cum este sechestrul asigurator, care se 
înscrie la biroul de carte funciară. De asemenea, introducerea căilor 
administrative de atac, a acţiunii împotriva actelor administrative, 
precum şi suspendarea actelor administrative, nu sunt cauze care 
să determine suspendarea aplicării majorărilor de întârziere pentru 
debitele restante. Împrejurarea că legiuitorul nu a suspendat cursul 
majorărilor în timpul procedurilor enunțate anterior, este de natură 
a-i crea contribuabilului o responsabilizare mai mare, deoarece 
în situaţia în care demersul său legal nu va avea succes, acesta va 
suporta consecinţele în sensul că va plăti majorări asupra obligaţiilor 
fiscale principale şi pentru perioadele respective (Z.C.C.J., Secţia 
de contencios administrativ şi fiscal, decizia nr. 2716/2013, www. 
legalis.ro). 


12. Act administrativ-fiscal. Suspendare. Neîndeplinirea 
condiţiilor 


Simplele susţineri făcute în conţinutul cererii de suspendare a 
executării actului administrativ-fiscal nu sunt suficiente pentru 
înlăturarea prezumţiei de legalitate de care se bucură actul, întrucât 
dispoziţiile legale cuprinse în art. 2 alin. (1) lit. t) din Legea 

nr, 554/2004 se referă, în mod expres, la împrejurări de fapt şi de 
drept, iar nu la afirmaţiile părţilor. 

Executarea unei obligaţii bugetare, stabilită printr-un act adminis- 
trativ-fiscal care se bucură de prezumția de legalitate nu poate cons- 
titui prin ea însăşi o pagubă, în sensul art. 2 alin. (1) lit. ş) din Legea 
ar. 554/2004. Într-adevăr, din punct de vedere economic, orice dimi- 
nuare a patrimoniului este echivalentă cu o pagubă, dar din punct de 
vedere juridic, paguba este reprezentată doar de o diminuare ilicită a 
patrimoniului (LC.C.J., Secţia de contencios administrativ şi fiscal, 
decizia nr. 2537/2010, www.legalis.ro; B.C. nr. 7/2010). 


13. Suspendarea executării actului administrativ. Principii 


Actul administrativ se bucură de prezumția de legalitate, care la 
rândul său se bazează pe prezumția autenticităţii şi veridicităţii, fiind 
el însuşi titlu executoriu. | 

Principiul legalităţii actelor administrative presupune însă, atât 
ca autorităţile administrative să nu încalce legea, cât şi ca toate 
deciziile lor să se întemeieze pe lege. El impune, în egală măsură, ca 
respectarea acestor exigenţe de către autorităţi să fie în mod efectiv 
asigurată. 

Prin urmare, în procesul executării din oficiu a actelor adminis- 
trative trebuie asigurat un anumit echilibru, precum şi anumite 
garanţii de echitate pentru particulari, întrucât acţiunile autorităţilor 
publice nu pot fi discreţionare, iar legea trebuie să furnizeze indivi- 
dului o protecţie adecvată împotriva arbitrariului. 

Tocmai de aceea, suspendarea executării actelor administrative 
trebuie considerată ca fiind în realitate, un eficient instrument proce- 
dural aflat la îndemâna autorităţii emitente sau a instanţei de judecată, 
pentru a asigura respectarea principiului legalităţii, fiind echitabil ca 
atâta timp cât autoritatea publică sau judecătorul se află în proces de 
evaluare, acestea să nu-şi producă efectele asupra celor vizaţi. 

În considerarea celor două principii incidente în materie — al 
legalităţii actului administrativ şi al executării acestuia din oficiu — 
suspendarea executării constituie însă, o situaţie de excepţie, aceasta 

putând fi dispusă numai în cazurile şi în condiţiile expres prevăzute 
de lege (/.C.C.J,, Secţia de contencios administrativ şi fiscal, decizia 
nr. 2199/2009, www.legalis.ro; B.C. nr. 3/2009). | 


14. Act administrativ-fiscal. Cerere de suspendare a executării. 
Stabilirea cuantumului sumei datorate cu titlu de cauţiune 


Instanţa de judecată învestită cu soluţionarea cererii de sus- 
pendare a executării unui act administrativ-fiscal dispune de 
puterea discreţionară, necenzurabilă prin intermediul controlului 
judiciar, de a fixa cuantumul cauţiunii ce urmează a fi achitată de 
reclamantul contribuabil, singura condiţie care trebuie respectată fiind 
aceea ca nivelul sumei stabilite cu titlu de cauţiune să nu depăşească 
20% din cuantumul sumei contestate (I.C.C.J., Secţia de conten- 
cios administrativ şi fiscal, decizia nr. 5099/2010, www.legalis.ro; 
B.C. nr. 3/2011). 


15. Suspendarea executării actului administrativ. Hotărâre 


judecătorească. Motivare 


Hotărârea judecătorească prin care se dispune suspendarea 
executării actului administrativ trebuie să fie motivată atât cu privire 
la existenţa cazului bine justificat, cât şi cu privire la prevenirea unei 
pagube iminente. 

În raport cu condiţiile prevăzute cumulativ de art. 14 alin. (1) din 
Legea nr. 554/2004, este insuficient motivată hotărârea judecăto- 
rească prin care s-a dispus măsura suspendării actului administrativ 
cu prezentarea doar a aspectelor referitoare la cazul bine justificat 
(LC.CJ, Secţia de contencios administrativ şi fiscal, decizia 
nr. 1571/2006, www.legalis.ro; B.C. nr. 3/2008). 


v oe 


16. Suspendarea executării i administrativ. Condiții 


Sunt îndeplinite condițiile prevăzute de art. 14 alin. (1) din Legea 
nr. 554/2004 pentru a se dispune măsura provizorie a suspendării 
executării actului administrativ, referitoare la: 

- existența unui caz bine justificat, în sensul art. 2 alin. (1) 
lit. t) din Legea nr. 554/2004, dacă actul SAS a fost 
desființat în cadrul procedurii administrative; 

- iminența procedurii unei pagube, în sensul art. 2 alin. (1) lit. ş) - 
din Legea nr. 554/2004, în situaţia în care prin executarea actului 
administrativ posibilele consecinţe negative s-ar răsfrânge nu doar 
asupra patrimoniului reclamantului, ci şi asupra terţilor. 

Cererea recurentei-reclamante s-a întemeiat pe art. 14 alin. (1) 
din Legea nr. 554/2004, care prevede că în cazuri bine justificate şi 
pentru prevenirea unei pagube iminente, după sesizarea, în condiţiile 
art. 7, a autorităţii publice care a emis actul sau a autorităţii ierarhic 
superioare, persoana vătămată poate să ceară instanţei competente 
să dispună suspendarea executării actului administrativ unilateral 
până la pronunţarea instanţei de fond. 

Măsura provizorie solicitată de recurenta-reclamantă se justifică 
prin existenţa în cauză a unor cazuri bine justificate, ca împrejurări 
legate de starea de fapt şi de drept, care sunt de natură să creeze o 
îndoială serioasă în privinţa legalităţii actului administrativ, astfel 
cum se prevede în art. 2 alin. (1) lit. t) din Legea nr. 554/2004. 

Îndeplinirea acestei condiţii rezultă în cauză din motivele de 
nelegalitate invocate în procedura administrativă şi mai ales, din 
faptul că prin decizia nr. 33 din 1 februarie 2008 Direcţia Generală 
de Soluţionare a Contestaţiilor din cadrul A.N.A.F. a desfiinţat 
parţial decizia de impunere nr. 117 din 21 mai 2007 pentru TVA 
în sumă de 122.749 lei şi majorări de întârziere aferente TVA în 


„sumă de 95.454 lei, urmând ca organele de inspecţie fiscală, prin altă 


echipă, să emită un nou act administrativ-fiscal. 

Recurenta-reclamantă a dovedit şi îndeplinirea celei de-a doua 
condiţii legale pentru măsura de suspendare solicitată, dat fiind 
că iminenţa producerii unei pagube în patrimoniul său rezultă din 
începerea procedurii de executare silită, prin comunicarea somaţiei 
nr. 82969 din 31 iulie 2007. 

Noţiunea de pagubă iminentă a fost definită în art. 2 alin. (1) lit. Ş) 
din Legea nr. 554/2004 ca prejudiciu material viitor şi previzibil sau, 
după caz, perturbarea previzibilă gravă a funcţionării unei autorităţi 
publice sau unui serviciu public. 

Raportat la această definiţie legală dată pagubei iminente şi 
la calitatea societăţii recurente de distribuitor. de gaz petrolier 
lichefiat (GPL), instanţa de fond a apreciat greşit consecinţele 
executării silite anterior pronunțării pe fond. Astfel, instanţa de 
fond nu a avut în vedere că aceste consecinţe afectează nu numai 
activitatea societăţii recurente, dar poate perturba activitatea altor 
agenţi economici şi a populaţiei care se aprovizionează cu gaz 
petrolier lichefiat, mai ales în zonele în care nu există racordare la 
conducte de gaz metan. Eaa 

În consecinţă, instanța de fond a apreciat greşit că nu sunt înde- 
plinite condiţiile prevăzute de art. 14 alin. (1) din Legea nr. 554/2004 
şi soluţia de respingere a cererii de suspendare va fi casată ca nelegală 
Şi netemeinică. 

Pentru motivele expuse, Înalta Curte a admis recursul, a casat 


hotărârea atacată şi pe fond, a admis cererea formulată de recu- 


renta-reclamantă, în sensul că a dispus suspendarea executării 
deciziei de impunere nr. 117 din 21 mai 2007 a Direcţiei Generale a 
Marilor Contribuabili până la soluţionarea în fond a acţiunii (Z.C.C.J., 
Secţia de contencios administrativ şi fiscal, decizia nr. 1672 din 10 
aprilie 2008, www.legalis.ro; B.C. nr. 3/2008). | 


17. Somaţii de plată și titluri executorii. Proces-verbal de 
control. Natură juridică. Cerere de suspendare. Instanță 
competentă și procedură aplicabilă 4 


Potrivit dispozițiilor art. 141 alin. (1) şi art. 145 alin. (1) C.proc.fisc., 
somaţiile de plată şi titlurile executorii sunt acte de executare Şi nu 
acte administrative fiscale în sensul art. 2 alin. (1) lit. c) din Legea 
nr. 554/2004, care să poată face obiectul unei cereri de suspendare 
întemeiată pe dispoziţiile art. 14-15 ale aceleiaşi legi organice. Rezultă 
că suspendarea titlurilor executorii şi a somaţiilor de plată privind 
creanţele fiscale nu poate fi dispusă decât în cadrul unei contestaţii 
la executare întemeiată pe dispoziţiile art. 172 şi urm. C.proc.fisc., 
iar nu de către instanţa de contencios administrativ sesizată conform 
art. 14 şi 15 din Legea nr. 554/2004. 

Este însă de competenţa de soluţionare a instanţei de contencios 
administrativ cererea de suspendare a procesului-verbal de control, 
care deşi precede emiterea deciziei de impunere, produce efecte 
juridice prin el însuşi, fiind un act administrativ-fiscal în sensul art. 2 
alin. (1) lit. c) din Legea nr. 554/2004 şi art. 41 C.proc.fisc., emis de 
organul fiscal competent în aplicarea legislaţiei privind stabilirea, - 
modificarea sau stingerea unor drepturi şi obligaţii fiscale (/.C.C.J, 
Secţia de contencios administrativ şi fiscal, decizia nr. 2720/2008, 
www.scj.ro). 


18. Evaluare profesională. Comunicarea calificativului. 
Cerere de suspendare. inadmisibilitate 


Adresa prin care se comunică personalului didactic rezultatul 
(calificativul) evaluării activităţii profesionale nu este un act ad- 
ministrativ, în sensul dispoziţiilor art. 2 alin. (1) lit. c) din Legea 
nr. 554/2004. 

Fiind o simplă operaţiune tehnico-materială de încunoştinţare, 
realizată într-o etapă a procesului de evaluare, iar nu manifestarea 
de voinţă unilaterală a unităţii emitente, susceptibilă de a da naştere, 
a modifica sau a stinge raporturi juridice prin ea însăşi, această 
adresă nu poate face obiectul unei cereri de suspendare întemeiate 
pe prevederile art. 14 din Legea nr. 554/2004 (I.C.C.J., Secţia de 


„contencios administrativ şi fiscal, decizia nr. 3026/2008, www. 


legalis.ro; B.C. nr. 1/2009). 


19. Suspendarea actului administrativ-fiscal. Motivarea 
cazului bine justificat 


Existenţa cazului bine justificat nu presupune prezentarea unor 
dovezi de nelegalitate evidentă, căci o asemenea cerinţă şi inter- 
pretare ar echivala cu prejudecarea fondului cauzei. 

Inconsecvenţele de raţionament ale organului fiscal în ceea 
ce priveşte caracterul nedeductibil al unor cheltuieli, constituie O 
împrejurare suficientă pentru a concluziona existenţa cazului bine 
justificat, existenţa lor putând fundamenta convingerea instanţei că 

susţinerile reclamantei, precum şi argumentele juridice prezentate 
şi sumar probate, sunt de natură a crea o îndoială asupra legalităţii 
actelor administrativ-fiscale contestate. 

Şi cerința pagubei iminente ce s-ar produce reclamantei în cazul 
executării imediate este îndeplinită în cauză şi aceasta desigur că nu 

. în considerarea valorii debitului, în sine, incontestabil mare, ci față 
de specificul activităţii federaţiei, a modalităţii de constituire a patri- 
moniului acesteia şi a intereselor celor pe care îi reprezintă, direct 
afectaţi de condiţiile în care o executare imediată ar putea atrage 
chiar desfiinţarea acesteia. 

Toate aceste elemente, deopotrivă de ordin obiectiv şi subiectiv, 
justifică suspendarea, în temeiul art. 14 din Legea nr. 554/2004, 
a executării actelor administrativ-fiscale a căror legalitate este 
contestată, până la pronunţarea instanţei de fond. 

În fine, nu mai puţin relevantă este şi împrejurarea că măsurile 
dispuse în cauză sunt de acord şi cu recomandarea nr. R(89) 8 adop- 
tată de Comitetul de Miniştri din cadrul Consiliului Europei la 13 
septembrie 1989, referitoare la protecţia jurisdicţională provizorie 
în materia administrativă. 

În cuprinsul acesteia se arată că executarea imediată şi integrală 
a actelor administrative contestate sau susceptibile de a fi contestate 
poate cauza persoanelor juridice, în anumite circumstanţe, un 
prejudiciu ireparabil, pe care echitatea îl impune să fie evitat, în 
măsura posibilului (7.C.C.J., Secţia de contencios administrativ şi 
fiscal, decizia nr. 3015/2008, www.legalis.ro; B.C. nr. 1/2009). 


20. Suspendarea actului administrativ. Condiţii 


Suspendarea actului administrativ ca operaţie juridică de între- 
rupere vremelnică a efectului acestuia apare ca o situaţie de excepţie 
de la regula executării din oficiu, şi care poate fi primită doar în 
cazuri bine justificate şi pentru prevenirea producerii unei pagube 
iminente. 

Cuantumul ridicat al amenzii nu constituie astfel, prin el însuşi, un 
motiv suficient pentru admiterea cererii de suspendare în condiţiile 

art. 14 din Legea nr. 554/2004, aceasta cu atât mai mult cu cât, în 
aplicarea sancţiunii, criteriul luat în considerare a fost unul stabilit 
prin lege, şi anume criteriul prevăzut în art. 51 alin. (1) din Legea 
concurenţei nr. 21/1996: până la 10% din cifra totală de afaceri, 
realizată în anul financiar anterior sancţionării faptelor apreciate 
a avea caracter contravenţional (I.C.C.J., Secţia de contencios 
administrativ şi fiscal, decizia nr. 2052/2006, www..legalis.ro). 


21. Act administrativ. Suspendarea executării. Ordonanţă 
președinţială. Inadmisibilitate 


Cererea de ordonanţă preşedinţială formulată cu privire la un act 
administrativ în faţa unei instanţe de contencios administrativ este 
inadmisibilă (/.C.C.J., Secţia de contencios administrativ şi fiscal, 
decizia nr. 1648/2005, www.legalis.ro). 


22. Suspendarea executării actului administrativ-fiscal. 
Condiţii 


Există o îndoială serioasă în privinţa legalităţii actului admi- 
nistrativ-fiscal prin care se impune contribuabilului plata impozitului 
în situaţia în care organul fiscal a emis anterior un alt act prin care a 
constatat inexistenţa obligaţiei fiscale. | 

De asemenea, există şi riscul producerii unei pagube iminente 
atunci când, din înscrisuri, rezultă că punerea în executare a actului 
fiscal poate produce consecinţe negative majore din punct de vedere 
financiar, având în vedere indicatorii din contul de profit şi pierderi 
din bilanţul reclamantei pe anul 2009 şi că suma datorată este mai 

mare decât cifra de afaceri netă şi veniturile totale, cât şi pierderile 
înregistrate de aceasta. Sub acest aspect, Instanţa Supremă a decis 
că este irelevantă existenţa unor documente din care să rezulte 
dovada la zi a unei situaţii instabile din punct de vedere financiar 
a reclamantei (.C.C.J., Secția de contencios administrativ şi fiscal, 
decizia nr. 2462/2011, www.legeaz.net). 

23. Suspendarea executării actului administrativ. Condiţii 


Din conţinutul art. 14 alin. (1) al Legii nr. 554/2004 rezultă 
că pentru soluţionarea favorabilă a cererii de suspendare, trebuie 
îndeplinite în mod cumulativ două condiţii: cazul să fie bine 
justificat şi paguba să fie iminentă. Simpla susţinere a reclamatei 
în sensul că nu datorează suma la care a fost obligată, precum şi 
împrejurarea că prin cuantumul ridicat al sumei, executarea silită ar 
perturba grav activitatea economică a societăţii, nu sunt de natură 
a satisface cerinţele legii în ceea ce priveşte admisibilitatea cererii 
de suspendare a executării actului administrativ (J.C.C.J., Secţia 
de contencios administrativ şi fiscal, decizia nr. 3191/2005, www. 
legalis.ro). 


Art. 15. Solicitarea suspendării prin acţiunea principală 

(1) Suspendarea executării actului administrativ unilateral poate 
fi solicitată de reclamant, pentru motivele prevăzute la art. 14, și prin 
cererea adresată instanței competente pentru anularea, în tot sau în 
parte, a actului atacat. În acest caz, instanța poate dispune suspen- 
darea actului administrativ atacat, până la soluţionarea definitivă și 
irevocabilă a cauzei. Cererea de suspendare se poate formula odată 
cu acțiunea principală sau printr-o acţiune separată, până la Lil 
narea acţiunii în fond. 


(2) Dispoziţiile art. 14 alin. (2)-(7) se aplică în mod LETA i 


(3) Hotărârea dată cererii de suspendare este executorie de drept, 
iar introducerea recursului, potrivit art. 14 alin. (4), nu suspendă 
executarea. 

(4) În ipoteza admiterii acţiunii de fond, măsura Mp) dis- 
pusă în condiţiile art. 14, se prelungește de drept până la soluţionarea 
definitivă și irevocabilă a cauzei, chiar dacă reclamantul nu a solicitat 
suspendarea executării actului administrativ în temeiul alin. (1). 


Comentariu 
Sumar 


1. Cererea accesorie de suspendare a executării actului 
administraţi viile ral: septica: lua canepa al paie a adi e a E. 

de suspendare a procedurii de atribuire. Admisibilitate. 

1. Cererea accesorie de suspendare a executării actului 
administrativ unilateral 


Suspendarea executării unui act administrativ poate fi solicitată şi 
odată cu acţiunea în anulare sau ulterior printr-o acţiune separată 
care poate fi promovată până la soluţionarea acţiunii în fond (în 
primă instanţă), atunci când reclamantul nu a avut interes să solicite 
suspendarea provizorie a executării actului (nefiind ameninţat cu 
executarea lui de către autoritatea publică emitentă). În acest caz, 
instanţa poate dispune suspendarea actului administrativ atacat, 
până la soluţionarea definitivă a cauzei. 

Dacă s-a dispus suspendarea provizorie a executării actului în 
temeiul art. 14 din această lege, reclamantul nu mai are interes să 
promoveze aceeaşi cerere odată cu acţiunea principală. Lipsa intere- 
sului său în promovarea unei asemenea cereri se datorează faptului 
că, dacă acţiunea în anulare va fi admisă, suspendarea provizorie 

a executării actului se prelungeşte de drept până la soluţionarea 
definitivă a acţiunii în anulare (alin. (4)]. În ipoteza în care acţiunea 
în anularea actului va fi respinsă, va fi respinsă oricum şi cererea 
accesorie de suspendare a executării actului, aceasta urmând soarta 
acţiunii principale (accesorium sequitur principale), iar în acest caz 
încetează şi suspendarea provizorie. | 

Dacă cererea provizorie de suspendare a executării actului admi- 
nistrativ a fost respinsă, se poate promova o nouă cerere de suspen- 
dare în baza art. 15 din această lege, fără a se putea opune autoritatea 
de lucru judecat, întrucât cele două cereri au temei legal diferit. În 
plus, cea mai profundă analiză a legalităţii actului a cărei suspendare 
se solicită (nelegalitatea actului reprezentând unul din motivele 
cererii de suspendare) se poate face numai odată cu soluţionarea” 
acţiunii în anularea actului dedus judecății. 

În schimb, s-a decis” că şi în cazul cererii accesorii de suspendare 
a actului administrativ este incident art. 14 alin. (6) din Legea 
nr. 554/2004, care prevede că nu pot fi formulate mai multe cereri de 
suspendare succesive pentru aceleaşi motive, în acest caz operând pre- 
zumţia puterii lucrului judecat potrivit art. 431 alin. (2) C.proc.civ. 

În altă ordine de idei, considerăm că, dacă cele două cereri se 
judecă în cadrul aceluiaşi dosar, pronunţarea instanţei asupra cererii 
accesorii de suspendare a executării actului care face obiectul 
judecății trebuie să aibă loc odată cu pronunţarea asupra acţiunii în 
anularea acelui act, pentru că altfel judecătorul s-ar antepronunţa 
asupra fondului cauzei, fiind evident că cele două soluţii nu pot fi 
contradictorii. Astfel, de exemplu, judecătorul nu poate dispune 
suspendarea executării actului motivând că există îndoieli serioase 
asupra legalităţii lui, iar apoi să respingă acţiunea în anularea 
aceluiaşi act, pentru că îl consideră legal. Şi invers, judecătorul nu 
poate respinge cererea de suspendare a executării actului, pentru că 
nu există indicii serioase că ar fi nelegal, dar ulterior îl anulează, 
pentru că l-a găsit nelegal. Această concluzie se desprinde şi din 
examinarea atentă a art. 15 alin. (1) din Legea nr. 554/2004 care 


= D A se vedea I.C.C.J., Secția de contencios administrativ şi fiscal, 
decizia nr. 140/2014 (www.legalis.ro). 

prevede că, în acest caz, instanţa poate dispune suspendarea actului 
administrativ atacat, până la soluţionarea definitivă a cauzei, deci nu 
până la pronunţarea instanţei de fond, cum prevede art. 14 alin. (1) 
din această lege. 

Condiţiile şi regulile de procedură aplicabile cererii accesorii de 
suspendare a executării actului administrativ sunt aceleaşi cu cele 
aplicabile cererii de suspendare provizorie, existând doar unele deo- 
sebiri, şi anume: 

- cererea de suspendare provizorie a executării actului adminis- 
trativ poate fi promovată numai până la introducerea acţiunii în 
anularea actului, iar cererea accesorie de suspendare se poate formula 
odată cu acţiunea principală sau ulterior, printr-o acţiune separată, 
care poate fi depusă la instanţa de judecată competentă numai până 
la soluţionarea în fond a acţiunii în anulare. Deci, introducerea 
acestei cereri după pronunţarea instanţei de fond sau direct i în recurs 
este inadmisibilă; 

- obiectul cererii de suspendare provizorie îl constituie suspen- 
darea executării actului numai până la pronunţarea instanţei de 
fond asupra acţiunii în anularea actului, cu precizarea că, dacă 
acţiunea de fond va fi admisă, suspendarea actului se prelungeşte 
de drept până la soluţionarea definitivă a acestei acţiuni. În schimb, 
obiectul cererii accesorii îl reprezintă ab initio suspendarea actului 
administrativ atacat, până la soluţionarea definitivă a acţiunii în 
anulare. Cu alte cuvinte, dacă instanţa de contencios administrativ 
va admite acţiunea în anularea actului va admite şi cererea accesorie 
de suspendare a executării acelui act până la judecarea recursului 
împotriva hotărârii de fond, dacă acesta va fi declarat. 

În final, precizăm că, dacă nu s-a solicitat suspendarea executării 
actului în niciuna dintre aceste modalităţi, există riscul ca actul să 
fie pus în executare, chiar dacă acţiunea în anulare a fost admisă de 
către instanţa de fond, pentru că, potrivit art. 20 alin. (2) din Legea 
nr. 554/2004, recursul, dacă va fi declarat, suspendă executarea 
hotărârii primei instanţe. 

Jurisprudenţă 


1. Suspendarea executării deciziei Curţii de Conturi până la 
soluționarea definitivă a acţiunii în anularea acestei decizii. 
Lipsa unei minime examinări a motivelor de nelegalitate 
invocate de reclamantă în legătură cu cererea de suspendare. 


Consecințe 


În cauză, Curtea de Apel Bucureşti, Secţia a VIII-a de contencios 
administrativ şi fiscal, a respins ca nefondată acţiunea formulată de 
reclamantul Secretariatul General al Guvernului în contradictoriu 
cu pârâta Curtea de Conturi a României, acţiune având ca obiect 
anularea parţială a deciziei nr. 23 din 7 septembrie 2012, în ceea ce 
priveşte măsurile dispuse la pct. II.1 şi 1[.2, precum şi suspendarea 
executării deciziei nr. 23 din 7 septembrie 2012 în ceea ce priveşte 
măsurile dispuse la pct. II.1 şi II.2 până la soluţionarea definitivă 
a acţiunii în anulare, conform dispoziţiilor art. 15 din Legea 
nr. 554/2004. 

Împotriva sentinţei primei instanțe a declarat recurs reclamantul 
Secretariatul General al Guvernului, pe care Înalta Curte l-a admis, dis- 
punând casarea sentinței recurate şi trimiterea cauzei spre rejudecare. 

Pentru a decide astfel, Înalta Curte a decis că, în speţă, este 
întemeiat motivul de recurs prevăzut de art. 304 pct. 7 C.proc.civ. 
din 1865 [actualmente art. 488 alin. (1) pct. 6 C.proc.civ.—n.n.], care 
se referă la cazul în care hotărârea nu cuprinde motivele pe care se 
sprijină sau când aceasta cuprinde motive contradictorii ori străine 
de natura pricinii. 

Acest motiv de recurs vizează ipoteze variate, precum nemoti- 
varea, motivarea insuficientă, implicită, confuză sau motive contra- 
dictorii ori străine de natura pricinii. 

Ipoteza care se regăseşte în cauza supusă judecății are în vedere 
nemotivarea hotărârii, de vreme ce, din analiza acesteia se constată 
că prima instanţă nu a realizat o minimă examinare a motivelor de 
nelegalitate pe care reclamanta le-a invocat în susţinerea cererii 
de anulare a deciziei emise de autoritatea pârâtă, limitându-se la a 
relua, neconvingător, argumentele pârâtei. 

' Oastfel de conduită procedurală nu răspunde exigenţelor impuse 
de art. 261 alin. (1) pct. 5 C.proc.civ. din 1865 şi art. 6 parag. 1 din 
Convenţia europeană privind dreptul la un proces echitabil, drept 
care nu poate fi considerat efectiv decât dacă observaţiile părților 
sunt în mod real examinate de către instanţa sesizată. 

Principiul general consacrat de art. 261 alin. (1) pct. 5 C.proc.civ. 
din 1865 impunea în sarcina primei instanţe obligaţia de motivare 
a hotărârii pronunţate, în sensul de prezenta „motivele de fapt şi de 
drept care au format convingerea instanţei, cum şi cele pentru care 
s-au înlăturat cererile părţilor”. 

Or, în speţă, reluarea exclusiv a argumentelor uneia dintre părți, 
fără a le însoţi de analiza proprie a aspectelor de fapt şi de drept 
relevante, nu corespunde exigenţelor textului legal sus-citat. 

Nemotivarea hotărârii pronunţate este un viciu de formă care 
atrage nulitatea hotărârii, echivalând cu necercetarea fondului cauzei, 
ceea ce face practic imposibilă exercitarea controlului i judiciar. 

În aceste condiţii, pentru considerentele expuse, Înalta Curte a 
dispus admiterea recursului declarat de reclamantul Secretariatul 
General al Guvernului, casarea sentinţei atacate şi trimiterea cauzei 
spre rejudecare la aceeaşi instanţă (Z.C.C.J., Secţia de contencios 
administrativ şi fiscal, decizia nr. 1664/2014, www.legalis.ro). 


2. Cereri de suspendare a executării actului administrativ 
formulate, pentru aceleași motive de nelegalitate, în 
temeiul art. 14 și art. 15 din Legea nr. 554/2004. Inexistenţa 
autorității de lucru judecat 


Prin încheierea din 13 martie 2013, Curtea de Apel Bucureşti, 
Secţia a VIII-a contencios administrativ şi fiscal, a respins excepţia 
autorităţii de lucru judecat, precum şi cererea de suspendare a 
executării Ordinului preşedintelui A.N.R.S.C. nr. 474/2012, formu- 
lată de reclamanta SC S. SRL în contradictoriu cu Pâine N.R.S.C., 
ca neîntemeiată. 

Împotriva acestei încheieri a declarat recurs atât reclamanta 
SC S. SRL Alba-Iulia, cât şi pârâta A.N.R.S.C., criticând-o pentru 

nelegalitate şi netemeinicie, în temeiul art. 304 pct. 9 C.proc.pen. 
[acest text legal îşi are corespondentul î în art. 488 alin. (1) pct. 8 
C.proc.civ. —n.n.]. 

Prin recursul declarat, reclamanta a susţinut că hotărârea atacată 
s-a dat cu aplicarea greşită a legii în privinţa respingerii cererii de 
suspendare a Ordinului preşedintelui A.N.R.S.C. nr. 474/2012. 

Prin recursul declarat, recurenta A.N.R.S.C. a criticat, la rândul 
său, hotărârea instanţei de fond însă doar în ceea ce priveşte 
respingerea ca neîntemeiată a excepţiei autorităţii de lucru judecat. 

Analizând încheierea criticată prin prisma motivelor de recurs, 
Înalta a respins ambele recursuri ca nefondate. 

Astfel, cu privire la recursul reclamantei, Înalta Curte a constatat, 
în acord cu instanţa de fond, că analiza sumară a motivelor de nele- 
galitate invocate de reclamantă cu privire la actul a cărui suspendare 


s-a solicitat în cauză, nu oferă indicii suficiente de răsturnare a 


prezumţiei de legalitate de care se bucură respectivul act, în cazul 
particular supus evaluării. 

Cu privire la recursul pârâtei, Înalta Curte a constatat că, în 
condiţiile în care cele două proceduri reglementate prin dispoziţiile 
art. 14 alin. (1) şi respectiv art. 15 alin. (1) din Legea nr. 554/2004 
sunt, în esenţa lor, diferite, în mod corect instanţa de fond a apreciat 


că nu există identitate de cauză între cererea de suspendare, formulată 


în temeiul art. 14 alin. (1) din Legea nr. 554/2004, asupra căreia 
s-a pronunţat Curtea de Apel Bucureşti, Secţia a VIII-a contencios 
administrativ şi fiscal prin sentinţa civilă nr. 6991 din 7 decembrie 
2012, în dosarul nr. 8197/2/2012 şi cererea de suspendare, cu care 
a fost învestită în temeiul art. 15 alin. (1) din acelaşi act normativ, 
în prezenta cauză, ceea ce a condus în mod justificat la respingerea 


excepţiei autorităţii de lucru judecat, prin raportare la neîndeplinirea 


condiţiilor impuse de art. 1201 C.civ. din 1864. 

Totodată, faptul că suspendarea executării unui act administrativ 
se poate dispune în temeiul art. 15 alin. (1) prin raportare la condiţiile 
impuse de dispoziţiile art. 14 alin. (1) nu conduce la încălcarea 
dispoziţiilor art. 14 alin. (6) din Legea nr. 554/2004, normă de 
drept ce sancţionează formularea mai multor cereri de suspendare 

pentru aceleaşi motive însă în baza aceluiaşi temei de drept (condiţie 
neîndeplinită în cauză). 

Prin urmare, faptul că aceleaşi motive de nelegalitate pot fi 
invocate în conturarea cazului bine justificat prin formularea a două 
cereri de suspendare, la momente diferite (formularea plângerii 
prealabile, formularea acţiunii în anulare) şi pe temeiuri de drept 
diferite [art. 14 alin. (1), art. 15 alin. (1) din Legea nr. 554/2004], 
nu este de natură a afecta principiul autorităţii de lucru judecat, în 
sensul invocat de recurenta-pârâtă prin cererea de recurs. 

Pentru aceste considerente, Înalta Curte a respins ambele 
recursuri ca nefondate (/.C.C.J., Secţia de contencios administrativ 
şi fiscal, decizia nr. 1097/2014, www.legalis.ro). 


3. Suspendarea executării actului. Condiţia pagubei iminente 


Pentru suspendarea executării unui act administrativ, pe lângă 
cerința iniţierii procedurii de anulare a actului administrativ (care se 
poate afla fie în faza administrativă prealabilă, fie în faza judiciară), 
este necesar a fi întrunite cumulativ alte două condiţii: existenţa unui 
caz bine justificat şi iminenţa producerii unei pagube care, astfel, 
poate fi prevenită. 

Cele două condiţii denotă caracterul de excepţie al măsurii 
suspendării executării actului administrativ, presupunând, aşadar, 
dovedirea efectivă a unor împrejurări conexe regimului administrativ 
aplicabil actului atacat, care să fie de natură a argumenta existenţa 
„unui caz bine justificat” şi a „iminenţei producerii pagubei”. 

În cauză, susţinerea recurentei potrivit căreia prin chiar achitarea 
amenzii s-ar ajunge la producerea unui prejudiciu în patrimoniul 
acesteia, constând în indisponibilizarea sumei de bani respective, 
nu este suficientă pentru a demonstra existenţa celei de-a doua 
condiţii, întrucât eventuala producere a unei pagube trebuie să 
fie o consecință a executării, iar nu însăşi executarea actului 
administrativ atacat. Cu alte cuvinte, paguba ar trebui să constea, în 
cazul de faţă, într-o împrejurare determinată de plata amenzii (cum 
ar fi, de exemplu, perturbarea activităţii societăţii reclamante), iar 
nu în suma de bani ce constituie efectiv amenda aplicată. Altfel, 

s-ar ajunge la concluzia că cerința referitoare la iminenţa producerii 
unei pagube este presupusă în majoritatea cazurilor executării unui 
act administrativ, ceea ce ar contraveni caracterului de excepție 
al instituţiei suspendării executării actelor administrative, astfel 
cum aceasta este reglementată de Legea nr. 554/2004 (IC.CJ, 
Secţia de contencios administrativ şi fiscal, decizia nr. 3050/2006, 
www.legalis.ro). 


4. Suspendarea executării actului. Cazul bine justificat. 
Paguba iminentă 


În temeiul art. 15 din Legea nr. 554/2004, suspendarea executării 
actului administrativ unilateral poate fi solicitată şi prin acţiunea 
formulată pentru anularea actului atacat, în tot sau în parte, caz în 
care suspendarea executării se poate dispune până la soluţionarea 
definitivă a cauzei. 

Instanţa de fond a reţinut în mod corect că în cauză nu sunt 
îndeplinite cerinţele prevăzute cumulativ de art. 15 alin. (1), raportat 
la art. 14 alin. (1) din Legea nr. 554/2004 pentru suspendarea 
executării actului administrativ: cazul bine justificat şi raoa 
producerii unei pagube iminente. 

Astfel, existența unui caz bine justificat poate fi reținută dacă din 
împrejurările cauzei, ar rezulta o îndoială puternică şi evidentă asupra 
prezumţiei de legalitate, care constituie unul dintre fundamentele 
caracterului executoriu al actelor administrative. 

Instanţa are însă numai posibilitatea să efectueze o cercetare 
sumară a aparenţei dreptului, întrucât în cadrul procedurii prevăzute 


de lege pentru suspendarea executării actului administrativ nu poate . 


fi prejudecat fondul litigiului. 

Natura măsurii dispuse prin actul atacat, destituirea din funcţia 
publică, nu constituie prin ea însăşi un caz bine justificat, iar motivele 
de nelegalitate a ordinului, invocate de recurentul-reclamant în 
susținerea cazului bine justificat, presupun cercetarea în profunzime 
a fondului cauzei şi nu se circumscriu condiţiei prevăzute de art. 14 
alin. (1) din Legea nr. 554/2004. 

Înalta Curte constată, de asemenea, că paguba iminentă este 
definită de art. 2 alin. (1) lit. s) din Legea nr. 554/2004 drept preju- 
diciul material viitor, dar previzibil cu evidenţă sau, după caz, 
perturbarea previzibilă gravă a funcţionării unei autorităţi publice 
ori a unui serviciul public. | 

Suspendarea executării este însă o măsură de excepţie, care se 
justifică numai dacă actul administrativ conţine dispoziţii a căror 
îndeplinire i-ar produce reclamantului un prejudiciu greu sau 
imposibil de înlăturat în ipoteza anulării actului, condiţie care nu este 
îndeplinită în cauză (I.C.C.J., Secţia de contencios administrativ şi 
fiscal, decizia nr. 506/2007, www.legeaz.net). 


5. Suspendarea executării actului. Condiţii 


Un act administrativ va putea fi suspendat din executarea sa numai 
în situaţia în care instanţa va constata în mod temeinic îndeplinirea 
cumulativă a celor două condiţii: existenţa unui caz bine justificat şi 
necesitatea evitării unei pagube iminente, ireparabile sau dificil de 
reparat. | 

Condiţia cazului bine justificat presupune existenţa unor împre- 
jurări evidente, care să poată fi constatate de instanţă în cadrul unei 
cercetări sumare a actului administrativ contestat, fără a fi permisă 
verificarea însăși a motivelor de nelegalitate invocate de contestator 
în cadrul contestaţiei sau acţiunii în anulare. 

Astfel, în jurisprudenţa sa, Secţia de contencios administrativ şi 
fiscal a Înaltei Curți de Casaţie şi Justiţie a admis că pot constitui 
astfel de împrejurări de natură să creeze o îndoială serioasă cu 
privire la legalitatea actului administrativ: necompetenţa autorităţii 
administrative de a emite actul administrativ, lipsa temeiului legal, 
declararea ca neconstituţională a ordonanţei Guvernului în baza 
căreia a fost emis actul administrativ, modificarea parţială a actului 
administrativ de către autoritatea emitentă, anularea parţială a actului 
administrativ de către autoritatea ierarhic superioară etc. 

În ceea ce priveşte existenţa celei de-a doua condiţii, a iminenţei 
de producere a unei pagube ireparabile sau greu de reparat ulterior, 

Înalta Curte reţine că această condiţie nu rezultă pur şi simplu din 
executarea oricărui act administrativ şi în orice condiţii. 

Fiind vorba de un prejudiciu, chiar dacă acesta trebuie să fie 
doar previzibil şi să se producă în viitor, cu consecinţe ireparabile 
sau greu de reparat, este necesar ca existenţa (iminenţa producerii) 
să fie probată. Punerea în executare a unui act administrativ nu 
poate constitui temei pentru invocarea iminenţei unui prejudiciu, 
din moment ce actul administrativ respectiv se bucură, ui de o 
puternică prezumție de legalitate. 

Aceasta este şi rațiunea pentru care, potrivit filozofiei art. 14 
alin. (1) din Legea nr. 554/2004, cele două condiţii — existenţa unui 
caz bine justificat şi iminenţa producerii unei pagube — trebuie înde- 
plinite cumulativ (I.C.C.J., Secţia de contencios administrativ şi 
fiscal, decizia nr. 491/2012, www.legalis.ro). 


6. Suspendarea executării actului. Condiţia cazului bine 
justificat 


Măsura suspendării actului administrativ se circumscrie noţiunii 
de protecţie provizorie a drepturilor şi intereselor particularilor 
până la momentul la care instanţa competentă va cenzura legalitatea 
actului, consacrată prin mai multe instrumente juridice internaţionale, 
atât în sistemul de protecţie instituit în cadrul Consiliului Europei, 
cât şi în ordinea juridică a Uniunii Europene. 

Legea română corespunde Recomandării nr. R 89 din 13 
septembrie 1989 a Comitetului de Miniştri din cadrul Consiliului 
Europei. pentru că prevede, în art. 14 şi 15 din Legea nr. 554/2004, 
atribuţia instanţei de contencios administrativ de a ordona măsuri 
vremelnice de suspendare a executării actului administrativ, atunci 
când drepturile sau interesele legitime ale particularilor sunt impuse 
unui risc iminent de vătămare, în scopul evitării exercitării abuzive a 
prerogativelor de care dispun autorităţile publice în contextul puterii 
lor discreţionare. 

Art. 14 din Legea nr. 554/2004 impune, în aceste scop, îndepli- 
nirea cumulativă a condiţiei existenţei unui caz justificat şi a 
iminenţei unei pagube. 

Cazul bine justificat şi iminența unei pagube sunt analizate în 
funcție de circumstanțele concrete ale fiecărei cauze, fiind lăsate 
la aprecierea judecătorului care nu poate efectua decât o analiză 
sumară a aparenței dreptului, pe baza împrejurărilor de fapt şi de 
drept prezentate de partea interesată, cu respectarea unui echilibru 
rezonabil între interesul public pe care autoritatea publică este 
obligată să îl îndeplinească şi drepturile subiective sau interesele 
legitime private care pot fi afectate. 

Cazul bine justificat poate fi reţinut pe baza unor indicii de răstur- 
nare a prezumţiei de legalitate, decelate dintr-un probatoriu căruia 
nu i se poate pretinde amploarea şi consistenţa probelor ce urmează 
a fi administrate în cadrul acţiunii în anularea actului pentru că, în 
caz contrar, s-ar prejudicia fondul cauzei, ceea ce nu este permis în 
cadrul procedurii sumare suspendării de executare. 

Aceasta nu înseamnă însă că indiciile de nelegalitate iibuie să 
se refere exclusiv la dimensiunea formală a actului administrativ, 
pentru că legea nu face distincţie între cerinţele de legalitate de ordin 
procedural şi cele substanţiale, esenţial fiind doar ca aparenţa de 
nelegalitate să fie evidentă, să poată fi identificată fără o examinare 
aprofundată a cauzei (7.C.C.J., Secţia de contencios administrativ şi 
fiscal, decizia nr. 107/2012, www.legalis.ro). 


7. Suspendarea executării actului. Condiţii 


Pentru a admite o cerere de suspendare a executării unui act 
administrativ întemeiată pe art. 14 alin. (1) din Legea nr. 554/2004 
care este, ca regulă generală, executoriu din oficiu, instanţa de 
fond trebuie să constate şi să motiveze îndeplinirea cumulativă a 
celor două condiţii cerute de dispoziţiile menţionate, suspendarea 
executării unui act administrativ fiind o măsură excepţională. 

Îndeplinirea condiţiilor cazului bine justificat şi a iminenţei 
unei pagube sunt supuse aprecierii judecătorului, care efectuează o 
analiză sumară a aparenţei dreptului, pe baza circumstanțelor de i 
şi de drept ale cauzei. 

Pentru conturarea cazului temeinic justificat care să impună 
suspendarea unui-act administrativ, instanța nu trebuie să procedeze 

la analizarea criticilor de nelegalitate pe care se întemeiază însăşi 
cererea de anulare a actului administrativ, ci trebuie să-şi limiteze 
verificarea doar la acele împrejurări vădite de fapt şi/sau de drept 
care au capacitatea să producă o îndoială serioasă asupra prezumţiei 
de legalitate de care se bucură un act administrativ. 

Astfel de împrejurări vădite, de fapt sau/şi de drept care sunt 
de natură să producă o îndoială serioasă cu privire la legalitatea 
unui act administrativ au fost reţinute de Înalta Curte ca fiind: 
emiterea unui act administrativ de către un organ necompetent sau 
cu depăşirea competenţei, actul administrativ emis în temeiul unor 
dispoziţii legale declarate neconstituţionale, nemotivarea actului 
administrativ, modificarea importantă a actului administrativ-fiscal 
în calea recursului administrativ. 

Însemnările cu pixul de pe Decizia de. impunere nu prezintă 
relevanţă, întrucâtnuaducniciun fel de modificări sumelor menţionate 
în cuprinsul acesteia şi nu echivalează cu modificarea importantă a 
actului administrativ-fiscal în calea recursului administrativ. 

Înalta Curte reţine, de asemenea, că paguba iminentă nu se 
prezumă, ci trebuie dovedită de persoana lezată, prin probe con- 
cludente. Mai. mult, în cazul actelor administrative fiscale prin 
care se dispune în sarcina persoanei vătămate plata unei sume de 
bani, îndeplinirea condiţiei prevenirii unei pagube iminente nu 
este dovedită şi demonstrată prin simpla susținere că plata sumei 
conduce la producerea unui prejudiciu în patrimoniul acesteia, 
întrucât astfel s-ar ajunge la concluzia că această cerinţă este 
presupusă în majoritatea actelor administrative fiscale din această 
categorie, ceea ce ar contraveni caracterului de excepţie al instituţiei 
suspendării executării actelor administrative în reglementarea Legii 
nr. 554/2004 (.C:C.J., Secţia de contencios dA erati şi fiscal, 
decizia nr. 764/2012, www. legalis.ro). 


8. Suspendarea executării actelor administrative. Condiţii 


Curtea constată că în art. 14 alin. (1) din Legea contenciosului 
administrativ nr. 554/2004 sunt precizate condițiile în care 
judecătorul cauzei poate dispune suspendarea executării actului 

administrativ contestat, textul legal amintit enumerând trei condiţii 
cumulative: a) condiţia declanşării procedurii administrative. preala- 
bile; b) condiţia cazului bine justificat şi c) condiţia prevenirii unei 
pagube iminente. 

Acestor trei condiţii li se adaugă în materia contenciosului fiscal 
şi condiţia plăţii anticipate a unei cauţiuni, astfel cum se prevede în 
art. 215 C.proc.fisc. (/.C.C.J., Secţia de contencios administrativ şi 
fiscal, decizia nr. 501/2010, www.legalis.ro). 


9. Suspendarea executării actelor administrative 


Este de principiu că actul administrativ se bucură de prezumția de 
legalitate, prezumție care, la rândul său, se bazează pe prezumția de 
autenticitate şi de veridicitate, de unde decurge că a nu executa un act 
administrativ emis în baza legii echivalează cu a nu executa legea. 

Pentru aceasta, suspendarea executării unui act administrativ nu 
poate fi ordonată de judecătorul de contencios administrativ decât în 
situaţii de excepţie, cu observarea strictă a îndeplinirii exigenţelor 
legale, astfel cum sunt precizateîn Legeacontenciosului administrativ 
nr. 554/2004 (IC.C.J, Secţia de contencios administrativ şi fiscal, 
decizia nr. 649/2010, www.legalis.ro). 


10. Act administrativ asimilat. Contract administrativ. Cerere 
de suspendare a procedurii de atribuire. Admisibilitate. 
Instanță competentă 


Potrivit art. 4 din Legea nr. 268/2001, Agenţia Domeniilor 
Statului este o instituţie de interes public ce are ca atribuţie, printre 
altele, concesionarea sau arendarea terenurilor cu destinaţie agricolă 
aparţinând domeniului public sau privat al statului. 

Contractul de concesiune încheiat de Agenţia Naţională a Dome- 
niilor Statului în virtutea acestor atribuţii legale are caracterul unui 
act administrativ asimilat, în înţelesul art. 2 alin. (1) lit. c) din Legea 
nr. 554/2004, potrivit cu care „sunt asimilate actelor administrative, 
(...) şi contractele încheiate de autorităţile publice care au ca obiect 

punerea în valoare a bunurilor proprietate publică, executarea lucrărilor 
de interes public, prestarea serviciilor publice, achiziţiile publice”. 

Astfel fiind, este admisibilă cererea de suspendare a licitaţiei de 
atribuire a unui astfel de contract, formulată în temeiul art. 15 din 
Legea contenciosului administrativ. 

În cauză suspendarea s-a dispus în baza art. 15 din Legea 
nr. 554/2004, având în vedere că pe rolul Curţii de Apel Galaţi se 
afla dosarul nr. 858/44/2007 privind fondul litigiului. 

Potrivit art. 15 din Legea nr. 554/2004, suspendarea executării 
actului administrativ unilateral poate fi solicitată de reclamant pentru 
motivele prevăzute de art. 14, iar art. 14 stabileşte că suspendarea 
executării actului se poate dispune în cazuri bine justificate şi pentru 
prevenirea unei pagube iminente. 

La momentul pronunțării soluţiei de către instanţa de fond în lege 
era definită numai „paguba iminentă” — ca fiind prejudiciu material, 
dar previzibil cu evidenţă — în prezent chiar Legea nr. 554/2004 a 
definit şi „cazul bine justificat” ca fiind împrejurările legate de starea 
de fapt şi de drept, care sunt de natură să creeze o îndoială serioasă 
în privinţa legalităţii actului administrativ”. 

Faţă de împrejurările cauzei, în mod corect, instanţa de fond 
a apreciat că se impune suspendarea licitaţiei pentru că ar fi fost 
afectată activitatea reclamantei, iar autoritatea organizatoare a 
licitaţiei avea cunoştinţă de cererea acesteia de a i se atribui terenul 
în concesiune. 

Nu se poate reţine că prin suspendarea actului s-ar aduce preju 
dicii recurentei, pentru că oricum terenul va fi concesionat cu 
plata unei redevenţe, ceea ce s-a şi întâmplat, aşa cum rezultă din 
contractul de concesiune aflat la dosarul instanţei de recurs. 

Este criticată soluţia instanţei de fond şi pentru că s-a dispus 
suspendarea până la soluţionarea definitivă a cauzei de fond, dar 
aceste critici sunt nefondate, pentru că, potrivit art. 15, text în 
baza căruia a fost admisă cererea, suspendarea se dispune până la 
soluţionarea definitivă a cauzei. 

Este adevărat că art. 14 din Legea nr. 554/2004 prevede că sus- 
pendarea se dispune până la pronunţarea instanţei de fond, numai 

că instanţa de fond nu a dispus suspendarea în baza art. 14, ci în 
baza art. 15, iar situaţiile sunt diferite, chiar dacă trebuie îndeplinite 
aceleaşi condiţii, în sensul că suspendarea în baza art. 14 se poate cere 
după sesizarea autorităţii publice cu procedura prealabilă (7. C.C.J., 
Secţia de contencios administrativ şi fiscal, decizia nr. 4435/2007, 
www.legalis.ro; B.C. nr. 1/2008). 


Art. 16. introducerea în cauză a funcţionarului 


(1) Cererile în justiţie prevăzute de prezenta lege pot fi formulate 
și personal împotriva persoanei care a contribuit la elaborarea, 
emiterea sau încheierea actului ori, după caz, care se face vinovată 
de refuzul de a rezolva cererea referitoare la un drept subiectiv sau 
la un interes legitim, dacă se solicită plata unor despăgubiri pentru 
prejudiciul cauzat ori pentru întârziere. în cazul în care acţiunea se 
admite, persoana respectivă poate fi obligată la plata despăgubirilor, 
solidar cu autoritatea publică pârâtă. 

(2) Persoana acționată astfel în justiție îl poate chema în garanţie 
pe superiorul său ierarhic, de la care a primit ordin scris să elaboreze 
sau să nu elaboreze actul. 


Comentariu 
Sumar 
|. Situaţia specială a funcţionarului în procesul de contencios 
administrati vă, Sse aerea oA keert ot ceoualdaace kaoat Raa dauna adedaa bătaia none | 
Jurisprudenţă 


1. Cerere de obligare a primarului şi arhitectului-şef la plata 
de despăgubiri ca urmare a anulării autorizaţiei de construire. 
Dovada existenţei prejudiciului. Dovada culpei funcționarilor 
implicaşi în procedura de emitere a autorizaţiei... nana 7 
2. Refuz nejustificat de soluționare a cererii. Acțiune în stabilirea 
vinovăţiei funcţionarului vinovat. Condiţii de admisibilitate....... 30 


1. Situaţia specială a funcţionarului în procesul de contencios 
administrativ 


Procesul de contencios administrativ se desfăşoară, în principiu, 
între o persoană fizică sau juridică lezată într-un drept sau interes 

“legitim al său, în' calitate de reclamant, şi autoritatea publică 
emitentă a actului administrativ atacat, în calitate de pârâtă”. Cu alte 
cuvinte, cadrul procesual se stabileşte şi în litigiile de contencios 
administrativ, potrivit principiului disponibilităţii părţilor izvorât 
din art. 9” C.proc.civ. (Dreptul de dispoziție al părţilor), adică la 
iniţiativa reclamantului şi, atunci când este cazul, a pârâtului. 

Potrivit alin. (1) al art. 16 din Legea nr. 554/2004, în acţiunile 
în contencios subiectiv, reclamantul poate chema în judecată, în 
calitate de pârât, alături de autoritatea publică, şi persoana care a 
contribuit la elaborarea, emiterea sau încheierea actului dedus 
judecății ori, după caz, care se face vinovată de refuzul rezolvării 
cererii reclamantului referitoare la un drept subiectiv sau la un 
interes legitim al acestuia. 

Pentru ca o asemenea cerere să fie admisibilă, trebuie îndeplinite, 
în mod cumulativ, următoarele condiţii: 

- acţiunea principală să fie o acţiune în contencios subiectiv; 

- reclamantul să fi cerut odată cu acţiunea principală şi acordarea 
de despăgubiri pentru prejudiciul cauzat prin actul administrativ 
nelegal sau prin refuzul nejustificat al autorităţii publice; 


D În anumite situaţii, este necesară coparticiparea procesuală activă sau 
pasivă. Astfel, de exemplu, potrivit art. 59 C.proc.civ., „mai multe persoane 
pot fi împreună reclamante sau pârâte dacă obiectul procesului este un drept 
ori o obligaţie comună, dacă drepturile sau obligaţiile lor au aceeaşi cauză 
ori dacă între ele există o strânsă legătură”. 

> Art. 9 C.proc.civ. are următorul conţinut: „(1) Procesul civil poate fi 
pornit la cererea celui interesat sau, în cazurile anume prevăzute de lege, la 
cererea altei persoane, organizaţii ori a unei autorităţi sau ss Ut publice 
ori de interes public. 

(2) Obiectul şi limitele procesului sunt stabilite prin cererile şi apărările 
părţilor. 

(3) În condiţiile legii, partea poate, după caz, renunţa la judecarea 
cererii de chemare în judecată sau la însuşi dreptul pretins, poate recunoaşte 
pretenţiile părţii adverse, se poate învoi cu aceasta pentru a pune capăt, în 
tot sau în parte, procesului, poate renunţa la exercitarea căilor de atac ori la 
executarea unei hotărâri. De asemenea, partea poate dispune de drepturile 
sale în orice alt mod permis de lege”. 

- persoana chemată în judecată să aibă calitatea de funcţionar” al 
autorităţii publice pârâte; 

- obiectul acţiunii faţă de funcţionarul pârât să constea numai în 
obligarea acestuia la plata de despăgubiri în solidar cu autoritatea 
publică pârâtă. 

Acţiunea reclamantului faţă de funcţionarul pârât va fi admisă 
numai dacă sunt îndeplinite două condiţii: a fost găsită întemeiată 
acţiunea în despăgubiri faţă de autoritatea publică pârâtă şi s-a dovedit 
vinovăția funcţionarului care a luat parte la producerea prejudiciului 
prin contribuţia sa la elaborarea actului atacat (refuzului nejustificat). 
În acest scop, instanţa de judecată va verifica, în prealabil, dacă 
funcţionarul pârât are atribuţii stabilite în fişa postului sau prin 
alte dispoziţii legale sau administrative în domeniul în care a fost 
emis actul contestat sau s-a refuzat emiterea actului solicitat şi dacă 
acesta a întocmit operaţiuni tehnico-administrative care au legătură 
cu actul respectiv (rapoarte, referate, avize etc.). 

Dacă funcţionarul public, care a întocmit asemenea operaţiuni, 
nici nu avea atribuţii în acest sens, contribuţia sa la producerea 
prejudiciului şi, implicit, culpa sa sunt evidente, însă în celelalte 
cazuri vinovăția sa trebuie dovedită. De aceea, funcţionarul care a 
dobândit calitatea de pârât îl va putea chema în garanţie pe superiorul 
său ierarhic de la care-a primit ordin scris să elaboreze sau să nu 
elaboreze actul pentru care s-a declanşat acţiunea în contencios 
administrativ. Dacă acţiunea în despăgubiri se va admite, dar se 
va face dovada că funcţionarul public s-a opus emiterii actului (în 
cazul acţiunii în anulare) ori, după caz, a insistat ca actul să fie emis - 
(în cazul acţiunii împotriva refuzului nejustificat), iar superiorul 
său ierarhic a emis ordin scris în sens contrar, prejudiciindu-l pe 
reclamant, va trebui admisă cererea funcţionarului de chemare în 
garanţie? a superiorului său ierarhic, instanţa obligându-l pe acesta 


» Prin noţiunea de funcţionar înţelegem persoana învestită cu o funcţie 
sau demnitate publică, pentru că numai într-o asemenea calitate poate 
participa la elaborarea unui act administrativ. 

d Cererea de chemare în garanţie este reglementată de art. 72-74 
C.proc.civ. 

din urmă la plata de despăgubiri către reclamant în solidar cu auto- 
ritatea publică pârâtă. | 

Deci, cu alte cuvinte, potrivit acestui text de lege, răspunderea 
patrimonială a funcţionarului public pentru prejudiciile cauzate 
particularilor printr-un act administrativ ilegal sau printr-un refuz 
nejustificat al autorităţii publice din care acesta face parte este o 
răspundere solidară” cu cea a autorităţii publice emitente a actului 
sau a refuzului nejustificat. 


Jurisprudenţă 


1. Cerere de obligare a primarului și arhitectului-șef la plata - 
de despăgubiri ca urmarea anulării autorizaţiei de construire. 
Dovada existenţei prejudiciului. Dovada culpei funcţionarilor 
implicași în procedura de emitere a autorizaţiei 


În cauză, Primăria Oraşului V., prin primar, a solicitat instanţei 
ca, în contradictoriu cu pârâtul S.A., să dispună anularea autorizaţiei 
de construire nr. 307 din 27 septembrie 2006, a certificatului de 
urbanism nr. 477 din 10 august 2006 şi a procesului-verbal de 
recepţie la terminarea lucrărilor nr. 307 din 15 mai 2007. i 

Pârâtul a formulat cerere reconvențională prin care a solicitat 
obligarea în solidar a reclamantei şi a numiţilor P.F.C. — primarul 
oraşului V.= şi P.N.-— Arhitect sef al oraşului V.—, la plata unei despă- 
gubiri egală cu contravaloarea imobilului proprietatea pârâtului. 

Tribunalul Prahova a admis în parte acţiunea formulată de recla- 
mantă-pârâtă reconvenţională și a anulat autorizaţia de construire 
şi certificatul de urbanism, a respins ca neîntemeiată cererea de 
anulare a procesului-verbal de recepţie la terminarea lucrărilor. 
Totodată, prima instanță a admis în parte cererea reconvenţională şi 
a dispus obligarea Primăriei V., în solidar cu pârâţii P.N. şi P.F.C., să 
plătească despăgubiri în valoare de 1.212.389 lei. 


D Pentru detalii, în legătură cu natura juridică a acestei răspunderi, a se 
vedea A.A. Trăilescu, Răspunderea patrimonială, op. cit., p. 168-173. 

Pentru a hotărî astfel, prima instanţă a reținut că pârâtul S.A. a 
solicitat şi obţinut de la Primăria V. certificatul de urbanism în scopul 
edificării unei locuinţe în regim P+M, utilităţi şi branşamente pe un 
teren în suprafață de 423,5 mp situat în V.; că, deşi terenul era situat 
într-o zonă cu servituţi aeronautice civile şi deşi edificarea unui 
obiectiv într-o asemenea zonă se putea face doar cu avizul Auto- 
rităţii Aeronautice Civile Române, totuşi în cuprinsul certificatului 
de urbanism nu a fost stabilită obligativitatea obţinerii avizului 
A.A.C.R.; pârâtul S.A. a depus la reclamantă documentaţia impusă 
prin certificatul de urbanism, astfel că a obţinut autorizaţia de 
construire în baza căreia a edificat locuinţa, utilităţile şi branşamentele 
acesteia, lucrări ce au fost finalizate — procesul-verbal de recepţie la 
terminarea lucrărilor fiind întocmit la data de 15 mai 2007. 

În ce priveşte cererea reconvenţională formulate în cauză, tribu- 
nalul a considerat că sunt îndeplinite condiţiile angajării răspunderii 
civile delictuale a reclamantei şi a pârâţilor P.F.C. şi P.N., întrucât 
fapta culpabilă producătoare de prejudicii constă în emiterea actelor 
administrative nelegale, menţionate anterior, respectiv în emiterea 
acestora în condiţiile nesolicitării şi obţinerii avizului obligatoriu al 
A.A.C.R. 

În ce priveşte prejudiciul provocat pârâtului S.A., tribunalul a 
reţinut că acesta constă în împrejurarea edificării unei construcţii în 
condiţii nelegale, într-o zona supusă servituţilor aviatice, construcţie 
ce urmează a fi demolată, pentru înlăturarea pericolului generat pentru 
activitatea aviatica desfăşurată pe aeroportul Băneasa. Tribunalul 
a constatat că valoarea care trebuie avută în vedere este cea de 
la momentul efectuării expertizei, respectiv cea de la momentul 
evaluării, când se are în vedere valoarea de piaţă a imobilului. 

Referitor la vinovăția reclamantei şi a pârâţilor P.F.C. şi P.N., 
aceasta s-a manifestat sub forma culpei, respectiv în eliberarea 
certificatului de urbanism şi a autorizaţiei de construire cu încălcarea 
dispoziţiilor legale în materie, prin semnarea acestor acte în calitatea 
deţinută la momentul emiterii lor, fiind incidente dispoziţiile art. 16 
din Legea nr. 554/2004, privind răspunderea solidară a autorității 
emitente împreuna cu funcționarii publici care au contribuit la 
emiterea actului nelegal. 

Împotriva acestei sentinţe au declarat recurs reclamanta Primăria 
V. prin Primar şi pârâţii P.F.C. şi S.A., care a fost admis de Curtea 
de Apel Ploieşti. 

Referitor la cererea în despăgubiri formulate de pârâtă, Curtea de 
Apel a considerat că se impune să analizeze, cu prioritate, dacă şi în 
ce măsură dreptul de a solicita despăgubiri s-a născut în momentul 
introducerii acţiunii şi dacă paguba pretins cauzată în patrimoniul 
pârâtului-reclamant este reală şi certă, şi nu ipotetică şi viitoare. 

S-a observat că, în speţă, obiectul cererii reconvenţionale îl 
reprezintă contravaloarea construcţiei edificate de pârâtă în baza 
-autorizaţiei de construire care a fost anulată; că instanţa de fond nu 
a fost învestită cu o cerere vizând demolarea construcţiei; că numai 
după demolarea acesteia se pot solicita despăgubiri de către titularul 
actului administrativ anulat, despăgubirile urmând să se stabilească 
în funcţie de buna sau reaua-credinţă în edificarea construcţiei, de 
complicitatea şi vinovăția la eliberarea autorizaţiei de construcţie 
respective. 

Ca atare, numai în măsura în care s-ar fi solicitat demolarea 
construcţiei edificate şi s-ar fi realizat în concret acest lucru, prejudi- 
ciul cauzat pârâtei ar fi fost cert, actual, determinabil şi evident. 

__ Aceasta întrucât, în cazul răspunderii civile delictuale, este 
necesar a fi întrunite cumulativ următoarele condiţii: existenţa unui 

prejudiciu, a unei fapte ilicite, a unui raport de cauzalitate între fapta 

ilicită şi prejudiciu şi vinovăția celui care a cauzat prejudiciul. 

În acest caz, instanţa de fond a fost în eroare, deoarece atâta 
timp cât nu s-a dispus demolarea construcţiei edificate abuziv nu 
putem vorbi de existenţa unui prejudiciu cert în patrimoniul pârâtei. 
Prejudiciul, ca element esenţial al răspunderii delictuale, constă în 
rezultatul şi efectul negativ suferit de o anumită persoană, ori de 
patrimoniul său, prin comiterea unui fapt ilicit sau delict civil, acesta 
putând fi unul actual sau viitor, iar în speţă nu există un astfel de 
prejudiciu. 

Împrejurarea că în viitor, construcţia locuinţă personală ar putea 
fi demolată, ţinând seama că autorizaţia de construire a fost anulată, 
reprezintă exclusiv o eventualitate, mai ales în condiţiile în care a 


335 


14 


15 


16 


17 


18 


19 


20 


21 


22 


23 


24 


25 


Art. 16 Legea contenciosului administrativ 


rezultat că Autoritatea Aeronautică Civilă nu şi-a dat acordul, deşi 
i s-a solicitat în mod expres acest lucru, fie, în măsura în care va fi 
solicitat, aceasta nu va aviza favorabil cererea şi pârâtul-reclamant 
ar putea obţine o nouă autorizaţie de construire, post factum, dar în 
condiţii de legalitate. 

În atare context prima instanță în mod eronat nu a observat că 
pârâta a formulat prematur cererea de acordare a despăgubirilor, mai 
ales în condiţiile în care, în lipsa unei hotărâri judecătoreşti ori a unei 
dispoziţii administrative, construcţia edificată nu va fi demolată. 

În sens contrar, pârâta s-ar îmbogăţi fără justă cauză, întrucât ar 
continua să rămână în proprietate şi cu construcţia şi să solicite şi 
suma de bani reprezentând contravaloarea acesteia, în condiţiile în 
care nu ar fi lipsit de proprietatea sa. 

Din interpretarea gramaticală a art. 16 din Legea nr. 554/2004 care 
instituie răspunderea administrativă solidară, legiuitorul utilizează 
sintagma „prejudiciul cauzat”, deci se pot cere despăgubiri numai în 
măsura în care patrimoniul persoanei interesate a suferit o pierdere 
ce poate fi cuantificată, or aceasta este iminentă, ceea ce nu este 
valabil în cazul de faţă. 

În consecinţă. din acest punct de vedere, instanţa de fond a pro- 
nunţat o hotărâre nelegală şi netemeinică admițând cererea recon- 
venţională a pârâtei, fără a ţine seama că prejudiciul nu este unul cert 
şi actual, iar dreptul de a solicita despăgubiri nu este născut şi actual şi 
că acesta se poate naşte exclusiv în momentul emiterii autorizaţiei de 
demolare şi demolarea efectivă a construcţiei proprietatea acestuia. 

„De asemenea, instanţa de fond, în mod eronat a apreciat calitatea 
de constructor de bună-credinţă a pârâtei; or, aceasta trebuia să 
ştie, în calitate de comerciant sau să se consulte cu un specialist, 
mai ales că dorea să construiască un mic cartier de locuinţe în 
apropierea Aeroportului Băneasa, dacă este nevoie de un aviz din 
partea Autorităţii Aeronautice Române. Având în vedere amplasarea 
topografică a terenului, aceasta avea obligaţia de a efectua toate 
demersurile necesare pentru a se asigura că locuinţa sau locuinţele 
vor fi edificate în condiţii de legalitate şi că toate acordurile şi avizele 
legale au fost obţinute. 

Buna-credinţă este atitudinea subiectivă a persoanei interesate 
care efectuează un anumit demers sau acţiune, cu efecte juridice, în 
sensul că trebuie să se asigure în mod rezonabil, diligent, că ceea ce 
face corespunde legalităţii. 

Mai mult decât atât, acesta a edificat pe riscul său construcția 
respectivă, deoarece cunoştea faptul că trebuie să obţină avizul 
A.A.C.R., întrucât la data de 2 octombrie 2003 a solicitat acest aviz 
pentru construirea a 10 locuinţe în aceeaşi locaţie, aviz care nu a 
fost obţinut. 

În consecinţă, nu poate fi vorba numai de culpa sau eroarea 
umană a funcţionarilor Primăriei V., ci şi de culpa pârâtei. 

Dat fiind cele expuse, Curtea a admis recursurile declarate de 
Primăria V. prin primar, primarul P.F.C. şi pârâtul P.N., a modificat 
în parte sentinţa şi pe fond a respins cererea reconvenţională având 
ca obiect plata despăgubirilor (C.A. Ploiești, Secţia comercială, de 
contencios administrativ şi fiscal, decizia nr. 208/2011). 


2. Refuz nejustificat de soluţionare a cererii. Acțiune în stabi- 
lirea vinovăţiei funcţionarului vinovat. Condiţii de admisibi- 
litate 


Potrivit art. 16 alin. (1) din Legea nr. 554/2004, cere. . 
prevăzute de această lege pot fi formulate şi personal împotriva 
persoanei care a contribuit la elaborarea, emiterea sau încheierea 
actului ori, după caz, care se face vinovată de refuzul de a rezolva 
cererea referitoare la un drept subiectiv sau la un interes legitim, 
dacă se solicită plata unor despăgubiri pentru prejudiciul cauzat ori 
pentru întârziere. 

Persoana care se încadrează în ipoteza prevăzută de art. 16 se 
află într-o situaţie specială, respectiv cea de funcţionar public, aflat 
în exercitarea atribuţiilor profesionale specifice, astfel că stabilirea 
răspunderii sale şi obligarea la plata despăgubirilor în solidar cu 
autoritatea publică este strâns legată de examinarea legalităţii actului 
administrativ şi urmează aceeaşi procedură de judecată. 

Este inadmisibilă astfel acţiunea formulată în temeiul art. 16 din 
Legea nr. 554/2004, îndreptată exclusiv împotriva funcţionarului, 

fără atacarea în instanță a actului administrativ (sau a actului 
administrativ asimilat) pretins vătămător, cu chemarea în judecată a 
autorităţii publice emitente a acestuia (/.C.C.J., Secţia de contencios 
administrativ şi fiscal, decizia nr. 3084/2007, www.scj.ro). 


Art. 161. introducerea în cauză a altor subiecte de drept 


Instanţa de contencios administrativ poate introduce în cauză, la 
cerere, organismele sociale interesate sau poate pune în discuţie, din 
oficiu, necesitatea introducerii în cauză a acestora, precum și a altor 
subiecte de drept. 


Comentariu 


Sumar 


1. Extinderea cadrului procesual la iniţiativa instanţei 

de judecati 07 az du, Pai N du ai r dle 4 st] 
Jurisprudență 
1. Acţiune în anularea deciziei fiscale de atragere a răspunderii 

solidare. Necesitatea introducerii în cauză a debitorului............... 6 
2. Acţiune în anularea hotărârii consiliului local. Neintroducerea 

în cauză a emitentului actului contestat. Consecințe ....sessessesssee. 11 
3. Acțiune în anularea deciziei de impunere. Necesitatea 

introducerii în cauză a emitentului actului, neavând 

relevanţă că este lipsit de personalitate juridică ........ ceeace naeeeaenee 19 


1. Extinderea cadrului procesual la iniţiativa instanţei de 
judecată 


În afara introducerii în cauză a funcţionarului autorităţii publice 
pârâte, în procesele de contencios administrativ mai pot fi introduse 
şi alte persoane fizice sau juridice fie din iniţiativa lor, fie la cererea 
părţilor din proces, în condiţiile Codului de procedură civilă 
privitoare la intervenţia voluntară şi forţată, chemarea în garanţie, 
arătarea titularului dreptului. 

Mai mult, în anumite situaţii, instanţa de judecată va putea 
dispune, din oficiu, introducerea în cauză a altor persoane interesate. 
Acest drept al instanţei de contencios administrativ este reglementat 

atât în art. 22 alin. (3) C.proc.civ. care prevede că „Judecătorul poate 
dispune introducerea în cauză a altor persoane, în condiţiile legii”, 
cât şi în art. 78 alin. (1)? C.proc.civ. care prevede că „în cazurile 
expres prevăzute de lege, precum şi în procedura necontencioasă, 
judecătorul va dispune din oficiu introducerea în cauză a altor 
persoane, chiar dacă părţile se împotrivesc”. 

Aceste dispoziţii procedurale de drept comun completează 3 
dispoziţiile speciale ale art. 16! din Legea nr. 554/2004 „asigurându-se 
cadrul procesual necesar apărării drepturilor persoanelor lezate 
în drepturile sau interesele lor legitime prin actele administrative | 
nelegale. În acest sens, în practică s-a decis? că, în cauzele de con- 
tencios administrativ, nu sunt aplicabile prevederile art. 78 alin. (2) 
teza a II-a C.proc.civ., care dispun că „Dacă niciuna dintre părţi nu 
solicită introducerea în cauză a terţului, iar judecătorul apreciază că 
pricina nu poate fi soluţionată fără participarea terţului, va respinge 
cererea, fără a se pronunţa pe fond”. 

De asemenea, în temeiul art. 16! din Legea nr. 554/2004, coro- 4 
borat cu art. 37% C.proc.civ., instanţa va dispune, din oficiu, 
introducerea în cauză a unor organisme sociale sau a altor subiecte 
de drept care acţionează pentru apărarea drepturilor ori intereselor 
legitime ale unor persoane aflate în situaţii speciale sau, după caz, în 
scopul ocrotirii unui interes de grup ori general. 

În concluzie, prin aceste dispoziţii ale Legii nr. 554/2004, 5 
completate cu dispoziţiile de drept comun, se asigură persoanelor 


D Conţinutul acestui text de lege este următorul: „În cazurile expres 
prevăzute de lege, precum şi în procedura necontencioasă, judecătorul va 
dispune din oficiu introducerea în cauză a altor persoane, chiar dacă partile 
se împotrivesc”. i 

2 A se vedea I.C.C.J., Secţia de contencios administrativ Şi focal, 
decizia nr. 418/2014 (www.scj.ro)., 

» Acest text de lege are următorul conţinut: „În A şi condiţiile 
prevăzute exclusiv prin lege, se pot introduce cereri sau se pot formula 
apărări şi de persoane, organizaţii, instituţii sau autorităţi, care, fără a 
justifica un interes personal, acţionează pentru apărarea drepturilor ori 
intereselor legitime ale unor persoane aflate în situaţii speciale sau, după 
caz, în scopul ocrotirii unui interes de grup ori general”. 

introduse în proces posibilitatea de a-şi apăra drepturile şi interesele 
legitime disputate în cadrul acţiunii în contencios administrativ. 


Jurisprudenţă 


1.Acţiuneîn anularea decizieifiscale de atragerea răspunderii 
solidare. Necesitatea introducerii în cauză a debitorului 


În cauză, reclamanta B.R. a chemat în judecată pârâtele A.F.P. 
Galaţi şi D.G.F.P. solicitând anularea Decizia nr. 114 din data de 20 . 
octombrie 2008 emisă de A.F.P. Galaţi, prin care s-a decis angajarea 
răspunderii reclamantei în solidar cu debitoarea SC S.S. SRL Galaţi, 
pentru suma totală de 900.799 lei. În motivarea acestei decizii, AFP 
Galaţi a arătat că împotriva SC S.S. SRL Galaţi a fost începută 
executarea silită pentru recuperarea unei creanţe bugetare în sumă de 
900.799 lei; că măsurile de executare silită nu au putut continua prin 
extinderea sechestrului asupra bunurilor mobile şi imobile, întrucât 
cea mai mare parte dintre acestea au fost înstrăinate cu rea-credinţă 
în timpul desfăşurării inspecției fiscale; şi că insolvabilitatea debito- 
rului a fost provocată de asociatul societăţii B.R., care a înstrăinat cu 
rea-credinţă bunurile societăţii comerciale. 

În primă instanță, Curtea de Apel Galaţi, Secţia de contencios 
administrativ şi fiscal, a admis acţiunea formulată de reclamantă, a 
dispus anularea deciziei emisă de pârâta A.F.P. Galaţi (exonerând 
astfel reclamanta de răspunderea solidară) şi a respins acţiunea 
îndreptată împotriva pârâtei D.G.F.P. Galaţi pentru lipsa calităţii 
procesuale pasive a acestei pârâte. 

S-a arătat de prima instanță că A.F.P. Galaţi nu a făcut nicio 
dovadă în sensul provocării insolvabilităţii cu rea-credinţă de către 
reclamantă; că între vânzarea unor bunuri şi starea de insolvenţă a 
debitoarei nu există un raport de cauzalitate, cu atât mai mult cu cât 
insolvenţa acesteia s-a constatat la 9 septembrie 2009, iar vânzările 
au fost făcute cu trei ani mai devreme. Mai mult, prima instanţă a 
reţinut că nu au fost dovedite intenţiile frauduloase ale reclamantei 
şi cu atât mai puţin reaua sa credinţă. Or, în lipsa relei-credinţe ca 
element esenţial al angajării răspunderii solidare în condiţiile art. 27 

alin. (1) lit. b) C.proc.fisc. din 2003, măsura dispusă de pârâta A.F.P. 
Galaţi este vădit lipsită de suport legal. 

Împotriva sentinţei pronunţate de Curtea de Apel Galaţi, Secţia 
de contencios administrativ şi fiscal, a declarat recurs în termen 
legal pârâta A.F.P. Galaţi, care a fost admis de Înalta Curte, care a 
dispus casarea sentinţei recurate şi trimiterea cauzei spre rejudecare 
primei instanţe. . 

Pentru a decide astfel, Înalta Curte a reţinut că prima instant 
trebuia, în baza dispoziţiilor art. 129 C.proc.civ. (vechi) care consacră 
rolul activ al judecătorului, precum şi a prevederilor art. 16'din Legea 
nr. 554/2004, să pună în discuţia părţilor necesitatea introducerii 
în cauză şi a societăţii debitoare SC S.S. SRL Galaţi. Participarea 
procesuală, în litigiu, a societăţii comerciale menţionate se impune 
datorită specificului răspunderii juridice solidare, fiind evident că 
efectele juridice ale hotărârii judecătoreşti, prin care se soluţionează 
acţiunea reclamantei, se răsfrâng şi asupra situaţiei juridice a debito- 
rului principal (/.C.C.J., Secţia de contencios administrativ şi fiscal, 
decizia nr. 143/2011, www.legalis.ro). 


2. Acţiune în anularea hotărârii consiliului local. Neintrodu- 
cerea în cauză a emitentului actului contestat. Consecințe 


În cauză, Tribunalul Cluj a admis acţiunea formulată de recla- 
manţi în contradictoriu cu Primarul municipiului Cluj-Napoca Şi 
N.D.C. şi, în consecinţă, a dispus anularea Hotărârii nr. 318/2008 
adoptată de Consiliul local al municipiului Cluj-Napoca prin care 
s-a aprobat planul urbanistic zonal şi planul urbanistic de detaliu 
pentru imobilul proprietatea beneficiarului N.D.C., precum şi 
anularea autorizaţiei de construire nr. 2126/2008 emisă de Primarul 
municipiului Cluj-Napoca în favoarea pârâtului N.D.C. 

Împotriva acestei sentinţe au declarat recurs Primarul municipiului 
Cluj-Napoca şi N.D.C. care au criticat sentința recurată pentru 
motivul că prima instanță a dispus anularea Hotărârii nr. 318/2008 a 
Consiliului local al municipiului Cluj-Napoca fără ca această auto- 
ritate publică să fi fost parte în proces. - 

Curtea de Apel Cluj a admis ambele recursuri, a casat în întregime - 
sentinţa civilă recurată şi a dispus trimiterea cauzei spre rejudecare 
Tribunalului Cluj pentru ca la soluţionarea cauzei să aibă în vedere 
prevederile art. 16! din Legea nr. 554/2004. 

Pentru a decide astfel, Curtea de Apel Cluj a reţinut că recla- 
manţii au înţeles să formuleze acţiune în contradictoriu cu Primarul - - 
municipiului Cluj-Napoca şi cu N.D.C., beneficiarul actelor admi- 
nistrative atacate, fără a chema în judecată şi Consiliul local al 
municipiului Cluj-Napoca, în calitate de autoritatea publică care a 
adoptat hotărârea de consiliu atacată. 

De asemenea, s-a reținut că instanţa de fond nu a pus în discuţia 
părților necesitatea introducerii în cauză şi a acestei autorităţi publice 
cu toate că prin hotărârea pronunţată a anulat actul administrativ 
emis de Consiliul local al municipiului Cluj-Napoca, respectiv HCL - 
nr. 318/2008 de aprobarea a PUZ şi PUD. 

Or, potrivit art. 129 alin. (4) C.proc.civ. din 1865 şi art. 16! din 
Legea nr. 554/2004, instanţa în virtutea rolului activ trebuie să pună 
în discuţie orice împrejurare de natură să ducă la aplicarea corectă a 
legii în scopul pronunțării unei hotărâri temeinice şi legale, sens în 
care era necesar să pună în discuţie din oficiu necesitatea introducerii 
în cauză a emitentului actului administrativ atacat, respectiv a 
Consiliului local al municipiului Cluj-Napoca. 

Această obligaţie poate fi dedusă şi din aplicarea art. 6 din 
Convenţia europeană, deoarece este inadmisibil că autoritatea 
publică emitentă a actului administrativ ce face obiectul controlului 
de legalitate să nu fie citată în calitate de pârât pentru a-şi formula 
apărările necesare. Mai mult, această soluţie se impune raportat la 
faptul că instanţa a înţeles să judece în acelaşi dosar acţiunea în 
anularea autorizaţiei de construire şi acţiunea în anularea hotărârii 
de consiliu. Soluţia invocată de pârâtul N.D.C de modificare a 
sentinţei civile în sensul respingerii capătului de cerere privind 
anularea HCL nr. 318/2008 ca inadmisibil, cât şi cea invocată de 
reclamanţii intimaţi de casare parţială cu trimitere spre rejudecare 
doar în ceea ce priveşte soluţionarea HCL nr. 318/2008 nu pot fi 
primite pentru că ar eluda obligaţia ce revine instanţei de judecată de 

a aplica corect dispoziţiile legale, iar casarea parţială ar fi de natură 
să scindeze rezolvarea unitară a cauzei. Această rezolvare se impune 
a fi făcută atât pentru HCL, cât şi pentru autorizaţia de construire în 
mod unitar, deoarece autorizaţia de construire a fost emisă tocmai în 
baza derogărilor permise prin această hotărâre de consiliu, astfel că 
legalitatea unui act influenţează şi legalitatea celui de-al doilea act. 

Pentru aceste considerente, Curtea de Apel Cluj a admis recursu- 
rile, a casat în tot sentința recurată şi a trimis cauza spre rejudecare 
primei instanțe (C.A. Cluj, Secţia comercială, de contencios 
administrativ şi fiscal, decizia nr. 2713/2010). 


3. Acţiune în anularea deciziei de impunere. Necesitatea 
introducerii în cauză a emitentului actului, neavând relevanţă 
că este lipsit de personalitate juridică 


Prin cererea de chemare în judecată, reclamanta SC M.D. SRL a 
chemat în judecată pe pârâta A.N.A.F., solicitând instanţei ca, prin 
hotărârea ce o va pronunţa, să dispună anularea în parte a Deciziei 
nr. 363 din 29 octombrie 2008 emisă de Serviciul de soluţionare a 
contestaţiilor din cadrul Agenţiei Naţionale de Administrare Fiscală 
— Direcţia Generală a Finanţelor Publice a Municipiului Bucureşti, 
cu consecinţa desființării deciziei de impunere privind obligaţiile fis- 
cale suplimentare nr. 141 din 30 mai 2008 şi a raportului de inspecţie 
fiscală nr. 28087 din 30 mai 2008, ambele acte încheiate de A.N.A.F. 
- D.G.F.PM.B. — Administraţia Finanţelor Publice Sector 5. 

Prin concluziile scrise, pârâta A.N.A.F. a invocat excepţia lipsei 
calităţii sale procesuale pasive şi, pe cale de consecinţă, respingerea 
acţiunii ca fiind formulată împotriva unei persoane fără calitate 
procesuală pasivă, susţinând, în esenţă, că actele contestate au fost 
emise de D.G.F.PM.B. (Decizia nr. 363 din 29 octombrie 2008) şi 
de către A.F.P. Sector 5 (Decizia de impunere nr. 141 din 30 mai 
2008 şi raportul de inspecţie fiscală nr. 28.087 din 30 mai 2008). 

La termenul de judecată din 27 iunie 2009, reclamanta SC 
M.D. SRL a solicitat introducerea în cauză a D.G.F.P.M.B. pentru 
stabilirea cadrului procesual, precizând că înţelege să se judece 

în contradictoriu cu pârâta D.G.F.PM.B., în calitate de emitent al 
actelor contestate. 

La acelaşi termen de judecată din 27 iunie 2009, Curtea de Apel 
Bucureşti, Secţia a VIII-a contencios administrativ şi fiscal, în raport 
cu dispoziţiile art. 132 C.proc.civ., a rămas în pronunțare cu privire 
la excepția tardivităţii cererii reclamantei de precizare a cadrului 
procesual şi cu privire la excepţia lipsei calităţii procesuale pasive 
invocate de A.N.A.F. 

Prin sentinţa civilă nr. 2608 din 17 iunie 2009, Curtea de Apel 
Bucureşti, Secţia a VIII-a contencios administrativ şi fiscal, a hotărât 
următoarele: | 

- a respins, ca tardiv formulată, cererea reclamantei SC M.D. SRL 
de precizare a cadrului procesual, reţinând că cererea reprezintă o 
modificare a cadrului procesual şi a fost formulată cu nerespectarea 


prevederilor art. 132 C.proc.civ. din 1865, după prima zi de înfăţişare, 


având în vedere că la termenul de judecată anterior din 20 mai 2009 
a fost admisă proba cu înscrisuri solicitată chiar de către reclamantă, 
iar pârâta s-a opus la cererea precizatoare/modificatoare, întrucât a 
achiesat la poziţia deja exprimată de instanţă prin punerea în discuţie 
a excepţiei lipsei calităţii procesuale pasive a pârâtei şi soluţionarea 
cu prioritate a acestei excepţii, a cărei admitere lasă fără obiect 
cererea reclamantei de precizare/modificare a acţiunii; 

- a admis excepţia lipsei calităţii procesuale pasive a pârâtei 
A.N.A.F. şi a respins acţiunea formulată de reclamanta SC M.D. SRL 
în contradictoriu cu pârâta A.N.A.F., ca fiind formulată împotriva 
unei persoane fără calitate procesuală pasivă. Pentru a pronunţa 
această soluţie, instanţa a reţinut că actele administrative a căror 
anulare se solicită nu au fost emise de către A.N.A.F., ci de către 
D.G.F.PM.-B. şi A.F.P. Sector 5, astfel că nu există identitate între 
pârâtă şi persoanele obligate în raportul juridic dedus judecății. 

Împotriva sentinţei civile nr. 2608 din 17 iunie 2009 a Curţii de 
Apel Bucureşti, Secţia a VIII-a contencios administrativ şi fiscal, a 
declarat recurs reclamanta SC M.D. SRL. 

Înalta Curte a admis recursul declarat de reclamantă, a dispus 
casarea sentinţei recurate şi trimiterea cauzei spre rejudecare primei 
instanţe, pentru următoarele considerente: | 

Instanţa de fond a pronunţat hotărârea recurată cu nesocotirea 
principiului rolului activ ce îi revine judecătorului conform preve- 
derilor art. 129 alin. (5) C.proc.civ. din 1865, precum şi fără a da 
eficienţă dispoziţiilor art. 16! din Legea nr. 554/2004. 

Astfel, în virtutea rolului activ ce revine judecătorului, precum 
şi în considerarea sarcinilor ce incumbă instanţei de contencios 
administrativ potrivit dispoziţiilor art. 16! cu referire la art. 1, art. 2 
alin. (1) lit. b) şi c), art. 13 din Legea nr. 554/2004, în raport cu 
cererea reclamantei privind introducerea în cauză a persoanelor cu 
care aceasta înţelege să se judece în contradictoriu, Curtea de apel 
avea obligaţia de a determina cadrul procesual în funcţie de actele 
contestate, de emitentul acestora, de dispoziţiile legale care cir- 
cumstanţiază calitatea procesuală pasivă şi de jurisprudenţa relevantă 
în materie. De asemenea, Înalta Curte a precizat că, potrivit practicii 
constante a Secţiei de contencios administrativ şi fiscal a Înaltei Curți 
de Casaţie şi Justiţie, în materia contenciosului administrativ este 
relevantă capacitatea administrativă a instituţiei publice, în sensul 
de a emite acte administrative în regim de putere publică pentru 
satisfacerea unui interes public, iar nu faptul că aceasta are sau nu 
personalitate juridică. Astfel fiind, autoritatea publică emitentă a 
unui act administrativ poate fi chemată şi poate sta în judecată în 
nume propriu, chiar dacă nu are personalitate juridică. 

Pentru aceste motive, Înalta Curte a admis recursul, a casat 
sentinţa recurată şi a trimis cauza spre rejudecare Curţii de Apel 
Bucureşti (I.C.C.J., Secţia de contencios administrativ şi fiscal, 
decizia nr. 2198/2010, www.legalis.ro). 


Art. 17. Judecarea cererilor | 

(1) Cererile adresate instanţei se judecă de urgenţă şi cu precădere 
în ședință publică, în completul stabilit de lege. 

(2) Pentru cererile formulate în baza prezentei legi se percep taxele 
de timbru prevăzute de Legea nr. 146/1997 privind taxele judiciare 
de timbru, cu modificările și completările ulterioare, pentru cauzele 
neevaluabile în bani, cu excepţia celor care au ca obiect contractele 
administrative, care se vor taxa la valoare. 

(3) Hotărârile se redactează şi se motivează în cel mult 30 de zile 
de la pronunțare. 

Comentariu 
Sumar 
1. Unele reguli speciale privind judecata acţiunii în 
Contencios cita O ISUDRLI ese aap ceai etno san ecapkaespe amanet eiert eak. sT e e | 
Jurisprudenţă 
1. Necomunicarea concluziilor scrise. Garantarea dreptului 
aparare CONTE 7. e a ee earet en EEE ANE Erann enses aas 2 


1. Unele reguli speciale privind judecata acţiunii în contencios 
administrativ 


Soluţionarea acțiunilor în contenciosul administrativ are loc 
după regulile Codului de procedură civilă, cu excepţia unor reguli 
speciale privitoare la celeritatea judecății şi timbrarea acestor 
cereri. Astfel, cererile de competenţa instanţelor de contencios 
administrativ se timbrează” cu o sumă de bani fixă maximă, relativ 


D Deşi, art. 17 alin. (2) din Legea nr. 554/2004 face trimitere la Legea 
nr. 146/1997, precizăm că această lege a fost abrogată de O.U.G. nr. 80/2013 
privind taxele judiciare de timbru (M.Of. nr. 392 din 29 iunie 2013). 
Această din urmă reglementare legală în vigoare prevede, în art. 16, că: 
În materia contenciosului administrativ, cererile introduse de cei vătămaţi 
în drepturile lor printr-un act administrativ sau prin refuzul nejustificat al 
unei autorităţi administrative de a le rezolva cererea referitoare la un drept 
recunoscut de lege se taxează după cum urmează: 

a) cererile pentru anularea actului sau, după caz, recunoaşterea dreptului 
pretins, precum şi pentru eliberarea unui certificat, a unei adeverinţe sau a 
oricărui altui înscris — 50 lei; 

b) cererile cu caracter patrimonial, prin care se solicită şi repararea 
pagubelor suferite printr-un act administrativ — 10% din valoarea pretinsă, 
dar nu mai mult de 300 lei. 

În ce priveşte acţiunile privind contractele administrative, taxele 
judiciare de timbru pentru promovarea acestor acţiuni sunt prevăzute în 
art. 56 din Legea nr. 101/2016, care are următorul conținut: 

(1) Cererile introduse la instanţele judecătoreşti potrivit prevederilor 
prezentului capitol se taxează după cum urmează: 

a) până la 450.000 lei inclusiv — 2% din valoarea estimată a contractului; 

modică, pentru a nu se împiedica accesul la justiţie al particularilor. 
în disputele lor cu autorităţile publice. De asemenea, pentru a da 
eficienţă drepturilor şi intereselor legitime ale cetăţenilor, care au fost _. 
ignorate de autorităţile publice, acţiunile în contencios administrativ 
se soluţionează de urgenţă şi cu precădere, iar hotărârile pronunţate 
de instanţele de contencios administrativ se redactează în termen de 
30 de zile” de la pronunțare. 


Jurisprudenţă 


1. Necomunicarea concluziilor scrise. Garantarea dreptului 
la apărare. Celeritate 


În argumentarea motivului de casare, recurentul a susţinut în 
esenţă faptul că instanţa a soluţionat excepţia lipsei de obiect, cu 


b) între 450.001 lei şi 4.500.000 lei inclusiv — 9.000 lei + e pi pi ceea 
ce depăşeşte 450.001 lei; 

c) între 4.500.001 lei şi 45.000.000 lei inclusiv — 18.000 lei + 0,02% din 
ceea ce depăşeşte 4.500.001 lei; 

d) între 45.000.001 lei şi 450.000.000 lei inclusiv — EF 000 lei + 0,002% 
din ceea ce depăşeşte 45.000.001 lei; 

e) între 450.000.001 lei şi 4.500.000.000 lei inclusiv — 36. 000 lei + 
0,0002% din ceea ce depăşeşte 450.000.001 lei; 

f) peste 4.500.000.001 lei — 45.000 lei +0, 000084 din ceea ce depăşeşte 
4.500.000.001 lei. 

' (2) Cererile neevaluabile în bani formulate potrivit prezentei legi şi cele 
care nu fac obiectul alin. (1) se taxează cu 450 lei. 

(3) Prin excepţie de la prevederile alin. (1), în cazul în care procedura de 
atribuire este organizată pe loturi, aa se raportează la valoarea estimată 
a fiecărui lot contestat. 

(4) Persoana care a formulat cerere potrivit prevederilor titi rai 
articol poate beneficia, la cerere, de facilităţi sub formă de reduceri, eşalonări 
sau amânări pentru plata taxelor judiciare de timbru datorate, potrivit 
prevederilor Ordonanţei de urgenţă a Guvernului nr. 80/2013 privind taxele 
judiciare de timbru, cu modificările şi completările ulterioare. 

D Acelaşi termen este prevăzut şi pentru redactarea hotărârilor pronunțate 
în procesele civile [art. 426 alin. (5) C.proc.civ.]. 

încălcarea dreptului său la apărare, atunci când a luat în considerare 
susţinerile reclamantului formulate de acesta prin concluzii scrise, 
ce nu i-au fost comunicate, pentru a-şi formula apărarea. 

Înalta Curte constată însă faptul că din încheierea din data 
de 31 august 2009, în care au fost consemnate dezbaterile şi 
susţinerile părţilor din şedinţa de judecată de la acea dată, încheiere 
parte integrantă a hotărârii atacate, rezultă că instanţa a trecut la 
soluţionarea acestei excepţii doar după ce, în prealabil, a pus-o în 
discuţia părţilor, astfel cum prevăd normele de procedură civilă. 

În raport cu această realitate, având în vedere totodată şi caracterul 
urgent al pricinii ce a impus instanţei soluţionarea acesteia cu 
celeritate, Înalta Curte va reţine netemeinica afirmațiilor recurentului, 
în susţinerea acestui motiv de casare, şi aceasta cu atât mai mult cu 
cât, în conformitate cu regulile de procedură, „concluziile scrise” ale 
părţilor nu constituie, în principiu, acte procedurale supuse cerinţei 
comunicării, iar pe de altă parte nimic nu îl împiedica pe pârât să 
formuleze, la rândul său, astfel de concluzii prin care să-şi susţină 
propria înţelegere asupra situaţiei de fapt şi de drept dezbătută în 
cauză (I.C.C.J, Secţia de contencios administrativ şi fiscal, decizia 
nr. 1605/2010, www.legalis.ro). 


Art. 18. Soluţiile pe care le poate da instanța 

(1) Instanţa, soluționând cererea la care se referă art. 8 alin. (1), 
poate, după caz, să anuleze, în tot sau în parte, actul administrativ, să 
oblige autoritatea publică să emită un act administrativ, să elibereze 
un alt înscris sau să efectueze o anumită operațiune administrativă. 

(2) Instanța este competentă să se pronunţe, în afara situațiilor 
prevăzute la art. 1 alin. (6), şi asupra legalităţii operaţiunilor adminis- 
trative care au stat la baza emiterii actului supus judecății. 

(3) În cazul soluționării cererii, instanța va hotărîși asupra despăgu- 
birilor pentru daunele materiale și morale cauzate, dacă reclamantul 
a solicitat acest lucru. 

(4) Atunci când obiectul acțiunii în contencios administrativ 
îl formează un contract administrativ, în funcţie de starea de fapt, 
instanța poate: 

a) dispune anularea acestuia, în tot sau în parte; 

b) obliga autoritatea publică să încheie contractul la care recla- 
mantul este îndrituit; i 

c) impune uneia dintre părți îndeplinirea unei anumite obligații; 

d) suplini consimțământul unei părți, când interesul public o cere; 

e) obliga la sta unor despăgubiri pentru daunele materiale şi 
morale. 

(5) Soluţiile Relu la alin. (1) și alin. (4) lit. b) și c) pot fi 
stabilite sub sancţiunea unei penalități aplicabile părţii obligate, 
pentru fiecare zi de întârziere. 

(6) În toate situaţiile, instanța poate stabili, prin dispozitiv, la 
cererea părţii interesate, un termen de executare, precum și amenda 
prevăzută la art. 24 alin. (2). 


Comentariu 
Sumar 
1. Limitele puterilor instanţei de contencios administrativ .............--- | 
Jurisprudenţă 


l. Aviz cu privire la propunerea de numire în funcţia de 
procuror şef. Operaţiune administrativă. Control de 
legalitate pe calea contenciosului administrativ .......+..s...+ssssssee111++: 9 
2. Procesul-verbal de constatare privind legalitatea utilizării 
fondurilor Phare. Natură juridică. Controlul legalităţii 


pe calea contenciosului administrativ ....sssssssssssesesessseseseeeesrssereeeeee 30 
3. Acţiune prin care se solicită obligarea autorităţii publice 
la emiterea unui act normativ. Inadmisibilitate .....sessseseseseseeseeeeese 43 


4. Inadmisibilitatea în contenciosul administrativ a acţiunii 
privind angajarea răspunderii patrimoniale a unui fost 
funcţionar publiC.....ss..ssssseesseesseeoeresseessuessseesereeonereesseeenerereensseeresene 49 
5. Procedura de obţinere a autorizaţiei de punere pe piaţă a 
unui produs calificat ca medicament. Acţiune în contencios 
administrativ având ca obiect recunoaşterea calității de 
medicament a unui produs şi a dreptului de a folosi 


acest produs. Inadmisibilitate ......sseseesseseeeresseseeseeeeeeeresereeeeeesererene 64 
6. Motivarea. Condiţie de valabilitate a actului administrativ 
de autoritate ......s.ressssseseesenerreoceesesesssesereertseteareseereneesraeesteeeeseserenete 74 


7. Competența materială a instanţei de contencios. Prorogarea 
legală de competenţă nu poate opera împotriva normelor 
imperative de competență .......seereessereeeeseesaretersesreseesereresreresseseeeente 80 

8. Daune morale datorate ca urmare a necomunicării într-un 

termen rezonabil a răspunsului în cadrul procedurii 

ddmimistraniye IAM MRI M de ed a dadea ERAAN 83 
9. Funcţionar public. Eliberare din funcţie în perioada 

concediului pentru incapacitate temporară de muncă. 


Vătămarea unui drept. Daune morale ......sssssssssssesesossestosisssessessssse 84 
10. Cerere de despăgubire formulată în temeiul art. 19 din 

Legea contenciosului administrativ nr. 554/2004. Condiţii ....... 87 

| le Daune mosale:. arani ne d i nunc abat FU st ri catre aa 89 

12. Daune morale; Acţiune Separată canoe napoca hassasi iiaee 91 


13. Hotărâre a Plenului CSM privind suspendarea-din funcție a 
unui judecător. Acţiune în despăgubiri formulată separat şi 
ulterior acţiunii în anularea actului. Instanță competentă.......... 95 


1. Limitele puterilor instanţei de contencios administrativ 


Potrivit art. 22 alin. (6) C.proc.civ., judecătorul trebuie să se 
pronunţe asupra a tot ceea ce s-a cerut, fără însă a depăşi limitele 
învestirii, în afară de cazurile în care legea ar dispune altfel. 

Pornind de la aceste dispoziţii procedurale de principiu, instanţa 
de contencios administrativ se poate pronunţa numai asupra 
obiectului acţiunii cu care a fost învestită. 

Astfel, potrivit art. 18 alin. (4) din Legea nr. 554/2004, instanţa 
va putea dispune, după caz: 

- anularea, în tot sau în parte, a actului administrativ atacat, care 
poate fi un act de autoritate sau un contract administrativ; 

- obligarea autorităţii publice la emiterea unui act administrativ 
de autoritate, la eliberarea unui alt înscris sau la efectuarea unei 
anumite operaţiuni administrative; 

- obligarea autorităţii publice la executarea unui act administrativ 
unilateral (de autoritate); 

- obligarea la executarea unui contract administrativ; 

- obligarea autorităţii publice pârâte la încheierea unui tate 
administrativ, suplinind, când interesul public o cere, consimţământul 
uneia dintre părţi; 

Dispoziţiile art. 18 alin. (5) din Legea nr. 554/2004 prevăd şi 
posibilitatea aplicării unei penalităţi pentru fiecare zi de întârziere în 

executarea unor hotărâri ale instanţelor de contencios administrativ, 
însă, în opinia noastră, aceste dispoziţii au fost abrogate expres 
indirect” prin noul Cod de procedură civilă. Astfel, art. 907 C.proc.civ. 
prevede că pentru neexecutarea obligaţiilor de a face şi de a nu 
face, cum este şi cazul obligaţiilor stabilite prin aceste hotărâri 
judecătoreşti, nu se pot acorda daune cominatorii». Acelaşi Cod 
de procedură civilă prevede în art. 906 alin. (1)” că debitorul 


D Abrogarea a avut loc prin art. 83 lit. k) din Legea nr. 76/2012 pentru 
punerea în aplicare a Legii nr. 134/2010 privind Codul de procedură civilă, care 
prevede că la data intrării în vigoare a Codului de procedură civilă se abrogă 
orice alte dispoziţii contrare, chiar dacă sunt cuprinse în legi speciale. 

2 Daunele cominatorii au fost definite ca fiind „sumele de bani pe 
care debitorul unei obligaţii de a face sau de a nu face este obligat, prin 
hotărâre judecătorească, să le plătească creditorului pentru fiecare zi 
de întârziere, până la executarea în natură a obligaţiilor sale” (M. Duţu, 
op. cit., p. 285-286). 

3 Textul art. 906 C.proc.civ. (Aplicarea de penalităţi) este următorul: 
„(1) Dacă în termen de 10 zile de la comunicarea încheierii de încuviinţare 
a executării debitorul nu execută obligaţia de a face sau de a nu face, care nu 
poate fi îndeplinită prin altă persoană, acesta poate fi constrâns la îndeplinirea 
ei, prin aplicarea unor penalităţi, de către instanţa de executare. 

(2) Când obligaţia nu este evaluabilă în bani, instanța sesizată de creditor 
îl poate obliga pe debitor, prin încheiere definitivă dată cu citarea părţilor, să 
plătească în favoarea creditorului o penalitate de la 100 lei la 1.000 lei, stabilită 
pe zi de întârziere, până la executarea obligaţiei prevăzute în titlul executoriu. 

(3) Atunci când obligaţia are un obiect evaluabil în bani, penalitatea 
prevăzută la alin. (2) poate fi stabilită de instanţă între 0,1% şi 1% pe zi de 
întârziere, procentaj calculat din valoarea obiectului obligaţiei. 

(4) Dacă în termen de 3 luni de la data comunicării încheierii de aplicare 
a penalităţii debitorul nu execută obligaţia prevăzută în titlul executoriu, 
instanţa de executare, la cererea creditorului, va fixa suma definitivă ce i se 
datorează cu acest titlu, prin încheiere definitivă, dată cu citarea părţilor. 

(5) Penalitatea va putea fi înlăturată ori redusă, pe calea contestaţiei la 
executare, dacă debitorul execută obligaţia prevăzută în titlul executoriu 
şi dovedeşte existenţa unor motive temeinice care au justificat întârzierea 
executării. | 

(6) Încheierea dată în condiţiile alin. (4) este executorie”. 

poate fi obligat la plata de penalităţi pentru întârzierea executării 
acestor obligaţii numai în faza executării silite, de către instanţa de 
executare. 

Potrivit alin. (6) al art. 18 din Legea nr. 554/2004, la cererea 
părţii interesate, instanţa va putea stabili un termen de executare a 
obligaţiilor stabilite prin hotărârea judecătorească, sub sancţiunea 
plăţii unei amenzi” de către conducătorul autorităţii publice pârâte 
pentru fiecare zi de întârziere în executarea acestor obligaţii. 
Considerăm că, deşi nu mai prevede sancţiunea amenzii ca mijloc 
de constrângere a debitorului la executarea obligaţiilor de a face sau 
a nu face, instituind alte modalităţi” de punere în executare a acestor 
obligaţii, noul Cod de procedură civilă nu a abrogat dispoziţiile 
din partea finală a alin. (6) al art. 18 din Legea nr. 554/2004 care 
prevăd obligarea conducătorului autorităţii publice la plata unei 
amenzi pentru întârzierea executării hotărârii instanţei de contencios 
administrativ. În acest sens, aducem argumentul că dispoziţiile 
art. 18 alin. (6) din Legea nr. 554/2004 fac trimitere la dispoziţiile 


» Cuantumul amenzii este prevăzut de art. 24 alin. (2) din Legea 
nr. 554/2004, şi anume de 20% din salariul minim brut pe economie pe zi 
de întârziere. 

d În acest sens, a se vedea art. 904 C.proc.civ. (Executarea obligaţiei de 
a face), art. 905 C.proc.civ. (Executarea obligaţiei de a nu face), precum şi 
art. 906 C.proc.civ. (Aplicarea de penalităţi). 

Astfel, textul art. 904 C.proc.civ. are următorul conţinut: „Dacă 
debitorul refuză să îndeplinească o obligaţie de a face cuprinsă într-un titlu 
executoriu, în termen de 10 zile de la comunicarea încheierii de încuviinţare 
a executării, creditorul poate fi autorizat de instanța de executare, prin 
încheiere executorie, dată cu citarea părţilor, să o îndeplinească el însuşi 
sau prin alte persoane, pe cheltuiala debitorului”. 

Textul art. 905 C.proc.civ. are următorul conţinut: „(/) Dispoziţiile prevă- 
zute în prezenta secţiune sunt aplicabile în mod corespunzător şi în cazul când 
titlul executoriu cuprinde o obligaţie de a nu face. (2) Creditorul va putea 
cere instanţei de executare să fie autorizat, prin încheiere executorie, dată cu 
citarea părţilor, să desființeze el însuşi sau prin alte persoane, pe cheltuiala 
debitorului, lucrările făcute de acesta împotriva obligaţiei de a nu face”. 

Textul art. 906 C.proc.civ. a fost redat supra. 

art. 24 alin. (2)” din aceeaşi lege care stabilesc cuantumul amenzii, 
iar aceste din urmă dispoziţii legale nu au fost abrogate, ci doar 
modificate de Legea nr. 76/2012 pentru punerea în aplicare a Legii 
nr. 134/2010 privind Codul de procedură civilă, care a păstrat 
sancţiunea civilă a amenzii pentru neexecutarea hotărârilor instanţei 
de contencios administrativ. 

Revenind la soluţiile pe care le poate pronunţa instanţa de 
contencios administrativ, continuăm cu: 

- obligarea autorităţii publice pârâte la plata de despăgubiri 
materiale sau (şi) morale solicitate de reclamant pentru prejudiciile 
suferite de acesta prin actul nelegal sau refuzul nejustificat al 
autorităţii publice, dacă un asemenea prejudiciu s-a produs; 

- în fine, instanţa de contencios administrativ se poate pronunţa 
asupra legalităţii operaţiunilor administrative care au stat la baza 
emiterii actului sau refuzului atacat de reclamant dacă autoritatea 
publică pârâtă le invocă în apărarea sa, iar reclamantul contestă 
legalitatea acestora. 

Acest demers al instanţei de contencios administrativ reprezintă 
o variantă a controlului indirect de legalitate, dar şi o activitate 
de apreciere a probelor cu înscrisuri, invocate şi depuse de părţile 
din proces, pe care instanţa nu le va lua în considerare, dacă sunt 
nelegale, pentru că nu au nicio forţă probantă. 

Observăm însă că, potrivit dispoziţiilor art. 18 alin. (2) din 
Legea nr. 554/2004, în situaţia în care acţiunea în anulare a fost 


Art. 24 din Legea nr. 554/2004 a fost modificat integral prin pct. 1 al 
art. IV din Legea nr. 138/2014 (M.Of. nr. 753 din 16 octombrie 2014), iar 
conţinutul alin. (2) al acestui articol de lege se regăseşte în alin. (3) şi este 
următorul: „La cererea creditorului, în termenul de prescripţie a dreptului de - 
a obţine executarea silită, care curge de la expirarea termenelor prevăzute la 
alin. (1) şi care nu au fost respectate, instanţa de executare, prin încheiere 
definitivă dată cu citarea părţilor, aplică conducătorului autorităţii publice 
sau, după caz, persoanei obligate o amendă de 20% din salariul minim brut 
pe economie pe zi de întârziere, care se face venit la bugetul de stat, iar 
reclamantului îi acordă penalităţi, în condiţiile art. 905 din Codul de proce- 
dură civilă”(devenit art. 906 după republicarea din 10 gi 2015 a acestui 
act normativ). 

promovată de autoritatea emitentă a actului [potrivit art. 1 alin. (6)], 
operaţiunile administrative care au stat la baza emiterii actului dedus 
judecății sunt exceptate de la acest control judecătoresc indirect. 
Din examinarea acestor dispoziţii legale rezultă că în cadrul acţiunii 
în anulare promovate de autoritatea emitentă, legalitatea actului 
administrativ nu va fi analizată de către instanţa de judecată prin 
prisma formalităţilor procedurale care au stat la baza emiterii actului, 
ci prin raportare la celelalte condiţii de valabilitate”: competenţa 
autorităţii emitente, conformitatea actului cu conţinutul legii şi 
conformitatea actului cu scopul legii (interesul public). 


Jurisprudenţă 


1. Aviz cu privire la propunerea de numire în funcţia de 
procuror șef. Operaţiune administrativă. Control de legalitate 
pe calea contenciosului administrativ 


Prin cererea înregistrată pe rolul Curţii de Apel Bucureşti, Secţia 
a VIII-a contencios administrativ şi fiscal, reclamantul R.T.A. a 
solicitat, în contradictoriu cu pârâta D.I.I.C.O.T., anularea Hotărârii 
Colegiului de Conducere al autorităţii pârâte prin care a fost acordat 
avizul cu privire la propunerea de numire în funcţia de procuror şef 
al B.C.1.V. din cadrul Parchetului de pe lângă I.C.C.J. — D.I.I.C.O.T. 
— Structura Centrală. 

Totodată, a solicitat, în temeiul art. 15 din Legea nr. 554/2004, sus- 
pendarea executării actului administrativ atacat până la soluţionarea 
în fond a acţiunii principale. 

Curtea de Apel Bucureşti, Secţia a VIII-a contencios administrativ 
şi fiscal, a admis excepţia inadmisibilităţii cererii de suspendare a 
executării actului atacat şi, în consecinţă, a respins această cerere, ca 
inadmisibilă. Totodată, a respins cererea de anulare a hotărârii Colegiului 
de conducere a D.I.I.C.O.T. formulată de reclamant, ca nefondată. 


Pentru detalii, în legătură cu condiţiile de valabilitate a actelor 
administrative de autoritate, a se vedea A. 7răilescu, Drept administrativ, 
op. cit., p. 194-206. 

Pentru a pronunţa această soluţie, Curtea de apel a reţinut, în 
esenţă, următoarele: 

Referitor la excepţia inadmisibilităţii cererii de suspendare a 
executării actului atacat, prima instanţă a avut în vedere că prin 
sentinţa nr. 649 din 31 ianuarie 2011 Curtea de Apel Bucureşti a 
respins cererea de suspendare a executării aceluiaşi act emis de 
D.I.I.C.O.T. a cărui suspendare şi anulare se solicită în prezenta 
cauză, caz în care sunt aplicabile dispoziţiile art. 14 alin. (6) din 
Legea nr. 554/2004, potrivit cu care nu pot fi formulate mai multe 
cereri de suspendare succesive pentru aceleaşi motive. 

Pe fondul cauzei, prima instanţă a reţinut că reclamantul a solicitat 
anularea Hotărârii Colegiului de conducere al D.[.].C.O.T. prin care 
a fost avizată favorabil candidatura unui alt procuror, A.A. şi, în 
consecinţă, a fost respinsă candidatura sa depusă pentru numirea în 
funcţia de procuror şefal B.C.I.V. din cadrul D.I.I.C.O.T. — Structura 
Centrală. Prima instanţă a reţinut, din înscrisurile aflate la dosar, că 
la hotărârea atacată este legală, fiind respectată procedura prevăzută 
de lege. 

Împotriva acestei hotărâri a formulat recurs reclamantul, care a 
fost respins ca nefondat de Înalta Curte. 

Astfel, referitor la soluţia dată cererii de suspendare a actului 
în litigiu, care a fost respinsă ca inadmisibilă, ori de recurs 
constată că recursul este nefondat. 

Astfel, potrivit art. 14 alin. (6) din Legeg nr. 554/2004, cu 
modificările şi completările ulterioare, „nu pot fi formulate mai 
multe cereri de suspendare succesive pentru aceleaşi-motive”. 

Or, în cauză, recurentul-reclamant formulase două cereri de 
suspendare a Hotărârii Colegiului de conducere D.I.I.C.O.T., dintre 
care una fusese soluţionată anterior, prin sentinţa civilă nr. 649 din 
31 ianuarie 2012 pronunţată în dosarul. nr. roeas ERa al haremis! 
Curți de apel. 

Referitor la fondul cauzei, PAN de recurs a reținut că saidile 
recurentului nu sunt în măsură să justifice o altă soluție în cauză. 

Astfel, în cauză, prin Hotărârea nr. 350 din 5 decembrie 2011 
a C.S.M., Secția pentru procurori, procurorul A.A. a fost numit în 

funcţia de procuror-şefal B.C.I.V. din cadrul D.1.1.C.O.T.— Structura 
centrală, pe o perioadă de 3 ani, începând cu data de 5 decembrie 
2011. 

În considerentele hotărârii se reține că pentru SAA funcției 
respective de conducere, la D.I.I.C.O.T. — Structura centrală au fost 
depuse două candidaturi, procurorul R.T.A. şi procurorul A.A., iar 
în şedinţa din data de 6 octombrie 2011, Colegiul de conducere al 
D.I.[.C.O.T. a acordat aviz favorabil celei de-a doua candidaturi şi 
aviz nefavorabil pentru candidatura recurentului-reclamant. 

Într-adevăr, reţinând că Hotărârea din data de 6 octombrie 
2011 adoptată de Colegiul de conducere al D.I.I.C.O.T. este un 
act administrativ producător de efecte juridice şi respingând ca 
neîntemeiată cererea de anulare, instanţa de fond a interpretat în 
mod greşit/nelegal natura juridică a actului respectiv. 

În cauză, Hotărârea nr. 350 din 5 decembrie 2011 a C.S.M., 
Secţia pentru procurori, s-a întemeiat/a avut la bază Hotărârea din 
data de 6 octombrie 2011 a Colegiului de conducere al D.I.I.C.0.T. 
prin care a fost acordat aviz nefavorabil recurentului-reclamant şi, 
respectiv, aviz favorabil celei de-a doua candidaturi, procurorul 
A.A. fiind numit în funcţia de conducere vacantă. 

Deci, cu alte cuvinte, Hotărârea Colegiului de conducere al 
D.1.I.C.O.T.acontribuit/a fundamentat adoptarea actului administrativ 
producător de efecte juridice: Hotărârea nr. 350/2011 a C.S.M., Secţia 
pentru procurori, prin care s-a realizat numirea în funcţia respectivă 
de conducere, primul act având natura juridică a unei operaţiuni 
administrative/act pregătitor, în raport cu cel de-al doilea act, singurul 
care are natura unui act juridic administrativ producător al efectului 
juridic urmărit: ocuparea funcţiei de conducere vacante. 

Or, potrivit prevederilor art. 18 alin. (2) din Legea nr. 554/2004, 
instanţa de contencios competentă să verifice legalitatea actului admi- 
nistrativ atacat, se poate pronunţa şi asupra legalităţii operaţiunilor 
administrative care au stat la baza emiterii actului supus judecății. 

Altfel spus, operaţiunile administrative nu pot forma obiect al 
controlului de legalitate decât împreună cu actul administrativ la 
baza emiterii căruia au stat, neputând fi atacate separat. 

Totuşi, în cauză, nu rezultă că recurentul-reclamant justifică un 
interes ca cererea de anulare a Hotărârii Colegiului de conducere 
D.I.1.C.O.T. din data de 6 octombrie 2011 să-i fie respinsă ca 
inadmisibilă. 

În sfârşit, instanţa de recurs constată că acordarea/neacordarea 
avizului prin Hotărârea Colegiului de conducere al D.I.I.C.O.T. 
din data de 6 octombrie 2011 s-a făcut cu respectarea prevederilor 
legale în materie, la care a făcut referire şi instanța de fond, 
respectiv art. 1 lit. a) pct. 4 din Hotărârea nr. 93/2005 a C.S.M,, 
Secţia pentru procurori, adoptată în conformitate cu prevederile 
art. 49 alin. (9) şi art. 55 din Legea nr. 303/2004 privind Statutul 
judecătorilor şi procurorilor, precum şi art. 21 alin. (1), (3), (4) 
din Regulamentul aprobat prin Hotărârea nr. 193/2006 a Plenului 
C.S.M., adoptată în temeiul art. 48 alin. (9) şi art. 49 alin. (9) din 
Legea nr. 303/2004. 

În concluzie, având în vedere considerentele prezentate mai sus, 
Înalta Curte a respins recursul ca nefondat (I.C.C.J,, Secţia de conten- 
cios administrativ şi fiscal, decizia nr. 140/2014, www.legalis.ro). 


2. Procesul-verbal de constatare privind legalitatea utilizării 
fondurilor Phare. Natură juridică. Controlul legalităţii pe 
calea contenciosului administrativ 


În speță, Ministerul Dezvoltării, Lucrărilor Publice şi Locuinţelor 
a chemat în judecată Curtea de Conturi a României, solicitând 
anularea procesului-verbal de constatare şi a adresei nr. PVI. din 
29 septembrie 2008 prin care s-a dispus în sarcina reclamantului 
atât plata către bugetul de stat a sumei de 2.008.821,7 euro, cât 
şi obligarea ministerului la întreprinderea de măsuri în vederea 
recuperării altor sume de bani. 

Curtea de Apel Bucureşti, Secția a VIII-a contencios administrativ 
şi fiscal, a admis acţiunea şi a dispus anularea procesului-verbal de 
constatare privind legalitatea utilizării sumelor acordate de B.E.. 
pentru finanţarea programului de dezvoltare a infrastructurii în 
oraşele mici şi mijlocii din România. 

Recursul declarat de Curtea de Conturi a României a fost admis 
de I.C.C.J., Secţia contencios administrativ şi fiscal, care a casat 
sentinţa şi a trimis cauza spre rejudecare la aceeaşi instanţă, cu 
motivarea că nu a fost analizată natura juridică a-procesului-verbal 
de constatare, iar prima instanţă a omis să se pronunţe asupra cererii 
de anulare a adresei nr. A 1. din 29 septembrie 2008. 

În fond după casare, Curtea de Apel Bucureşti, Secţia a VII-a 
contencios administrativ şi fiscal, a respins excepţia inadmisibilităţii 
petitului privind anularea procesului-verbal de constatare şi a admis 
în parte acţiunea, anulând integral adresa nr. A 1. din 29 septembrie 
2008 şi în parte procesul-verbal de constatare, în ceea ce priveşte 
constatările preluate în adresa menţionată. 

Pentru a pronunţa această hotărâre, instanţa de fond a reţinut că 
doar adresa nr. A 1./2008 întruneşte caracteristicile unui act adminis- 
trativ în sensul Legii nr. 554/2004, stabilind măsuri concrete pentru 
remedierea unor deficienţe, procesul-verbal de constatare constituind 
un act preparator care, stând la baza emiterii acelei adrese, poate fi 
supus controlului de legalitate odată cu actul final. 

Împotriva sentinţei a declarat recurs Curtea de Conturi a 
României, criticând-o pentru nelegalitate şi netemeinicie. 

Astfel, pârâta a învederat că instanţa de fond a procedat greşit 
respingând excepţia inadmisibilităţii capătului de cerere privind 
anularea procesului-verbal de constatare care, neproducând efecte 
juridice sub aspectul stabilirii de obligaţii în sarcina reclamantului, 
nu poate fi supus cenzurii instanţei de contencios administrativ. 

De altfel, a arătat pârâta, însăşi instanţa se contrazice reţinând 
că, deşi procesul-verbal nu constituie un act administrativ în sensul 
art. 2 lit. c) din Legea nr. 554/2004, are posibilitatea de a se pronunţa 
asupra legalităţii conţinutului actului. | 

Analizând actele şi lucrările dosarului, Înalta Curte constată că 
recursul este nefondat, urmând a fi respins ca atare. | 

Astfel, susţinerea pârâtei privind greşita respingere a excepţiei 
inadmisibilităţii petitului privind anularea procesului-verbal de 
constatare nu poate fi primită, în raport de dispoziţiile art. 18 alin. (2) 
din Legea nr. 554/2004, potrivit cărora instanţa de contencios 

administrativ învestită cu verificarea legalităţii unui act admi- 
nistrativ este abilitată să se pronunţe subsecvent şi asupra legalităţii 
operaţiunilor administrative care au stat la baza emiterii acestuia. | 

În cauză, cum bine a reţinut instanţa de fond, actul administrativ 
producător de efecte juridice, astfel cum este definit prin art. 2 
alin. (1) lit. c) din aceeaşi lege, este adresa nr. A 1. din 29 septembrie 
2008 însă, cum acest înscris a fost precedat de procesul-verbal de 
constatare în discuţie emis la 25 august 2008 în care a fost consemnat 
rezultatul verificării legalităţii utilizării împrumutului acordat de 
B.E.I. şi s-a reţinut existenţa unor abateri financiar-contabile, în mod 
corect s-a procedat la extinderea controlului de legalitate asupra 
acestui act ce a stat la baza măsurilor dispuse de Curtea de Conturi 
prin adresa menţionată. 

Curtea nu poate primi nici criticile formulate de pârâtă referitor 
la fondul litigiului, soluţia pronunţată de instanţa de fond fiind legală 
şi temeinică. 

Pentru aceste motive, Înalta Curte respinge recursul declarat 
de Curtea de Conturi a României (I.C.C.J, Secţia de contencios 
administrativ şi fiscal, decizia nr. 823/2014, www.legalis.ro). 


3. Acţiune prin care se solicită obliga” 
emiterea unui act normativ. Inadmisioiiitate 


În cauză, reclamantul s-a adresat Curţii de Apel București, Secţia 
a VIII-a de contencios administrativ şi fiscal, solicitând obligarea 
pârâţilor Ministerul Finanţelor Publice, Ministerul Administraţiei şi 
Internelor şi Ministerul Apărării Naţionale, să actualizeze cuantumul 
despăgubirilor prevăzute la art. 13 alin. (4) din Legea nr. 44/1994 
şi art. I pct. 3 din Legea nr. 303/2007, respectiv . „cuantumul 
despăgubirilor se suportă din bugetul de stat şi se oea anual 
prin hotărâre a Guvernului”. 

Prima instanță a respins această acțiune ca inadmisibilă, arătând 
că instanțele judecătoreşti nu au competența să completeze actele 
normative cu norme create pe cale judiciară. Atributul instanței este 
să aplice legea, nu să o creeze, astfel că acțiunea prin care se solicită 

obligarea unei autorităţi publice la emiterea unui act normativ 
este inadmisibilă, iar reclamantul foloseşte acţiunea în contencios 
administrativ, dar nu în scopul pentru care a fost edictată (revocarea 
unui act administrativ care îl vatămă pe reclamant sau obligarea la 
soluţionarea unei cereri de natură administrativă), ci într-un scop 
care depăşeşte limitele unei acţiuni în contencios administrativ: 
emiterea unui act cu caracter normativ, emitere ce stă în competenţa 
Guvernului ca organ executiv. 

Înalta Curte a admis recursul reclamantei declarat împotriva 
sentinței primei instanțe, dispunând casarea sentinţei atacate şi 
trimiterea cauza spre rejudecare aceleiaşi instanţe, pentru următoarele 
considerente: 

Prin acţiunea în contencios administrative, reclamantul s-a 
plâns de refuzul nejustificat al celor trei pârâţi, cărora li s-a adresat 
cu petiţii, de respectare a prevederilor art. 13 alin. (4) din Legea 
nr. 44/1994 privind veteranii de război, precum şi unele drepturi ale 
invalizilor şi văduvelor de război, solicitând în consecinţă obligarea 
pârâţilor „să ia măsuri de actualizare a cuantumului despăgubirilor şi 
să actualizeze anual prin hotărâre a Guvernului, aşa cum precizează 
dispoziţiile art. 13 alin. (4) din Legea nr. 303/2007”. 

Or, prin raportare la petitul acţiunii în contencios administrativ, 
neclar, confuz şi imprecis, şi la probatoriul administrat în cauză, 
se constată că prima instanţă, pentru a fi în măsură să soluţioneze 
în mod temeinic excepţiile procesuale invocate de pârâţi, inclusiv 
cea vizând inadmisibilitatea acţiunii, avea obligaţia determinării 
corecte, în prealabil, a cadrului procesual al pricinii (obiect, cauză 
juridică, părţi), cu atât mai mult cu cât în recurs s-a învederat de către 
reclamant că obiectul acţiunii l-a constituit nu cererea de obligare a 
celor trei ministere la emiterea unui act normative, ci cererea de 
obligare a implicării pârâtelor să acţioneze în sensul de a propune 
(de a lua măsuri) la nivelul sesizării Guvernului asupra necesităţii 
actualizării cuantumului despăgubirilor veteranilor de război cărora 
le-au fost acordate ordine şi medalii pentru fapte de arme săvârşite 
pe câmpul de luptă. 

Înalta Curtea reţinută primainstanţă, pronunțând sentința atacată, 
a nesocotit prevederile referitoare la rolul activ al judecătorului, 
care stabilesc că privitor la situaţia de fapt şi motivarea în drept 
pe care părţile le invocă în susţinerea pretențiilor şi apărărilor lor, 
judecătorul este în drept să le ceară acestora să prezinte explicaţii, 
oral sau în scris, precum şi să pună în dezbaterea lor orice împrejurări 
de fapt ori de drept, şi, respectiv, că judecătorii au îndatorirea să 
stăruie, prin toate mijloacele legale, pentru a preveni orice greşeală 
privind aflarea adevărului în cauză, pe baza stabilirii faptelor şi 
prin aplicarea corectă a legii, în scopul pronunțării unei hotărâri 
temeinice şi legale (I.C.C.J., Secţia de contencios administrativ şi 
fiscal, decizia nr. 1141/2014, www.legalis.ro). | 


4. Inadmisibilitatea în contenciosul administrativ a acţiunii 
privind angajarea răspunderii patrimoniale a unui fost 
funcţionar public 


În speță, Tribunalul Braşov a admis excepţia inadmisibilităţii 
cererii, invocată din oficiu, şi a respins cererea formulată de 
reclamanta P.L.F. în contradictoriu cu pârâtul F.I.V. 

Pentru a pronunţa această soluţie, instanţa a rep.. 
că, în urma controlului efectuat de Curtea de Conturi, s-a impus 
reclamantei obligaţia de a lua măsuri pentru stabilirea întinderii 
prejudiciilor cauzate bugetului local prin plata fără bază legală în 
anii 2011-2013, precum şi în continuare către funcţionarii publici şi 


personalul contractual a sporului de dispozitiv în cuantum de 25% . 


din salariul de bază, a sporului de confidenţialitate în cuantum de 
3-20% din salariul de bază şi a sumelor compensatorii de natura 
indemnizaţiei de hrană, drepturilor pentru menţinerea sănătăţii şi 
securităţii muncii, respectiv sporului pentru condiţii periculoase 
sau vătămătoare, sporului de fidelitate şi sporului de ȘUprago calea 
neuropsihică şi recuperarea acestora. 

Măsurile dispuse de Curtea de Conturi au fost menținute conform 
sentinţei civile nr. 5687/CA/2013 a Tribunalului Braşov şi deciziei 
civile nr. 1773/10.6.2014 a Curţii de Apel Braşov. 


48 


49 


51 


52 


53 


54 


55 


56 


57 


58 


59 


Art. 18 Legea contenciosului administrativ 


Astfel, reclamanta a calculat în sarcina pârâtului sumele pretinse 
prin acțiune, cu titlu de drepturi salariale încasate necuvenit în 
anul 2009-2010 şi majorări de întârziere aferente până la data de 
1 septembrie 2014. 

În cauză, reclamanta a recunoscut că pârâtului i-a încetat raportul 
de serviciu şi astfel nu dispune de posibilitatea aplicării art. 85 din 
Legea nr. 188/1999 pentru stabilirea răspunderii patrimoniale a 
fostului funcţionar public. 

Instanţa a reţinut că atunci când funcţionarul public nu se mai află 
în raport de serviciu cu autoritatea sau instituţia publică prejudiciată, 
angajarea răspunderii patrimoniale, calificate generic în art. 75 şi 
art. 84 din Legea nr. 188/1999 ca fiind o răspundere civilă, nu poate 
fi făcută decât pe calea de drept comun a antrenării răspunderii civile 
delictuale, conform prevederilor cuprinse în Codul civil. 

Obiectul acţiunii în contencios administrativ privind răspunderea 
materială a fostului funcţionar public nu îl poate constitui decât o 
decizie ori ordin de impunere, emise în baza art. 84 sau art. 85 din 
Legea nr. 544/2004. Dacă o atare dispoziţie nu a fost emisă, calea de 
reparare a pagubei este acţiunea civilă în pretenţii. 

Soluţia se impune faţă de dispoziţiile art. 18 alin. (1) şi (3) 
coroborate cu cele ale art. 19 din Legea nr. 554/2004 din care rezultă 
cu claritate că cererea de despăgubire este subsecventă anulării unui 
act administrativ. 

Inadmisibilitatea acţiunii în contencios administrativ nu se 
confundă cu lipsa competenţei materiale a instanţei de contencios 


"administrativ, pentru a se justifica declinarea unor cereri inadmisibile 


în regimul Legii nr. 554/2004 către instanţele civile. l 

Instanța urmează să verifice dacă cererea întemeiată în materie 
administrativă se circumscrie ori nu acesteia, verificare ce nu poate 
interveni decât după reținerea competenţei, operațiune care impune 
numai examinarea unor aspecte formale ale cererii. 

În măsura în care reclamanta şi-a fundamentat acţiunea pe 
calitatea pârâtului de funcţionar public şi a dezvoltat condiţiile 
atragerii răspunderii patrimoniale a acesteia pe fapta de încasare 
necuvenită ca funcţionar a unor drepturi salariale, cererea sa nu este 

`- fundamentată pe regimul răspunderii civile de drept comun, ci pe 
răspunderea patrimonială a funcţionarului public. 

Niciunde în cuprinsul cererii reclamanta nu a arătat că ETA 
să-şi fundamenteze acțiunea pe o răspundere civilă de drept comun, 
ci, din contră, pe o răspundere specială. 

Or, instanța este ţinută de obiectul, cauza şi motivele cererii de 
chemare în judecată, neputându-le schimba din oficiu, chiar dacă 
aceasta ar fi în interesul reclamantei. 

Neîntrunirea unei condiţii esenţiale de admisibilitate a sesizării 
instanţei de contencios administrativ nu poate atrage declinarea 
competenţei ci respingerea ca atare a cererii, fără vreo autoritate de 
lucru judecat, tocmai pentru respectarea principiului disponibilităţii. - 

În consecinţă, tribunalul va admite excepţia invocată din oficiu 
şi va respinge acţiunea ca inadmisibilă în contencios administrativ, 


aceasta fiind şi orientarea jurisprudenţială actuală (Minuta Întâlnirii 


reprezentanţilor Consiliului Superior al Magistraturii cu preşedinţii 
Secţiilor de contencios administrativ şi fiscal de la 1.C.C.J. şi curţile de 

apel, Suceava, 23-24 octombrie 2014, pct. 8) (Trib. Braşov, Secţia de 


contencios administrativ şi fiscal, decizia nr. 364/2015, portal just.ro). 


„5. Procedura de obţinere a autorizaţiei de punere pe piață a 
unui produs calificat ca medicament. Acţiune în contencios 
administrativ având ca obiect recunoașterea calităţii de 
medicament a unui produs și a dreptului de a folosi acest 
produs. Inadmisibilitate | 


În speță, reclamanta SC M.S. SA a solicitat în contradictoriu 
cu pârâta Agenţia Naţională a Medicamentului şi Dispozitivelor 
Medicale (A.N.M.D.M..), să se constate dreptul acesteia de a folosi, 
în cadrul contractelor cu spitalele, produsul medicamentos 093 
(oxigen medicinal de puritate 93%) ca medicament, drept ce implică 
şi posibilitatea aplicării unei cote TVA reduse de 9%, cu menţiunea 
că, urmare a diligentelor întreprinse, Agenţia, prin preşedintele său 
contestă dreptul reclamantei de a folosi 093 ca medicament de uz 
uman, aşa cum reiese din adresa din 28 aprilie 2011. 

Reclamanta a formulat precizare a acţiunii introductive, solicitând 
anularea actului administrativ constând în adresa din 28 aprilie 2011 
emisă de A.N.M.D.M. menţinută prin adresa din 21 mai 2011 şi să 
se constate dreptul reclamantei de a folosi în cadrul contractelor cu 
spitalele, produsul medicamentos 093 ca medicament. 

Prin sentinţa nr. 3360 din 4 noiembrie 2013, Curtea de Apel 
Bucureşti, Secţia a VIII-a contencios administrativ şi fiscal, a admis 
excepţia inadmisibilităţii şi a respins cererea formulată de recla- 
mantă ca inadmisibilă şi, totodată, a respins ca neîntemeiată cererea 
formulată de reclamantă privind anularea adresei din 28 aprilie 2011 
emisă de către pârâtă. 

Împotriva hotărârii instanţei de fond a declarat recurs reclamanta 
SC M.S. SA, criticând-o pentru nelegalitate şi netemeinicie, recursul 
fiind respins ca nefondat de Înalta Curte. 

Înalta Curte a constatat că prima instanță a analizat corect obiectul 
acţiunii astfel cum a fost formulat şi precizat, respectiv atât cererea 
privind obligarea intimatei să recunoască calitatea de medicament a 
produsului 093 şi dreptul recurentei de a folosi în cadrul contractelor 
cu spitalele produsul în cauză, ca medicament, cât şi cererea având 
ca obiect anularea adresei din 28 aprilie 2011. 

În cauză, Înalta Curte a reținut că instanţa de fond a soluţionat 
acţiunea atât pe excepţia inadmisibilităţii privind primul capăt al 
cererii cât şi pe fond, prin aprecierea legalităţii răspunsului prin 
adresa din 28 aprilie 2011. 

În mod corect, instanța de fond a apreciat ca fiind inadmisibilă 
cererea având ca obiect obligarea intimatei să recunoască calitatea 
de medicament pentru produsul 093, precum şi dreptul recurentei 
de a folosi în cadrul contractelor cu spitalele acest produs. Această 
cerere este inadmisibilă atât în raport cu dispoziţiile art. 8 din Legea 
nr. 554/2004, cât şi în raport de soluţiile pe care le poate pronunța 
instanţa potrivit art. 18 din Legea nr. 554/2004. Instanţa de contencios 
administrativ nu poate soluţiona cererea recurentei având acest obiect 
în condiţiile în care nu există o decizie administrativă de respingere a 
autorizaţiei ca medicament a produsului solicitat, inclusiv cu privire 
la obţinerea unei autorizaţii de punere pe piaţă a acestui medicament. 

În ceea ce priveşte solicitarea de anulare a adresei din 28 aprilie 
2011, în mod corect prima instanţă a respins-o ca neîntemeiată. În 
cauză, adresa de răspuns contestată nu reprezintă un refuz nejustificat 
de soluţionare a unei cereri în sensul dispoziţiilor art. 2 alin. (1) 
lit. î) din Legea nr. 554/2004, în condiţiile în care recurenta nu a 
probat existenţa unui drept recunoscut de lege vătămat prin adresa 
contestată emisă legal în raport de dispoziţiile Legii nr. 95/2006 în 
ceea ce priveşte atribuţia autorităţii de a se pronunţa asupra cererii 
reclamantei. | 

Faptul că un anumit produs este menţionat în Farmacopeea Euro- 
peană ca nefiind supus autorizării de punere pe piaţă şi este calificat 
ca fiind medicament de uz uman nu înlătură aplicarea legislaţiei 
naţionale, respectiv a dispoziţiilor Legii nr. 95/2006 privind calificarea 
şi autorizarea ca medicament a respectivului produs în România. 

Faţă de cele expuse mai sus, Curtea va respinge recursul ca 
nefondat, menţinând ca legală şi temeinică sentinţa pronunţată de 
instanța de fond (.C.C.J, Secţia de contencios administrativ şi 
fiscal, decizia nr. 515/2015, www.legalis.ro). 


6. Motivarea. Condiţie de valabilitate a actului administrativ 
de autoritate 


Unul dintre principiile dreptului la o bună administraţie este cel 
al motivării actului administrativ unilateral individual emis de o 
autoritate publică, iar amploarea şi detalierea motivării depind de 
natura actului adoptat şi de circumstanţele fiecărui caz. 

Nu este legală decizia primei instanţe de anulare a fişei de eva- 
luare a reclamantului pentru că nu cuprinde o motivare a punctajului 
acordat pentru indicatorii şi subindicatorii stabiliţi conform O.M.J. 
nr. 2792/C/2004 şi pentru că nu au fost indicate împrejurări concrete 
care săjustifice neacordarea punctajului maxim ori care să evidenţieze 
eventualele carenţe contestate în activitatea celui evaluat. 

În acest sens, Instanţa Supremă a decis că fişa de evaluare a 
performanţelor profesionale individuale ale funcţionarilor publici 
a fost completată conform modelului standard cuprins în O.M.J. 

nr. 2792/C/2004, care nu a fost anulat de instanţa de contencios 
administrativ, este în vigoare şi produce efecte juridice. 

Or, prevederile O.M.J. nr. 2792/C/2004 nu obligă la motivarea 
fiecărui calificativ în parte, permiţând astfel să se facă referiri la 
documentele care au stat la baza acordării punctajului. 

Competența acordării în concret a punctajului revine numai auto- 
rităţii publice, iar instanţa de judecată nu poate interveni în sensul 
precizării unui alt punctaj, instanţa putând să verifice numai respectarea 
procedurii de evaluare a funcţionarului public cu statut special. 

Prin urmare, dat fiind că O.M.J. nr. 2792/C/2004 nu cuprinde 
în mod expres obligaţia motivării fiecărui calificativ nu se poate 
reţine nulitatea/anularea fişei de evaluare pe acest motiv (I.C.C.J., 
Secţia de contencios administrativ şi fiscal, decizia nr. 31 4/2013, 
www.legalis.ro). 


7. Competența materială a instanței de contencios. Pro- 
rogarea legală de competență nu poate opera împotriva 
normelor imperative de competență 


Din conținutul preveđerilor art. 1 din Legea nr. 554/2004 rezultă 
că obiectul unei acţiuni în contencios administrativ este limitat strict 
la următoarele aspecte: anularea actului administrativ, recunoaşterea 
dreptului pretins şi repararea pagubei cauzate. 

Instanţa de contencios administrativ, admițând acţiunea în 
anularea unui act administrativ, nu se poate pronunţa şi asupra unor 
aspecte accesorii cererii principale, ce nu cad în competenţa sa 
strictă de soluţionare, prorogarea legală de competenţă prevăzută 
de art. 17 C.proc.civ. neputând opera împotriva regulilor imperative 
de competenţă. 

Astfel, capătul de cerere privind radierea din cartea funciară a 
dreptului de proprietate asupra imobilului ce face obiectul deciziei 
atacate în contencios administrativ şi intabulare a dreptului res- 
pectiv în favoarea reclamantului nu poate fi soluţionat de instanța 
de contencios administrativ, aceasta fiind datorare să dispună 
disjungerea acestui petit şi trimiterea spre soluţionare la instanţa 

de drept civil — căreia îi revine competența materială (I.C.C.J, 
Secţia de contencios administrativ şi fiscal, decizia nr. 4656/2009, 
www.legalis.ro; B.C. nr. 2/2010). 


8. Daune morale datorate ca urmare a necomunicării 
într-un termen rezonabil a răspunsului în cadrul procedurii 
administrative 


Chiar dacă solicitarea a fost soluţionată pozitiv, necomunicarea 
culpabilă a răspunsului într-un. termen rezonabil către persoana 
solicitantă, prin prejudiciul direct cauzat acesteia, îndreptăţeşte 
acordarea de despăgubiri sub forma daunelor morale, în temeiul 
dispoziţiilor art. 998 C.civ. din 1864 (actualmente art. 1357 C.civ.— 
n.n.) (.C.C.J., Secţia de contencios administrativ şi fiscal, decizia 
nr. 4282/2005, www.legalis.ro). | 


9. Funcţionar public. Eliberare din funcţie în perioada conce- 
diului pentru incapacitate temporară de muncă. Vătămarea 
unui drept. Daune morale | 


Potrivit prevederilor art. 35 (actualmente art. 36 —n.n.) din Legea 
nr. 188/1999 privind Statutul funcţionarilor publici, republicată, în 
perioada concediului de boală, raportul de serviciu nu poate înceta 
şi nu poate fi modificat decât din iniţiativa funcţionarului public în 
cauză. Ludi 

În speţă, faptul că, ulterior anulării de către instanţă a actului 
administrativ prin care s-a dispus încetarea raportului de serviciu al 
recurentului-reclamant în perioada concediului pentru incapacitate 
temporară de muncă, intimatul-pârât, emitent al actului administrativ, 


nu a pus în executare sentinţa civilă prin care s-a dispus reîncadrarea 


funcţionarului în funcţia deţinută anteriorreprezintă un comportament 
abuziv şi ilegal, de natură să-i vatăme grav recurentului-reclamant 
un drept fundamental — dreptul la muncă, cauzându-i şi prejudicii de 
ordin moral, prin atingerea adusă onoarei, prestigiului şi demnităţii 
ocrotite de lege. 

Cuantumul daunelor morale acordate trebuie să aibă efecte com- 
pensatorii, neputând să constituie nici amenzi excesive aplicate inti- 
matului-pârât şi nici venituri nejustificate acordate recurentului-re- 
clamant (.C.C.J, Secția de contencios administrativ şi fiscal, 
decizia nr. 2037/2005, www.scj.ro). 


10. Cerere de despăgubire formulată în temeiul art. 19 din 
Legea contenciosului administrativ nr. 554/2004. Condiţii 


Cererea de despăgubire pentru vătămarea produsă prin emiterea 
unui act administrativ nelegal, formulată în temeiul art. 19 din 
Legea 554/2004, este condiţionată de îndeplinirea cumulativă a 
următoarelor condiţii: existența unui act administrativ nelegal 
anulat de instanţă, producerea unui prejudiciu şi dovedirea legăturii 
de cauzalitate între actul administrativ nelegal şi prejudiciul suferit 
de reclamant. 

În lipsa dovedirii legăturii de cauzalitate dintre emiterea actului 
constatat nelegal şi producerea pretinsului prejudiciu, răspunderea 
patrimonială a autorităţii publice pârâte nu poate fi angajată (.C. Gods 
Secţia de contencios administrativ şi fiscal, decizia nr. 5036/2010, 
www. legalis.ro; B.C. nr. 3/2011). 


11. Daune morale 


Pentru acordarea daunelor morale, este totuşi nevoie de existenţa 
unor elemente probatorii adecvate care să permită găsirea unor 
criterii de evaluare a întinderii acestora, nefiind suficientă libera 
apreciere a instanţei bazată pe gradul de percepere al acesteia, al 
universului psihic al fiecărei persoane. 

Desigur, nu se pot administra probe materiale pentru dovedirea 
cuantumului daunelor morale, deşi acest lucru nu este exclus, dar se 
pot şi trebuie administrate probe pentru dovedirea producerii unor 
suferinţe morale, a impactului concret asupra persoanei vătămate 
pentru determinarea de la caz la caz a existenţei şi a cuantumului 
acestora. Aceasta deoarece simplul fapt al anulării actului adminis- 
trativ nu este de natură a duce la concluzia producerii de vătămări 

psihice, iar în cazul în care acestea s-au produs, ele diferă în funcţie 
de elementele ce ţin de statutul personal şi moral al fiecărui vătămat 
în drepturi (.C.C.J, Secția de contencios administrativ şi i fiscal, 
decizia nr. 663/2005, www.legalis.ro). 


12. Daune morale. Acţiune separată 


Regula este aceea a formulării prin aceeaşi acţiune a ambelor 
pretenţii, cu scopul de a fi mai lesne apreciate şi verificate. Numai 
pe cale de excepţie, şi anume în situaţia în care, la data promovării 
acţiunii având ca obiect anularea actului administrativ, reclamantul 
nu cunoaşte întinderea prejudiciului suferit, acesta poate promova o 
cerere separată privind daunele. 


Reclamantul-recurent avea însă reprezentarea suferințelor 


sale psihice eventuale, încă de la data introducerii acţiunii vizând 
anularea Ordinului de sancţionare a sa, neexistând niciun motiv ca 
acestea să se modifice în timp. 

Introducerea unei acţiuni separate de obligare la plată a daunelor 
morale se poate explica nu prin necunoaşterea şi imposibilitatea 


determinării acestora la momentul promovării primei acţiuni, ci- 
prin nesiguranța recurentului în legalitatea primului său demers 


şi caracterul subsidiar al celei de-a doua acţiuni condiţionat de 
admiterea celei dintâi. 

În consecinţă, argumentul primei instanţe referitor la caracterul 
nefondat al cererii determinat de modul de promovare al acţiunii 
este corect (/.C.C.J., Secția de contencios administrativ şi fiscal, 
decizia nr. 663/2005, www.scj.ro). 


13. Hotărâre a Plenului CSM privind suspendarea din funcţie 
a unui judecător. Acţiune în despăgubiri formulată separat și 
ulterior acțiunii în anularea actului. Instanță competentă 


Legea nr. 317/2004, republicată, prin art. 29 alin. (5) şi (7) 
instituie o procedură specială, în cadrul căreia hotărârile Plenului 
CSM referitoare la cariera şi drepturile judecătorilor şi procurorilor se 

atacă direct cu recurs la [.C.C.J. — Secţia de contencios administrativ 
şi fiscal, care judecă în primă şi ultimă instanţă. 

Acţiunea în despăgubiri formulată pe cale separată pentru 
prejudiciile provocate prin adoptarea acestor hotărâri este însă de 
competenţa de soluţionare a Curţii de Apel. Prin stabilirea soluționării 
în primă instanţă a unei astfel de cauze în competenţa Înaltei Curți 
de Casație şi Justiţie, Secția de contencios administrativ şi fiscal, 
s-ar ajunge la încălcarea principiului dublului grad de jurisdicție 
şi a principiului simetriei juridice (.C.C.J., Secţia de contencios 
administrativ şi fiscal, decizia nr. 819/2008,- www.legalis.ro; 
B.C. nr. 2/2008). 


Art. 19. Termenul de prescripţie pentru despăgubiri 

(1) Când persoana vătămată a cerut anularea actului administrativ, 
fără a cere în același timp și despăgubiri, termenul de prescripţie 
pentru cererea de despăgubire curge de la data la care acesta a 
cunoscut sau trebuia să cunoască întinderea pagubei. 

(2) Cererile se adresează instanţelor de contencios administrativ 
competente, în termenul de un an prevăzut la art. 11 alin. (2). 

(2?) Dispoziţiile alin. (1) şi (2) se aplică, în mod corespunzător, şi 
contractelor administrative. 

(3) Cererile prevăzute la alin. (2) se supun fite prezentei legi 
în ceea ce privește procedura de judecată şi taxele de timbru. 


Comentariu 
Sumar 
1. Prescripţia dreptului la acţiunea în despăgubiri ...sse.seseseesesesssseseeese | 
.2. Instanţa competentă şi procedura de judecată ......e.essesseeseerseseseseeee 7 
Jurisprudență 
1. Termenul pentru promovarea acțiunii în despăgubiri 
pe cale separată.......... FED PE SPORIT pe a 9 


2. Acţiune în pretenții promovată de autoritatea publică şi 
întemeiată pe plata nedatorată. Necompetenţa instanţei 
Ye conteiicios adiinisteativ. poss cana no tot dna btu ocs da 10 
3. Interesul soluționării pe fond a cererii în anularea unui act 
devenit caduc în timpul procesului. Repararea pagubei 
în temeiul art. 19 din Legea nr. 554/2004.......sesessssesesreesssssrseeceeses 24 

4. Acţiune în despăgubiri pentru prejudiciul produs printr-un 
act administrativ nelegal, formulată în temeiul art. 19 | 
alini dlinilegea nr.354/2004 i ns tata clălaoiau bl i aaf 34 


1. Prescripţia dreptului la acţiunea în despăgubiri. 


În cazul în care acţiunea în despăgubiri se promovează odată cu 
acţiunea principală în contencios subiectiv, termenul de prescripţie a 
dreptului la acţiune este acelaşi cu cel prevăzut de art. 11 din Legea 
nr. 554/2004 pentru acţiunea principală, adică 6 luni. 

Prin excepţie, acţiunea în despăgubiri poate fi promovată şi separat, 
după admiterea acţiunii principale, dacă reclamantul nu a cunoscut 
întinderea prejudiciului la data promovării acţiunii principale. 

În acest caz, termenul de prescripţie a acţiunii în despăgubiri 
este de 1-an şi curge de la data la care reclamantul a cunoscut sau 
trebuia să cunoască întinderea pagubei. Această dată” va fi stabilită 
de instanţa de contencios administrativ pe baza oricărui mijloc de 
probă. | 

Întrucât art. 19 alin. (2) din Legea nr. 554/2004 face trimitere, 
în privinţa termenului de 1 an, la dispoziţiile alin. (2) al art. 11 din 
aceeaşi lege, deducem că acest termen este de decădere, nefiind 
susceptibil de întrerupere şi suspendare?) | 

Aşa fiind, pentru a nu interveni sancţiunea decăderii, reclamantul 
va promova, dacă este cazul, acţiunea în despăgubiri chiar şi înainte 
„de soluţionarea acţiunii principale pentru a nu lăsa acest termen să | 
„se împlinească. În acest caz, judecata acţiunii în despăgubiri va fi 

suspendată în baza art. 413 alin. (1) pct. 1 C.proc.civ., care prevede 
“că instanţa poate suspenda judecata când dezlegarea cauzei depinde, 
în tot.sau în parte, de existenţa sau inexistenţa unui drept care face 
obiectul unei alte judecăţi. Suspendarea judecății în acest caz este 
necesară, întrucât acţiunea în despăgubiri, chiar formulată separat, 


» Pentru detalii, a se vedea A: Trăilescu, A.A. Trăilescu, Determinarea 
momentului curgerii termenului pentru promovarea pe cale separată a 
acţiunii în despăgubiri reglementate prin Legea nr. 554/2004, în Dreptul 
nr. 8/2015, p. 9%. i 

» A se vedea, în acest sens, art. 2548 alin. (1) C.civ. 

are caracter accesoriu în raport cu acţiunea principală. Pe cale de 
consecinţă, soluţia ce va fi dată în acţiunea în despăgubiri va depinde 
de soluţia pronunţată în acţiunea principală, în sensul că acordarea 
de despăgubiri este condiţionată de anularea actului administrativ 
cauzator de prejudiciu. 

Deşi, acest text de lege prevede că se aplică şi acţiunilor în 
despăgubiri izvorâte din contractele administrative, totuşi există 
şi unele situaţii de excepţie în care dispoziţiile legale generale îşi 
pierd ori atenuează efectele în favoarea unor dispoziţii speciale. 
Astfel, de exemplu, potrivit art. 53 alin. (5) din Legea nr. 101/2016, 
acţiunea în despăgubiri pentru repararea prejudiciului cauzat în 
cadrul procedurii de atribuire a contractelor de achiziţie publică 
poate fi promovată numai pe cale separată. Această reglementare 
specială nu prevede însă termenul în care o asemenea acţiune poate 
fi promovată şi nici momentul de la care acesta începe să curgă, 
dispunând doar că „despăgubirile pentru prejudiciul cauzat, printr-un 
act al autorităţii contractante emis cu încălcarea dispoziţiilor legale în 
materia achiziţiilor publice, achiziţiilor sectoriale sau concesiunilor 
ori ca urmare a nesoluţionării în termenul legal a unei cereri privind 
respectiva procedură de atribuire, se pot acorda numai după anularea 
actului respectiv ori, după caz, după luarea oricăror altor măsuri de 
remediere de către autoritatea contractantă”. În lipsa unei prevederi 
speciale contrare, rămân însă aplicabile dispoziţiile legii generale, 
respectiv ale art. 19 alin. (1) şi (2) din Legea nr. 554/2004, potrivit 
cărora termenul pentru promovarea acţiunii în despăgubiri este de 1 
an de la data la care reclamantul a cunoscut sau trebuia să cunoască 
întinderea pagubei produse printr-un act administrativ anulat de 
instanţa de contencios administrativ. | 


2. instanţa competentă şi procedura de judecată 


Deşi acest articol de lege nu prevede care este instanţa com- 
petentă să soluţioneze acţiunea în despăgubiri, această acţiune 
este de competenţa aceleiaşi instanţe care soluţionează sau 
are competenţa să judece şi acţiunea principală în contencios 
administrativ, potrivit principiului accesorium sequitur principale. 

De asemenea, acţiunea în despăgubiri se soluţionează după 
aceleaşi reguli de procedură ca şi acţiunea principală în contenciosul 
administrativ, iar taxa judiciară de timbru este de 10% din valoarea 
pretinsă, fără a depăşi suma de 300 lei”. 


Jurisprudenţă 


1. Termenul pentru promovarea acţiunii în despăgubiri pe 
cale separată 


Funcţionarul public poate solicita, pe cale separată, în temeiul 
art. 19 din Legea nr. 554/2004, obligarea autorităţii publice (emitente 
a actului administrativ prin care a fost eliberat din funcţia publică, 
act care a fost anulat prin hotărâre judecătorească definitivă) la 
plata unei despăgubiri egale cu salariile indexate, majorate şi 
recalculate, şi cu celelalte drepturi de care ar fi beneficiat. Termenul 
de prescripţie pentru introducerea cererii de despăgubire, prevăzut 
de art. 19 alin. (2) din Legea nr. 554/2004, curge de la data la care 
reclamantul a cunoscut sau trebuia să cunoască întinderea pagubei, 
dată care coincide cu data la care funcţionarul public a cunoscut 
măsura eliberării din funcţia publică (Soluţie de principiu adoptată 
în şedinţa judecătorilor Secţiei de contencios administrativ şi fiscal 
a Înaltei Curți din 19 noiembrie 2012, www.scj.ro). 


2. Acţiune în pretenţii promovată de autoritatea publică și 
întemeiată pe plata nedatorată. TE a instanței de 
contencios administrativ 


Prin cererea adresată Tribunalului Constanţa, Secţia I civilă, 
reclamanţii Judeţul Constanţa, Consiliul Judeţean Constanţa şi 
Preşedintele Consiliului Judeţean Constanţa au solicitat obligarea 


D A se vedea art. 16 lit. b) din O.U.G. nr. 80/2013 privind taxele 
judiciare de timbru (M.Of. nr. 392 din 29 iunie 2013). Totuşi, taxa de 
timbru pentru acţiunile în despăgubiri promovate în temeiul art. 53 din 
Legea nr. 101/2016 se calculează în funcţie de valoarea litigiului, potrivit 
art. 56 din această lege. 

pârâtului la restituirea sumei de 1.130.000 lei, acordată de Consiliul 
Judeţean Constanţa prin Hotărârile de Consiliu Judeţean nr. 24 din 
6 februarie 2012 şi nr. 40 din 27 ianuarie 2011, achitată în cursul 
anului 2012 prin mai multe ordine de plată. | 

Reclamantul a apreciat că alocarea sumei de 1.130.000 lei cu 
titlu de finanțare acţiuni sportive reprezintă o plată nedatorată, 
care trebuie supusă repetiţiunii în vederea evitării îmbogăţirii 
patrimoniului pârâtei în dauna patrimoniului reclamantei, astfel cum 
aceste sume au fost reţinute şi individualizate de către Curtea de 
Conturi în urma controlului efectuat. 

Secţia I civilă a Tribunalului Constanţa a admis excepţia necom- 
petenţei funcţionale a şi a dispus înaintarea cauzei la Tribunalul 
Constanţa, Secţia de contencios administrativ şi fiscal, spre compe- 
tentă soluţionare. 

La rândul său, Secţia de contencios administrativ şi fiscal a 
Tribunalului Constanţa a admis excepţia necompetenţei funcţionale 
şi a trimis cauza spre competentă soluţionare a Secţiei I civile a 
aceleiaşi instanţe. 

În soluţionarea conflictului negativ de competență, Curtea de 
Apel Constanţa a decis că această cauză este de competenţa Secţiei 
civile a Tribunalului Constanţa pentru următoarele considerente: 

Obiectul acţiunii vizează recuperarea unor plăţi nelegale făcute 
din fondurile publice, stabilite ca atare prin acte ale Curţii de Conturi, 
plăţi efectuate către o persoană juridică de drept privat. - 

Legea finanţelor publice nr. 500/2002 nu stabileşte o anumită 
modalitate de recuperare a acestor sume, Curtea arătând că legiuitorul 
a lăsat ca, în funcţie de specificul fiecărui prejudiciu/plată nelegală 
suportată de bugetul finanţelor publice, recuperarea acestora să se 
facă prin modalităţile corespunzătoare aflate la dispoziţia insti- 
tuţiei publice prejudiciate, respectiv: decizii de recuperare emise 
de Agenţia Naţională pentru Plăţi şi Inspecţie Socială prin agenţiile 
teritoriale pentru prestațiile sociale, decizii de imputare sau angaja- 
mente de plată dacă prejudiciul/plata nelegală se recuperează de la 
funcţionarul public sau acţiune civilă pe temeiul dreptului muncii 
dacă este vorba de personalul contractual, acţiune întemeiată pe 

Legea nr. 554/2004 în situaţia în care recuperarea prejudiciului se 
face în cadrul răspunderii contractuale de drept administrativ, etc. 

Curtea consideră că atunci când acţiunea se întemeiază pe răspun- 
derea civilă delictuală ori pe principiul îmbogăţirii fără justă cauză, 
iar legea nu prevede în mod expres o anumită formă de recuperare a 
prejudiciului/plăţii nelegale din fondurile publice, cauza nu poate fi 
decât una civilă, de competenţa instanţei de drept comun. 

Astfel, s-a arătat că acţiunea de faţă nu poate fi calificată ca fiind 
de contencios administrative, întrucât nu se încadrează în normele 
speciale, derogatorii şi de strictă interpretare şi aplicare ale Legii 
nr. 554/2004. 

Curtea aratăcă esenţial pentru determinarea naturii de contencios 
administrativ a litigiului este ca acesta să fie născut din emiterea 
sau încheierea unui act administrativ, din tăcerea administrativă 
ori din refuzul nejustificat de rezolvare a unei cereri referitoare la 
un drept sau la un interes legitim, pârât fiind în majoritatea cazu- 
rilor o autoritate publică propriu-zisă sau asimilată, conform legii. 


Singurele situaţii în care pârât poate fi o altă persoană decât o: 


autoritate publică sunt acelea în care fie litigiul este născut dintr-un 
contract administrativ, fie autoritatea publică emitentă solicită ea 
însăşi anularea actului nelegal. 

Se reţine astfel că cererile având ca obiect deuth nu 
pot fi incluse-în sfera contenciosului administrativ decât dacă se 
circumscriu dispozițiilor art. 19, respectiv art. 8 alin. (2) din Legea 
nr. 554/2004 sau dacă pretențiile decurg din refuzul de punere în 
executare a unui act administrativ prin care se stabilesc anumite 
drepturi băneşti în favoarea părţii. 

Or, se constată că, în cauză, între părţi nu există un contract 
administrativ care să justifice acţionarea în judecată a pârâtului în 
faţa instanţei de contencios administrativ, nici nu se atacă un act 
administrativ de autoritate sau nesoluţionarea în termenul legal a 
unei cereri de către o autoritate publică, ori refuzul nejustificat de 
rezolvare a unei cereri sau de efectuare a unei operaţiuni adminis- 
trative necesare pentru executarea, respectiv protejarea dreptului 
sau interesului legitim al reclamantului. De asemenea, acţiunea nu 

se întemeiază pe refuzul de executare a unui act administrativ ce are 
ca obiect acordarea unor sume de bani. 

În atare situaţie, Curtea a reținut că prezenta acțiune este o 
acțiune în pretenţii ce nu se încadrează în niciuna dintre dispozițiile 
art. | alin. (1), ale art. 2 alin. (1) lit. c), }, h) şi i), ale art. 2 alin. (2) 
Şi ale art. 8 alin. (1) şi (2) din Legea nr. 554/2004. 

Pe cale de consecință, Curtea constată că raportul juridic dedus 
judecății are natură civilă, nefiind relevantă împrejurarea că recla- 
manţii constituie autorităţi publice, competenţa de soluţionare a 
cauzei aparținând Secţiei civile a Tribunalului Constanţa (C.A., 
Secţia a II-a civilă, de contencios administrativ şi fiscal, decizia 
nr. 3/2015, jurisprudenţa Legis). 


3. Interesul soluționării pe fond a cererii în anularea unui 
act devenit caduc în timpul procesului. Repararea pagubei 
în temeiul art. 19 din Legea nr. 554/2004 


Prin cererea înregistrată pe rolul Curţii de Apel Bucureşti, Secţia 
a VIII-a contencios administrativ şi fiscal, reclamantul M.E.F. 
a solicitat, în contradictoriu cu pârâtul C.E.C.C.A.R., anularea 
Hotărârii nr. 08/115 pentru aplicarea prevederilor art. 7 din O.G. 
nr. 65/1994 privind organizarea activităţii de expertiză contabilă şi 
a contabililor autorizaţi. 

Curtea de Apel Bucureşti, Secţia a VIII-a contencios administrativ 
şi fiscal, a admis excepţia lipsei de interes invocată din oficiu şi a 
respins cererea de chemare în judecată ca lipsită de interes. 

Pentru a hotărî astfel, prima instanţă a reţinut, în esenţă, că 
hotărârea atacată a devenit caducă, nemaifiind în vigoare şi nemai- 
producând efecte juridice ulterior datei de 2 septembrie 2012, când 
a intrat în vigoare O.G. nr. 23/2012 de modificare a art. 7 din O.G. 
nr. 65/1994, care a stat la baza hotărârii contestate. 

Or, a arătat instanţa de fond, interesul, condiţie de exercitare 
a acţiunii civile, reprezintă folosul practic imediat pe care îl are o 
parte prin punerea în mişcare a acţiunii judiciare. De asemenea, 
instanța de fond a arătat că interesul de a solicita anularea unui 

act administrativ cu caracter normativ ulterior ieşirii din vigoare 
a acestuia subzistă numai în măsura în care se invocă necesitatea 
înlăturării, în condiţiile legii, a unor efecte juridice deja produse de 
actul atacat, ceea ce, reţine instanța de fond, nu este cazul acţiunii 
de faţă. 

Împotriva sentinţei primei instanţe a declarat recurs reclamantul, 
care a fost admis de Înalta Curte, care a dispus casarea sentinței 
recurate şi trimiterea cauzei spre rejudecarea, pentru considerentele 
care urmează. 

Înalta Curte a reţinut că instanța de fond, respingând cererea ca 
lipsită de interes, s-a raportat la dimensiunea procedurală a noţiunii 
de interes, înţeleasă ca fiind folosul practic urmărit prin promovarea 
acţiunii în anularea actului administrativ, şi nu la noţiunea de interes 
legitim vătămat, în sensul art. 1 alin. (1) şi art. 2 alin. (1) lit. p) şi r) 
din Legea nr. 554/2004. 

Relativ la cerința interesului, aceea de a fi născut şi actual, în 
acord cu prima instanţă, Înalta Curte reţine că aceasta trebuie să 
existe nu numai la declanşarea procedurii judiciare, ci pe tot 
parcursul procesului, nefiind de conceput ca un demers judiciar să 
fie iniţiat şi întreţinut, în absenţa unui interes. 

În dezacord cu prima instanţă, Înalta Curte apreciază că interesul 
reclamanţilor în a solicita anularea hotărârilor contestate subzistă 
întrucât, subsecvent acţiunii în anulare, în ipoteza admiterii 
acesteia, persoana vătămată beneficiază de un remediu procedural 
pentru repararea prejudiciului cauzat prin aplicarea actului până 
la anularea acestuia. Acest remediu este reprezentat de acţiunea 
în răspundere administrativ-patrimonială, în condiţiile art. 19 din 
Legea nr. 554/2004, acţiune condiţionată de existenţa unei hotărâri 
judecătoreşti prin care să fi fost admisă acţiunea îndreptată împotriva 
unui act administrativ nelegal. 

Prin urmare, chiar în condiţiile schimbării circumstanțelor care 
au stat la baza adoptării hotărârii contestate, subzistă interesul 
reclamantului în a solicita constatarea nelegalităţii acesteia pentru 
neconformitatea cu actul normativ în baza şi în executarea căruia 
fost adoptată. 

Pentru aceste considerente; Înalta Curte a admis recursul, a casat 
sentința recurată şi a trimis cauza spre rejudecare primei instanţe 
(C.CJ., Secția de contencios administrativ şi fiscal, decizia 
nr. 650/2015, www.legalis.ro). 


4. Acţiune în despăgubiri pentru prejudiciul produs printr-un 


act administrativ nelegal, formulată în temeiul art. 19 - 


alin. (1) din Legea nr. 554/2004 | 


Dispoziţiile art. 19 alin. (1) din Legea nr. 554/2004 reglementează 
o situaţie de excepţie de la regula instituită prin art. 8 coroborat cu 
art. 11 din aceeaşi lege, aceea a „acţiunilor de plină jurisdicție”, 
în sensul de acţiune complexă care să conţină şi capătul de cerere 
referitor la despăgubiri, atât pentru daunele morale, cât şi pentru 
cele materiale. 

Acţiunea formulată în temeiul art. 19 din Legea nr. 554/2004 


trebuie să fie în mod real motivată pe o situaţie obiectivă, iar | 


reclamantul trebuie să probeze momentul la care a luat cunoştinţă 
de întinderea pagubei şi să respecte termenul de prescripţie de, 
1 an, calculat în condiţiile art. 19 alin. (1) din lege (Z.C.C.J., 
Secţia de contencios administrativ şi fiscal, decizia nr. 5144/2010, 
www.legalis.ro). 


Art. 20. Recursul 


(1) Hotărârea pronunţată în primă instanţă poate fi atacată cu 
recurs, în termen de 15 zile de la comunicare. 

(2) Recursul suspendă executarea şi se judecă de urgenţă. 

(3) În cazul admiterii recursului, instanţa de recurs, casând sen- - 
tinţa, va rejudeca litigiul în fond. Când hotărârea primei instanţe a 
fost pronunţată fără a se judeca fondul ori dacă judecata s-a făcut în 
lipsa părţii care a fost nelegal citată atât la administrarea probelor, 
cât și la dezbaterea fondului, cauza se va trimite, o singură dată, la 
această instanţă. În cazul în care judecata în primă instanţă s-a făcut 
în lipsa părţii care a fost nelegal citată la administrarea probelor, dar 
a fost legal citată la dezbaterea fondului, instanţa de recurs, casând 
sentinţa, va rejudeca litigiul în fond. 

Comentariu 


|. Procedura'recursuluiz. 3. e unnn aN l 
Jurisprudență 
1. Indicarea formală a textelor de lege ce reglementează 

cazurile de casare. Nedezvoltarea motivelor de 


nelegalitate. Sancțiunea nulității recursului......:......... Pen a iza 15 
2. Repunerea în termenul de exercitare a recursului. 

Motive temeinic justificate ................ TETRI TRAE AA 19 

5. Litigiu având ca obiect contestarea unui act emis de | 
Consiliul U.N.B.R. Calitatea procesuală a U.N.B.R. 
„de a exercita calea de atac a recursului......nmcuuaeuanaeeuoeee ec eoeneeneeeeeze 31 
6. Recurs declarat împotriva încheierii de respingere, ca 
inadmisibilă, a cererii de sesizare a Curţii Constituţionale 
cu excepţia de neconstituţionalitate. Limitele de 
competenţă ale instanţei de recurg... nn scee cec inizactesanoacoenena destees 33% . 


1. Procedura recursului 


În materia contenciosului administrativ calea ” 
hotărârii primei instanţe este recursul care pc 
termen de 15 zile de la comunicare”, pentru aceieaşi molive 
prevăzute de art. 488 alin. (1)? C.proc.civ. Acest termen pentru 


D În sensul că, potrivit unor dispoziţii legale speciale, unele hotărâri 
ale instanţelor de contencios administrativ pot fi atacate cu apel, în loc de 
recurs, a se vedea comentariul la art. 10 din Legea nr. 554/2004. 

5 Art. 488 alin. (1) C. yii civ. ao til de casare) are Urmatorul 
conţinut: 

„(1) Casarea unor hotărâri se „poate cere numai t următoarele 
motive de nelegalitate: : 

1. când instanţa nu a fost alcătuită potrivit dispoziţiilor TE PaL 

- 2. dacă hotărârea a fost pronunțată de alt judecător decât cel care a luat 
parte la dezbaterea pe fond a procesului sau de un alt complet de judecată 
` decât cel stabilit aleatoriu pentru soluţionarea cauzei ori a cărui age 

a fost schimbată, cu încălcarea legii; 

exercitarea recursului în materia contenciosului administrativ a 
rămas valabil şi după intrarea în vigoare a noului Cod de procedură 
civilă care prevede, în art. 485 alin. (1) prima parte, că „termenul 
de recurs este de 30 de zile de la comunicarea hotărârii, dacă legea 
nu dispune altfel”. Deci, per a contrario, dacă legea dispune altfel, 
sunt aplicabile termenele de recurs stabilite prin legi speciale, chiar 
anterioare noului Cod de procedură civilă, întrucât o lege generală 
posterioară nu înlătură aplicarea unei legi anterioare speciale decât 
dacă prevede în mod expres aceasta (lex posterior generalis non 
derogat legi priori speciali)”. 

Spre deosebire de recursul din procesul civil care nu suspendă 
executarea hotărârii atacate, recursul declarat împotriva hotărârilor 
instanţelor de contencios administrativ suspendă de drept execu- 
tarea acestor hotărâri”. Cu alte cuvinte, până la soluţionarea recur- 
sului, autoritatea publică nu poate fi obligată la executarea hotărârii 
instanţei de fond prin care a fost admisă acţiunea reclamantului. 

Instanţa competentă să judece recursul este instanţa imediat 
superioară instanţei de fond, respectiv curtea de apel în cazul recur- 
sului declarat împotriva hotărârii tribunalului şi I.C.C.J. în cazul 
recursului declarat împotriva hotărârii curţii de apel. 


PR a N RR 


3. când hotărârea a fost dată cu încălcarea competenţei de ordine publică 
a altei instanţe, invocată în condiţiile legii; 

4. când instanţa a depăşit atribuţiile puterii judecătoreşti; 

5. când, prin hotărârea dată, instanţa a încălcat regulile de procedură a 
căror nerespectare atrage sancţiunea nulităţii; 

6. când hotărârea nu cuprinde motivele pe care se întemeiază sau când 
cuprinde motive contradictorii ori numai motive străine de natura < cauzei; 

7. când s-a încălcat autoritatea de lucru judecat; 

8. când hotărârea a fost dată cu încălcarea sau aplicarea greşită a 
normelor de drept material”. 

DA se vedea |. Hanga, Adagii juridice latinești, Ed. Lumina Lex, 
Bucureşti, 2007, p. 69. 

2 De la această regulă, există şi excepții. Astfel, de exemplu, potrivit 

art. 14 alin. (4) din Legea nr. 554/2004 recursul împotriva hotărârii instanţei 

de contencios administrativ prin care se pronunţă suspendarea executării 
unui act administrativ nu este suspensiv de executare. 

Analizând motivele de nelegalitate a hotărârii instanţei de fond, 
invocate în cererea de recurs, instanţa poate admite sau respinge 
recursul. 

În cazul admiterii recursului, regula este că instanţa de recurs va 
casa sentinţa atacată şi va rejudeca litigiul în fond. 

De la această regulă, există două excepţii expres reglementate 
de lege în care instanţa de recurs va trimite cauza spre rejudecare la 
prima instanţă, şi anume: 

- când hotărârea primei inpapie a fost pronunțată fără a se i: 
fondul cauzei; 

- când judecata s-a făcut în lipsa părţii care a fost nelegal citată 
atât la administrarea probelor, cât şi la dezbaterea fondului cauzei. 

Dacă însă recurentul a fost legal citat la dezbaterea fondului 
cauzei, instanţa de recurs va reţine cauza spre rejudecare. 

Chiar şi pentru aceste motive, trimiterea cauzei spre rejudecare 
se poate dispune numai o singură dată, ceea ce înseamnă că dacă se 
va exercita din nou calea de atac a recursului, după rejudecarea de 
către prima instanţă, iar cererea de recurs va fi admisă, cauza se va 
rejudeca în fond de către instanţa de recurs, fără nicio excepţie. 

Aceste soluţii pe care le poate pronunţa instanţa de recurs în cazul 
admiterii cererii de recurs în materia contenciosului administrativ 
sunt aceleaşi cu cele prevăzute de art. 498 alin. (2) C.proc.civ. care 
reglementează soluţiile ce pot fi pronunţate în recursul civil. 

O precizare importantă este aceea că, în jurisprudenţa sa, Curtea 
Constituţională” a decis că dispoziţiile speciale ale art. 20 alin. (3) 
din Legea nr. 554/2004 privind soluţiile ce pot fi pronunţate în cazul 
admiterii recursului în materia contenciosului administrativ continuă 
să se aplice şi după intrarea în vigoare a noului Cod de procedură 
civilă, excluzând aplicarea în această materie a prevederilor art. 497 


D A se vedea, în acest sens: DCC nr. 747/2014 (M.Of. nr. 98 din 
6 februarie 2015); DCC nr. 141/2015 (M.Of. nr. 311 din 7 mai 2015); DCC 
nr. 219/2016 (M.Of. nr. 456 din 17 iunie 2016). 
= ~ D Acest text de lege intitulat „Soluţiile pe care le poate pronunţa 
1.C.C.J.” are următorul conţinut: „7.C.C.J., în caz de casare, trimite cauza 
spre o nouă judecată instanţei de apel care a pronunțat hotărârea casată 

12 

Art. 20 Legea contenciosului administrativ 


C.proc.civ. care dispun că, în toate cazurile de admitere a recursului şi 
casare a hotărârii primei instanţe, I.C.C.J. trimite cauza spre rejudecare 
instanţei competente. Cu alte cuvinte, în procesele de contencios 
administrativ, în cazul admiterii recursului, instanţa supremă va reţine 
cauza spre rejudecare, cu excepţiile prevăzute de lege. 

Motivele care pot atrage situaţiile de excepţie în care instanţa de 
recurs trimite cauza spre rejudecare pentru nesoluţionarea fondului 
acesteia, pot consta în: respingerea acţiunii ca urmare a admiterii 
greşite a unor excepţii procedurale, respingerea eronată a acţiunii ca 
inadmisibilă ori neadministrarea unor probe necesare şi utile pentru 
lămurirea aspectelor de fapt relevante în proces. 

Prin excepţie de la aceste excepţii, în litigiile privind anumite 
contracte administrative, legea specială prevede că, în cazul admiterii 
recursului, instanţa de recurs rejudecă, în toate cazurile, litigiul în 
fond [art. 51 alin. (5) din Legea nr. 101/2016]. 

Mai precizăm că art. 20 din Legea nr. 554/2004 se completează 
cu art. 501 alin. (3) C.proc.civ. care prevede că „în cazul rejudecării 
după casare, cu reţinere sau cu trimitere, sunt admisibile orice probe 
prevăzute de lege”, prin excepție de la regula instituită de art. 492” 
C.proc.civ. potrivit căreia în recurs este admisibilă numai proba cu 
înscrisuri noi. 


ori, atunci când este cazul şi sunt îndeplinite condiţiile prevăzute la art. 480 


alin. (3), primei instanţe, a cărei hotărâre este, de asemenea, casată. Atunci 
când interesele bunei administrări a justiţiei o cer, cauza va putea fi trimisă 
oricărei alte instanţe de acelaşi grad, cu excepția cazului casării pentru 
lipsă de competenţă, când cauza va fi trimisă instanței competente sau 
altui organ cu activitate jurisdicţională competent potrivit legii. În cazul 
în care casarea s-a făcut pentru că instanța a depăşit atribuţiile puterii 
judecătoreşti sau când s-a încălcat autoritatea de lucru ăi cererea se 
respinge ca inadmisibilă”. 

1 Conținutul art. 492 C.proc.civ. intitulat „Probe noi în peen este 
următorul: (1) În instanța de recurs nu se pot produce noi probe, cu excepția - 
înscrisurilor noi, care- pot fi depuse, sub sancţiunea decăderii, odată cu 
cererea de recurs, respectiv odată cu întâmpinarea. (2) În cazul. în care 
recursul urmează să fie soluţionat în şedinţă publică, pot fi depuse şi alte 
înscrisuri noi până la primul termen de judecată. 

In cazul în care va constata că prima instanţă a respins în mod 
corect acţiunea reclamantului pe fond, ca inadmisibilă ori ca urmare 
a admiterii unei excepţii procedurale, instanţa de recurs va respinge 
recursul. - 


Jurisprudenţă . 


1. indicarea formală a textelor de lege ce reglementează 
cazurile de casare. Nedezvoltarea motivelor de nelegalitate. 
Sancţiunea nulităţii recursului 


Înaltă Curte a reţinut că motivarea recursului trebuie circumscrisă 
__temeiurilor de nelegalitate ale hotărârii atacate, astfel cum acestea 
sunt precizate în conţinutul art. 488 C.proc.civ. | 

Recursul nu se poate limita la o simplă indicare formală a 
textului de lege ce reglementează cazurile de casare, condiţia legală 
a dezvoltării motivelor prevăzută de lege implicând determinarea 
greşelilor imputate, o minimă argumentare a criticii în fapt şi în 
drept, precum şi indicarea probelor pe care se bazează. 

Dacă în cuprinsul cererii de recurs nu se regăsesc critici 
propriu-zise la adresa actului de procedură, obiect al căii de atac, 


14 


15 


16 


17 


ceea ce presupune indicarea punctuală a motivelor de nelegalitate | 


prin raportare la soluţia pronunţată şi la argumentele folosite de 
instanţă în fundamentarea acesteia, iar susţinerile din cererea de 
recurs nu pot fi structurate din punct de vedere juridic astfel încât 
să se poată reţine măcar din oficiu vreo critică susceptibilă de a fi 
încadrată în cazurile de casare prevăzute de art. 488 C.proc.civ., 
sancţiunea care intervine este nulitatea, ci cum pavad a 
art. 489 alin. (2) C.proc.civ. 

“Cum în speţă, susţinerile din memoriul de recurs nu se circumscriu 
cazurilor prevăzute de art. 488 C.proc.civ., "iar în cauză nu s-au 
constatat motive de ordine publică care să fie invocate din oficiu de 
către instanţă, calea de atac declarată este lovită de nulitate (Z.C.C.J., 
YI I civilă, decizia nr. 2732/2014, jurisprudența Legis). 

Art. 20 Legea contenciosului administrativ 


2. Repunerea în termenul de exercitare a recursului. Motive 
temeinic justificate 

În cauză, Înalta Curte a respins cererea de repunere în termenul 
de declarare a recursului, având în vedere înscrisurile dosarului şi 
dispoziţiile art. 185 alin. (1) C.proc.civ. 

Înalta Curte a reținut că internarea recurentului la data 
comunicării sentinței recurate nu constituie un motiv temeinic 
justificat de întârziere în exercitarea căii de atac în termenul legal, 
având în vedere că: 

- dezbaterile pe fondul cererii de chemare în judecată au avut 
loc pe data de 21 iunie 2013, când reclamantul a fost reprezentat 
de apărător ales A.D., acesta neformulând cerere de schimbare a 
domiciliului procedural, eventual la sediul cabinetului de avocatură, 
astfel cum prevede art. 172 C.proc.civ., deşi, după cum se susţine, 
reclamantul se afla internat în spital în acea perioadă. 

- recurentul nu a făcut dovada când a început şi, respectiv, a 
încetat împiedicarea formulării recursului în termen, din documentul 
medical reieşind că a fost în tratament şi internat în perioada 
mai-septembrie 2013, fără a rezulta cu certitudine durata internării 
în clinica medicală. 

Faţă de aceste considerente, Înalta Curte a respins recursul ca 
tardiv formulat, reţinând că, după cum recunoaşte şi recurentul, 
comunicarea sentinţei instanţei de fond a avut loc la data de 2 iulie 
2013, iar motivele de recurs au fost depuse la data de 25 septembrie 
2013, cu mult peste termenul legal de 15 zile, prevăzut de articolul 
20 alin. (1) din Legea nr. 554/2004, incident în cauză. 

Pentru aceste considerente, Înalta Curte a respins cererea de 
repunere în termen, precum și recursul ca tardiv formulat (/.C.C.J,, 
Secţia de contencios administrativ şi fiscal, decizia nr. 164/2014, 
www.legalis.ro). 


3. Recurs. Tardivitate 


În cauză, examinând cu prioritate excepţia tardivităţii recursului, 
invocată de instanţă din oficiu, Inalta Curte constată că aceasta este 
întemeiată, pentru următoarele considerente. 

Ca regulă, potrivit dispoziţiilor art. 301 C.proc.civ (din 1865 
— n.n.), „termenul de recurs este de 15 zile de la comunicarea 
hotărârii, dacă legea nu dispune altfel”, iar art. 20 alin. (1) din Legea 
nr. 554/2004 arată că „hotărârea pronunţată în primă instanţă poate 
fi atacată cu recurs, în termen de 15 zile de la comunicare”. 

Or, din examinarea înscrisurilor depuse în recurs, Înalta Curte 
constată că recurenta-pârâtă A.N.O.F.M. a formulat recurs la data 
de 17 decembrie 2012, în condiţiile în care hotărârea recurată a fost 
comunicată acesteia la data de 28 noiembrie 2012 şi, faţă de dispo- 
ziţiile art. 20 alin. (1) din Legea nr. 554/2004, termenul în care legea 
procedurală permitea declararea recursului, în cauză, s-a împlinit la 
data de 14 decembrie 2012. | 

În speţă, recurenta-pârâtă A.N.O.F.M. a depus înscrisuri privind 
preluarea, de către C.N.P.R. SA, a unei recomandate, fără, însă, ca 
din aceste înscrisuri, să rezulte în mod convingător legătura între 
recomandată şi recursul ce face obiectul prezentei cauze. | 

__ Astfel, apreciind că în cauză nu s-a făcut dovada depunerii cererii 
de recurs prin corespondenţă şi a datei la care aceasta a fost predată 
spre expediere, şi nici a existenţei vreuneia din situaţiile prevăzute 
de art. 103 alin. (1) teza a II-a C.proc.civ., Înalta Curte urmează 
a face aplicarea dispoziţiilor art. 103 alin. (1) teza 1 C.proc.civ., 
cu consecinţa respingerii recursului ca tardiv formulat (.C.C.J, 
Secția de contencios administrativ şi fiscal, Decizia nr. 2188/2014, 
www.legalis.ro). i 


4. Recurs. Titularul căii de atac 


Hotărârile judecătoreşti îşi produc efectele numai între părţile 


care au participat la judecarea pricinii. Prin urmare, în recurs cadrul . 


procesului cu privire la părţi, odată fixat cu ocazia judecării cauzei 
în fond, nu poate fi nici extins şi nici restrâns, pentru că niciuneia 
dintre părţi nu i se poate refuza dreptul de a ataca cu recurs hotărârea 
pronunţată în defavoarea sa, după cum, la fel, niciunei persoane din 
afara procesului nu i se poate pretinde să se judece direct în faţa 
instanţei de recurs. Face excepţie de la această regulă intervenientul 


în favoarea uneia dintre părţi, căruia i se admite să formuleze - 

Art. 20 Legea contenciosului administrativ - 


cerere de intervenţie accesorie, potrivit art. 51 C.proc.civ. din 1865 . 
(actualmente, art. 63 C.proc.civ. —n.n.). 

Recursul promovat de Autoritatea Naţională a Vămilor prin 
Direcţia Regională pentru Accize şi Operaţiuni Vamale Bucureşti 
împotriva hotărârii pronunţate în defavoarea pârâtului Ministerul 
Finanţelor Publice — Agenţia Naţională de Administrare Fiscală 
— Comisia pentru Autorizarea Operatorilor de Produse Supuse 
Accizelor Armonizate este, aşadar, neregulat introdus, fiind formulat 
de o autoritate fără calitate procesuală, faptul că Autoritatea Naţio- 
nală a Vămilor funcţionează în subordinea Ministerului Finanţelor 
Publice, respectiv a Agenţiei Naţionale de Administrare Fiscală, fiind, 
sub acest aspect, lipsit de relevanţă (Z.C.C.J., Secţia de contencios 
administrativ şi fiscal, decizia nr. 1369/2011, www.legalis.ro). 

Notă: Prin H.G. nr. 520/2013 privind organizarea şi funcţionarea 
Agenţiei Naţionale de Administrare Fiscală (M.Of. nr. 473 din 30 iulie 
2013) s-a dispus fuziunea prin absorbţie şi preluarea Autorităţii 
Naţionale a Vămilor de către ANAF. Începând cu această dată, în 
cadrul ANAF funcţionează Direcţia generală a vămilor. 


5. Litigiu având ca obiect contestarea unui act emis de 
Consiliul U.N.B.R. Calitatea procesuală a U.N.B.R. de a 
exercita calea de atac a recursului 


Potrivit Legii nr. 51/1995, a Regulamentului de organizare şi 
funcţionare a U.N.B.R. şi a Statutului profesiei de avocat, Consiliul 
U.N.B.R. reprezintă unul dintre organele de conducere ale U.N.B.R., 
fiind organul reprezentativ şi deliberativ al barourilor din România 
şi asigurând activitatea permanentă a U.N.B.R. 

Rolul pe care-l are Consiliul U.N.B.R. în cadrul U.N.B.R. — per- 
soană juridică de interes public, constituită din totalitatea barourilor 
din România — face posibilă exercitarea căii de atac a recursului de 
către U.N.B.R. — autoritate de interes public, în reprezentarea unuia 
dintre organele sale de conducere — chiar dacă acesta nu a fost citat 
la fond, scopul urmărit prin declanşarea căii de atac a recursului 
fiind acelaşi — menţinerea, ca fiind legal emis, a actului administrativ 

atacat (.C.C.J., Secţia de contencios administrativ şi fiscal, decizia 
nr. 4235/2011, www.legalis.ro; B.C. nr. 2/2012). 


6. Recurs declarat împotriva încheierii de respingere, ca 
inadmisibilă, a cererii de sesizare a Curţii Constituţionale cu 
excepția de neconstituționalitate. Limitele de competenţă 
ale instanţei de recurs 


Instanţa de control judiciar, soluţionând recursul 'declarat 
împotriva încheierii de respingere, ca inadmisibilă, a cererii de 
sesizare a Curţii Constituţionale cu excepţia de neconstituţionalitate, 
acţionează în limitele sesizării, analizând doar condiţiile de 
admisibilitate a excepţiei din prisma prevederilor art. 29 alin. (1)- (3) 
din Legea nr. 47/1992. 


În situaţia casării încheierii, instanţa de recurs nu va putea se sesiza. 


ea însăşi Curtea Constituţională prin decizia pronunţată, pentru că în 
acest caz s-ar încălca dispoziţiile art. 29 alin. (4) din Legea nr. 47/1992, 
care prevăd că instanța de contencios constituţional trebuie să. fie 
sesizată printr-o încheiere motivată de către instanţa în faţa căreia s-a 
ridicat excepţia de neconstituţionalitate (Z.C.C.J., Secţia de contencios 
administrativ şi fiscal, decizia nr. 4190/2010, www.legalis.ro). 


Art. 21. Căile extraordinare de atac 

(1) Abrogat”. 

(2) Constituie motiv de revizuire, care se adaugă la cele pevati 
- de Codul de procedură civilă, pronunțarea hotărârilor rămase defini- 


tive și irevocabile” prin încălcarea principiului priorităţii dreptului 


D Alin. (1) al art. 21 din Legea nr. 554/2004 a fost abrogat prin art. 54 j 


pct. 5 din Legea nr. 76/2012 pentru punerea în aplicare a Legii nr. 134/2010 
privind Codul de procedură civilă, iar alin. (2)al art. 21 din aceeaşi lege a 


fost abrogat prin Legea nr. 299/201 1 pentru abrogarea alin. (2) al art. 21 din 


Legea contenciosului administrativ nr. 554/2004... 

2 Precizăm că art. 8 din Legea nr. 76/2012 prevede că „de la data intrării 
în vigoare a Codului de procedură civilă, referirile din cuprinsul actelor 
normative la hotărârea judecătorească «definitivă şi irevocabilă» sau, după 

comunitar, reglementat de art. 148 alin. (2), coroborat cu art. 20 
alin. (2) din Constituţia României, republicată. Cererea de revizuire 
se introduce în termen de 15 zile de la comunicare, care se face, 
prin derogare de la regula consacrată de art. 17 alin. (3), la cererea 
temeinic motivată a părţii interesate, în termen de 15 zile de la 
pronunțare. Cererea de revizuire se soluţionează de urgenţă și cu 
precădere, într-un termen maxim de 60 de zile de la înregistrare. 


Comentariu 


Regulile speciale aplicabile în materia căilor extraordinare 
de atac. În urma abrogării primului alineat al acestui articol din Le- 
gea nr. 554/2004, se aplică, fără nicio excepţie, dispoziţiile noului 
Cod de procedură civilă privitoare la căile extraordinare de atac”. 

În plus, alin. (2) al aceluiaşi articol de lege mai prevede încă un 
motiv de revizuire a hotărârilor instanţelor de contencios adminis- 
. trativ, în afara celor prevăzute de Codul de procedură civilă. Acest 
text de lege a fost abrogat prin Legea nr. 299/2011, însă Curtea 
Constituţională a declarat această lege neconstituţională, prin Decizia 
nr. 1039/201227. În concret, Curtea a decis că „prevederile art. 21 
alin. (2) teza I din Legea contenciosului administrativ nr. 554/2004 
sunt neconstituţionale în măsura în care se interpretează în sensul 
că nu pot face obiectul revizuirii hotărârile definitive şi irevocabile” 
pronunţate de instanţele de recuis, cu încălcarea principiului 
priorităţii dreptului Uniunii Europene”, atunci când nu evocă fondul 
cauzei”. În consecinţă, aceste prevederi legale sunt în vigoare şi se 


EP Eye ARI pi ERLEAGA TI FROL VID ami po le 
caz, «irevocabilă» se vor înţelege ca fiind făcute la hotărârea judecătorească 
«definitivă»”. 

» A se vedea în acest sens art. 503-508 C.proc.civ. privind contestaţia în 
anulare şi art. 509-513 C.proc.civ. privind revizuirea hotărârilor judecătoreşti. 

» M.Of. nr. 61 din 29 ianuarie 2013. 

3 Reiterăm aceeaşi precizare de la nota de subsol 184. 

% Acest principiu este consfințit în art. 148 alin. (2) din Constituţia 
României cu următorul conţinut: „Ca urmare a aderării, prevederile trata- 
telor constitutive ale Uniunii Europene, precum şi celelalte reglementări 
comunitare cu caracter obligatoriu, au prioritate fata de dispoziţiile contrare 
din legile interne, cu respectarea prevederilor actului de aderare”. 

aplică a fortiori în cazul hotărârilor definitive şi irevocabile prin 
care se soluţionează fondul cauzelor de contencios administrativ”. 

În schimb, prevederile art. 21 alin. (2) teza a Il-a din Legea 
nr. 554/2004, referitoare la termenul în care poate fi promovată 
cererea de revizuire, au fost declarate neconstituţionale prin DCC 
nr. 1609/2010” „pentru redactare defectuoasă, generatoare de con- 
fuzii şi incertitudini care se pot constitui în veritabile obstacole în 
calea exercitării efective a dreptului de acces liber la justiţie”. 

În urma acestei decizii şi în lipsa unei prevederi în Codul de proce- 
dură civilă referitoare la termenul în care poate fi promovată cererea de 
revizuire în temeiul art. 21 alin. (2) prima teză din Legea nr. 554/2004, 
jurisprudenţa s-a raliat recomandării formulate în documentul intitulat 
„Minuta întâlnirii reprezentanţilor Consiliului Superior al Magistraturii 
cu preşedinţii Secţiilor de contencios administrativ şi fiscal de la 
I.C.C.J. şi curţile de apel, Suceava, 23-24 octombrie 2014”, în care 
s-a consemnat: „În final, soluția agreată de participanţi a fost în 
sensul că, în lipsa intervenţiei legiuitorului în vederea reglementării 
termenului de revizuire pentru cazul arătat, ca urmare a declarării 
neconstituționale a dispoziţiilor art. 21 alin. (2) din Legea 
nr. 554/2004 (DCC nr. 1609/2010) urmează a fi aplicat, pentru cazul 
de revizuire consacrat de legea specială, în mod corespunzător, 


D Într-o situaţie similară însă, I.C.C.J. a decis că normele juridice abrogate 
printr-o lege declarată neconstituţională nu reintră în vigoare [Decizia 
nr. 8/2010 privind dosarul nr. 8/2010, cu privire la consecinţele DCC nr. 62 din 
18 ianuarie 2007 referitoare la excepţia de neconstituţionalitate a dispoziţiilor 
art. I pct. 56 din Legea nr. 278/2006 pentru modificarea şi completarea Codului 
penal, precum şi pentru modificarea şi completarea altor legi asupra activităţii 
dispoziţiilor art. 205, art. 206 şi art. 207 C.pen. (M.Of. nr. 416 din 14 iunie 
2011). Această decizie a Instanţei Supreme nu are însă aplicabilitate în privinţa 
dispoziţiilor art. 21 alin. (2) teza I din Legea nr. 554/2004, întrucât, pe de o 
parte, domeniul de relaţii sociale reglementat este diferit, iar, pe de altă parte, 
potrivit 147 alin. (4) din Constituţie şi art. 11 alin. (3) din Legea nr. 47/1992, 
deciziile Curţii Constituţionale sunt general obligatorii. 

» M.Of. nr. 70 din 27 ianuarie 2011. = 

> (http:/Amww.inm-lex.ro/fisiere/d_758/MinutaY620intalnire%620contencios 
%20Qadministrativ%20Suceava, %20octombrie9%6202014.pdf) 

termenul de 3 luni prevăzut de art. 322 şi urm. C.proc.civ. din 1865, 
respectiv art. 511 alin. (3) C.proc.civ., având în vedere dispoziţiile 
art. 2 alin. (2) şi art. 5 C.proc.civ.., precum și respectarea principiului 
securităţii raporturilor juridice. Termenul începe să curgă de la . 
data publicării în Buletinul Oficial al Uniunii Europene a deciziei 
interpretative a Tratatului privind Funcționarea Uniunii Europene”. 

Această interpretare dată textului de lege în discuţie, deşi corectă 

în privinţa termenului şi momentului curgerii acestuia, este, în 
acelaşi timp, restrictivă, întrucât limitează acest caz de revizuire 
la existenţa unei decizii a C.J.U.E. emisă în procedura preliminară 
privind interpretarea dispoziţiilor Tratatului privind Funcționarea 
“Uniunii Europene”, fără a avea în vedere situaţiile în care există 
neconcordanţe. între dreptul intern şi reglementările derivate ale 
Uniunii Europene (regulamente, directive) ale căror dispoziţii sunt 
neechivoce ori explicitate în jurisprudenţa C.J.U.E. 

De aceea, considerăm că această interpretare, cu privire la cazul 
de revizuire reglementat de art. 21 alin. (2) teza I din Legea conten- 
ciosului administrativ nr. 554/2004, contravine art. 148 alin. (2) din 
Constituţie care prevede că, după aderarea? României la Uniunea 
Europeană, „prevederile tratatelor constitutive ale Uniunii Europene, 
precum şi celelalte reglementări comunitare cu caracter obligatoriu, 
au prioritate fata de dispoziţiile contrare din legile interne, cu respec- 
tarea prevederilor actului de aderare”. 


Reamintim că cele două tratate ale Uniunii Europene (Tratatul privind 
Uniunea Europeană denumit şi Tratatul de la Lisabona, precum şi Tratatul 
privind Funcționarea Uniunii a au intrat în Vigoare la data de 1 
decembrie 2009. 

Reamintim că aderarea României la ie Europeană a a avut oc în 
data de | ianuarie 2007. 

Art. 22. Titlul executoriu 


Hotărârile judecătoreşti definitive pronunțate potrivit prezentei 
legi sunt titluri executorii. 


Comentariu 


Conditiile î în care hotărârile instanţei (4 contencios a Prater 
trativ constituie titlu executoriu. Ca orice hotărâre judecătoreas- . 
că, şi hotărârea instanţei de contencios administrativ constituie titlu 
executoriu, ceea ce înseamnă că, dacă debitorul nu o execută de bu- 
năvoie, aceasta se aduce la îndeplinire prin executare silită”, care 
începe odată cu sesizarea organului de executare, potrivit noului 
Cod de procedură civilă, în măsura în care în legea spepială nu se 
prevede altfel [art. 622 alin. (2) C.proc.civ.]. 

Astfel, potrivit art. 632 alin. (2) C.proc.civ.,. constituie titluri 
executorii hotărârile executorii, hotărârile cu executare provizorie, 
hotărârile definitive, precum şi orice alte hotărâri sau înscrisuri care, 
potrivit legii, pot fi puse în executare”. 

În continuare, în art. 633 pct. 2 C. proc.civ. se prevede că sunt 
hotărâri executorii hotărârile date în primă instanță, fără drept 
de apel, cum este şi cazul hotărârilor pronunţate de instanţele de 
contencios administrativ, însă, aşa cum am mai arătat, recursul 
declarat împotriva acestor hotărâri este suspensiv de executare. 

De asemenea, mai precizăm că, potrivit art. 634 alin. (1) pct. 2 
şi 5 C.proc.civ., sunt definitive hotărârile date în primă instanţă, fără 
drept de apel, cum este şi cazul hotărârilor instanţelor de contencios 
administrativ, dar numai dacă nu au fost atacate cu recurs, precum 


-D Pentru detalii privind executarea hotărârilor instanţei de contencios 
administrativ, a se vedea comentariile de la art. 24 şi art. 25. 

şi hotărârile date în recurs, chiar dacă prin acestea s-a soluţionat 
fondul pricinii. 

În concluzie, potrivit acestor dispoziţii legale, sunt titluri 
executorii acele hotărâri ale instanţei de fond care nu au fost atacate 
cu recurs ori recursul a fost respins, precum şi hotărârile instanţei 
de recurs prin care a fost soluţionat fondul cauzei de contencios 
administrativ. 


Art. 23. Obligaţia publicării 

Hotărârile judecătorești definitive și irevocabile prin care s-a 
anulat în tot sau în parte un act administrativ cu caracter normativ 
sunt general obligatorii și au putere numai pentru viitor. Acestea 
se publică obligatoriu după motivare, la solicitarea instanțelor, în 
Monitorul Oficial al României, Partea |, sau, după caz, în monitoarele 
oficiale ale judeţelor ori al municipiului București, fiind scutite de 
plata taxelor de publicare. 


Comentariu 
Sumar 
1. Condiţiile publicării unor hotărâri judecătoreşti 
şi efectele acestopaliii AIDA art, [ns sită ea Dual a l 
Jurisprudență 


|. Decizie de impunere emisă de Casa de Asigurări de Sănătate. 
Efectele anulării actului administrativ cu caracter normativ 
care a stat la baza emiterii deciziei de impunere ........mcnc nea caneneneaesee 9 


1. Condiţiile publicării unor hotărâri judecătoreşti și efectele 
acestora 


Dacă pentru a produce efecte juridice actele administrative nor- 
mative trebuie publicate”, tot aşa şi încetarea efectelor lor trebuie 
făcută publică, indiferent de modalitatea juridică în care are loc. 


» Publicarea actelor normative este reglementată în art. 11 şi 12 din 
Legea nr. 24/2000 privind normele de tehnică legislativă pentru elaborarea 
actelor normative, republicată (M.Of. nr. 260 din 21 aprilie 2010). 

Potrivit principiului neretroactivităţii normelor juridice, anularea pe 
cale judecătorească a actelor administrative normative are efecte numai 
pentru viitor, ca şi abrogarea pe cale administrativă a acestor acte. 

Acestea sunt raţiunile pentru care hotărârile definitive ale instan- 
telor de contencios administrativ prin care s-a dispus anularea unor 
acte normative sunt supuse publicării. 

Data de la care încetează efectele juridice ale actelor normative 
anulate este data publicării hotărârilor judecătoreşti de anulare 
în Monitorul Oficial al României, Partea I, în cazul actelor nor- 
mative ale administraţiei publice centrale şi, respectiv, în moni- 
toarele oficiale ale judeţelor ori al municipiului Bucureşti, în cazul 
actelor autorităţilor administraţiei publice din unităţile adminis- 
trativ-teritoriale. 

Cu alte cuvinte, până la data publicării unei asemenea hotărâri 
judecătoreşti, actul normativ anulat îşi continuă activitatea. Întrucât 
hotărârile judecătoreşti nu pot fi publicate decât după motivarea 
lor, iar restabilirea legalităţii reclamă urgenţă, propunem „de lege 
ferenda” reglementarea unui termen mai scurt pentru motivarea 
acestor hotărâri decât termenul general de 30 de zile prevăzut de 
lege în cazul motivării celorlalte hotărâri judecătoreşti. 

Referitor la aceste hotărâri judecătoreşti s-a decis că „anularea 
unui act administrativ unilateral cu caracter normativ, în considerarea 
dispoziţiilor art. 23 (din Legea nr. 554/2004 — n.n.), produce efecte 
erga omnes Şi numai pentru viitor pentru terţele persoane care nu au 
avut calitatea de parte în litigiul în care s-a pronunţat hotărârea de 
anulare, după publicarea acestei hotărâri”). 

În schimb, „pentru persoanele care au avut calitatea de parte în 
litigiul în care instanţa a dispus anularea în tot sau în parte a unui 
act administrativ unilateral cu caracter normativ, în măsura în care 
acestea solicită şi recunoaşterea dreptului pretins, împreună cu 
reparaţii, efectele anulării actului se produc în virtutea principiului 
efectului relativ al hotărârilor judecătoreşti, producându-se şi 
pentru trecut, în sensul că, pentru părţile din litigiu, anularea actului: 


D A se vedea DCC nr. 126/2015 (M.Of. nr. 346 din 20 mai 2015). 

administrativ unilateral cu caracter normativ produce efecte juridice 
şi pentru trecut”. s 
Deasemenea, s-a statuat” că „dispoziţiile art. 23 din Legea conten- 
ciosului administrativ nr. 554/2004, cu modificările şi completările 
ulterioare, se interpretează în sensul că hotărârea judecătorească 
irevocabilă/definitivă prin care s-a anulat în tot sau în parte un act - 
administrativ cu caracter normativ produce efecte şi în privinţa 
actelor administrative individuale emise în temeiul acestuia care, la 
data publicării hotărârii judecătoreşti de anulare, sunt contestate în 
cauze aflate în curs de soluţionare pe rolul instanţelor judecătoreşti”. 
Cu alte cuvinte, hotărârile judecătoreşti de anulare a actelor 
administrative normative sunt de imediată aplicare, efectele acestora 
răsfrângându-se şi asupra proceselor aflate în curs de desfăşurare 
având ca obiect anularea actelor administrative individuale emise în 
temeiul actului normativ anulat. Nici nu mai este necesar să precizăm 
că asemenea hotărâri judecătoreşti se vor aplica în litigiile viitoare 
având ca obiect anularea actelor individuale emise în temeiul actului 
normativ anulat de către instanţa de contencios administrativ. 


» Idem. În continuare, în aceeaşi decizie se menţionează că „pierderea 
prezumţiei de legalitate a actelor administrative normative implică, pe de 
o parte, obligaţia de conformare a autorităţilor administrative, care nu mai 
pot aplica pe viitor textul respectiv şi, pe de altă parte, obligarea acestora 
de a reanaliza, prin prisma noului cadru normativ, plângerile prealabile 
introduse după această dată pentru recunoaşterea dreptului pretins, cu efect 
pentru viitor”. 

» A se vedea, în acest sens, I.C.C.J., Completul pentru dezlegarea unor 
chestiuni de drept, Decizia nr. 10/2015 (M.Of. nr. 458 din 25 iunie 2015). 

Jurisprudenţă : 


1. Decizie de impunere emisă de Casa de Asigurări de Sănătate. 
Efectele anulării actului administrativ cu caracter normativ 
care a stat la baza emiterii deciziei de impunere 


În speţă, reclamantul a solicitat, în contradictoriu cu intimaţii 
Casa de Asigurări de Sănătate Dolj şi ANAF — Direcţia Generală 
Regională a Finanţelor Publice Craiova — — Administraţia Judeţeană 
a Finanţelor Publice Dolj, anularea deciziei nr. 377 din 29 august 
2014 şi a deciziilor de impunere nr. 1837865 din 26 iunie 2014 Şi 
nr. 1839859 din 26 iunie 2014. 

Tribunalul Dolj a admis acţiunea reclamantului Și a anulat aceste 
decizii, această soluţie fiind menţinută în recurs de Curtea de Apel 
Craiova. | 

În soluţionarea recursului, s-a reținut că prin sentinţa civilă 
nr. 635/2012 pronunţată de Curtea de Apel Bucureşti — Secţia 
a VIII-a contencios administrativ şi fiscal, irevocabilă prin decizia 
nr. 6192/2013 pronunţată de [.C.C.J.., au fost anulate în parte dispo- 
ziţiile art. 35 alin. (1) din Ordinul preşedintelui CNAS nr. 617/2007, 
decizii de impunere. 

De asemenea, s-a reţinut că în raport de legislaţia anterioară ce 


îndrituia casele de asigurări să emită decizii de impunere şi subsec- 


vent să soluţioneze contestaţiile administrative împotriva acestora, 
hotărârea judecătorească de anulare a art. 35 din Ordinul CNAS 
nr. 617/2007 produce efecte, în primul rând, în privinţa deciziilor 
de impunere emise anterior publicării hotărârii judecătoreşti în 
Monitorul Oficial în cauzele în curs de Sita la instanţele 
judecătoreşti. . 

În acestsens sr eter eicra Completul a ale dezlegarea 
unor chestiuni de drept, prin Decizia nr. 10/2015: „Dispoziţiile 
art. 23 din Legea contenciosului administrativ nr. 554/2004, cu 
modificările şi completările ulterioare, se interpretează în sensul că 
hotărârea judecătorească irevocabilă/definitivă prin care s-a anulat 
în tot sau în parte un act administrativ cu caracter normativ produce 

efecte şi în privinţa actelor administrative individuale emise în 
temeiul acestuia care, la data publicării hotărârii judecătoreşti de 
anulare, sunt contestate în cauze aflate în curs de soluţionare pe rolul 
instanţelor judecătoreşti”. 

Cu atât mai mult se impune a fi acceptat faptul că hotărârea 
judecătorească irevocabilă/definitivă prin care s-a anulat în tot sau în 
parte un act administrativ cu caracter normativ produce efecte asupra 
actelor administrative individuale emise în temeiul actului normativ 
anulat, după publicarea sa în Monitorul Oficial (C.A. Craiova, 
Secţia de contencios administrativ şi fiscal, decizia nr. 2662/2015, 
www.legalis.ro, BCA nr. 12/2015). | 


Art. 24. Obligaţia executării 


(1) Dacă în urma admiterii acţiunii autoritatea publică este obli- 
gată să încheie, să înlocuiască sau să modifice actul administrativ, să 
elibereze un alt înscris sau să efectueze anumite operațiuni admi- 
nistrative, executarea hotărârii definitive se face de bunăvoie în 
termenul prevăzut în cuprinsul acesteia, iar în lipsa unui astfel de 
termen, în termen de cel mult 30 de zile de la data rămânerii definitive 
a hotărârii. 

(2) În cazul în care debitorul nu execută de bunăvoie obligația sa, 
aceasta se duce la îndeplinire prin executare silită, parcurgându-se 
procedura prevăzută de prezenta lege. l 

(3) La cererea creditorului, în termenul de prescripţie a dreptului 
de a obţine executarea silită, care curge de la expirarea termenelor 
prevăzute la alin. (1) şi care nu au fost respectate, instanța de execu- 
tare, prin încheiere definitivă dată cu citarea părţilor, aplică conducă- 
torului autorităţii publice sau, după caz, persoanei obligate o amendă 
de 20% din salariul minim brut pe economie pe zi de întârziere, care 
se face venit la bugetul de stat, iar reclamantului îi acordă penalități, 
în condiţiile art. 905 din Codul de procedură civilă. 

(4) Dacă în termen de 3 luni de la data comunicării încheierii de 
aplicare a amenzii şi de acordare a penalităților debitorul nu execută 
obligaţia prevăzută în titlul executoriu, instanţa de executare, la cererea 
creditorului, va fixa suma definitivă ce se va datora statului și suma ce 
i se va datora lui cu titlu de penalități, prin hotărâre dată cu citarea 
părţilor. Totodată, prin aceeași hotărâre, instanţa va stabili, în condiţiile 
art. 891 din Codul de procedură civilă, despăgubirile pe care debitorul 
le datorează creditorului pentru neexecutarea în natură a obligaţiei. 

(5) În lipsa cererii creditorului, după împlinirea termenului prevăzut 
la alin. (4), compartimentul executări civile al instanţei de executare va 
solicita autorității publice relații referitoare la executarea obligaţiei 
cuprinse în titlul executoriu și, în cazul în care obligaţia nu a fost 
integral executată, instanţa de executare va fixa suma definitivă ce se 
va datora statului prin hotărâre dată cu citarea părţilor. 


Comentariu 


Sumar 


1. Categorii de hotărâri ale instanţei de contencios 

administrativ supuse procedurii speciale de executare.........s.......…. | 
2. Modul de executare a hotărârilor instanţei 

E COICIICIDS BOI aa ea Oa oua aaa aaa 8 
Jurisprudenţă | 
1. Aplicarea sancţiunilor prevăzute de art. 24 din Legea 

nr. 554/2004 pentru refuzul autorităţilor publice de a 

pune în executare hotărârile instanţelor de contencios 

administrativ. Condiţii. Calitate procesuală pasivă „............12....... 27 
2. Natura amenzii aplicate conducătorului autorităţii publice 

pentru neexecutarea hotărârii judecătoreşti în baza Legii 

nr. 554/2004. Neconstituţionalitatea art. 24 alin. (3) din 

Legea nr. 554/2004 în partea potrivit căreia încheierea de 

amendare a conducătorului autorității publice este definitivă ......39 
3. Antrenarea răspunderii patrimoniale pentru nerespectarea 

termenului legal de punere în executare a hotărârii 

instanţei de contencios administrativ. Condiții..........sesssesssesesesess. 45 
4. Sancţiunea amenzii aplicată conducătorului organismului 

colegial pentru neexecutarea hotărârii instanței de 

erejp poor Te baie zic beata tonere tele ap mate 56 
5. Litigiu având ca obiect o cerere întemeiată pe dispoziţiile 

art. 24 alin. (2) din Legea nr. 554/2004. Obligaţia citării 

conducătorului autorităţii publice..........n.esesesessesesnnsnesssesesereesesses 57 
6. Autoritate administrativă condusă de un organism 
- colegial. Consecințe asupra stabilirii răspunderii 

instituite de art. 24 din Legea nr. 554/2004... aan neeeeeeeeeeaca 58 
7. Aplicarea conducătorului autorității publice a amenzii de 20% 

din salariul minim brut pe economie pe zi de întârziere. Condiţii .....61 
8. Aplicarea conducătorului autorității publice a amenzii de 20% 

1. Categorii de hotărâri ale instanţei de contencios administrativ 
supuse procedurii speciale de executare 


Ab initio, este de observat că art. 24 alin. (1) teza I din această 
lege se limitează la acele hotărâri ale instanţelor de contencios 
administrativ care au ca obiect anumite obligaţii de a face ale 
autorităţilor publice chemate în judecată de către particulari pentru 
recunoaşterea drepturilor şi intereselor lor legitime. Astfel, de 
exemplu, una dintre aceste categorii de hotărâri judecătoreşti este 
aceea prin care se dispune obligarea autorităţii publice la încheierea 
unui contract administrativ în cazul în care, în urma desfăşurării 
legale a unei proceduri de atribuire a contractului, autoritatea 
contractantă refuză, în mod nejustificat, să semneze sonicaciul cu 
ofertantul adjudecatar”. 

O altă categorie de hotărâri este aceea prin care se poate dispune, 
pe lângă anularea unui act administrativ de autoritate nelegal, 
obligarea autorităţii publice pârâte la înlocuirea acestuia cu un act 
legal, prin care să îi fie recunoscut reclamantului dreptul sau interesul 
său legitim lezat prin actul anulat. Deşi, textul legal nu prevede, 
în mod expres, în această categorie de hotărâri judecătoreşti se 
încadrează şi hotărârile instanţelor de contencios administrativ prin 
care autorităţile publice sunt obligate să emită un act administrativ de 
autoritate individual la cererea reclamantului dacă acesta dovedeşte 
„că îndeplineşte condiţiile legale pentru a-i fi emis un asemenea act, 
cum ar fi, de exemplu, emiterea unei autorizaţii de construire. 

O altă categorie de hotărâri judecătoreşti care intră sub incidenţa 
acestui text de lege este aceea prin care autorităţile publice sunt 
obligate să modifice anumite acte administrative nelegale pentru a 


» Astfel, art. 143 alin. (1) din Normele metodologice aprobate prin 
Ordinul A.N.A.P. nr. 264/2016 prevede că „Autoritatea contractantă are 
obligaţia de a încheia contractul de achiziţie publică/acordul-cadru cu 
ofertantul a cărui ofertă a fost stabilită ca fiind câştigătoare”, iar art. 18 
alin. (4) lit. b) din Legea nr. 554/2004 prevede că „Atunci când obiectul 
acţiunii în contencios administrativ îl formează un contract administrativ, 
în funcţie de starea de fapt, instanţa poate obliga autoritatea publică să 
încheie contractul la care reclamantul este îndrituit”. 

le converti în acte legale, în scopul restabilirii drepturilor sau valori- 
ficării intereselor legitime ale particularilor victimizați prin aceste 
acte administrative. 

Sunt şi situaţii în care hotărârile instanțelor de contencios admi- 4 
nistrativ se pronunţă împotriva refuzului nejustificat al autorităţilor 
publice de a elibera alte înscrisuri decât actele administrative 
propriu-zise, denumite şi operaţiuni materiale, care nu produc, 
prin ele însele, efecte juridice (drepturi şi obligaţii), dar reprezintă 
condiţii procedurale pentru emiterea sau punerea în executare a 
"unor acte administrative: Astfel, de exemplu: certificatul de urba- 
nism precede emiterea autorizaţiei de construire; validarea tezei 
de doctorat de către Consiliul Naţional de Atestare a Titlurilor 
Diplomelor şi Certificatelor Universitare precede emiterea titlulu 
ştiinţific de doctor”; înscrierea în cartea funciară a unei construcţi 
edificate în baza unei autorizaţii de construire este condiţionată d 
emiterea certificatului de existenţă a construcţiei”. Astfel, dacă s 


» Astfel, art. 2 alin. (2!) din Legea nr. 50/1991 prevede că „Procedura d 
autorizare a executării lucrărilor de construcţii începe odată cu depunere 
cererii pentru emiterea certificatului de urbanism în scopul obținerii, ca a 
final, a autorizaţiei de construire şi cuprinde următoarele etape: a) emitere 
certificatului de urbanism”; 

> A se vedea, în acest sens, art. 6 din Ordinul MENCS nr. 3482/2016 
dispune că „Dacă studentul-doctorand a îndeplinit toate cerinţele prevăzute 
în programul de cercetare ştiinţifică şi aprecierile asupra tezei de doctorat 
permit atribuirea calificativului «Excelent», «Foarte bine», «Bine» sau 
«Satisfăcător», comisia de doctorat propune acordarea titlului de doctor. 
Propunerea se înaintează CNATDCU, spre validare. CNATDCU, în urma 
evaluării dosarului, propune ministrului educaţiei naţionale şi cercetării 
ştiinţifice acordarea sau neacordarea titlului de doctor”. 

3 Astfel, art. 37 alin. (1) din Legea nr. 7/1996, republicată, prevede că 
„Dreptul de proprietate asupra construcţiilor se înscrie în cartea funciară 
în baza unui certificat de atestare eliberat de autoritatea locală emitentă a 
autorizaţiei de construire, care să confirme că edificarea construcţiilor s-a 
efectuat conform autorizaţiei de construire şi că există proces-verbal de 
recepţie la terminarea lucrărilor, precum şi a celorlalte dispoziţii legale în 
materie şi a unei documentaţii cadastrale”. 

dovedeşte că refuzul autorităţilor publice este nejustificat, instanţa 
de contencios administrativ va pronunţa o hotărâre prin care le 
va obliga, la cererea celor prejudiciaţi, să elibereze înscrisurile, 
respectiv să efectueze operaţiunile materiale solicitate. 

Identificarea acestor categorii de hotărâri ale instanţei de con- 
tencios administrativ este relevantă pentru că procedura executării 
lor are anumite particularităţi! faţă de procedura de drept comun?, 
atât sub aspectul modului de executare silită, cât şi sub aspectul 
competenţei instanţei de executare. 

Celelalte hotărâri ale instanțelor de contencios administrativ 
cum sunt, de exemplu: hotărârile pronunţate în- litigiile privind 
executarea” actelor administrative, hotărârile prin care s-a dispus 
obligarea autorităţii publice la plata unei sume de bani sau predarea 
unui bun, hotărârile privind obligarea la plata de despăgubiri ori a 
cheltuielilor de judecată, pot fi puse în executare” potrivit procedurii 
de drept comun reglementate de Codul de procedură civilă. 

Astfel, dacă printr-o hotărâre de contencios administrativ s-a 
dispus obligaţia autorităţii publice la predarea unui bun mobil, vor 
deveni incidente dispoziţiile art. 894 alin. (1) C.proc.civ. (Efectuarea 
executării silite) care prevede că, în vederea executării silite a 
acestei obligaţii, executorul judecătoresc va ridica bunul urmărit de 


D Pentru detalii, în acest sens, a se vedea, 4. Trăilescu, A.A. Trăilescu, 
Executarea hotărârilor instanţelor de contencios administrativ în „Dreptul” 
nr. 11/2016, p. 97. 

2 Această procedură este reglementată de Codul de procedură civilă în 
Cartea a V-a intitulată „Despre executarea silită”. 

3 În legătură cu soluţiile pe care le poate pronunţa instanţa de contencios 
administrativ a se vedea art. 18 din Legea nr. 554/2004 şi comentariul afe- 
rent, precum şi art. 2 alin. (1) lit. i) din această lege care se referă la refuzul 
nejustificat al autorităţii publice de a pune în executare un act administrativ 
şi care poate constitui temei al pronunțării unei hotărâri judecătoreşti 
privind obligarea autorităţii publice pârâte la executarea actului emis. 

» Cu privire la această distincţie între hotărârile instanţelor de contencios 
administrativ, sub aspectul procedurii executării lor, a se vedea I.C.CJ., 
Secţia de contencios administrativ şi fiscal, decizia nr. 260/R/2009, decizia 
nr. 1821/2011, decizia nr. 1897/2012 şi decizia nr. 3470/2014 (idrept.ro). 

la debitor sau de la persoana la care se află, punându-l pe creditor 
în drepturile sale, stabilite prin titlul executoriu. În acelaşi mod, 
s-a decis că executarea de către o autoritate publică a unei obligaţii 
de a da, având ca obiect o sumă de bani nu intră sub incidenţa preve- 
derilor art. 24 din Legea nr. 554/2004, ci a dispoziţiilor procedurale 
de drept comun privind executarea silită”, 


2. Modul de executare a hotărârilor instanţei de contencios 
administrativ 


În materia executării acestor hotărâri, dispoziţiile art. 24 alin. (1) 
tezaa Il-aşialin.(2)din Legea nr. 554/2004 reiau principiul instituit de 
art. 622 alin. (1)? C.proc.civ., potrivit căruia hotărârile judecătoreşti 
se pun în executare de bunăvoie, iar, numai prin excepţie, acestea 
se aduc la îndeplinire prin executare silită [art. 622 alin. (2)]. Dată 
fiind celeritatea procesului de contencios administrativ, inclusiv sub 
aspectul executării hotărârilor judecătoreşti, în scopul unei protecţii 
eficiente a drepturilor şi intereselor legitime ale particularilor, aceste 
dispoziţii legale speciale stabilesc un termen relativ scurt în care auto- 
ritatea publică pârâtă are posibilitatea de a executa benevol hotărârea 
instanţei de contencios administrativ, iar, în caz contrar, particularul 
reclamant va putea declanşa procedura executării silite. Acest termen 
este de maxim 30 de zile şi curge de la data rămânerii definitive” a 


D A se vedea, în acest sens, I.C.C.J., Secţia de contencios administrativ 
şi fiscal, decizia nr. 4686/2011, în Dreptul nr. 7/2012, p. 216. 

» Conţinutul art. 622 alin. (1) C.proc.civ. este următorul: „Obligaţia 
stabilită prin hotărârea unei instanţe sau printr-un alt titlu executoriu se 
aduce la îndeplinire de bunăvoie”. 

Art. 622 alin. (2) C.proc.civ. are următorul conţinut: „În cazul în care 
debitorul nu execută de bunăvoie obligaţia sa, aceasta se aduce la înde- | 
plinire prin executare silită, care începe odată cu sesizarea organului de 
executare, potrivit dispoziţiilor prezentei cărţi, dacă prin lege specială nu 
se prevede altfel”. 

” Potrivit art. 634 C.proc.civ., hotărârile instanţei de contencios adminis- 
trativ rămân definitive la data expirării termenului de recurs sau, după caz, 
la data pronunțării instanţei de recurs. 

hotărârii instanţei de contencios administrativ, cu excepţia cazului 
în care instanţa, la cererea reclamantului, stabileşte un termen mai 
scurt pentru executarea hotărârii în cauză. 

În cazul în care autoritatea publică nu execută de bunăvoie hotă- 
rârea în acest termen, reclamantul poate uza de procedura executării 
silite specifică obligaţiilor de a face cu caracter ,„ intuitu personae” 
care nu pot fi duse la îndeplinire de alte persoane. 

Cu alte cuvinte, întrucât majoritatea hotărârilor instanţelor de 
contencios administrativ se referă la obligaţii de a faceale autorităţilor 
publice care au ca obiect: încheierea, modificarea sau emiterea unui 
act juridic ori a altui înscris, acestea nu pot fi duse la îndeplinire ` 
de către creditor (reclamant) sau de alte persoane pe cheltuiala 


~ debitorului (autorităţii publice pârâte). De aceea, reclamantul nici 


nu poate cere instanţei de judecată să-l autorizeze pe el să execute o 
asemenea obligaţie în locul autorităţii publice pârâte. 

De asemenea, aceste hotărâri nu sunt nici susceptibile de execu- 
tare silită în natură, prin intermediul executorului judecătoresc care 
nu poate constrânge autoritatea publică să-şi execute o obligaţie de 
a face care se circumscrie competenţei exclusive a acesteia. 

Pornind de la această realitate, atât Codul de procedură civilă, 
cât şi Legea nr. 554/2004 au prevăzut altă modalitate juridică de 
constrângere a autorităţii publice pentru îndeplinirea unei obligaţii de 
a face stabilită prin hotărârea instanţei de contencios administrativ. 

Astfel, art. 24 alin. (3) din această lege prevede că, dacă autoritatea 
publică nu execută de bunăvoie hotărârea judecătorească definitivă 
în termenul de 30 de zile prevăzut de lege ori, după caz, în termenul 
stabilit în cuprinsul hotărârii, instanţa de contencios administrativ 
care a soluţionat fondul cauzei îi va aplica conducătorului autorităţii 
publice sau, după caz, persoanei obligate prin hotărâre, dacă este 
vinovată, o amendă de 20% din salariul minim brut pe economie pe 
zi de întârziere, iar reclamantul are dreptul la penalităţi, în condiţiile 
art. 905 C.proc.civ (devenit art. 906 după republicarea din 10 aprilie 
2015 a acestui act normativ). 

Potrivit dispoziţiilor art. 24 alin. (3) din Legea nr. 554/2004 coro- 
borate cu cele ale art. 906 C.proc.civ., aceste măsuri de constrângere 

„ a autorităţii publice pârâte la executarea hotărârii judecătoreşti defi- 
nitive se dispun la cererea reclamantului (creditorului), care trebuie 
depusă la instanţa de executare în termenul de prescripţie” a dreptului 
de a obţine executarea silită. Instanţa de executare va judeca cererea 
reclamantului cu citarea părţilor, iar dacă va găsi cererea întemeiată 
va aplica aceste măsuri printr-o încheiere definitivă (precizăm 
însă că aceste dispoziţii legale au fost declarate neconstituţionale 
în ce priveşte menţiunea că încheierea instanţei de executare este 
definitivă”, ceea ce înseamnă că încheierea respectivă este supusă 
căii de atac a recursului). 

„De asemenea, precizăm că, deşi noul Cod de procedură civilă 
nu mai prevede sancţiunea amenzii civile pentru neexecutarea 
hotărârilor judecătoreşti privind obligaţia de a face, dispoziţiile 
„speciale ale Legii nr. 554/2004 privind această sancţiune au fost 
menținute” în urma modificării art. 24 din această lege prin Legea 
nr. 76/2012 pentru punerea în aplicare a Legii nr. 134/2010 privind 
Codul de procedură civilă. 14 > 

Cuantumul absolut al amenzii şi al penalității de întârziere se va 

stabili de către instanța de executare prin încheiere, ținând seama 
de dispoziţiile art. 24 alin. (3) din Legea nr. 554/2004 în ce priveşte 
amenda şi de dispoziţiile art. 906 C.proc.civ. în ce priveşte penali- 
tatea pentru fiecare zi de întârziere în executarea titlului executoriu 
(hotărârii judecătoreşti). 


D Acest termen este de 3 ani şi curge de la data rămânerii definitive a 
hotărârii judecătoreşti (art. 706 C.proc.civ.). 

» A se vedea Curtea Constituţională, Decizia nr. 898/2015 (M.Of. 
nr. 148 din 26 februarie 2016). Pentru detalii, a se vedea comentariul la 
art. N edi Ano 

- %În acestsens, Curtea Constituţională a precizat că „amenzile cominatorii 
stabilite la art. 24 alin. (2) din Legea nr. 554/2004 reprezintă o sancţiune 
procedurală pecuniară aplicată de instanță în scopul asigurării executării 
hotărârii. Legiuitorul a considerat necesar să instituie un astfel de mijloc 
de constrângere pentru a conferi eficacitate înseşi instituţiei contenciosului 


administrativ, a cărei finalitate ar fi iluzorie în absenţa unei sancțiuni pentru . 


neexecutarea voluntară a hotărârilor judecătoreşti pronunţate în această 
materie” (DCC nr. 377/2016, M.Of. nr. 676 din 1 septembrie 2016). 

Astfel, potrivit art. 906 alin. (2) C.proc.civ., când obligaţia nu 
este evaluabilă în bani, instanţa sesizată de creditor îl poate obliga pe 
debitor, prin încheiere definitivă dată cu citarea părţilor, să plătească 
în favoarea creditorului o penalitate de la 100 lei la 1.000 lei, stabilită 
pe zi de întârziere, până la executarea obligaţiei prevăzute în titlul 
executoriu, iar potrivit alin. (3) al aceluiaşi articol de lege, atunci 
când obligaţia are un obiect evaluabil în bani, penalitatea prevăzută 
poate fi stabilită de instanţă între 0,1% şi 1% pe zi de întârziere, 
procentaj calculat din valoarea obiectului obligaţiei. 

Această încheiere nu este însă executorie, aşa cum rezultă, în 
mod evident, din art. 24 alin. (3) din Legea nr. 554/2004 care prevede 
că „Dacă în termen de 3 luni de la data comunicării încheierii de 
aplicare a amenzii şi de acordare a penalităţilor debitorul nu execută 
obligaţia prevăzută în titlul executoriu, instanţa de executare, la 
cererea creditorului, va fixa suma definitivă ce se va datora statului 
şi suma ce i se va datora lui cu titlu de penalităţi, prin hotărâre dată 
cu citarea părţilor”. Aceste dispoziţii legale speciale se completează 
cu dispoziţiile art. 906 alin. (6) C.proc.civ. care prevăd că această 
din urmă hotărâre (încheiere) este executorie. 

Deci, potrivit acestor dispoziţii legale, prima încheiere (hotărâre) 
a instanţei de executare are doar un rol preventiv pentru autoritatea 
publică debitoare, iar cea de-a doua încheiere are rol sancţionator şi 
este executorie. 

De asemenea, considerăm, pentru identitate de rațiune, că sunt 
aplicabile şi în ce priveşte executarea acestor hotărâri dispoziţiile 
art. 906 alin. (5) C.proc.civ., chiar dacă nu au fost preluate în textul 
art. 24 din Legea nr. 554/2004, potrivit cărora „penalitatea va putea fi 
înlăturată ori redusă, pe calea contestaţiei la executare, dacă debitorul 
execută obligaţia prevăzută în titlul executoriu şi dovedeşte existenţa 
unor motive temeinice care au justificat întârzierea executării”. 


În acest sens, instanţa supremă a decis că amenda este o sancţiune 
care poate fi aplicată conducătorului autorităţii publice pentru neexecutarea 
culpabilă a hotărârii instanţei de contencios administrativ [I.C.C.J., Secţia 
de contencios administrativ şi fiscal, decizia nr. 1597/2009, decizia . 
nr. 4844/2014 (www.scj.ro)]. 

„Distinct de penalităţile de întârziere, creditorul are dreptul şi la 
plata de despăgubiri de către autoritatea publică dacă dovedeşte că 
în perioada cuprinsă între scadenţa îndeplinirii obligaţiei (expirarea 
termenului de punere în executare benevolă a hotărârii instanţei 
de contencios administrativ) şi executarea efectivă a suferit un 
prejudiciu cauzat de neexecutarea în natură a obligaţiei de a face 
de către autoritatea publică [art. 24 alin. (4) teza finală din Legea 
nr. 554/2004 şi art. 906 alin. (7) C.proc.civ.]. Despăgubirile vor 
fi stabilite, la cererea creditorului, prin aceeaşi hotărâre prin care 
se stabileşte cuantumul penalităţilor de întârziere şi, respectiv, al 
amenzii aplicate conducătorului autorităţii publice sau persoanei 
obligate la punerea în executare a hotărârii judecătoreşti. 

Mai trebuie adăugat faptul că, dacă creditorul nu declanşează 
procedura stabilirii cuantumului penalităţilor de întârziere pentru a 
obţine o încheiere executorie, instanţa de executare, din oficiu (prin 
intermediul compartimentului de executări civile), va verifica, prin 
solicitarea de relaţii de la autoritatea publică debitoare, dacă aceasta 
şi-a îndeplinit integral obligaţia prevăzută în hotărârea judecătorească 
definitivă, iar, în caz contrar, va stabili, prin încheiere definitivă, dată 
cu citarea părţilor, cuantumul definitiv al amenzii datorate statului de 
către conducătorul autorităţii publice sau de persoana responsabilă 
de executarea hotărârii. Această încheiere este executorie, ceea ce 
înseamnă că amenda respectivă va deveni creanţă fiscală sau, aşa 
cum prevede art. 24 alin. (3) din Legea nr. 554/2004, va constitui 
venit al bugetului de stat. Prin urmare, această creanţă fiscală poate 
face obiectul urmăririi silite potrivit procedurii” reglementate de 
Codul de procedură fiscală. 

Este de observat că, în ce priveşte sancţiunea cu amenda civilă, 
art. 24 alin. (4) teza I din Legea nr. 554/2004 prevede că suma acesteia 
stabilită de către instanţa de executare, după expirarea termenului de 
3 luni de la aplicare, este definitivă, ceea ce înseamnă că această 
sancţiune va fi aplicată numai o singură dată, spre deosebire de 


D Această procedură este reglementată de Cap. VIII-XIII din Titlul VII 
din Codul de procedură fiscală aprobat prin Legea nr. 207/2015 (M.Of. 
nr. 547 din 23 iulie 2015). 

penalităţile de întârziere care, în lipsa unei dispoziţii legale similare, 
vor putea fi transformate periodic în sume fixe şi supuse executării 
silite până la îndeplinirea integrală de către autoritatea publică 
debitoare a obligaţiei de a face prevăzută în hotărârea instanţei de 
contencios administrativ. 

O altă precizare importantă este aceea că amenda civilă trebuie 
stabilită în dispozitivul încheierii instanţei de executare, cu indicarea 


- numelui persoanei sancţionate pentru ca această încheiere să poată 


constitui titlu executoriu şi să poată fi pusă în executare. Dar, pentru ` 
a se putea pronunţa o asemenea încheiere, este necesar ca în cererea 
de executare a hotărârii instanţei de contencios administrativ, precum 
şi în cererea de stabilire a cuantumului amenzii şi penalităţilor de 
întârziere, creditorul să indice numele conducătorului autorităţii 
publice sau al persoanei obligate la executarea hotărârii. Altfel, s-a 
decis în jurisprudenţă, o cerere de executare formulată în abstract 
trebuie respinsă ca inadmisibilă”. 

Aceste dispoziţii legale speciale privind executarea silită a 
hotărârilor instanţelor de contencios administrativ se completează 
cu celelalte dispoziţii în materie de executare silită ale Codului de 
procedură civilă, în măsura în care sunt compatibile cu raporturile 
de drept administrativ. Astfel, în ce priveşte stabilirea despăgubirilor 
datorate creditorului de către autoritatea publică debitoare pentru 
neexecutarea în: natură a obligaţiei, art. 24 alin. (4) din Legea 
nr. 554/2004 prevede că acestea se stabilesc în condiţiile art. 891 
C.proc.civ. (devenit art. 892 după republicarea din 10 aprilie 2015 a 
acestui act normativ) care reglementează, în alin. (12, modalitatea 


D A se vedea, în acest sens, C.A. Cluj, Secţia de contencios administrativ 
şi fiscal, sentinţa nr. 178/2010, rămasă definitivă prin nerecurare, în 
Buletinul Jurisprudenţei, Ed. Universul Juridic, Bucureşti, 2010. 

» Art, 892 alin. (1) C.proc.civ. are următorul conţinut: „Dacă în titlu 
executoriu nu s-a stabilit ce sumă urmează a fi plătită ca echivalent al valorii 
bunului în cazul imposibilității predării acestuia sau, după caz, echivalentul 
despăgubirilor datorate în cazul neexecutării obligaţiei de a face ce implică 
faptul personal al debitorului, instanţa de executare, la cererea creditorului, 
va stabili această sumă prin hotărâre dată cu citarea părţilor, în termen 

de executare prin echivalent a obligaţiei debitorului în cazul în care 
aceasta a devenit imposibil de executat. O asemenea situaţie este 


mai puţin probabilă în cazul obligaţiilor de a face ale autorităţilor. 


publice, dar nu este exclusă, în practică putând apărea situaţii în 
care imposibilitatea de executare a obligaţiei să fie determinată de 
motive de interes public cum ar fi, de exemplu, refuzul autorizării 
unei activităţi pentru evitarea unor tulburări sociale. | 
-În sfârşit, mai precizăm că măsurile de constrângere, constând în 


penalități de întârziere şi amenda cominatorie prevăzute de art. 23 


alin. (3) din Legea nr. 554/2004, pot fi aplicate conducătorului 
autorităţii (instituţiei) publice pentru neexecutarea culpabilă a hotă- 
rârii instanţei de contencios administrativ, Astfel, potrivit soluţiei 
de unificare a practicii, adoptată de Plenul Secţiei de contencios 
administrativ şi fiscal a Înaltei Curți de Casaţie şi Justiţie, la data 
de 27 mai 2016 — referitor la problema culpei în neexecutarea obli- 
gaţiei, examinată în cadrul litigiilor având ca obiect aplicarea art. 24 
din Legea nr. 554/2004 — s-a conchis că „este prezumată culpa 
conducătorului autorităţii, prezumția neavând un caracter absolut, 
ci putând fi răsturnată prin administrarea de dovezi cu privire la 
existenţa unor motive temeinice pentru care nu s-a executat obligaţia 
în termenul legal”. Astfel s-a decis?, de exemplu, că reprezintă 
asemenea motive temeinice, „incidenţa termenelor prevăzute de 
Ordonanţa de urgenţă a Guvernului nr. 4/2012%, pe durata cărora 


scurt. În toate cazurile, la cererea creditorului, instanţa va avea în vedere Şi 
prejudiciile ocazionate prin neexecutarea de bunăvoie a obligaţiei, înainte 
ca aceasta să devină imposibil de executat”. 

» A se vedea I.C.C.J., Completul pentru dezlegarea unor chestiuni de 
drept, Decizia nr. 35/2016, pct. 50 (M.Of. nr. 1023 din 20 decembrie 2016). 

2 Idem, pet. 51. 

d Astfel, art. unic alin. (1) din O.U.G. nr. 4/2012 privind unele măsuri 
temporare în vederea consolidării cadrului normativ necesar aplicării unor 
dispoziţii din titlul VII „Regimul stabilirii şi plăţii despăgubirilor aferente 
imobilelor preluate în mod abuziv” al Legii nr. 247/2005 privind reforma 
în domeniile proprietăţii şi justiţiei, precum şi unele măsuri adiacente 
(M.Of. nr. 169 din 15 martie 2012), aşa cum a fost modificat de art. I din 
Legea nr. 117/2012 (M.Of. nr. 456 din 6 iunie 2012), a prevăzut că „La 

s-a suspendat în mod expres derularea procedurilor de soluţionare a 
dosarelor de retrocedare”. 


Jurisprudenţă 


1. Aplicarea sancţiunilor prevăzute de art. 24 din Legea 
nr. 554/2004 pentru refuzul autorităţilor publice de a pune în 
executare hotărârile instanţelor de contencios administrativ. 
Condiţii. Calitate procesuală pasivă | 


Prin acţiunea formulată, reclamantul R.M. asolicitat sancţionarea 
pârâtei A.N.R.P. pentru refuzul de a pune în executare sentinţa 
civilă nr. 871/1998, pronunţată de Curtea de Apel Bucureşti, rămasă 
definitivă. | 

Curtea de A pel Bucureşti, Secţia a VIII-a contencios administrativ 
şi fiscal, a admis excepţia lipsei calităţii procesuale pasive a pârâtei 
A.N.R.P. şi, pe cale de consecinţă, a respins cererea formulată de 
reclamant ca fiind formulată împotriva unei persoane fără calitate 
procesuală pasivă. 

Împotriva acestei sentinţei civile a declarat recurs reclamantul, 
pe care Înalta Curte l-a respins ca nefondat, pentru considerentele în 
continuare arătate. 

Astfel, Înalta Curte a reţinut că art. 24 alin. (1) din Legea 
nr. 554/2004 (în vigoare la data soluționării acestei cauze) prevede 
că: „Dacă în urma admiterii acţiunii autoritatea publică este obligată 
să încheie, să înlocuiască sau să modifice actul administrativ, să 
elibereze un alt înscris sau să efectueze anumite operaţiuni admi- 
nistrative, executarea hotărârii definitive şi irevocabile se face în 


data intrării în vigoare a prezentei ordonanţe de urgenţă se suspendă, până 
la data de 15 mai 2013, emiterea titlurilor de despăgubire, a titlurilor de 
conversie, precum şi procedurile privind evaluarea imobilelor pentru care 
se acordă despăgubiri, prevăzute de titlul VII «Regimul stabilirii şi plăţii 
despăgubirilor aferente imobilelor preluate în mod abuziv» din Legea 
nr. 247/2005 privind reforma în domeniile proprietăţii şi justiţiei, precum şi 
unele măsuri adiacente, publicată în Monitorul Oficial al României, Partea I, 
nr. 653 din 22 iulie 2005, cu modificările şi completările ulterioare”. 

termenul prevăzut în cuprinsul acesteia, iar în lipsa unui astfel de 
termen, în cel mult 30 de zile de la data rămânerii irevocabile a 
hotărârii”. 


Notă: Noua reglementare are un conţinut similar, cu precizarea 
că, în prezent, art. 24 alin. (1) nu mai cuprinde sintagma de „hotărâre 
irevocabilă”, pe care a înlocuit-o cu sintagma „hotărâre definitivă”. 


În continuare, instanța supremă a reținut prevederile alin. (2) al 
art. 24 din Legea nr. 554/2004 (în vigoare la data soluționării acestei 
cauze), potrivit cărora: „În cazul în care termenul nu este respectat, 
se aplică conducătorului autorităţii publice sau, după caz, persoanei 
obligate o amendă de 20% din salariul minim brut pe economie pe zi de 
întârziere, iar reclamantul are dreptul la despăgubiri pentru întârziere”. 

Notă: În prezent, dispoziții similare sunt cuprinse în art. 24 alin. (3) 
„din Legea nr. 554/2004. | 


Înalta Curte subliniază că aceste sancţiuni se aplică numai în cazul 
hotărârilor care au ca obiect obligarea unei autorităţi să încheie, să 
înlocuiască, să modifice un act administrativ, să elibereze un înscris 
sau să efectueze anumite operaţiuni administrative și că, pentru 
aplicarea sancţiunilor, este necesar a se dovedi că aceste obligații nu 
s-au executat din culpa autorităţii administrative. | 

De asemenea, Înalta Curte subliniază că aceste obligaţii a căror 
neexecutare conduce la aplicarea sancţiunii amenzii sunt obligaţii 
de „a face”, care nu se pot executa pe cale silită, datorită specificului 
acestora, ţinând seama şi de emitentul actului care întotdeauna are 
calitate de autoritate publică. 

Prin urmare, arată Înalta Curte, părţile raportului juridic litigios 
generat de neexecutarea unei hotărâri pronunţate în materia conten- 
ciosului administrativ sunt, pe de o parte, persoana care a câştigat 
procesul soluţionat prin hotărârea definitivă, iar, pe de altă parte, 
autoritatea publică care a pierdut procesul, în sensul că a fost obligată 
de instanţă la efectuarea uneia dintre operaţiunile enumerate la 
„art. 24 alin. (1) din Legea nr. 554/2004. 

Or, în cauză de faţă, Înalta Curte a constatat că prin titlul execu- 
toriu reprezentat de sentinţa civilă nr. 871/1998, pronunţată de 

Curtea de Apel Bucureşti, autoritatea publică ce a fost obligată să 
întocmească lista terenurilor intravilane disponibile şi să soluţioneze 
cererea reclamantului de împroprietărire este Consiliul General al 
Municipiului Bucureşti, şi nu A.N.R.P,, pârâta din prezenta cauză. 

Prin urmare, Înalta Curte a constatat că nu există identitate 
între persoana obligată prin titlul executoriu și persoana cu privire 
la care reclamantul a solicitat sancţionarea pentru neexecutarea 
hotărârii judecătoreşti ce constituie titlu executoriu, concluzionând 
că instanţa de fond a pronunţat o hotărâre temeinică şi legală, motiv 
pentru care Înalta Curte a respins recursul declarat de reclamant 
ca nefondat (/.C.C../., Secţia de contencios administrativ şi i fiscal, 
decizia nr. 92/2015, www.legalis.ro). 


2. Natura amenzii aplicate conducătorului autorităţii publice 
pentru neexecutarea hotărârii judecătorești în baza Legii 
nr. 554/2004. Neconstituționalitatea art. 24 alin. (3) din Legea 
nr. 554/2004 în partea potrivit căreia încheierea de amendare 
a conducătorului autorității publice este definitivă 


Curtea Constituţională a decis că amenzile cominatorii stabilite la 
art. 24 alin. (2) din Legea contenciosului administrativ nr. 554/2004 
reprezintă o sancţiune procedurală pecuniară aplicată de instanţă în 


„scopul asigurării executării hotărârii. Legiuitorul a considerat necesar 


să instituie un astfel de mijloc de constrângere pentru a conferi 
eficacitate înseşi instituţiei contenciosului administrativ, a cărei 
finalitate ar fi iluzorie în absenţa unei sancţiuni pentru neexecutarea 
voluntară a hotărârilor judecătoreşti pronunţate în această materie [a 
se vedea, de exemplu, DCC nr. 920 din 23 iunie 2009 (M.Of. nr. 575 
din 18 august 2009), DCC nr. 1.083 din 14 iulie 2011 (M.Of. nr. 608 
din 29 august 2011), DCC nr. 1.479 din 8 noiembrie 2011 (M.Of. 
nr. 59 din 25 ianuarie 2012)]. 

Această soluţie legislativă dă expresie garanţiilor dreptului la 
un proces echitabil astfel cum au fost dezvoltate în jurisprudenţa 
C.E.D.O. în care s-a statuat în mod constant faptul că „administraţia 
constituie un element al statului de drept, interesul său fiind identic 

cu cel al unei bune administrări a justiției. Pe cale de consecință, dacă 
administrația refuză sau omite să execute o hotărâre judecătorească 
ori întârzie în executarea acesteia, garanţiile art. 6 de care a beneficiat 
justiţiabilul în faţa instanţelor judecătoreşti îşi pierd orice rațiune de 
a fi” (Hotărârea din 19 martie 1997, pronunțată în cauza Hornsby 
„€. Greciei, parag. 41, Hotărârea din 24 martie 2005, pronunţată în 
cauza Șandor c. României, parag. 24). 
In ce privește procedura de soluţionare a cererii de aplicare a 
amenzii, respectiv caracterul definitiv al încheierii de amendare a 
conducătorului autorităţii publice şi lipsirea acestuia de posibilitatea 
„de a supune controlului judiciar o asemenea soluţie, Curtea constată că 
aceasta constituie o măsură excesivă, ce depăşeşte cadrul constitu- 
ţional referitor la exercitarea căilor de atac. Este de necontestat că 
legiuitorul poate limita numărul căilor de atac, însă, în cauză, prin 
consacrarea caracterului definitiv al soluţiei pronunţate cu privire 
la cererea de amendare a conducătorului autorităţii a fost eliminată 


singura cale de atac existentă în această materie. Curtea apreciază 


că o astfel de soluţie legislativă este disproporţionată în raport cu 
scopul urmărit şi nu îşi găseşte justificarea. 
Astfel, Curtea constată că, prin consacrarea caracterului definitiv 
al încheierii de amendare a conducătorului autorităţii publice pentru 
neexecutarea hotărârilor judecătoreşti şi eliminarea în acest mod a 
controlului judiciar al soluţiilor pronunţate în această materie, se 


aduce atingere accesului liber la justiţie în substanţa sa, încălcându-se 


astfel prevederile art. 21 din Constituţie. | 

Pe cale de consecință, Curtea a admis excepţia de neconstituţio- 
nalitate şi a constatat că soluţia legislativă potrivit căreia încheierea 
prevăzută de art. 24 alin. (3) din Legea nr. 554/2004 (de amendare a 


conducătorului autorității publice pentru neexecutarea hotărârii jude- - 


cătoreşti) este „definitivă” este neconstituţională (DCC nr. 898/2015, 
M.Of. nr. 148 din 26 februarie 2016). 


Notă: Deși nu a făcut obiectul controlului de constituţionalitate, - 


aceeaşi soluție se impune idem ratio şi pentru încheierea instanţei 
(prevăzută de acelaşi articol de lege) de stabilire a penalităţilor de 
întârziere în sarcina autorităţii publice pentru neexecutarea hotărârii 
judecătoreşti. l 

3.AAntrenarea răspunderii patrimoniale pentru nerespectarea 
termenului legal de punere în executare a hotărârii instanţei 
de contencios administrativ. Condiţii 


În speţă, reclamantul T.D. a chemat în judecată pe pârâţii Minis- 
trul Economiei Comerţului şi Mediului de Afaceri, LA., N.S. — 
Secretar General, D.F. — Director General al Direcției Generale 
Contabilitate-Financiar, D.B.—DirectorGeneralA dj.alDirecţieiGenerale 
Contabilitate-Financiar, F.G. — Şef serviciu Financiar-Contabilitate şi 
M.N. — inspector la Serviciul salarizare, solicitând: 

- aplicarea unei amenzi în cuantum de 20% din salariul minim 
brut pe economie pe zi de întârziere conducătorului autorităţii 
publice pentru nepunerea în executare a hotărârii judecătoreşti; 

- obligarea celorlalţi pârâţi, în temeiul art. 16 din Legea nr. 554/2004, 
în solidar cu conducătorul autorităţii publice în cauză, la plata de 
despăgubiri pentru refuzul acestora de a se conforma hotărârii 
judecătoreşti irevocabile. 

În motivarea cererii, reclamantul a arătat că prin sentinţa civilă 
nr. 4432/2009, pronunţată de Curtea de Apel Bucureşti, rămasă 
irevocabilă prin decizia nr. 1663/2011, pronunţată de I.C.C.J., Secţia 
contencios administrativ şi fiscal, s-a dispus printre altele: 

- anularea în parte a Ordinului MEC nr. 575 din 13 noiembrie 2006 


` şi emiterea unui nou ordin prin care să fie reîncadrat reclamantul în 


funcţia deţinută la data de 14 noiembrie 2006; i 

- obligarea la plata către reclamant a diferenţelor salariale între 
drepturile cuvenite conform funcţiei deţinute până la 14 noiembrie 
2006 şi cele efectiv primite după acest moment, suma indexată, 
majorată şi recalculată potrivit legii, precum şi la plata celorlalte 
drepturi de care ar fi beneficiat (aici intrând stimulentele primite de 
către toţi Directorii din instituţie, aferent funcţiei şi salariului lor, 
precum şi alte sporuri). 

Curtea de Apel Bucureşti a respins cererea reclamantului ca 
neîntemeiată. | A 

Reclamantul a declarat recurs împotriva acestei sentințe, pe care Înalta, 
Curte l-a fost respins ca nefondat pentru următoarele considerente: 


412 


Procedura de executare Art. 24 


Legea nr. 554/2004 instituie, prin art. 24 şi urm., o procedură 
prin care se urmăreşte a se înfrânge rezistenţa amdoi autori- 
tăților publice la executarea hotărârilor judecătoreşti prin aplicarea 
unei amenzi de 20% din salariul minim brut pe economie pe zi de 
întârziere, amenda aplicabilă având dublul rol de presiune şi de 
sancţionare a persoanelor ce exercită astfel de funcţii. 

Această amendă procesual-administrativă se aplică exclusiv 
conducătorilor autorităţilor publice, iar nu şi funcţionarilor din cadrul 


acelor autorităţi care se fac vinovaţi de neexecutarea unor astfel de - 


hotărâri. Aceste din urmă persoane nu pot fi chemate în judecată 
alături de conducătorii autorităţilor publice, pentru sancţionarea lor 
în temeiul art. 24 din Legea nr. 554/2004, răspunderea lor putând fi 
angajată numai în baza art. 26 din lege, prin promovarea unei agia 
în regres. 

De asemenea, în cadrul procedurii reglementată în art. 24-25 
din Legea nr. 554/2004 nu pot fi chemați în judecată funcționarii 
care au contribuit la elaborarea sau emiterea actului administrativ, în 
temeiul art. 16 alin. (1) din acelaşi act normativ. Astfel de cereri pot 
fi formulate numai în cadrul acțiunilor în contencios administrativ 
formulate în baza art. 8 din Legea nr. 554/2004, ce vizează anularea 
actelor infralegislative. 

Totodată, interpretând aceste articole de lege, Înalta Curte a arătat 
că amendarea pentru neexecutarea unei hotărâri judecătorești este 
posibilă numai în ipoteza în care se produc probe care să demonstreze 
culpa conducătorului autorității publice în privința neexecutării unei 
asemenea hotărâri. Altfel, într-o interpretare contrară, s-ar ajunge 
la situația aplicării amenzii chiar şi atunci când neexecutarea s-ar 
datora unor motive obiective, neimputabile, ceea ce în mod evident 
nu ar fi în spiritul reglementării din art. 24 al Regii ai Si 
administrativ. 

Or, în speță, aşa cum a Dati judecătorul fondului, execu- 
tarea sentinţei civile nr. 4432/2009, în ceea ce priveşte reintegrarea 
reclamantului T.D. în funcţia de conducere de director adjunct, a 

„presupus parcurgerea mai multor etape, printre care, identificarea 
unei funcţii vacante în vederea transformării acesteia în funcţia 

deținută anterior, funcție ce a trebuit reînființată, obținerea unui aviz 
de la Agenția Naţională a Funcţionarilor Publici, or, toate acestea, 
în mod obiectiv au condus la depăşirea termenului de 30 de zile 
prevăzut de art. 24 alin. (1) din Legea nr. 554/2004 pentru punerea - 
în executare a hotărârii judecătoreşti. 

De asemenea, nici acordarea diferenţelor salariale nu se putea 
realiza imediat, plata drepturilor băneşti fiind în mod necesar o etapă 
ulterioară reintegrării efective a reclamantului pe funcţie, numai astfel 
putându-se calcula care este perioada pentru care acestea se acordă. 

Faţă de cele ce preced, în speţă, s-a reținut că neexecutarea în 
termen a hotărârii judecătorești nu a fost cauzată de conducătorul 
autorității publice, nefiind dovedită culpa acestuia în sensul 
existenţei intenţiei de tergiversare a aducerii la îndeplinire a hotărârii 
ori a unei nejustificate pasivităţi într-un termen nerezonabil, care să 
atragă sancţionarea sa în condiţiile prescrise în art. 24 din Legea 
nr. 554/2004 (I.C.C.J., Secţia de contencios administrativ şi fiscal, 
decizia nr. 414/2013, www.legalis.ro). 


4. Sancțiunea amenzii aplicată conducătorului organismului 


colegial pentru neexecutarea hotărârii instanţei de contencios 
administrativ 


În temeiul art. 24 din Legea nr. 554/2004, poate fi aplicată 
conducătorului organismului colegial sancţiunea amenzii în cazul în 
care se constată nerespectarea termenului pentru executarea hotărârii 
definitive pronunţate de instanţa de contencios administrativ prin 
care, în urma admiterii acţiunii, organismul colegial este obligată 
să încheie, să înlocuiască sau să modifice actul administrativ, 
să elibereze un alt înscris sau să efectueze anumite operaţiuni 
administrative (Sol/uţie de principiu adoptată în şedinţa din 20 
februarie 2012 a judecătorilor Secţiei de contencios administrativ 
și fiscal a I.C.C.J., www.scj.ro). | 

5. Litigiu având ca obiect o cerere întemeiată pe dispozițiile 
art. 24 alin. (2) din Legea nr. 554/2004. Obiigaţia citării 
conducătorului autorității publice 


Hotărârea prin care s-a dispus, în temeiul art. 24 alin. (2) din 
Legea nr. 554/2004, sancţionarea conducătorului unei autorităţi 
publice cu amenda de 20% din salariul minim pe economie pe zi 
întârziere, pronunțată de instanţa de executare în contradictoriu doar 
cu autoritatea publică obligată la emiterea actului administrativ şi 
fără citarea în cauză a conducătorului respectivei autorităţi, este 
nelegală, fiind dată cu încălcarea principiului contradictorialităţii şi 
a dreptului la apărare al conducătorului autorităţii publice care, deşi 
are recunoscută de legiuitor calitatea procesuală pasivă sub aspectul 
amenzii pe zi de întârziere, a fost pus în imposibilitatea de a'formula 


apărări sau de a invoca eventuale excepții în cadrul litigiului astfel 


judecat (7.C.C.J., Secția de contencios administrativ şi fiscal, decizia 
nr. 659/2012, wwyw.legalis.ro; B.C. nr. 8-9/2012). 


6. Autoritate administrativă condusă de un orga nism colegial. 
Consecințe asupra stabilirii răspunderii instituite de art. 24 
din Legea nr. 554/2004 


Caracterul colegial al procedurii de adoptare a deciziilor nu 
poate fi invocat drept argument pentru exonerarea conducătorului 
autorităţii publice de aplicarea sancţiunii prevăzute de dispoziţiile 
art. 24 alin. (2) din Legea nr. 554/2004, pentru neexecutarea în 
termen a unei hotărâri definitive şi irevocabile pronunțată de instanţa 
de contencios administrativ. 

-“ Împrejurareacă, potrivitart. 13 din Titlul VII al Legii nr.247/2005, 
Comisia Centrală pentru Stabilirea Despăgubirilor funcţionează ca 
un organism colegial, voturile membrilor săi fiind egale, nu poate fi 
invocată ca argument pentru neexecutarea unei hotărâri judecătoreşti 
în termenul legal. Conducătorul autorităţii publice avea obligaţia 
legală de a organiza activitatea comisiei într-o asemenea manieră 
încât să asigure respectarea termenului de 30 de zile de la rămânerea 


415 


57 


58 


59- 


60 


61 


Art. 24 Legea contenciosului administrativ 


irevocabilă a hotărârii. Cu atât mai mult în cauza de faţă, în raport de 
termenul stabilit, recurenta nu are nicio justificare legală. 

Cât priveşte referirea recurentei la o decizie de speţă a Înaltei 
Curți de Casaţie şi Justiţie, în care conducătorul autorităţii a fost 
exonerat de răspundere pe ideea că organul care adopta decizia era 
colegial, instanţa reţine că acea hotărâre reprezintă un caz izolat în 
jurisprudenţa Secţiei, care a fost reconsiderată în sensul deciziei de 
faţă (.C.C.J., Secţia de contencios administrativ şi fiscal, decizia 
nr. 425/2012, www.legalis.ro; B.C. nr. 6-7/2012). 


7. Aplicarea conducătorului autorității publice a amenzii de 
20% din salariul minim brut pe economie pe zi de întârziere. 
Condiții 


Aplicarea sancțiunii prevăzute de art. 24 alin. (2) din Legea con- 
tenciosului administrativ nr. 554/2004, modificată, este condiţionată 
de stabilirea culpei conducătorului autorităţii administrative pentru 
neexecutarea hotărârii definitive şi irevocabile pronunţate de 
instanţa de contencios administrativ (Z.C.C.J., Secţia de contencios 
administrativ şi fiscal, decizia nr. 1435/2012, www.legalis.ro; B.C. 
nr. 12/2012). 


8. Aplicarea conducătorului autorităţii publice a amenzii de 
20% din salariul minim brut pe economie pe zi de întârziere. 
Condiţii 


Este greşită decizia instanţei de fond în sensul aplicării Preşe- 
dintelui Federaţiei Române de Snooker a unei amenzi în cuantum de 
20% din salariul minim brut pe economie pe zi de întârziere pentru 
că nu a răspuns în concret şi în detaliu petiției reclamantului întrucât 
din dispozitivul sentinţei nr. 6397/2011 şi considerentele acesteia 
rezultă că Federaţia Română de Snooker trebuia să răspundă petiţiei, 
„conţinutul răspunsului nefiind pus în discuţie”. 

Or, din moment ce acest răspuns al Federaţiei Române de 
Snooker a fost formulat, cu precizarea expresă că este dat în 

considerarea sentinţei civile pronunţate în dosarul nr. 5542/2/2011, 
este greşit a trece la interpretarea şi aprecierea răspunsului dat în 
aceste circumstanţe, neputându-se garanta un răspuns aşa cum ar 
dori fiecare petent (I.C.C.J., Secţia de contencios administrativ şi 
fiscal, decizia nr. 2736/2013, www. legalis.ro). 


Art. 25. Instanţa de executare 

` (1) Instanţa de executare, care în materia contenciosului adminis- 
trativ este, potrivit art. 2 alin. (1) lit. t), instanţa care a soluţionat 
fondul litigiului de contencios administrativ, aplică, respectiv acordă 
sancţiunea şi penalitățile prevăzute la art. 24 alin. (3), fără a fi nevoie 
de învestirea cu formulă executorie şi de încuviințarea executării 
silite de către executorul judecătoresc. 

(2) Cererile prevăzute la art. 24 alin. (3) şi (4) se judecă în camera 
de consiliu, de urgenţă și sunt scutite de taxa judiciară de timbru. 

(3) Hotărârea pronunţată în condiţiile art. 24 alin. (4) este supusă ` 
numai apelului în termen de 5 zile de la comunicare. Dacă hotărârea 
a fost pronunţată de curtea de apel ea va fi supusă recursului, în 
același termen. at 

(4) Prevederile alin. (1)-(3) se aplică, în mod corespunzător, și 
pentru punerea în executare a hotărârilor de contencios administrativ 
date pentru soluţionarea litigiilor ce au avut ca obiect contracte 
administrative. 


Comentariu 
Sumar 


1. Competența instanţei de executare a hotărârilor 

deleontenciosadministrativkirssk... Manh... Teie nn ly 
2. Procedura de judecată a cererilor de aplicare 

a amenzii şi penalitàților de întârziere........ i pese pe ut: Să 
Jurisprudență s 
1. Stabilirea competenţei instanței de EXECUIANC NEPUNE MAE M hiritia 10 
2. Puncrea în executare a hotărârii judecătoreşti. 

Contestaţie la executare. Competență........ cneaz 13 
3. Determinarea instanţei de executare în funcţie de natura 

obligaţiei impusă pârâtului prin hotărârea definitivă a 

instanţei de contencios administrativ... caca 20 

4. Cerere de punere în executare a hotărârii pronunțate de 
instanţa de contencios administrativ. Instanţa de 
executare competentă, ceata venea oo ue eee at dădu aa aa 28 


1. Competența instanței de executare a hotărârilor de 
contencios administrativ 


Dispoziţiile art. 25 alin. (1) şi art. 2 alin. (1) lit. t) din Legea 
nr. 554/2004, potrivit cărora instanţa de executare este „instanţa 
care a soluţionat fondul litigiului de contencios administrativ”, 
trebuie interpretate în sensul că instanţa de executare este instanța 
de fond sau, altfel spus, prima instanţă, pentru că, în caz contrar, 
ar însemna ca instanţa de recurs, în situaţia rejudecării fondului 
cauzei după casare, să devină instanţă de executare, ceea ce este 
inacceptabil (mai ales în cazul în care instanţa de recurs este chiar 
I.C.C.].). Or, în realitate, textul art. 2 alin. (1) lit. $) nu a mai fost 
pus în concordanţă cu textul art. 20 alin. (3) din această lege (aşa 
cum a fost acesta modificat prin Legea nr. 76/2012) care, din raţiuni 
de celeritate a procesului, a dat preferinţă casării cu reţinere spre 
rejudecare în locul casării cu trimitere spre rejudecare. 

De asemenea, mai precizăm că, potrivit acestor dispoziţii legale, 
competenţa instanţei de contencios administrativ, în calitatea sa 
specială de instanţă de executare, este limitată la aplicarea sancţiunii 
amenzii civile şi acordarea penalităţilor pentru fiecare zi de întârziere 
până la executarea obligaţiei (şi, eventual, a despăgubirilor pentru 
neexecutarea hotărârii), dacă debitorul (în speţă, autoritatea 
publică pârâtă) nu înţelege să-şi execute de bunăvoie obligaţia 
de a face, prevăzută în hotărârea judecătorească. Deci, instanţa 
de contencios administrativ, nu încuviinţează executarea silită a 
creanţei reprezentând suma penalităţilor de întârziere sau a despă- 
gubirilor acordate creditorului şi nici nu este competentă să soluţio- 
neze contestaţia la executare formulată de către autoritatea publică 
debitoare, aceste atribuţii revenind instanţei de executare de drept 

comun, respectiv judecătoriei, în condiţiile art. 651» C.proc.civ. Numai 
contestaţia la executare privind lămurirea înţelesului, întinderii sau 
aplicării dispozitivului hotărârii instanţei de contencios administrativ 
(privind fondul cauzei sau aplicarea amenzii şi acordarea penalităţilor 
de întârziere) este de competenţa i nstanţei care a pronunţat hotărârea 
contestată, în acest caz fiind aplicabile dispoziţiile art. 714 alin. (3) 
C.proc.civ.2 | 


ii si 


? 


2. Procedura de judecată a cererilor de aplicare a amenz 
penalităților de întârziere AN 


Cererea pentru aplicarea amenzii civile şi acordarea penalităților 3 
de întârziere în executarea hotărârii instanței de contencios 
administrativ se va depune la instanța de executare fără a fi necesară 


» Aceste text de lege, intitulat „Instanţa de executare”, are următorul 
conţinut: | n A af AN 

(1) Instanţa de executare este judecătoria în a cărei circumscripție se 
află, la data sesizării organului de executare, domiciliul sau, după caz, sediul 
debitorului, în afara cazurilor în care legea dispune altfel. Dacă domiciliul 
sau, după caz, sediul debitorului nu se află în ţară, este competentă jude- 
cătoria în a cărei circumscripție se află, la data sesizării organului de 
executare, domiciliul sau, după caz, sediul creditorului, iar dacă acesta nu 
se află în ţară, judecătoria în a cărei circumscripție se află sediul biroului 
executorului judecătoresc învestit de creditor... - euan 

(2) Schimbarea domiciliului sau sediului debitorului ori, după caz, al 
creditorului după începerea executării silite nu atrage schimbarea compe- 
tenței instanței de executare. ahim ajai | 

(3) Instanţa de executare soluţionează cererile de încuviințarea executării 
silite, contestaţiile la executare, precum şi orice alte incidente apărute în 
cursul executării silite, cu excepţia celor date de lege în competenţa altor 
instanţe sau organe. dh i eure T 

- ? Acest text legal are următorul conținut: „xContestaţia privind lămurirea 

înţelesului, întinderii sau aplicării titlului executoriu constând într-o 
hotărâre judecătorească, se introduce la instanţa care a pronunţat hotărârea 
care se execută. Dacă o asemenea contestaţie vizează un titlu executoriu ce 
nu emană de la un organ de jurisdicție, competenţa de soluţionare aparţine 
instanţei de executare”. 

învestirea cu formulă executorie a hotărârii a cărei executare se 
solicită şi fără a fi nevoie de încuviinţare executării silite. Aceste 
formalităţi procedurale prevăzute în materia executării silite de 
art. 666" C.proc.civ. (aşa cum a fost acesta modificat prin O.U.G. 
nr. 1/2016)nu sunt necesare în această procedură specială de executare 
a hotărârilor instanţei de contencios administrativ, întrucât, pe de o 
parte, cererea se adresează întotdeauna instanţei care a pronunţat 
hotărârea (a cărei executare se solicită) care va verifica implicit 
îndeplinirea condiţiilor pentru admiterea cererii de executare, iar, 
pe de altă parte, încheierea privind aplicarea amenzii şi acordarea 
penalităţilor de întârziere nu este executorie, deci nu poate fi pusă 
în executare, fiind necesară, în acest sens, o altă încheiere ulterioară 
de stabilire a sumelor datorate de către autoritatea publică debitoare, 
dacă aceasta persistă în refuzul său de executare a hotărârii. 

Aceste cereri de executare a hotărârii instanţei de contencios 
administrativ, atât în ce priveşte aplicarea amenzii şi a penalităţilor 
de întârziere, cât şi în ce priveşte stabilirea cuantumului acestora. se 
judecă în camera de consiliu, de urgenţă şi cu citarea părţilor. 

Referitor la căile de atac, art. 25 alin. (3) din această lege face 
distincţie între încheierile pronunţate de tribunal care pot fi atacate 


» Astfel, art. 666 C.proc.civ. prevede, în alin. (1), că „În termen de 
maximum 3 zile de la înregistrarea cererii, executorul judecătoresc va 
solicita încuviințarea executării de către instanţa de executare, căreia îi va 
înainta, în copie certificată de el pentru conformitate cu originalul, cererea 
creditorului, titlul executoriu, încheierea prevăzută la art. 665 alin. (1) Şi 
dovada achitării taxei judiciare de timbru”, iar, în alin. (8), prevede că „În 
partea finală a încheierii de încuviinţare a executării silite va fi adăugată 
formula executorie, cu următorul cuprins: 

«Noi, Preşedintele României, 

Dăm împuternicire şi ordonăm executorilor judecătoreşti să pună în 
executare titlul (Aici urmează elementele de identificare a titlului execu- 
toriu) pentru care s-a pronunțat prezenta încheiere de încuviințare a 
executării silite. Ordonăm agenţilor forţei publice să sprijine îndeplinirea 
promptă şi efectivă a tuturor actelor de executare silită, iar procurorilor să 
stăruie pentru ducerea la îndeplinire a titlului executoriu, în condiţiile legii. 
(Urmează semnătura preşedintelui completului şi a grefierului.)» 

cu apel şi încheierile pronunţate de curtea de apel care pot fi atacate 
cu recurs în acelaşi termen de 5 zile de la comunicare. Această 
distincţie nu are o justificare logică, însă o explicaţie ar putea fi 
aceea că legiuitorul a intenţionat să evite ca I.C.C.J. să rejudece 
asemenea cauze în fond (în cazul în care ar fi fost învestită cu cereri 
de apel). Dar, întrucât Curtea Constituţională a decis” că, în materia 
contenciosului administrativ, recursul urmează regulile speciale 
prevăzute de art. 20 alin. (3) din Legea nr. 554/2004, în sensul că, 
în caz de casare a hotărârii primei instanţe, instanţa de recurs va 
rejudeca litigiul în fond, nu mai subzistă nici această justificare 
pentru a face deosebire în privinţa căilor de atac Wea acestor 
încheieri judecătorești. 

Mai mult, I.C.C.J. a arătat în motivarea Deciziei nr. 20/20152, 
pronunţată în recursul în interesul legii, că „nu poate fi primită 
teza potrivit căreia, odată cu intrarea în vigoare a noului Cod de 
procedură civilă, legiuitorul ar fi înţeles să se îndepărteze de la regula 
statornicită instituind, în unele situaţii, şi în materia contenciosului. 
administrativ un control total devolutiv, prin intermediul căii de atac 
a apelului”. În considerentele aceleiaşi Decizii, instanţa supremă 
a mai arătat că, prin soluţia de principiu a judecătorilor Secţiei de 
contencios administrativ şi fiscal din 28 octombrie 2013, s-a statuat 
că, „întrucât calea de atac a apelului este incompatibilă cu specificul 
materiei contenciosului administrativ, cauzele având ca obiect cereri 
de apel formulate în temeiul dispoziţiilor Codului de procedură 
civilă din 2010 împotriva hotărârilor pronunţate în primă instanţă 
de curţile de apel ca instanţe de contencios administrativ, se califică 
şi se înregistrează ca cereri de recurs. La adoptarea soluţiei au fost 
avute în vedere dispoziţiile art. 7-12 din Legea nr. 76/2012”. . 

Această Decizie pronunţată în recursul în interesul legii, fiind o 
decizie de principiu în materia căilor de atac în procesul de contencios 
administrativ, trebuie aplicată „mutatis mutandis” şi în ce priveşte 


» A se vedea, în acest sens: DCC nr. 747/2014 (M.Of. nr. 98 din 
6 februarie 2015); DCC nr. 141/2015 (M.Of. nr. 311 din 7 mai 2015); DCC 
nr. 219/2016 (M.Of. nr. 456 din 17 iunie 2016). 

> M.Of. nr. 898 din 3 decembrie 2015. 

interpretarea dispoziţiilor art. 25 alin. (3) din Legea nr. 554/2004, 
referitoare la calea de atac împotriva încheierii tribunalului care 
trebuie să fie calificată recurs. 

În plus, deşi art. 25 alin. (3) din Legea nr. 554/2004 se referă numai 
la căile de atac împotriva încheierilor prevăzute de art. 24 alin. (4) 
din Legea nr. 554/2004 prin care se stabileşte cuantumul amenzii 
şi, respectiv, al penalităţilor de: întârziere, Curtea Constituţională 
a decis! că este neconstituţională soluţia legislativă prevăzută de 
art. 24 alin. (3) din Legea nr. 554/2004 potrivit căreia încheierea 
este „definitivă”, ceea ce înseamnă că, în lipsa unei dispoziţii legale 
contrare şi ţinând seama de Decizia nr. 20/2015 a instanţei supreme, 
şi această încheiere (prin care se aplică amenda civilă şi penalităţile 
de întârziere) este supusă căii de atac a recursului. 

În ultimul său alineat, art. 25 din Legea nr. 554/2004 prevede 
că aceste reguli speciale în materie de competenţă şi procedură se 
aplică „şi pentru punerea în executare a hotărârilor de contencios 
administrativ date pentru soluţionarea litigiilor ce au avut ca obiect 
contracte administrative”, însă considerăm că acest text legal se 
referă la hotărârile privind încheiere acestor contracte, nu şi la 
cele privind executarea lor, întrucât, pe de o parte, aceste din urmă 
hotărâri excedează sferei hotărârilor prevăzute de art. 24 alin. (1) din 
această lege, iar, pe de altă parte, hotărârile respective pot fi puse în 
executare silită în natură potrivit dispoziţiilor de drept comun. 


Jurisprudenţă 
1. Stabilirea competenţei instanței de executare 


Înalta Curte constată că obiectul litigiului dedus judecății. îl 
constituie cererea reclamantului A.N. de punere în executare a 
sentinţei civile nr. 2607 din 11 aprilie 2012 a Curţii de Apel Bucureşti, 
Secţia a VIII-a contencios administrativ şi fiscal, modificată prin 
decizia civilă nr. 2875 din 20 iunie 2013 emisă de aceeaşi instanţă, 
în sensul obligării pârâtei Comisia Parlamentară a Revoluţionarilor 


» A se vedea DCC nr. 898/2015 (M.Of. nr. 148 din 26 februarie 2016). 

din Decembrie 1989 la preschimbarea certificatului de revoluţionar 
al reclamantului. Potrivit art. 25 alin. (1) din Legea nr. 554/2004, 
„Sancţiunea şi despăgubirile prevăzute la art. 24 alin. (2) se aplică, 
respectiv se acordă, de instanţa de executare, la cererea reclaman- 
tului”, iar, conform art. 2 alin. (1) lit. ţ) din aceeaşi lege, „instanţa 
de executare este instanţa care a soluţionat fondul litigiului de 
contencios administrativ”. 

În mod corect a reţinut Tribunalul Bucureşti că, în raport. cu 
obiectul acţiunii, sancţiune neexecutare hotărâre, nu are nicio rele- 
vanţă competenţa actuală de soluţionare a fondului cauzei, instanţa 
de executare fiind instanţa care a soluţionat fondul litigiului şi a 
pronunţat titlul executoriu. 

Prin urmare, în cauză, titlul executoriu fiind reprezentat ie Ko) 
sentință civilă pronunțată de Curtea de Apel București, Secția a 


VIII-a contencios administrativ şi fiscal, aceasta. este instanța de 


executare competentă a soluţiona cererea reclamantului (.C.C.J., 
“Secţia de contencios administrativ şi fiscal, Pe nr. IPONA 5, 
www.scj.ro). 


2. Punerea în executare a hotărârii di răpit Contestație 


la executare. Competenţă 


Prin sentinţa civilă nr. 2283 din 18 noiembrie 2011, pronunţată 
-de Tribunalul Constanţa, Secţia contencios administrativ şi fiscal, în 
dosarul nr. 2800/229/2011, irevocabilă prin respingerea recursurilor 
de către Curtea de Apel Constanţa prin decizia civilă nr. 529/CA 
din 14 martie 2012, s-a admis, în parte, cererea astfel cum a fost 
formulată şi precizată de reclamanta P.O.D., în contradictoriu cu 
pârâţii Consiliul local al oraşului Țăndărei şi Primarul oraşului 
Țăndărei, aplicându-se pârâtului, Primarul oraşului Țăndărei, 
o amendă de 20% din salariul minim brut pe economie, pe zi de 
întârziere, până la executarea deciziei civile nr. 92/CA din 14 
februarie 2011, pronunţată de Curtea de Apel Constanţa în dosarul 
nr. 8437/118/2010. Prin aceeaşi sentinţă, s-a respins capătul de 
cerere privind acordarea despăgubirilor. 


423 


11 


12 


13 


14 


15 


16 


-3 


19 


Art. 25 Legea contenciosului administrativ 


Aşadar, sentința civilă nr. 2283 din 18 noiembrie 2011 a fost 
pronunțată de Tribunalul Constanța în calitate de instanță de 
executare, instanța de executare fiind, potrivit art. 2 alin. (1) lit. ţ) 
din Legea nr. 554/2004, „instanţa care a soluţionat fondul litigiului 
de contencios administrativ”. 

Din actele şi lucrările dosarului rezultă că, deşi prin contestaţia 
la executare înregistrată pe rolul Judecătoriei Slobozia. la data de 
21 martie 2014, s-a solicitat anularea executării silite şi a actelor 
de executare efectuate, în fapt, este vorba de o contestaţie la titlu, 
în sensul art. 711 alin. (2) C.proc.civ., întrucât ceea ce se contestă 
este înţelesul şi întinderea titlului executoriu, instanţa fiind chemată 
să arate persoana căreia i se va aplica efectiv amenda. respectiv să 
precizeze cine trebuie luat în debit cu suma de 83.720,00 RON. 

Potrivit art. 713 alin. (3) C.proc.civ., când se cere lămurirea 
înţelesului, întinderii sau aplicării titlului executoriu constând într-o 
hotărâre judecătorească, instanţa competentă să se pronunţe este cea 
care a pronunţat hotărârea care se execută. 

Prin urmare, dacă titlul executoriu este reprezentat de o hotărâre 
judecătorească, contestaţia se va îndrepta la acea instanţă care a 
pronunţat, în respectiva materie, hotărârea susceptibilă de executare 
silită. 

Înalta Curte constată că, în cauză, nu este incidentă dezlegarea dată 
prin Decizia nr. XIV din 5 februarie 2007, pronunţată în soluţionarea 
unui recurs în interesul legii prin care s-a stabilit că: „Judecătoria în 
circumscripția căreia se face executarea este competentă să judece 
contestaţia, atât împotriva executării silite înseși, a unui act sau 
măsuri de executare, a refuzului organelor de executare fiscală de 
a îndeplini un act de executare în condiţiile legii, cât şi împotriva 
titlului executoriu în temeiul căruia a fost pornită executarea, în cazul 
în care acest titlu nu este o hotărâre dată de o instanță judecătorească 
sau de un alt organ jurisdicţional, dacă pentru contestarea lui nu 
există o altă procedură prevăzută de lege”. | 

În consecinţă, pentru considerentele arătate şi în conformitate cu 
dispoziţiile art. 135 alin. (4) C.proc.civ., Înalta Curte va stabili com- 
petenţa de soluţionare a cauzei în favoarea Tribunalului Constanţa, 

Secţia contencios administrativ şi fiscal (.C.C.J., Secţia de contencios 
administrativ şi fiscal, decizia nr. 1311/201 5, www.scj.ro). 


3. Determinarea instanţei de executare în funcţie de natura 
obligaţiei impusă pârâtului prin hotărârea definitivă a 
instanței de contencios administrativ Ugi 


În speță, prin cererea înregistrată la Judecătoria sectorului 1 
Bucureşti, Biroul Executorului Judecătoresc M.D. din Bucureşti 
a solicitat instanţei să încuviinţeze executarea silită a sentinţei 
nr. 345/F-C/2011 pronunţată de Curtea de Apel Piteşti, Secţia comer- 
cială şi de contencios administrativ şi fiscal, în vederea recuperării 
silite a sumei de 500.000 RON şi a cheltuielilor de executare de 


la debitorul Autoritatea Naţională pentru Restituirea Proprietăţilor 


(A.N.R.P.). x 
La solicitarea judecătoriei, creditorul S.A.P. a formulat cerere de 
precizare în sensul că executarea silită priveşte obligația de a face, 
adică obligația A.N.R.P. de emiterea titlurilor de plată pentru suma 
de 500.000 RON, cu toate consecințele ce decurg din acest refuz. 
Judecătoria sectorului 1 București a admis excepția necompetenței 


materiale, invocată din oficiu, şi a declinat competenţa de soluţio- | 


nare a cauzei în favoarea Curţii de Apel Piteşti, Secţia de contencios 
administrativ, reţinând că executarea silită a hotărârilor prin care 
o autoritate publică este obligată să încheie, să înlocuiască sau să 
modifice un act administrativ ori să elibereze un alt înscris sau să 
efectueze anumite operaţiuni administrative este supusă reglemen- 
tărilor speciale prevăzute de Legea nr. 554/2004. . 

La rândul său, Curtea de Apel Piteşti a invocat din oficiu excepţia 


necompetenței sale materiale în soluţionarea cauzei şi a declinat 


competenţa în favoarea Judecătoriei sector 1 Bucureşti. 

În soluționarea conflictului negativ de competență, Înalta Curte 
a stabilit competenţa de soluţionare a cauzei în favoarea Curţii de 
Apel Piteşti, pentru următoarele considerente: 

În speță, titlul executoriu conţine o obligaţie stabilită în materie de 
contencios administrativ, a cărei executare este supusă dispoziţiilor 

Legii nr. 554/2004, iar instanţa de executare este instanţa de con- 
tencios administrativ care a soluţionat fondul litigiului. 

În materie de contencios administrativ, numai hotărârile judecă- 
toreşti prin care s-au respins acţiunile formulate potrivit dispoziţiilor 
Legii nr. 554/2004 şi s-au acordat cheltuieli de judecată se execută 
silit potrivit dreptului comun. În schimb, executarea silită a hotărârilor 
prin care s-a admis acţiunea, iar autoritatea publică este obligată să 
încheie, să înlocuiască sau să modifice actul administrativ, să elibereze 
un alt înscris sau să efectueze anumite operaţiuni administrative este 
supusă reglementărilor speciale prevăzută în această lege. 

Or, în speţă, din dispozitivul titlului executoriu reiese că obligaţiaa 
fost stabilită în materie de contencios administrativ, executarea silită 
a acesteia fiind supusă dispoziţiilor speciale din Legea nr. 554/2004, 
iar instanţa de executare este instanţa de contencios administrativ 
care a soluţionat fondul litigiului de contencios administrativ, 
respectiv Curtea de Apel Piteşti, nefiind vorba de executarea unor 
cheltuieli de judecată (ZC.C.J., Deea Icivilă, decizia nr. 1799/2013, 
www.legalis.ro). 


4. Cerere de punere în executare a hotărârii pronunţate de 
instanţa de contencios administrativ. Instanţa de executare 
competentă 


Prin acţiunea înregistrată pe rolul Curţii de Apel Bucureşti, 
Secţia a VIII-a contencios administrativ şi fiscal, reclamantul A.N. 
a solicitat, în contradictoriu cu pârâta Comisia Parlamentară a 
Revoluţionarilor din Decembrie 1989, aplicarea faţă de pârâtă a unei 
amenzi în cuantum de 20% din salariul minim brut pe economie pe 
zi de întârziere până la îndeplinirea obligaţiei prevăzute în decizia 
civilă nr. 2875/2013 emisă de Curtea de Apel Bucureşti, Secţia 
a VIII-a contencios administrativ şi fiscal, şi obligarea pârâtei la 
plata de despăgubiri pentru întârzierea executării obligaţiei. 

Curtea de Apel Bucureşti a admis excepţia necompetenţei mate- 
riale, invocată din oficiu, şi a declinat competenţa de soluţionare a 
cauzei în favoarea Tribunalului Bucureşti, Secţia a II-a contencios 

administrativ şi fiscal, reţinând că instanţa de executare la care se 


referă art. 25 din Legea nr. 554/2004 este tribunalul pentru că, potrivit 


art. 26 din Legea nr. 341/2004 introdus prin Legea nr. 2/2013, litigiile - 


în care acţiunea este formulată în contradictoriu cu Secretariatul de 
Stat pentru Problemele Revoluţionarilor din Decembrie 1989:sau 
Comisia Parlamentară a Revoluţionarilor din Decembrie 1989 se 
soluţionează, în fond, de Secţia de contencios administrativ şi fiscal 
a tribunalului. 


Tribunalul Bucureşti, Secţia a II-a de contencios pet 


şi fiscal, a admis excepţia necompetenţei materiale a instanţei şi a 
declinat competenţa de soluţionare a cauzei în favoarea Curţii de Apel 
Bucureşti, Secţia a VIII-a, reţinând că, potrivit art. 25 alin. (1) din 
Legea nr. 554/2004 în vigoare la data sesizării instanţei, sancţiunea 
şi despăgubirile prevăzute la art. 24 alin. (2) din lege se acordă de 
instanţa de executare, şi că, potrivit art. 2 alin. (1) lit. f) din aceeaşi lege, 
instanţa de executare este instanţa care a soluţionat fondul, neavând 
relevanţă competenţa actuală privind fondul soluționării cauzei. - - 

Examinând conflict negativ de competenţă, Înalta Curte constată 
că obiectul litigiului îl constituie cererea reclamantului A.N. de 
punere în executare a sentinţei civile nr. 2607/2012 a Curţii de 
Apel Bucureşti, Secţia a VIII-a contencios administrativ şi fiscal, 
modificată prin decizia civilă nr. 2875/2013 emisă de aceeaşi instanţă, 
în sensul obligării pârâtei Comisia Parlamentară a Revoluţionarilor 
din Decembrie 1989 la preschimbarea certificatului de de lasi 
al reclamantului. 

Potrivit art. 25 alin. (1) din Legea nr. 554/2004, sancţiunea şi 
despăgubirile prevăzute la art. 24 din această lege aplică, respectiv se 
acordă, de instanţa de executare, la cererea reclamantului, iar, conform 


art. 2 alin. (1) lit. ţ) din aceeaşi lege, instanţa de executare este instanţa ` 


care a soluţionat fondul litigiului de contencios administrativ. 
În mod corect a reţinut Tribunalul Bucureşti că, în raport cu 
obiectul acţiunii, sancţiune neexecutare hotărâre, nu are nicio rele- 


vanţă competenţa actuală de soluţionare a fondului cauzei, instanţa 
de executare fiind instanţa care a soluţionat fondul litigiului şi a 


pronunţat titlul executoriu. 


` 427 


30 


31 


132 


33 


34 


35 


36 


38 


39 


40 


Art. 25 - Legea contenciosului administrativ 


Prin urmare, în cauză, titlul executoriu fiind reprezentat de 
o sentinţă civilă pronunţată de Curtea de Apel Bucureşti, Secţia 
a VIII-a, aceasta este instanţa de executare competentă a soluţiona 
cererea reclamantului. 

Pentru considerentele expuse, Înalta Curte va stabili competenţa 
de soluţionare a cauzei în favoarea Curţii de Apel Bucureşti, 
Secţia a VII-a contencios administrativ şi fiscal (.C.C.J, 
Secţia de contencios administrativ şi fiscal, decizia nr. 1235/2015, 
www.legalis.ro). 


5, Contestaţie la executare. Competenţă de soluționare 


În speță, prin acţiunea înregistrată pe rolul Judecătoriei Galaţi, 
petenta SC L. SRL Galaţi a formulat contestaţie la executare 
concretizată sub forma plângerii împotriva refuzului executorului 
judecătoresc de a continua executarea silită începută, respectiv de a 
înfiinţa poprirea în dosarul de executare nr. 704/2011 pentru suma 
de 31.500 RON. 

Judecătoria Galaţi a dispus declinarea competenţei de soluţionare 
a cauzei în favoarea Tribunalului Galaţi, Secţia contencios adminis- 
trativ-fiscal, pe motiv că, potrivit art. 2 lit. ţ) din Legea nr. 554/2004, 
aceasta este „instanţa de executare”. 

La rândul său, Tribunalul Galaţi a declinat competenţa de 
soluţionare a cauzei în favoarea Judecătoriei Galaţi, reținând că 
judecătoriei îi revine competența de soluţionare a contestaţie la 
executare, în speţă nefiind solicitată aplicarea unor sancţiuni prevă- 
zute de art. 24 alin. (2) din Legea nr. 554/2004. 

În soluţionarea conflictului negativ de competență, Curtea de 
Apel Galaţi, Secţia contencios administrativ şi fiscal, a stabilit 
competenţa de soluţionare a cauzei în favoarea Judecătoriei Galaţi, 
Secţia civilă. 

Pentru a pronunţa această soluție, Curtea de apel a constatat că 
potrivit art. 2 lit. ţ) din Legea nr. 554/2004, instanţa de executare 
este instanţa care a soluţionat fondul litigiului de contencios admi- 
nistrativ. 


428 


Procedura de executare l Art. 25 


Aceste dispoziții legale definesc însă instanța de executare în 
sensul legii contenciosului administrativ, prin prisma procedurii de 
executare reglementată în capitolul II al acestei legi, art. 22-26. 

Astfel, se reține că instanța de executare, conform art. 25 din 
Legea nr. 554/2004, este competentă să aplice sancţiunea — amendă 
de 20% din salariul minim brut pe economie pe zi de întârziere, 
respectiv să acorde despăgubirile prevăzute la art. 24, la cererea 
reclamantului, hotărând în cameră de consiliu de urgenţă, cu citarea 
părţilor. 

Faţă de obiectul speţei deduse judecății, Curtea de apel a constatat 
că, în acest caz, competenţa de soluţionare a revine instanței de 
drept comun, respectiv Judecătoriei Galaţi, nefiind pornită în speţă 
procedura de executare specială prevăzută de legea contenciosului 
administrativ, ce impune în caz de neexecutare a hotărârii, intervenţia 
instanţei care a soluţionat fondul litigiului de contencios administrativ, 
pentru aplicarea amenzii legale şi acordarea de despăgubiri. 

Împotriva acestei sentinţe a formulat recurs reclamanta SC L. 
SRL Galaţi, criticând-o pentru nelegalitate şi netemeinicie. 

Analizând cererea de recurs, Înalta Curte constată că este nefon- 
dată pentru următoarele considerente: | 

- obiectul acţiunii îl constituie înființarea popririi sumei de 
31.500 RON, în dosarul de executare silită nr. 704/2011, faţă de 
refuzul executorului judecătoresc, care se introduce la instanţa de 
executare de drept comun, respectiv judecătoria.; 

- [.C.C.]., în acord cu soluţia pronunţată de Curtea de Apel Galaţi, 
reţine că prezenta acţiune nu reprezintă o cerere îndreptată împotriva 
autorităţii publice pentru neexecutarea. unei hotărâri judecătoreşti, 
potrivit art. 24 din Legea nr. 554/2004, pentru a fi aplicabilă 
procedura de executare silită prevăzută de această lege CERCAR 
Secția de contencios administrativ şi fiscal, decizia nr. 1 333/2015, 
www.legalis.ro). 

Art. 26. Acţiunea în regres 


Conducătorul autorităţii publice se poate îndrepta cu acțiune 
împotriva celor vinovați de neexecutarea hotărârii, potrivit dreptului 
comun. În cazul în care cei vinovaţi sunt demnitari sau funcţionari 
publici, se aplică reglementările speciale. 


Comentariu 
Sumar 
l. Situaţiile în care poate fi promovată acţiunea în regres... l 
Jurisprudență 
1. Neexecutarea hotărârii judecătoreşti. Amendă. 
Drept de regresS........esssssseseseesesrostosereresesesuinasireeneenesesnsreresreeererereees 10 


1. Situaţiile în care poate fi promovată acțiunea în regres 


Acțiunea în regres reprezintă mijlocul juridic prin care cel obligat 
pentru altul sau alături de altul poate pretinde acestuia restituirea 
datoriei sau a părții din datorie pe care a plătit-o în locul lui”. 

Dispoziţiile art. 26 din Legea nr. 554/2004 se referă numai 
la dreptul la acţiune în regres al conducătorului autorităţii 
publice (care a fost obligat de către instanţa de executare la plata 
amenzii civile şi a despăgubirilor prevăzute de art. 24 din Legea 
nr. 554/2004) împotriva persoanei care avea obligaţia să ducă la 
îndeplinire hotărârea instanţei de contencios administrativ, dar nu 
şi-a îndeplinit această obligaţie. 

Este adevărat că, potrivit art. 24 alin. (2) din Legea nr. 554/2004, 
instanţa de executare poate dispune obligarea la plata amenzii şi a 
penalităţilor de întârziere şi a altei persoane (decât conducătorul 
autorităţii publice) care se face vinovată de neexecutarea hotărârii 
judecătoreşti, însă în cele mai multe cazuri reclamantul îl acţionează 
în instanță doar pe conducătorul autorităţii publice a cărei culpă 
pentru neexecutarea hotărârii este prezumată (nefiind necesară 
dovedirea acesteia de către reclamant). În acest caz, conducătorul 
autorităţii publice se va întoarce, folosind căile legale, împotriva 


D A se vedea M. Duţu, op. cit., p. 657. 

persoanei vinovate de neexecutarea hotărârii judecătoreşti pentru 
recuperarea sumelor de bani pe care a fost obligat să le plătească cu 
titlu de amendă şi penalităţii de întârziere. 

Aceste dispoziţii speciale nu reglementează însă acţiunea în 
regres a autorităţii publice pentru recuperarea despăgubirilor la care 
a fost obligată prin hotărârea instanţei de contencios administrativ 
în urma admiterii acţiunii în despăgubiri a reclamantului pentru 
repararea prejudiciului produs acestuia prin emiterea actului ilegal 
sau refuzul nejustificat al reprezentanţilor autorităţii publice. 

Prin urmare, în aceste cazuri, temeiul legal al acţiunii în regres 
îl reprezintă dreptul comun” sau alte legi speciale. 

Astfel, în cazul în care o autoritate publică a fost obligată, prin 
hotărârea instanţei de contenciosadministrativ, la plata de despăgubiri 
pentru prejudiciul cauzat printr-un act administrativ nelegal sau 
printr-un refuz nejustificat, suma de bani plătită reclamantului, cutitlu 
de despăgubiri, va fi recuperată de la conducătorul? acelei autorităţi 
sau (şi) de la altă persoană fizică, aflată în serviciul autorităţii publice, 
care a cauzat producerea prejudiciului prin emiterea sau contribuţia 
sa la emiterea actului nelegal sau a refuzului nejustificat. 

În cazul în care vinovat de producerea prejudiciului este un prepus, 
iniţiativa unei asemenea acţiuni civile aparţine conducătorului autorităţii 
publice cu personalitate juridică? obligată la plata de despăgubiri ori 
primarului”în cazul unităţiloradministrativ-teritoriale. Dacă primarul 


D A se vedea art. 1384 C.civ. (Dreptul de regres). 

» Astfel, art. 219 C.civ. (Răspunderea pentru fapte juridice) prevede că: 

„(1) Faptele licite sau ilicite săvârşite de organele persoanei juridice 
obligă însăşi persoana juridică, însă numai dacă ele au legătură cu atribuţiile 
sau cu scopul funcţiilor încredințate. 

(2) Faptele ilicite atrag şi răspunderea personală şi Salam a celor care 
le-au săvârşit, atât față de persoana juridică, cât şi față de terți”. ; 

3 Astfel, potrivit art. 209 alin. (1) C.civ. (Data dobândirii capacității 
de exerciţiu), „persoana juridică îşi exercită drepturile şi îşi îndeplineşte 
obligaţiile prin organele sale de administrare, de la data constituirii lor”. 

» Potrivit art. 21 alin. (2) din Legea nr. 215/2001, republicată (M.Of. nr. 123 - 
din 20 februarie 2007), unităţile administrativ-teritoriale sunt reprezentate în 
justiţie, după caz, de primar sau de preşedintele consiliului judeţean. 

este el însuşi emitentul actului ilegal sau refuzului nejustificat 
cauzator al prejudiciului, acţiunea în regres va putea fi promovată 
împotriva primarului de către consiliul local. Dacă autoritatea sau 
instituţia publică a statului nu are personalitate juridică, iar instanţa 
de contencios administrativ a stabilit răspunderea patrimonială a 
statului, Ministerul Finanţelor Publice este cel care se va întoarce, 
în mod obligatoriu. pe cale judiciară, împotriva aceluia care a cauzat 
prejudiciul, în măsura în care acesta din urmă este răspunzător, 
potrivit legii speciale, pentru producerea acelui prejudiciu [art. 1384 
alin. (2) C.civ.]. 

Dacă prin hotărârea instanţei de contencios administrativ s-a 
stabilit răspunderea patrimonială solidară a autorităţii publice şi 
a unei persoane fizice aflate în serviciul acesteia, în baza art. 16 
din Legea nr. 554/2004, autoritatea publică se poate îndrepta şi 
împotriva acelei persoane pentru partea ei din datorie care se va 
stabili proporţional cu contribuţia pe care a avut-o la producerea 
prejudiciului ori, dacă această contribuţie nu poate fi stabilită, sarcina 
reparării datoriei se va împărţi în mod egal între acea persoană şi 
conducătorul autorităţii publice care a emis actul ilegal sau refuzul 
nejustificat (art. 1383 C.civ.). 

Dacă persoana vinovată are calitatea de funcţionar public, recu- 
perarea prejudiciului se va face, în acest caz, prin emiterea unei 
dispoziţii (decizii) de imputare de către conducătorul autorităţii 
publice, în conformitate cu art. 85 alin. (1) prima parte” coroborat cu 
art. 84 lit. a)? din Legea nr. 188/1999 privind Statutul funcţionarilor 
publici, republicată”). 


D Acest articol de lege prevede că „repararea pagubelor aduse autorităţii 
sau instituţiei publice în situaţiile prevăzute la art. 84 lit. a) şi b) se dispune 
prin emiterea de către conducătorul autorităţii sau instituţiei publice a unui 
ordin sau a unei dispoziţii de imputare, în termen de 30 de zile de la consta- 
tarea pagubei (...)”. 

» Potrivit acestui text de lege, „răspunderea civilă a funcţionarului 
public se angajează: a) pentru pagubele produse cu vinovăţie patrimoniului 
autorităţii sau instituţiei publice în care funcţionează”. 

» M.Of. nr. 365 din 29 mai 2007. 

În schimb, recuperarea de la persoanele vinovate a despăgubirilor 
plătite de către autoritatea sau instituţia publică, în calitatea sa 
de comitent pentru prejudiciile cauzate de prepuşii săi, alţii decât 
funcţionarii publici, se va putea face pe calea acţiunii în regres! care 
se va îndrepta împotriva acestor persoane. 


Jurisprudență 


1. Neexecutarea hotărârii judecătorești. Amendă. Drept da 


regres 


În speţă, intimaţii-reclamanţi N.N. şi S.M. au învestit instanța 
de contencios administrativ cu o cerere având ca obiect aplicarea 
unei amenzi de 20% din salariul minim brut pe economie, pe zi 
de întârziere, preşedintelui Autorităţii Naţionale pentru Restituirea 
Proprietăţilor — D.C.N., cu titlu de sancţiune pentru neexecutarea în 
termen a sentinţei civile nr. 4273 din 2 decembrie 2009 a Curţii de 
Apel Bucureşti, Secţia a VIII-a de contencios administrativ şi fiscal, 
irevocabilă prin decizia nr. 205 din 18 ianuarie 2011 a Înaltei Curți 
de Casaţie şi Justiţie, Secția de contencios administrativ şi fiscal. 

Înalta Curte a respins ca nefondat recursul declarat de Preşedintele 
Comisiei Centrale pentru Stabilirea Despăgubirilor reţinând că este 
nerelevantă împrejurarea că această Comisie este un organism 
colegial şi că Preşedintele Autorităţii Naţionale pentru Restituirea 
Proprietăţilor nu poate influenţa votul acestuia, în condiţiile în care 
dispoziţiile art. 24 alin. (2) din Legea nr. 554/2004 se referă expres 
la conducătorul autorităţii publice, respectiv a persoanei obligate. 

În plus, Curtea a reţinut că în temeiul art. 26 din Legea 
nr. 554/2004, modificată şi completată, Preşedintele Autorităţii 


Naţionale pentru Restituirea Proprietăţilor are la îndemână, dacă 


consideră necesar, o acţiune în regres împotriva persoanelor respon- 
sabile de neexecutare — în speţă, membrii Comisiei Centrale — ca 
organism colegial (L.C.C.J., Secţia de contencios administrativ şi 
fiscal, decizia nr. 4929/2011, www.legalis.ro). 


D A se vedea, în acest sens, art. 85 alin. (1) ultima parte coroborat cu 
art. 84 lit. c) din Legea nr. 188/1999 privind Statutul funcţionarilor publici. 

Capitolul IV 
Dispoziţii tranzitorii şi finale 


Art. 27. Judecarea cauzelor aflate pe rol 


. Cauzele aflate pe rolul instanțelor la data intrării în vigoare a 
prezentei legi vor continua să se judece potrivit legii aplicabile în 
momentul sesizării instanţei. 


Comentariu 


Neretroactivitatea normelor de procedură. Principiul neretro- 
activităţii legii civile, consacrat de art. 15 alin. (2) din Constituţie, se 
aplică şi în cazul normelor de procedură pe baza cărora se soluţio- 
nează acţiunea în contencios administrativ. O parte din aceste norme 
juridice se află în Legea nr. 554/2004, însă cea mai mare parte a lor 
se regăseşte în Codul de procedură civilă, care constituie dreptul 
procedural comun în materie civilă. 

„ În acelaşi sens, art. 3 din Legea nr. 76/2012 pentru punerea în 
aplicare a Legii nr. 134/2010 privind Codul de procedură civilă 
prevede, în alin. (1), că „dispoziţiile Codului de procedură se aplică 
numai proceselor şi executărilor silite începute după intrarea acestuia 
în vigoare”, iar în alin. (2) prevede că „procesele începute prin cereri 
depuse, în condiţiile legii, la poştă, unităţi militare sau locuri de 
deţinere înainte de data intrării în vigoare a Codului de procedură 
civilă rămân supuse legii vechi, chiar dacă sunt înregistrate la 
instanţă după această dată”. 

Aceste dispoziţii legale tranzitorii asigură previzibilitatea nor- 
melor de procedură pe baza cărora persoanele fizice şi juridice îşi 
pot valorifica drepturile în justiţie. i 

Dispoziţii tranzitorii şi finale Art. 28 


Art. 28. Completarea cu dreptul comun 


(1) Dispoziţiile prezentei legi se completează cu prevederile 
Codului civil și cu cele ale Codului de procedură civilă, în măsura în 
care nu Sunt incompatibile cu specificul raporturilor de putere dintre 
autoritățile publice, pe de o parte, și persoanele vătămate în dreptu- 
rile sau interesele lor legitime, pe de altă parte. 


(2) Instanţa de contencios administrativ nu poate suspenda jude- 
carea pricinii când s-a început urmărirea penală pentru o infracţiune 
săvârşită în legătură cu actul administrativ atacat, dacă reclamantul 
— persoană vătămată — stăruie în continuarea judecării pricinii. 

(3) Acţiunile introduse de persoanele de drept public și de orice 
autoritate publică, în apărarea unui interes public, precum și cele 
introduse împotriva actelor administrative normative nu mai pot fi 
retrase, cu excepția situaţiei în care sunt formulate și pentru apărarea 
drepturilor sau intereselor legitime de care pot dispune persoanele 
fizice sau juridice de drept privat. 


Comentariu 


Derogări de la dreptul comun. Legea nr. 554/2004, fiind o lege 
specială cu privire la valorificarea în justiţie a drepturilor subiective 
şi a intereselor legitime, se completează cu dispoziţiile Codului de 
procedură civilă, dar şi ale Codului civil, întrucât aceste din urmă 
acte normative reprezintă dreptul comun în materia drepturilor per- 
soanelor şi a mijloacelor procesuale de apărare a acestor drepturi. 

Totuşi, normele dreptului substanțial sau procedural privat nu se 
aplică dacă sunt incompatibile cu specificul raporturilor juridice de 
drept public sau când legea specială dispune în sens contrar. 

Unele dintre aceste incompatibilităţi între dreptul comun şi drep- 
tul special sunt prevăzute în: mod expres în acest articol al Legii 
nr. 554/2004. 

Astfel, deşi potrivit art. 413 alin. (1) pct. 2 C.proc.civ., instanţa 
poate suspenda judecata când s-a început urmărirea penală pentru 
o infracţiune care ar avea o înrâurire hotărâtoare asupra hotărârii 
ce urmează să se dea, dispoziţiile art. 28 alin. (2) din Legea 
nr. 554/2004 prevăd contrariul, şi anume că instanţa de contencios 
administrativ nu poate suspenda judecarea pricinii când s-a 
început urmărirea penală pentru o infracţiune săvârşită în legătură 

Art. 28 Legea contenciosului administrativ 


cu actul administrativ atacat, dacă reclamantul — persoană vătămată 
— stăruie în continuarea judecării pricinii. De altfel, însuşi textul 
art. 413 alin. (1) pct. 2 C.proc.civ. lasă această posibilitate adăugând, 
în partea finală, sintagma „dacă legea nu prevede altfel”. 

Această derogare! de la dreptul comun, prevăzută în art. 28 
alin. (2) din Legea nr. 554/2004, este valabilă atât în cazul acţiunii 
în anulare a unui act administrativ propriu-zis, cât şi în cazul 
acţiunii în anularea unui act administrativ asimilat (refuz nejustificat 
sau contract administrativ), întrucât legea specială nu face nicio 
distincţie în acest sens. Or, ubi lex non distinguit nec nos distinguere 
debemus. 

A doua derogare expresă, dar parţială. de la Codul de procedură 
civilă priveşte dreptul reclamantului de a renunţa la judecată. În 
concret, deşi art. 406 alin. (1) C.proc.civ. prevede că „reclamantul 
poate să renunţe oricând la judecată, în tot sau în parte, fie verbal în 
şedinţă de judecată, fie prin cerere scrisă”, art. 28 alin. (3) din Legea 
nr. 554/2004 dispune că acţiunea în contencios obiectiv nu mai 
poate fi retrasă. Mai exact, potrivit acestui text de lege, autorităţile 
publice nu pot renunţa la judecata acţiunii având ca obiect exclusiv 
apărarea unui interes public sau anularea unui act normativ decât în 
situaţia în care această acţiune are ca obiect şi apărarea drepturilor 
sau intereselor legitime de care pot dispune persoanele fizice sau 
juridice de drept privat. 

Cu alte cuvinte, potrivit Legii nr. 554/2004, renunţarea la 
judecată este posibilă numai în cazul acţiunii în contencios subiectiv 
şi, prin excepție, în cazul unor acţiuni în contencios obiectiv care au 
ca obiect şi apărarea unor drepturi subiective sau interese legitime 
private. Rațiunea acestei excepţii de la excepţie, este aceea că însăşi 
acţiunea a fost promovată de autorităţile publice în considerarea, 
în principal, a unor drepturi sau interese legitime private care pot fi 


D În legătură cu derogarea — ca eveniment legislativ ulterior intrării în 
vigoare a actelor normative —a se vedea /. Vida, M. Enache, Ierarhia legilor 
şi evenimentelor legislative care se produc între data intrării în vigoare şi 
data ieşirii din vigoare a legii, în Dreptul nr. 7/2012, p. 135. 

Dispoziţii tranzitorii şi finale Art. 29 


apărate de titularii acestora, acţiunea având caracter preponderent 
subiectiv). 


Art. 29. Corelarea terminologică 


Ori de câte ori într-o lege specială anterioară prezentei legi se 
face trimitere la Legea contenciosului administrativ nr, 29/1990 sau 
generic la instanţa de contencios administrativ, trimiterea se va socoti 
făcută la dispoziţiile corespunzătoare din prezenta lege. 


Comentariu 


Asigurarea corelării terminologice. În situaţia în care unele 
legi speciale mai fac încă trimitere la vechea Lege a contenciosului 
administrativ — Legea nr. 29/1990, abrogată prin Legea nr. 554/2004, 
art. 29 din această lege dispune că trimiterile din legile speciale 
anterioare trebuie interpretate în sensul că se referă la dispoziţiile 
noii legi a contenciosului administrativ nr. 554/2004. 

Corelarea: terminologică este o cerinţă formală generală 
a redactării actelor normative prevăzută în art. 54 din Legea 
nr. 24/2000 privind normele de tehnică legislativă pentru elaborarea 
actelor normative. Astfel, potrivit acestui text de lege, dispoziţiile 
noii reglementări trebuie să asigure, pe o perioadă determinată, 
corelarea acestei reglementări cu reglementările vechi rămase în 
vigoare astfel încât punerea în aplicare a noului act normativ să 
decurgă firesc şi să evite retroactivitatea acestuia sau conflictul între 
norme succesive. | 


D Această acţiune este similară cu acţiunea în contencios subiectiv 
reglementată de art. 8 alin. (1!) din Legea nr. 554/2004, care prevede că 
„persoanele fizice şi persoanele juridice de drept privat pot formula capete 
de cerere prin care invocă apărarea unui interes legitim public numai în 
subsidiar, în măsura în care vătămarea interesului legitim public: decurge 
logic din încălcarea dreptului subiectiv sau a interesului legitim privat”. 

Art. 30 Legea contenciosului administrativ - 


Art. 30. Dispoziţii tranzitorii | 
Până la constituirea tribunalelor administrativ-fiscale, litigiile se - 
soluţionează de secțiile de contencios administrativ ale tribunalelor. 


Comentariu 


Obiectul dispoziţiilor tranzitorii. Potrivit art. 54 alin. (1) din 
Legea nr. 24/2000, dispoziţiile tranzitorii ale unui act normativ 
cuprind măsurile ce se instituie cu privire la derularea raporturilor 
juridice născute în temeiul vechii reglementări care urmează să fie 
înlocuită de noul act normativ. 

În ce priveşte dispoziţiile tranzitorii ale art. 30 din Legea 
nr. 554/2004, acestea se referă numai la instanţele care au competenţa 
să soluţioneze în fond litigiile de contencios administrativ până 
la înfiinţarea tribunalelor administrativ-fiscale preconizate de 
această lege. Până la înfiinţarea instanţelor specializate, această 
categorie de litigii se judecă de Secţiile de contencios administrativ 
ale tribunalelor. 


Art. 31. Intrarea în vigoare 


(1) Prezenta lege intră în vigoare la 30 de zile de la data publicării 
în Monitorul Oficial al României, Partea |. 


(2) Pe aceeași dată se abrogă Legea contenciosului administrativ 
nr. 29/1990, publicată în Monitorul Oficial al României, Partea |, 
nr. 122 din 8 noiembrie 1990, cu modificările ulterioare, precum şi 
orice alte dispoziţii contrare. 


Comentariu 


Data intrării în vigoare a Legii nr. 554/2004. Dată fiind 
importanţa acestei reglementări, Legea nr. 554/2004 a prevăzut, 
în deplin acord cu prevederile art. 78 din Constituţie”, că intră în 


D Acest text constituţional (Intrarea în vigoare a legii) prevede că „legea 
se publică în Monitorul Oficial al României şi intră în vigoare la 3 zile de la 
data publicării sau la o dată ulterioară prevăzută în textul ei”. 

Dispoziţii tranzitorii şi finale i l Art. 31 


vigoare la 30 de zile” de la data publicării în Monitorul Oficial al 
României, Partea I, acordând astfel cetățenilor timp suficient pentru 
a lua cunoştinţă de prevederile ei. 

Totodată, noua lege a dispus abrogarea expresă directă a vechii 
Legi a contenciosului administrativ — Legea nr. 29/1990 (M.Of. 
nr. 122 din 8 noiembrie 1990). 


» Art. 12 alin. (1) partea finală din Legea nr. 24/2000 prevede că 
„termenul de 3 zile se calculează pe zile calendaristice, începând cu data 
publicării în Monitorul Oficial al României, şi expiră la ora 24,00 a celei 
de-a treia zi de la publicare”. În acelaşi mod se calculează şi termenul de . 
30 de zile, adică pe zile calendaristice, începând cu data publicării legii în 
Monitorul Oficial al României, şi expiră la ora 24,00 a celei de-a 30-a zi 
de la publicare. 

ÎB.c.u. M. EMINESCU” IAȘI 


Contenciosul administrativ are drept scop contracararea abuzurilor 
şi exceselor de putere ale autorităților publice, apărarea drepturile: 
persoanei, ordonarea activităţii autorităţilor publice şi asigurare = 
ordinii de drept. 

Ediţia 3 a lucrării se distinge prin actualizarea sau completa: 
comentariului Legii nr. 554/2004, fiind analizate ultimele modific: 
legislative aduse în domeniu prin DCC nr. 459/2014, Le: 
nr. 138/2014 ori DCC nr. 898/2015. 

Aceste actualizări au fost inspirate, în primul rând, de rade 1 
recentă în materie, autorii urmărind ca explicațiile privind interp 
tarea dispozițiilor Legii contenciosului administrativ să-și găseas 
reflectarea în realitatea concretă şi să servească unei mai bu > 
soluționări a litigiilor reglementate de acest act normativ. 

